
et alia huiusmodi; praesertim vero Causarum expositiones et resolutiones ex variis 
EE. Cardinalium Sacris Congregationibus , ad ecclesiastici iuris accuratam intelligentium 
et observantiam conferentes, in compendium diligenti studio redactae: alia denique iuridica, 
quibus opportune illustrantur quae in expositis actis vel difficultatem parere possint, vel 
ad vigentis iuris notitiam ulterius conducant: in utilitatem eorum qui in Ecclesiae legibus 
studiose dignoscendis , et jn regimine christiani gregis, vel in colepda Domini vinea 
gedulo adlaborant. 

AD ARCHIEPISCOPOS EPISCOPOS, CLERICOS, MONACHOS 
UNIVERSOSQUE FIDELES PATRIARCHATUS BABYLONIENSIS 
CHALDEORUM 


GRATIAM ET COMNUNIONEM APOSTOLICAE SEDIS 
HABENTES 

Ven. Fratribus Archiepiscopis Episcopis, et dilectis Filiis Clericis, Mo- 
nachis ,universisque fidelibus Patriarchatus Babyloniensis Chaldaeo- 
rum gratiam et communionem Apostolicae Sedis habentibus. 


PIUS PP. IX. 


Venerabiles Fratres ac dilecti Filii 
Salutem. et Apostolicam | Benedictionem. 


l. Quae in patriarchatu chaldaici ritus nonnullis abhinc 
annis gesta sunt et etiam nunc geruntur etsi vos ignorare 
non credamus, ea tamen recolere iuvat, ut probe sciatis quo- 
nam res devenerint, quid a nobis factum fuerit, quid modo 
agendum supersit, ut imminentia catholicae vesirae fidei et 
unitati damna propulsentur. Veremur enim, ne minus sin- 
cere actum vobiscum fuerit, et captiosis verborum ambagi- 
bus veritas obscurata sit; facta autem vel calumniose expo- 
sita, vel in pravum omnino sensum fuerint detorta. Quaproter 
praedecessorum Nostrorum exempla sectantes, qui in simi- 
libus rerum adiunctis Episcopos, Clerum et populum edocere 
non praetermiserunt quis esset verus status rerum, hoc ipsum 

apud vos praestare volumus, ne ulla ex parte Apostolatus No- 
stri officio deesse videamur. 

2. Tanta est clades a Nestoriana haeresi in vestras re- 
giones invecta, ut dominicam vineam istic olim florentem 
exterminaverit sicut aper de sylva, atque uti singularis ferus 
depastus sit eam. Siquidem paulatim evanuit. accurata cano- 
num disciplina, periit gravitas Pontificum, hominum Deum non 
timentium ambitio in ecclesiasticas dignitates insiliit, here- 
ditariae patriarcharum successionis opprobrium invectum fuit: 
et catholica doctrina, nedum antiquis iam ferme obsoletis, 
sed etiam novis erroribus adeo infecta est, ut ipsum etiam 
Christianum nomen iam iam ferme delendum videretur. Ho- 
rum malorum assiduam curam Romani Pontifices gerere non 
praetermiserunt, vix dum licuit Apostolicos viros in Orientem 
mittere; quorum laboribus et curis nonnulli identidem Nesto- 
riani Praesules, haeresi eiurata, ad catholicam fldem et uni- 
tatem reversi sunt. Quo autem studio quantaque charitate 
iidem excepti fuerint, sive qui litteras ad Praedecessores No- 
stros dederunt, sive qui posthabitis longae peregrinationis 
molestiis et laboribus, ad hanc sanctam Urbem venere, ma- 
nifeste apparet ex Apostolicae Sedis actis, eiusque litteris 
quas in archivis vestris adhue extare credimus. 

3. Exoptata tandem illuxit dies, qua pluribus difficulta- 
libus e medio sublatis, et praesertim haereditariae patriar- 
charum successionis impedimento amoto, sperare licuit, ut 
restituto atque composito ordine ecclesiasticae disciplinae, 
quae fidei repagulum est et custodia, revirescere ac reflorere 
posset Chaldaici ritus Ecclesia. Id Nos sperabamus futurum 
opera Ven. Fr. Iosephi Audu tune episcopi Amediensis, quem 
hae spe permoti Vicarium Apostolicum patriarchatus Chaldaici 
constituimus, quando hune vacare contigit per renuntiatio- 
nem Isaiae Iacobi in manibus Nostris factam: et valde gavisi 
fuimus cum postea eumdem virum suffragiis Episcoporum ad 
patriarchalem dignitatem electum seu postulatum fuisse ac- 
cepimus. Hanc proinde electionem seu postulationem in con- 
sistorio diei undecimae Septembris ann. MDCCCXLVIII liben- 

tissime confirmavimus, eumque patriarcham Babyloniensem 
Chaldeorum auctoritate Nostra Apostolica instituimus, et a 
multis contradictoribus statim appetitum, strenue defendimus. 
Praeconceptam spem confirmarunt non solum fides et obe- 
dientia quam Nobis Nostrisque successoribus, sicuti omnium 
catholicorum patriarcharum mos est ae debitum, interposita 
iurisiurandi religione ipse promisit, verum et obsequentissi- 
simae eius litterae, quibus egregios sensus suae devotae vo- 
luntatis, et animi Nobis atque huie S. Sedi devincti significavit. 

4. Verum haud multo post et semel et iterum scripsit 
ad Nostram Congregationem de Propaganda fide, delatas ad 
se fuisse Malabarensium litteras, opera et studio haeretici 
cuiusdam Syro--Iacobitarum Episcopi ibidem commorantis; in 
quibus iidem Malabarenses, multis querimoniis et accusatio- 
nibus congestis contra Latinos Missionarios et Episcopos, 
eorum curam Nostro nomine gerentes, postulabant sibi dari 
a Patriarca Episcopum sui ritus. Etsi exploratum esset, 
ipsum Patriarcham nulla pollere iurisdictione in Malabaren- 
ses, horum tamen querimoniae expendendae erant diligenter , 
ut spiritualibus illorum necessitatibus eo efficacius et alacrius 
Occurreremus, quo maiorem eorum sollicitudinem Apostolica 
Sedes habere debet, quos per suos Vicarios regit et guber- 
nat. Quapropter accuratissima veri investigatio instituta est, 
ut quid demum in eorum utilitatem decernendum esset, tuto 
judicaremus. Cum itaque definitivum responsum differretur , 
innotuit, quod postea comprobatum est autographis eius lit- 
teris datis die XXI Decembris an. MDCCCLVI ad quemdam 
Malabarensem presbyterum Emmanuelem nomine, ab ipso 
Patriarcha Malabarensium desideria excitari , spem foveri, 
modum quoque insinuari, quo demum voti compotes fierent, 
eosque moneri, ut querimoniis contra Missionarios crebrisque 
ac repetitis postulationibus Apostolicam sedem fatigarent. 
Interea Nos miti ratione rem componere cupientes, Pro-De- 
legato Nostro in Mesopotamia mandandum curavimus , ut 
Patriarcham a coeptis removeret, hic autem monitus est ne 
quid in Malabariam auderet. 

9. Ipse vero dicto audiens non fuit, et Malabarensium 
regionem multo iure suam iam esse contendens, frustra obni- 
tente et prohibente etiam sub interminatione censurarum 
Ven. Fratre Henrico Amanton Episcopo dum viveret Arca- 
diopolitano, Nostroque in Mesopotamia Delegato, ''homam Ro- 
kos e suis familiaribus elegit, et episcopali charactere auctum 
in Malabariam misit. Qui illuc profectus et falso asserens, 
‘se iussu Nostro ab eodem Patriarcha missum fuisse, eccle- 
siasticam iurisdictionem usurpavit, multos licet minus dignos 
ad ordines promovit, Malabarensem illam Ecclesiam sus de- 
que vertere non dubitavit. Hisce ausibus permoti et querelis 
sacerdotum Malabarensium excitati, Ven. Fratri Bernardino 
Archiepiscopo Pharsaliensi, qui tunc temporis illi Ecclesiae 
vicaria nostra potestate praeerat, mandavimus, ut praedictum 
Episcopum Thomam moneret canonice ut illinc abiret, re- 
nuentem vero solemniter excommunicaret; quod et factum 
est. Nos interim accitum Romam Patriarcham coram gravi- 
ter reprehendimus de admisso facinore , eique praecepimus, 
ut quem in Malabariam temere intruserat Episcopum Rokos 
ipsemet illico revocaret. Obedienti Patriarchae expetitam `’ 
ab eo veniam et absolutionem a censuris benigne concessimus. 

6. Tum ,vero rem omnem et cuncta quae gesta fuerant, 
expendi iussimus a Ven. Fratribus nostris S. R. E. Cardi- 
nalibus Congregationis de Propaganda Fide pro Negotiis Ritus 
Orientalis, in conventu habito die sexta Martii an. MDCCCLXV: 
in quo omnibus rite ac mature perpensis, concordibus suffra- 
giis Nobisque probantibus definitum est, non expedire ut Pa- 
triarchae Babyloniensis Caldaeorum iurisdictio in Malaba- 
riam extenderetur, et multa simul constituta sunt, tam ad 
Malabariensium incolumitatem procurandam , quam ad per- 
 turbationem animorum sedandam, quae inter Chaldaeos exci- 
tata erat ob ea quae a Patriarcha temere facta fuerant. 
Hisce Apostolicis mandatis licet dolenter Patriarca acquievit 
aut saltem acquiescere visus est; quam opinionem confirma- : 
runt posteriora eius gesta; etsi enim aliquid minus recte ab 
eo postmodum factum esse doleremus, se tamen Nobis mo- 

rigerum uti par erat praebuit, Nostramque auctoritatem pro 
suo debito reveritus, praeclarum etiam obedientiae specimen 
exhibuit, tum evulgato uti iussimus Nostro decreto quo cen- 
suras ab eo-temere latas abrogavimus , tum denegata con- 
secratione episcopali cuidam Malabarensi , quam nonnulli in 
ea regione novarum rerum molitores ab eo flagitabant. 

1. Cum ita se res haberent, quod iamdudum Apostolica 
Sedes et Nos ipsi in votis habueramus, chaldaicae Ecclesiae 
prospiciendum duximus, ut ecclesiasticam disciplinam , quae 
incerta prorsus, collapsa, et etiam propter temporum aspe- 
ritatem ferme obliterata erat, instauraremus, salvis tamen 
eius ritibus, qui a SS. Patribus instituti et ab hac Aposto- 
lica Sede probati fuisse dignoscerentur. Hoc animi Nostri 
propositum per Nostram Congregationem de Propaganda Fide 
Patriarchae de mandato Nostro significatum est die tertia Se- 
ptembris an. MDCCCLXVIII, atque una simul ad eum missum 
fuit exemplum Constitutionis Nostrae editae IV idus Iulii 
an. MDCCCLXVII, qua nonnulla disciplinae capita, praeser- 
tim de episcoporum electione, in Armenio patriarchatu ser- 
vanda sancita fuerant. Quae ubi accepit, primo quidem per 
Episcopum Eliam Mellus, qui Romae tunc aderat, tum per 
suas litteras (1) ad praefatam Congregationem semel et ite- 
rum datas, significatum nobis voluit, se quoad certas regu- 
las in Episcoporum electione servandas a Nostra voluntate 
minime dissentire, quam omni studio et obedientia excipien- 
dam profitebatur ; atque ex praemissa episcopalium electio- 
num ordinatione bene sperare , si utilis Nobis et opportuna 
videretur; velle autem ut quod gaudio et laetitiae Nobis est, 
semper perficeretur. Inter haec vero, cum viduari contigisset 
pastoribus suis chaldaici ritus ecclesias Diarbekiriensem et 
Mardensem , aliquot sacerdotum nomina Nobis proposuit, 
ut quos digniores et magis idoneos in Domino iudicaremus, eos 
lisdem dioecesibus auctoritate Nostra praeficeremus; quod Apo- 
stolicis Nostris litteris datis die XXII Martii an. MDOCCLXIX 


(1) Lit, dat. die 31 Iulii 1868, aliae dat, die 24 Maii 1869, 

factum est. Quibus devotionis et obedientiae significationibus 
adeo permoti fuimus, ut cum ipse umiliter exposuisset, malle 
se ut quem Amediensi praefeceramus Ecclesiae, hunc Mar- 
densi daremus episcopum, et vicissim, Nos eius petitioni an- 
nuendum omnino duxerimus. 

8. Post haec non diutius differendam censuimus ordina- 
tionem disciplinae in patriarchatu Chaldaici ritus, in qua 
ab Episcoporum electione rite peragenda initium ducendum 
omnino erat; nisi enim spectatissimi viri qui iuxta cor Dei 
et voluntatem eius faciant, ad onus illud angelicis humeris 
formidandum assumantur, gravissima damna et ferme imme- 
dicabiles calamitates Ecclesiae obveniunt; quod omnium tem- 
porum et locorum historia testatur, experientia confirmat. 
Hunc in finem eoque consilio edita a Nobis est pridie Ka- 
lendas Septembris anno MDCCCLXIX Apostolica constitutio, 
cuius inititium Cum ecclesiastica disciplina : in qua circa 
electionem Episcoporum id ferme servandum  constituebatur 
quod ipse Patriarcha, uti supra diximus, libenter egerat pro 
dioecesibus Diarbekiriensi et Mardensi; videlicet ut cum ali- 
quam Sedem episcopalem vacare contingeret, tres Nobis spe- 
ctati viri ab Episcoporum synodo proponerentur, ut quem 
digniorem et magis idoneum iudicaremus, eum vacanti dioe- 
cesi praeficeremus; irritum autem et inane fore decernebatur, 
sì quid contra praemissa contingeret attentari. 

9. Indictum iam tum fuerat oecumenicum Concilium Va- 
ticanum, atque ad illud convocati cuiusque gentis et ritus 
Episcopi. Adfuit et inter eos idem Ven. Frater Patriarcha 
Chaldaeus eum omnibus ferme sui ritus Episcopis; quem ta- 
men brevi valde mutatum ab illo dolentissime .sensimus , a 
quo iampridem plura Nobis exhibita fuerant reverentiae et 
obedientiae argumenta. Nam diu renuit consecrare episcopos 
praedictarum Ecclesiarum  Diarbekiriensis et Mardensis sa- 
cerdotes Petrum Attar et Gabrielem Farso, quos inter ce- 
teros ab eo propositos elegeramus, assignata unicuique quam 
ile maluerat Ecclesia. Deinde cum ex Urbe esset discessu- 
rus, postulari ab eo iussimus declarationem adhaesionis ani- 


EPISTOLA ENCYCLICA 9 
mique sui submissionis Constitutioni de Ecclesia Christi edi- 
lae in IV sessione oecumenici concilii Vaticani, cui sessioni 
ipse non adfuerat; quin et Nos ipsi ad hoc debitum officium 
praestandum illum hortati atque obtestati fuimus , exemplo 
proposito aliorum Episcoporum, qui eam declarationem, cum 
quartae sessioni non interfuissent, edere non dubitarunt. Ille 
autem primo moras nectere coepit ac tergiversari, tum per- 
vicaciter asserere, id se utilius acturum, postquam in Sedem 
suam reversus esset, pollieendo simul se nihil omissurum quo 
Nobis satisfaceret. Hoc factum non potuit Nobis non afferre 
magnum dolorem et anxietatem , quae eo magis aucta fuit, 
cum ille Constantinopolim advectus, Neoschismaticorum Ar- 
meniorum blanditiis, et fraudibus circumventus ac exemplis 
incitatus, cum lis etiam aliquando in divinis communicare non 
dubitavit: et dum suam fidelitatem civilibus legibus solemni 
quodam actu profiteretur, non obscure insinuavit Apostolicas 
Nostras constitutiones iisdem adversari. Quo tempore illud 
etiam accessit, ut ipsi Legato Nostro extraordinario tunc Con- 
stantinopoli commoranti debita etiam urbanitatis officia exhi- 
bere neglexerit : et litteris a Nostra Congregatione missis, 
quibus opportuna monita erant concredita, nullum omnino 
responsum dederit ; ac praeterea in Mesopotamiam reversus, 
novarum rerum molitoribus studuerit, et multa temere di- 
xerit, quae, uti relatum fuit, non modo eum catholici Epi- 
scopi officio, sed etiam cum ipsa orthodoxa fide componi non 
poterant. | 

10. Haec nobis dolentissime audientibus , obversabatur 
animo dominicum praeceptum B. Petro datum confirmandi 
fratres, unaque debitum animarum salutis procurandae, et 
tuendi dominici gregis. Gravissima enim Nobis erat condi- 
tio, ad quam, inimicitia et pravis artibus quorumdam, qui 
se Patriarchae patrocinio suffultos dicebant, redactus erat 
Ven. Fr. Timotheus Archiepiscopus Chaldaeorum Diarbeki- 
riensium : qui infensum in se eiusdem Patriarchae animum 
sentiens dolentissimas querimonias et preces et semel et ite- 
rum ad Nos dabat, ut eum  permitteremus ab episcopali of- 

ficio cessare. Itaque Nos Ven. Fr. Zachariae Episcopo dum 
viveret Maroneae mandavimus, ut Mauxilium profectus Pa- 
triarcham conveniret, et admissa a Nobis renunciatione prae- 
fati Ven. Fr. Thimothei, eum auctoritate Nostra Apostolicum 
Vicarium dioecesis Diarbekiriensis virum constitueret, quem 
idem Patriarcha maluisset. Hunc vero efficaciter adduceret 
ad debitam declarationem adhaesionis et submissionis suae 
decretis quartae sessionis Concilii Vaticani; quae omnino ipsi 
necessaria erat, non solum quia adversus illa Neoschismatici 
Armeni blaterabant, et ipsa quam post reditum suum Patriar- 
cha tenuerat agendi ratio fidelibus admirationi erat, verum 
eliam ut aeternae suae saluti consuleret, et scandalum amo- 
veret, aut saltem praeverteret quod ex eiusdem silentio iam 
suboriebatur. | 

11. Hisce monitis tandem aliquando memoratus Patriar- 
cha acquievit, suamque edidit adhaesionem scriptis consigna- 
tam, adiecta tamen declaratione, qua sibi omnia iura et privi- 
legia patriarchalia reservata et conservata volebat. Qua in 
re etsi suspicari possemus, minus sincere Nobiscum agi, ta- 
men antiquam eius fidem, cuius in ipsa declaratione memi- 
nerat, et vim ac potestatem quam in eum iam tum exerce- 
bant improbi considerantes, unaque simul Eius exempla prae 
oculis habentes de quo scriptum est (1), calamum quassatum 
non conteret, et linum fumigans non extinguet, maluimus in 
ea declaratione desiderium potius Patriarchae perspicere, quam 
iniquam conditionem, aut limitationem professionis fidei. Ita- 
que eum adhaesionis actum ita Nos recipiendum duximus, 
ut manifeste declararemus quo eum sensu excipere intende- 
bamus; ideoque catholicam doctrinam traderemus tam de Pon- 
lifleio primatu quam de iuribus patriarcharum. Prohinde has 
dedimus ad eum Apostolicas litteras die XVI Novembris 
ann. MDCCCLXXII. 


(1) Isaiae XLII. 3. — Matth. XII. 20. 

Venerabili Fratri Iosepho 
Patriarchae Babyloniensi Chaldaeorum 


PIUS PP. IX. 


Ven. Frater salutem et Apostolicam benedictionem. 


13. « Gratias agere bonorum omnium debemus Auctori , 
qui quod assiduis precibus exorare non omisimus, id benigne 
concedere dignatus est, uti per tuas litteras die XXIX Iulii 
huius anni datas, de tuae devotionis pietate gaudentes co- 
gnovimus. Siquidem aperte declarasti, adhaerere Te Decretis 
et Constitutionibus Sacri Concilii Vaticani, et praesertim 
dogmaticae definitioni de Romani Pontificis infallibili magi- 
sterio in rebus fidei et morum, quae edita fuit in IV eius- 
dem Concilii. sessione. Et gratissimum Nobis accidit a Te 
ipso accipere, quod Apostolicae huic Sedi ab infantia devo- 
ius, his omnibus firmiter ac semper adhaeseris, quae sancta 
Ecclesia Romana docet ac praecipit ; et propterea , quae 
modo ad salutem ore confessus es, iam antea corde credi- 
disse ad iustitiam. 

« Neque profecto aliter fleri potuisset, quandoquidem 
nihil est manifestius in sacris litteris et in sanctorum. Patrum 
scriptis, in gestis oecumenicorum Conciliorum et in sacris 
Canonibus, quam ea quae de suprema Romani Pontificis po- 
testate Oecumenicum Concilium Vaticanum decrevit atque 
sancivit, renovando atque uberius declarando, prout recen- 
tiores errores postulabant, Oecumenicae Synodi Florentinae 
eadem super re definitionem, videlicet: Ecclesiam Romanam, 
disponente Domino, super omnes alias ordinariae potestatis 
obtinere principatum ; et hanc Romani Pontificis iurisdictio- 
nis potestatem, quae vere episcopalis est, immediatam esse ; 
erga quam cuiuscumque ritus et dignitatis pastores atque 
fideles , tam seorsum singuli quam simul omnes, officio hie- 
rarchicae subordinationis, veraeque obedientiae obstringun- 
tur, non solum in rebus quae ad fidem et mores, sed etiam 
in iis quae ad disciplinam et regimen Ecclesiae per totum 

orbem diffusae pertinent; ita ut custodita cum Romano Pon- 
tifice tam communionis quam eiusdem fidei professionis uni- 
tate, Ecclesia Christi sit unus grex sub uno summo pastore: 
hane autem esse catholicae veritatis doctrinam , a qua de- 
viare salva fide atque salute nemo potest. Quae quidem omnia 
et singula plene ac rite profiteri te voluisse, concilii Vaticani 
constitutionibus adhaerendo, minime ambigimus. 

» Habes hinc Ven. Frater, quid Christus Dominus circa 
hierarchicum Ecclesiae regimen et ordinationem Ipse consti- 
tuerit. Episcoporum vero (quibus iure divino communis di- 
gnitas est) distinctio et discretio potestatis iure ecclesiastico 
invecta fuit, ne omnes sibi omnia vindicarent: sed essent in 
singulis provinciis singuli, quorum inter fratres haberetur 
prima sententia , et rursus quidam in maioribus urbibus 
constituti sollicitudinem | susciperent ampliorem , per quos 
ad unam Petri Sedem universalis Ecclesiae cura conflue- 
ret, et nihil usquam a suo capite dissideret (1). Ab ipso 
enim quasi quodam capite dona sua voluit Dominus in 
corpus omne manare (2): et revera ab Eo eiusve successo- 
ribus maiores Sedes habuere quidquid rite obtinent honoris 
et potestatis. Quoniam autem Beatus Petrus, qui in propria 
Sede et vivit et praesidet (3), praestat quaerentibus fidei 
veritatem , Eiusque dignitas in successoribus non deficit , 
vides Ven. Frater, horum esse et debitum et ius ea de prae- 
missis decernere, quae Ecclesiae bonum ac utilitas, et vera 
animarum salus, quae suprema lex est, pro diversis tempo- 
ribus ac locorum adiunctis, in Domino suggesserint. 

» Haec porro catholicae fidei documenta dum arrogan- 
ter posthabentur, schismatibus quin et haeresibus latum iter 
aperitur, quod omnium temporum historia testatur: et etiam 
nunc ipso rerum monstratur effectu, cum a nonnullis nec 
iustitiae moderatio, nec fldei sit servata religio. Nosiri Ve- 
nerabilis Frater , luctuosum schisma quod nuperrime excita- 


(1) S. Leo PP. ad Anastas. Thessalonicen. ep. 14. Ed. Baller. Tom. I. 
(2 S. Leo PP. ad Hilar. Arelaten. ep. 10. Ed. Baller. Tom. 1. 
(3) Epist. S. Petri Crysolog. ad Eutich, Inter Op. 8. Leon, Tom. 1, edit. cit. 

tum est Constantinopoli a nonnullis: Armenis; qui etsi catho- 
licos se nuncupare praesumat, ut incautis et imperitis fu- 
cum faciant, a veritate tamen et unitate catholica miserrime 
defecerunt, Nostroque iudicio et auctoritate condemnati sunt. 
Hi quidem pro recepto haereticorum more nihil non moliun- 
tur, nihil non audent, ut abducant discipulos post se, suae- 
que perditissimae causae undequaque patrocinium conquirant: 
et eo consilio etiam fidelibus chaldaici ritus insidiati sunt et 
insidiari non praetermittunt. Hinc non dubitamus, quin Tu 
Ven. Frater, ad fideles tibi creditos in veritate et unitate 
catholica continendos, prouti dignitas et officium tuum omnino 
postulant, novum Armenium schisma a Nobis iam reproba- 
tum fuisse aperte denuncies; atque illos doceas, nullam omnino 
eis licere communicationem cum iisdem Neoschismaticis prae- 
sertim in divinis. Ipsos quippe ab Ecclesia Catholica prorsus 
exclusos atque eiectos esse, vel ipsae litterae quae a Romano 
Pontifice, hoc est a prima et Apostolica Sede manaverunt, 
satis superque testantur (1). 

» Hac autem occasione tacere non possumus, Ven. Frater, 
de Diarbekiriensi tui patriarchatus Ecclesia, quam non igno- 
ras multis abhinc annis contentionibus et aemulationibus ve- 
xari ac dividi; et propterea multa passum fuisse, qui novis- 
sime ili praefuit, Episcopum Petrum Di-Natale. Quo defun- 
cto cum Te proponente eidem in Episcopum praefecerimus 
Ven. Fr. Petrum Timotheum Attar, contentiones praedictas 
non deferbuisse dolentissime accepimus; immo Neoschismati- 
co spiritu afflante eo processisse ut, quod adeo improbabat 
Apostolus in Corinthiis, alius se dicat esse Pauli, alius vero 
Cephae: atque ipse Ven. Fr. Timotheus et semel et iterum 
a Nobis enixe flagitaverit , ut ipsum tanta iactatum tempe- 
state, ab officio quod ei commisimus cessare permitteremus. 
Huiusmodi schismata et scandala e medio tollere necessarium 
omnino est. Quapropter Te hortamur et in Domino Nostro 


(1) S. Nicephorus adv. Iconomachos cap. 18 ap. Zonaram in can, 28 Conc. 
Chalced. 

Iesu Christo obsecramus, Ven. Frater, ut dissidiis istis com- 
ponendis extinguendis operam omnem efficaciter et quampri- 
mum adhibeas. Qua in re procuranda persuasum tibi esse 
volumus , consilium , operam atque auctoritatem Nostram 
nullo pacto tibi defuturam. 

« Vetus porro est itemque notissimus haereticorum mos, 
catholicos quos fraudibus, metu, vi opprimere enituntur, dis- 
sociare primum et in factiones discindere; tum calumniis et 
contumeliis etiam apud Reges et Principes urgere, ut hac 
ratione istorum patrocinium aucupentur, in catholicos vero 
odium excitent atque indignationem. Nihil autem  solicitius 
agunt, quam ut ab Apostolicae Sedis unitate et communione 
eos divellant, quos in factionem suam trahere, et socios proinde 
Sceleris simul ac perditionis habere connituntur. Quam ob 
rem, dum fideles haeresi vel schismate exagitari contigit, so- 
lemne semper fuit catholicis, imprimis vero Episcopis, me- 
dicam Romani Pontificis manum, uti aiebat magnus ille Ba- 
silius Caesariensis, exposcere, auctoritatemque invocare ; ut 
in Beati Petri Apostolorum Principis firmitate Orientalis Ec- 
clesiae fundamenta solidarentur. 

« Age itaque Ven. Frater, praecepta sectare atque exem- 
pla maiorum, qui loquuti sunt verbum vitae; quorum intuendo 
exitum conversationis, imitare fidem. Christus heri et hodie, 
ipse et in saecula: et quod Ipse constituit Ecclesiae funda- 
mentum nemo unquam evellere poterit; sicuti ab eo, quem 
universis praeposuit Pastorem , secedere nemini unquam li- 
cebit, qui in grege Dominico manere velit. 

« Haec doce et exhortare in Christo lesu; in his esto, ut. 
nemo accipiat coronam tuam. Consenuimus ambo Ven. Fra- 
ter, et velox est depositio tabernaculi nostri: proinde mini- 
sterium nostrum strenue quam qui maxime implere satagamus; 
Tu quidem in populum quem tibi Deus per Nos regendum 
commisit: Nos vero in universam Ecclesiam, quam imper- 
serutabili iudicio infirmitati Nostrae pascendam et gubernan- 
dam ipse Dominus concredidit. Et si quid ea de causa nos pati 
contingat gaudeamus et exultemus, nos dignos habitos esse pro 

nomine Iesu contumeliam pati, et mercedem nostram copio- 
sam fore iw coelis. 

« Haec Tibi, Ven. Frater, quem sincera charitate pro- 
secuti semper fuimus et prosequimur, non minus quam Nobis 
a Deo enixe adprecamur: novumque interim pignus et argu- 
mentum dilectionis Nostrae his addere volentes, ac spiritua- 
libus animi tui necessitatibus ob praesentes Orientalis Eccle- 
siae perturbationes occurrere cupientes, ills quantum est 
opus per Nostras hasce litteras Apostolica Nostra potestate 
et indulgentia plene consulimus. 

« Inter haec novas tuas litteras accepimus datas die XVI 
Septembris huius anni, atque una simul chirographum a Ven. 
Fr. Simeone Archiepiscopo Senhanen; die prima eiusdem men- 
sis signatum ad suam adhaesionem Sacri Concilii Vaticani 
constitutionibus comprobandam : quod et a Ven. Fr. Tho- 
ma Archiepiscopo Bassoren. die XXIX Iulii huius anni ac- 
tum fuerat. Qua de re iisdem Ven. Fratribus tibique gratu- 
lamur, quod Praesules omnes tui patriarchatus unanimes et 
cum consensu ambulantes in domo Domini, hane animorum 
consensionem non corde tantum foveant, sed solemniter et 
palam profiteantur : quo nihil est opportunius ad schismata 
vel impedienda vel etiam extinguenda, et pacem inter fideles 
conservandam. 

« Ipse autem Dominus pacis confirmet Te in omni Opere 
bono, et det Tibi pacera sempiternam ; cuius nomine et au- 
ctoritate Apostolicam Benedictionem Tibi, et universis Epi- 
scopis, clericis, monachis et fideli populo Babyloniensis Pa- 
triarchatus, in communione et obedientia Apostolicae Sedis 
perseverantibus, peramanter impertimus. 

Datum Romae apud S. Petrum die XIV Novembris an. 
MDCCCLXXII Pontificatus Nostri an. XXVII. » 

14. In responso, quod hisce Nostris litteris dedit Pa- 
triarcha (1), multis verbis suam erga Nos et hanc Aposto- 
licam B. Petri cathedram obedientiam ac devotionem profi- 
tebatur, seque omnino curaturum promittebat, ut fideles sui 


(1) Lett. dat. die 12 Maii 1873. 

patriarchatus ab erroribus novii Armenii schismatis immunes 
forent, eosque penitus et ex animo detestarentur.' Et profecto 
rem prospere successisse gavisi fuissemus, nisi timendi occa- 
sionem praebuisset iterata petitio facultatis mittendi Episco- 
pos sui ritus in Malabariam: ad quam obtinendam et gentis 
illius necessitates, quibus satis provisum non fuisse asserebat; 
et conscientiae suae anxietatem, nisi praesto esset, obtendere 
nitebatur. Quae omnia cum a memorata Nostra Congrega- 
tione Orientalium Rituum negotiis praeposita sedulo expensa 
fuissent, Nos relatione accepta Patriarchae responderi ius- 
simus (l), eius postulatis quoad probe nosceremus id in uti- 
litatem animarum minime cessurum: Malabarensium spirituali 
saluti satis per Nos consultum esse ; ideoque acquiesceret, 
omnemque hac de causa animi anxietatem deponeret. Plura 
etiam in eodem responso addita sunt, ut eius animus erige- 
retur, quem sciebamus improborum consiliis tentatum, iniu- 
ris lacessitum, minis perterritum. 

15. At paulo post apparuit quo hominem ceteroquin pro- 
bum adducere valeant pravorum molimina , cum eos tempus 
iuvat: et profecto nullum opportunius ad suos ausus deside- 
rare potuissent. Iam tum enim novum Armenium schisma 
conflatum fuerat, iam exarserat, ad persequendos et expoliam-- 
dos catholicos, iam aliorum rituum orientalium Ecclesias vel 
invitas in suas partes et perfidiam trahere nitebatur. Itaque 
die vigesimaquarta Maii anno MDCCCLXXIV in solemni die. 
festo Pentecostes, Ven. Fr. Iosephus Patriarcha non timv'jt 
contristare Spiritum Sanctum. Nam eo ipso die duos Sar ser. 
dotes sui ritus Eliam alterum, alterum Matthaeum nom' me, 
ad episcopalem dignitatem sacrilege evehere non reformi davit. 
assistentibus Elia Mellus Episcopo Akrensi Chaldaeor um et 
Eliseo Abbate Generali Monachorum S. Hormisdae ; ' sorumque 
alterum Iezirensi, alterum Amediensi Ecclesiis tem ere et ina- 
niter praefecit: etenim quominus id fieri ab eo posset , im- 
pediebat praedicta Nostra Constitutio edita anno N {DCCCLXIX. 


(1) Litt. dat. die 30 Septembris 1873. 

Tum, spretis aliis Apostolicae Sedis litteris et decretis, Epi- 
scopum Eliam Mellus in Malabariam destinavit: quem a su- 
scipiendo itinere dimovere non valuerunt neque Nostra inter- 
dietio, neque indicta a Nobis suspensionis poena ipso facto 
incurrenda si illud aggredi ausus fuisset ; quae omnia illi 

opportune significata. fuerant. 

| 16. Horum facinorum serie et gravitate adducti, eumdem 
Patriarcham graviter admoneri iussimus per dilectum Filium 
Nostrum Alexandrum Tituli S. Mariae in Transtyberim S. R. E. 
Cardinalem Franchi, Praefectum memoratae Nostrae Congre- 
gationis de propaganda Fide pro Negotiis Rituum Orientalium. 
A quo litterae datae sunt ad Patriarcham die XX VII Augusti 
eiusdem anni, ac in eius memoriam revocata Apostolicae Se- 
dis mandata et prohibitiones; argumenta quibus earum vim 
enervare ipse studuerat sunt dissoluta : improbata est missio 
memorati Episcopi Mellus in Malabariam, improbata illegittima 
consecratio duorum episcoporum : declaratum est, horum ele- 
ctionem nullam esse omnique effectum carere; interdictum 
eisdem quodvis episcopalis ordinis exercitium ; ipsique Pa- 
triarchae expresse mandatum, ut Episcopum Mellus ex Ma- 
labaria, alios a dioecesibus in quas ab eo intrusi fuerant, 
ipsemet revocaret , suorumque actorum rationem redderet : 
id nisi intra statutum temporis spatium faceret, Summum Pon- 
tificem licet invitum canonicis in ipsum poenis omnino usurum 
esse. Item moniti sunt, mandantibus Nobis, duo presbyteri 
Matthaeus et Elias; denunciata eisdem nullitate electionis, 
interdicto exercitio pontificalium , iniuncto discessu a dioece- 
sibus quas occupaverant, comminatis ni parerent ecclesiasticis 
poenis. Monendi adhuc erant qui sacrilegae consecrationis par- 
ticipes fuerant. Verum Abbatem  Eliseum praeripuit Deus: 
ille enim haud multo post vita excessit, quin ulla daret poe- 
nitentiae argumenta. Episcopus vero Mellus cum in Malaba- 
riam advenisset, a Ven. Fr. Leonardo Archiepiscopo Nico- 
mediensi Vicario Apostolico Verapolitano, auctoritate Nostra, 
iuxta litteras ad eumdem. Vicarium datas die prima Augusti 
an. MDCCCLXXIV , quarum initium est Speculatores , so- 

lemniter fuit excommunicatus; quandoquidem intrusus ille 
canonice monitus, ut illinc abiret, obedire recusavit. 

17. Diu expectatum Patriarchae responsum (1) satis pro- 
bavit, nolle eum acquiescere monitionibus Nostris : totus enim 
in eo erat ut fidei suae integritatem assereret, suamque erga 
Apostolicam B. Petri: Cathedram devotionem et submissionem 


profiteretur, simul tamen praetensa sua patriarchalia iura tue- 


retur; et nos flagitaret, ut iisdem tranquille eum frui per- 
mitteremus, revocando quae cirea Malabariam et electionem 
Episcoporum ab Apostolica Sede decreta sunt: demum suae 
aetatis canitiem et exantlatos a se labores commemorans, 
Nos ad sui suaeque gentis commiseralionem excitabat. In- 
terim vero neque a sententia desistebat, neque a temerariis 
ausibus, quandoquidem altera etiam vice episcopos temere 
et sacrilege consecrare non reformidavit, duos alios sui ritus 
presbyteros Cyriacum et Philippum Iacobum, quorum alterum 
dioecesi Zakuensi, alterum Indis destinavit, assistentibus et 
cooperantibus nefariae consecrationi Episcopo Thoma Rokos, 
ei Matthaeo aniea per eumdem Patriarcham sacrilege conse- 
cerato. Profecto Nos vehementissime doluimus considerantes , 
quo miserrime devenerit pravorum consiliis actus idem Ven. 
Frater losephus Patriarcha, qui olim catholicae fidei et unitatis 
studiosissimum se exhibuit. Ac porro cogitantes, misericor- 
diam non remissam, sed cum iudicio esse debere; ne si inor- 
dinate culpa dimittitur, is qui est culpabilis in reatu gravius 
adstringatur ;. neque misericordiae esse, sed torporis et so- 
eordiae aliquid indulgere, quod unius vel plurium libito sa- 
tisfaciat, multorum autem saluti damno et exitio futurum 
sit, alias ad ipsum Patriarcham dandas litteras censuimus , 
in quibus misericordiam et iudicium pariter servare volentes, 
summatim. recoluimus quae ab eo perperam facta fuerant et 
fiebant, inanitatem rationum quibus se tueri conabatur pate- 
facere voluimus, illumque rursus monere, ut Apostolicis man- 
datis tandem aliquando pro suo debito obediret ; quod nisi 
quamprimum faceret, denunciabamus Nos abstinere non posse 


(1) Litt. dat. die 20 Februarii 1875. 

a sectandis tandem praedecessorum Nostrorum vestigiis, qui 
veleres quoque patriarchas excommunicatione atque etiam 
depositiones cum opus fuit, mulctare non omiserunt. Hoc 
consilio die XV Sept. an. MDCCCLXXV sequentes monito- 
rias litteras ad eum dedimus. 


Ven. FRATRI 'IoskPHO 
PATRIARCHAE BABYLONIEN. CHALDAEORUM 


i PIUS PP. IX. 


` Ven. Frater Salutem et Apostolicam Benedictionem 


18. « Responsum a te redditum die vigesima Februarii 
huius anni monitoriis litteris, Nostro iussu et auctoritate ad 
te datis a nostra Congregatione de Propaganda Fide pro ne- 
gotiis ritus orientalis, multo nos dolore et moerore affecit : 
ex eo enim intelleximus, adhuc cor tuum a Nobis longe 
esse , etsi verbis honorem Nobis redderes: quoniam non 
posse te exequi profitebaris , quae per eas litteras nostro 
nomine et auctoritate tibi significabantur. Cum itaque mo- 
nitionibus praedictis obedire recusaveris, et hanc inobedien- 
tiam novis etiam sacrilegis factis confirmaveris , hoc unum 
superesset, ut ecclesiasticas regulas et sanctorum Patrum in- 
stituta sectantes, canonicis te censuris, uti par est, subiice- 
remus. Verum recogitantes; catholicam fidem debitamque 
erga hanc Apostolicam Sedem reverentiam -alias professum 
fuisse ac modo in tuis litteris profiteri, eamque etiam factis 
olim comprobasse, existimare maluimus te deceptum fuisse 
vaferrimis neo-haereticorum cavillationibus, quibus conciliari 
posse eam reverentiam cum inobedientia contenditur , quam 
te a catholicis tuis sensibus reapse defecisse. 

> Qnapropter Illius charitatem , quantum infirmitati No- 
strae licet, imitari studentes, qui patienter agit, nolens aliquos 
perire, sed omnes ad poenitentiam reverti, a promeritis cen- 
suris contra ie ferendis abstinemus , donec tibi haec Nostra 
‘reddatur epistola, quam peremptoriae et novissimae admoni- 
lionis loco esse volumus. Futurum enim speramus in Deo 


20 EPISTOLA ENCYCLICA 

Patre misericordiarum , ut tu gestorum tuorum pravitatem, 
et causarum quas iis excusandis praetexis futilitatem, nec non 
gravissimum debitum quo urgeris Ecclesiae Dei satisfaciendi 
agnoscens, redire velis ad cor; quaeque perperam gessisti , 
detestari ac retractare non moreris. | 

» Quae post tuum ab Urbe discessum , Constantinopoli 
primum, mox in tuo patriarchatu egeris usque ad declara- 
tionem tuae adhaesionis et submissionis decretis Concilii Va- 
ticani editam die XXIX Iulii an. MDCCCLXXII praetermit- 
tere iuvat. Quae enim a te, eo temporis spatio, perperam 
patrata fuerunt, et Apostolicam Nostram sollicitudinem qua 
spiritualibus tuis necessitatibus consuluimus, probe cognoscis. 
Nos sperabamus nullam amplius doloris causam te Nobis esse 
praebiturum. Post hoc tempus litterae a te datae fuerunt die 
decimasecunda Maii an. MDCCCLXXII ad memoratam no- 
stram Congregationem , quibus postulabas , ut tibi facultas 
daretur episcopos in Malabaria constituendi; cui petitioni cum 
Nos annuere non possemus ob causas iam, pluries tibi signi- 
ficatas, haud multo post, praestitutos tibi terminos transgredi 
non dubitasti, posthabitis omnino et despectis tum. Apostolicis 
Nostris litteris, quarum initium Cum ecclesiastica, queis re- 
gulas cirea episcoporum electionem servandas sancivimus, tum 
alis quibus et semel et iterum tibi praecepimus, ne in Ma- 
labaria quidquam auderes. Nam duos presbyteros episcopali 
charactere, augere eosque dioecesibus regendis temere con- 
stituere, et episcopum Eliam Mellus in Malabariam destinare 
contra mandata nostra non es veritus, qui eiusdem regionis 
metropolitam se nuncupare praesumit. 

» Hos tuos ausus quae mala statim consequuta fuerint , 
et quae damna iidem catholicae ecclesiae tam in Malabaria 
quam in Mesopotamia intulerint, et quantum dedecus tuae 
dignitati et fidei irrogarint, satis deflere non possumus. Nam, 
adnitente praedicto Episcopo Elia, quem violatis Nostris iussis 
in Malabariam misisti, et solemni excommunicatione , aucto- 
ritate Nostra confixum, illie manere iubes, perturbata ibi est 
disciplina ecclesiastica ; ad ordines etiam sacros promoti iu- 

venes vel minus idonei vel prorsus indigni; ecclesiae catho- 
licis fraudulenter, vel etiam violenter ereptae; contumeliis et 
calumniis lacessiti non solum missionarii apostolici, sed et ipse 
Ven. Frater Leonardus Archiepiscopus Nicomedien. qui vicaria 
Nostra potestate in ea regione fungitur: et luctuosum schisma 
Invectum est et fovetur. Hinc dissidia et contentiones excitatae 
inter fideles Malabaricos, aliis legitimo suo Praesuli firmiter 
adhaerentibus, aliis intruso Kliae studentibus ; qui omnes sub- 
dolas. et nequissimas artes ad decipiendos incautos et simpli- 
plices adhibere non destitit. Quandoquidem filius iste perdi- 
tionis, non solum Apostolicas Nostras litteras, quarum initium 
Speculatores, datas ad Malabarenses die prima Augusti elapsi 
anni commenticias esse publice affirmare ausus est; verum 
eo devenit, ut Breve quoddam apostolicum, cui diem inscripsit 
vicesimam Augusti ann. LDOCCLXXII, effinxerit omnino et 
commentus sit; illudque publice et solemniter tamquam  no- 
stras litteras promulgaverit. In quo ab isto falsario Apostoli- 
earum litterarum calumniose dicitur, actum fuisse in oecu- 
menico Concilio Vaticano de praetenso tuo iure in Malaba. 
riam, illudque a Patribus agnitum, et a Nobis probatum 
fuisse ; non metuenie huius sui mendacii tot testes, quot 
Patres oecumenico Concilio Vaticano interfuerunt. Interea per 
vos huiusmodi fallaciis offunditur animis error et caligo , et 
veritas in malitia adulteratur ; fluctuant fideles in diversa 
abstracti, et nonnulli ex iis, schismatico invasori adhaerentes, 
putant se Apostolicae Beatissimi Petri cathedrae adherere. 

» Si vero spectemus quae in Mesopotamia faeta sunt,.ibi 
cum gravi dalore respicimus , dioecesibus praeesse episcopos 
nullam cum hac Beatissimi Petri cathedra communionem 
habentes, quin contra apostolica mandata per te temere et 
irrito electos, sacrilege consecratos, perperam institutos. An 
poteras ignorare tu, qui ab infantia te in fide catholica stu- 
diose eruditum fuisse saepius commemoras, nullum posse, con- 
tradicente Apostolica Sede, legitimum episcopum institui ; 
nullamque illi potestatem inesse, quem eadem Apostolica Sedes, 
omni iurisdictione carere declaraverit ? An parum tibi vide» 

tur subversio ecclesiastici ordinis tua opera excitata, fidelium 
perturbatio , contentiones et aemulationes , et gravissimum 
scandalum quod fidelibus illatum est, et infertur per tuam 
inobedientiam Apostolicis mandatis ; ob quam exultant infi- 
deles et haeretici, ancipites haerent qui debiles sünt in fide, 
firmiores autem dolent ac lugent; et non vident qua ratione 
Patriarchae subesse possint, qui debitam Romano Pontifici 
obedientiam detrectat ? 

» Haec te ipsum intelligere ac timere satis ostendunt lit- 
terae, quibus ven. Fratres episcopos tui patriarchatus contra 
ipsas constitutiones et mandata Nostra commovere, et in tuas 
partes trahere voluisti. [stud confirmant dicteria calumniose 
contra missionarios apostolicos ipsumque Delegatum Nostrum 
Ven. Fratrem Ludovicum Archiepiscopum Damiaten. in vulgus 
sparsa ; confirmat cura quam a te adhiberi accepimus, ne 
fideles et imprimis clerus cum missionariis versentur, eorum- 
que ope, consilio, ministerio fruantur, intentato etiam per te 
censurarum metu pro iis qui ad eos accesserint ; confirmat 
demum concitata in ipsos invidia civilis potestatis. cuius prae- 
sidium adversum Apostolicae Sedis mandata et censuras, quas 
te promeruisse sentis, diceris invocasse. His veluti cumulus 
accessit altera episcoporum nefaria consecratio, quorum unum 
Zakuensi dioecesi, alterum Indis destinasti: per quem eo maius 
scandalum fidelibus datum est, quo maiori illam apparatu et 
solemnitate in contemptum huius Apostolicae Sedis factam 
perspexerunt. un 

.» Haec eunt Ven. Frater, ut alia omittamus, quae te 
auctore in Malabaria et in Mesopotamia evenerunt et eve- 
niunt: quorum pro Nostro munere a te rationem exigere co- 
gimur, qui longe graviorem redditurus es aeterno pastorum 
Principi. Verum te ista non recogitare, forte etiam contemne- 
re, timere iubent memoratae tuae litterae ad Nostram Con- 
gregationem de Propaganda Fide, quibus innocentiam tuam de- 
monstrare contendis, fidem tuam de pontificio primatu asserens, 
et argumenta adducens ad praetensa tua iura circa electionem 
episcoporum, et circa regiones Malabaricas comprobanda. 

» Frustra autem primatum Romani Pontificis agnoscere 
te ac revereri in tuis litteris profiteris, nisi de eo ita ex omni 
parte sentias, sicuti oecumenicum concilium Florentinum de- 
finivit, et oecumenicum Vaticanum enucleatius explicavit et 
confirmavit. Primatum vero iurisdictionis admittere iure di- 
vino contitutum, eique patriarchalia, uti ais iura, ecclesiastica 
ordinatione instituta opponere, queis Romanus Pontifex pro 
temporum , locorum causarumque ratione derogare nequeat , 
catholieum certe non est: et catholico episcopo indigna pror- 
sus est quaelibet iurium seu privilegiorum suorum reservatio, 
qua intendat eadem ipsa supremae, plenae ac legitimae B. Petri 
eiusque successorum ordinationi et potestati subducere. 

» Jam vero Nos semper existimavimus, catholicam in te. 
fidem in sua integritate vigere , et a totius Ecclesiae sensu 
ac doctrina te numquam dissentire voluisse. Quare cum in 
litteris adhaesionis tuae decretis Concilii Vaticani quas de- 
disti die XXIX Iulii an. MDCCCLXXII. declarabas tibi iura 
omnia, ut aiebas, et privilegia patriarchalia te velle reservata 
et conservata, existimare non potuimus, voluisse te limita- 
tionem vel conditionem catholicae illis professioni a te editae 
statuere: neutrum enim cum catholica veritate vel unitate 
componi potuisset. Quoniam vero durior et anceps haec tua 
dicendi ratio videbatur, Nos hanc ad sanam doctrinam, quam 
te profiteri velle affirmabas , perfecte exigendam putavimus, 
uti deprehendere potuisti in litteris quas occasione supradi- 
ctae adhaesionis tuae, die XVI, ad te dedimus; atque ita 
declarationem Nostram in iis expressam recepisti, ut ex his 
quae Nobis rescripsisti plane ill et cumulate acquiescere vi- . 
dereris. 

» Post haec tamen non dubitasti tuam illam —"—Á 
apud tuos Episcopos propagare ad praetensa tua iura susti- 
nenda. Ad quos si etiam misisses exemplum memoratae No- 
strae epistolae, ipsi profecto intellexissent, tuam [reservatio- 
nem Nobis probatam non fuisse, traditamque a Nobis de pa- 
triarcharum privilegiis veram catholicam doctrinam ex iisdem 
Nostris litteris hausissent; et demirati etiam essent benigni- 

latem erga te Nostram, quod cum Apostolicae Sedis indul- 
gentia et absolutione indigeres ob ea quae a te perperam 
facta fuerant in illis orientalis Ecclesiae perturbationibus, eam 


libi extraordinaria prorsus ratione et maxima verborum le- 


nitate in eadem Nostra epistola impertivimus. 

» Dissimulare autem non possumus , magnam Nobis af- 
ferri tristitiam et grave scandalum fidelibus, cum ad excu- 
sandam iuam inobedientiam Apostolicae Nostrae constitutioni, 


quae incipit Cum ecclesiastica, huius vim et efficaciam in- 


firmare conaris asserendo a te acceptam non fuisse; id vero 
citra fidei dispendium fieri potuisse eo quod eadem constitutio 
non dogmaticis sed mere disciplinaribus accensenda sit. Quo- 
modo vero admitti potest salva divina Ecclesiae constitutione, 
vim et efficaciam Apostolicarum Constitutionum ab accepta- 
tione Episcoporum vel aliorum quorumcumque pendere ; eas 
vero quae disciplinam , non fidem respiciant , impune reiici 
posse ? Hoc certe non sentiebas tu, Ven. Frater, cum ele- 
ctionis tuae confirmationem postulans promittebas in tuis lit- 
teris (1), te Nobis obedientem et subiectum toto vitae 'tuae 
tempore futurum, et hane subiectionem tua agendi ratione 
comprobabas. Hoc non senseruut qui ante te fuerunt catho- 
liei Chaldaeorum patriarchae. Hoc demum non sensit Simon 
ille Sulaka, quo praedecessore gloriaris. Is enim primatum 
iurisdictionis Romani Pontificis ita professus est, ut idcirco 
promitteret se « tamquam obedientiae filium ordinationibus , 
> praeceptis, censuris ac iussionibus Papae Iulii III moderni 
» et successorum suorum Rom. Pontificum canonice intran- 
» tium, et Sedi Apostolicae fideliter et semper obtemperatu- 
» rum. » Porro hanc fidei professionem in tuis archivis as- 
servari existimamus , cum integre inscripta fuerit in Apo- 
stolicis litteris eiusdem lulii praedecessoris Nostri, datis ad 
eumdem Sulakam X Kalendas Martii an. MDLIII quibus elus- 
dem electio in patriarcham confiimata fuit. 

» Quid vero dicendum de excusatione quam petis ex ti- 
more malorum , quae tibi tuisque impendere dicis ab civili 


(1) Epist. 15 Decembris 1847. 

potestate, si memoratae constitutioni Nostrae obedias, exem- 
plum malorum afferens quae Ven. Fratri Armenio patriarchae, 
ei catholicis eiusdem ritus Ecclesiis contigerunt? En quo de- 
veniunt vel fortissimi Ecclesiae Praesules, cum recedere in- 
cipiunt ab hae Sede Bmi. Petri Apostolorum Principis , in 
cuius soliditate firmatur omnium fortitudo sacerdotum ! Obe- 
diendum esse saeculi Principibus, iisque tributa solvenda do- 
cuerunt sancti Dei Apostoli: et in ecclesia catholica , quae 
hanc doctrinam constantissime tenuit ac tenet, improbata ac 
damnata semper fuit rebellio contra legitimas potestates. Non 
tamen licebit a debita divinis et ecclesiasticis legibus obe- 
dientia et fide deficere, si quid eis contrarium civilis potestas 
quandoque iuberet. Qui enim dixit reddenda esse Caesari quae 
sunt Caesaris, idem praecepit reddenda esse Deo, quae Dei 
sunt: et cum de Christi Domini nostri praeceptis servandis 
ageretur, Apostoli intrepide pronunciarunt coram publicis po- 
testatibus : obedire oportet Deo magis quam hominibus. Si 
tot sanctissimorum virorum et veterum martyrum exempla, 
qui asperrima quaeque passi sunt a potestatibus huius saeculi, ` 
ne a divinae vel ecclesiasticae legis custodia recederent, mente 
recolere et recogitare non vacat, circumspice catholicas, Ec- 
clesias, tam quae in Oriente sunt praesertim Armeniam, quam 
quae in Occidente, potissimum Germanicam et Helveticam ; 
ibi episcopi, clerus, et primores etiam ex laicis, debitam ple- 
namque fldem et subiectionem legitimis potestatibus servantes, 
earum minas non reformidant, cum reddenda sunt Deo quae 
Dei sunt; neque poenarum metu veritatem aut officium suum 
produnt, vel ab Apostolica Sede recedunt ; sed rapinam bo- 
norum, carceres, exilium libentissime ferunt, scientes opti- 
mam se habere repositam gratiam et mercedem in coelis. 

» Quo autem praetensa tua iura in Malabariam tuearis, 
asseris eiusdem regionis fideles éo ipso tibi subiectos esse de- 
bere, quod chaldaicum ritum teneant, et quod chaldaeis pa- 
iriarchis quondam obnoxii fuerint. Nostrum non est historicas 
quaestiones ingredi, de quibus diversi diversa sentiunt. Etsi 
autem ita se res haberent, uti ipse dicis, non tamen propo- 

situm assequereris. Ex quo enim alicui episcopo, cuiusvis 
dignitatis et ordinis ille sit, aliqua regio subdita olim fuerit, 
non sequitur hanc perpetuo eiusdem sédis episcopo subditam 
esse debere, ac non posse, legitima auctoritate, et causa in- 
terveniente, in alterius episcopi potestatem venire : qua de 
re plura exempla ab Ecclesiae annalibus, et veterum conci- 
liorum actis suppeditantur. Ooecumenicam vero et universa- 
lem potestatem in omnes, ubivis terrarum sint, eiusdem ritus 
fideles, consueverunt sibi arrogare Nestoriani aliique schisma- 
lici patriarchae, qui disruptis vinculis queis huic Apostolicae 
Sedi coniuncti erant, superiorem non agnoscunt. Catholicis 
autem Praesulibus id numquam concessum aut permissum fuit 
a legitimis canonibus , neque a pontificiis constitutionibus. 

» Praeterea contendisti iurisdictionem in Malabaricas oras 
tibi fuisse promissam, affirmans id tibi Ven. Fratrem Zacha- 
riam Episcopum Maroneae nuper evivis ereptum spopondisse. 
Aiqui is cum multa retulerit quae istic ab eo facta fuerunt, 
nihil tamen de huiusmodi sponsione ad nostram Congregatio- 
nem scripsit; neque Nos illius peragendae ullam umquam ei 
dedimus potestatem. Nec pofro apparet valida ulla ratio 
quae illum potuisset ad eam promissionem faciendam addu- 
cere; non enim admittere possumus eum id fecisse, ut adhae- 
sionem tuam Vaticani Concilii constitutionibus haberet, cum. 
Concilii auctoritas hac adhaesione non indigeret, et haec agendi 
ratio non solum in tuae, sed in eius etiam conscientiae ac 
-honoris labem cessisset. 

» Concessiones praeterea Apostolicae Sedis probaturus, 
litteras protulisti fel. rec.Iulii III praedecessoris; Nostri datas IV 
Kalendas Maii an. MDLIII quibus memorato Sulakae Chal- 
daici ritus patriarchae sacrum pallium et nonnullae facultates 
concedebantur. Quarum litterarum arabicam versionem, eam- 
que non satis fldelem, in eóclesiis vulgari iussisti, ut nostris 
mandatis et constitutionibus decreta opponeres et litteras prae- 
decessorum Nostrorum ; quos dicis et potestatem confirmasse 
patriarcharum chaldaeorum in Indicas regiones, et episcopos 
eligendi arbitrium iisdem concessisse. Iulius III, ut tu ipse 

cognoscis, in memoratis litteris patriarchae Sulakae faculta- 
tem concessit confirmandi episcoporum et archiepiscoporum 
ipsi iure suo patriarchali subditorum electiones, rite et recte 
factas secundum Romanae Ecclesiae ritum et morem, ac eis 
sie electis episcopis et archiepiscopis , postquam eorum ele- 
ciones confirmatae fuissent, munus consecrgtionis impen- 
dendi iuxta ritum et morem praedictos, recepto prius ab 
eis, Romani Pontificis et dicta Romanae Ecclesiae nomine, 
fidelitatis debitae solito iuramento. Verum animadvertere debes, 
ut patet cuique eas litteras legenti, nihil ipsum sanxisse áut 
constituisse, quoad loca ad quae patriarchicum ius illud Su- 
lakae extendi deberet: concessaeque potestatis usum expresse 
interdixisse his in locis, in quibus praesules a Romano Pon- 
tifice instituuntur. Quapropter nil tibi. suffragantur litterae 
illae ad protendendam iurisdictionem tuam extra fines quibus 
in praesentia continetur; et ausibus tuis aperte contradicunt 
quoad Malabariam, ubi praesules a Romano Pontifice insti- 
tuuntur, ex quo Christiani illi, eiurata in synodo Diamperi- 
tana anno MDXCIX haeresi Nestoriana, catholicae Ecclesiae 
aggregati sunt. In qua synodo ipsi formaliter spoponderunt, 
et iurarunt, nullum unquam episcopum, archiepiscopum, prae- 
latum , pastorem vel gubernatorem se admissuros , praeter 
illum qui a sancta Sede Apostolica per Papam et Pontifi- 
cem Romanum foret immediate constitutus. Quod Clemen- 
tis VIII ac Pauli V praedecessorum Nostrorum auctoritate 
sancitum et confirmatum, ad hanc usque diem servandum est. 

» Habes, Ven. Frater, in hac monitoria epistola argu- 
mentum singularis Nosirae erga te longanimitatis et chari- 
tatis; qua urgente curavimus sophismatum, quibus decipe- 
ris, inanitatem ostendere, teque ad salubria consilia revocare; 
sperantes fore ut opitulante Dei gratia vocem Nostram tan- 
dem aliquando audiens resipiscas, teque et ecclesias ritus chal- 
daici tibi concreditas ab imminenti schismatis periculo eripias. 
Quapropter auctoritate Nostra apostolica, in virtute sanctae 
obedientiae et sub interminatione divini iudicii, tibi Ven. 
F'rater districte praecipimus, ut Episcopum Eliam Mellus et 

alios quoscumque tui ritus presbyteros, monachos vel forte 
etiam episcopos a Malabaria quamprimum revoces; eamque 
regionem, in qua nullam tibi inesse potestatem iam declara- 
vimus et rursus declaramus , in pace et catholica tranquilli- 
taie legitimo suo Praesuli gubernandam relinquas. 

» Praecipimus insuper, et presbyleros Eliam Matthaeum 
aliosque quos contra Nostram constitutionem nuper episco- 
pali charactere auxisti, revoces a dioecesibus quibus eos te- 
mere, sacrilege et inaniter praefecisti: earumque tui patriar- 
chatus dioecesium, quae legitimo carent pastore, regimen et 
administrationem committas aliis dignis et idoneis tui ritus 
presbyteris, donec de legitimis et rite electis episcopis iisdem 
. dioecesibus provideatur. Quod Nostrum mandatum si adim- 
plere neglexeris, Nos ipsi pro debito Nostri Apostolatus offi- 
cio, illis dioecesibus consulemus. | 

» Praeterea te admonemus, ut omnino abstineas a censura- 
rum ecclesiasticarum abusu, quas temere et sine iusta causa 
te frequenter comminatum esse et irrogasse accepimus. 
Si enim eas, ob causas non iustas et graves adhibeas, facere 
non poterimus quin fideles indignis poenis subiectos , et ad 
Nos iam confugientes, auctoritate Nostra , uti alias in eam 
Nos necessitatem adduxisti, absolvamus. Volumus denique ut 
omnia quae a supradicta Nostra Congregatione tibi mandata 
fuerunt, litteris datis die XXVII Augusti elapsi anni, omnino 
exequaris. | 

» Confidimus te religiose impleturum quae tibi in Do- 
mino praecipimus ; et in hune ‘inem in plenitudinem divi- 
ninarum gratiarum tibi adprecamur. Quod si peremptoriae 
huie Nostrae admonitioni, quod absit, parere detrectes, et in 
contumacia persistas, noveris Nos praedecessorum Nostrorum 
vestigiis inhaerentes, qui veteres etiam patriarchas, licet po- 
tentum patrocinio quandoque suffultos, ecclesiasticis poenis et 
censuris cum opus fuit coercere non praetermiserunt, et non 
solum excommuünicationis sed etiam depositionis poena mul- 
ctarunt, hanc eamdem agendi rationem, dolentissime quidem 
at necessario tecum esse servaturos ; ne ministerium Nostrum 

prodidisse, ac fidei, et saluti tot animarum, quae in gravis- 
simum discrimen adductae sunt, non prospexisse ab aeterno 
pastorum Principe arguamur. 

« Caeterum rogamus te, Ven. Frater, et in Domino No- 
stro Iesu Christo obsecramus, ut coram Domino iuam pra- 
vam agendi rationem, tuae dignitatis gradum, aetatem tuam, 
et gravissimum tuae aeternae salutis periculum serio reco- 
gites: atque implorato hnmilibus precibus divino lumine, ea 
tandem consilia capias, quae tuum erga Apostolicam Sedem 
obsequium, verbis saepe declaratum, facto ipso probent; quae- 
que eam ruinam avertant, in quam dum iniquis consiliariis 
aurem praebes, te ipsum, commissumque tibi auctoritate No- 
stra populum, te praecipitem agere deploramus. Quod ut di- 
vina misericordia benigne largiatur, Apostolicam benedictio- 
nem tibi Ven. Frater, nec non episcopis, clero, monachis et 
fidelibus, in communione et obedientia Apostolicae Sedis ma- 
nenübus amanter in Domino impertimus. 

« Datum Romae apud S. Petrum die XV Soptembris 
Anno MDCCCLXXV Pontificatus Nostri anno ‘Tricesimo ». . 

19. Responsio Nostris hisce litteris diu dilata est; quod 
quidem primum ex adversa eius valetudine contigisse acce- 
pimus, postquam vero convaluit nihil excusare poterat. In- 
terim vero facta eius, quae potissimum spectabamus, eloquen- 
tius quam litterae responsum reddebant. Etenim neque ex 
Malabarensi regione, qui illuc missi fuerant, revocabantur; 
neque a dioecesibus queis incubuerunt avocati sunt presbyteri 
episcopali charactere temere insigniti. Quin intrusus Ame- 
. diensis aliquot monachos ad ordines promovere praesumpsit, 
quos paulo post ipsemet Patriarcha sacerdotio initiare non 
timuit. Porro sacerdotes pravae eius agendi rationi consen- 
tire nolentes, minis vel censuris vexati, interdum traducti 
uti perturbatores populi et Patriarchae rebelles, interdum 
etiam civilis potestatis praesidio coerciti. Neque dissimulare 
possumus responsum ab eo datum die septima Februarii huius 
vertentis anni quorumdam Mauxiliensium epistolae. Etenim 
in eo perspicue declarabat, se neque cessisse, neque unquam 

cessurum praetensis iuribus suis; idque satis probari suis acti- 
bus, ad instar solis, uti aiebat, perspicuis: seque patriarchali 
munere fungi, sicut sui praedecessores catholici patriarchae 
funeti fuerant, et sicut illos cohaerere in fide et disciplina 
eum Summo Pontifice: qua super re eos iubebat nullum du- 
bium, nullam suspicionem habere. Claram vero hanc decla- 
rationem, clariorem etiam reddiderunt litterae ab iisdem 
Mauxiliensibus ad Patriarcham datae die XX eiusdem men- 
sis Februarii. Isti enim dum illi gratias agerent sibique ani- 
mos et robur per eam declarationem augeri profiterentur, 
asserebant se idcirco unanimes esse et fore usque ad extre- 
mum vitae spiritum cum eodem Patriarcha, in reiicienda 
Apostolica constitutione, in tuendis eius iuribus, atque con- 


tinenter expediendis Episcopis in Malabariam. 
20. Dum haec passim et palam fierent, mirari fideles, 


virum hunc suae prorsus dignitatis immemorem totumque 
mutatum ab illo, qui fidem et obedientiam suam Aposto- 
licae Sedi alias probaverat, adhuc impune abire: Chaldaeos Ma- 
labariae invasores hinc argumentum sumere ad tuendum 
schisma, quod illuc invexerunt, et ad negandam impudentis- 
sime veritatem vel iustitiam litterarum Apostolicarum, quibus 
in Episcopum Mellus eiusque sectatores animadverti iussimus: 
alios demum eo usque impudentiae devenisse relatum est, 
ut negarent posse a nobis excommunicari Patriarcham. 

2]. Eo itaque ventum erat, ut iam. non liceret Nobis 
diutius abstinere a canonicis poenis adversus Patriarcham 
ferendis, qui semel et iterum monitus obedire detrectaverat, 
suamque inobedientiam et factis: et scriptis palam profiteri 
non reformidabat. Inter haec autem diu expectatum eius re- 
sponsum, die XIX Martii huius anni datum, ad Nos dela- 
tum est; quo contumaciam eius satis superque confirmari 
non sine multo animi nostri dolore cognovimus. Quid enim 
ineptius, vel iniuriosius excogitari potest, quam dubium, unde 
Patriarcha responsum exorditur, circa nostrarum litterarum 
authenticitatem, quae ad eum per Nostrum in Mesopotamia 
Delegatum de more missae fuerant? Totum autem respon- 

sum in eo est, ut suam catholicam fidem, suamque erga Nos 
obedientiam et semel et iterum, magno verborum apparatu 
ac lenocinio, profiteatur. Tum iura sua tueri ac vindicare 
conatur, tam quoad episcoporum electionem, quam circa Ma- 
labariam; ea rursus repetendo, quae pluries iisdem de rebus 
ad Nos scripserat; dissimulatis tamen et omnino neglectis 
responsionibus quae, ut omnem iustitiam impleremus, in mo- 
nitoriis Nostris litteris ei datae fuerant. His multas addit, 
eadem semper iterando, querimonias contra Missionarios Apo- 
stolicos; in quos non minus calumniose quam inverecunde, 
chaldaicae perturbationis causam confert. Deinde Nos obse- 
crare non veretur, ut approbationem Nostram manifestemus 
ad hoc, ut Episcopi chaldaici, ritus ab eo in Malabariam suc- 
cessive mittantur. Demum affirmat propositum sibi esse, ali- 
quos e suis Episcopis post hyemale tempus convocare, et 
communicatis cum iisdem Nostris mandatis unanimiter decer- 
nere quid facto opus sit; id autem Nobis se quamprimum 
significaturum. 

22. Videte, Ven. iuri ac dilecti Filii, utrum post ea 
quae in praecedentibus Nostris litteris diximus , aliquod re- 
sponsum huie postremae eius epistolae reddere possimus : 
monet enim divina Sapientia (1), ibi effundendum non esse 
sermonem, ubi auditus non est. Ipse quidem Patriarcha multa 
se passum commemorat ob tuendam ac propagandam catho- 
licam fidem ; et ideo maiori cum eo usi sumus patientia. Me- 
minerit autem, eum qui etsi totam legem servaverit, offen- 
dat autem in uno, factum esse omnium reum (2): neque 
eum qui inceperit , sed qui perseveraverit usque in flnem, 
hune salvum fore. Quid de his dicendum quae adversus Mis; 
sionarios congerit? Exploratum Nobis est, eos suis mune- 
ribus religiose fungi : si quid autem ab eis prave fieri con- 
tingat, deferatur ad Nos, tota rei serie diligenter et accu- 
rate exposita ; neque debito deerimus reddendi unicuique ius 
suum. Vagis autem accusationibus faciles aures accommo- 

(2) Iacob. II. 10. 


32 EPISTOLA ENCYCLICA 

dandae non sunt, praesertim cum sciamus Missionarios male- 
volorum obtrectationes et invidiam sustinere, quin et gravis- 
simis iniuriis interdum lacessitos fuisse, ipso Patriarcha nė- 
dum connivente ac dissimulante, sed ipsa etiam sua agendi 
ratione provocante. 

23. Quae cum ita sint, manifestum est, Ven. Fratrem 
Iosephum Patriarcham licet pluries monitum, Nobis et Apo- 
stolicae huic Sedi neque satisfecisse neque velle satisfacere. 
Quid enim iuvat catholicum dogma de Primatu B. Petri eius- 
que successorum profiteri, catholicae fidei et obedientiae erga 
Apostolicam Sedem toties declarationes edidisse, cum reipsa 
verbis opera eius aperte refragentur? Nonne immo eo inexcu- 
sabilior fit contumacia , quo magis debitum obedientiae offi- 
cium agnoscitur? Num praeterea vel ad ea decernenda quae 
a Nobis mandata sunt Apostolicae Sedis auctoritas non pro- 
tenditur, aut sufficit communionem fidei habere cum ea sine 
obedientiae subiectionee quae quidem salva catholica fide, dici 
non possunt ? Nos tamen hactenus cum eodem Patriarcha 
mitissime egimus, tantaque patientia erga eum usi sumus , 
quantam a Nobis expectare minime debuisset. Verum et pa- 
tientia et longanimitas modum habeant necesse est: ne, sicut 
monét B. Gregorius Magnus (l) predecessor Noster, nimia 
resolutione lenitatis, ultra quam necesse est vigor districtionis 
emolliatur. Et ipse Christus Dominus docuit eum qui semel 
et iterum inutiliter monitus, neque ipsam Ecclesiam audierit, 
sicut ethnicum et publicanum habendum esse. Quam ob rem 
Romani Pontifices, potestate divinitus accepta in universos 
cuiusque ordinis et dignitatis saepe usi sunt ad Catholicae 
Fidei ei unitatis integritatem servandam, et ad rebellium con- 
tumaciam confringendam, ipsos etiam Patriarchas excommu- 
nicando vel etiam cum opus fuit deponendo, uti plura in 
Orientali Ecclesiarum annalibus exempla praesto sunt, quae 
vos ignorare minime potestis. 

24. Necesse igitur est, ut Nos licet inviti et moerentes 
eamdem agendi rationem cum praefato Ven. Fratre Iosepho 


(1) Regul. Pastor. part. 3. admon. 17. 

teneamus, ne ulterius Apostolicae huic Sedi populoque chri- 
stiano illudat blandimentis verborum ; ne catholica nobis- 
cum communione se tueri velit, qui contra Nos est, et man- 
data Patrum transgreditur. Idcirco has encyclicas litteras ad 
vos, Venerabiles Fratres, et ad universos et singulos vestri 
ritus fideles dandas existimavimus, ut verum rerum statum 
edocti sciatis, quaecumque a vestro Patriarcha hactenus uti 
supra gesta sunt et geruniwr contraria prorsus esse Nostris 
ei huius Apostolicae Sedis decretis et constitutionibus ; eaque 
omnia a Nobis reiici ac reprobari: proinde vos neque debere, 
immo ne posse quidem, eidem obedire in his, quae contra 
Nostras et eiusdem Apostolicae Sedis ordinationes contigerit 
vel contingat ab eo mandari. Cavete ne decipiamini falsis nar- 
rationibus et calumniosis dicteriis quae invidiose circumfe- 
runtur; perinde ac si de ritualibus vel nationalibus , uti 
aiunt, quaestionibus tractetur. Agitur enim, Ven. Fratres ac di- 
lecti filii, agitur de obedientia Apostolicae Sedi praestanda vel ' 
neganda, agitur de agnoscenda suprema ejus potestate in vestris 
etiam Ecclesiis nedum quoad fidem , verum et quoad disci- 
plinam: quam qui negaverit, haereticus est; qui vero agno- 
verit, eique obedire contumaciter detrectet, anathemate di- 
gnus est. Si quis itaque rerum statum aliter se habere exi- 
stimans, a recto tramite aberraverit, resipiscere festinet: omnes 
vero si ea, qua uti debent, erga suum Patriarcham afficiun- 
iur sincera charitate, illum ad bonam frugem revocare co- 
nentur sive monitis, sive hortationibus sive assiduis ad Deum 
fusis precibus, prout unicuique Dominus dederit. Haec omnia 
ut fiant, adhue quadraginta dies expectabimus, rogantes et 
Nos Deum cum gemitibus, ne induretur cor eius, sed audiat 
nunc demum vocem Nostram, et ad sana consilia convertatur, 
eaque ratione suam suaeque gentis veram utilitatem, verumque 
bonum procuret. Quod si elapsis quadraginta diebus, postquam 
hae litterae 1n eius manus devenerint, ipse perseveret, quod 
Deus avertat, in sua contumacia et inobedientia, ei cuncta 
quae a Nobis mandata sunt, opere non inipleat, nulla amplius 
interposita mora ferre cogemur in eum sententiam, vi cuius 

Acta, Tom. X, fasc. CI X. 8 

a Nostra, hoc est ab Ecclesiae catholicae communione omni- 
no divelletur, et maioris excommunicationis vinculo innodatus, 
eo ipso privabitur omni et quavis spirituali iurisdictione erga 
fideles sui patriarchatus. 

29. Tanta vero in eum miseratione et patientia uti non 
possemus, nisi simul animarum saluti efficaciter hoc eodem 
tempore consuleremus, iam nunc decernendo quidquid neces- 
sarium est ad illarum incolumitàtem procurandam, easque 
eripiendas a gravissimis periculis, in quae ob Patriarchae 
inobedientiam adductae sunt et quotidie magis adducuntur. 
Quomodo enim ferre possumus, fideles dioecesium Tezirensis, 
Amediensis, Zakuensis adhuc pseudopastorum arbitrio com- 
missos, quorum sacrilega consecratio illegittima missio, nulla 
iurisdictio? Qui toti in eo sunt, ut simplicioribus illudant, 
incautos decipiant, infirmiores terreant, omnesque a commu- 
nionis catholicae centro, licet expresse contrarium dictitent, 
dimovere conentur? Et cum in Patriarchali potestate prae- 
sidium et mailtiae suae velamen se habere elorientur, eoque 
ad illaqueandas conscientias abutantur; nonne debemus hoc 
eos prae idio omnino privare, et Fideles dioecesium quibus 
incubuerunt, ab eorum tyrannide eripere? Quapropter de con- 
silio Ven. Fratrum Nostrorum S. R.E. Cardinalium Ne- 
gotiis orientalis ritus praepositorum, auctoritate Nostra Apo- 
stolica Venerabilem Fratrem Iosephum Audu Patriarcham 
Babyloniensem Chaldaeorum suspendimus ab omni et quavis 
iurisdictione in memoratas dioeces lezirensem, Amediensem, 
Zakuensem, et in alias quascumque sui ritus, quae legitimo 
Pastore iam carent, vel in posterum carere contigerit. Earum 
vero regimen et administrationem, quoadusque legitimi Epi- 
scopi iisdem rite praeficiantur, Nobis et Apostolicae huic 
Sedi reservamus. 

26. Intrusos Episcopos Matthaeum, Cyriacum, atque Eliam, 
quos temeraria et sacrilega consecratio Episcopali charactere 
adauxit, et qui nullam omnino habent iurisdictionem, a prae- 
dictis dioecesibus statim recedere volumus atque edicimus, 
eaque omnia adimplere, quae per epistolas memoratae No- 

strae Congregationis iisdem praecepimus. Haec omnia nisi 
infra quadraginta dies, uti supra, supputandos efficiant, et 
praesertim nisi a supradictis dioecesibus recesserint earumque 
prave usurpatam administrationem omnino et reapse depo- 
suerint, ad maioris excommunicationis sententiam etiam con- 
ira ipsos procedemus. 

2|. Episcopum Thomam Rokos, qui in. secunda sacrilega 
consecratione astitit Patriarchae Iosepho, alterum tenens lo- 
eum consecrantium Episcoporum, quique licet semel et ite- 
rum monitus, contumacem tamen adhuc sese misere exhibet, 
excommunicationis poena similiter plectemus, nisi et ipse infra 
quadraginta dierum terminum, uti supra sopputandum, facinus 
suum et cuncta quae a Patriarcha illegitime et contra Nostras 
constitutiones et mandata facta sunt, scripto reprobaverit. 

28. Regimini autem dioecesium legitimo Pastore caren- 
tium Nos ipsi consulemus, earum administrationem commit- 
tentes idoneis Sacerdotibus eisdem Tritus Chaldaici cum. op- 
portunis et necessariis facultatibus ad earum regimen obeun- 
dum, independenter nedum ab intrusis pseudoepiscopis, quibus 
nulla potestas est vel esse potest, sed ab ipso etiam Patriarcha, 
cuius in easdem dioeceses quaevis iurisdictio per praesentes 
Nostras litteras sublata est. 

20. Quoniam vero non ignoramus, ecclesiasticis censuris 
et poenis temere anfimadversum fuisse etiam a Patriarcha in 
sacerdotes, clericos, aliosque forte etiam fideles, eo quod 
pravis eius consiliis assentiri recusaverint, Nos declaramus, 
factam iampridem a Nobis fuisse specialem facultatem Ven. 
Fr. Ludovico Archiepiscopo Damiatensi, Nostro in Mesopo- 
tamia Delegato, earumdem censurarum ac poenarum, quas 
uti latas a legitimo Praesule nemo spernere potest, vi ac 
iustitia cognoscendi; et ab iisdem eos relevandi, quos iniuste 
damnatos fuisse in Domino iudicaverit. Hanc vero specialem 
et extraordinariam potestatem eidem Delegato Apostolico 
confirmamus, donee ipse Patriarcha Nobis et Apostolicae huic 
Sedi plene et cumulate non satisfecerit, vel aliter eadem fa- 
cultas revocata non fuerit. 

30. Dum haec omnia necessario decernentes, gravissi- 
mum Apostolatus Nostri munus adimplemus, non dubitamus, 
Venerabiles Fratres, quin officio vestro tam erga fideles vobis 
commissos, quam erga Apostolicam Sedem eo diligentius sa- 
tisfacturi sitis, quo difficiliora sunt rerum adiuncta, in quibus 
versamini. Dolebitis forte et aegre feretis in vestrum Pa- 
triarcham iam nunc graviter animadverti, gravius forte animad- 
versum iri. Dolemus et Nos, qui eum semper dileximus , 
et licet reluctantem et inobedientem a Nostra charitate non 
repulinus, Vosque testes appellamus, quanta cum eo chari- 
tate, patientia, et longanimitatis usi fuerimus. Verum dum 
idem Patriarcha mandatis ac monitionibus Nostris pervica- 
citer parere detrectat, aliisque inobedientiae exemplum prae- 
bet, Nobis non licet adhuc esse patientibus, et a ferendis 
in eum promeritis poenis adhuc abstinere. Metuimus enim 
et contremiscimus damnationem illam, quam Sacerdos Heli 
accipere meruit, eo quod negligenter filios suos castigasset, 
quos post primam et secundam monitionem in nequitia per- 
severantes (1) a templi aditu expellere oportebat. Quo fa- 
ctum est, ut et ipsi filii una die occisi fuerint, et triginta mil- 
lia de populo interfecti, arca testamenti capta sit, et ipse 
sacerdos retrocadens fractis cervicibus misere obierit. Interim 
Vos eadem qua Nos charitate agite cum vestro Patriarcha, 
satagentes ne hoc poenitentiae spatium quod illi concessimus, 
vacuum ac irritum elabi patiatur. Instate apud eum, ne hanc 
longaevae suae aetati et excellentiori dignitati notam inurere 
velit, ut qui oliin ad Fidei catholicae tutelam et incrementum 
adlaboravit, qui olim Nobis et Apostolicae huic Sedi, obediens 
et devotus fuit, modo ab eadem Apostolica Sede coercendus, 
et ipsa, quam ab Ea accepit, potestate merito privandus sit. 
Hoc ipsum prg vestro modulo praestare vos oportet, Sacer- 
dotes et Monachi, et quotquot in sortem Domini vocati estis; 
unaque simul et verbo et exemplo vestro populum edocere 
quae recta sunt; ne contingat hunc pravis doctrinis, falsisque 
sermonibus deceptum a firmissima petra vel inscium aut in- 


€ 


(1) Theodoret. Cyren. Lib. 1. Reg. int. 7. 

vitum seiungi, supra quam ©hristus Deus Ecclesiam suam 
aedificavit. 

31. Demum Vos, universumque populum Chaldaici Ritus 
hortamur, ut lumen et potentem gratiae opem Patriarchae 
vestro aliisque misere 'errantibus apud Deum aeternumque 
Pastorum principem Christum lesum, Beatissimae Dei Geni- 
tricis Mariae interventione adhibita, fervidis precibus implo- 
retis; ac in auspicium caelestis praesidii et in pignus Nostrae 
dilectionis Apostolicam Benedictionem Vobis, Ven. Fratres 
ac Dilecti Filii, in communione et obelientia Apostolicae Sedis 
perseverantibus peramanter impertimus. | 

Datum Romae apud S. Petrum die prima Septembris 
ann. MDCCCLXXVI Pontificatus Nostri ann. XXXI. 


PIUS PP. IX. 

- EX SACRA CONGREGATIONE CONCILII 


CENSUS 


Compendium faeti. Anno 1856 quidam Natalis P. re- 
nunciatus fuit Primicerius Confraternitatis SSmi. Sacramenti 
in sua patria erectae. Officium Primicerii fuit ut rerum tem- 
poralium administrationem gereret, una cum aliquo ex con- 
fratribus. Verum ob neoligentiam, quae haud raro Sodalitiorum 
membra tenet, Natalis P. proventus eiusdem Confraternitatis 
solus administravit. 

Rebus male gestis, fama ad Sodalitii Socios pervenit; qui 
Curià adità, petierunt ut Natalis P. reddità ratione, ab of- 
ficio removeretur. Rationes expensi et accepti initae fuerunt; 
nimio forsitan zelo ut negligentia quodammodo emendaretur. 
Ex quibus miser Primicerius debitor apparuit ex scutatis 
172, 05. At consideratis laboribus, anxietatibus et curis ab 
ipso in difficili exactione praestitis, atque etiam attento quod 
debitor nedum ex eo ditior, imo pauperior evaserat, ex bono 
et aequo omne debitum, consentientibus syndicis, ad centum 
scutata redactum fuit. - 

Confratres vero, cum illico solvere centum scutata Pri- 
micerius nequiret, consilium inierunt, ut census sive annuus 
reditus scutatorum 4, 50 crearetur, ad favorem Confraterni- 
tatis, super domo, duobus ambientibus constante, Natalis P. 
Moerens homuncio ille subscripsit instrumento nomen suum: 
seseque obligavit in forma legis, et hypothecam super dicta 
domo sustinuit. Fiebat id sub die 6 Martii 1862 ; verum 
nec una solutio creati census usque adhuc facta fuit. De hac 
re Natalis P. reclamavit, submissa tamen voce, donec Vicarius 
Generalis, qui constitutionis census auctor fuerat, officium 
amiserit et alius Vicarius eligeretur. Tandem Natalis P. con- 
silio sui Ordinarii compulsus S. C. Congregationi preces 
obtulit, ut census declararetur nullus defectu numeratae pe- 
cuniae. Declaravit insuper sese imparem fuisse solvendo 

quotannis scutata 4, 50, dum penurià extremà laboraret, et 
semper munere Secretarii gratis functus sit. 

Ordinarius, qui a S. Congregatione C. de informatione 
et voto rogatus fuerat, adhaerens opinioni oratoris et Sodalitii 
ipsius, nullum ait fuisse censum. Quinimo Natalem P. dis- 
pensandum quoque fuisse a debiti solutione ob eius coropro- 
batam paupertatem. Idque, ait Ordinarius , componi facile 
posse cum iustitia et aequitate, constabit ex informatione 
inferius inscribenda. 


Disceeptatio Synoptiea. 


Duas in themate adfuisse resolvendas quaestiones clare 
patet: i. utrum nempe census constitutio valida sit, nec ne; 
2. utrum dispensatio a debito liquido concedenda esset. 

Et quoad primam partem ex officio observatum fuit haud 
dubitari posse quod impositio census valida fuerit, atque ef- 
ficax extiterit, quandoquidem consensus utriusque partis coram 
testibus et notario expressus intercessit, pretium solutum 
fuit et inscriptio hypothecaria capta. Neque refert, quod pe- 
cunia actu numerata haud fuerit. Cautum enim in iure est, 
quod pro solutione habetur quidquid datur de consensu con- 
trahentis leg. satisfactio ff. de solut. leg. 1. ff. qui satisd. 
Leg. Si rem. $. omnis ff. de pignorat. act. imo quidquid 
datur in solutum, illud habetur pro numeratione, et solutione 
pretii leg. praedium Cod. de evict. Ideoque Parisius consi. 
75 n. 4 tenet censum sustineri, quamvis pecunia non fuerit 
numerata, fingitur enim numeratam fuisse. 

Attamen Episcopus omnimode conatus est ut evinceret 
nullum fuisse censum, constitutioni inhaerens Sancti Pii V, 
quae incipit: Cwm onus. Ait enim Sanctus ille Pontifex : 
« Statuimus censum, seu annuum redditum creari, consti- 
tuique nullo modo posse, nisi in re immobili.... rursum 
nisi vero in pecunia numerata, praesentibus testibus ac 
notario , et in actu celebrationis Instrumenti, non autem 
prius recepto integro tustoque pretio. Solutiones, quas vulgo 
anticipatas appellant, fieri aut in pactum deduci prohibemus.» 


40 CENSUS 

Ex verbis istis quisquis aspicit nullum superesse dubium, 
et ab eisdem excludi quamlibet aliam interpretationem, qua 
quis adhuc contendere velit, voluntate et consensu contra- 
hentium validari posse id quod legislator conditionibus ne- 
cessarlis conclusit. Pecunia de praesenti numerata in census 
ereatione est conditio, sine qua non permittit S. Pontifex 
census constitutionem : quia oppositum cwm, manifesto divi- 
narum legum contemptu et animarum pernicie conciliari non 
potest. Neque obiici potuisse Natalem P. revera accepisse sum- 
mam centum scutatorum: nam ex eo ius tantum fuisset Contra- 
ternitati repetere summam illam a debitore, atque etiam si libuis- 
set actionem super bona eius immobilia intentare, et iudicis 
sententià per publica experimenta vendere: nullimode vero 
valida et licita fuit creatio census. Cui quidem nihil detrahit 
benefieium redimibilitatis, quominus vere et realiter sit con- 
stitutio annui relditus ex pecunia numerata: quod putidam 
usuram redolet. Ex quibus animadversionibus patuit imposi- 
lionem census in themate nullitate laborare. Quod firmatur 
ex S. Rota in decis. 80 part. 14 num. 7 et decis. 338 n. s 
part. 19 tom. 1 recent. 

Quoad quaestionem secundam observatum foit Natalem P. 
nullimode absolvi potuisse a solvenda sorte principali et fru- 
ctibus; quia census impositio valida atque efficax dici debuit; 
et quia etsi census uti nullus retineri vellet, certum, explo- 
ratumque fuit Natalem P. liquidum fuisse debitorem Sodalitii 
SSmi. Sacramenti. A quo debito neque Summus Pontifex eum 
absolvere potuit, quia orator adhuc in bonis habet, neque 
paupertate laborat; et quia Summus Pontifex haud gratias 
concedere adsolet cum praeiudicio iuris tertio quaesiti. 

Attamen videri Oratorem posse dispensari a solvendo 
debito l. quia honestate atque religione praelucet: 2. quia 
debitum contraxit malitiis haud indulgens, sed ex imperitia 
in suis ac alternis rebus administrandis: 3. quia revera pauper 
existit, cum parum, vel poene nihil habeat in bonis, testante 
Ordinario. Et ipse Summus Pontifex eiusmodi gratizs con- 
cedere potest, quia in themate praeiudicium tertii non habetur, 

dum Sodalitium iam Oratori debitum remiserit. Etenim constat 
illum dici a suo debito absolutum, cui debiti remissio a cre- 
ditore facta est. Rota decis. 138 num. 3 part. 15. 

Quamvis praeterea praeiudicium eiusmodi existeret, tamen 
neque dubium suboriri posset, quod Summus Pontifex, eå 
qua pollet auctoritate atque eminenti dominio super Confra- 
ternitatibus , earumque bonis, absolutionis gratiam elargiri 
posset. i | 

Ordinarius, probatà nullitate census, asseruit Sodalitium 
absolvisse a suo debito exprimicerium Natalem P. Sed falsis 
rationibus deceptum fuisse supra quantitatem debitam; quam 
putaverat ascendisse ad octuaginta scutata tantum dum revera 
centum tangerét. Retulit etiam exprimicerium eumdem ha- 
buisse ex quatuor immobilibus annuum redditum scutato- 
rum 18. Nullam exercuisse industriam, sed aeditui munere 
functum esse tam in Ecclesia parochiali, quam apud Confraterni- 
tatem ; quatuor oneratum filiis fuisse natu minimis, quibus 
persaepe nec frustulum panis praebere potest. Nihilo tamen 
secius debitor est, debitumque non tollitur nisi solutione et 
satisfactione. Attamen eius patrimonium ita parvum est ut 
apud ius canonicum poene nullum censeatur. Quapropter cum 
vere pauper aestimandus esset ideo pro absolutione debiti sese 
rogare S. Sedem. Verum extare, ait Ordinarius, modum quo 
iustitiae et misericordiae iura concilientur. Solutio enim fieri 
censetur etiam per iustam compensationem. Communem per 
text. in l. Dedisse 76 ff. de werbor. signific. Praeterea 
solutio potest fieri per partes; quoties ita conventum sit inter 
debitorem et creditorem. Comm. per tot. in l. arbitria 2. 
S. 4. ff. De eo qued certo loco dari oportet. Sciendum ergo 
est Natalem P. pro munere aeditui Confraternitatis stipendium 
habere quatuor scutatorum quolibet anno. Factum recte quod 
novem iam anni effluxerint ex quo mercedem non recipit ; 
ita ut Confraternitas triginta sex scutata ex centum iam 
exegerit. Quapropter censuit Ordinarius , ut abrogatà census 
creatione, obligetur exprimicerius ad inserviendum gratis in 
officio aeditui per 16 annos; quibus transgressis, si adhuc 

vivat, solutus a debito censeatur, si vero antea vità excesserit, 


absolutus habeatur. 


Hisce aliisque praenotatis EE. Cardinalium prudentiae 
remissum fuit decernere quonam responso dimittendae essent 


oratoris preces. 


RzsoLuTIO. Sacra C. Congr. die 5 Augusti 1876 causá 


cognità, respondere censuit: 


Censum Pianum: fuisse nulliter contractum et nihil 
obstare , quominus debitum extinguatur per solutiones ra- 


larum annualium. 


Ex qurBUS coLLicEs: I. Ad censum ineundum iuxta sacros 
canones varias concurrere debere conditiones, quibus fit ut 
census ab avaritia immunis reddatur et licitus iustusque evadat. 

II. Inter has conditiones apprime recenseri numeratam 
pecuniam; ui nempe pecunia numeretur coram testibus et 
notario in actu celebrationis instrumenti. 

III. Quapropter ex pretio antea recepto, quamvis intégro 
lustoque, nulliter constitui censum, quia ex Piana constitu- 
tione anticipatae pretii solutiones haud fieri: patiuntur. 

IV. In themate defuisse conditionem numeratae pecuniae 
coram testibus et notario facile patet ex dictis; ideoque cen- 
sum eiusmodi nullum fuisse renunciandum videri. 

IN QUA LOQUITUR DE CONDITIONIBUS AD CENSUM RECTE GONSTITUENDUM 


Addere putavimus non esse abs 


re disceptationi praellatae quoad 
censum, Constitutionem a S. Pio V 
anno 1569 editam, et cuius initium 
est Cum onus. Nam etsi Martinus V 
in sua Constitutione, quae incipit 
Regimini edita an. 1423 et relata 
in Extravagan. commun. cap. 1 de 
emptione et venditione; et Calistus III 
in Constitutione Regimini anno 1455 
edita et relata pariter in d. Extra- 


vag. cap. 2 de emptione et vendi- 
tione, de census conditionibus lo- 
quuti fuerint; tamen de iisdem dif- 
fusius loquitur S. Pius V. hac in 
Constitutione. 

Ex conditionibus istis, cuilibet 
notum est, aliae a iure naturae re- 
quiruntur, aliae a iure canonico ut 
iustus atque licitus census habeatur. 
À iure naturae requiritur ut census 
fundetur in re fructifera, ut est 

praedium vel domus. Ut iusto ven- 
datur et ematur pretio; ad quamlibet 
enim emptionem et venditionem 
iustum pretium ex natura rei ex- 
poscitur ; pretium vero iustum ta- 
xatur vel a lege vel a consuetudine. 
Ius pariter naturae innuit quod si 
res in totum vel in partem pereat, 
aequalem exitum habeat census: ut 
pereat ideo in totum vel in parte 
necesse est census quoque. Ne au- 
tem pensionem vel minus secure, 
vel maiori difficultate" exigere co- 
gatur Censualista, exigitur ab eo- 
dem iure naturae ne res censui 
subiecta alienetur sine consensu 
Censualistae eiusdem. | | 
Plurimas autem conditiones a iur 

canonico requiri, ad censum licitum 
et iustum constituendum erui potest 
ex ipsa S. Pii V, quae sequentis est 
tenoris. 


PIUS EPISCOPUM 
SERVUS SERVORUM DEI 


Ad perpetuam rei memoriam. 


Cum onus Apostolicae Servitutis 
obeuntes cognoverimus innumeros 
celebratos fuisse, et in dies cele- 
brari Censuum Contractus, qui ne- 
dum continentur intra limites a no- 
stris Antecessoribus eisdem Contra- 
ctibus statutos, verum etiam, quod 
deterius est, contrariis omnino pa- 
ctionibus, propter ardentem avari- 
tiae stimulum, Legum etiam Di- 
vinarum manifestum contemptum 
praeseferunt, non potuimus, anima- 


rum, prout tenemur, saluti consu- ' 


lentes, ac piarum mentium petitio- 


nibus etiam satisfacientes, tam gravi 
morbo, lethiferoque veneno salutari 
antidoto non mederi. 

1. Hac igitur nostra Constitutione 
statuimus , Censum, seu annuum 
redditum creari , constituive nullo 
modo posse, nisi in re immobili, 
aut quae pro immobili habeatur de 
sui natura frugifera, quae nomina- 
tim certis finibus designata sit. 

2.. Rursum nisi vere in pecunia 
numerata, praesentibus testibus, ac 
Notario et in actu celebrationis In- 
strumenti, non autem prius recepto 
integro iustoque prelio. 

3, Solutiones, quas vulgo antici- 
patas appellant fieri; aut in pactum 
deduci prohibemus. 

4. Conventiones directe, vel in- 
directe obligantes ad casus fortuitos 
eum, qui alias ex natura contractus 
non tenetur, nullo modo valere vo- 
lumus. 

5. Quemadmodum nec pactum 
auferens, aut restringens facultatem 
alienandi rem Censui suppositam, 
quia volumus rem ipsam semper, et 
libere, ac sine solutione laudemii, 
seu quinquagesimae , aut alterius ` 
quantitatis vel rei, tam inter vivos, 
quam in ultima voluntate alienari. 

6. Ubi autem vendenda sit, vo- 
lumus Dominum Gensus aliis omni- 
bus praeferri, eique denuntiari con- 


ditiones, quibus vendenda sit, et 


per mensem expectari. 

7. Pacta continentia morosum 
Census debitorem teneri ad inter- 
esse lucri cessantis, vel ad Cam- 
bium, seu certas expensas, aut certa 

salaria, seu expensas medio iura- . 


mento Creditoris liquidandas , aut 
rem Censui subiectam, sive aliquam 
eius partem amittere, aut aliud ius 
ex eodem contractu , sive aliunde 
acquisitum perdere, aut in aliquam 
poenam cadere, ex toto irrita sint, 
et nulla. - 

8. Immo, et Censum augeri, et 
novum creari super eadem, vel alia 
re in favorem eiusdem, aut perso- 
nae per eum suppositae pro Censi- 
bus temporis, vel praeteriti, vel fu- 
turi, omnino prohibemus. 

9. Siculi etiam annullamus pacta 
continentia solutiones onerum ad 
eum spectare, ad quem alias de 
iure, et ex natura contractus non 
spectarent. 

10. Postremo Census omnes in 
futurum creandos non solum re in 
totum, vel pro parte perempta, aut 
infructuosa in totum, vel pro parte 
effecta, volumus ad ratam perire, 
sed etiam posse pro eodem pretio 
extingui. Non obstante longissimi 
etiam temporis, ac immemorabili, 
immo centum, et plurium annorum 
praescriptione, non obstantibus ali- 
quibus pactis directe talem faculta- 
tem auferentibus, quibuscumque 
verbis aut Clausulis concepta sint. 

41. Cum vero traditione. pretii 
redditus extinguendus erit, volumus 
per bimestre ante id denunciari ei, 
cui pretium dandum erit, et post 
denunciam intra annum tamen etiam 
ab invito pretium repeti posse, et 
ubi pretium, nec volens intra bime- 
stre solvat, nec ab invito intra an- 


num exigatur, volumus nihilominus 
quandocumque redditum extingui 
posse, praevia tamen semper de- 
nuncia, de qua supra, et non ob- 
stantibus his, de quibus supra; idque 
observari mandamus etiam quo ad 
pluries, ac pluries denunciatum fuis- 
set, nec unquam effectus secutus 
fuisset. 

12. Pacta etiam continentia pre- 
tium Census extra casum praedi- 
ctum , ab invito, aut ob poenam, 
aut ob aliam causam repeti posse, 
omnino prohibemus. 

13. Contractusque sub alia-forma 
posthac celebrandos foeneratitios iu- 
dicamus, et ita illis propterea non 
obstantibus, quidquid vel expresse, 
vel tacite contra haec nostra man- 
data dari, remitti, aut dimitti con- 
tingat a fisco volumus posse vin- 
dicari. 

14. Hanc autem salutiferam san- 
ctionem nedum in Censu noviter 
creando, verum etiam in creato quo- 
cumque tempore alienando, modo 
post publicationem Constitutionis 
creatus sit, perpetuo, et in omnibus 
servari volumus. 

15. Declarantes pretium semel 
Censui constitutum numquam posse 
ob temporum , aut contrahentium 
qualitatem, seu aliud accidens, nec 
quo ad altimo contrahentes minui, 
vel augeri. 

16. Et licet Legem ipsam ad con- 
tractus iam celebratos non exlenda- 
mus; illos tamen omnes, in quos 
sub alia forma pervenerunt Census, 
hortamur in Domino, ut singulos 

contractus Censurae bonorum Reli- 
giosorum subiiciant , et animarum 
saluti consulant. 

17. Non obstantibus quibusvis 
Constitutionibus, et Ordinationibus 
Apostolicis , statutis et consuetudi- 
nibus, nec non privilegiis, et Lit- 
teris, etiam per quoscumque Roma- 
nos Pontifices Praedecessores no- 
stros, ac etiam Nos sub quibuscum- 
que tenoribus, et formis, ac cum 
quibusvis Clausulis étiam derogato- 
riarum derogatoriis, nec non irri- 
tantibus Decretis, ex quavis caussa 
etiam per modum Legis universalis, 
aut alias quomodolibet editis, sive 
in favorem Universitatum, Commu- 
nitatum, Collegiorum, Civitatum, et 
locorum concessis , approbatis, et 
innovatis, quibus omnibus, et sin- 
gulis illorum tenores praesentibus 
pro expressis habentes, quatenus 
directe, vel indirecte praesenti no- 
strae Constitutioni in toto, vel in 
parte contrarientur, specialiter, ex- 
presse derogamus ; caeterisque con- 
trariis quibusque. 


48. Volumus autem, quod prae- 


sentes in Cancellaria, et acie Campi 
Florae publicentur, et inter Consti- 
tutiones extravagantes perpetuo va- 
lituras conscribantur. 

19. Et quia difficile foret prae- 
sentes ad singula quaeque loca de- 
ferri, volumus, et etiam declaramus, 
quod earum transumptis, etiam im- 
pressis alicuius Notarii. subscriptis, 
ac sigillo alicuius Praelati munitis, 
eadem prorsus fides ubique adhi- 
beatur, quae praesentibus adhibere- 
tur, si forent exihitae, vel ostensae. 


20. Nulli ergo omnino etc. 

Datum Romae apud S. Petrum 
anno Incarnationis Dominicae mille- 
simo quingentesimo sexagesimo no- 
no quartodecimo Kalendas Febr. 
Pontificatus nostri anno quarto. 

Edita sed vero Constitutione su- 
perallata, ut pene semper usuve- 
nit, in applicatione eiusdem singulis 
praxeos casibus, quaedam dubia 
in quorumdam mentibus superexor- 
ta sunt. Quapropter idem Sanctus 
Pontifex expedire arbitratus est ut 
sequentes quoque in lucem daret 
declarationes. 


PIUS PAPA V. 


Ad futuram rei memoriam. 


Etsi Apostolica Sedes magna ad- 
hibita industria operam det, omnia 
perspicue promulgare, vix tamen 
est ut umquam satis queat usque- 
quaque cavere, quin scrupulosae 
quorumdam mentes novos illi.sensus 
inducant, quorum perplexitate multi 
in dubium evocantur. 

4. Pridem enim per Constitutio- 
nem nostram de Censuum creatione 
inter alia volumus, Census omnes 
in futurum creandos non solum re 
in totum, vel pro parte perempta, 
aut infructuosa in totum effecta ad 
ratam perire, sed etiam pro eodem 
pretio extingui posse. Ac pacta con- 
tinentia morosum Census debitorem 
ad interesse lucri cessantis, vel ad 
Cambium, seu salaria, et expensas 
medio creditoris iuramento liqui- 
dandas teneri, aut rem Censui sub- 
lectam , sive aliquam eius partem 
amittere, aut aliud ius, sive ex eo- 

dem contractu, sive aliunde acqui- 
situm. perdere, aut in aliquam poe- 
nam cadere, ex toto nulla, atque 
irrita esse, Censum autem, seu an- 
nuum redditum, nonnisi in re im- 
mobili, aut quae pro immobili ha- 
beatur ex sui natura fructifera, atque 
nominatim certis finibus designata 
sit. Sed nec Censum ipsum, nisi 
vere in pecunia numerata praesen- 
tibus Notario, et Testibus in actu 
celebrationis Instrumenti, non au- 
tem prius recepto integro, iustoque 
pretio creari constitutive nullo modo 
posse. 

2. Deinde per Dilectum Filium 
Octavium Spinolam Regni Siciliae 
Magistrum Portulanum hac de causa 
ad nos destinatum , accepimus in 
d. Regno Siciliae scrupulum exo- 
riri, an rerum praedictarum infru- 
ctuositas etiam annalis, aut alias 
temporalis intelligatur. 

9. Et an per nullitatem pactorum 
aliorum praedictorum, etiam ius re- 
cuperandi, sive repetendi impensas, 
quas litigando contra morosos praedi- 
ctos, aut executores ad eorum loca 
transmittendo, aut alias ex Iudicum 
mandato subire oportet, auferatur. 

4. Praeterea an tam pro ipsis 
expensis quam etiam pro Censu re- 
cuperando contra tertium possesso- 
rem procedi? Et etiam Fideiussores 
dari, aliave bona praedii Censu gra- 
vati evictione, et ipsius Census so- 
lutione hypothecari? Denique, an 
Census huiusmodi super pluribus 
rebus inter se divisis constitui possit? 

5. Postremo an id, quod de pe- 


cunia numerata dicitur , prohibeat 
quominus in dotium assignatione 
Census creari possit? 

6. Nos haec discrimina, quantum 
in nobis est, tollere cupientes, te- 
nore praesentium declaramus rem 
infructuosam, quae tota, vel ex parte 
infructuosa perpetuo redditur, non 
autem ex qua fructus uno, duobus, 
pluribusque annis, sive tempestate, 
sive alio casu non proveniunt, salva 
alia iuris communis dispositione in- 
telligi debere. | 

7. Praeterea exactionem illarum 
expensarum prohiberi, quae ex pa- 
cto, vel conventione tantum inter 
contrahentes inita, et instrumento 
Census specialiter appositae refici 
permittuntur, non autem eae, quae 
ex dicti iuris dispositione repeten- 
dae veniunt, et mandato iudicis 
adiudicantur. 

8. Caeterum Fideiussores dari, 
aliave bona hypothecari pro praedii 
Censu gravati evictione, aut si prae- 
dium in alium devenerit, aut si 
aliquis. tertius Fideiussor interces- 
serit, tertium possessorem, vel eius 
bona obligari minime prohibemus. 
Haec autem ‘omnia pro evictione 
dumtaxat, non autem solutione poe- 
nae adiudicari posse intelligimus. 

9. Postremo in Dotium assignan- 
darum casu Censuum erectionum, 
et constitutionem praedictam respe- 
ctu actualis numerationis coram No- 
tario, et Testibus faciendae locum 
non habere. Sed in hoc casu Gensus 
ipsos etiam pecunia ad manum non 
habita creari posse declaramus. 


- 

10. Denique, ut periculis, quae 
ex trasportatione pecuniarum fre- 
quenter iņ dicto Regno eveniunt, 
occurratur, permittimus ut si in 
creatione Census pecunia ad manum 
commode haberi nequiverit , illius 
loco Emptor apocam, seu schedu- 
lam bancariam idoneam integri pre- 
tii in ipso emptionis actu debeat 
exhibere. 

11. Constitutione nostra praedi- 


cta tam in casu Dotium, quam cae- 


teris omnibus in ea contentis, in 
suo robore permanentibus. - 

412. Volumus autem etc. 

Datum Romae apud S. Petrum 
sub annulo Piscatoris. Die 10 Iu- 
nii 1570. Pontificatus nostri anno 
quinto. 

Quum ob avaritiae praesumptio- 
nem Constitutio eiusmodi lata fue- 
rit, quaeri etiam posset all ista Con- 
stitutio obliget in coscientia , qua- 
tenus constet quod contractus cen- 
snalitius immunis ab avaritia fuerit, 
Quamvis Navar. de usuris num. 69 
et 70 affirmativam sententiam re- 
tineat; tenendum tamen est quod 
Constitutio absolute obliget in con- 
scientia ubi usu recepta fuerit aut 
per legitimam contrariam consue- 
tudinem non fuerit abrogata. Nam 
ex ipsa Rota part. 19. tom. 1. de- 
cis. 338. num. 2. nullus absque 
distinctione declaratur census crea- 
tus contra formam Constitutionis 
S. Pii V. Verum si eadem Consti- 
tutio primitus recepta, per legiti- 


mam contrariam consuetudinem a- 
brogata fuerit; vel si non usu re- 
cepta fuerit, uti in Gallia Belgio, 
Germania, Hispania et Sicilia, in 
locis eisdem non obligat, ibique 
licite fiunt contractus censuales, non 
attentis conditionibus ab eadem 
praescriptis. Quomodo autem id 
fieri queat optime innuitur ab He- 
rincx. part. 2. Summae Theologicae 
disp. 3. de legibus n. 117. Ex his 
patet quomodo multae Leges" seu 
Bullae Pontificiae in variis regio- 
nibus non obligant; videlicet, quia 
vel in iis neque divulgatae seu pu- 
blicatae, neque acceptatae fuerunt, 
consentiente , seu tacite connivente 
Pontifice; vel quia defectu publica- 
tionis et acceptationis, esto în prin- 
cipio culpabili, tandem in perfectam | 
desuetudinem desierunt. lllud autem 
plerumque oritur ex eo, quod Or- 
dinarit frequenter advertant , aut 
existiment, ac saepe non infundate, 
Leges varias non congruere publicae 
utilitati suarum Dioecesium ob in- 
veteratas, et rationabiles earumdem 
consuetudines, genium plebis, defe- 
ctum finis legis v. g. quia lata fuit 
ob pericula, et defectus, qui ibidem 
generatim non grassantur, imo vix 
noscuntur. Interdum etiam Ordi- 
narii ob potestatem laicam non pos- 
sunt exequi pro libitu suo mandata ` 
Apostolica. Interea vero tempore 
fluente in desuetudinem leges ab- 
eunt, antequam usu recipiantur. 


et 


EX S. CONGREGATIONE INDULGENTIARUM 


DECRETUM 


Iam alias per Rescriptum Secretariae Brevium diei 12 
Iunii 1855, et per Decretum huius Sacrae Congregationis 
Indulgentiis Sacrisque Reliquiis praepositae diei 27 Apri- 
lis 1865 Sanctissimus Dominus Noster Pius PP. IX clementer 
indulserat ut universi Christifideles aliquod sive publice sive 
privatim precum ac virtutum exercitium peragentes per inte- 
grum mensem Martium in honorem S. Iosephi Sponsi B. M. 
V. Indulgentiam lucrarentur tercentum dierum quolibet die, 
plenariam vero in uno dierum mensis ad arbitrium eligendo, 
quo confessi et ad S. Synaxim accedentes iuxta mentem San- 
ctitatis Suae oraverint , cum facultate easdem Indulgentias 
applicandi in suffragium defunctorum. 

.. Cum vero mos invaluerit in permultis variarum dioece- 
sum ecclesiis ut idem exercitium a die decimasexta vel deci- 
maseptima mensis Februarii inceptum usque ad decimam 
nonam diem sequentis mensis Martii producatur et absolvatur, 
qua die gloriosi Patriarchae festum in universa Ecclesia reco- 
litur; humillimae preces Sanctissimo Domino Nostro exhibitae 
sunt quatenus declarare dignetur "Christifideles qui pio hu- 
lusmodi exercitio infra praefatum tempus vacaverint, easdem, 
de quibus supra, Indulgentias lucrari posse. Quas preces, 
referente me infrascripto Cardinali Sacrae Congregationis In- 
dulgentiis Sacrisque Reliquiis praepositae Praefecto in au- 
dientia diei 4 Februarii 1877, Sanctitas Sua clementer excipiens, 
benigne annuit pro gratia, servata in reliquis forma ac tenore 
praecedentium concessionum. Praesenti in perpetuum valituro 
absque ulla Brevis expeditione. Contrariis quibuscumque non 
obstantibus. : 

Datum Romae ex Secretaria eiusdem Sacrae Congreg. 
die 4 Februarii 1877. 


Al. Card. OreoLIA A S. STEPHANO Praef. 


Pro R. P. D. Secretario 
Dominicus Sarra Substitutus 

VENERABILES FRATRES 


‘Luctuosis exagitati Nostri Pontificatus temporibus pluries 
vestrum amplissimum ordinem in has aedes advocavimus , 
ea mente ui gravia mala apud Vos deploraremus quibus Ec- 
clesia indigne affligitur. et contra ea quae sive in Italia sive 
in aliis regionibus in perniciem Ecclesiae ac Sedis Apostolicae 
patrata sunt, Nostras protestationes ederemus. Novissimis vero 
hisce annis novos et violentiores usque impetus atque iniurias 
spectare debuimus, quas Ecclesia Dei in variis Orbis catholici 
partibus pertulit ab infensis hostibus, qui opportunam satis 
occasionem lesu Christi sponsam oppugnandi reputaverunt ca- 
lamitosam conditionem rerum nostrarum, et solitudinem eam 
in qua Nos omni humana ope destituti versamur. Optasse- 
mus quidem hodierna die Venerabiles Fratres menti et cogi- 
tationi vestrae proponere immanem hanc lateque diffusam 
persecutionem , quae in pluribus Europae regionibus contra 
Ecclesiam saevit, sed habentes in animo acerbam hanc descri- 
ptionem alio Vobis tempore exhibere, interim facere non pos- 
sumus, quin Ecclesiae in hac Italia labores et vexationes in 
dies asperiores Vobis commemoremus, ac pericula quae quo- 
tidie maiora Nobis et huic Apostolicae Sedi impendere con- 
spicimus, aperiamus. 

Aeta, Tom. X, fasc. OX. 4 

Septimus iam procedit annus, ex quo invasores civilis No- 
stri Principatus omnibus divinis ac humanis iuribus procul- 
catis, solemnium pactionum fide violata, et calamitates illu- 
stris Nationis catholicae opportunitatem suam reputantes, vi 
atque armis provincias quae in nostra potestate adhuc erant 
occuparunt, hanc sanctam civitatem expugnavere, ac tantae 
iniquitatis opere Ecclesiam universam luctu ac dolore com- 
pleverunt. Simulatae atque infidae promissiones, quas iis fu- 
nestis diebus ipsi super rebus nostris, Guberniis exteris ob- 
tulere, declarantes se velle obsequium et honorem reddere li- 
bertati Ecclesiae, et liberam ae plenam esse velle Romani 
Pontificis potestatem, efficere non potuerunt ut Nos vana spe 
illcti non penitus praeciperemus animo, quae luctuosa ac mi- 
sera Nos sub eorum dominatione manerent ; quin probe conscii 
consiliorum impiorum quae propria sunt hominum quos nova- 
rum rerum studia et sceleratum foedus consociat, aperte prae- 
nunciavimus eam sacrilegam invasionem non tantum spectare 
ad civilem Nostrum Principatum opprimendum , quantum ad 
destruendas facilius , temporali nostra dominatione oppressa , 
institutiones omnes Ecclesiae, ad evertendam Sanctae Sedis 
auctoritatem, ad vicariam Christi potestatem quam licet im- 
merentes gerimus in terris, omnino labefactandam. 

Iamvero hoc opus demolitionis et eversionis omnium rerum 
quae pertinent ad ecclesiasticum aedificium atque ordinem, 
sì non quoad consilia ac odium persecutorum , quoad gravis- 


simas tamen ruinas quas usque ad hane diem congesserunt 


pene consummatum dici potest; ac satis est ocülos conver- 
tere ad leges et decreta ab initio novae dominationis huc 
usque edita, ut luculenter perspiciatur Nobis singillatim ac 
sensim alia ex aliis in dies media e praesidia fuisse sublata, 
quibus, ad catholicam Ecclesiam ut par est regendam et gu- 
bernandam omnino indigemus. Enimvero iniquitas quae com- 
pleta est supprimendis ordinibus religiosis, Nos strenuis ac 
utilibus adiutoribus damnose spoliavit, quorum opera in ex- 
pediendis ecclesiasticarum Congregationum negotiis, in tot 
partibus ministerii Nostri exercendis Nobis omnino necessaria 

est, ac eodem tempore hic in urbe nostra tot domicilia delevit 
quae religiosos viros ex exteris nationibus excipiebant, qui 
statis temporibus in hanc metropolim convenire consueverant 
ad roborandum spiritum, ad rationes de suo ministerio red- 
dendas, atque ab ipsis radicibus crudeliter abscidit tot utiles 
et feraces plantas, quae fructus benedictionis et pacis in omnes 
terrae plagas afferebant. Eadem autem suppressionis iniuria 
quae Collegia perculit pro sacris missionibus in urbe constituta 
ad dignos operarios efformandos, qui Evangelii lucem in dis- 
sitas etiam et inhospitas terras animose proferrent, ea misere 
subduxit tot populis tam salutare pietatis et caritatis auxi- 
lium magno cum detrimento ipsius civilis humanitatis et cul- 
tus, qui a Religionis nostrae sanctitate doctrina virtute di- 
manat. Huiusmodi vero leges per se acerbissimae et non solum 
Religionis, sed ipsius humanae societatis utilitati perquam 
adversae, maiorem etiam acerbitatem deinde accepere ex novis 
ordinationibus rei publicae ministrorum , quibus religiosarum 
familiarum communi in domo consociationes, et novae admis- 
siones pro regularibus utriusque sexus sub severis sanctioni- 
bus prohibentur. Disiectis Ordinibus religiosis Clero saeculari 
destruendo consilia et opera conversa sunt, ac funesta ea lex 
lata fuit qua Nos et Pastores italici populi magno cum luctu 
videre debuimus iuvenes clericos, Ecclesiae spem, a sanctuario 
nequiter avulsos, et coactos aetate ipsa qua se Deo solemniter 
consecraturi sunt, saecularis militiae balteum accipere, ac vitae 
genus perferre, quod ab institutis et a spiritu vocationis eorum 
longissime abhorret. Quid plura? Subsecutae sunt aliae iniustae 
leges quibus universum patrimonium, quod Eeclesia sacris 
diuturnis inviolabilibus titulis possidebat magna ex parte fuit 
ereptum, substitutis eius loco ex parte tantum exiguis redi- 
libus, qui ancipitibus temporum vicibus, et voluntati ac ar 
bitrio publicae potestatis penitus subiiciuntur. Deplorare etiam 
coacti fuimus magno numero aedificia quae pietas fidelium 
gravibus admodum sumptibus toleratis erexerat , quae chri- 
stianis Romae temporibus digna erant, quaeque pacatum hos- 
pitium praebebant virginibus Deo devotis aut Regularium fa- 

miliis, indiscriminatim legitimis possessoribus eiectis occupata 
fuisse, et in profanos usus destinata. Adempta insuper fuerunt 
potestati Nostrae, et sacrorum ministrorum curationi, tot pia 
opera et instituta caritati ac beneficentiae exercendae conse- 
crata, quorum nonnulla egestati aliisque miseriis et necessi- 
tatibus sublevandis mira munificentia ipsi Romani Pontifices 
Praedecessores Nostri et exterarum gentium pia liberalitas 
condiderant; ac si qua ex iis publicae caritatis operibus adhuc 
sub Ecclesiae vigilantia manent, lex quaedam non serius ro- 
ganda esse fertur, qua illa a Nobis subtrahantur aut fundi- 
ditus aboleantur, veluti publica, documenta non dubie nec 
obscure praenunciant. Vidimus praeterea, idque anima Nostra 
supra omnem modum dolore perculsa commemoramus, Ecclesiae 
auctoritati et moderationi subductum publicum ac privatum 
doctrinarum et artium magisterium , et docendi munus con- 
creditum hominibus suspectae fidei, aut apertis Ecclesiae ini- 
micis et qui non dubitarunt atheismi impietatem publice 
profiteri. 

Occupatis hac ratione et eversis tot religiosis magnique 
momenti institutionibus, id non satis visum est filiis Ecclesiae 
desertoribus nisi etiam impedimenta ponerent sanctuarii Mi- 
nistris ne suum spirituale ministerium valeant libere exercere; 
atque huc etiam nefarie perventum est ea lege in aula ora- 
torum legibus ferendis novissime approhata, quae de Cleri 
abusibus inscribitur, cuius vigore crimini et noxae vertuntur 
Episcopis itemque sacerdotibus , ac gravibus poenarum san- 
ctionibus mulctantur ii actus, quos sub insidioso nomine per- 
turbationis conscientiae quam dicunt publicae, aut pacis fa- 
miliarum praedictae legis auctores complectuntur. Eius porro 
quam innuimus legis iussu, verha ac scripta omnis generis 
quibus Religionis administri decreta, leges aut alium quem- 
que publicae auctoritatis actum vel rei sacrae iuribus , vel 
Dei aut Ec lesiae legibus adversantem, pro sui officii ratione 
notandum ac linprobandum censeant, animadversioni et poenis 
perinde subiiciuntur, ac opera illorum qui praeaicta scripta 
ediderint aut diffuderint, quocumque ex ordine ecclesiasticae 

auctoritatis, aut ex loco ipsa manaverint. Ubi haec lex per- 
lata et promulgata fuerit integrum erit laico tribunali iudi- 
cium ferre, utrum ac quomodo sacerdos in sacramentis admi- 
nistrandis in divini verbi praedicatione conscientiam publicam 
et domesticam tranquillitatem perturbaverit, ac episcopalis et 
sacerdotalis vocis ea erit conditio ut ea comprimatur aut ob- 
struatur, non minus quam vox ipsa lesu Christi Vicarii, qui 
quamvis in se ipso nulli animadversioni obnoxius dicatur ob 
rerum politicarum rationes in persona tamen earum qui elus 
noxae affines fuerint puniendus esse censetur, uti publicus 
regni administer in conventu legumlatorum palam significare 
non dubitavit, cum respectu ad Nos habito aperte profite- 
retur nec novum aut insolitum esse in legibus, nec a iuris 
criminalis ratione scientia ac usu absonum, poenis subiici 
participes criminis, ubi praecipuus auctor puniri non possit. 
Ex quo intelligitur ad Nos etiam ex dominantium sententia 
huius legis telum spectare, ita ut ibi nostra verba aut acta 
in offensionem eius legis incidant, Episcopi aut sacerdotes 
qui nostros sermones et monita aut evulgarint aut executi 
fuerint poenas laturi sint eius praetensi criminis, cuius rea- 
tum et culpam Nos uti praecipuus auctor sustinere iudi- 
cabimur. 

En Venerabiles Fratres quemadmodum non solum tot prae- 
sidia tot instituta roborata saeculis, invicta tempestatibus , 
Ecclesiae administrationi necessaria hostili violentia ac demo- 
litione apud Nos eversa sunt, sed eo etiam progressum est, ut 
sublime illud munus docendi vigilandi animarum saluti prospi- 
ciendi quod Ecclesia a suo divino conditore accepit, nefario modo 
impediatur, severissimis poenis indictis ad obstruendum os mi- 
nistrorum eius, qui dum docent populos servare omnia quae 
Christus mandavit, dum instant opportune importune ar- 
guunt obsecrant increpant in omni patientia et doctrina , 
illud agunt quod divina eis et apostolica auctoritate praeci- 
pitur. Alias autem tenebrosas molitiones oppugnatorum Ec- 
elesiae silentio praeterimus, a quibus nonnullorum etiam ex 
publicis administris consilia et incitamenta non abesse cogno- 

Scimus, quae eo spectant ut maiorum tribulationum dies Ec- 
clesiae ipsi adducantur, vel promovendis schismas occasio- 
nibus ubi futuri Pontificis electio inciderit, vel Episcoporum 
qui Ecclesiis Italiae praesunt spiritualis auctoritatis usu im- 
pediendo, cuius rei causa Nos novissime declarare coacti fui- 
mus, tolerari posse ut acta canonicae institutionis eorumdem 
Episcoporum laicae potestati exhibeantur, ad occurrendum 
quantum in Nobis est, funestissimis rerum adiunctis, in qui- 
bus non amplius agebatur de temporalium bonorum posses- 
sione, sed ipsae fidelium conscientiae, earum pax, animarum 
procuratio et salus, quae suprema Nobis lex est, in apertum 
discrimen vocabantur. Verum in hoc quod egimus ad gravis- 
sima pericula removenda, palam ac iterum agnosci volumus, 
Nos iniustam eam legem quae regium placitum vocatur omnino 
improbare ac detestari, aperte declarantes per ipsam laedi di- 
vinam Ecclesiae auctoritatem, eiusque libertatem violari. 

' Post haec autem quae hactenus exposuimus omittentes 
plura alia, ad quae deploranda sermonem nostrum producere 
possemus illud petimus, qua ratione fieri possit ut Ecclesiam 
gubernare valeamus sub dominatione eiusmodi potestatis, quae 
omnia Nobis media et praesidia ad Apostolatum nostrum exer- 
cendum continenter adimit, omnem viam obstruit, nova in 
dies impedimenta novas difficultates interponit, novos usque 
laqueos insidiasque molitur? Profecto Nos satis mirari non 
possumus eos homines reperiri, quorum nescimus utrum levitas 
an malitia maior sit, qui sive per publicas ephemerides, sive 
peculiaribus scriptis sive impudentibus sermonibus plurium oc- 
casione conventuum habitis, obtrudere et persuadere populis 
conantur, praesentem summi Pontificis in urbe conditionem 
talem esse, ut etiam sub alterius potestatis dominatione con- 
stitutus plena libertate fruatur, ac tranquille et plene possit 
suo supremo spirituali primatu perfungi. Ad quam opinionem 
publice confirmandam nullam elabi occasionem sinunt sive 
cum Episcopi et fideles ex exteris plagis ad Nos visendos ac- 
cedunt, sive cum eorum pios coetus in conspectum nostrum 
admittimus, sive cum impios ausus contra Ecclesiam Nostris 

ad eos sermonibus deploramus, quin de industria et callide in- 
cautis insinuare studeant, Nos reipsa plena potestate et liber- 
tate frui tum loquendi tum excipiendi fideles tum Ecclesiam uni- 
versam administrandi. Mirum Nobis est quod talia impudenter 
iactari possint, quasi exercitium illorum actuum qui recen- 
sentur plene et omnino esset in nostra potestate, et quasi in 
iis tota gubernationis Ecclesiae ratio quae ad munus Nostrum 
pertinet, contineretur. Quis enim nescit non sub Nostra sed 
sub dominantium potestate esse actus eius libertatis quam 
tantopere extollunt, ita ut eatenus et tamdiu eosdem actus 
exercere possimns, quatenus et quamdiu hoc ab iis non im- 
pediatur ? Quae tamen nostrorum actuum libertas quantum 
sub eorum potestate sit, etsi alia arcumenta deessent, satis 
innuit ac docet novissima ea lex quam nuper deploravimus , 
qua liberum exercitium spiritualis nostrae potestatis, et mi- 
nisterii ecclesiastici ordinis nova et intolerabili oppressione 
constringitur. Quod si nonnullos actus Nos posse exercere per- 
miserint, ea de causa quod agnoscant quantopere eorum in- 
tersit Nos sub eorum dominatione liberos existimari, quam 
multa tamen gravissima pernecessaria summique momenti sunt 
quae ad formidanda onera ministerii Nostri pertinent, quibus 
reipsa ac rite perficiendis, Nos dominantium iugo subiecti 
omni necessaria facultate et libertate caremus? Vellemus qui- 
dem illos qui ea quae retulimus scribunt aut loquuntur, ocu- 
los suos ad ea quae circa Nos accidunt coniicerent, ac alieno 
paullisper a partibus animo diiudicarent, utrum vere dici possit 
Ecclesiae regendae potestatem Nobis divinitus commissam , 
cum eo statu ad quem Nos adegit invasorum dominatus posse 
componi. Vellemus eos agnoscere convicia, iniurias, contumelias 
quae etiam in aula Oratorum Populi continenter contra hu- 
militatem Nostram effunduntur, convincia in quibus Nos qui- 
dem ignoscimus miseris qui ea promunt, sed tamen in offen- 
sionem maximam fidelium cedunt quorum communis Pater 
violatur, et eo tendunt ut imminuatur apud eos existimatio 
auctoritas veneratio, quam Vicariatus Christi quem indigni 
sustinemus, suprema dignitas et sanctitas postulat. Velleinus 

eos testes esse probrorum et calumniarum quibus tum am- 
plissimus ordo vester, tum sacri Ecclesiae Magistratus omni- 
bus modis impetuntur, tanto cum administrationis eorum de- 
trimento ; testes esse irrisus ac ludibrii quo augusti ritus ac 
institutiones catholicae Ecclesiae dehonestantur, petulantiae 
qua sanctissima religionis mysteria profanantur, ac conspicere 
pnblicis honoris significationibus et pompis decoratam impie- 
tatem et atheos homines, dum contra religiosae supplicationes 
et pompae vetantur, quas avita italorum pietas libere semper 
celebrare solemnibus temporibus consuevit. Vellemus etiam ipsis 
notas esse blasphemias, quae impune, auctoritate publica dis- 
simulante, contra Ecclesiam in legumlatorum conventu con- 
liciuntur, in quo Ecclesiae ipsi subvertendi et aggrediendi 
criminatio est illata, libertas eius nefarium ac fatale princi- 
pium vocatum est, doctrinae eius perversae, ac societati et 
moribus adversantes appellatae sunt, vis et auctoritas eius 
tamquam civili consortio perniciosa incusata fuit. Neque pos- 
sent iidem confictae nostrae libertatis praecones inficiari tot 
multiplices continuas graves occasiones in id comparatas ut 
incauta iuventus inflammatis cupiditatibus corrumpatur, ac ex 
eius animo catholica fides radicitus extirpetur. Si ipsi demum 
vias huius urbis, quae per B. Petri cathedram religionis sedes 
et caput est obirent, iudicare percommode possent utrum tem- 
pla acatholici cultus his temporibus excitata, scholae corru- 
ptionis quaquaversus diffusae, tot domus perditionis passim 
constitutae, obscena et foeda spectacula quae ocuiis populi of- 
feruntur, talem rerum conditionem faciant, quae tolerabilis 
sit ei qui pro sui apostolatus officio debet quidem et vellet 
iot malis occurrere, at contra omnibus mediis et rationibus, 
omni potestatis exercitio privatur, quo possit vel uni tantum 
ex tot malis necessaria remedia adhibere, et animabus in exi- 
tium ruentibus opem ferre. Hic tandem est Venerabiles Fratres 
status cui subesse cogimur opera eius Gubernii quod in hac 
urbe dominatur, haec est illa libertas et potestas exercendi 
ministerii nostri cuius nomen abutuntur et qua Nos potiri im- 
pudenter iactitant: libertas scilicet videndi demolitionem in 

dies deteriorem ordinis et constitutionis ecclesiasticarum rerum, 
videndi exitium animarum, quin operam nostram ad tot damna 
opportune reparanda impendere et navare possimus. His ita se 
habentibus nonne nova amarulentia irrisio et ludibrium exi- 
stimandum est illud quod saepe dicitur, nempe debere Nos con- 
ciliationis et concordiae consilia cum novis dominatoribus inire, 
cum haec conciliationis ratio non aliud ex parte nostra esset, 
nisi omnino prodere non modo summa Sanctae huius Sedis 
lura, quae tamquam sacrum et inviolabile depositum ad hanc su- 
premam cathedram evecti custodienda ac tuenda recepimus, 
sed etiamet praecipue prodere divinum ministerium Nobis pro 
salute animarum commissum, tradere haereditatem Christi in 
manus auctoritatis huiusmodi, cuius opera ad ipsum catholicae 
religionis nomen, si fieri posset, delendum, diriguntur? Nunc 
profecto terrarum orbi claro in lumine omnique ex parte 
conspicienda praebetur vis vigor fides earum concessionum, 
quibus ad fidelium illusionem hostes nostri libertatem et di- 
gnitatem Romani Pontificis tueri se velle ostentarunt , quae 
fundamentum suum positum habent in arbitrio ac hostili vo- 
luntate reipublieae moderatorum, quorum in potestate est iuxta 
sua consilia et rationes, ac pro lubito eas aptare , servare, 
interpretari, atque executioni mandare. Haudquaquam certe, 
haudquaquam Romanus Pontifex est aut erit unquam plenae 
libertatis compos, ac suae plenae potestatis , donec alis in 
urbe sua dominantibus subiiciatur. Alia eius sors Romae esse 
non potest nisi aut supremi Principis aut captivi: nec un- 
quam catholicae Ecclesiae universae pax securitas tranquillitas 
constare poterit, donec exercitium supremi apostolici mini- 
sterii obnoxium fuerit studiis partium, arbitrio dominantium, 
vicibus politicarum electionum, consiliis et operibus hominum 
callidorum ac utilitatem iustitiae praeferentium. 

At in tantis malis queis laboramus et premimur ne pu- 
tetis Venerahiles Fratres aut animum Nostrum fractum con- 
cidere, aut illam in Nobis fiduciam deficere qua Omnipotentis 
el Aeterni decreta expectamus. Nos quidem consilium cum 
inissemus post occupationem dictionis Nostrae Romae potius 

manendi quam quaerendi alienis in terris tranquillum hospi- 
tium, idque ea mente ut penes Beati Petri sepulcrum pro re 
catholica vigiles excubias ageremus, numquam destitimus au- 
xiliante Deo pro causa Eius tuenda certare, et quotidie cer- 
tamus nullibi loco cedentes hosti nisi vi depulsi, ut perpauca 
illa quae adhuc reliqua sunt ab impetu diripienüum et per- 
vertere omnia conantium vindicemus. Ubi autem caetera Nos 
defecerunt praesidia quibus Ecclesiae et religionis rationes 
tueremur, Nos nostrae vocis et nostrarum expostulationum 
officio usi sumus ; cuius rei testes estis ips! quibus com- 
munia pericula communis Nobiscum dolor fuit: saepe namque 
verba excepistis publice a Nobis prolata sive ut nova facinora 
reprobaremus et contra invalescentem hostium violentiam pro- 
testaremur, sive ut aptis monitis fideles instrueremus ne in- 
sidiis improborum et simulatae religionis specie, neu noxiis 
falsorum fratrum doctrinis deciperentur. Utinam vocibus No- 
stris tandem admoveant aures animumque adiiciant illi quo- 
rum ad officium pertinet et maxime interest, auctoritatem No- 
stram sustentare, et causam qua nulla iustior et sanctior, 
viriliter tueri! Nam qui fieri potest ut illorum prudentiam fu- 
giat, frustra solidam ac veram prosperitatem in, nationibus , 
iranquillitatem ac ordinem in populis, stabilitatem potestatis 
in iis qui sceptra tenent expectari, si Ecclesiae auctoritas quae 
societates omnes recte constitutas vinculo religionis continet, 
impune contemnatur et violetur, eiusque Caput supremum in 
suo ministerio obeundo plena libertate uti nequeat , et pote- 
statis alterius sit obnoxius arbitrio? 

Illud sane feliciter accidisse laetamur, ut voces Nostrae 
ab universo catholico Populo filiali pietate Nobis obstricto, 
libentissime magnoque cum fructu exceptae fuerint ; talia enim 
sunt quae ab ipsis accepimus dilectionis assidua et iterata 
testimonia, ut et ipsis et Ecclesiae summam gloriam confe- 
rant, et bene sperare Nos iubeant laetiores dies eidem Eccle- 
siae et huic Apostolicae Sedi orituros. Ac profecto vix verbis 
aequare possumus iucunditatem solatii quod percepimus validis 
licet auxiliis undique destituti, intuentes egregios animorum 

motus et generosa studia quae sponte excitata latius in dies 
propagantur inter gentes etiam remotissimas, ut Romani Pon- 
tificatus et humilitatis Nostrae causam suscipiant, dignitatem 
tueantur. Liberalia subsidia quae ex omni terrarum parte ad 
Nos perveniunt ut urgentibus necessitatibus Sanctae huius 
Sedis prospiciamus, et frequentia tot filiorum nostrorum qui 
ad has Vaticanas aedes ex omni gente confluunt ut visibili 
Ecclesiae capiti devotam voluntatem suam testentur, eiusmodi 
pignora animorum fidelium sunt, pro quibus pares agere 
gratias divinae bonitati omnino nequeamus. Vellemus tamen 
ab omnibus intelligi, quod salutaris documenti loco esset, in- 
timam vim et significationem veram peregrinationum istarum, 
quas hoc tempore crebro iterari videmus, quo Romanus Pon- 
lifieatus teterrimum bellum experitur. Scilicet illae non eo 
valent tantum ut amorem et observantiam fidelium prodant 
erga humilitatem Nostram, sed manifestum praebent indicium 
sollicitudinis et anxietatum quae eorum corda perturbant, quod 
communis Parens in abnormi prorsus ac incongrua conditione 
versatur. Neque haec anxietas et sollicitudo conquiescet, imo 
augeatur oportet, donec in possessionem plenae et vere liber- 
tatis Pastor universae Ecclesiae restituatur. 

Interea nihil magis optamus Venerabiles Fratres quam 
ut voces nostrae ex hoc parietum septo ad ultimos terrarum 
fines manent, ut totius orbis fidelibus pro illustribus quae 
continenter ipsi exhibent filialis dilectionis et obsequii argu- 
mentis, sensus gratissimi animi nostri testentur. Optamus 
enim iis gratias agere pro pia liberalitate , qua etiam inter- 
dum difficultatis rerum suarum obliti Nobis opitulantur, agno- 
scentes Deo offerri quidquid Ecclesiae tribuitur, gratulari pro 
magnanimitate et virtute , qua impiorum iras et irrisiones 
despiciunt, Nosque iis devinctos profiteri pro alacritate. qua 
significationes sui amoris Nobis offerre student ad celebran- 
dam anniversariam diei illius memoriam , quo ante quinqua- 
ginta anros Episcopalis consecrationis munus, licet indigni 
Suscepimus. Nec minus Nobis in votis est, ut omnes etiam 
Ecclesiarum quae late per orbem diffusae sunt Pastores, voces 

has Nostras excipientes ex iis incitamentum sumant, ut si- 
gnificent fidelibus suis pericula, oppugnationes et incommoda 
quotidie graviora , quibus premimur, eosque simul certiores 
faciant, Nos quidem nunquam destituros quicumque rerum 
exitus futurus sit, ab improbandis iniquitatibus quae coram 
Nobis patrantur; verum fieri posse aliquando cum propter 
leges nuper rogatas, tum propter alias quae praenunciantur 
etiam saeviores, ut vox Nostra usque ad eos nonnisi rarius, 
et aegre admodum per interpositas difficultates possit afferri. 
In his tamen rerum adiunctis Pastores ipsos excitamus, ut 
greges suos praemoneant, ne fallacibus capiantur artibus queis 
homines fraudulenti veram rerum conditionem in qua positi 
sumus verbis invertere et deformare nituntur, sive celantes 
acerbitatem eius, sive libertatem Nostram extollentes, et po- 
testatem nostram nemini obnoxiam esse affirmantes, dum vere 
rem totam sic paucis complecti possumus: scilicet Ecclesiam. 
Dei in Italia vim et persecutionem pati: Christi Vicarium 
neque libertate, neque expedito plenoque usu suae potesta- 
tis frui. 

Cum res hoc loco sint, nihil opportunius ducimus, nihil 
cupimus impensius, quam ut iidem omnes Sacrorum Antistites 
qui miram concordiam in tuendis Ecclesiae iuribus et egregiam 
in Apostolicam Sedem voluntatem suam multiplici indicio No- 
bis constanter probarunt, fideles quibus praesunt excitent , 
ut ea ratione ac ope quam iura sinunt cuiusque regionis, 
sedulo agant apud eos qui summam rei publicae tenent, quo 
accuratius gravis conditio perpendatur in qua Caput catho- 
licae Ecclesiae degit, atque efficacia adhibeantur consilia ob- 
staculis amoliendis, quae veram ac plenam independentiam 
eius impediunt. Quoniam autem Dei omnipotentis est mentibus 
lumen immittere et fl-ctere hominum corda, non solum Vos 
rogamus Venerabiles Fratres ut fervidis apud Eum precibus 
hoc maxime tempore utamini, sed et ipsos catholicorum omnium 
populorum Pastores vehementer hortamur, ut fideles sibi con- 
creditos in sacra templa convenire curent, ubi pro Ecclesiae 
matris salute, pro inimicorum nosirorum conversione, et fine 

malorum tam gravium lateque patentium humiles preces ex 
intimo animo effundant. Excipiet ut firmiter confidimus, ora- 
lionem populi ad se clamantis Deus, cui beneplacitum est super 
limentes Eum, et in eis qui sperant super misericordia Eius. 

Caeterum Venerabiles Fratres confortemur in Domino et 
in potentia virtutis Eius, atque induti armaturam Dei, loricam 
iustitiae et scutum fidei, praeliemur strenue ac fortiter adversus 
potestatem tenebrarum, et nequitiam huius saeculi. Iam certe 
studium omnia miscendi perturbandique eo devenit, ut tor- 
rentis instar omnia se in praeceps tracturum minitetur, nec 
pauci ex iis qui novarum rerum auctores aut fautores exti- 
terunt respectant conterriti, operis ipsi sui formidantes effe- 
ctus. At Deus Nobiscum est eritque usque ad consummatio- 
nem saeculi. Timendum est iis de quibus scriptum est « Vidi 
eos qui operantur iniquitatem et seminant dolores et metunt 
eos flante Deo periisse, et spiritu irae Eius esse consumptos. » 
At Deum timentibus et certantibus in nomine Ipsius ac in 
Eius potentia sperantibus misericordia et praesidium reserva- 
tum est, neque dubitandum quin cum Eius sit causa, Eius 
sit pugna, Ipse certantes adiuvet ad victoriam. 

Die 12 Martii 1877 


Sanctissimus D. N. ut Ecclesiae necessitatibus prospice- 
ret hac mane in Palatio Apostolico Vaticano, praemissa Al- 
locutione supra relata, dignatus est creare atque publicare 
Cardinales S. Romanae Ecclesiae: 


Ex oRDINE PRESBYTERORUM 


R. P. D. Franciscum di Paola Benavides y Navarrete , 
Patriarcham Indiarum Occidentalium , progenitum in Baza 
Archidioecesis Granatae, l4 Maii 1870. 

R. P. D. Franciscum Xaverium Apuzzo Archiepiscopum 
Capuae, progenitum Neapoli die 9 Aprilis 1807. 

R. P. D. Emmanuelem Garcia Gil ex Ordine Praedica- 
torum, Archiepiscopum Caesaraugustae, progenitum in S. Sal- 
vatore e Camba, Dioecesis Luci Augusti die 14 Martii 1802, 

R. P. D. Eduardum Howard Archiepiscopum Neocaesa- 
reae în partibus infidelium progenitum in Nottingham die 
13 Februarii 1829. 

R. P. D. Michaelem Paya y Rico Archiepiscopum Com- - 
postelae, natum in Beneia Archidioecesis Valentiae die 20 
Decembris 1811. 

R. P. D. Ludovicum, Mariam, Ioseph, Eusebium Cave- 
rot, Archiepiscopum Lugduni progenitum in Ioinville Dioece- 
sis Lingonarum die 26 Maii 1806. 

R. P. D. Aloisium e Canossa Episcopum Veronae, pro- 
genitum Veronae die 21 Aprilis 1809. 

R. P. D. Aloisium Serafini Episcopum Viterbii et Tusca- 
niae progenitum Manliae Sabinae die 7 Iunii 1808. 

Ex oRDINE DIACONORUM 


R. P. D. Laurentium Nina alii S. R. et Uni- 


versalis Inquisitionis. 


R. P. D. Aeneam Sbarretti — S. Congrega- 


tionis E. et Regularium. 


R. P. D. Fridericum de Falloux du Coudray Regentem 


Cancellariae Apostolicae. 


Deinde eadem Sanctitas Sua dignata est seguentes pro- 


ponere Ecclesias: 


CATHEDRALES ECCLESIAS OsTIEN. 
ET VELITERNEN. invicem perpetuo 
canonice unitas vacan. per obitum 
clar. me. Constantini dum viveret 
S. R. E. Cardinalis Patrizi postremi 
illarum Episcopi apud romanam cu- 
riam defuncti; quas optare intendit 
Eius ac Rimus Dominus Aloisius 
ipsius S. R. E. Cardimlis Amat e 
Sancto Philippo et Sorso S. Colle- 
gi Decanus, hucusque Portuensis 
ac S. Rufinae Episcopus, iisdem ta- 
men dimissis Ecclesiis, 

Ostia Tiberina urbs olim cele- 
berrima ad maris mediterranei li- 
tus, ob aeris inclementiam paucis 
hodiedum conflatur domibus, pau- 
cisque inhabitatur civibus, qui tem- 
pore aestivo proximam petunt Ro- 
mam; Civitas vero Veliterna in- 
tra Latii fines ad clivum Artemisii 
montis aedificata, trium circiter 


milliarium est ambitus, octingentas 


fere continet domos, eamque quin- 
decim mille plus minusve incolunt 
cives. 

Cathedralis Ecclesia Ostiensis 
S. Aureae Virgini et Martyri dicata 
antiquam praefert structuram nuper 


instauratam; Veliterna vero, Basili- 
cae titulo cohonestata, S. Clementis 
Papae et Martyris et Cathedralis Pa- 
troni invocatione gaudet; atque Apo- 
stolicae Sanctae Sedi est immediate 
subiecta. 

Ostiae Canonicorum collegio de- 
stitutae Archipresbyter tantum prae- 
sto est et Capellanus. Veliternense 
autem Capitulum Archipresbyteratus 
solam recenset dignitatem, tredecim 
cum theologo ac poenitentiario Ga- 
nonicos, sexdecim Beneficiatos, alios- 
que Presbyteros et Clericos rei di- 
vinae operam navantes. 

Per Archipresbyterum, cui Ostiae 
Capellanus, et in Basilica Veliter- 
nensi duo Sacerdotes auxiliantur, 
animarum cura ipsis exercetur in 
Cathedralibus. 

Unica tantum extat Ostiae laico- 
rum sodalitas, et hospitale; Veliter- 
nensi vero in urbe quinque prae- 
terea recensentur paroeciales Eccle- 
siae baptismali fonte munitae, sex 
pro viris, ac duo pro mulieribus 
monasteria , pia puerorum domus 
pro scholis christianis, pro puellis 
orphanotrophium , et conservato- 

rium, nonnulla laicorum sodalitia, 
bina hospitalia, mons pietatis atque 
seminarium. “e 

CATHEDRALES ECCLESIAS POR- 
TUEN. ET S. RuFINAE invicem per- 
petuo canonice unitas vacan. per 
translationem vigore optionis Emi 
ac Rmi Domini Aloisii S. R. E. 
Cardinalis Amat e Sancto Philip- 
po et Sorso S. Collegii Decani 
ad Sedes Cathedrales Ostien. et 
Veliternen. invicem pariter perpe- 
tuo canonice unitas, quas Ecclesias 
Portuen. et S. Rufinae optare in- 
tendit Emus ac Riîus Dominus Ca- 
millus praefatae S. R. E. Cardina- 
lis de Petro hactenus Episcopus Al- 
banensis, ipsa tamen Ecclesia di- 
missa. 

Sextodecimo ab Urbe lapide 
haud procul ab Ostia ad Tiberis de- 
xteram Portuensis civitas aedificata, 
ob aeris inclementiam paucos enu- 
merat incolas. S. Rufinae autem ni- 
hil praeter titulum superest. 

Cathedrali Ecclesia S. Luciae 
Virginis et Martyris titulo gloriatur, 
atque Sanctae Sedi Apostolicae est 
immediate subiecta. 

Nec dignitates, neque Canonici 
sunt ulli, sed RR. Patres S. Fran- 
cisci strictioris observantiae, quibus 
contigua domus adsignata est, ani- 
marum curam ipsamet exercent in 
Cathedrali. 

CATHEDRALEM ECCLESIAM ALBA- 
NEN, Vacan. per translationem vi- 
gore optionis Emi ac Rmi Domini 
Camilli S. R. E. Cardinalis de Pe- 
iro ad Sedes Cathedrales Portuen. 


et S. Rufinae invicem perpetuo ca- 
nonice unitas; quam Ecclesiam Al- 
banen. optare intendit Emus ac 
Rmus Dominus Carolus Aloisius ti- 
tuli S. Onuphrii praefatae S. R. E. 
Presbyter Cardinalis Morichini ha- 
ctenus Archiepiscopus Bononiensis, 
ipsis tamen dimissis Titulo et Ec- 
clesia Bononiensi. 

Quartodecimo ab Urbe lapide in- 
tra Latii fines Albani civitas partim 
in planitie, partim in colle aedifi- 
cata duorum fere milliarium est am- 
bitus, octingentas circiter domos, et 
septem mille complectitur incolas. 

Cathedralis Ecclesia maiori nunc 
amplitudine et ornatiori structura 
praestans S. Pancratii Martyris ti- 
tulo gloriatur, et Sanctae Sedi Apo- 
stolicae est immediate subiecta. 

Eius Capitulum duas recenset 
dignitates, quarum post pontifica- 
lem prima Archipresbyteratus , al- 
tera Archidiaconatus, cui praebenda 
inhaeret theologalis , undecim Ca- 
nonicos, quos inter poenitentiarius, 
sex insuper Beneficiatos vel Man- 
sionarios , aliosque Presbyteros et 
Clericos divinis inservientes. 

Per Archipresbyterum ab aliis 
Sacerdotibus adiutum animarum cu- 
ra ipsamet exercetur in Cathedrali. 

Nulla alia praeterea reperitur 
Albanensi in urbe paroecialis, aut 
collegiata Ecclesia, sed quatuor vi- 
rorum, ac duo mulierum monaste- 
ria, conservatorium pro puellis in- 
stituendis , quatuor laicorum soda- 
litates, hospitale, mons pietatis et 
seminarium. 

Dioeceseos ambitus ad viginti 
quatuor milliaria plus minus exten- 
ditur, et decem sub se complecti- 
tur loca. 

METROPOLITANAM EccLESIAM Bo- 
NONIEN. vacan. per translationem 
vigore optionis Eñi ac Rini Domini 
Caroli Aloisii S. R. E. Cardinalis 
Morichini ad Sedem Albanensem ; 

Sanctissimus transtulit ad recen- 
sitam Ecclesiam R. P. D. Lucidum 
Mariam Parocchi, cuius qualitates ab 
Apostolica Sancta Sede adprobatae 
fuere cum de mense Octobris an- 
ni 1871 Papiensi Ecclesiae prae- 
fectus fuit. 

Bononia inter praecipuas Italiae 
civitates adnumerata, prope Rhe- 
num amnem sita conspicitur, quin- 
que circiter milliarium est ambitus, 
quatuordecim mille continet domos, 
eamque ultra nonaginta incolunt ci- 
vium millia. 

Metropolitana Ecclesia, praecla- 
ri et satis ampli aedificii, S. Petri 
Apostolorum Principis titulo gloria- 
tur, eique Imolensis ac Faventinus 
suffragantur Episcopi. 


Ejus Capitulum quatuor recen- 


set dignitates, quarum post ponti- 
ficalem prima Archidiaconatus, duo- 
decim cum utraque praebenda Ca- 
nonicos, nonnullos Mansionarios et 
Capellanos — Beneficiatos , aliosque 
Presbyteros et Clericos divinis in- 
servientes. 

Penes Capitulum extat habitua- 
lis cura animarum, eaque per Ca- 
nonicum Sacristam, Parochum nun- 
cupatum , ab eodem Capitulo ele- 

Acta Tom. X, fasc. C X. 


ctum, atque ab Archiepiscopo ad- 
probatum, exercetur ipsamet in Me- 
tropolitana. 

Viginti quatuor insuper recen- 
sentur Bononiae paroeciales Eccle- 
siae baptismali fonte destitutae, Gol- 
legiata -Basilica sub invocatione S. Pe- 
tronit civitatis Patroni, plura tam 
pro viris, quam pro mulieribus. 
monasteria, nonnullae laicorum so- 
dalitates, quatuor hospitalia, quae- 
dam alia loca pia, mons pietatis , 
atque seminarium. 

Archidioeceseos ambitus ad ul- 
tra biscenta milliaria protenditur , : 
et plura sub se complectitur loca. 

`- ARCHIEPISCOPALEM ECCLESIAM 
EPHESIN. in partibus infidelium va- 
can. per obitum bo. me. Alexandri 
Asinari a Sancto Martiano ultimi 
illius Archiepiscopi extra romanam 
curiam defuncti: Sanctissimus trans- 
tulit ad eamdem Ecclesiam R. P. 
D. Franciscum ex Comitibus Folical- 
di, curus qualitates ab Aposto- 
lica Sancta Sede adprobatae fuere, 
cum de mense lanuario praete- 
riti anni Amatensi Ecclesiae praefe- 
ctus fuit. 

Ephesus clarissima Asiae minoris 
urbs in lonia ad oram litoralem 
maris Aegaei, adhuc ab infidelibus 
miserrime detinetur, quocirca status 
eius infandus silentio praeteritur. 

METROPOLITANAM ECCLESIAM 
SURBENTIN. Vacan. per obitum bo. 
me. Martini Ricciardi ultimi illius 
Archipraesulis extra romanam cu- 
riam defuncti; Sanctissimus evexit 
ad recensitam Ecclesiam R. D. Leo- 

b 

poldum Ruggiero ex legitimis , 
catholicis , honestisque parentibus 
Neapoli progenitum et quinquage- 
simum sextum aetatis suae annum 
supergressum. Sacro Presbyteratus 
ordine dudum insignitus, in eccle- 
siasticis exercendis | functionibus , 
signanter in utriusque sexus con- 
fessionibus excipiendis, navam im- 
pendit operam. In archiepiscopali 
lyceo iuris naturae ac gentium plures 
per annos Cathedraticus effectus, 
ac pro censura librorum illa in archi- 
dioecesi edendorum Deputatus con- 
stitutus est. Deputati quoque munere 
. pro seminarii disciplina ac pro stu- 
diis eiusdem Lycei perfunctus est. 
Inter Examinatores pro-synodales 
et Cleri adscitus, ac illa in me- 
tropolitana Canonicus hucusque 
renunciatus, exhibuit doctrinae , 
gravitatis, prudentiae, morum ho- 
nestatis, rerumque usu praestantiae 
specimina. 

Surrentum civitas districtus Ca- 
strimaris in agro Neapolitano plano 
in loco aedificata , in suo duplicis 
fere milliarii ambitu una cum sub- 
urbis ultra septem mille continet 
incolas. 

Metropolitana Ecclesia SS. Apo- 
stolorum Philippi et Jacobi titulo 
gloriatur, bonum praefert aedificium 
recens instauratum,eique unus dum- 
taxat suffragatur Episcopus. 

Quinque dignitates, quarum post 
pontificalem prima Archidiaconatus 
constituunt eius Capitulum , quod 
tredecim insuper enumerat cum 


theologo ac poenitentiario Canoni- 
cos, septem Hebdomadarios Canoni- 
cos, aliosque Presbyteros et Clericos 
divinis inservientes. 

Penes Capitulum extat habitualis 
cura animarum, quae per quartam 
Decani dignitatem exercetur ipsamet 
in Metropolitana. 

Nulla alia praeter Metropolita- 
nam reperitur Surrentina in urbe 
Curionalis aut Collegiata Ecclesia , 
sed tria virorum, et duo mulierum 
monasteria , conservatorium , octo 
laicorum sodalitates , hospitale, ac 
seminarium metropolitanae adne- 
xum; mons autem pietatis deside- 
ratur. 

Ampla est Archidioecesis , ac 
plures sub se complectitur civitates 
et oppida. 

ARCHIEPISCOPALEM ECCLESIAM CAL- 


CEDONEN. in partibus infidelium va- 


can. per assignationem Tituli Pres- 
byteralis S. Petri ad Vincula factam 
Emo ac Rino Domino Ioanni S.R.E. 
Cardinali Simeoni: Sanctissimus ene- 
xit ad eamdem Ecclesiam R. P. Fr. 
Vincentium Leonem Sallua ex legiti- 
mis, catholicis, honestisque parenti- 
bus in loco Garexii Pontis dioeceseos 
Montis Regalis in Pedemonte progeni- 
tum et in sexagesimo secundo aetatis 
suae anno constitutum. Inter sodales 
Ordinis Praedicatorum S. Dominici ab 
adolescentia cooptatus, ibiquesolem- 
nia vota nuncupatus, ac tum presby- 
teratus ordine, tum doctoratus ac 
magisterii laurea sive in philosophia, 
sive in sacra theologia dudum do- 

natus, in ecclesiasticis peragendis 
functionibus naviter emicuit. Novi- 
tiorum Magister adlectus, et in suo 
Ordine Lectoris munere in philo- 
sophicis, atque theologicis disciplinis 
perfunctus, pro Imolensi dioecesi 
Examinator pro—synodali effectus 
est. Romae inter socios academicos 
Conlegii Theologici, ac inter Sacro- 
rum Rituum Congregationis Gon- 
sultores adscitus, Gommissarius hu- 
cusque sacrae romanae ac univer- 
salis Inquisitionis renunciatus est. 

Calcedonia, Calcedon et Chalce- 
donia antiqua urbs Bityniae in ora 
ex adverso Byzantii , Bosphoro in- 
tercedente, constructa, infidelium 
adhuc potestate subest ; quocirca 
miserrimus eius status non est re- 
ferendus. 

CATHEDRALEM ECCLESIAM CU- 
RIEN. vacan. per dimissionem a R. 
P. D. Nicolao Francisco Florentini 
ultro libenterque in manibus SAN- 
CTITATIS SUAE peractam ab EA- 
DEMQUE admissam: Sanctissimus 
confirmavit in Episcopum et ad rela- 
tam Ecclesiam transtulit R. P. D. Ga- 
sparem Willi, cuius qualitates ab Apo- 
stolica Sancta Sede adprobatae fuere 
cum de mense Decembris 1868 Anti- 
patrensi Ecclesiae praefectus fuit.Qui 
consecrationis munere suscepto, li- 
cet ad Ecclesiam sibi creditam, utpo- 
te ab infidelibus detentam, accedere 
nequiverit , tamen qua Curiensis 
Antistitis Auxiliaris dioecesanam de 
adiuti Episcopi licentia visitationem 
peregit, pontificalia solemniter ce- 
lebravit, sacras obivit ordinationes, 


confirmationis contulit sacramentum, 
caeteraque pastoralia munia lauda- 
biliter exegit. 

Pervetusta Curiensis civitas prin- 
ceps pagi Rhaetorum in Helvetica 
confoederatione intra montes et 
supra Rheni ripam aedificata ab 
ultra sex millibus inhabitatur incolis. 

Cathedralis Ecclesia, perantiqua 
structura, et stylo bysantino-gothico 
spectabilis , Bñae Virginis Mariae 
in coelum Assumptae titulo gloria- 
tur, nullius reparationis eget, atque 
Apostolicae Sanctae Sedi est imme- 
diate subiecta. 

Eius Capitulum viginti quatuor 
recenset Canonicos, quorum sex 
residentiales et octodecim alii fo- 
renses dicuntur. Inter residentiales 
principem locum post pontificalem 
obtinet Praepositus, caeteri sunt 
Decanus, Poenitentiarius ac Schola- 
sticus Theologus, qui cum aliis pre- 
sbyteris et clericis divinis inserviunt. 

Per duos Presbyteros animarum 
cura ipsamet exercetur in Cathe- 
drali, 

Nulla alia insuper reperitur Gu- 
riensi in urbe Paroecialis aut Col- 
legiata Ecclesia, nullum monaste- 
rium, nec mons pietatis, sed tres 
laicorum sodalitates, unum pro ca- 
tholicis hospitale, atque seminarium. 

Dioeceseos ambitus satis late 
patet, ac plures sub se complecti- 
tur pagos. 

CATHEDRALEM ECCLESIAM GAU- 
DISIEN. vacan. per obitum bo. me. 
Antonii Grech Delicata Cassia Te- 
staferrata ultimi illius Episcopi extra 


08 
romanam curiam defuncti: Sanctis- 
simus evexit ad recensitam Ec- 
clesiam R. P. D. Petrum Pace ex 
legitimis, catholicis, honestisque 
parentibus in loco Rabato nun- 
cupato Gaudisiensis dioeceseos pro- 
genitum et in quadragesimo sex- 
to aetatis suae anno constitutum. 
Romae Presbyteratus ordinem as- 
sequutus, ibique tum in sacra theo- 
logia, tum in utroque iure dudum 
doctorali laurea donatus, in eccle- 
siasticis functionibus obeundis na- 
viter emicuit. Pro Gaudisiensi dioe- 
cesi Vicarii in spiritualibus Generalis 
munere olim perfunctus. Melitensi 
in seminario theologiae dogmaticae 
ac biblicarum institutionum, illaque 
in universitate hactenus théologiae 
moralis Professor adlectus , inter 
SANCTITATIS SUAE Praelatos Do- 
meslicos ac Signaturae Referendarios 
adscitus est. Cathedralis Melitensis 
Canonicus, eiusque dioeceseos Exa- 
minator pro-synodalis ad praesens 
usque renunciatus est. 

Gaulos vel Gaudisium, vulgo Go- 
Z0, civitas et caput insulae maris me- 
diterranei ad occasum Melitae et pro- 
pe ipsam, versus promontorium Mer- 
curii, triginta sex circiter milliarium 
est ambitus, ubi arx in monte edito, 
cui amoenum adiacet suburbium, et 
plura complectitur incolarum millia. 

Cathedralis Ecclesia satis ampla ac 
decenter ornata, Assumptionis Bmae 
Virginis Mariae titulo gloriatur, nul- 
lius eget reparationis, atque Apostoli- 
cae Sanctae Sedi est immediate sub- 
biecta. 

Eius Capitulum tres recenset 
dignitates, quarum post pontificalem 
prima Archipresbyteratus, unum 
supra viginti cum theologo ac poe- 
nilentiario Canonicos, decem Ca- 
pellanos chorales, vel Mansionarios, 
ac plures alios Presbyteros et Cle- 
ricos divinis inservientes. 

Penes Capitulum extat habitualis 
animarum cura, quam idem Archi- 

resbyter ipsamet administrat in 
Cathedrali 

Altera praeterea reperitur Gau- 
disii paroecialis Ecclesia, ac septem 
minores baptismali fonte munitae , 
triplex virorum monasterium, pro 
puellis conservatorium , pauperum 
hospitium , pro utroque sexu ho- 
spitale, aliquot laicorum sodalitates, 
lyceum, mons pietatis atque semi- 
narium. 

Dioeceseos ambitus tres continet 
insulas, quae vulgari nuncupatione 
Gozo, Comino et Cominotto dicuntur, 
septem complectitur pagos vel pa- 
rochias, tres cum totidem Ecclesiis 
filialibus districtus, ac ultra septem- 
decim inhabitantium millia. 


(1) Sequenti fasciculo III dabimus reliquas Episcoporum nominationes; quae 


die praedicta locum habuerunt. 

SSwr D. N. BREVE CONCEDENS PLENARIAM INDULGENTIAM 
OCCASIONE SUI QUINQUAGESIMI ANNI EPISCOPALIS HONORIS. 


PIUS PP. IX. 


Universis Christifidelibus praesentes Litteras inspecturis 
salutem et Apostolicam benedictionem. 


Quandoquidem Catholica Iuventutis Italicae Societas, prae- 
ter alia permulta eaque eximia pietatis officia, quae cum ple- 
risque in commune conspirantibus Christifidelibus catholici 
nominis Parenti Publico continenter praestat, summi sui erga 
Nos studii testandi gratiaeque Deo habendae causa quod Eius 
providentia et numine, quamvis adversa rerum vice graviter 
conflictamur, ad hoc aetatis animo et corpore valentes pro- 
vehimur, censuit quinquagesimum Episcopalis Honoris Nostri 
annum, si Deus dederit, die III mensis Iunii venturi solemni- 
ter celebrare, atque in votis habet ut id populo christiano 
bene et feliciter eveniat; Nos ad augendam fidelium religio- 
nem animarumque salutem coelestibus Ecclesiae thesauris pia 
charitate intenti, piis praedictae Societatis precibus obsecun- 
dare volentes, de Omnipotentis Dei misericordia ac BB. Petri 
et Pauli App. eius auctoritate confisi, omnibus et singulis 
utriusque sexus Christifidelibus, qui, hoc anno die III Iunii, 
qualibet in Eeclesia aut Oratorio sacrosancto Missae Sacri- 
ficio adstantes vere poenitentes et confess. ac S. Communione 
refecti pro peccatorum conversione, catholicae Fidei propaga- 
tione et Romanae Ecclesiae pace atque triumpho pias ad 
Deum preces effuderint, plenariam omnium peccatorum suo- 
rum indulgentiam et remissionem, quam etiam animabus Chri- 

stifidelium, quae Deo in charitate coniunctae ab hac luce 
migraverint, per modum suffragii applicare possint, misericor- 
diter in Domino concedimus. 

Volumus autem, ut praesentium Litterarum transumptis 
seu exemplis etiam impressis, manu alicuius Notarii publici 
subscriptis et sigillo personae in ecclesiastica dignitate con- 
stitutae munitis, eadem prorsus fides adhibeatur, quae adhi- 
beretur ipsis praesentibus, si forent exhibitae vel ostensae. 

Datum Romae apud S. Petrum sub annulo Piscatoris die 
XXVII Februarii MDCCCLXXVII. Pontificatus Nostri anno 
trigesimo primo. 


Pro D. Carp. ASQUINIO 
D. Iacosini Subst. 


L. fa S. 

EX SACRA CONGREGATIONE CONCILI 


DECRETUM 


Quod a priscis Ecclesiae temporibus semper fuit in more, 
ut christifidelibus certa proponeretur ac determinata formula, 
qua fidem profiterentur, atque invalescentes cuiusque aetatis - 
haereses solemniter detestarentur,idipsum, sacrosancta Triden- 
tina Synodo feliciter absoluta, sapienter praestitit Summus 
Pontifex Pius IV, qui Tridentinorum Patrum decreta incun- 
ctanter exequi properans, edita Idibus Novembris 1564 Con- 
stitutione Inzunctum Nobis, formam concinnavit professionis 
fidei recitandam ab iis, qui cathedralibus et superioribus 
Ecclesiis praeficiendi forent, quive illarum dignitates, cano- 
nicatus, aliaque beneficia ecclesiastica quaecumque curam 
animarum habentia essent consecuturi, et ab omnibus aliis, 
ad quos ex decretis ipsius Concilii spectat: nec non ab iis 
quos de monasteriis, conventibus, domibus, et alis quibus- 
eumque locis regularium quorumcumque ordinum, etiam mi- 
litarium, quocumque nomine vel titulo provideri contingeret. 
Quod et alia Constitutione edita eodem die anno incipien. In 
sacrosancía salubriter praeterea extendit ad omnes doctores, 
niagistros, regentes, vel alios cuiuscumque artis et facultatis 
professores, sive clericos sive laicos, vel cuiusvis ordinis re- 
gularis, quibuslibet in locis publice vel privatim quoquomodo 
profitentes , seu lectiones aliquas habentes, vel exercentes, 
ac tandem ad ipsos huiusmodi, gradibus decorandos. ° 

lam vero, cum postmodum coadunatum fuerit sacrosan- 
etum Concilium Vaticanum, et ante eius suspensionem per . 
Literas Apostolicas Postquam Dei munere diei 20 Octobris 
1870 indictam, binae ab eodem solemniter promulgatae sint 
dogmaticae Constitutiones, prima scilicet de Fide Catholica, 

quae incipit Dei Filius, et altera de Ecclesia Christi, quae 
incipit Pastor Aeternus, non solum opportunum, sed etiam 
necessarium est, ut in fidei professione dogmaticis quoque 
praememorati Vaticani Concilii definitionibus, prout.corde, ita 
et ore publica solemnisque fieri deberet adhaesio. Quapro- 
pter SSmus Dom. Noster Pius Papa IX, exquisito ea desuper 
‘re voto specialis Congregationis Einorum S. R. E. Patrum 
Cardinalium, statuit, praecepit, ac mandavit, ceu per prae- 
sens decretum praecipit: ac mandat, ut in praecitata Piana 
formula professionis fidei, post verba « praecipue a sacro- 
sancta Tridentina Synodo » dicatur « et ab oecumenico 
Concilio Vaticano tradita, definita ac declarata, praesertim 
de Romani Pontificis Primatu et infallibili magisterio, » 
uique in posterum fidei professio ab omnibus, qui eam emit- 
lere tenentur, sic et non aliter emittatur, sub comminatio- 
nibus ac poenis a Concilio Tridentino et a supradictis Con- 
stitutionibus S. M. Pii IV statutis. Id igitur ubique, et ab 
omnibus, ad quos spectat, diligenter ac fideliter observetur, 
non obstantibus etc. | 
Datum Romae e Secretaria S. Congregationis Concilii 
die 20 Ianuari 1877. 


P. Carp. CATERINI PRAEFECTUS. 


I. Archiepiscopus Ancyranus Secretarius. 


Professio ortodoxae Fidei iuxta formam 
a Summis Pontificibus Pio IV et Pio IX 
| Praescriptam. 


Ego N. firma fide credo et profiteor omnia et singula, 
quae continentur in Symbolo fidei, quo sancta et Romana 
' Ecclesia utitur, videlicet: credo in unum Deum Patrem omni- 
potentem, factorem caeli et terrae, visibilium omnium et invi- 
sibilium. Et in unum Dominum Iesum Christum filium Dei Uni- 

genitum. Et ex Patre natum ante omnia saecula. Deum de 
Deo, lumen de lumine, Deum verum de Deo vero. Genitum, 
non factum, consubstantialem Patri: per quem omnia facta 
sunt. Qui propter nos homines et propter nostram salutem 
descendit de caelis. Et incarnatus est de Spiritu Sancto ex 
Maria Virgine, et homo fuctus est. Crucifixus etiam pro nobis, 
sub Pontio Pilato passus et sepultus est. Et resurrexit tertia 
die, secundum Scripturas. Et ascendit in caelum, sedet ad 
dexteram Patris. Et iterum venturus est cum gloria iudicare 
vivos et mortuos, cuius regni non erit finis. Et in Spiritum 
Sanctum, Dominum et vivificantem: qui ex Patre Filioque pro- 
cedit. Qui cum Patre et Filio simul adoratur, et conglorificatur, 
qui loquutus est per prophetas. Et unam, sanctam, catholicam 
et apostolicam Ecclesiam. Confiteor unum baptisma in remis- 
sionem peccatorum. Et expecto resurrectionem mortuorum. Et 
vitam venturi saeculi. Amen. 

Apostolicas et ecclesiasticas traditiones reliquasque eiusdem 
Ecclesiae observationes et constitutiones firmissime admitto et 
amplector. Item sacram Sripturam iuxta eum sensum, quem 
lenuit et tenet sancta mater Ecclesia, cuius est iudicare de vero 
sensu ei interpretatione sacrarum Scripturarum, admitto nec 
eam unquam, nisi iuxta unanimein consensum Patrum, ac- 
cipiam et interpretabor. 

Profiteor quoque septem esse vere et proprie Sacramenta 
novae legis à lesu Christo Domino Nostro instituta, atque 
ad salutem humani generis, licet non omnia singulis, neces- 
saria, scilicet, Baptismum, Confirmationem, Eucharistiam, 
Poenitentiam, Extremam unctionem, Ordinem et Matrimo- 
nium illaque gratiam conferre; et ex his Baptismum, Con- 
firmationem et Ordinem sine sacrilegio reiterari non posse. 
Receptos quoque et adprobatos Ecclesiae catholicae ritus in 
supradictorum omnium Sacramentorum solemni administratione 
recipio et admitto. Omnia et singula, quae de peccato origi- 
nali et de iustificatione in sacrosancta Tridentina Synodo de- 
finita et declarata fuerunt, amplector et recipio. Profiteor pa- 
riter in Missa offerri et Deo verum, proprium et propitia- 

torium Sacrificium pro vivis et defunctis, atque in sanctissi- 
mo Eucharistiae Sacramento esse vere, realiter et substan- 
lialiter corpus et sanguinem una cum anima et divinitate 
Domini nostri lesu Christi, fierique conversionem totius sub- 
stantiae vini in sanguinem, quam conversionem catholica Ec- 
clesia transubstantiationem appellat. Fateor etiam sub altera 
tantum specie totum atque integrum Christum, verumque 
Sacramentum sumi. Constanter teneo Purgatorium esse, ani- 
masque ibi detentas fidelium suffragiis iuvari. Similiter et 
Sanctos una cum Christo regnantes venerandos atque invo- 
candos esse, eosque orationes Deo pro nobis offerre atque 
eorum reliquias esse venerandas. Firmiter assero imagines 
Christi ac Deiparae semper Virginis, nec non aliorum San- 
ctorum habendas et retinendas esse, atque eis debitum ho- 
norem ac venerationem impertiendam. Indulgentiarum etiam 
potestatem a Christo in Ecclesia relictam fuisse, illarumque 
usum Christiano populo maxime salutarem esse affirmo. San- 
ctam, catholicam et apostolicam Romanam Ecclesiam omnium 
ecclesiarum matrem et magistram agnosco, Romanoque Pon- 
tiflci beati Petri Apostolorum Principis successori ac Iesu Chri- 
sti Vicario veram obedientiam spondeo ac iuro. 

Caetera item omnia a sacris Canonibus et oecumenicis 
Conciliis, ac praecipue a sacrosancta Tridentina Synodo, et 
ab oecumenico Concilio Vaticano tradita, definita ac decla- 
rata, praesertim de Romani Pontificis Primatu et infallibili 
magisterio, indubitanter recipio atque profiteor; simulque con- 
traria omnia, atque haereses quascumque ab Ecclesia damna- 
tas' et reiectas et anathematizatas ego pariter damno, reiicio, 
et anathematizo. Hane veram oatholicam fidem, extra quam 
nemo salvus esse potest, quam in praesenti sponte profiteor 
ei veraciter teneo, eamdem integram et immaculatam usque 
ad extremum vitae spiritum, constantissime, Deo adiuvante, 
retinere et confiteri, atque a meis subditis seu illis, quorum 
cura ad me in munere meo spectabit, teneri et doceri et prae- 
dicari, quantum in me erit, curaturum ego idem N. spondeo, 
voveo ac iuro. Sic nie Deus adiuvet, et haec sancta Dei evangelia. 

Die 8. Iulii 1876. 


COMPENDIUM FACTI. Capitulum Ecclesiae Cathedralis M. 
in regionibus Neapolitano Regno olim subiectis, in supremum 
squalorem inciderat: atque ad id extremitatis pervenerat, ut 
plerisque ex Canonicis vel mortuis vel ob senectutem aegro- - 
tantibus, Pontificales functiones peragi amplius nequirent, 
divina psalrhodia sacrarumque caeremoniarum decus in dies 
relaxaretur. Abscissa erat insuper omnis spes vacantia bene- 
ficia conferendi, quae sunt omnia iuris patronatus regii vin- 
culis devincta. 

Talibus pressus angustiis Episcopus, malis occurrere sat- 
egit ad. Honorariorum Canonicorum erectionem deveniens an- 
nuente Capitulo. Canonicos ergo honorarios erexit, eisque 
onus imposuit ut choro adessent et Ecclesiae servitium ex- 
plerent. È 

Hisce ex canonicatibus annuae tantum libellae 20 pro- 
pter adventitias functiones percipi poterant: quare Sacerdotes 
ab Episcopo electi, ultro honori nuncium mittebant. 

Unus oblatum titulum accepto habuit Antonius, Sacer- 
dos participans Ecclesiae Receptitiae in Oppido G. duodecim 
milliaria civitati M propinquo. Huic Archidiaconus commit- 
tebat ut suae hebdomadae onera impleret, annuis solutis li- 
bellis 200. Capellanus etiam renuntiatus est Sodalitii sub in- 
vocatione SS. Sacramenti, annuas ex hoc munere libellas 85 
pereipiens. Sed haec imparia nimis erant ad vitam congrue 
ducendam. Quapropter Antonio indulsit Episcopus ut interdum 
a Choro abscederet, et instar veri Canonici Conciliares va- 
cationes haberet. 

Quo tempore abscedendi facultate sibi concessa utens An- 
tonius in patriam revertebatur ibique degebat, iterum sese 

Receptitiae Ecclesiae mancipabat, functionibusque intererat tam 
certis quam adventitiis, distributiones percipiens. 

Quaestio orta est an Antonio ius competeret lucrandi 
emolumenta certa et adventitia Ecclesiae receptitiae: eique de 
bono et aequo rem definiens favit Episcopus, decernens: ipsum 
iure pollere acquirendi emolumenta tam certa quam adventi- : 
tia, iuxta Statuta Ecclesiarum Receptitiarum, 

Haec controversiae definitio non arrisit quibusdam ex 
Participantibus, qui ad S. Concilii Congregationem confuge- 
runt ut tria dubia dirimere dignaretur. 

I. An Canonicus Honorarius quoties praesens est in Ec- 
clesia Receptitia, toties distributiones tam certas quam in- 
certas lucretur? 

Et quatenus affirmative. 

II. An ei onus sit providendi Missas turnatim cele- 
brandas, functionum tam certarum quam  adventitiarum 
causa ? 

III. An, hoc onere reiecto, ius sit ad redditus perce- 
plionem ? 

Disceptatio synoptica. 

PARTICIPANTIUM ARGUMENTA QUOAD PRIMUM DUBIUM. Non 
universalibus Iuris Ecclesiastici regulis, sed peculiaribus legi- 
bus Clerum Neapolitani Regni obligantibus pugnabant contra 
Antonium Participantes: eique opponebant I. decisionem Epi- 
scoporum Regni Neapolitani ope Ministerialis Decreti latam 
sub die 28 Martii 1840.II. Sententiam Cleri habitam anno 1790, 
III. consuetudinem. Aiebant in decisione Episcoporum haec 
legi « Cum Episcopus Dioecesanus cuidam ex Participantibus 
» permittere vult ut e Dioecesi discedat in alia Ecclesiae bo- 
» num facturus, id potest quia non agitur de vero Ecclesia- 
» stico Beneficio: sed Participans amittet distributiones quo- 
» tidianas, inter praesentes, ac adventitias, Missis satisfacere, 
» et pro Missis turnatim celebrandis providere debebit. » Ex 
his prono alveo fluere aiebant, Antonium etsi aliqua vice di- 
vinis officiis praesentem, omni penitus iure emolumenta per- 
ciplendi destitui. 

His accedere Cleri sententiam sub die 10 Iunii 1790 
emissam, qua retentum est: Sacerdotem absentem ac alteri 
Ecclesiae non filiali mancipatum et sufficienti pensione pro- 
visum, quandoque si redeat et Choro adsit, non posse acci- . 
dentalibus ac adventitiis reditibus frui, ne fraus admitteretur 
quae frequenter accidere posset in pinguioribus funeribus; ac 
ne stimulus daretur saepe a propria Ecclesia discedendi. 

Huic sententiae firmiter esse adhaerendum quia eam fir- 
mavit consuetudo. Etenim haud semel distributiones fuisse 
denegatas participantibus Presbyteris, qui in iisdem Antonii 
circumstantiis versabantur. ! 

QuoAD SECUNDUM DUBIUM contra Antonium afferebatur no- 
tissimum iuris aforisma, quod qui commodum persentit et onus 
subire tenetur Reg. 55 de Reg. luris in 6 ad arguendum 
quod si Antonius distributionum utilitatem consequitur et 
ipsum ferre debere onus Missarum quae turnatim celebrantur. 

QUOAD TERTIUM DUBIUM Reddituum perceptionem Anto- 
nio denegandani suadere caput cum non deceat de elect. in 6. 
Hoc enim in capite Bonifacium VIII statuere ut Ecclesiastici 
fructus suorum beneficiorum quae obtinent in iis Ecclesiis 
quorum negotia prosequuntur... recipiant.Sed,teste Episcopo 
Antonium Cathedralis non Receptitiae Ecclesiae utilitatem 
prosequi. Praeterea beneficium propter officium dari. Hinc si 
Beneficiarius absit et suo munere non fungatur fructus amit- 
lere. : 

ÁNTONII RESPONSIO QUOAD PRIMUM DUBIUM. In iure ea fuit 
distributionum origo (pro Antonio dictum est) ut Choro 
addicti, hisce illecebris allecti, frequentius ad illam convola- 
rent. Ivonis Carnotensis viri antiquissimi et eruditissimi Epi- 
stola 79 haec habet « Cum in quampluribus Canonicorum Car- 
» notensium desuevisset disciplinae regularis observantia ut 
» de negligentibus facerem diligentes, de somnolentis vigiles, de 
» tardis assuetos ad frequentandas horas Canonicas, deliberavi 
» apud me ut darem eis dimidiam Praeposituram, ut inde fieret 
» quotidianus panis, quem acciperent assidui, amitterent tardi, ut 
> quod panis interni dulcedo non monebat, panis corporei refe- 

» ctio provocaret: quamvis eorum annua praebenda eis ad hoc 
» sufficiens esse deberet.» Idem probatur ex textu in Cap. de 
caetero de cleric. non resid. Cap. licet de praeb. Cap. Unic. 
de cler. non resid. in 6. Cap. fin. $ si autem de concess. 
praebend. et Cap. fin. Y adiicimus de sent. eacom. cod. lib. 
Clem. ut i$ qui de aetat. et qualit. et ord. praefic. Ex- 
trav. 10 et 11 de praebend. inter commun. Porro ubi An- 
tonius etsì praesens Choro distributiones esset amissurus, 
potiusquam allici ad chorale servitium, ab eodem arceri vide- 
retur. 

Insuper notum est in iure distributiones deberi solum 
praesentibus atque interessentibus divinis officlis. Decrevit 
namque Bonifacius VIII în Cap. unic. de Cler. non Resid. 
in 6 « Statuimus ut distributiones ipsae quotidianae, in qui- 
» buscumque rebus consistant, Canonicis et aliis Beneficiatis 
» et Clericis ipsarum Ecclesiarum qui eisdem adfuerint tri- 
» buantur » Hoc decretum in usum revocavit Concilium Tri- 
dentinum ¿in Cap. 12 Sess. 24 de Reform. firmavitque pra- 
xis Sacrae Congregationis Concilii. 

Praeterea S. Rota in decisionibus quampluribus, et prae- 
cipue im decis. 483 num. 1 decis. 689 num. 7 part. 3 
Recent. aliisque, tenuit distributiones Clericis deberi ratione 
servitii personalis, non respectu tituli, nec dari tamquam Ca- 
nonico, sed tamquam divinis inservienti. Canonistae autem 
omnes docent, ratione laboris et operis impensi in Ecclesia 
Christi Clericis distributiones esse persolvendas. Piton. Discept. 
Eccles. 1 num. 35 Benedict. XIV Inst. 107 num. 58 Gon- 
zal. Comment. ad Reg. 8 Cancell. & 7 prooem. Num. 162 
et 165 Cum itaque Antonius servitium Choro praestiterit, 
necessario consequitur eius favore distributiones cedere. 

Notatum est etiam distributiones inventas et inductas 
fuisse ut cultus divinus in Ecclesiis augeatur ex Pii IV 
verbis qui in constit. 55 in pr. praemonebat volentes igi- 
tur quantum in nobis est divino cultui consulere Conc. Trid. 
in Sess. 21 Cap. 3 de reform. cum distributiones quotidia- 
nas in tertia parte fructuum constitueret haec monebat 

« Cum beneficia ad divinum cultum atque Ecclesiastica mu- 
nia obeunda sint constituta, ne qua în parte minuatur di- 
vinus cultus, sed ei debitum omnibus in rebus obsequium 
praestetur. statuit S. Synodus etc. Hinc maximo favore eos 
esse prosequendos, qui divino cultui reapse inserviunt. 

Contra haec nihil facit Episcoporum resolutio ex adverso 
opposita, quae immo Antonio favet: quia ad eiusdem resolu- 
tionis tramites Antonius habetur qua vere Participans Eccle- 
siae Receptitiae G et legitime absens; dummodo Missis satis- 
faciat quae Massam Cleri afficiunt, et dummodo provideat ut 
Missae turnatim ab eo celebrandae suppleantur. 

Multo minus in themate facit Cleri resolutio: quia misso 
eamdem nullo in pretio haberi posse eo quod pluribus defe- 
ctibus laboret, eiusdem causa finalis fuit ut fraudi via prae- 
cluderetur. In casu fraudem nullam esse timendam cum civi- 
tas M ab oppido G duodecim passuum millibus distet. 

Vanum tandem est obiectum ex consuetudine deprom- 
ptum: quia huiusmodi consuetudo Tridentini menti adversatur. 
Sane ea fuit S. Synodi mens in distributionibus instituendis 
ut Capitulares ad excubias Domini alacriores redderet: con- 
suetudo vero per quam praesentibus distributiones negari vel- 
lent, Tridentini sanctiones destrueret. Ideo non est attendenda 
Rota cor. Ottobono Decis. 4 num. 36 S. Congr. Conc. in 
Senogallien. Procurat. 14 Decembris 1765 & Communitatis. 

Praeterea nullum affertur documentum quod assertam 
consuetudinem sustineat: ideoque hoc etiam ex capite reiiclen- 
da est Cap. final. de coneuet. in 6: leg. quod non ratidne 
ff. de legib. Gratian. Discept. forens. Cap. 79 Num. 10. 

QuoAD SECUNDUM DUBIUM contendebatur: ad alium subro- 
gandum nequaquam obstringi Antonium ad providendum Mis- 
sas turnatim celebrandas functionum tam certarum quam ad- 
ventitiarum causa. Oportere enim ut praesentes in Choro ab- 
sentium defectum suppleant in iis quae ad Chorale servitium 
pertinent. Garcias de Benef. part. 3 cap. 2num. 197. Fa- 
gnan. in Cap. Nulla de concess. praebend. num. 7 3 S. O. C. 
in Nullius Farfen. Distributionum Quotidianarum 20 De- 

cembris 1758 ad tertium dubium: in Reatina 22 Mar- 
tiù 1766 & Denique et in. Forolivien. 27 Maii 1826. Et 
merito. Nam qui legitime abest si ad praefata onera adim- 
plenda teneretur, iain duplici mulctaretur poena, nimirum amis- 
sionis distributionis, atque oneris alium in sui locum subro- 
gandi, afque ita integrae praebendae fructus non lucraretur 
contra Sacrorum Canonum decreta. | 
QUOAD TERTIUM DUBIUM.Ius Antonii ad fructus lucrandos sar- 
ctum tectumque esse debere ex eo ostendebatur quod ipse in albo 
Clericorum inservientium Ecclesiae Receptitiae adscriptus etiam 
nunc maneat. Ei ergo ius competit ad fructus percipiendos 
ad vitam ducendam: cum Dominus dixerit ad Aaron Omnia 
quae sanctificantur a filiis Israel, tradidi tibi et filiis tuts 
pro officio Sacerdotali. Et Paulus in 1. ad Corinth. 9 aper- 
le praedicaverit nescitis, quod qui in Sacrario operantur, 
quae de Sacrario sunt edunt? et qui Altari deserviunt, cum 
Altari participant, ita et Dominus ordinavit qui Evangelium 
annunciant de Evangelio vivere ipsoque Christo de operario 
Evangelico dicente Luc. 10 dignus est enim operarius mer- 
cede sua. | 
Animadvertebatur etiam, Antonium integrae Ecclesiae M. 
servire cum in Cathedrali Ecclesia operam suam praestaret: 
nec operam quamlibet sed plenam, et talem ut in omnibus 
Cleri et populi necessitatibus praesto sit, ceu in Episcopi in- 
formatione relatum est. Nec facere quod beneficium detur pro- 
pter officium. Non esse enim totam causam ob quam benefi- 
cium confertur ut Clericus in sua Ecclesia commoretur: ete- 
nim aliae causae esse possunt nimirum ut ex bonis Ecclesiae 
vivat et non mendicet, (quod pro Clerici statu, et conditione 
maxime indecorum esset) ut preces horarias recitet, ut Missae 
sacrificium offerat vel sacerdoti offerenti in Altari inserviat, 
vel denique ut tamquam Clericus militet in Ecclesia Univer- 
sali. | 
Ultima obiectio adversariorum refellebatur, hausta ex 
lucro quod Antonius nanciscitur cum penes Cathedralem Ec- 
clesiam commoratur. Siquidem de eo testatur Episcopus, ipsum 

tamquam Canonicum pure et simpliciter honorarium Eccle- 
siae Cathedrali inservire, et nihil omnino ex Canonicatu lu- 
erarl. Quae in M. lucra habet ex opere proprio Antonium 
nancisci. 

His hine inde praemonitis Eminentissimis Patribus oblata 
sunt 


Dubia 


I. An Canonicus Honorarius quoties praesens est in Ec- 
clesia Receptitia toties distributiones tam certas quam incer- 
tas lucretur in casu. 

Et quatenus afirmative. 

II. An Antonio onus sit providendi Missas turnatim ce- 
lebrandas, funciionum tam certarum, quam adventitiarum 
causa în casu. 

III. An hoc onere reiecto, ius sit ad redditus perceptio- 
nem în casu. 

Sacra Congregatio in comitiis diei 8 Iulii 1876 causa 
cognita dubia dirimenda censuit responso 

Ad I. Affirmative et amplius. 

Ad II. A/firmative sive per se sive per alium, emceptis 
adventitiis, quando non est praesens et amplius. 

Ad III. Provisum în praecedentibus. 


Ex HIS ERUERE POTERIS. 


I. Distributiones ideo statutas fuisse, ut ad chori frequen- 
tiam capitulares allicerentur. 

II. Cum ratio distributionis concedendae in frequentia ad 
, chorale servitium consistat, eas deberi interessentibus ac 
praesentibus officiis divinis. | 

III. Ideo in iure receptum fuisse distributiones clericis 
deberi non respectu tituli, sed ratione habita servitii perso- 
nalis, nimirum ratione operis et laboris impensi in Ecclesia 
Christi. 

IV. Hinc eum etiam qui in una Ecclesia beneficium pos- 


sidet, in alia vero Canonici Honorarii titulo insignitur, quo- 
Acta, Tom. X. fase. CX. 6 

ties in prima chorali servitio adest, toties distributionés lu- 
crifacere. 

V. Nec distributiones tantum cum praesens est sed et 
fructus proprii benefici dum quandoque abest suos facere 
beneficiarium : dummodo in animarum bonum et Ecclesiae 
universalis servitium operam praestet. 

VI. Eum vero absentem teneri ad providendum pro Mis- 
sis turnatim celebrandis functionum certarum caussa; attamen 
huiusmodi onus ad adventitia non ferri. 


——SdP20€9p» — 


_CAPELLANIAE 


Die 8 Iulii 1876 et 27 lanuarii 1877. 


CoMrENDIUM Facrı. Sacerdos Sanctes N. Dioecesis V. 
anno 1873, praevia Sedis Apostolicae approbatione, a regio 
Demanio Ecclesiam Divo Petro dicatam acquisivit; cui par- 
vum Coenobium et ager uniebantur, Capuccinarum Religio- 
sarum proprietas. 

Idem Sacerdos hac in Ecclesia anno 1821 capellaniam 
perpetuam instituit, cum onere Capellano pro tempore sex 
Missas in singulis hebdomadis pro Capuccinarum , earumque 
benefactorum animabus celebrandi. Et parvum coenobium ad 
usum habitationis, agrum vero et alia 29 terrae frustula 
pro honesta sustentatione Capellano adsignavit. 

In publicis tabulis ad rem exaratis adiici haec voluit: 
quoniam proprietas praedictae Ecclesiae reservata manere de- 
bet haeredibus et successoribus Institutoris, sic iidem oneran- 
tur debit restauratione.....Et insuper adiecit: cum debeant 
bona praedicta, una cum parvo Coenobio perpetuam consti- 
‘tuere et intangibilem dotem Capellaniae, interdicitur omnino 
etiam minima dispositio sive distractio; quinimo in quocum- 

que casu praeviso aut impraeviso, quo praedicta Capellania 
suspensa vel suppressa manere deberet sive per publicam dis- 
positionem , aut per privatorum operam, agri adsignati et 
parvum Coenobium redeant in totam proprietatem haeredum 
et successorum institutoris. 

Quod a testatore praevisum fuerat in Ecclesiae discrimen, 
contigit per legem diei 15 Augusti 1367. Proindeque Felix N. 
institutoris haeres et successor huiusmodi dispositione sufful- 
ius possessionem, proprietatemque bonorum omnium, gubernio 
italico frustra opponente, vi tribunalis laici sententiae, ad se 
avocavit, eaque ab omni obligationis vinculo libera atque im- 
munia reputans, apud se retinuit, eorumque reditus, nihil de 
Missarum satifactione sollicitus , in sui suorumque favorem 
distraxit. 

Interdum accidit ut quidam Sacerdos parvum Coenobium 
acquirere cuperet, optimo quidem, et laudabili consilio: ve- 
rum timens ne id fieri posset Apostolicà Sede inconsulta ; 
annuente ipso haerede. S. C. Congregationem adivit: et pe- 
tiit num sibi liceret Coenobium acquirere , quin ullo Missa- 
rum onere adstrictus teneretur. Statim Ordinarius requisitus 
fuit per S. C. C. ut copiam transmitteret tum legitimae Fa- 
eultatis, qua Sacerdos N. anno 1813 bona enunciata acqui- 
sivit, tum instrumenti acquisitionis, et quidquid ad rem fa- 
ceret. Retulit Episcopus haud reperiri posse documentum quo 
Capellaniae institutor a Sede Apostolica facultatem obtinuerit 
huiusmodi bona acquirendi ; verum praesumi posse ex insti- 
tutoris qualitatibus, et ex eo quod clausola reportatae facul- 
iatis inserta fuerit in erectionis instrumento. Imo ex quibus- 
dam tabulis ab haerede exhibitis apparere parvum Coenobium 
a R. Demanio haud acquisitum fuisse , sed potius spectasse 
ad peculiare institutoris patrimonium, quamvis ab anno 1786 
partem fecisse eonstet Conventus ad Religiosos Capuccinos 
pertinentis. Addidit quoque Episcopus Capellaniam , de qua 
agitur quotidianam evasisse opera loannis Leopardi Marini, 
qui bona, praevio publico instrumento, adiecit, quae satis 
essent pro una Missa in singulis hebdomadis instituenda , 

isdem clausolis et reservationibus reversibilitatis appositis, 
quas fundator adhibuerat in Capellania instituenda. Quae bona 
omnia fecit sua Felix N. eà ductus ratione quod ipse solus, 
per renunciationem Leopardi Marini , litem contra Italicum 
Gubernium instruxerit, solusque ingentes litis expensas passus 
fuisset. Attamen se paratum esse dixit bonorum quotam Leo- 
pardi Marini restituere, dummodo iste non renueret pro equis 
partibus expensas refundere. 


Disceptatio synoptiea. 


EA QUAE HAEREDI FAVERE VIDENTUR Bona de quibus agitur 
ab omni onere soluta ad haeredem pertinere nemo negabit, 
dummodo respiciat ad institutoris voluntatem , sive ad iuris 
communis dispositionem. Voluntas institutoris ex verbis instru- 
menti elucet: in quocumque, ait, casu praeviso aut imprae- 
viso, quo suspensa aut suppressa manere deberet Capellania 
tum per publicam dispositionem, tum per privatorum operam 
agri adsignati et parvum Coenobium redeant in plenam pro- 
prietatem haeredum et successorum dicti institutoris. 

Neque institutoris timor vanus fuit, nam lex diei 15 Au- 
gusti 1867 a Gubernio Italico lata, omnia et singula entia 
moralia, inter quae Capellaniae adnumerantur, penitus sup- 
pressit atque dissolvit. Ergo bona huiusce Capellaniae dotem 
constituentia in plenam pronrietatem haeredum et successorum 
dicti fundatoris Sanctes N. reversa dicenda sunt: et haeres 
de facto possessionem post longas moras a Gubernio paratas 
arripuit. Ex ipso autem contextu eruitur quod bona eiusmodi 
ad eumdem pervenerint, nullo onerata gravamine. Nam in- 
stitutor praescripsit quod conditione adveniente , Capellaniae 
bona evaderent propria suorum haeredum , nullo adiecto 
vinculo neque onere. Ideoque noluisse gravare heredes di- 
cendum est dum tacuit; nam si voluisset profecto ani- 
mum suum aperuisset. Ad rem lew 99. ff. de verb. obl. 
« ibi » Quidquid adstringendae obligationis causa dictum 
est, id nisi palam verbis exprimatur, omissum esse intel- 
ligendum est: Aut certe secundum  promissorem' inter- 

pretamur, quia stipulatori liberum fuit verba late concipere. 
Quae praesumptio maius in themate fulchrum acquirit sì 
prae oculis habeatur quod testator verbis haud pepercit, quando 
aliquo onere haeredes suos obstrictos voluit, ut in hoc ipso 
instrumento videre est. Hinc notum in iure principium aptari 
posse videtur : quod voluit expressit ; quod noluit non ex- 
pressit. Quare institutoris voluntate bona Capellaniae a Gu- 
bernio Italico abolitae a quolibet Missarum onere libera ad 
haeredem reversa esse in dubium haud revocari posse vide- 
tur, ideoque de his haeredem pro lubito suo disponere posse 
nemo inficias ibit. 

Haud minus favere videtur haeredi ius cummune: per huius 
enim dispositionem fit quod natura cuiuslibet actus, qui sub 
conditione resolutiva constituitur eiusmodi sit, ut existente 
conditione, sub qua constitutus fuit, illico evanescat, et res 
in pristinum statum revertantur. Ast fundator quum contu- 
lerit bona quae libera erant ad Capellaniam dotandam ea sub 
conditione ut si dicta Capellania supprimeretur, tum per pu- 
blicam dispositionem, tum per privatorum operam, bona redi- 
rent in totam proprietatem haeredum et successorum insti- 
tutoris, sponte sua fluit quod purificata suppressionis condi- 
tione bona libera, ut ante Capellaniae fundationem, reverti 
debeant ad haeredem. Itaque quum constare videatur quod 
eiusmodi bona ad haeredem absque ullo vinculo pervenire 
debeant, patet eidem omnimodam rerum suarum facultatem 
inesse, eique licere de rebus suis pro libito disponere. Con- 
ceptus enim proprietatis seu dominii secumfert in domino facul- 
tatem, quamcumque fundi sui partem, cuique voluerit diven- 
dendi. Leg. dudum Cod. de contr, empt. Rota Decis. 270 
p. 3, 22 Martii 1819 coram Tiberi. 

Proindeque ex praeiactis concludi posse videtur “Capella- 
niae bona ad praefatum haeredem a quovis Missarum onere 
immunia pertinere , eaque vel in toto vel in parte haeredem 
alienare posse , quin sive ipse, sive SIOE ad Missarum 
satisfactionem teneantur. 

EA QUAE CONTRA HAERDEEM FACERE VIDENTUR. Attamen ex 

adverso visum est praetensa haeredis iura eversa fuisse tum 
per testatoris voluntatem, tum per iuris communis disposi- 
tionem. Quoad testatoris voluntatem haud abs re erit prae- 
monere quod adhuc non extitit conditio ab eo apposita, ex 
cuius existentia Capellaniae bona ad haeredes reverterentur. 
Nam etsi lex italica diei 15 Agusti 1867 entia omnia mo- 
ralia per personalitatis iuridicae  subtractionem dissolve- 
ret ; bona tamen sive beneficiis sive Capellaniis inhuerentia 
per hane legem nec suspensa, nec suppressa, prout testator 
cavit, fuerunt. Siquidem in Capellania ecclesiasticae indolis 
et naturae , gubernium bona omnia ad se avocat, attamen 
(si legi credimus) obligationem pls legatis, Missarumque 
oneribus satisfaciendi sibi assumit. In Capellania vero, quae 
laica dicitur, Missarum, aliorumque onerum, sive suspensio, 
sive suppressio adhuc non extat; cum binae tertiae partes 
patrimonii ad huiusmodi entia pertinentis haeredibus a lege 
adsignentur, qui propterea si velint, habeant quomodo te- 
statoris voluntatem adimplere valeant. 

Attamen super his nimis haud immorandum ; sed , ut 
quaestio inspiciatur in suo vero siatu, exquirendum est quid 
testator, Capellaniam instituendo, in mente habuerit, et qui- 
nam finis ab eo intentus. Omnibus enim notum est, quod 
in rebus, quae a cuiusque libertate seu arbitrio dependent, 
hominis voluntas legis locum tenet , a qua recedere, quovis 
sub praetextu non licet. In quaestione hac duo nobis occur- 
runt; legatum scilicet sex Missarum per singulas hebdomas 
celebrandarum, etinstitutionis eiusdem perpetuitas. En testa- 
toris verba ex quibus eius mens evidens fit. Cum debeant 
dicta bona una cum parvo Coenobio dotem Capellaniae con- 
stituere perpetuam atque intangibilem, expresse et absolute 
prohibetur quaevis minima eorum dispositio aut distractio. 
Ex quibus ergo verbis facile patet voluisse testatorem omnino 
perpetuitati suae institutionis prospicere. 

. Perpetuitas eiusmodi adeo in eius animo insidebat , ut 
quamlibet distractionem ob id prohibuerit: haec insuper causa 
fuit, quae ad praecavendum impulit quod si aliquando eve- 

niret ut vel publica auctoritate, vel privatorum facto acce- 
dente, Capellania vel suspensa , vel suppressa remaneret, 
huius dos ad suos haeredes et successores pertransiret. In- 
stitutor enim pro certo habebat, haeredem sanguinis pietate 
motum piae ipsius voluntati resistere ausum non fuisse. Ast 
admissa Capellaniae stabilitate, sponte veluti sua fluit, quod 
bona ad hunc effectum relicta, tali vinculo affecta remaneant 
ad quoscumque perveniant: alioquin perpetuitatis idea eva- 
nesceret, finisque ab institutore omnimode intentus haud haberi 
posset; quod dicere nefas est. Ideoque actualis haeres neque 
a satisfacendo Missarum legato eximi potest, neque pro suo 
lubitu eiusmodi patrimonium nec aliis obligare nec alienare 
valet ; quia ex notatis, manifesta testatoris voluntas utrum- 
que vetat. Neque aliunde eruitur quod testator suae disposi- 
tionis rigorem favore haeredum relaxare voluerit ; nam ex 
una parte conira faciunt expressa verba in erectionis ta- 
bulis adiecta; ex altera vero huiusce praetensae relaxationis 
mentionem frustra in actis requires. Si testator primaevae 
institutionis perpetuitatem haeredum gratia corrigere inten- 
debat : hoc profecto aliquo modo manifestum fecisset. Cum 
tacere maluerit, evidens est quod seipsum corrigere noluit ; 
espressam namque voluntatem per eiusdem voluntatis expres- 
sum et contrarium actum destrui nemo ignorat. Ex quo luris 
principium : quod voluit expressit, quod vero noluit non 
expressit pro sustinenda perpetuitatis obligatione , potius 
quam pro eadem cassanda invocari posse videtur. Et hac 
super re omnis dubitatio cessabit, sì prae oculis habea- 
tur, ideo a testatore nullam operis existentiae mentionem 
factam fuisse, quia eiusmodi existentiae probatio fuisset causa 
qua institutio in legis rigorem, et in ungues fisci denuo in- 
cidisset, quin devolutioni locus fieret. Neque dubitandum 
an iura omnia menti faveant institutoris; eo quod omnino ser- 
vandas postremas et pro lege habendas morentium voluntates 
praecipit. L.120.]f.de Verb.signfi. Et lex duodecim tabularum 
iuris antiquissimi Romani latissimam auctoritatem concedebant 
rudibus his verbis. « Uti legassit (Testator) suae rei, ita ius 

esto. » Clementina quia contigit de relig. domib. Novell. 22. 
c. 2. quae sic se exprimit: disponat unusquisque super 
suis ut dignum, et sit lex eius voluntas. Et ipsa S. Con- 
cili Congregatio maximo in pretio semper habuit ultimas 
lestatorum voluntates, easque sancte et religiose servandas 
voluit, praesertim si divinum cultum respicerent , uti oolli- 
gitur ex canone ultima voluntas caus. 13. q. 2. admonere 
c. 14. q. 1. et L. 1. Cod. de Sacros. Eccl. « Ultima vo- 
luntas defuncti, modis omnibus conservari debet. » 

Quod in themate agatur de voluntate divinum cultum re- 
spiciente quivis conspicit, dum agatur de Capellaniae perpe- 
tuitate confirmanda, quae Missarum onus celebrandarum adne- 
xum habet. Omni igitur curà eius conservationi est consu- 
lendum , ceu monet Bened. XIV. de Synodo JDioecesana 
Lib. 13. Cap. ult. num. 23. In citato enim loco evincit 
quod onus Missarum praeferri debeat oneribus aliis cum aga- 
tur de eorumdem conservatione « ibi » Quod si aliqua pro- 
poneretur dispositio, quae simul et Missarum onera et elee- 
mosynarum distributionem, aliave pia opera comprehende- 
ret, et quidem ob redituum tenuitatem necessarium digno- 
sceretur ad aliquam impositorum onerum reductionem de- 
venire, reducenda potius sunt reliqua onera, non autem 
Missarum numerus. » Cui consona sunt S. C. Congregatio- 
nis responsa, ceu perlegere datum est in Nullius Montis 
Virginis Reductionis Servitii Chori et Missarum 14 Ju- 
nii 1823; in Ravenaten. Reductionis Missarum 29 Mati 
1822 et in Tolentina Commutationis Voluntatis 22 Apri- 
lis 1826, et in aliis quamplurimis. Itaque sive mens testa- 
ioris, sive lus commune consulatur, scatere videtur Capella- 
niae perpetuitatem conservandam esse , eiusque bona Missa- 
rum vinculo tamquam affecta non posse ab haerede pro suo. 
arbitrio distrahi, vel alienari quin in salutares Ecclesiae poe-. 
nas incidat. 

Quoad secundum dubium responsio ex dictis profluere vi-. 
detur; nam vel bona Capellaniae dotem constituentia libera 
ab omni onere et vinculo ad haeredem pervenerunt, et tunc 

patet nullà opus esse absolutione, vel secus decernendum iu- 
dicabitur, et tunc eiusmodi gratia necessaria videtur. Eam 
gratiam esse indulgendam bona fides suadet, quae ex verbis 
ipsis haeredis clare eruitur. 

Quibus praenotatis , duo quae sequuntur proposita fuere 
dirimenda. 


Dubia. 


l. An bona Capellaniae dotem constituentia ita libera 
effecta fuerint, ut ullo absque onere vendi, alienarique pos- 
sint in casu 

Et quatenus negative, | 

II. An et quomodo sit locus absolutioni pro Missis usque 
adhuc omissis in casu? 

RESOLUTIO. 

Sacra C. Concilii sub die 8 Iulii 1876 , causa cognita , 
respondere censuit: Dilata et transmittantur actus fundactio- 
nis anni 1821. Sub die vero 27 Ianuarii 1877 eadem S. Con- 
cilii Congr. respondit. 

Ad I. dubium Affirmative. 

Ad II. dubium Provisum in primo. 

Ex INDE COLLIGES. | 

I. Ex iure semper innui, quod ultima voluntas defuncti 
modis omnibus conservari debet; et disponat unusquisque 
super suis, ut dignum, et sit lex eius voluntas... 

II. Attamen erui ex leg. 99. ff. de verb. obl. Quidquid 
adstringendae obligationis causa dictum est, id nisi palam 
verbis exprimatur, omissum esse intelligendum est. 

II. Ideoque quoties alicuius testamentariae dispositionis 
obiectum ex verbis testatoris haud liquido pateat, aptari posse 
videtur illud iuris principium : quod (testator) voluit expres- 
sit, quod noluit non expressit. 

IV. Ex iure communi pariter scatere quod natura cuius- 
libet actus, qui fit sub conditione resolutiva, talis sit ut idem 
actus illico evanescat, existente conditione, et res in pristi- 
num statum revertantur. 

V. Nam sicut conditio suspensiva existens retroponit quasi 
ab initio contractum esset; ita conditio resolutiva retro tollit, 
quasi ab initio nihil actum esset. 

VI In themate videri bona Capellaniae donata fuisse sub 
conditione resolutiva, ita ut, hac existente, in absolutam et 
ab omni onere liberam proprietatem haeredum illa redirent. 

EX ©. CONGREGATIONE S. R. U. INQUISIT. 


INSTANTIA NONNULLORUM EPISCOPORUM ITALIAE 
QUOAD « REGIUM EXEQUATUR. » 


Episcopi Dioecesium N.N.N.N. Italiae Regionis memores 
praxeos quam circa Regium exequatur semper sequuta est 
Sedes Romana, contra quod formiter protestationes emi- 
sit, huic praxi sese accomodare, eamdemque sequi omni 
in adiuncto sibi ex conscientiae debito oportere arbitrati sunt: 
idque eo libentius inpleverunt, quod ab huiusce rei petitio- 
ne quum sese abstinerent, nullum eisdem aliud erat ex- 
timescendum malum, quam rerum temporalium privationem, 
et innumera personalia sacrificia; quibus obviam ire ex animo 
parati erant. Verumtamen Civilis Gubernii nuperrimae dispo- 
sitiones, quae infensiorem in Ecclesiam Christi induunt cha- 
racterem, eoque properant ut Episcopali ministerio impedi- 
mentum inferant, tales parant difficultates, quae maximum 
Christifidelibus sibi creditis discrimen gignant. Qua de re 
Supremam S.R.U. Inquisitionis Congregationem adeunt prae- 
fati locorum Ordinarii eo consilio ut necessarias ab Eadem 
hauriant instructiones, nec non certiores fiant utrum his in 

adiunctis atque ob damna ingentia quae adfutura praevidentur, 
liceat eisdem Bullas suarum nominationum ad respectivas Sedes 
Episcopales exhibere ut civilis auctoritas Regium ewequatur 
ipsis apponat. 


Sacra eadem Congregatio Episcoporum instantiae sequens 
dignata est praebere responsum: 


Feria IV die 29 Novembris 1876. 


In Congregatione general S. Romanae et universalis In- 
quisitionis habita coram Emis ac Rñis DD. S. R. E. Car- 
dinalibus eiusdem Supremae Congregationis generalibus inqui- 
sitoribus, proposita suprascripta instantia, ac omnibus matu- 
re perpensis, attentis peculiaribus rerum adiunctis, iidem 
Ei ac Ridi DD. respondendum decreverunt: Tolerari posse. 


I. Pelami S. Rhhae et Univer. Inquis. notarius. 

EX S. CONGREGATIONE INDULGENTIARUM 


PIUS P P. IX 
Ad perpetuam rei memoriam. 


Quod, suadente spiritu gratiae et precum, initum in dioecesi 
Lucana a nonnullis Christi fidelibus pio quodam societatis 
foedere devinctis institutum agendi semihora exeuntis et se- 
mihora exorientis anni Sacrosanctae et individuae Trinitati 
gratias ob accepta beneficia novaque pro Christianarum gen- 
tium pace, Christianorum Principum concordia, pro peccato- 
rum conversione ac denique pro Sanctae Matris Ecclesiae 
eiusque visibilis Capitis Romani Pontificis exaltatione a di- 
vina Bonitate deposcendi a plurimis Christi fidelibus receptum, 
variis diversisque locis, uti Nobis relatum est, peragitur; 
movit non unum aut alterum sed bene multos sacrorum An- 
tistites ut universis fidelibus ex pio instituto antedicto oran- 
tibus coelestium munerum thesauros recludere de benignitate 
Apostolica dignaremur. Nos ad augendam fidelium religionem 
animarumque salutem coelestibus Ecclesiae thesauris pia cha- 
ritate intenti, ut quisquis ad Dei voluntatem ex quo omnia, 
per quem et in quo sunt omnia, vitam ducere satagat, ascen- 
siones ad eum in corde suo in dies disponat, piis huiusmodi 
votis annuere volentes, de Omnipotentis Dei misericordia ac 
BB. Petri et Pauli Apostolorum eius auctoritate confisi, 
omnibus et singulis utriusque sexus Christi fidelibus, corde 
saltem contritis, qui praefato temporis spatio pium exercitium, 
de quo a Nobis habita mentio est, peregerint, qua vice id 
perfecerint, septem annos de iniunctis eis seu alias quomo- 
dolibet debitis poenitentiis in forma Ecclesiae consueta relaxa- 
mus. Quae poenitentiarum relaxationes ut etiam animabus 

Christi fidelium, quae Deo in charitate coniunctae ab hac luce 
migrarunt, per modum suffragii applicari possint, misericorditer 
in Domino indulgemus. In contrarium facientibus non ob- 
stantibus quibuscumque. Praesentibus perpetuis futuris tempo- 
ribus valituris. Volumus autem ut praesentium Litterarum 
transumptis seu exemplis etiam impressis, manu alicuius No- 
tarii publici subscriptis, et sigillo personae in Ecclesiastica di- 
gnitate constitutae munitis, eadem prorsus adhibeatur fides, quae 
adhiberetur ipsis praesensibus si forent exhibitae vel ostensae. 
Denique praecipimus ut earumdem praesentium Litterarum 
(quod nisi fiat nullas easdem esse volumus) exemplar ad Se- 
eretariam Congregationis Indulgentiis sacrisque Reliquiis prae- 
positae deferatur iuxta decretum ab eadem Congregatione die 
XIX Ianuarii MDCCLVI latum et a sacrae memoriae Bene- 
dicto XIV Praedetessore Nostro die XXVIII dicti mensis et 
anni adprobatum. Datum Romae apud S. Petrum sub Annulo 
Piscatoris die V Decembris MDCCCLXXVI Pontificatus No- 
stri anno trigesimoprimo. 


Praesentes litterae apostolicae exhibitae fuerunt in Secre- 
taria S. Congregationis Indulgentiarum die 17 Decembris 1876. 
In fidem. Romae ex dicta Secretaria die et anno ut supra. 


DomInIcus SARRA SUBSTITUTUS. 

EX $. RITUUM CONGREGATIONE. 


DUBIA QUOAD EXPOSITIONEM SSMI SACRAMENTI. 


R. D. Sacerdos Aloysius Rapani Canonicus, et in Me- 
tropolitana Ecclesia Rossanen. Caeremoniarum Magister, Sacrae 
Rituum Congregationi haec humiliter exposuit: nimirum - Quod 
in praedicta Ecclesia ad maiorem Fidelium utilitatem singulis 
diebus infra Octavam Corporis Christi, Sanctissimum Eucha- 
ristiae Sacramentum publicae venerationi exponi soleat, tum 
mane ante Matutini recitationem, tum meridie antequam Ve- 
sperae recitentur. Expleta vero mane Horae Nonae recitatione 
et Vesperarum a meridie intra Ecclesiae ambitum processio- 
naliter Sanetissimum Sacramentum circumfertur, ac demum, 
Benedictione impertita, in Tabernaculum reponitur. Attamen 
die Sabbathi infra eamdem Octavam, Processione peracta post 
Completorium, Benedictio impertitur; et ad Matutini cum 
Laudibus recitationem (quae anticipanda est, quia insequenti 
Dominica solemnis fit processio a Confraternitate Sanctissimi 
Sacramenti et universo Capitulo) rursus Eucharistiae Sacra- 
mentum exponitur, et recitatione expleta, absque ulla Bene- 
dictione in Tabernaculo recluditur. 

Quibus expositis, suprascriptus Orator insequentium du- - 
biorum solutionem ab eadem Sacra Rituum Congregatione 
humiliter expostulavit, nempe : 

I.° An Sabbatho infra Octavam Corporis Christi, Proces- 
sione facta post Completorium et Benedictione impertita, rur- 
sus exponi queat Sanctissimum. Eucharistiae Sacramentum , 
ut Indulgentias, quae Matutini et Laudum recitationi adsi- 
stentibus concessae sunt, Fideles lucrentur; et in casu affirma- 
tivo, 

An II?, post Matutini cum Laudibus recitationem, rursus 
alia benedictio impertiri debeat populo, quemadmodum data 
fuit, expleto Completorio ? 

Sacra porro Rituum Congregatio, referente subscripto Se- 
cretario, auditoque voto alterius ex Apostolicarum Caeremo- 
niarum Magistris, propositis dubiis respondendum censuit : 
Ad 1", Negative. — Ad II", Provisum in primo. 
Atque ita rescripsit ac servari mandavit die 8 Iulii 1876. 


PATRIARCHALIS ARCHIBASILICAE LATERANENSIS 


Praefectus caeremoniarum Patriarchalis Archibasilitae La- 
teranensis haec quae sequuntur Sacrorum Rituum Congre- 
gationi exposuit : nimirum cum festum S. Iosephi,.et Do- 
minica III. Quadragesimae anno 1876 in unam, eamdemque 
diem simul inciderint, lectiones de Scriptura, historiam Iosephi 
a fratribus venditi narrantes, omitti debuerunt; attamen. ali- 
quis Kalendarista ad primam diem non impeditam intra 
eamdem hebdomadam praefatas lectiones reposuit, inhaerens 
decreto S. R. C. die 26 Novembris 1735 in Hispalen. ad 
VI. his verbis expresso: « Lectiones primi nocturni de Exodo, 
» quae leguntur in Dominica IV Quadragesimae, quoties ista 
» sit impedita aliquo festo primae classis, reasumendae sunt 
intra illam hebdomadam 1n festo occurrente, carente lectio- 
nibus propriis primi nocturni quae desumerentur de Seri- 
ptura occurrente, si festum illud extra Quadragesimam in- 
cidisset ». 

Caeremoniarum Praefecii tam Archibasilicae Lateranensis, 
quam S. Petri in Vaticano, ac S. Mariae Maioris, ad quar- 
tam tantum Dominicam hoc decretum pertinere existimarunt, 
cum ibi sermo sit de libro Exodi , qui solummodo in hac 
Dominica legitur, et eo magis ex illis verbis quoties ista 
sit impedita; Rubrica vero Fratrum Minorum N. 183, quae 
translationem dictarum lectionum praecipit, est peculiaris , 
nec saecularem Clerum respicit. 

Difficultatem aliquam facit opinio Michaelis Cavalieri, qui 
adaerens Guyeio, in commentario ad praefatum , illud ex- 

tendit non solum ad secundam, et tertiam Dominicam Qua- 
dragesimae, sed etiam ad Sexagesimam, et Quinquagesimam 
si in aliqua ex his Dominicis festum primae classis occurrat, 
quam opinionem comprobat. « Quia etsi lectiones praedictae 
non sint initia libri alicujus , continent tamen singulae 
insignes historias ab aliis penitus distinctas , propriisque 
nominibus, Nohemi videlicet, Abrahami, Jacobi, Josephi, 
et Moysis nuncupatas; quodque ad rem facit maxime non 
fortuito, seu obvia currentis libri serie, sed cum delectu 
hisce Dominicis privilegiatis addictas, utpote eximias ex 
Sanctorum Patrum interpretatione, figuras, ac veluti prae- 
ludia quaedam mysteriorum Redemptionis nostrae, cujus 
iunc primordia recoluntur.... insuper duae Nohemi, et 
Abrahami continuantur in sequentibus feriis, quod nisi 
posito initio, haud satis congruenter fleri a simili de aliis 
facile est inferre. Insignis itidem Machabaeorum historia 
ne omitteretur transferri decernitur ». (Tomo I. parte 2. 
c. 3. d. 44. N. 1. 2). 

His positis praefatus Orator ab eadem Sacra Congrega- 
tione humiliter in sequentis Dubii solutionem expostulavit : 
nimirum an praedicta opinio Michaelis Cavalieri sit ample- 
ctenda; an vero Decretum 26 Novembris 1735 de Dominica 
tantum IV. Quadragesimae intelligi debeat? 

Sacra vero Congregatio, referente infrascripto Secretario, 
audita sententia in scriptis alterius ex Apostolicarum Caere- 
moniarum Magistris, ac mature accurateque perpensa, re- 
scribendum censuit: « Affirmative ad primam partem; Nega- 
tive ad secundam », atque ita rescripsit ac servari mandavit. 

Die 13 Januarii 1877. 
A. Ep. Sabinen. Card. Bitro S. R. C. Praef. 
Placidus Ralli S.'R. C. Secretarius 

EX ACTIS CONSISTORIALIBUS 


—tA*3-—- 


NOMINATIONES EPISCOPORUM ET ECCLESIARUM DESCRIPTIONES 
QUIBUS SUNT PRAEPOSITI 


Die 12 Martii 1877 


Sanctissimus in Concistorio habito die 26 Iunii 1876 se- 


quentes proposuit ecclesias: (1) 


CATHEDRALEM ECCLESIAM PAPIEN. 
vacan. per translationem Reveren- 
di Patris Domini Lucidi Mariae 
Parocchi ad metropolitanam  se- 
dem  Bononiensem ; Sanctissimus 
evexit ad relatam Ecclesiam Reve- 
rendum Dominum Augustinum Ri- 
boldi ex legitimis , catholicis , ho- 
nestisque parentibus in paroecia 
Paderni Mediolanensis progenitum 
ac trigesimum octavum aetatis suae 
annum supergressum. Sacro Pre- 


sbyteratus ordine dudum insignitus,: 


in ecclesiasticis functionibus obeun- 
dis sese laudabiliter exercuit. In 
seminario Modoetiensi clericos ma- 
thesim edocuit, atque scientiae fi- 
sicae, et matheseos hucusque traden- 
dae impendit operam. Plura scripta 
typis edidit; in inventione sacrorum 
corporum Ambrosii, Gervasii ac Pro- 
tasii plurimum adlaboravit in sa- 
crarum exuviarum identitate pro- 
banda, atque in operibus S. Am- 


brosii evulgandis theologica et hi- 
storica eruditione effulsit. 

Papia antiqua et celebris Insu- 
briae civitas in Longobardo-Veneto 
apud Ticinum flumen in planitie 
aedificata, in suo quatuor circiter 
milliarium ambitu octo mille pene 
continet domos, et ab ultra viginti 
quinque millibus inhabitatur incolis. 

Cathedralis Ecclesia Binae Virgi- 
nis Mariae in coelum Assumptae ac 
S. Stephani Proto-Martyris titulo glo- 
riatur,magnificum,sed nondum abso- 
lutum praestat aedificium, atque Me- 
diolanensi Archiepiscopo suffragatur. 

Eius Capitulum quinque recen- 
set dignitates, quarum post ponti- 
ficalem prima Praepositura , octo 
cum theologo ac poenitentiario 
Canonicos , undecim Capellanos- 
Chorales, ex quibus quatuor Man- 
sionarii dicuntur, duos item Capel- 
lanos,et sex Clericos divinis quotidie 
inservientes. 


(1) Alias eiusdem diei nominationea iam retulimus praecedenti fasciculo pag. 62 et seqq. 
1 


Acta, Tom. X. fase. OXI 

Per Praepositum, cui praedicti 
duo Capellani auxilium praestare 
tenentur, animarum cura ipsamet 
exercetur in Cathedrali. 

Octo praeterea recensentur Pa- 
piae, eiusque suburbiis paroeciales 
Ecclesiae baptismali fonte munitae, 
bina pro puellis conservatoria , ac 
pia pro derelictis domus, duplex 
pro utroque sexu orphanotrophium 
quaedam laicorum sodalitates , ho- 
spitale, mons pietatis, atque semi- 
narium. 

Satis ampla est dioecesis ac se- 
ptuaginta quinque sub se continet 
paroecias. 

CATHEDRALEM ECCLESIAM CARIA- 
TEN. vacan. per translationem R. P. 
D. Petri Maglione ad Gathedralem Se- 
dem Caputaquensem et Vallensem: 
Sanctissimus promovit ad recen- 
sitam Ecclesiam R. P. Fr. Iosephum 
Antonium Virdia ex legitimis, ca- 
tholicis, honestisque parentibus in 
loco, cui vulgo nomen Varapodio, 
dioeceseos Oppidensis progenitum, 
et quinquagesimum septimum ae- 
tatis suae annum supergressum. 
Inter sodales Ordinis Minorum Con- 
ventualium S. Francisci ab adole- 
scentia adscriptus, ibique expresse 
professus ac tum Presbyteratus or- 
dine, tum sacrae theologiae et 
artium laurea doctorali ac magisterio 
dudum donatus , in ecclesiasticis 
functionibus obeundis, signanter in 


utriusque sexus confessionibus ex- . 


cipiendis, sese laudabiliter exercuit. 
Ministrum provincialem etCommis- 
sarium generalem sui Ordinis Cala- 


briae agens, Tropiensi in urbe Re- 
ctoris Ecclesiae B. M. V. Immacu- 
latae, monialium S. Clarae Vicarii, 
illo in seminario Rectoris , atque 
theologiae dogmaticae et moralis , 
philosophiae ac latinitatis Professo- 
ris muneribus hucusque perfunctus 
est. 

Cariatum urbs Calabriae citerio- 
ris in agro Neapolitano ad oram 
litoralem maris Ionii in colle aedi- 
ficata et moeniis circumdata, plus- 
quam unius "milliarii est ambitus , 
quadringentas circiter continet do- 
mos, eamque ultra quatuor mille 
incolunt cives, 

Cathedralis Ecclesia S, Michaelis 
Archangeli titulo gloriatur, bonum 
ac satis amplum praefert aedificium, 
alicuius eget reparationis, atque Ar- 
chiepiscopo Sanctae Severinae suf- 
fragatur. 

Eius Capitufum quinque recen- 
set dignitates, quarum post ponti- 
ficalem prima Archidiaconatus, no- 
vem cum theologo ac poenitentiario 
Canonicos, aliosque Presbyteros et 
Clericos divinis inservientes. 

Penes Capitulum extat habitualis 
animarum cura, quae per alterum 
ex Canonicis exercetur ipsamet in 
Cathedrali. 

. Nulla alia reperitur Cariati pa- 
roecialis aut Collegiata Ecclesia, non 
hospitale , nec mons pielatis , sed 
duplex virorum monasterium, quae- ' 
dam laicorum sodalitas , ac semi- 
narium. 
^ Satis ampla est dioecesis plura 
sub se continens loca. 

EPiscoPALEM ECCLESIAM THER- 
MIEN. sub Archiepiscopo Caesa- 
riens in partibus infidelium vacan. 
‘ per successionem R. P. D. Samue- 
lis Eccleston, modo vita functi, ad 
metropolitanam Sedem Baltimoren- 


sem: Sanctissimus promovit ad eam-, 


dem Thermien. Ecclesiam et in 
Coadiutorem , R. P. D. Vincentii 
Bisceglia Antistitis Thermularum 
deputavit R. D. Franciscum Maca- 
rone ex legitimis, catholicis, nobili- 
busque parentibus Carinolae dioece- 
seos Suessanae progenitum et quin- 
quagesimum octavum aelatis suae 
annum supergressum. Presbyteratus 
erdine et in sacra theologiae du- 
dum doctorali laurea donatus , in 
ecclesiasticis obeundis functionibus 
apprime emicuit; in patria Colle- 
giata Canonicus Poenitentiarius pri- 
mum, hucusque autem Theologali 
praebenda et Archidiaconatus digni- 
tate honestatus est. Vicarii in spiritua- 
libus Generalis munere inibi perfun- 
ctus est. Inter Examinatores ac Iu- 
dices pro-Sinodales cooptatus fuit. 
"Thermiae Cappadociae civitas 
adhuc sub infidelium iacet pote- 
state; quocirca miserrimus eius sta- 
tus silentio praeteritur. 
Thermularum vero civitas in 
Samnio ad litus maris Adriatici ae- 
dificata, in suo duplicis circiter mil- 
liari ambitu ultra quingentas com- 
plectitur domos, atque ab ultra sep- 
tem millibus inhabitatur incolis. - 
Cathedralis Ecclesia veteris et 
gothicae structurae purificationis 
B. Mariae semper Virginis titulo 


gloriatur, et Archiepiscopo Bene- 
ventano suffragatur. 

Eius Capitulum tribus constat 
Dignitatibus, ex quibus post Ponti- 
ficalem maior Archidiaconatus; no- 
vem ilem Canonicis cum utraque . 
praebenda, aliisque Presbyteris et 
Clericis inibi divinis inservien- 
tibus. 

Per Archipresbyterum , secun- 
dam Capituli , Dignitatem , anima- 
rum cura exercetur in Cathedrali. 

Praeter Cathedralem nulla alia 
in Thermularum civitate - reperitur 
Curionalis Ecclesia, sed unum dum- 
taxat virorum coenobium, una lai- 
corum sodalitas, et seminarium. Ho- 
Spitale vero et mons pietatis desi- 
derantur. 

Dioecesis ambitus satis late, pa- 
tet, et sexdecim sub se complecti- 
tut oppida. . 

METROPOLITANAM ECCLESIAM SA- 
LERNITAN. cum perpetua Admini- 
stratione Cathedralis Ecclesiae Acer- 
nensis vacan. per dimissionem a 
R. P. D. Dominico Guadalupi ultro 
libenterque in manibus SANCTI- 
TATIS SUAE peractam , ab EA- 
DEMQUE admissam : Sanctissimus 
transtulit ad recensitam Ecclesiam 
Salernitan. et in Administrationem 
Acernensis Ecclesiae deputavit Re- 
verendum Patrem Dom. Valerium 
Laspro, cuius qualitates ab Aposto- 
lica Sancta Sede adprobatae fuere 
sive cum anno 1860 de mense 
Martio Gallipolitanae Ecclesiae prae- 
fectus, sive cum in mense Maio 1872 
ad Liciensem Sedem translatus fuit, 

Salernum civitas et caput prin- 
cipatus citerioris Neapolitano in agro 
ad Tyrrheni maris litus partim in pla 
nitie, partim in colle aedificata, trium 
circiter milliarium est ambitus, et ul- 
. tra triginta mille continet incolas. A- 
cernum autem urbs principatus eius- 
dem supra montem posita unius mil- 
liarii est ambitus, eamque termille et 
quingenti circiter inhabitant cives. 

Metropolitana Salernitana, ma- 
gnifica et ordinis Corinthiaci, San- 
cti Matthaei Apostoli et Evangelistae 
titulo gloriatur; Acernensis autem 
Ecclesia sub invocatione sistit Biae 
Virginis Mariae in coelum Assum- 
ptae; primodictae septem suffragan- 
tur Episcopi. 

Tres Salernitanum, quatuor au- 
tem Acernense Capitulum recenset 
dignitates , quarum post pontifica- 
lem prima Archidiaconatus: insuper 
viginti octo Canonici, ac duodecim 
Mansionarii, seu Hebdomadarii enu- 
merantur in primo, atque octodecim 
Canonici in secundo habentur ca- 
pitulo, et utrobique theologus ac 
poenitentiarius , aliique Presbyteri 
et Clerici rei divinae navant operam. 

Animarum cura utraque exercetur 
in Ecclesia paptismali fonte munita, 
eamque Acerni Canonicus Parochus 
perpetuus administrat nomine Capi- 
tuli. 
Praeter Metropolitanam quatuor- 
decim reperiuntur Salerni paroe- 
ciales Ecclesiae baptismali praeditae 
fonte, earumque altera sub titulo 
Biae Virginis Mariae ab Angelo 
Salutatae est etiam Collegiata, non- 

nulla insuper virorum, ac mulierum 
monasteria, plures laicorum sodali- 
tates, bina hospitalia, mons pietatis, 
et pro utraque dioecesi duplex 
seminarium : porro Acernensi in 
urbe unum tantum adest virorum 
monasterium, et orphanotrophium. 

Archidioeceseos Salernitanae am- 
bitus ad sexaginta fere milliaria 
protenditur, et centum quinquagin- 
ta sub se complectitur paroecias: 
Acernensis autem dioecesis duode- 
cim circiter milliarium est ambitus, 
et duo sub se continet loca. 

EPISCOPALEM ECCLESIAM AURIEN. 
sub Archiepiscopo Sitiphensi in par- 
tibus infidelium vacan. per succes- 
sionem R. P. D. Vitalis Galli ad 
Cathedralem Sedem Narniensem: 
Sanctissimus evexit ad "eamdem 
Ecclesiam R. P. D. Antonium Pi- 
terà, cuius qualitates ab Apostolica 
Sancta Sede adprobatae fuere, cum 
labente mense Decembris 18741 Bo- 
vensi Ecclesiae praefectus fuit. 

Auria Mauritaniae civitas ad- 
huc infidelium iugo miserrime sub- 
est; quocirca status eius infandus 
relatione caret. 

ECCLESIAM NIVARIEN. vel Sancti 
Christophori de Laguna per Literas 
Apostolicas « Ad Vicariam » datas 
Nonis Septembris 4854 Canariensi 
Ecclesiae unitatem, a SANCTITATE 
SUA ab illa seiunctam , et nunc 
iterum ad pristinum Cathedralitatis 
honorem restitutam , seu de no- 
vo erectam, et a primaeva sua 
erectione , vel pristinae Cathe- 
dralitatis restitutione vacantem : 

Sanctissimus transtulit ad me- - 


moratam Sedem R. P. D. llde- 
phonsum Infante et Macias, cuius 
qualitates ab Apostolica Sancta Sede 
adprobatae fuere , cum de mense 
Maio 1876 Claudiopolitanae Eccle- 
siae praefectus fuit. | 

Fidei professionem emisit in ma- 
nibus R. D. Didaci Palacios et Duran 
Septensis Ecclesiae Canonici Senioris 
specialiter deputati a R. P. D. Maria- 
no Rampolla, SANCTITATIS SUAE 
Praelato Domestico et in Hispania- 
rum regnis Sanctae Sedis Apostoli- 
cae negotiorum ad interim Gestore. 

Nivaria , vulgo Teneriffe , una 
ex insulis Fortunatis Oceani Atlan- 
tici, cuius est caput civitas S. Chri- 
stophori de Laguna nuncupata, ubi 
Episcopalis Sedes est constitu(a, et 
ubi. mille et quingentae degunt 
familiae sub temporali dominio prae- 
fati Serenissimi Regis Catholici. 

Cathedralis Ecclesia S. Christo- 
phori de Laguna, magnificae stru- 
cturae, S. Ferdinandi ac S. Isabellae 
titulo gloriatur, quasdam exigit re- 
parationes atque Hispalensi Archi- 
episcopo suffragatur. 

Eius Capitulum constat iuxta 
disposita per Apostolicam Sanctam 
Sedem et regium Hispaniarum Gu- 
bernium. 

Animarum cura ipsamet exer- 
cetur in Cathedrali, 

Tres recensentur Nivariae pa- 
roeciales Ecclesiae , duplex mulie- 
rum monasteria, ac bina hospitalia; 
. mons autem pietatis atque semina- 
rium desiderantur. 

Dioeceseos ambitus latissime pa- 
tet, civitatesque, vulgo nuncupatas 
Sancta Crux, Gomera ac Hierro , 
sub se complectitur. 
CATHEDRALEM ECCLESIAM CER- 


. VIEN. Vacan.:per obitum bo. me. 


Ioannis Monetti ultimi illius Episcopi 
extra romanam curiam detuncti: 
Sanctissimus promovit ad’ recen- 
sitam Ecclesiam R. D. Fridericum 
Foschi ex legitimis, catholicis, ho- 
nestisque parentibus in loco, cui 
vulgo nomen Murtorano Cerviensis 
dioeceseos progenitum ac in trice- 
simo nono aetatis suae anno con- 
stitutum. Sacro Presbyteratus ordi- 
ne, et in utroque iure dudum 
doctorali laurea donatus, in eccle- 
siasticis functionibus obeundis na- 
vam impendit operam. Metropoli- 
tanae Ravennatensis Canonicus Poe- 
nitentiarius hucusque renunciatus , 
illo in seminario Rectoris et Ad- 
ministratoris , studiisque regundis 
Praefecti munere perfunctus est. 
Inter Iudices et pro-synodales Ex- 
aminatores, atque archidioecesanos 
Convisitatores adscitus , in causis 
nullitatis matrimoniorum Defensor 
adlectus est. 

Cervia Aemilide civitas ad litus 
Adriaci maris ambitus est dimidii 
milliarii, quingentas circiter conti- 
net domos, eamque bis mille plus 
minus incolunt cives. 

Cathedralis Ecclesia SS. Pater- 
niani et Geruntii titulo gloriatur, 
atque Ravennatensi Archiepiscopo 
suffragatur. 

. Eius Capitulum duas recenset 

dignitates, quarum post pontificalem 
prima Archidiaconatus, octo cum 
theologo ac poenitentiario Canoni- 
cos, quatuor Mansionarios, aliosque 
Presbyteros et Clericos divinis in- 
servientes officiis. 

Per Archidiaconum ab alio Pre- 
sbytero adiutum animarum cura 
ipsamet exercetur in Cathedrali. 

Nulla alia praeterea reperitur 
Cerviae paroecialis Ecclesia , sed 
unum pro viris monasterium, quae- 
dam laicoruin sodalitates, hospitale 
et seminarium; mons autem pietatis 
desideratur. | 

Dioeceseos ambitus ad Roman- 
diolae et Ferrariensis regiones ali- 
quantulum extenditur, et aliquot 
sub se complectitur loca. 

CATHEDRALE ECCLESIAM BOVEN. 
vacan. per dimissionem a R. P. D. 
Antonio Piterà libere ac sponte in 
manibus SANCTITATIS SUAE pe- 
ractam, ab EADEMQUE admissam: 
Sanctissimus promovit ad dictam 
Ecclesiam R. D.Nicolaum de Simone 
ex legitimis, catholicis, honestisque 
parentibus in oppido Mesuracae ar- 
chidioeceseos S. Severinae progeni- 
tum et in quinquagesimo septimo 
aetatis suae anno constitutum. Sacro 
Presbyteratus ordine dudum insi- 
gnitus in ecclesiasticis functionibus 
obeundis , signanter Dei verbum 
praedicando,fideliumque excipiendo 
sacramentales confessiones, sese lau- 
dabiliter exercuit. In metropolitana 
Sanctae Severinae Canonicum Poe- 
nitentiarium hucusque agens, in 
patrio Mesuracae oppido et in Al- 


. tiliae pago Oeconomus Curatus olim 


adlectus est. Humaniorum literarum, 
matheseos ac philosophiae, theolo- 
giae dogmaticae et moralis penes 
archidioecesanum S. Severinae se- 
minarium Professoris munere per- 
functus est. Inter dioecesanos Con- 
visitatores et Examinatores pro- 
synodales adscitus, ac novissime 
caeremoniarum Magister , ludex 
et Examinator synodalis renuncia- 
tus fuit. 

Bova urbs Brutiorum ad Cala- 
briae ulterioris fines, et Apennini 
extremum non procul ab oris Ionii 
maris in colle aedificata, quingentas 
circiter domos, et ultra termille 
continet incolas. | 

Cathedralis Ecclesia sub invoca- 
tionè Beatae Mariae. Virginis in 
Templo praesentatae boni est aedi- 
ficii, nulla indiget reparatione, atque 
Archiepiscopo Rheginensi suffraga- 
tur. c 

Eius Capitulum quinque recen- 
set dignitates, quarum post ponti- 
ficalem prima Archipresbyteratus , 
sexdecim Canonicos cum theologo 
ac poenitentiario , quosdam Capel- 
lanos Chorales, aliosque Presbyteros 
et Clericos divinis inservientes. 

Per dictam Archipresbyteri di- 
gnitatem animarum cura exercetur 
ipsamet in Cathedrali. 

Praeter Cathedralem Bovensi in 
urbe altera reperitur paroecialis 
Ecclesia uni ex Canonicis Cathedralis 
concredita, sed baptismali fonte de- 


stituta , et altera dicata S. Leoni . 


Anachoretae civitatis Patroni, cuius 

corpus inibi adservatur, insuper duo 
laicorum sodalitia,atque seminarium: 
xenodochium vero, monasteria, ac 
mons pietatis desiderantur. 
Dioeceseos ambitus ad triginta 
circiter milliaria protenditur , et 
novem sub se complectitur loca. 
CATHEDRALEM ECCLESIAM CON- 
CHEN. vacan. per translationem ad 
Cathedralem Sedem Victoriensem 
R. P. D. Sebastiani Herrero et 
Espinosa de los Monteros : San- 


ctissimus promovit ad relatam Ec- . 


clesiam Reverendum D. Iosephum 
Moreno Mazon ex legitimis, catho- 
licis, honestisque parentibus Malacae 
progenitum et in quinquagesimo 
secundo aetatis suae anno constitu- 
tus. Presbyteratus ordine ac tum 
in utroque iure licentiae gradu, 
tum in sacra theologia dudum do- 
ctorali laurea donatus, in ecclesia- 
sticis obeudis functionibus navam 
impendit operam. Pluribus mini- 
sterii sui perfunctus officiis , in 
Cathedrali Malacitana Canonicus 
Poenitentiarius hucusque renuncia- 
tus est. 

Concha civitas Hispaniae Tarra- 
conensis et homonymae provinciae 
caput in Castella nova sita, atque 
in colle aedificata a sex circiter 
millibus inhabitatur incolis sab tem- 
porali dominio praefati Serenissimi 
Regis Catholici. 

Cathedralis Ecclesia Beatissimae 
Virginis sub titulo Sanctae Mariae 
invocatione gaudet, gothicam prae- 
fert structuram, atque Toletano Ar- 
chiepiscopo suffragatur. 

Eius Capitulum iuxta Apostolicas 
Literas « Ad Vicariam » datas no- 
nis Septembris 1851 quinque constat 
dignitatibus , quarum post pontifi- 
calem prima Decanatus , quatuor 
cum theologo ac poenitentiario Ca- 
nonicis de oficio, novem de gracia, 
ac tandem quatuordecim Benefi- 
ciatis. "A 

Animarum cura ipsamet exer- 
cetur in Gathedrali. - 

Tresdecim reperiuntur Conchen- 
si in urbe paroeciales Ecclesiae 
baptismali fonte munitae, quinque 
insuper mulierum monasteria, ho- 
spitale, plures laicorum sodalitates, 
atque seminarium; mons autem pie- 
talis desideratur. 

Dioeceseos ambitus ad triginta 
quatuor leucas circiter in longitu- 
tudinem, ad viginti duas in latitu- 
dinem protenditur, et plura sub 
se complectitur loca. 

EPISCOPALEM ECCLESIAM TANEN. 
sub Archiepiscopo Damiatensi in 
partibus infidelium vacan. per suc- 


cessionem R. P. D. Ianuarii de Vivo 


ad Cathedralem Sedem  Puteola- 
nam: Sanctissimus promovit ad eam- 
dem Tanen. Ecclesiam et in Coa- 
diutorem R..P. D. Laurentii loan- 
nis Baptistae Biale Antistitis Vinti- 
miliensis cum futura successione 
deputavit R. D. Thomam Reggio 
ex legitimis, catholicis, nobilibusque 
parentibus Genuae progenitum et 
quinquagesimum nonum aetatis suae 
annum supergressum. Presbyteratus 
ordine et in sacra theologia dudum 
doctorali laurea donatus, atque in- 

ter Collegiatos Doctores adscitus , 
in ecclesiasticis peragendis functio- 
nibus, praesertim Dei verbum prae- 
dicando, naviter emicuit. Examinator 
cleri ac Iudex pro-synodalis constitu- 
tus, in ecclesiastico seminario civita- 


tis Clavarum Rectoris, ibique et in 


altero clericorum seminario Genuen- 
si sacrae theologiae moralis Profes- 
soris munere perfuctus est. Beneficia- 
li titulo Abbatis mitrati ad S. Mariae 
ac SS. Fabiani et Sebastiani insignem 
Collegiatam Collis Iani Genuensis ur- 
bis hucusque honestatus est. 

Tanis olim magna Aegypti urbs 
et Pharaonis regia, ubi Moyses tot 
edidit signa; apud Taniticum ostium 
sita, adhuc ab infidelibus detinetur, 
eiusque proinde miserrimus status 
haud valet referri. 

Vintimilium autem, vel Albin- 
temelium ac etiam Albintimilium 
urbs Liguriae litoralis ad clivum 
montis aedificata, unius circiter mil- 
liarii est ambitus, biscentum conti- 
net domos, eamque viginti fere 
mille incolunt cives. 


Deinde SS. Pater, de more, os aperuit Emis 

Cathedralis Ecclesia, veteris ac 
satis ampli aedificii , Assumptionis 
Biae Virginis Mariae titulo gloria- 
tur, atque lanuensi Archiepiscopo 
suffragatur. 

Eius Capitulum tres recenset 
dignitates , quarum post pontifica- 
lem prima Praepositura, octo cum 
theologo ac poenitentiario Canoni- 
cos , duos Beneficiatos , aliosque 
Presbyteros et Clericos rei divinae 
operam navantes. 

Praepositus a vice-Parocho ad- 
iutus animarum curam ipsamet ex- 
ercet in Cathedrali. 

Nulla alia reperitur Vintimilii 
paroecialis, aut collegiata Ecclesia, 
nec mons pietatis , sed duplex 
virorum et alterum sanclimonia- 
lium monasterium , aliquot laico- 
rum sodalitates, hospitale et semi- 
narium. | 

Dioeceseos ambitus ad viginti - 
quinque milliaria protenditur et 
quatuordecim sub se complectitur 
paroecias. l 


Dominis 


Cardinalibus Apuzzo , Howard, Canossa, Serafini, Nina, Sbar- 
retti et de Falloux du Coudray. Et postulatio s. Pallii facta 
est pro Metropolitis Salerni et Olicanae. 

Tandem Sanctitas Sua anulum cardinalitium tradidit novis 
Cardinalibus; et assignavit D. Cardinali Apuzzo titulum s. Ho- 
nuphrii; Emo Cardinali Howard titulum SS. Ioannis et Pauli; 
Emo Cardinali Canossa titulum S. Marcelli; Emo Cardinali 
Serafini titulum S. Hieronymi Illiricorum; Emo Cardinali Ni-. 
na Diaconiam S. Angeli in Foro Piscium ; Emo Sbarretti 
Diaconiam S. Mariae ad Martyres; Emo Cardinali de Falloux 
du Coudray Diaconiam S. Agatae. 

PROTESTA DELL'EMO Carp. SIMEONI , SEGRETARIO DI STATO 

INDIRIZZATA AI NUNZI APOSTOLICI IN OCCASIONE DELLA 

CIRCOLARE DEL MINISTRO GUARDASIGILLI SULLA RECENTE 
ALLOCUZIONE DEL S. PADRE. 


Nimo e Rmo Signore 


Non isfuggirà certamente all'attenzione della S.V. Illma. 
la Circolare del Ministro Guardasigilli ai Procuratori generali 
delle Corti di appello sull'ultima Allocuzione del S. Padre; 
Circolare che la stampa ministeriale pubblicava ieri qui in : 
Roma. In essa si dispone di non sequestrare i giornali che 
pubblicano quel Pontificio documento, quando essi non l'ac- 
compagnino da commenti di adesione , e questa decisione si 
rappresenta come un argomento tanto piü eloquente della li- 
berià assicurata al Sommo Pontefice nell' esercizio del suo mi- 
nistero, in quanto che, al dire del signor Ministro, l’ Allocu- 

LirTERAE. Eur CARDINALIS IOANNIS SIMEONI 
AD APosTOLICOS NUNTIOS. 


Haud probe tuam fugient sollertiam, Ilme Domine, Lit- 
terae circulares Ministri Gratiae et Iustitiae ad generales 
Procuratores Tribunalium ab appellationibus, ullimam SSmi 
Patris Allocutionem (1) respicientes; quasque hesterna die 
ephemerides officiales in lucem edebant. Per easdem litteras 
constituitur haud sequestrationi subitciendas fore ephemeri- 
des illas, quae Pontificium documentum publici faciant iuris, 
dummodo idem notis expers maneat, quae adhaesionem 
innuant. Decisioque eiusmodi, eloquentissimi instar argu- 
menti ostenditur, ad evincendam Summi Pontificis, quoad 

(1) Iam eam dedimus pag. 49 Voluminis huius decimi. 

zione avrebbe ecceduto ogni limite prevedibile e dato una con- 
ferma dell'ingratitudine pontificia verso un governo che tan- 
to largo e generoso si è mostrato verso la Chiesa. 

Fatto è, che se una ulteriore prova si richiedesse a porre 
in chiaro il deplorevole stato di cose, che si espone nella Al- 
locuzione del Santo Padre, la Circolare di cui trattasi, la som- 
ministrerebbe nella maniera piü manifesta. Dal momento in- 
fatti che la pubblicazione della parola pontificia è sottoposta 
al beneplacito di un Guardasigilli qualunque, la libertà accor- 
data alla parola medesima non è, e non può essere che illu- 
soria. E il ministro stesso il quale oggi dice che malgrado i 
motivi che avrebbe avuti di applicare il rigore delle leggi, ha 
voluto invece far uso di tolleranza: domani o il Ministro me- 
desimo, o chi gli succedesse in quel posto, in luogo di cedere 
ai decantati sentimenti di tolleranza, potrebbe con eguale di- 
ritto mostrarsi severo esecutore di leggi facili ad invocarsi 
ed in mancanza di altri motivi ricorrere al consueto pretesto 





sui ministerii exercitium, libertatem £n tuto posilam; eoquod, 
Ministri iudicio , omnes Allocutio istaec supergressa sit 
limites, qui praevideri poterant; specimenque  praebuerit 
ingrati animi erga Gubernium, quod iam Ecclesiam tantà 
magnanimitate, atque munificientià prosequutum est. 

In facto tamen est, quod si luculentius emposceretur 
argumentum eo consilio ut magis pateret infandus rerum 
status de quo SSmi Patris Allocutio loquitur, luculentissi- 
mum Litterae circulares suppeditarent. Ex quo enim ver- 
bi Pontificii publicatio Ministri Gratiae et Iustitiae cu- 
iuslibet arbitrio subiicitur, ludificans fit, quae verbo ‘eidem 
annuitur liberas. 

Etenim Minister ipsemet qui modo se maluisse refert 
tolerantiae indulgere, licet pro legum rigore motiva suppe- 
lerent; dein vel idem ipse Minister, vel in munere eius- 
modi successor, loco tactatae tolerantiae, posset, aequo ture, 
legum rigori manus apponere; quippe quae facile invocari 

di cui si fa uso, senza fondamento alcuno, nella Circolare ul- 
tima, che cioè il Romano Pontefice dal terreno spirituale tra- 
scorre in quello della politica. 

Dissi che un tal pretesto s'invoca, oggi in ispecie, senza 
fondamento alcuno; poichè per chiunque abbia letto l’ Allocu- 
zione del 12 marzo è manifesto che l’esposizione di fatti in 
essa contenuta, tutta riguarda interessi religiosi, tra questi 
dovendo pricipalmente comprendersi la rivendicazione di una 
piena e reale indipendenza nell’esercizio dell' apostolico mini- 
stero. Che se le ferite fatte alla Chiesa, contro le quali si 
reclama ora e non si mancò di reclamare in passato — chec- 
ché ne dica l'autore della Circolare — sono il triste effetto 
di politica entrata ingiustamente in terreno non suo, non per 
questo può dirsi che esca dalla sua sfera chi ha il diritto ed . 
insieme l’ obbligo di reclamare, finchè non ottenga riparazione. 

Ma evvi anche di più nella Circolare in discorso per ad- 





queant; aliarumque causarum defectu, rationis speciem desu- 
mere ab assucto praeteatu, cuius usus recurrit, nulla basi 
suffultus, etiam in praenotatis Litteris; quod nempe Ro- 
manus Pontifex, spirituali posthabito, politicae pervadit 
campum. 

Irrationabiliter sane eiusmodi invocari praeteztum, hoc 
praecipue tempore, cuilibet conspicere est; quisquis enim Al- 
locutionem diei I2 Martii perlegerit, facile edoctus fiet quod 
factorum series ab eadem exhibita omnino religiosa respicit 
negocia; inler quae praecipue cooptanda est vindicatio rc- 
alis independentiae pro Apostolici Ministerii exercitio. 

Quod si vulnera Ecclesiae illata, de quibus modo que- 
rimur et conquesti sumus, quidquid Litterarum | auctor 
sentiat, (ristis sint effectus politicae illius, quae in messem 
alicnam falcem intulit; dici lamen nequit limites praeter- 
gredi suos, qui ius habet, cuique onus reclamandi incum- — 
bit donec instaurationem receperit. 


Verumtamen uberius praeseferunt Litterae Argumen- 


| 
! 
i 

dimostrare di qual fatta sia la libertà che gelosamente sì ac- 
corda al Sommo Pontefice. Questa libertà consiste nel per- 
mettere alla stampa avversa alla Chiesa d’insorgere in tutte 
le guise contro la parola del Santo Padre, facendola oggetto 
d’ ingiurie e di bestemmie e falsandone anche il senso, e nel 
vietare in pari tempo alla buona stampa qualsiasi commento 
che valga a confermare la verità dei fatti lamentati, e che 
addimostri deferenza alla voce del Capo Augusto della Chie- 
sa, a’ suoi consigli, a’ suoi insegnamenti: del qual divieto eb- 
bero già a sperimentare gli effetti alcuni giornali cattolici 
delle provincie, non per altro sequestrati che per aver espresso 
la propria ammirazione verso l Allocuzione pontificia. 

Pel clero poi in particolare la libertà che gli si annunzia 


è espressa con nuove e più stringenti minaccie: di modo che 


se i ministri del culto, ossequenti alla voce del Supremo Ge- 
rarca predichino le sue dottrine, ed inculchino al popolo di 
obbedirle, abbiano a trovarsi innanzi ad una legge che deci- 


tum, quo magis eluceat quaenam sit Summo Pontifici relicta 
libertas. Nam istaec tota în eo est, ut scriptoribus Ecclesiae 
infensis liceat omnimodis SSmi Patris verba refellere eadem- 
que iniuriis atque blasphemiis contemnere,  spiritumque 
earumdem adulterare; scriptoribus vero Ecclesiae addictis 
ne liceat quidem annotatio, quae factorum veritatem confir- 
met, quaeque Augusti Ecclesiae Capitis voci, consiliis, et 
documentis obsequium patefaciat ; cuius inibitionis effectus 
tam experlae sunt nonnullae ea provinciis catholicae ephe- 
merides, quae sequestrationem passae sunt, nulla alia de 
causa quam quod Allocutionem Pontificiam miratae fuerint. 

Quae autem Clero singillatim praenuntiatur libertas, no- 
vis comitatur asperioribusque minis; ita ut si Ecclesiae Mi- 
nistri supremi Hierachae dictis audientes, eiusdem doctrinam 
praedicent, satagentes ut populi obsequium prestent, facile in 
conspectu legis constitui possint quae id abusum decernat in- 

derà esser questo un abuso intollerabile, punibile con il car- 
cere e con gravissime multe. Ed è, mentre si manifestano tali 
disposizioni, che vorrebbe far credere alla assoluta indipen- 
denza del Sommo Pontefice e dar peso a concessioni che di- 
consi fatte alla Chiesa dal Parlamento! Il Guardasigilli si 
appella al buon senso pubblico; ma sembra per verità che in 
questo non si affidi gran fatto, poichè permettendo solamente 
lattacco e vietando la difesa, il suo appello addiviene una 
derisione. 

Se non che, il solo fatto di un Ministro che in presenza 
di un discorso pronunziato solennemente dall’ Autorità più 
Augusta esistente sulla terra, lascia da parte i fatti enunciati 
come altrettante ingiurie onde Essa è vittima, e chiamando 
in certo modo innanzi a sè questa autorità, con linguaggio 
cavilloso e ben diverso da quello cui vuol rispondere si dif- ` 
fonde solamente a tacciarla di violenza e di eccitamento a 
rivolta, e giunge persino a rimproverarle di aver mosso la- 





tolerabilem, carcere aliisque gravissimis poenis mulctandum. 
Interea vero, istis mediis dispositionibus, plena Summi Ponti- 
ficis asseritur: libertas et concessiones, favore Ecclesiae pera- 
ctae, in Aula Oratorum populi supremis extolluntur laudibus. 
Publicum idem Minister obtestatur sensum ; quem tamen 
parvipendere videtur, eoquod dum indulgeat, ut (Allocutio) 
vituperetur eamdemque protueri vetet, sane eius obtestatio 
illusoria evadit. 

Attamen ex unico huius Ministri facto , qui em ver- 
bis solemniter prolatis ab Augustissima omnium auctori- 
tatuum, posthabens facta proclamata, ceu totidem contumelias, 
quorum Ipsa victima est; et în suo conspectu quodammodo 
istam sistere cogens auctoritatem, et verbis usus captiosis, 
longe diversis ab illis quibus respondere ducit, totus in eo 
est ut eamdem accuset vis, incitationisque ad rebellionem, 
eamdemque poenitus exprobrans quod questa sit, dum, eius 
iudicio, agere gratias debuisset; hoc tantum, repetam, suf- 

menti, mentre invece avrebbe dovuto secondo lui render gra- 
zie; questo solo fatto, dico, basterebbe a dimostrare qual fi- 
ducia possa aversi alle ripetute proteste di rispetto e di os- 
sequio verso la giurisdizione spirituale del Capo Supremo della 
Chiesa. | 

La coscienza dei Cattolici, ben qui può dirsi per verità 
e non per vezzo oratorio, non potrà a meno di apprezzar come 
merita un tanto ardire. Essa saprà in particolar modo discer- 
nere da qual parte si trovi l’ ingratitudine: se presso chi amò 
sempre l’Italia, ne cercò il vero bene, e ne è anche oggi il 
sostegno, lo splendore e. il più bell ornamento, o presso chi 
sì adopera a svellere da questa nostra patria le sue maggiori 
glorie, che sono quelle del Papato, e ad accumulare nell’ ani- 
mo dell'Augusto Pontefice le amarezze ed i dolori. 

La S. V. dal suo canto non manchi di chiamare sopra il 
linguaggio del Guardasigilli, come sopra le osservazioni cui 
esso dà luogo, l'attenzione di cotesto sig. Ministro degli Af- 





ficeret factum ut argui queat quaenam fides praestanda sit 
iteratis proclumationibus tum respectus tum obsequii erga 
spiritualem Supremi Capitis Ecclesiae iurisdictionem. 
Catholicorum conscientiae erit, idque iuxta veritatem, 
non vero per oratorias illecebras dici queit, aequum ferre 
iudicium super eiusmodi audaciam. Ipsa enim, peculiari 
modo perspicere sciet quanam în parte ingratus animus 
extet; an idest apud eum qui Italiam. omni in adiuncto 
amore prosecutus est, bonum eius curavit, cuiusque etiam — 
nunc fulcrum est, splendor, et pulcherrimus decor; vel 
apud illum qui prorsus conatur ab hac dilecta patria 
nostra maximum auferre decus, quod est Romana Cathe- 
dra, animoque Augusti Pontificis amaritudines et dolores 
iniicere. | 
Amplitudo (ua curet, quantum in' se est, ut huius 
Ministri Gratiae et Iustitiae verba et observationes ani- 
madvertat iste Minister ab exteris negociis qui etiam 





EX AEDIBUS - VATICANIS 111 
fari Esteri; facendogli specialmente riflettere che se hanno giu- 
sto motivo di offesa i cattolici italiani i quali, malgrado certi 
ben noti plebisciti di cui parla la Circolare, addimostrano in 
mille guise, con vera spontaneità ed in tutte le occasioni la 
loro ferma adesione al Sommo Pontefice; non minore ragione 
di lagnanza ne hanno i cattolici delle altre nazioni, ed à per- 
ciò interresse speciale dei rispettivi Governi di preoccuparsi 
seriamente di tale condizione di cose, a seconda appunto delle 
raccomandazioni fatte dal S. Padre nella Sua ultima Allocu- 
zione: tanto più che coll’invocare che si fa le relazioni diplo- 
matiche di fatto esistenti, e delle quali si esagera a bello 
studio la portata, si vorrebbe in parte far ricadere eziandio 
la responsabilità dei mali che dal Sommo Pontefice si deplo- 
rano in questa Italia sopra gli stessi Governi esteri, e tanto 
più ancora che se nel querelarsi di non potere nella situa- 
zione attuale convenientemente governare la Chiesa, il S. Pa- 
dre fa appello all’azione dei fedeli presso i Governanti; que- 





praecipue perpendat , quod si iure offensione afficiuntur 
Italiae Catholici qui, nonobstantibus quibusdam valde notis 
plebiscitis, de quibus Lilterae circulares loquuntur, tamen 
variis modis et ultro omnibus in adiunctis immotam pro- 
munt adhaesionem Summo Pontifici; haud leviori de causa 
dolent aliarum nationum catholici: proindeque cuiuslibet 
Gubernii maxime interest ut huius rei status serio perpen- 
datur iuxta ca quae SSmus Pater in sua Allocutione ex- 
petivit; et eo magis quia invocando, ceu fit, diplomaticas 
relationes, de facto emistenles, quarumque de industria 
extollitur vis, censetur quod ipsa extera Gubernia respon- 
deant ex parte de aerumnis quas Summus Pontifex deplo- 
rat; idque eo fortius eliam, quia quum S. Pater moereat 
quod Ecclesiam convenienter his in adiunctis regere non 
possit, et fidelium actionem apud Gubernia invocet, tamen 

st'azione però, sebbene il Guardasigilli ad arte lo taccia, si 
vuole consentanea alle leggi dei diversi paesi. 

Nell’ autorizzarla a rilasciar copia di questo Dispaccio a 
cotesto sig. Ministro degli Affari Esteri, se ne mostri egli 
desiderio, Le confermo i sensi della mia più distinta stima. 


Di V. S. Illma e Rma 
Roma 21 Marzo 1877. 





actio haec, etsi a Ministro improbetur, innuitur quod le- 
gibus diversarum nationum consentanea esse debeat. 

Dum Amplitudini tuae potestatem facio harum Littera- 
rum tradendi exemplar, quatenus id cupiat, isti Domino 
Ministro ab exteris negociis, meam tibi existimationem 
atque observantiam confirmo. 


Romae 21 Martii 1877. 

. EX SACRA CONGREGATIONE  CONCILII - 


LI 


CANONICAE INSTITUTIONIS 
Die 16. Decembris 1876. 


CoMPENDIUM Facrr. In oppido Dioecesis V. S. Ecclesia 
paroecialis exurgit, SS. Christi Martyribus Nazario ac Celso 
dicata. Parochus seu Praepositus in eadem instituitur iure 
laicali : quod quidem iuspatronatus penes plures familias re- 
sidere visum est. Res pacifice usque ad annum 1871 proces- 
sisse fertur. Hoc vero tempore, die scilicet 14 Octobris anni 
praedicti ultimo obeunte Parocho Iosepho M. ecclesia iterum 
vacavit ; et vota in duobus Sacerdotibus eiusdem Dioecesis 
conversa sunt. Nonnulli enim patroni nominarunt Ioannem G. 
alii vero Alexandrum G. Praesentationes ultro excepit Vica- 
rius Capitularis; verum acris inter patronos quaestio agi- 
tata fuit apud Curiam Episcopalem super praefato iurepatro- 
natus; quae, post acre certamen, favore illorum qui Alexan- 
drum G. praesentarunt dirempta fuit. Appellatione sed vero 
interposita, quaestio ad Vicarium Generalem Archiepiscopi V. 
delata fuit; qui sententiam primi iudicis omnino revocavit, 
aique institutionem in Beneficio Ioanni G. adiucavit. 

Reclamavit Alexander G., apud S. C. Congregationem , 
sed dum causa erat proponenda extremo hic sacerdos occu- 
buit fato. Itaque altero ex competitoribus sublato, cum nullus 
ex illius patronis iudicio adstaret coram S. C. C. rescriptum 
in causa fuit. reponatur. (l) 

(1) Quid verbum eiusmodi TU Congregationem, vel res talis sit quam 
tur» significet habes Vol. IX. pag. 556. silentio praeterire prudentius videatur 
Col. I. Ibi enim dicitur quod si in aliqua ut partes acquiescant; rescribi solet vel ^ 
quaestione elementa deficiant, quibus  Jecfum; vel reponatur. 


res discutienda proponi possit apud S. Q. 
* Acta, Tom. X, fasc. OXI. 8 

Renuit verumtamen Episcopus institutionem concedere 
loanni G. inidoneum reputans ad officium parochi. Quinimo 
novum candidatum Sacerdotem Petrum P. Patronis Alexan- 
drum G. (nunc vita functum) nominantibus proposuit prae- 
sentandum. Nonnullos ex illis ipsius votum confovisse S. C. 
Congregationi exinde retulit ; et quamvis Ioannis G. contra 
novas nominaliones oppositionem obiiceret, quae audit Nihil 
transeat (1) nihilominus quum nominationes ipsius. nondum 
fuissent discussae apud S. C. C. et quum nova intercessisset 
sacerdotis Petri P. praesentatio, assuetum rescriptum editum 
fuit ponatur in folio ; ut quaestio, plenis comitiis, et cum 
dubitandi formula in calce exposita, dirimeretur. 


Disceptatio synoptien. 


Derensio Ioannis G. Defensio oratoris Ioannis G. triplici 
directa fuit obiecto: primo ut ostenderet plenam potioritatem 
vocum suo clienti prae sacerdote Petro P. suffragari; secun- 
do ut demonstraret praesentationem Petri P. esse attenta- 
tam et irritam, atque idcirco reiiclendam; tertio ut idoneita- 
tem Ioannis G. contra imputationes eidem contrarias ab Epi- 
scopo in S. C. C. factas obfirmaret. 

Et quoad primum obiectum, praemonuit defensor, ex hoc 
potissimum quaestionem ex prioribus vel ipsis praesentatio- 
nibus efferbuisse, quia nec omnes patroni loannem G. con- 
foventes ad nominandum admissi sunt; nec’ suffragiorum 
computatio ad normam iuris a Vicario Capitulari V. fuerat 
instituta ; unde necessitas exurgit ut computatio votorum in 
suo ordine restituatur, atque unicuique patrono sua quanti- 
tas vocis attribuatur. Computationem votorum nonnisi in stir- 
pes instituendam esse ipse defensor contendit. Praemisit in 
facto, controverti in hoc iudicio de iurepatronatus pure ac sim- 
pliciter haereditario; atque hoc demonstravit ex cunctis praesen- 
tationibus, quae ab anno 1737 ad annum 18395 intercesserunt. 
Deficientibus enim tabulis fundationis, natura, haud diversi- 
mode ab existentia , iurispatronatus ostenditur etiam iuxta 


(1) Vide Vol. IX. pag. 568. et quod significet dictio « Nihil transcat » habe- 
bis in nota in calce paginis posita. 

monitum Concil. Trid. Sess. 25 de reform. c. 9. « ex mul- 
tiplicatis praesentationibus per antiquissimum temporis spa- 
tium. » Tunc vero potissimum ex hisce praesentationibus haec 
qualitas eruitur, quando iuxta doctrinam Pétonii de controv. 
patron. alleg. 100. n: 360 nominationes emissae sunt in- 
tuitu qualitatis haeredis vel pro rata haereditatis portione. 

Hinc Advocatug elencum praebuit nominationum, quas pa- 
troni, diversis temporibus , peregerunt quatenus haeredes. 
Quum oraior naturam haereditarii iuspatronatus constituisset 
in themate, contendit computationem suffragiorum ita esse 
ineundam, ut principaliter ad omnes voces ex distinctis sti-. 
pitibus derivantes computatio fiat la stirpes; secundarie autem 
ad singulam vocem conflandam computatio fiat in capita. Ita 
quippe ratiocinatus est. Iuspatronatus est quidem de natura 
sua individuum; ita ut quasi in solidum in quolibet resideat 
patrono: exercitium tamen ipsius potest vel aequaliter, vel 
inequaliter dividi inter plures. De Luca de iure patron. disc. 
61. n. 6. et Berardi comm. iur. eccl. dis. 4. c. 5. Quando 
ius nominandi consistit in diversis familiis per multiplices 
successiones a variis stipitibus isthoc ius ipsum, sive iure san- 
guinis, sive iure haereditatis, sive alio quovis legitimo titulo 
derivantes , tunc locum habet illa duplex computatio. Pro 
quolibet nempe stipite haud amplius, quam una vox tribuatur, 
ita ut omnes patroni, qui ex eo stipite proveniunt, hanc vocem 
representent tantummodo, ; et tunc in computatione omnium 
vocum concursus locum habet in stirpes. Quum autem de qua- 
libet singulari voce componenda res sit, tunc concursus ha-e 
bet locum in capta ; ita ut, collatis votis ex diversis patro- 
nis ab eodem stipite succedentibus, ille nominatus vocem in- 
tegram possideat, qui suffragiorum obtinuerit pluralitatem : 
ita diffuse ac perdocte tradit idem. Card. De Luca in cit. 
disc. 61. de iur. patr. num. 8. | | 

Hoc vero, quod relate ad principalem computationem in 
stirpes ex recepta iurisprudentia ordinarie obtinet in iure- 
patronatus cuiuscumque naturae, peculiari iure sibi vindicat 
luspatronatus haereditarium ex. pervulgata Clementina plu- 
res de iure patron. «ibi - plures ab uno ew patronis Ec- 

clesiae relicti haeredes vocem dumtaxat unius habebunt in 
praesentatione rectori. » alque 1ta ex concordi sententia DD. 
Pitonius de controv. patron. alleg. 92. n. 27; De Luca 
ctt. disc. 61. n. 6. Lotterius de re benef. l. 2. qu. 12. n. 
126. Rota Romana in Lunen. seu Sarzanen. Capellaniae 
18. April. 1687 &. Quae cor. Hervault, Ripana Capella- 
niae 18 Iunii 1847. &. 8. cor. Alberghini, et in confir- 
matoria 13 Decembris 1847. S. 5. cor. eodem. Et ratio 
quidem est omnibus obvia. Si quippe prouti est certissimum 
ex C. 45. et 120. ff. de reg. iur. « ibi - nemo plus com- 
modi haeredi suo relinquit, quam ipse habet » per se ma- 
nifesto patet, quod omnes patroni, qui ab uno stipite ius suum 
repetunt, haud maiorem iuris partem in patronatus exerci- 
tio habere possunt, quam stirpes habuerat. Si integram vocem 
ille possedit, integram et ipsi possidebunt: si plus minusve 
illi competebat, plus minusve, pertinebit ad eosdem. 

Hisce in iure praestitutis, ad computationem vocum pro- 
grediens Ioannis G. advocatus, octo in hoc iurepatronatus 
ex totidem stipitibus usque ad annum 1835 superfuisse, di- 
lucide ostendit in quodam statu demonstrativo successionum 
et nominationum quem ex productis documentis concinnatum 
seorsim distribuit. Ex hisce octo vocibus sex tantummodo 
repraesentatae fuerunt ab initio praesentationis, quae locum 
habuit post obitum ultimi Titularis M. Tune temporis, tres 
voces cum dodrante (1) obtinebat Ioannes G. unam autem 
cum quadrante obtinuit Alexander G. altera ex illis senis, 
gb aequalem Compatronorum sibi invicem adversantium nu- 
merum nequaquam computata est. Nunc vero, duobus patro- 
nis, qui Alexandrum G. nominaverant, omnino abstinentibus, 


(2) Meminerint lectores antiquos Ro- 
manos appellavisse assem quod dicimus 
unum, totum,hintegrum: Quoad haeredi- 
tates partiebantur totam haereditatem 
give assem kaereditariumin duodecim par- 
tes vel uncias; quarum cuilibet nomen 
proprium dabantsie: uncia significabat 
duodecimam partem assis sive 1[12; sex- 
tans duas partes sive 2[12 quadrans 


tres partes sive 3[12; triens quatuor 
partes sive 4112; quincunz quinque par- 
tes sive b[12 semissis sexpartes sive 6112; 
septunz septem partes sive 7[12; Des octo 
partes sive 8|12; dodrans novem partes 
sive 9[12; decunz vel dertans decem par- 
tes sive 10112; deung undecim partes si- 
ve 11[12;assisduodecim partes sive 12[12. 

quatuor integras voces suo vindicavit Clienti, et unam tan- 
tummodo reliquit Presbytero Petro P. 

Orator ad secundum obiectum defensionis progrediens totus 
in eo fuit ut evinceret praesentationem Petri P. attentatam 
fuisse (1) ‘et irritam. Quod ut consequeretur animadvertit 
praeprimis ; quod in materia electionis, si iudicio inter ele- 
cios pendente, alter vel recedat vel vita decedat, quaelibet 
nova electio, usque dum lis ad finem, fuerit perducta , pe- 
nitus inhibetur, atque attentata et viribus destituta declara- 
tur ; ita in cap. 1. ut lit. pend. 6. «ibi — si....aliquibus 
apud Sedem Apostolicam vel alibi litigantibus super ele- 
ctionibus de se celebratis, aliquem ipsorum  mori.... conti- 
gerit, ad electionem aliam (lite super electione superstitis 
electi pendente) nullatenus procedant ; alias attentata contra 
hoc, ipso iure viribus non subsistat. » Quod de electionibus 
his disponitur, in subsequenti cap. 2. praescribitur etiam de 
praesentationibus patronorum « ibi — si contra quos super di- 
gnitatibus, personatibus ecclesiasticis beneficiis, quae possi- 
dent, litigatur, lite pendente, cedant,vel sorte decedant ,ne pro- 
pter novos adversarios, qui malitiose interdum  petitoribus 
subrogantur, litigia in Ecclesiarum dispendium prorogari 
contingat, statuimus, ut dignitates , personatus , vel bene- 
ficia huiusmodi, donec contra superstites lis finita fuerit, 
aliis nullatenus conferantur , nec de ea eligatur quispiam, 
vel etiam ‘praesentetur. Quod si secus actum fuerit, eo 
ipso irritum habeatur. » 

Praeterea, ait defensor, nihil officere quod in hoc cap. 2. 
supponatur iam alicui ex contendentibus collata possessio ; 
quia prout Covarruvias docet pract. qu. c. 36. n. 7. non est 
possessio, sed sola pendentia litis, quae impedimentum prae- 


(1) In iure dicitur attentare quando 
quis aliquid innovat, lite pendente vel 
cum iam per appellationem posita fuerit 
inhibitio executionis sententiae. Etiam 
apud Romanos attentata habebantur ceu 
gravis iniuria Iudicibus et Legi illata. 
Ita ut si quis, pendente lite , in solo 


alieno aedificavisset etiam templum Di- 
vinitati, id reputabatur attentatum; pro 
quo dextrui templum iubebatur. Dum 
ex adverso, si quis, non pendente lite, 
etiam sciens et malitiose in solo alieno 
domum aedificavisset, aedificium mane- 
bat, ne ruinis Urbs deformaretur, 

stat novae praesentationi; quoniam si iudicium non penderet. 
sive superstes fuerit institutus, sive non, adversi patroni pos- 
sent utique praesentare « nam si praesentato et instituto 
(ita Covarruvias) lite pendente, mortuo, non licet patrono, 
qui illum praesentaverat, alium praesentare, cessante omnino 
per mortem praesentatione, et institutione, ergo sola litis 
pendentia praesentationem impedit, quia ea non pendente, 
iam, libere patronus, non tantum laicus , sed et clericus 
potuisset praesentare , etiam absque privilegio vacationis. 
Igitur praesentatio ratione litis pendentis impeditur. » 

Quaproter Glossa în cit. cap. 1. uti lit. pend. 6. subiungit, 
«amplia istud caput ad postulationes et prasentationes» Atque 
idem ex ?dentilate rationis et non per modum extensionis, diiu- 
dieandum esse docet Lancellottus de attent. in praes. c. 4. 
n. 669. « ibi- nec dicit constitutionem illam comprehen- 
dere praesentationem per modum extensionis, sed potius 
ex identitate rationis ibi includi ; quia sicut posse, quod 
habebant clim electores post mortem electi, hodie impeditur 
propter litis pendentiam, ita et posse patronorum alium 
praesentandi intra quadrimestre tempus erat impeditum ob 
litis pendentiam ex eadem rationis identitate ». Unanimiter 
concordant Reiffenstuel lib. 2. Decret. lit. 6. S. 9. n. 44; 
Garcias de benef. part. 5. cap. 9, n. 217 cum aliis per- 
multis ab iisdem relatis ; nec non Rota Rom. in una Za- 
morem beneficii de Morales 30 Mati 1856 cor. de Orano 
per Garciam ibid. relata « ubi fuit dictum, quod lite inter 
praesentatos pendente, alteroque ex litigantibus defuncto , 
patrono non permitti sine vitio attentatorum alium prae- 
sentare indubilatum est ex cap. 1. et 2. ut lit. pend. 6.; 
atque ita etiam traditur in Faventina beneficii 18 Decembris 
1704 &. demum cor. Muto. Accedit Sacra C. Concilii in casu 
magis duro institutionis iam collatae novo praesentato et 
superstitis in S. C. succumbentis, prout in Lauretana Ca- 
pellaniae 9. Maii 1840. 

Tandem ad tertium veniens obiectum praefatus defensor 
summa vi conatus est vindicare jaoneitatem Sacerdotis Ioannis G. 

ad parochiale beneficium. Quod ut facilius assequeretur osten- 
dit gratuito assertam fuisse eius inidoneitatem triplici ex 
capite : nempe propter aetatem, propter opiniones, et vitae 
rationem eiusmodi Sacerdotis. Brevitatis gratia a referendis 
probationibus eiusmodi abstinemus. 

Altera pars indefensa mansit, quamvis advocatus monitus 
fuisset. 

Quibus in medio prolatis sequens enodandum propositum 
fuit. af 


Dubium j 

An et cuius fovore danda sit canonica institutio in pa- 

rochiali beneficio iurispatronatus in casu ? 
RESOLUTIO. 

Sacra Congr. Concilii sub die 16 Decembris 1876, causa 
cognita, respondere censuit: 

Affirmative fovore Sacerdotis (Ioannis G.) praua eaa- 
mine ad formam iuris. 

Ex QUIBUS COLLIGES. 

I. Indolem iurispatronatus ita ex canonum sanctione fir- 
matam fuisse ut tamquam ius individuum habeatur et plures 
fundatoris vel patroni haeredes loco unius habeantur. 

IT. Indubium ideo esse iuspatronatus.per se consideratum 
individuum censeri; fieri tamen posse ut in exercitio partes 
recipiat aequales aut inequales ex voluntate fundatorum, aut 
ex arbitrio possidentium. 

III. Ut computatio suffragiorum recte perficiatur, ob oculos 
habendam esse duplicem rationem, quando sive iure sangui- 
nis sive iure haereditario, sive quolibet alio legitimo titulo, ius 
nominandi reperitur in diversis familiis per multiplices suc- 
cessiones a variis stipitibus. 

IV. Primo enim suffragia in stirpes , secundo in capita 
esse numeranda, ita tamen ut pro quolibet stipite vox una 
tantum tribuatur ; et una vox sit omnibus descendentibus ab 
uno eodemque stipite, cum ex: leg. 45 et 120 ff. de reg. 
fur. «nemo plus commodi haeredi suo relinquit, quam ipse 
habet. » 

V. Irritam a sacris canonibus haberi novam illam ele- 
ctionem, quae facta fuerit , quura aliquibus litigantibus de 
electionibus inter se celebratis, unum ipsorum mori contigerit, 
lite pendente .super electione superstitis. 

VI. Ex iure enim ceu attentatum , ideoque nullum cen- 
seri quidquid quis innovet lite pendente, vel quum iam per 
appellationem posita fuerit inhibitio executionis sententiae. 


r 


SUPER ELEEMOSYNIS MISSARUM 


Die 13 Maii 1876. et 27 Ianuarii 1877. 


CompenpiuM Facrr. Reverendissimus Episcopus R. in Ame- 
rica ad Emum Praefectum S. Gongregationis de Propaganda 
Fide epistolam misit sequentis tenoris: « In plurimis Foede- 
» ratorum Statuum Americae Septemtrionalis Dioecesibus, et 
» etiam in hac mea R. invaluit consuetudo ut pro unica 
» Missa, quae in Die Commemorationis omnium Fidelium 
» Defunctorum cantatur, Fideles, contribuant pecuniam. Sum- 
» ma autem pecuniae sic collecta ordinarie tanta est, ut plu- 
» rium centenarum Missarum eleemosynas facile exaequent. 
» Inter eos qui pecuniam hoc modo contribuunt, plurimi sunt 
» de quibus dubitari merito possit, utrum eam hoc modo 
» collaturi forent, si rite edocerentur animabus Purgatorii , 
» quas sic iuvare intendunt, melius provisum iri, si tot Mis- 
» sae pro iis, licet extra diem Commemorationis omnium 
> Fidelium Defunctorum celebrarentur, quot iuxta taxam 
» dioecesanam continentur stipendia in summa totali sic con- 
» tributa. | 

» Ut erroneae Fidelium opinioni occurratur in quibus- 
» dam Dioecesibus Statuto Synodali cautum est, ut, nisi sin- 
» gulis annis, praevia diligens totius rei explicatio populo fiat, 
» Missionariis eam Fidelium pecuniam pro unica illa Missa 
» accipere non liceat. 

» Quare Eminentiam Vestram enixe ac humillime precor 
» ut pro pace conscentiae meae ad dubia sequentia respon- 
» dere dignetur. l. Utrum praedicta consuetudo absolute 
» prohibenda sit. Quod si negative. 

» 2. Utrum tolerari possit, casu quo quotannis praevia 
> illa diligens totius rei explicatio Populo fiat. Quod si af- 
» firmative. 

» 3. Utrum, si timor sit ne vel Missionarii praeviam illam 
diligentem eamque plenam totius rei explicationem Populo 
praebeant, vel Populus eam satis intelligat, Ordinarius istam 
consuetudinem prohibere possit et Missionariis iniungere ut 
pro tota summa contributa intra ipsum mensem  Novem-. 
bris tot legantur vel cantentur Missae, quot in ea conti- 
nentur stipendia, pro Missis sive lectis sive cantatis. Quod 
si affirmative. 

» 4. Utrum ob rationem, quod Missae illae intra ipsum 
» mensem Novembris legendae vel cantandae sint, Ordinarius 
» consuetum Missarum sive legendarum sive cantandarum 
» stipendium pro aequo suo arbitrio pro ilis Missis possit 
» augere. » | 

Quaestio haec ab Emo Praefecto S. C. de Propaganda 
Fide ad S. Concilii Congregationem resolvenda remissa fuit. 

Diseeptatio synoptien. 


EA QUAE CONTRA CONSUETUDINEM PROSTANT. In Concilio 
Tridentino Sess. 22, Decreto de observandis et evitandis tn 
celebratione Missae inter alia praescribitur. « Atque ut multa 
paucis comprehendantur, in primis, quod ad avaritiam per- 
(inel, cuiusvis generis mercedum conditiones , pacta , et 
quidquid pro Missis novis celebrandis datur, nec non ima 
portunas atque illiberales eleemosynarum, exacliones, potius 
quam postulationes, aliaque huiusmodi , quae a simoniaca 
labe vel certe a carpi quaestu non longe absunt, omnino 
prohibeant. 

Super eiusmodi decreto innixi Romani Pontifices . varias 
ediderunt Constitutiones, quibus inopportunae et immoderatae 
eleemosynarum pro Missis exactiones impedirentur. Admissa 

enim eleemosynae retributione pro Missarum celebrafione, a 
remotis usque temporibus plures abusus irrepserant ex ava- 
ritia illorum, qui occasionem exinde sumpserunt turpis lucri 
et quaestus. 

Ex hisce ergo quae praemonuimus facile colligi potest 
haud esse satis tutam consuetudinem: de qua sermo est. Ete- 
nim per eandem fit quod pro unica Missa, quae cantatur in 
die Commemorationis omnium Fidelium Defunctorum impen- 
datur universa illa contributio a Christifidelibus facta ; quae- 
que summam adeo ingentem constituit, ut plurium centena- 
rum Missarum eleemosynas facile exaequet. Et hisce omnibus 
` addendum est quod forsan huic rei haud acquiesceret pluri- 
morum contribuentium voluntas, quatenus rite edocerentur 
animabus in Purgatorio existentibus melius provisum iri si 
plures Missae etiam extra unicum diem Commemorationis 
Omnium Fidelinm Defunctorum in eorumdem suffragium ap- 
plicarentur, distributa nempe illa pecuniae summa in plures 
eleemosynas iuxta taxam dioecesanam. 

Ante saeculum decimumtertium opinio quidem inoleverat 
quod Sacerdos unico sacrificio satisfacere posset pro pluribus, 
a quibus consuetam accepisset eleemosynam. Nonnulli theologi 
quamvis sacrificii fructum quoad effectum finitum esse fate- 
rentur, censebantur tamen quod illud pluribus: applicatum , 
aeque singulis prodesset, ac si. uni tantum applicaretur ; in- 
star radii solaris , qui quamvis finitus sit, aeque tamen in 
unum acin multos sese effundit. Quam sententiam damnaverat 
Concilium Lambertense celebratum anno 1262 cap. 2 decer- 
nens. « Nec credat Celebrans se dicendo Missam unam 
posse satisfacere pro duobus , pro quo utroque promisit 
specialiter , et în solidum celebrare........Absit enim ne a 
quoquam catholico credatur tantum intentione prodesse Mis- 
sam unam devote celebratam mille hominibus , pro quibus 
forsan dicitur, quantum si Mille Missae pro eis devotione 
simili canerentur. Licet ipsum sacrificium, quod est Chri- 
stus, sit infinitae virtutis , non tamen in Sacrificio suae 
immensitatis summam plenitudinem operatur. Alioquin pro 
uno mortuo numquam oporteret nisi unam Missam dicere, 

Operatur enim in eiusmodi mysteriis distributione certa 
suae plenitudinis quam ipse eisdem lege infallibili alligavit . » 
Harduin tom. 7. col. 862. 

Intitio saeculi 16 nondum erat omnino abolità eiusmodi 
sententia ; ideoque tum Urbanus VIII in suis decretis anno 
1626 promulgatis, tum S. C. Congr. alüs decretis editis die 
25 Ian. 1659 et 13 Decemb. eiusdem anni illam profligarunt. 

, Quapropter indubitatum videtur quod remedium aliquod 
sit adhibendum contra consuetudinem introductam apud plures 
Americae Dioeceses ; quinimo neque incongruum videri, sal- 
ilem ad cautelam , exorandum esse SSmum ut condonare ve- 
lit quidquid in ea re temere fortasse in antecessum actum 
fuerit. Neque pro futuro tempore sufficere posse videtur cau- 
tela illa, quae proposita affertur in quibusdam: Dioecesibus 
statuto synodali ; ut nempe Missionarii singulis annis debeant 
diligenter fidelibus aperire quod unica illa Missa cantatur 
in die Commemorationis Omnium Fidelium Defunctorum pro 
tota illa pecunia quae contribuitur. Nam per eam cautelam 
neque omnes fideles offerentes rem noscere queunt; neque 
retineri potest quod positum sit in communi Episcopi pote- 
state, statuere posse per eiusmodi manifestationem pro elee- 
mosyna unius Missae cantatae tantam pecuniam sic contri- 
butam applicari. Tutior fortasse videretur ratio si perpetuo 
in templo Tabella exponeretur quae declararet talem esse 
usum illius pecuniae quae a fidelibus contribuitur. Hoc enim 
pacto cuivis res tota innotesceret, et quisquis prout eidem 
libuisset obsecundare suae pietati posset. 

EA QUAE CONSUETUDINI FAVERE VIDENTUR. Verumtamen 
quum eiusmodi consuetudo offerentibus aliquo modo innotescat 
haud videretur absolute prohiberi posse; praesumitur enim fi- 
deles consentire ut pro tota illa pecunia cantetur unica Missa in 
die Commemorationis omnium Fidelium Defunctorum. Missiona- 
rii illius regionis, qui etiam curam animarum habent, forsitan 
indigent auxilio sive pro se, sive pro pauperibus; et fideles divi- 
les, hoc in adiuncto, ingentem eisdem pecuniae vim offerunt: 
quae elargitio potius dici posset Oblatio iuxta cap. Quia 
Sacerdotes 13 caus. 20 quaest. 2 « nisi aliter. constet de 

voluntate et intentione offerentis, oblationes fieri cen- 
sentur Parocho ratione curae animarum , administra- 
tione sacramentorum, et aliorum divinorum. » In themate 
autem pronius praesumi posse videretur intentionem, offeren- 
tium talem esse ut pro unico sacrificio in die assignato pe- 
cuniam totam offerant. Affabre ait Rota decis. 37. part. 5. 
tom. 1. n. 13. Recent. «ibi- De primo ad ullimum in 
materia oblationum attendenda est legitima locorum consue- 
tudo et mens seu voluntas offerentium. » Barbos. de Offic. 
et Potest. Parochi part. 3. cap. 24. n. 31.et Iúris Ecel. 
univers. cap. 23. n. 21. 

Insuper consuetudo de qua agitur nullam iniustitiam, nul- 
lamque iniuriam in se continet; etenim omne pactum iustum 
et lieitum haberi debet, quoties inter utramque partem dolus 
aut circumventio non intercesserit, Quinimo cum agatur de 
causa pia potius conservanda esset consuetudo illa quam abo- 
lenda. Siquidem per eamdem consuetudinem offerentibus nul- 
lam inferri iniuriam nullumque preiudicium animadvertit Tam- 
bur. in Method celebr. Miss. lib. 3. cap. 1 de stipend. Miss. 
S. 3. n. 8. fol. 465. observans in istis terminis offerentes 
eleemosynas non esse invitos, quod prohibitum est in Decretis 
dd. Summ. Pontificum iuxta verba illa Tambur. « Rogas 
» quod si aliqui etc. dent singuli integra stipendia, et con- 
» tenti unica Missa, licebit ne Sacerdoti illi acquiescere ? Re- 
» spondeo cum Marchino etc. Licebitquia volenti non fit iniuria. 
» Instas. At id S. Congregatio petit? Respondeo S. Gongregatio 
» supponit offerentes "eleemosynas esse invitos. Caeterum si 
» consentiant erit perinde, ac si ex mera liberalitate pinguem 
» eleemosinam elargiantur. » Cui praeter alios, concordat 
Fagnanus în 1. part. Decretal. de Sepult. cap. Frater- 
nitatem n. 88. «ibi — Quilibet potest cedere iuri suo con- 
« sentiendo, ut Missa non dicatur pro se solo; sed pro se et 
» aliis simul, et talis cessio licet expresse non fiat in casu pro- 
» posito, tamen rationabiliter intelligenda est fieri implicite 
» non solum in anima eius qui se obligat, sed etiam illius 
» cui fit obligatio si bene noverit consuetudinem Ecclesiae. » 

Quantitatem eleemosynae praefinire S. Concilii Congre- 
gatio semper Episcoporum prudenti iudicio reliquit; dum ne- 
queat in hac re certa et universalis regula retineri ; dum 
alibi maior, alibi minor ea esse debeat iuxta locorum et tem- 
porum circumstantias. Attamen per eiusmodi taxationem Sa- 
cerdotes haud vetantur pinguiorem accipere eleemosynam a 
sponte dantibus : ceu innuit Bened. XIV. Synod. Dioec. 
lib. 5. cap. 9. n. 2. « Nec Regulares tamen nec saeculares 
» prohibentur uberiorem stipem a sponte dantibus accipere, 
> dummodo absit dolus, et quodcumque pactum, etiam implici- 
» tum..... Quod si homines divites maius stipendium quam 
» lex, aut consuetudo praescribit, gratis et spontanee darent 
» Sacerdoti illud legitime posset accipere Sacerdos. » 
Quibus praenotatis remissum fuit EE. CC. prudenti iu- 
dicio resolvere quonam responso dimittenda essent dubia Epi- 
scopi Dioecesis R. 


RESOLUTIO. 


Sacra Concilii Congregatio, causa discussa sub die 13 
Maii 1876, respondere censuit — Dilata et eæquiratur vo- 
tum consultoris. Sub die vero 27 Ianuarii 1877 eadem S. C. 
Congr. audito Consultoris voto, sequens dabat responsum : 
Nihil innovetur : tantum apponatur tabella in Ecclesia, 
qua fideles doceantur, quod illis ipsis eleemosynis una ca- 
mitur Missa in die UOI CETOSEUUNS omnium Fidelium 
defunctorum. » 


Ex QUIBUS COLLIGES. 


I. Per sacros Canones prohiberi, quoad eleemosynas mis- 
sarum, quidquid ad avaritiam pertinet, quodque turpe sapiat 
quaestum : ceu sunt importunae atque illiberales eleemosyna- 
rum exactiones. 

II. Proinde a iure canonico haud consuetudinem admitti 
ulam, qua fieret ut pro pluribus eleemosynis una tantum 
applicaretur Missa : nequit enim Sacerdos ullo modo una tan- 
ium Missa satisfacere pro pluribus pro quibus promisit specia- 
liter et in solidum celebrare. 

III. Etenim quamvis sacrificium Missae sit virtutis infi- 
nitae, tamen Christus, qui est idem sacrificium , non opera- 
tur summam suae immensitatis plenitud nen sal in eiusmodi 
mysteriis operatur certa distributione suae plenitudinis, lege 
infallibili eisdem alligata. 

IV. Verumtamen licere Sacerdoti cuique plures accipere 
eleemosynas pro unica Missa, quoties id noverint offerentes; 
quum enim dolus et circumventio absit omne pactum inter 
Sacerdotem et offerentes haberi debet licitum atque iustum. 

V. Illos namque, qui singuli integra offerant stipendia, 
et contenti sint ut pro seipsis omnibus una applicetur Missa, 
perinde agere ac si ex mera liberalitate pinguem elargirentur 
eleemosynam. 

VI. Consuetudinem in themate haud reprobari potuisse ; : 
dum offerentibus innotesceret; neque dici possit eosdem in- 
vitos stipendia quamplurima praebere pro unica Missa litanda 
in die commemorationis omnium Fidelium defunctorum. 

VII. Maximam insuper a S. Rota firmatam fuisse; quod 
in materia oblationum legitima attendenda sit locorum  con- 
suetudo, et mens seu voluntas offerentium. 

POSTULATUM CIRCA CONCURSUS AD PAROECIAS 


Die 3 Martii 1877. 


PEB SUMMARIA PRECUM 


^ t 


Inter caeteras Tridentini Concilii dispositiones, quibus 
antiqua disciplina mutata est, gravissima procul dubio illa 
existit, qua sancitum fuit, ut pro vacantium parochiarum 
provisionibus institui deberet concursus atque examen, et di- 
gniori inter eos qui idonei reperti forent, parochia conferre- 
tur cap. 18. Sess. XXIV De Reform. Hanc autem constitu- 
tionem magis determinarunt S. Pius V et Innocentius XI, 
quibus postea accessit Clementis XI decretum per Sac. C. C. 
latum die 10 Ianuarii 1721 eum in finem quia « cum neque - 
» Concilii decreto, neque Pontificis Bulla examinis in con- 
» cursu peragendi forma, seu methodus ulla certa ac pecu- 
» liaris servanda proponatur, difficile dictu est quanta exa- 
» minum aliorum alibi diversitas extiterit, atque hinc occa- 
> sio querelarum. » Verumtamen neque per ea-quae in ci- 
tato decreto statuta fuerunt satis consultum huie negotio vi-. 
sum est; siquidem a Benedicto XIV determinandae in con- 
ferendis per concursum parochiis formae ultima fuit manus 
apposita, idque praestitit in Constitutione Cum illud: ubi 
postquam ostendit statutam normam concursus aliquo indigere 
complemento et moderamine universam hane rem auctoritate 
Apostolica ordinat, et servandam praescribit (1). Post haec 
omnia quaestionibus et dubiis hac super re valedictum fore 
videbatur. Novae ast vero in dies petitiones ad S. C. C. ab loco- 
rum Ordinariis porrectae contearium evineunt, et huiusmodi 
veritatis confirmationem sequens praebet postulati expositio. 

(1) Recole quidquid in subiecta ma- dice X eiusdem voluminis. Vide insu- 


teria relatum fuit in huius ephemeridis per Volumen IX pag. 236, 
Vol. VII pag. 340 et seqq. cum Appen- 

Reverendissimus Episcopus C. in transmittenda ad S.C.C. 


relatione status suae Ecclesiae, haec definienda proponit: 

« l. An possit fieri concursus pro parochiali Ecclesia 
assequenda, si edictum ad valvas eiusdem Ecclesiae affixum 
ante diem decimum iugis affixionis, fuerit quoquo modo 


avulsum ae perditum, verum habeatur aliud edicti eiusdem 


exemplar, quod ad valvas Cathedralis Ecclesiae per decem 
continuos dies affixum fuit? | 

» 2. At quoniam in hane materiam ingressus sum, plu- 
ra nunc mihi veniunt in mentem ab Eminentiis Vestris 
postulanda, eo quod non una eademque servetur praxis ha- 
bendi ac discutiendi concursum in Curiis Episcopalibus ; 
enim vero suffragiorum numerus alibi maior est, alibi mi- 
nor, videlicet hic duodeviginti, illic centum, quod nil aut 
parum refert, tanti enim valet unum ex decem, quanti de- 
cem ex centum, immo saepe multitudo suffragiorum faci- 
litatem praebet notandi non modo rectitudinem responsio- 
nis, verum et illius eruditionem per auctoritates allatas vel 
s. Scripturae aut SS. PP. aut per propositiones ab Eccle- 
sia damnatas etc. Sed multum interest quinam dicta suf- 
fragiorum puneta tribuere queat; sunt enim Curiae in qui- 
bus puncta praedicta sunt:120, quorum 60 accipit Episco- 
pus, et cui vult tribuit, et alia 60 Examinatores dividunt 
inter se viginti scilicet pro unoquoque. In aliis Curiis, ut 
in hac, Episcopus nullum sibi punctum reservat, sed dum- 
taxat paritatem, vel singularitatem dirimit iuxta Tridenti- 
num. Verum nec uniformiter paritas haec aut singularitas 
intelligitur. Quidam sentiunt paritatem esse si duo exami- 
nati aequalem suffragiorum adprobationis numerum. tule- 
rint, tunc Episcopus paritatem dirimit, eligendo quem ma- 
luerit, aut si quis medietatem tulerit suffragiorum, Episco- 
pus dirimit paritatem accedendo pro adprobatione aut re- 
probatione. Et similiter si Examinatores sunt quatuor, et 
duo consentiunt pro adprobatione vel reprobatione, vel pro 
dato numero punctorum, alii vero duo dissentiunt, Episco- 
pus dirimit. 

» Sic pariter de singularitate opinatur diversimode. 
> 3. Quoad electionem vero inter approbatos ab Episco- 
po faciendam dissimilis etiam Curiarum est praxis. Alibi 
sufficit aliquem esse adprobatum licet minori suffragiorum 


numero, quam alios ut valeat illum Episcopus eligere; hic 


autem non potest Episcopus eligere nisi quem maior suf- 
fragiorum numerus digniorem demonstrat, quia digniorem 
eligere debet, unde huiusmodi electio non est libera in 
Episcopo, sed pendet a suffragiis Examinatorum. 

» Et ita de aliis difformitatibus, ne nimium Vos fasti- 
diam, Eñi ac Rmi Patres, dicendum esset. Hinc normam 
authenticam ab ista S. Congregatione sanciendam et in 
praxi ab omnibus servandam . crederem opportunam, si ita 
Vobis quoque videbitur, vel saltem me ‘omnium imperitis- 
simum edocere velitis. » 


Disceptatio synoptiea. 


Eiusmodi quaestionem dirimere videtur Garzias De benef. 


part. 9, num. 38 et seqq. ubi refert declarationem Synodi 
Toletanae ad Constitutionem Pii V In conferendis a S. C. 
Congregatione adprobatam anno 1577; hinc operae pretium 
putatum .fuit-eadem verba praefati auctoris referre, Garzias 
itaque de beneficiis part. 9, num. 38 et seqq. haec habet. 

« Quamvis Zerola in prawi Episcopali 1 part. verbo 
Parochia S. 2, 2 dub. et Cechus de repub. Eccl. Cap. 
26 de paroch. n. 6 dicant edictum esse necessarium ex dicta - 
Bulla Pii V et declaratione S. Congregationis dicentibus 
collationem parochialem factam sine examine per concur- 
sum esse nullam, tamen falluntur, nam edictum non est 
praecise necessarium ad concursum, qui sine edicto fieri 
potest, ut in dicto decreto Concilii. In quo etiam novissime 
fallitur Ioan. Franciscus Leo în thesaur. for. Eccl.cap 18, 
n. 28... Terminus Edicti currit ex quo tam in valvis Ec- 
clesiae" Cathedralis quam Ecclesiae beneficii praefixum est, et 
expectandum erit quod labatur terminus ex quo ultimo prae- 


fixum est. Nec est necessarium quod Edictum stet affixum per 
Acta, Tom. X, fasc. C XI. 9 

illorum viginti dierum spatium, sed est arbitrium quanto tem- 
pore debeat manere affixum, Zerola prax. Episcop. S .2, 2 
dub. Tocin. de cit. art. 23, q. 10, Rebuff. ad ll.Gall. 
tract. de citat. in praef. 102, et novissime Cevall. q, 
898, num. 36 dicens quod Edictum debet manere affixum 
per aliquod tempus etc. Et sufficit quod Nuntius vel No- 
tarius referat quod edictum fuit affixum in loco, licet non 
dicat quanto tempore stetit, ad Bar. in Estravag. ad re- 
primendum verbo publice; Soc.et Rebuff.supra Maran. 6 
par. membr. 1 de citat. num. 96: et ita practicatur. Et 
illa verba decreti Concilii Compostellani per viginti dies ut 
minimum praefigatur, designant terminum Edicti, non tem- 
pus affixionis: quamvis Cechus d. m. 6 circa fin. dicat quod 
Edictum debet stare affixum per totum tempus illius ... Et 
Quamvis Zerola d. 1 dub. dicat quod Edictum ipsum prius 
debeat legi publice et postea affigi, ew Bart. et Maran. 
supra, luschus de Visit. lib. 2, c. 5, num 1, ad fin., 
iamen id etiam non est necessarium, nec servatur, sed 
sufficit quod affigatur: et Iuschus ibi cit. ait duo id non 
in omnibus servatur . . . . 

» Apparet ex dicta declaratione Toletana S. 5 examen 
ad parochiales vacantes debere fieri cum examinatoribus 
saltem tribus, quod patet ex ipso Concilio c. 18 — ibi — 
non paucioribus quam tribus:—et notat Petrus Ledesma 
2 p. Summ. tract. 7, c. 1. 7 concl. circa 13 diff. et 
Nurc. Ant. Genuens. in prax. c. 66, in adnot. num. 
17: circa quod S. Congreg. Concilii declaravit quod non 
statuit praecise ut examinatores sint tres, sed quod non 
possint adesse pauciores tribus, ita, quod si ires sunt tan- 
tum examinatores, vota non possint esse paria, sed sin- 
gularia, quando singuli singulos approbant. Declaravit etiam, 
quod satisfactum fuit huic decreto si tertius examinator 
examinaverit et sit praesens in approbatione, licet vo~ 
ium suum non explicavit . . . Apparet ex dicta decla- 
ratione Toletana S. 5, quod si vota examinatorum paria, 
aut singularia fuerint, accedere potest Episcopus seu Vi- 

carius, quibus magis ei videbitur, ut patet ex ipso Concilio 
versu fransacto. Nam, ut censuit sacra Congregatio, Epi- 
scopus tantum vel eius Vicarius habet votum decisivum 
in hoc casu. Et ita Flaminius Parisius de re benef. lib. 
8, q. 9 num. 105 et 106 ait per S. Congregationem fuisse 
resolutum examen esse faciendum coram Episcopo vel eius 
Vicario absque ipsorum voto decisivo, et tantum eos posse 
accedere ubi vota sunt paria, vel singularia, quod etiam 
ait Cechus d. num. 6 et 7, et Gratianus decis. 97 ; n. 18, 
Sbroc.de Vic. Episcopi lib 2.q9.211.num.8,et in addit. ibi. 
Ugol. de off. Episc. c. 50, 8. 8 n. 1, et &. 12, num. 3. 
Accedit etiam alia declaratio S. Congregationis, quae sic 
ait: -An si existentibus quatuor examinatoribus singuli exa- 
minati dimidium tantum suffragiorum reportarunt, ex non 
approbatis Episcopus aliquem possit facere approbatum? 
Congregatio censuit posse. Quae accessio Episcopi seu Vica- 
rii debere fieri in ipso examine, seu coram ipsis examinatoribus 
simul cum Ordinario congregatis, ut in dicto verbo trans- 
acto, et in vers. seq. adveniente. Quamvis electio ex ad- 
probatis facienda ab Episcopo ex vers. peracto deinde exa- 
mine, possit ab eo fieri ex post facto et separatim, cum 
ad ipsum solum spectet uti diximus infra v. 13 apparet. 

» Illud autem quod dicitur de votis singularibus quod Epi- 
scopus seu Vicarius possit accedere quibus magis videbitur, 
non procedit quando singuli examinatores approbent unum 
quem alii reprobant; nam tune revera non sunt vota sin- 
gularia, ut' in sequenti declaratione S. Congregationis 
]. Utrum stantibus verbis Concilii, ibi, quorum votis si 
pares aut singulares fuerint, et sì ex tribus examintoribus 
quilibet eorum unum approbaverit, et*alii approbatum ab 
altero reprobaverint, accedente Episcopo uni vincat alios 
duos reprobantes, ex quo sunt numero pares probantium 
et reprobantium? Congregatio respondit mon vincere, et 
neminem istorum videri approbatum. 2. Item an idem 
dicendum sit quando sunt quinque examinatores et quilibet 
eorum approbat unum ex examinatis, et caeteri quatuor 

reprobant approbatum ab altero, Episcopo uni illorum ac- 
cedente ex quo vota sunt singularia an iste cui accedit 
Episcopus sit praeferendus et sic unus ex examinatoribus 
cum Episcopo vincat alios quatuor reprobantes? idem re- 
spondit S. Congregatio. 3. Similiter si unus tantum com- 
pareret ad se examinandum coram tribus examinatoribus 
uno illorum approbante, caeteris reprobantibus, an illis possit 
accedere Episcopus? respondit S. C. non posse et examina- 
tum dici reprobatum. Et ita est accipiendum quod tradit 
Genuen d. cap. 66, 4 et in annot. n. 18. 

» Sed iuxta hoc succedit difficultas quando dicantur vota 
singularia ut Episcopus possit accedere quibus magis vide- 
bitur supposito quod examinatores debeant esse tres ad mi- 
nus, ut dictum est. Respondetur quod cum ex tribus exa- 
minatoribus unus approbat unum quem alter reprobat, tunc 


. dicentur vota singularia, ut Episcopus possit accedere quibus 


magis videbitur et ita procedit quod ait Ugol. d. c. 50 
S. 12, num. 3., quod singulares sunt quando quisque 
examinator unum adprobaverit, et idcirco singulos. Unde 
videtur falsum quod ait Petrus Ledesma supra, quod si tres 
examinatores fuerint divisi in suis votis, potest Episcopus 
vel Vicarius accedere cui voluerit, quod est omnino falsum 
et si duo fuerint pro una parte, et alius pro alia, potest 
etiam Episcopus vel Vicarius accedere parti ‘cui voluerit, 


quod est omnino falsum: nam si duo sunt pro una parte 


et unus pro alia, non sunt pares nec singulares etc. 

» Apparet ex d. &. quod ex approbatis et renunciatis 
per Examinatores solus Episcopus vel Vicarius et non ipsi 
examinatores debent eligere magis idoneum ut in declar. 
Abulen. supra cit. n. 104 et in alia declarat. supra d. 
cap. 18 quae sic ait: non spectare ad examinatores sed 
ad Episcopum eligere ex approbatis magis idoneum. Et 
in alia Perus. et Barchinon. quae sic ait: Sciendum quod 
aliqui examinatores praetendebant ad jeos spectare idoneiorem 
eligere, et ita de facto plures fuerunt provisi, quibus ex 
gratia Sínus mandavit ut expedirent novas provisiones, Et 

in alia Paduana quae sic ait-Per hoc decretum nulla unquam 
. facultas data est examinatoribus in electione idoneioris ad ei 


beneficium conferendum, sed ea ad solum Episcopum spectat; et 
ita etiam censuit S. Congr. 5 Aprilis. 1598, et in una Co- 
chen. 5 Iulii 1599 et tradit Leo dict. cap. 18 num. 34, 
referens dictam declarationem Barchinonen. et Paduanam.— 

» Unde ex approbatis Episcopus suo iudicio et non ex 
votorum calculo, numero et collectione potest eligere et de- 
bet eum, qui sibi magis idoneus videatur, ut alias censuit 
S. Congregatio super dictum cap. 18 his verbis:- Singuli 
examinatores possunt et debent dare vota super qualitate 
cuiuslibet examinati ex forma vers. transacto. Et Episcopus 
non ex collectione horum votorum debet eligere, sed ex 
versu peracto, Examinatores debent solum renuntiare duos 
vel tres, verbi gratia, examinatos idoneos, deinde Episcopus. 
absque votorum calculo, sed suo iudicio debet eligere di- 
gniorem. Alia. An si pluribus examinatis aliqui ultra di- 
midium vocum fuerint consequuti et sic approbati, et unus 
omnia suffragia prospera reportavit, Episcopus facta per 
examinatores relatione possit postposito illo, in quem omnia 
suffragia confluxerunt, alium ex eis eligere, qui ultra di- 
midiam partem vocum habuerint, cum omnes approbati 
dicantur? respondit Congregatio posse: iradit. Genuen. in 
praxi cap. 66 in annot. num. 108, et Leo d. c. 18. num. 
32... Et sic procedit sequens declaratio S. Congregationis. 
Approbantibus licet examinatoribus aliquem tamquam magis 
idoneum in scientia cuius tamen mores ignorantur, et ha- 
bentibus alium non tam doctum, sed ab eis cognitum et 
approbatum in moribus, hic ultimus est praeferendus. Cui 
consonat alia quae sic ait- praeferendus est minus doctus 
modo idoneus quando eius morés sunt noti et approbati, 
doctori, cuius vita ignoratur etc. » 

Quibus in medium deductis- EE. CC. iudicio relictum fuit 


resolutionem dubiis praefatis praebere. 


RESOLUTIO. Sacra C.C. sub die 3 Martii 1877 ea quae 


sequuntur dabat responsa. 


154 POSTULATUM CIRCA CONCURSUS AD PAROECIAS . 

Ad I affirmative | 

Ad II praxim Curiae C. prout proponitur servari posse. 

Ad III Episcopum non teneri ad eligendum tamquam 
digniorem, quem Examinatores maiori suffragiorum nu- 
mero adprobarunt. 

Ex QUIBUS COLLIGES 

I. Ex decreto Concilii Trid. Sess. 24 cap. 18 de ref. 
erui dictum ad concursum haud esse praecise necessarium: 
habetur enim « ibi » Et si Episcopo aut Synodo provincia- 
li, pro regionis more videbitur magis expedire, per edi- 
clum etiam publicum vocentur qui volent examinari. 

II. Haud ex iurisprudentia canonum determinatum fuisse 
. quanto tempore edictum manere debeat affixum; sed sufficere 
ut maneat per aliquod tempus tam ad Valvas Cathedralis, 
quam ad Ecclesiam beneficii conferendi. 

III. Proindeque illa verba decreti Concilii Compestellàni 
per viginti dies ad minimum praefigatur designare termi- 
num edicti, non autem tempus affixionis. 

IV. Ex praefato Tridentini decreto colligi etiam quod Exa- 
minatores pro conferendis paroeciis haud esse possint pauciores 
quam tribus, non autem quod lidem prasone ires esse de- 
beant. 

V. Episcopum et eius Vicarium voto decisivo carere dum 
agatur de constituenda concurrentium idoneitate; sed eosdem 
posse tantum accedere ubi vota sunt paria vel singularia. 

VI. Vota dici singularia cum quisque examinator unum 
approbet, ita ut singuli singulos approbent. 

VII. Praxim Curiae C. haud reprobari potuisse dum Epi- 
scopus vel eius Vicarius àccedant Examinatorum votis eo con- 
silio, ut paritatem aut singularitatem dirimant; quod conso- 
nat aliis S. C. Concilii resolutionibus. 

VIII. Examinatores posse tantum renunciare quot fuerint 
reperti idonei, non vero designare digniorem; quum ipsa S. 
C.C. in una Abulen. declaraverit nom spectare ad examina- 
tores sed ad Episcopum eligere ea approbatis magis ido- 
neum. 

CONCORDIAE, INDULTI ET CONDONATIONIS 


Die 8 Iulii 1876. 


Per summaria precum 


Compendium facti. Capitulum S. patronatu gaudet 
super Ecclesiam ruralem sub titulo S. Mariae, quae ab urbe 
S. parum distat. Usque ab anno 1844 Canonicus B. iussu 
Episcopi excolere coepit sacrisque imbuere doctrinis plebem 
innumeram quae Ecclesiam eamdem circumstat. Verumtamen 
quuur populi eura exposceret residentiam Sacerdotis peren- 
nem, Canonicus B. exemptionem a choro petiit; eamdemque 
obtinuit sub die 10 Septembris 1866 ad triennium arbitrio 
et conscientia Episcopi. 

Mense tamen octobris eiusdem anni in gravem ret 
morbum Canonicus B. a quo morbo (hernia) imparem ad la- 
bores amplius tolerandos ille efficiebatur, nullaque spes ade- 
rat amplius ut ab eodem sanaretur. Hine medicorum consi- 
lio a choro. abstinere omnino debuit; et eorumdem gravibus 
innixus testimoniis die 2 Iulii anni 1870 alterum consequu- 
tus est rescriptum .« Pro gratia dispensationis a chori ser- 
vitio et a residentia pro diebus festis tantum; amissis ta- 
men. distributionibus, quae inter praesentes fieri dicuntur 
ad biennium. » 

Verumtamen biennio expleto, etsi Capitulum annueret 
praedicti Canonici favore absentiae a choro, ob immensas cu- 
ras quas ille impendebat in populum S. Mariae; reclamabat 
tamen ab eodem canonico fallentiarum solutionem ab anno 1861 
ex quo choro interesse destitit, ascendentium ad libellas 3990:72. 
Canonicus. vero B. repetebat impensas de proprio factas ad 

instaurandam decorandamque Ecclesiam S. Mariae. Episcopus 
interdum ut nonnullos removeret abusus qui inter canonicos 
irrepserant, praesertim in non solvendis fallentiis, huiusmodi 
quaestionem componere curavit cum Capitulo, habito respe- 
ctu ad merita insignia Canonici B. Hinc in comitiis capitu- 
laribus conventum est ut omnes condonarentur fallentiae, 
dummodo Canonicus B. nil repeteret de impensis factis: immo 
cederet omnia utensilia et melioramenta in eadem ecclesia. 
facta in bonum Capituli eiusdem Ecclesiae patroni. Statutum 
insuper fuit quod Capitulum assentiretur ut Canonicus B. 
morari posset, causa suae valetudinis apud Ecclesiam S. Ma- 
riae, in qua excolere prosequeretur plebem christifidelium: 
dummodo, Apostolico praevio indulto, tertiam redituum par- 
tem relinqueret favore interessentium. 

Ordinarius retulit reditus canonicorum illius Cathedralis 
distributionibus quotidianis constitui, et dispesci in sexcentum 
punctaturis. Cumque magnis prosequutus fuerit laudibus Ca- 
nonicum B. ob assiduam animarum curam, pro qua exem- 
plaris instar eumdem obstendit, eas quae sequuntur fecit pro- 
positiones. | 

l. Ut S. Congregatio Concilii intuitu expensarum in- 
gentium maximique boni spiritualis a: Canonico peracti, in- 
dulgeret eidem ut retinere posset quidquid ex punctaturis ha- 
buit, quatenus indebite percepisset, idque eo magis quod in 
praesent mediis careret ad restitutionem peragendam. 

2. Ut idem Canonicus dispensaretur ab assistentia Chori 
absque ulla temporis limitatione tum ob eius valetudinem, 
tum ne fructus spiritualis ex laboribus triginta annorum par- 
tus detrimentum pateretur, satis factis tamen Missis hebdo- 
madae et anniversariis. 


Discepiatio Synoptiea. 


EA QUAE ADVERSUS CANONICUM B. FACIUNT, Concilium Tri- 
dentinum in Cap. 12 Sess. 24 de Ref. Sanxit. Distributio- 
nes... « . . qui statis horis interfuerint recipiant, reliqui, 
quavis collusione aut remissione exclusa, his careant iuxta 

Bonifacii VIII decretum, quod S. Synodus in usum revo- 
cat, non obstantibus quibuscumque statutis et consuetudini- 
bus. « Hoc loco animadvertit Bened. XIV Inst. 107 & 42» 
duo nominat Concilium nempe collusionem, ac remissionem. 
Primo evenit quando choro adscripti invicem conveniunt de 
non nolandis absentiis, quamvis absentes revera fuerint. Re- 
missio tunc habetur, cum pars una sponte ac sine ulla con- 
venlione distributiones quotidianas alteri parti remittit. et 
relinquit. Utramque S. Concilium gravissime improbat at- 
que interdicit, quamvis autem id severum nimis videatur, 
ut alleri donare non liceat ea, quae sibi quivis compara- 
vit, tamen parendum omnino est, cum haec iussa indixerit, 
qui decernendi facultatem habebat. » 

Et Suarez Tom. II De Relig. lib. 4 de horis canonic. 
cap. 10 n. 20 S. Congregationis decretum his verbis condi- 
tum recenset: « Non licet Capitulo aliquo praetextu distri» 
butiones quotidianas donare, relinquere, aut quavis collu- 
sione remiltere alicui, qui ab ecclesiae servitio abfuerit, vel 
alio quovis modo distributiones legitimas amittere debeat; 
nec fas sit cuispiam eas recipere, el si receperit suas ne 
faciat, sed eas restituere omnino cogatur. 

Hanc fuisse revera praxim S. Congregationis Concilii fa- 
cile colligitur ex causa Taracinae diei 13 Ian. 1624 quae re- 
fertur in lib.. 22 Decret. pag. 149 « ibi - Sacra Congregatio 
censuit Canonicum uti proponitur, absentem punctari debere, 
nec licere Canonicis eadem puncta, seu quotidianas distri- 
butiones remittere aut condonare, cum eiusmodi collustones 
aut remissiones prorsus sustulerit eiusdem Concilii decre- 
tum. » | | 
Ex rebus nunc praeiactis facilis illatio descendere vide- 
tur quod conventio in themate adprobari nequeat, utpote quae 
S. Concilio Trid. refragari videatur. Et eo minus attendendum 
est quod Ordinarius retulit aiens: quamdam fuisse initam com- 
pensationem inter Capitulum et Canonicum B. hic enim plu- 
rimum de proprio contulit in restaurationem Ecclesiae, ideo- 
que ab eodem retineri posse distributiones indebite perceptas 

ob absentiam a choro. Etenim neminem fugit compensationem 
tum locum habere, cum utrinque adsit certum ac liquidum cre- 
ditum ac debitum. Iamvero ex parte Canonici B. debitum cer- 
tum est, ast creditum haud esse videtur liquidum, cum non 
constet quid et quantum impenderit. Insuper si Canonicus B. 
ut restauraret exornaretque Ecclesiam plurimum de proprio 
impendit, nullo cogente id fecit, et ut ostenderet suam erga 
Deiparam devotionem. Ergo nil repetere potest a Capitulo, et 
nulla ratione excusari potest a fallentiarum solutione, nec non 
a distributionum indebite perceptarum restitutione. Ast dato 
quidem et non concesso quod vera compensatio locum habere 
potuisset, id tamen non licere ex dictis patet. 

Neque concedi posse videtur Canonico B. indultum absen- 
liae a choro ceu petit Episcopus, cum res sit omnino a iure et a 
praxi S. C. Congregationis exhorbitans, et in iure odiosa, non- 
nisi raro et gravissimis de causis aliquando conceditur. Infirmitas 
vero, quae favore Canonici B. allegatur, ea non videtur esse quae 
accessum ad chorum eidem impediat: si enim potuit confessio- 
nem excipere, verbum Dei praedicare, aliaque quidem gravia 
s. ministerii munia peragere, sane minus erit choro interesse. 

EA QUAE CANONICO B. PRODESSE VIDENTUR. Cum tamen in- 
fici nequeat quod Canonicus B. bonum opus operatus sit, tum 
quoad animarum salutem, tum quoad ornatum et instaura- 
tionem, propriis impensis, Ecclesiae, quae in patronatu Capi- 
tuli est, conventio approbari posse videretur. Et re quidem 
vera optimo iure visum est Canonicis quibus fallentiae Canonici 
B. accrescere debuerunt, eas ab eodem haud repetere posse 
quia ipsis, utpote patronis praedictae Ecclesiae plura incum- 
bebant onera circa eamdem, quae eo devenerat ut capella- 
rum receptaculum effecta fuerit, nullaque adesset via quae ad 
Ecclesiam duceret. Hinc quoniam Capitulo aliquid debebat Ca- 
nonicus B. ratione punctaturarum, et Capitulum Canonico ra- 
tione expensarum quae in Ecclesia praedicta factae fuerant, 
ad evitandos inanes circuitus locus compensationi datus est. 
Cum érgo omnis collusio exulet atque remissio, praefata con- 
ventio Tridentino non adversatur, ideoque probari potest. 

Quoad indulti concessionem observatum est, quod infir- 
mitas in iure civili quoque a munere et officio semper excu- 
saverit, ceu patet ex l. 2, S Si quis iudicio ff. si quis cau- 
tionibus et l. 60 quaesitum ff. De re iudicata. Ex parte iu- 
ris Canonici piissima Mater Ecclesia morbo vexatos summa 
humanitate ac pietate iugiter prosequuta est. Hine Bonifa- 
cius VIII zn celeb. cap. Consuetudinem De Cler. non resid. 
in VI, quod à Concilio Trid. renovatum fuit, quum genera- 
tim constituerit absentes distributiones carere, adiunxit sta- 
tim: « exceptis illis, quos infirmitas, seu iusta et rationabi- 
lis corporalis necessitas, aut evidens Ecclesiae utilitas escu- 
saret. » Quod etiam S. Concilii Congregatio pluries indultum 
eiusmodi concesserit facile videre est, nam usque ab anno 1511, 
15 Aprilis statuebat: Eos qui absunt a servitio chori propter 
infirmitatem. . . . . percipere debere distributiones quotidia- 
nas sui Canonicatus, perinde ac statis horis interessent: ex 
lib. XI Decretor. pag. 98 a tergo. Item in causa distributionum 
diei 2 Decem. 1666. 

Infirmitatem vero Canonici B. eam esse ob quam con- 
cedi soleat indultum ex medicorum depositione erui potest. 
Isti enim autumant quod ex speciali Dei auxilio repeten- 
dum sit quod Canonicus B. adhuc possit ea exercere, quae in 
animarum bonum illius Ecclesiae redundant, dum viribus cor- 
poris, poenitus destitutus sit. 

Neque casus iste habet aliquid novi, nam evenit aliquan- 
do ut morbus de se levis, gravior efficeretur per accessum ad 
chorum, ceu Passerinius notat, aliis omisis, ad Cap. Consue- 
tudinem regul. 4, Conclus.5, n.90 De cler. non resid. in VI 
« ibi — Posset tamen dari casus quod infirmitas permitterer: 
Canonicos aliquantisper ex causa sanitatis exire e domo , 
et non permittere adesse choro; unde in his arbitrium boni 
viri debet attendi. » 

Tandem haud obliviscendum est apprime adnumerari inter 
causas, quibus absentiae indultum conceditur, etiam ecclesiae 
utilitatem. Ex dictis siquidem cuique inaotuit quare utilitas 
Canonici B. Ecclesiae provenerit, neque id memoria repetere 

iterum oportet, quoniam ex relatis patet Ecclesiam in qua sa- 
cra exercuit ministeria pro animarum bono Canonicus B. 
Ecclesiam Cathedralis succursalem fuisse, ideoque id peragendo 
eiusdem Cathedralis munus officiumque implevisse. 

Hisce praeiactis quaesitum est quonam responso dimit- 
tendae essent preces Canonici B. 

ResoLutIo. Sacra C. Cong. animadversis expositis, sub 
die 8 Iulii 1876 responsum dedit: 

Iuxta votum Episcopi facto verbo cum SSiiio. 


Ex QUIBUS COLLIGES. 


I. Omnem collusionem et remissionem quoad distributio- 
nes quotidianas ex iure prohiberi, dum Conc. Trid. edisserit: 
qui statis horis interfuerint recipiant (distributiones) reliqui 
vero quavis collusione aut remissione exclusa his careant. 

II, Collusionem, quoad chorales distributiones haberi, quan- 
do choro adscripti invicem conveniunt de non notandis ab- 
sentiis, remissionem vero quando pars una sponte ac sine 
ulla conventione distributiones quotidianas alteri parti remit- 
tit ac relinquit. 

III. Neque cuilibet easdem distribuliones recipere, neque 
suas facere si receperit fas esse. 

IV. Conventionem in themate probandam fuisse videri: 
quum enim omnis collusio et remissio abfuerint, Tridentina 
dispositio, quoad distributiones chorales, haud laesa manet. 

V. Indultum absentiae a choro haud denegari potuisse 
videri Canonieo B. quum pro eo militarent praecipuae causae, 
quibus eiusmodi gratia concedi solet, infirmitas idest et evi- 
dens Ecclesiae utilitas. 

CAMERACEN. 


12 Februarii 1877 


SUPER CONFRATERNITATIBUS SANCTISSIMI ROSARII 
COMPENDIUM FACTI. Sacerdos L. Rector Paroeciae de T. Archi- 
dioecesis Cameracensis in Gallia octo proposuit enodanda dubia 
S. C. Indulgentiarum. Duo priora, quorum alterum Confra- 
ternitates in genere respicit,alterum ad SSñi Rosarii Confraterni- 
tates in specie sese refert, deprompsit orator ex decreto S. C. In- 
dulgentiarum edito die 2 Augusti 1760; quod est sequentis teno- - 
ris « Sanctissimus Dominus Noster Clemens PP. XIII benigne 
concessit ut Confratres et Consorores cuiuscumque Conífrater- | 
nitatis seu Sodalitii aut Congregationis ubique locorum existen- 
tis dummodo sit auctoritate ordinaria erecta, aliqua corporis 
infirmitate laborantes, vel carceribus detenti eisdem omnibus 
et Singulis Indulgentiis, quibus gaudent caeteri Confratres et. 
Consorores gaudere possint et valeant: ita tamen ut omissa 
visitatione Ecclesiae, alia pia opera iniuncta, quae pro viribus 
peragere poterunt fideliter ac devote exequantur. Voluitque 
Sanctitas Sua hanc gratiam suffragari in perpetuum, et ad 
preces cuiuscumque Sodalitii, Confraternitatis, seu Congre- 
gationis concedi absque ulla Brevis expeditione Die 2 Augu- 
sti 1760. » 

Alia sex dubia, quae potissimum SSmi Rosarii Confra- 
ternitates respiciunt, hausit orator ex Summario per S. C. 


^ V wv v V v V V V V V y 


142 | CAMERACEN. 

Indulgentiarum recognito et approbato die 18 Septembris 1562, 
nec non ex Brevi Innocentii XI diei 31 Iulii 1679. incip. 
Nuper pro parte. Dubia autem quae concinnata fuere sunt quae 
sequuntur. 
«I. Utrum. Confratres et Consorores cuiusque Confrater- 
nitatis tunc existentis facultate in praefato Decreto impertita 
gaudere possint et valeant, sine recursu ad S. Sedem vel ad 
hoc dictus recursus sit necessarius ex verbis sequentibus dicti 
Decreti: Voluitque Sanctitas Sua hanc gratiam..... ad preces 
cuiuscumque Sodalitii concedi? 

. ]I. Et quatenus affirmative ad primam partem dubii primi 

utrum Confratres et Consorores Sodalitatis SSii Rosarii ex 
speciali S. Sedis facultate, post Decretum praefatum ab Ordi- 
. nario loci erectae cum participatione omnium ac singularum 
Indulgentiarium ac aliarum gratiarum Spiritualium, quibus 
ditata Archiconfraternitas huiusmodi Romae erecta ante dictum 
Decretum gaudere possint ei valeant AOC in hoc Decreto 
concessa? 

III. Utrum recitatio Rosarii integri in qualibet septimana 
requiratur ad consequendas Indulgentias Archiconfraternitati 
Romae erectae impertitas tam pro dicti Rosarii recitatione, 
quam pro aliis operibus, ita ut omissio Rosarii integri in 
septimana officiat consecutioni Indulgentiarum pro aliis qui- 
buslibet operibus piis concessarum, nempe: pro communione 
in Ecclesia Confraternitatis in prima Dominica cuiuslibet men- 
sis, pro comitatu processionis SSini Rosarii tam in praefata 
Dominiea, quam in septem festis B. M. Virginis pro visita- 
tione Cappellae seu Altaris B. M. Virginis in Dominica prima 
cuiuslibet mensis, in quinque praecipuis festis B. M. Virginis 
ac aliis diebus et coeteris similibus piis operibus? Vel recitatio 
Rosarii integri in septimana requiratur tantum ad assequendas 
Indulgentias recitationi Rosarii adnexas, minime vero ad lu- 
crandas Indulgentias pro aliis piis operibus concessas? 

IV. Quid intelligendum est per verba subsequentia, 
Caput VII integrum quae leguntur sub fine n. 2. Cap. IX 
Catalogi Indulgentiarum SSfi Rosarii a Sanctitate Sua Pio IX 


.CAMERACEN. — 143 
confirmatarum? An per praefata verba implicite confirmentur, 
vel implicite excludantur, a confirmatione aliae Indulgentiae 
contentae in Cap. VII Summarii Indulgentiarum SSmi Rosarii 
ab [nnocentio confirmatarum in suo Brevi Nuper pro parte, 
quae non expresse recensentur in Catalogo Indulgentiarum a 
Sanctitate Sua Pio IX anno 1862? 

V. Quid intelligendum est per verba .sequentia « Confra- 
ires Servientes » quae leguntur in n. 1, Cap. X Catalogi Indul- 
gentiarum SSmi Rosarii a Sanctitate Sua Pio IX adprobati 
anno 1862, an per haec verba intelligantur confratres tam 
militantes quam servituti addicti, imo et famuli? 

VI. Quid intelligitur per verbum Rosarium recitandum 
ante devotam imaginem, pro consecutione Indulgentiae plena- 
riae confirmatae sub. n. 3, Cap X Catalogi Indulgentiarum 
SSmi Rosarii a Sanctitate Sua Pio IX approbati anno 1862, 
an Rosarium integrum vel eius tertia pars? ` 

VII. Utrum in forma uti vocant absolutionis, seu modo 
impertiendae Indulgentiae Confratribus SSmi Rosarii in arti- 
culo mortis dicendum est: et per Indulgentiam plenariam a 
Summo Pontifice Innocentio VIII Confratribus SSmi Ro- 
sarti în articulo mortis costitutis concessam, uti legitur. in 
Capite XII Summarii Indulgentiarum SSmi Rosarii ab Inno- 
nocentio XI approbati in suo Brevi Nuper pro parte, vel di- 
cendum est: et per Indulgentiam plenariam a Summis Pon- 
tificibus Innocentio VIII et Pio V Confratribus SSii Rosarii 
in articulo mortis concessam ut legitur in libellis manualibus 
Ssmi Rosarii? 

VIII. Utrum praeter festa Mysteriorum SS. Rosarii quae 
sequuntur videlicet Annuntiationem B.M.V. eiusdem Visitatio- 
nem, Nativitatem Domini, Purificationem B. M. V. in quibus 
recoluntur quatuor prima Mysteria Rosarii, Resurrectionem 
Domini, eiusdem Ascensionem, Pentecostem et Assumptionem 
B. M. V. in quibus recoluntur undecimum et duodecimum, 
tertium decimum, et quartum decimum mysterium, etiam ut - 
festa mysteriorum SS. Rosarii habenda sint omnia festa 
 subsequentia , quae reperiuntur in libellis manualibus SSmi 

Rosarii, scilicet 1. Dominica infra Octavam Epiphaniae Domi- 
ni, in qua recolitur quintum Mysterium, feria quarta müioris 
hebdomadae in qua recolitur sextum mysterium, feria sexta 
eiusdem hebdomadae, in qua recolitur septimum Mysterium, 
festum S. Coronae Spineae indultum pro Dioecesi Oratoris ac 
fixum feria sexta post cineres, in quo recolitur octavum my- 
sterium, Inventio S. Crucis, in quo recolitur nonum myste- 
rium, Exaltatio S. Crucis in quo recolitur decimum mysterium, 
festum Omnium Sanctorum, in quo recolitur quintum decimum 
mysterium. 2 Quatenus quaedam ex praefatis festis habenda 
sint ut festa Mysteriorum SSthi Rosarii, quaenam sunt 
festa illa? | 


Disceptatio synoptica. 


Consultor, ad quem dubia praedicta remissa fuere, unum- 
quodque expendit eorumdem, aliqua apposite animadvertens. 
Quarum animadversionum nos, de more, ut brevitati inservia- 
mus, nonnullam referemus. : 

Ad primum dubium quod attinet, censuit consultor recur- 
sum ad S. Sedem necessarium esse etiam Sodalitiis iam exi- ‘ 
stentibus: eoquod verba ubicumque locorum existentis tempus 
innuunt presens, in quo nempe Decretum latum est; clausola 
vero ad preces conditionem ponit suspensivam; hine donec 
| conditio eiusmodi purificata fuerit, gratia non suffragatur. 
Ideoque cum Briganti in Reg. XVII Cancell. n. 171, t. II, 
p. 241 dicendum est Pontificem concedere gratiam hac suh 
conditione 4d preces, idest dummodo petatur. d 

Quoad dubium secundum animadversum fuit quod ut 
quivis frui possit gratiis omnibus Confraternitati concessis, nil 
aliud requiritur quam canonica erectio; ergo Sodalitium opus 
non habet novo recursu ad S. Sedem. | 

Circa dubium tertium putavit idem Consultor consequi non 
posse Indulgentias aliis piis operibus adnexas, qui integrum 
in hebdomada Rosarium haud recitaverit. Idque eruit etiam 
ex analogia Confraternitatum , quarum membra scapulare, aut 
cingulum portant; nam pro istis fratribus conditio ferendi prae- 

fata signa ita praecisa est ut aliis indulgentiis gaudere nequeant 
suae Confraternitati concessis, nisi id egerint. Principium 
eiusmodi sanctionem, aliis omissis, etiam sub die 12 febr. 1840 
a S. C. Indulgentiarum obtinuit cum respondit: « Posse fide- 
les Confraternitati sacri Scapularis addicti frui omnibus 
indulgentiis generaliter a Summis Pontificibus concessis .... 
Dummodo dicant orationes praescriptas et peragant opera 
a SS. Pontificibus în concessione earumdem iniuncta inter 
quae illud locum habet, ut parvum scapulare deferant con- 
tinuo pendens a collo etc. 

Ergo ait Consultor, ferre scapulare opus ita necessarium 
est, ut ni id egerint fratres consequi nequeant nequidem alias 
Indulgentias eisdem concessas pro alis piis operibus. 

Dubium aggrediens quartum Consultor notavit Oratorem 
errasse cum citavit Summarium Pii IX et quum incisum ex- 
plicaret, qui citatio mera est, non affirmatio vel ‘exclusio ica 
cita. 

De dubio quinto foris Consultor ait; clarum esse sub ver- 
bo servientes comprehendi tum servituti addicti, tum famuli; 
ei tum ex communi usu loquendi, tum ex praxi forensi sub. 
hoc verbo comprehendi etiam militares certum esse. Ratio 
autem qua Sistus V in Brevi, a Summario Pii IX adducto, 
commutavit visitationem ad Capellam Rosarii, et interventum 
ad processiones in aliquibus festis pro confratribus qui essent 
in itinere, aut in mari, sive servientes, eadem valet etiam 
pro militaribus. Istis enim perdifficile esse potest actus per- 
ficere illos, ob servitium cui obligantur. 

De sexto dubio sermonem faciens Consultor censuit intel- 
ligendum esse de tertia Rosarii parte; nam Gregorius XIII 
in concessione, de qua loquitur Pii IX summarium, dicit 
Rosarium vel coronam: ast sub nomine coronae intilligitur 
tertia pars. 

Ad septimum accedens dubium Consultor edisserit sibi 
indifferens videri an adiiciatur nec ne formulae absolutionis 


nomen S. Pii V. Nam iste Pontifex indulgentiam concessit 
Acta Tom, X, fase. C XI. 19 

plenariam Confratribus in articulo mortis constitutis, confessis 
et sacra synaxi refectis; Innocentius vero VII[ eamdem con- 
cessit Indulgentiam, haud confessionis et communionis condi- 
liones requirens. Quapropter secunda non est nova concessio 
sed tantum primae concessionis ampliatio. Ideoque nominan- 
dus esset potius Innocentius quam S. Pius V. Adiici quoque 
debet quod in Brevi Nuper Innocentii nomen omittitur S. Pii 
V; dum e contrario reperiatur in formula relata in calce 
Breviariorum et diurnorum RR. PP. Praedicatorum. Ideoque 
utraque formula legitima videtur. 

Quum de dubio octavo verba facere debuisset Consultor, 
praemonuit quod etsi illi qui de Rosario scripserint assignare 
voluerint unicuique mysterio proprium festum; tamen nullum 
existit Pontificium decretum per quod horum mysteriorum 
dies determinentur. Quinimo quoad mysteria nonnulla repe- 
riuntur discordes auctores qui de illis tractant; ideoque colligi 
potest quoad hoc haud extare traditionem constantem et uni- 
versalem. Praeterea in Decreto Urbis et Orbis S. C. Indul- 
gentiarum diei 18 Sept. 1362 Sanctissimus Pater « declaravit 
expresse ut quoties in concessione inveniantur verba in festis, 
vel in omnibus et singulis festis Domini...semper intelligan- 
tur tantum festa Nativitatis, Circumcisionis, Epiphaniae, 
Dominicae Paschalis Resurretionis, Ascentionis et Corporis 
Christi, ac pariter declaravit ut quoties in concessione inve- 
niantur verba in festis vel in omnibus festis... B. Mariae ` 
Virg. semper intelligantur dumtaxat festa Conceptionis, 
Nativitatis, Annuntiationis, Purificationis et Assumptionis. 
Atque in eodem decreto Sanctissimus Pater declarat: « guan- 
do invenitur concessa indulgentia partialis in reliquis omni- 
bus festis Domini... .. .. et Beatae Mariae Virginis, 
intelligendum esse de omnibus festis. Beatae Mariae Vir- 
ginis, quae celebrantur ab universa Ecclesia » Quamvis 
declaratio haec magnam effundat lucem super aliquam propositi 
dubii partem, attamen dubium integre haud resolvit; quia 
pontificiae concessiones confraternitatem Rosarii respicientes, 
loquuntur semper de festis mysteriorum Rosarii; quae formu- 

lae multum differunt ab illis relatis in declaratione Pii IX. 
Tandem animadvertit Consultor: quum prima dubii pars septem 
respiciat festus, septem comprehendit membra, quae singu- 
lariter examinari debent, tum quia responsum nequit esse 
aequale pro omnibus, tum quia dependet a principiis diversis 
etiamsi aequale prodierit. 

l. Quapropter Consultor putavit Dominicam infra octa- 
vam Epiphaniae non esse festum Disputationis in Templo. 
Nam ad constituendum festum solemne, proprium et spe- 
ciale alterius ex mysteriis vitae Iesu Christi, inter alias con- 
ditiones absolute requiritur ut annuntietur in Martyrologio; 
ast Templi Disputatio haud annuntiata est. His praenotatis 
notandum quoque.est RR. Pontifices concedere Confratribus 
Indulgentiam plenariam illis diebus quibus aliqua mysteria 
Rosarii, festa Mysteriorum Rosarii celebrantur — Sacra 
misteria Rosarii recensentur: quae verba sensu proprio ap- 
plicantur tantum festis solemnibus, et festis propis et spe- 
cialibus alicuius mysterii. i 

2. Neque Feria quinta in Coena Domini est festum Ora- 
tionis Iesu Christi in Horto: quoniam Martyrologium loquitur 
tantum de SSmae Eucharistiae institutione, et Missa est de 
SSmo Sacramento. Et quamvis in hac die recurrat officium 
luctus, Praefatio de Cruce, et quamvis Oratio Missae, pacisque 
omissio Iudae proditionem innuant, istaque sit prima ex tri- 
bus diebus Passionis, in qua die: adamussim locum habuit 
Oratio in Horto; omnia haeo tamen non sufficiunt ad insti- 
tuendum festum solemne, proprium et speciale, de quibus 

verbum faciunt Pontifices Romani. 
| 3. Pariter feria sexta hebdomadae maioris haberi non 
potest ceu festum in quo Confratres lucrari possint Indulgen- 
tias. Etenim ut Indulgentiae acquiri possint requiritur, ceu 
opus specialiter iniunctum, communio; quae ex actuali Eccle- 
siae disciplina solum celebranti Sacerdoti permittitur. 

4. Inter haec festa cooptari nequit festum Coronae Spi- 
neae; eoquod S. Indul. Congr. statuerit:. quando invenitur 
concessa indulgentia partialis in reliquis omnibus Domini 

festivitatibus intelligi debet concessio de omnibus festis Do- 
mini quae celebrantur ab universa Ecclesia. Attamen festum 
Coronae Spineae non celebratur ab universa Ecclesia. 

5. et 6. Festa Inventionis et Exaltationis S. Crucis ha- 
beri nequeunt ceu festa itineris Iesu Christi ad Calvarium 
suaeque crucifissionis et mortis in cruce. Ad id evincendum 
sufficit ut perpendantur duorum festorum elementa: etenim in 
istis obiectum materiale est crux, in qua Iesus Christus appen- 
sus fuit, quaeque etiam Iesu Crucifixi symbolum repraesentat. 
Obiectum autem formale intrinsecum constituitur ab hoc, 
quod Orux ex Sacratissimis Iesu Christi membris tacta fue- 
rit, eiusque pretioso Sanguine madefacta. Obiectum formale 
eatrinsecum festi Inventionis apud Latinam Ecclesiam nil 
aliud est quam quod S. Elena Crucem repererit; festi autem 
Exaltationis, quod Heraclius eamdem Crucem recuperaverit. 
Tandem mysticum obiectum duorum festorum est gloria lesu - 
Crucifixi, triumphus quem, lesus in cruce moriens, retulit. 

Dum ex adverso pro mysteriis quibus tribuere hrec festa 
quis vellet, obiectum materiale est lesus Christus; obiectum 
autem formale est sententia mortis, iter ad Calvarium, sacri- 
ficium Crucis, idest lesus Christus morte damnatus, gravis-. 
simo ligno crucis oneratus, quique in cruce moritur. 

7. Festum Omnium Sanctorum est proprie festum my- 
sterii decimiquinti; eo quod sit festum solemne, proprium et 
speciale Omnium Sanctorum et B. M. Virginis; tum quia 
festi huius obiectum sit gloria omnium Sanctorum et B. V. 
Mariae. Neque obicii potest quod Beatae V. M. gloria cele- 
bretur in die festi Assumptionis, quae est ut ait Bened. XIV 
gloriosa quaedam animae et corporis translatio B. M. Vir- 
ginis; quae revixit.. Tandem obiectum festi Assumptionis est 
tantum gloria Virginis; festi autem omnium Sanctorum obie- 
ctum est gloria Virginis nec non Sanctorum omnium; ideoque 
duo constituunt festa inter se distincta. 

Haec, aliaque per Consultorem adducta fuere. 

ResoLutIo Sacra Congregatio Indulgentiis sacrisque Reli- 
quiis praeposita, partim in comitiis generalibus habitis apud 

Vaticanas aedes die 8 Maii 1874, partim in particularibus die 
12 Februarii 1877, audito prius.Consultoris voto, ad praefata 
dubia respondendum censuit ut infra. 

Ad I. Negative ad primam partem, affirmative ad se- 
cundam, et ad mentem: mens est supplicandum SSmo: ut 
per decretum generale extendatur ad omnes Confratres cu- 
iuscumque Confraternitatis, aut Sodalitii Indultum lucrandi 
singulas Indulgentias exercendo opera pia, quae pro viri- 
bus peragere poterunt. 

Ad II. Provisum in primo. — 

Ad III. Negative ad primam partem, offirmative ad se- 
cundam. 

Ad IV. Affirmative ad primam partem, negative ad secun- 
dam. 

Ad V. Affirmative, et extenditur ad milites actu servien- 
tee. j* 

Ad VI. Intelligitur tertia pars. 

Ad VII. Utraque forma est legitima. 

Ad VIII. Ad primam partem negative; ad secundam 
dumtaxat festum omnium Sanctorum pro decimo quinto 
mysterio, et festum B. Mariae Virginis feria secta post 
Dominicam Passionis pro decimo mysterio, facto verbo cum 
ISSfho. | 

De quibus facta relatione per me infrascriptum Cardina- 
lem Praefectum SSmo Dio Nostro Pio PP. IX in audientia 
diei 25 Februarii 1877 Sanctitas Sua petitas gratias benigne 
concessit. 

Datum Romae ex Secretaria eiusdem S. Congregationis 
die 25 Februari 1877. 

4 A. Carp. OrEgLIA A S. STEFANO Praef. 
Dominicus Sarra Substitutus. 

EX S. CONGREGATIONE INDICI 


DECRETUM 


Sabato die 24 Mati 1877. 


Sacra Congregatio Eminentissimorum ac Reverendissimo- 
rum Sanctae Romanae Ecclesiae Cardinalium a Sanctissimo 
Domino Nostro Pio Papa IX Sanctaque Sede Apostolica Indici 
librorum pravae doctrinae, eorundemque proscriptioni, expur- 
gationi, ac permissioni in universa christiana Republica prae- 
positorum et delegatorum, habita in Palatio apostolico vadi- 
cano die 22 Decembris 1876 damnavit et damnat, proscripsit 
proscribitque vel alias damnata atque proscripta in Indicem. 
Librorum prohibitorum referri mandavit et mandat quae se- 
quuntur Opera: 

Rodrigues Hippolyte. — Les trois filles de la Bible. — 
Paris 1865. 

Les origines du sermon de la montagne. — Paris 1868. 

La justice de Dieu, introduction à l'histoire des Judéo-cre- 
tiéns. — Paris 1869. | 

Histoire des premiers chrétiens de l'an 6 à l'an. 38; pre- 
mière partie, le Roi des Juifs, 6-29; deuxième partie, Saint 
Pierre, 29-38. — Paris 1873. 

Les seconds chrétiens — Saint Paul 37-66 orné de trois 
cartes semi-muettes des voyages de Paul. — Paris 1876. 
Opera praedamnata ex Constit.Clem. VIII 28 februarii 1592. 

Les origines de la religion, par Jule Baissac. — Paris, 
G. Decaux, 1877. 

Ensayos sobre el movimiento intelectual en Alémania, por 
D. José del Perojo — Madrid, Imprenta de Medina y Navarro. 

Ferrari Giuseppe. Opera omnia. ` 

Buccellati A. L’Allucinato, Romanzo in tre libri, vol. 3. 
— Milano 1879-76. Auctor laudabiliter se subiecit et Opus 
reprobavit. 

Della società politica e religiosa rispetto al secolo decimo- 
nono, per Guglielmo Audisio, professore di filosofia del diritto 
nell’Università Romana, canonico di S. Pietro in Vaticano. 
— Firenze 1876. Decr. S. Off. fer. IV. die 18. Aprilis 18TT. 
Auctor laudabiliter se subiecit et Opus reprobavit. 

Auctor Operis cui titulus: La questione religiosa di ieri e di 
oggi, con quattro punti di riforma cattolica, per G. B. Fio- 
rioli Della Lena, Padova 1869, proib. Decr. 22 Mart. 1869, 
laudabiliter se subiecit et Opus reprobavit. 

Itaque nemo cuiuscumque gradus et conditionis praedicta 
Opera damnata atque proscripta, in quocumque loco, et quo- 
cumque idiomate, aut in posterum edere, aut edita legere ‘vel 
retinere audeat, sed locorum Ordinariis, aut haereticae pra- 
vitatis [nquisitoribus ea tradere teneatur sub poenis in Indice 
librorum .vetitorum indictis. | 

Quibus SANCTISSIMO DOMINO NOSTRO PIO PP. IX. 
per me infrascriplum S. I. C. a Secretis relatis, SANCTI- 
TAS SUA Decretum probavit et promulgari praecepit. In 
quorum fidem etc. 

Datum Romae die 20 Aprilis 1877. 


ANTONINUS CARD. DE LUCA Praefectus 


‘Fr. Hieronymus Pius Saccheri Ord. Praed. 


S. Ind. Congreg. a Secretis 
Loco 94 Sigilli 


Die 14 Maii 1877 ego infrascriptus magister Cursorum testor 
supradictum Decretum affixum et publicatum fuisse in Urbe. 
' Philippus Ossani Mag. Curs. 

MONITUM 


Ut inscitiam ineuntis aetatis, aliorumque credulitatem de- 
decipiant, sub specie recti, solent Religionis atque Moralis 
christianae osores, nomine scientiae progressus operire quid- 
quid effutiant aut perscribant adversus easdem. Verumtamen 
RR. Pontifices, qui omni studio Doctrinae revelatae et tra- 
ditae integritatem protegunt, velum calliditati subducunt er- 
roresque detegunt. Specimen tum perversitatis ad fallendas 
animas, tum vigilantiae RR. Pontificum ad praecavendos 
errores exhibet documentum inferius relatum ; quod apprime 
hisce temporibus nostris aptatur, quibus plus aequo scientiae 
progressus iactatur ab inimicis piae Matris Ecclesiae. 


DAMNATIO 


Et prohibitio Libri, cui titilus — Lettera sulla direzione 
degli studi di Francesco F. Ginevra 1843 (1). 


GREGORIUS PP. XVI. 


AD PERPETUAM REI MEMORIAM 


Inter maximas et acerbissimas quas turbulentissimis hisce 
temporibus ingeniscimus Catholicae Religionis calamitates, 
praecipua sane est pestiferorum librorum colluvies, qui veluti 
locustae ex puteo abyssi prodeuntes ferme totam invadunt, ad 
eam vastandam, Domini vineam, et tamquam poculum plenum 
abominationum, quod vidit Ioannes in manu Meretricis ma- 
gnae, venenum omnis generis bibentibus praebent. Huiusmodi 
profecto est libellus qui inscribitur « Lettera sulla direzione 
degli Studii » sub nomine « di Francesco F'. » , notam prae- 
seferens typographicam« Ginevra*1843 » : mole quidem exi- 


(1) Latine — Litterae quoad studiorum directionem per Franciscum F. Ge- 
nevae 1843, 


DAMNATIO 153 
guus, sed argumenti varietate, et errorum multitudine magnis . 
voluminibus habendus est aequipollens, eo fine ac maligna ma- 
gistrorum iniquitatis arte ad pauca folia ideo redactus, ut sic 
molis exiguitate et modicitate pretii facilius esse possit prae - 
omnium manibus ad quaelibet studia inficienda, et depravan- 
dam iuventutem cuiuslibet aetatis, ordinis et conditionis, re- 
ligionemque labefactandam. Ex callidioribus quippe Fidei et 
christianae moralis hostibus quos laudat et nominat, atque 
ex damnatis eorum operibus hausisse conspicitur Auctor per- 
. versas et erroneas quas dictat sententias, et aculeata quibus 
utitur sophismata contra Ecclesiam, contra catholicam doctri- 
nam, contra christianam moralem, ut vere dici possit in uno 
hoc eius libello praecipuos collegisse omnium errores atque 
deliramenta ; ac propterea eidem libello merito potest aptari 
quod de Priscillianistarum dogmate scribit S. Leo ad Tur- 
ribium (ep. XV.) scilicet « Nihil esse sordium in quorum- 
» cumque sensibus impiorum , quod in hoc Zibello non con- 
» fulserit: quoniam de omni terrenarum opinionum luto mul- 
» tiplicem sibi faeculentiam Auctor miscuit; ut solus totum 
» biberet, quod alii ex parte gustassent. » Atque ut id aper- 
tissime pateat, sufficit ex bene multis sequentia summatim 
ad operis sensum excerpta adnotare. 

Asserit Auctor, non posse vincendo responderi philoso- 
phorum Scepticorum argumentis: « atque Scepticismum in- 
sinuat etiam circa Cosmogoniam Mosaicam: « et periculo- 
sas promovet captiosasque dubitationes circa animae naturam 
eiusque facultates. « Ad ipsius praeterea mentem, iudicandum 
esset de virtutibus et vitiis relate tantum ad felicitatem ge- 
neris humani, et conservationem ordinis Naturae in societate 
civili: - nullo proinde habito respectu ad Legem divinam , 
neque ad religiosam actionum moralitatem. - Immo eo im- 
pietatis devenit, ut pro absurdo habeat et immorale quod- 
cumque dogmaticum principium unde frenum imponitur pas- 
` sionibus humanis, audeatque, omni deposita verecundia, sua- 
dere politicae Potestati passionis omnium turpissimae et effre- 
natioris impunitatem. - Statum autem Naturae docet statum 

esse belli ac veluti brutorum. - Insuper acceptam refert Lu- 
thero et Protestantismo, tamquam societatis beneficium, re- 
formationem philosophicam et reformationem politicam, unde 
. meliorem asserit factam fuisse et nunc esse conditionem po- 
pulorum ferme omnium Nationum. — Constat igitur , Reli- 
gionem, quam comminiscitur Auctor, essentialiter esse aliam 
a Religione revelata, eamque esse tantum Religionem  poli- 
ticam , determinandam , regendam , ac etiam pro voluntate 
reformandam a politica Potestate cuiuscumque Status, prout 
in Status Protestantium. 

Quoad vero Religionem Catholicam, sub nomine Ministro- 
rum, exprobare intendit Ecclesiae numerum dogmatum, mo- 
raliaque praecepta libertatem cogitandi limitantia ; ac modum | 
proponit quo possint Gubernia, sub quibus viget, eam redu- - 
cere , ut ad sensum Politicorum utilis evadat socletati cui 
praesunt. Utilem autem humano generi et societati illam dicit 
esse Religionem, in qua pauca sint dogmata, simplicioresque 
religiosae exercitationes , et in qua Metaphysicae (ut ait) 
praetensionibus cor substituatur, id est (ex operis contextu) 
in qua moralibus, Christianae Religionis praeceptis substitu- 
antur cordis motiones et affectiones. Quoad crimina autem 
contra Religionem, studendum esse docet servandae Tolleran- 
tiae, magis quam dogma protegere. 

Patet itaque Auctoris consilia, et dictata ad reformandam 
seu potius ad evertendam tendere Catholicam Religionem 
juxta principia Protestantium. Principia siquidem ab Auctore 
posita atque statuta pro Legislatorum et Gubernantium norma 
in Religionis negotio eo diriguntur: wt Clerus diffldentiae 
et ludibrio populorum, et ecclesiastica Auctoritas suspicioni, 
invidiae, et despectui exponaturGubernantium:w/ vel unico tra- 
ctu avellantur, vel gradatim abalienentur fideles ab Apostolica 
Sede, . Catholicae Unitatis centro: ut quaelibet abrogetur ec- 
clesiastica iurisdictio in foro externo, et in omnibus externis 
actionibus: uż ius sit politiċae Potestati moderandi et etiam ` 
variandi ecclesiasticas Institutiones, et Instructiones etiam 
elementares, excutiendi Catholicae Ecclesiae dotrinam, ac de ea 

iudicandi, eiusque interdicendi. proclamationem; ut Ecclesiae - 
regimen ad unum spectet, vel uni subiiciatur civili Gubernio: ` 
uno verbo, eo tendunt, ut Ecclesia in durissimam adducatur 
Gubernii servitutem. 

Haec igitur omnia serio perpendentes, atque ad Crucifixi 
pedes profusis lacrymis çonsiderantes immensa animarum damna 
a dicti pestiferi libelli lectione oritura: auditis Venerabilium 
Fratrum Nostrorum S. R. E. Cardinalium in tota Republica 
Christiana Inquisitorum Generalium suffragiis, Motu proprio 
et ex certa scientia, ac matura deliberatione Nostra, deque 
Apostolicae potestatis plenitudine , praefatum libellum ubi- 
cumque, et quocumque idiomate, seu quavis editione et ver- 
sione impressum, aut, quod, absit, imprimendum tenore prae- 
sentium damnamus, reprobamus, et prohibemus sub consuetis 
clausulis et poenis in indice librorum vetitorum indictis, tam- 
quam continentem doctrinas et assertiones - inducentes in Sce- 
pticismum et incredulitatem, scandalosas contra bonos mores, 
impias respective falsas, temerarias, captiosas, erroneas haeresi 
proximas, de haeresi suspectas, iniuriosas ‘et calumniosas in 
odium sacri ecclesiastici Ministerii, divinis Ecclesiae iuribus 
derogantes, Fidei divinaeque Constitutionis Ecclesiae eversivas, 
Protestantismo eiusque propagationi faventes, schismaticas. - 

Hortamur itaque et obtestamur in Domino Venerabiles 
Fratres Patriarchas, Archiepiscopos, Episcopos, aliosque Lo- 
corum Ordinarios, ut, pro sibi divinitus’ commisso docendi 
ministerio , meminerint se districte teneri ad instruendum 
Gregem in catholica doctrina , atque ad eos arguendos qui 
contradicunt, proindeque ad modis omnibus , omnique solli- 
citudine, et apostolica firmitate satagendum, ut oves a tam 
venenatis pascuis, scilicet ab huius impii et execrandi libelli 
lectione avertantur. 

Ut autem eaedem praesentes Litterae omnibus facilius in- 
notescant, nec quisquam illarum ignorantiam allegare possit, 
-volumus et decernimus , illas ad valvas Basilicae Principis 
Apostolorum, et Cancellariae Apostolicae , nec non Curiae 
generalis in Monte Citatorio, et in Acie Campi Flore de Urbe 

. per aliquem ex Cursoribus, Nostris, ut moris est publicari, 
- illarumque exempla ibidem affixa relinqui: sic vero publicatas 
perinde afficere omnes et singulos quos spectant, ac si uni- 
cuique illorum personaliter notificatae et intimatae fuissent. 
Datum Romae apud Sanctam Mariam Maiorem sub an- 
nulo Piscatoris die V. Augusti Anno MDCCCXLIII Ponti- 
ficatus Nostri Anno XIII. 


A. CARD. LAMBRUSCHINI. 


Die, Mense, et Anno, quibus supra, supradicta Damna- 
tio, et Prohibitio afixa, et publicata fuit ad valvas Ba- 
stlicae, Principis Apostolorum, et Cancellariae Apostolicae, 
nec non Curiae Generalis in Monte Citatorio , et in Acte 
Campi Florae, ac in aliis locis solitis et consuetis Urbis 
per me Aloisium Pitorri Apostolicum Cursorem. 


loseph Cherubini Magister Cursorum. 

EX 9. RITUUM CONGREGATIONE 


RATISBONEN. 


Quod Apostolicae Sedi erat in votis, ut sacra Romanae 
Ecclesiae Liturgia in omnibus servaretur Dioecesibus, quum 
Deo adiuvante effectum prope esset; Sacra Rituum Congre- 
gatio etiam de promovenda uniformitate cantus Gregoriani 
sollicita, curavit ut nova editio librorum eiusdem cantus Gre- 
goriani diligentissime adornaretur. Quamobrem Sanctissimus 
Dominus Noster Pius Papa 1X., per eamdem Sacrorum Ri- 
tuum Congregationem, peculiarem deputavit Commissionem 
Virorum Ecclesiastici cantus apprime peritorum; quae sta- 
tuit, ut Graduale Editionis Mediceae Pauli V. iterum in lu- 
cem ederetur, et cetera quae deerant, supplerentur ad normam 
eiusdem Gradualis. 

Eques Fridericus Pustet Ratisbonensis, Typographus Pon- 
tificius, qui plures Librorum Liturgicorum Editiones lauda- 
biliter confecerat; suis laboribus et expensis ingens hoc opus 
perficere aggressus est, sub directione tamen, et revisione su- 
perius laudatae commissionis. 

Eiusmodi Opere iam magna ex parte accuratissime abso- 
luto, plures in illud eiusque Ty popraphum excitatae sunt contra- 
dictiones; adeo ut nonnullae Ephemerides, nedum iniuriosas cen- 
suras contra ipsum cantum et Commissionem Romanam in- 
tulerint, ac fidem pluribus Sacrorum Rituum Congregationis 
Decretis ac super re latis infirmare praesumpserint: verum 
etiam dubia promoverint de authenticitate et vi Litterarum 
Apostolicarum, in forma Brevis, sub die 30 Maii Anni 1873, 
quibus idem Sanctissimus Dominus Noster Pius Papa IX. 

Editionem praefati Gradualis magnopere commendare digna- 
tus est, quemadmodum Paulus V. Editionem Mediceam simi- 

libus Litteris Apostolicis condecoravit. 

| Quum autem Typographus Fridericus Pustet haec omnia 
ad Sacram Rituum Congregationem detulerit, ipsamque pro 
opportuno remedio deprecatus sit, eadem Sacra Congregatio, 
ne fini, quem sibi per hanc novam Editionem Librorum Cantus 
Ecclesiastici proposuit, alia obstacula et contradictiones inter- 
ponantur, Oratoris precibus rescribendum censuit: « Provi- 
» sum per Breve Pontificium diei 30 Mati Anni 1873, 
» quo editio D. Friderici Pustet a speciali Commissione Vi- 
» rorum Ecclesiastici Cantus apprime peritorum, a Sanctis- 
» simo Domino Nostro per Sacrorum Rituum Congrega- 
» tionem deputata, accuratissime revisa, approbata, atque au- 
» thentica declarata,magnopere Reverendissimis locorum Or- 
» dinarits, iisque omnibus, quibus Musices Sacrae cura est, 
» commendatur; eo quod eidem Sanctissimo Domino Nostro 
» Si maxime in volis, ut, cum în ceteris quae ad Sacram 
> Liturgiam pertinent, tum etiam in cantu una cunctis in 
» locis ac Dioecesibus, eademque ratio servetur, qua Roma- 
» na utitur Ecclesia. » — | 


Atque ita rescripsit ac declaravit. 
Die 14 Aprilis 1877. 


A. Ep. SABINEN. CARD. BILIO : 
S. R. C. Praef. 
(L. XK S.) 
Placidus Ralli, S. R. C. Secret. 

DECRETUM 


Neapolitana Beatificationis et Canonizationis Ven.Servi Dei Ioannnis 
Baptistae Iossa laici neapolitani. 


In Causa Beatificationis et Canonizationis Ven. Servi 
Dei Ioannis Baptistae lossa praefati quum agi deberet in Con- 
gregatione Sacrorum' Rituum Ordinaria de validitate Proces- 
suum in eadem Causa constructorum ad instantiam Rev. Pa- 
tris Generosi Calenzi Presbyteri Congregationis Oratorii de 
Urbe, et. huius Causae Postulatoris, Einus et Rmus D. Card. 
Dominicus Bartolini. huius Causae Ponens sequens Dubium 
proposuit in Ordinariis Sacrorum Rituum Comitiis ad Vati- - 
canum hodierna die habitis. « An constet de Validitate Pro- 
cessuum tam Apostolica quam Ordinaria Auctoritate con- 
Structorum, Testes sint rite ac recte ecamtnali et iura pro- 
ducta legitime compulsata in casu et ad effectum , de quo 
agitur ? » Eñi porro ac Rmi. Patres sacris tuendis Ritibus 
praepositi post accuratum omnium examen, audito etiam voce 
et scripto R. P. D. Laurentio Salvati S. Fidei Promotore, 
rescribendum censuerunt: « Praevia sanatione Actorum in 
Processu Ordinario ab obitu cl. me. Card. Caracciolo usque 
ad novam terminorum prorogationem: Affirmative » die 3 
Februarii 1877. 

Facta autem ab infrascripto Sacrorum Rituum Congrega- 
tionis Secretario fideli relatione, Sanctitas Sua sententiam Sa- 
crae Congregationis ratam habere et confirmare , petitamque 
sanationem benigne indulgere dignata est. 

Die 15 eiisdem mense et anno. 


k. EP. SABINEN CARD. BILIO 
S. R. C. PnaEF. 
Loco }K Sigilli | 
Plac. Ralli S. R. C. Secret. 

DECRETUM 


Veronen. Beatificationis et Canonizationis Ven. Servae Dei sororis 
Magdalenae Marchionissae de Canossa Institutricis Filiarum a 
Charitate. 

Nono Kalendas Iulias Anni 1870 quum Sanctissimus Do- 
minus Noster PIUS PAPA IX benigne annuerit ut de Dubio 
Signaturae Commissionis Introductionis Chusae Servae Dei Ma- 
gdalenae Marchionissae De Canossa praefatae ageretur in 
Congregatione Sacrorum Rituum Ordinaria absque interventu 
et voto Consultorum licet non elapso decennio a die praesen- 
tationis Processus Ordinarii in Actis Sacrorum Rituum Con- 
gregationis, Subscriptus Cardinalis huius Causae Ponens ad 
instantiam Reverendi Patris Iosephi Boero Sacerdotis Professi 
e Societate lesu et huius Causae Postulatoris, attentis Litteris 
Postulatoriis plurium virorum Ecclesiastica et Civili Dignitate 
illustrium, in Ordinariis Sacrorum Rituum Comitiis ad Va- 
lieanum hodierna die coadunatis sequens Dubium discutien- 
dum proposuit, nimirum « An sit signanda Commissio Intro- 
ductionis huius Causae in casw et ad effectum de quo 
agitur ? » 

Et Sacra eadem Congregatio omnibus maturo examine 
perpensis, auditoque voce et scripto R. P. D. Laurentio Sal- 
vati Sanctae Fidei Promotore rescribendum censuit: Afirma- 
tive seu signandam esse Commissionem , si Sanclissimo 
placuerit. Dia 3 Februarii 1877. 

Facta postmodum de praemissis Sanctissimo Domino No- 
stro PIO PAPAE IX per infrascriptum Secretarium fideli 
relatione , Sanctitas Sua Sententiam Sacrae Congregationis 
ratam habuit et confirmavit: propriaque.manu signavit Commis- 
sionem Introductionis Causae Ven. Servae Dei Magdalenae 
Marchionissae De Canossa praefatae. 

, Die 15 iisdem Mense et Anno 
. AL. EPISC. SABINEN CARD. BILIO 
S. R. C. PRAFF. 
Locus P Signi 
Plac. Ralli S. R: C. Secretarius 

SANOTISSIMI DOMINI NOSTRI 
DIVINA PROVIDENTIA 


PAPAE IX. 
ALLOCUTIO 


HABITA DIE XXII IUNII MDCCCLXXVII AD S. R. E. CARDINALES 
IN AEDIBUS VATICANIS 


VENERABILES FRATRES 


Gratissimum est Nobis hodie conspectu frui frequentiaque 
Vestra, non solum ut Vobiscum agamus de novis praestantibus 
viris in amplissimum ordinem vestrum cooptandis, sed etiam 
ut iustissimum, quod Nobis maxime cordi est, officium erga 
Venerabiles Fratres Ecclesiarum Catholici Orbis Antistites, et 
erga Christifideles universos impleamus, ac intimos sensus ad 
. eos expromamus, quos corde continere non possumus. Dedit 
enim Nobis nuper divinae Clementiae amplitudo praeter tot 
alia insignia bonitatis suae. argumenta, ut quinquagesimum 
natalem diem Episcopalis Nostrae consecrationis videremus, 
atque hoc munus aliis etiam muneribus cumulavit, ut nempe 
iam effusam hac occasione erga Nos et Sanctam hanc Sedem 
dilectionem omnium ordinum, tum Urbis Nostrae, tum aliorum 
populorum et nationum longissimo etiam terrae marisque 
tractu a nobis dissitarum, tam mira obsequii, pietatis, et 
liberalitatis eorum experiremur officia, quae vere magnum 

Acta Tom, X, fase. O XII. n 

spectaculum fuerunt mundo, et Angelis et hominibus. Agno- 
scebamus Nos quidem et publica cum commendatione, ut nostis, 
declarare non omisimus in Allocutione ad Vos habita die 12 
elapsi Martii, Catholicum populum universum Nobis et huic 
Apostolicae Cathedrae esse devinctissimum; sed hoc ipsum 


Fideles ita splendidis nuper indiciis, omnibusque modis palam, 


publiceque ostendere et confirmare voluerunt, ui. quae ad 
eorum laudem pertinebant in magnam admirationem prorsus 
converterint, et gloriam Deo tribuentes, Nos iucundissima 
consolatione perfuderint. In omni enim paene mundi regione 
ille dies divinae erga Nos benignitatis et miserationis a po- 
pulo Dei publicis letitiae et religionis significationibus cele- 
bratus est, undique ad.nos litterae allatae sunt plenae filialis 
affectus, plenae doloris, ob iniquum bellum cui obnoxii su- 
mus, quasi tum primum post longa intervalla filiorum vox 
compressa erupisset : ipsi etiam catholicarum nationum re- 
ctores, aliique principes viri et foeminae non solum amplis- 
sima nobilitate, sed regali etiam sanguine spectabiles, suae 
Nobis devinctae voluntatis officia exhibuerunt, luculenter 
ostendentes suum religiosum studium ab aliorum pietate non 
vinci. Frequentia autem ac multitudo Fidelium ex omni lingua 
populo et natione, ex omni ordine aetate et sexu, qui prae- 
euntibus Pastoribus suis, peregrinatione suscepta, ex remo- 
tissimis etiam regionibus ad nos venerunt, fide et amore eorum 
animos inter.tot cuiusque generis incommoda sustentante, 
comperta est Vobis Venerabiles Fratres, qui tantam vim di- 
lectionis admirantes de ea, in Vestrae gratulationis officio 
apud Nos amanter implendo, glorificastis Deum, et super ipso 
divinarum gratiarum largitatem votis vestris implorastis. Vos 
enim vidistis confertissima agmina ad has aedes Nostras ita 
in dies singulos coufluentia, ut satis ostenderent quam cu- 
perent diuturnum desiderium Patris sui conspiciendi et allo- 
quendi explere, vidistis amantissimos filios voces Nostras cu- 
pidissime haurire, et suis protestationibus ac obsequii signi- 
ficationibus quas lacrimae interdum interrumpebant in persona 
humilitatis Nostrae Vicariam Christi potestatem venerari, atque 

ipsum colere Apostolorum Principem, cuius dignitas in in- 
digno licet haerede non deficit. Hanc autem venerationem il- 
lustriorem ac splendidiorem quoque Catholicus populus facere 
voluit, missis et allatis ad nos ex omni parte uberibus lar- 
gitionum subsidiis, missis et allatis muneribus, multitudine, 
varietate, pretio, artificio admirabilibus, quae dum Nobis facul- 
tatem praebent subveniendi huius Apostolicae Sedis, et Ecclesiae 
suis bonis spoliatae necessitatibus, christianae etiam caritatis 
vim et splendorem produnt, quae non modo omnia suffert, 
omnia sustinet, sed etiam calamitatum et paupertatis impe- 
dimenta nesciens, talis est ut numquam excidat, nunquam 
exhauriatur. | 

At quis, Venerabiles Fratres, dies tribulationum nostrarum 
in exercitationem et splendorem tantarum virtutum convertit, 
quis tantam fidem ac pietatem extulit ac fovit, quis infirmitati 
Nostrae illud solatium concessit, ut tam illustrium exemplorum 
Populi Christiani spectatores et testes essemus? Pater miseri- 
cordiarum et Deus totius consolationis, qui ubi maior est ser- 
vorum suorum tenuitas et infirmitas, ibi magis suam gloriam 
manifestare consuevit, in cuius manu sunt corda hominum, in 
cuius ditione cuncta sunt posita, Ipse fecit Nobiscum misericor- 
diam suam, [pse fecit cum tentatione proventum ut possemus su- 
stinere, Ipse gloriam suam in Ecclesia revelavit ostendens mun- 
do eam quo magis impugnatur vires suas intentius .exerere, 
quo magis deprimitur, altius attolli. Facere itaque non pos- 
sumus quin in conspectu Vestro et coram universo orbe ex 
intimo corde gratiam et gloriam tribuamus Deo clementissimo, 
Ipsi benedicentes et confitentes quoniam benignus est et con- 
fortans in die tribulationis, et sciens sperantes in se, ac 
Eum precantes ut sacrificium laudis et benedictionis nostrae 
licet impar operibus misericordiae suae, in abundantia tamen 
suae dignationis bonus ac propitius excipiat. | 

Hoc autem officii Nostri debito erga Divinam Bonitatem 
perfuncti, aequum est nunc ut ad Vos, Venerabiles Fratres 
et Dilecti Filii, ex catholico orbe universo, sermonem Nostrum 
convertamus. Vellemus quidem, uti apud eos ex Vobis egimus, 

qui ad Nos accesserunt, ita etiam unicuique Vestrum a quibus 
amoris testimonia accepimus, gratissimi animi Nostri sensus 
declarare; sed cum id operosius et maius esse videamus, quam 
ut litterarum ministerio praestari possit, grave Vobis non sit, 
ut quemadmodum unum fuit omnium Vestrum cor, anima una 
in obsequiis Nobis deferendis, ita etiam una sit oratio, qua 
dum universos publice alloquimur, erga singulos privatim in- 
tendimus grati animi Nostri officio perfungi. Vobis itaque, 
Venerabiles Fratres et Dilecti Filii, corona mea sicut Apo- 
stolus ait, et gaudium meum, singulares gratias et habemus 
el agimus, eo affectu et sensu qui melius intelligitur ab ani- 
mis fidelibus, quam verbis exprimi et aequari possit. Vos fe- 
cistis ut luceret lux Vestra coram hominibus, Vos glorifica- 
stis Deum et Ecclesiam, Vos de immaculata Christi Sponsa 
ac Christi in terris Vicario optime meruistis, ac pia liberalitate 
thesaurum Vobis fecistis non deficientem in caelo, ubi eum nec 
aerugo corrumpit, nec tinea demolitur.. 

Quoad Nos autem dilectionis Vestrae memoria ex animo 
Nostro non excidet, immo Ecclesiae fastis commendata ad ex- 
emplum etiam aedificationem et praeconium posterorum dima- 
nabit, nec quidquam umquam erit Nobis antiquius, quam Pa- 
storum Principem constanter rogare, ut Vobis, qui seminastis 
in benedictionibus de benedictionibus et metere abundanter 


largiatur. 
At nunc hac parte sermonis Nostri praetermittere non 


possumus, quin ad veram vim et significationem tantarum 
rerum, mentem Nostram conferamus. Quidnam enim tantus Fi- 
delium ardor, tanta alacritas et constantia, tantus eorum con- 
sensus in communis Patris acerbitatibus sublevandis, in hac 
Apostolica Sede suis subsidiis iuvanda eiusque causa tuenda, 
in deplorandis iniuriis. quae eam affligunt, et divina Clemen- 
tia imploranda, in assiduis peregrinationibus suscipiendis, 
quidnam huiusmodi studia et non intermissae sollicitudines 
ostendunt, quid mundo innuunt, quid spectant, quid assequi 
contendunt ? 

Haec manifeste luculenterque demonstrant atque confir- 

mant, quod alias iam animadvertimus, perturbationem scilicet 
et anxietatem in qua sunt Fideles ob communem Patrem ho- 
stili dominationi subditum; ac simul universalis veri solemnis- 
que suffragii vim habent, quo contra praetensa suffragia seu 
potius mendacia huius saeculi, Catholicus orbis universus ite- 
rum atque iterum significat, se velle, ut Supremus Pastor 
Dominici Gregis cum dignitate, libertate, et nemini obnoxia 
potestate Ecclesiae praesideat. | 

Haec praeterea dum aperte probant vim caritatis qua 
membra Ecclesia Suo Capiti. adhaerent, ac proinde etiam fir- 
mum unitatis vinculum quo membra ipsa inter se invicem 
coniunguntur, splendidissime simul docent, Catholicam Eccle- 
siam tot iniquis modis tantoque impetu oppugnatam, omnique 
externo auxilio destitutam, at non modo nunquam labefacta- 
tam et victam, sed contra militiae suae labores. constanter 
sustinentem, et vires suas in dies magis explicantem, radices, 
ut Chrysostomus ait habere in caelis, et divina ac immortali 
vita vigere; pleneque confundunt impiorum voces, qui sanctam 
Christi sponsam sui defunctam temporibus, effetam viribus , 
ac eliam extinctam dicere non verentur. 

Haec ipsa demum vana ac stulta eorum consilia redar- 
guunt; qui inique inordinate perverse, ut magni Augustini 
verbis utamur, volunt levare aquam super oleum sed demer- 
getur aqua, oleum supereminebit , ponere volunt sub tene- 
bris lucem, fugabuntur vero tenebrae lux manebit, super 
coelum terram. volunt collocare, pum autem suo cadet 
terra in locum suum. 

Nos autem, Venerabiles Fratres, condi doris viae divi- 
nae Providentiae admirabiles, quae tribulationibus solatia mi- 
scet ui non deficiant animi et vires, sed fiducia confirmetur, 
virtus muniatur et erigatur, ex his incitamentum capiamus 
ut augeamus constantiam et alacritatem nostram in praeliis 
Domini praeliandis, in officiis ministerii nostri fideliter obeun- 
dis, in adversitatibus pro Dei et Ecclesiae causa impavide 
perferendis. Dum gravis belli atrocitas terras hoc tempore cae- 
de ac sanguine cruentat, quo Deus ab omnibus vult intelligi, 

quid inter homines divinis et humanis iuribus eversis, iusti- 
tia et veritate oppressa, expectandum sit, producitur etiam 
nihilo remissior dimicatio nostra tanto nobilior et sua natura 
praestantior, quanto ad causam et incolumitatem non Reli- 
gionis solum sed civilis ipsius Societatis pertinet, et ad ea 
principia restauranda quae pacis et verae prosperitatis fun- 
damenta sunt. Propositum itaque certamen armis militiae no- 
strae viriliter certemus, in semita iudiciorum suorum susti- 
neamus Dominum, Eum fervide et humiliter obsecrare per- 
gamus ut imperans ventis et mari tranquillitatem reducat; ac 
interea nec adversa nec potentiam hostium timeamus ; Maior 
est enim qui in nobis est, quam qui in mundo. | 

Ex PROPOSITIONIBUS CONSISTORIALIBUS 


Die 22 Junii 1877 


Sanctissimus D. N. Pius Papa IX hac mane in S. Pa- 
latio Apostolico Vaticano, Ecclesiae Catholicae necessitatibus, 
de more, consulens, sequentes proposuit Ecclesias: 


PATRIARCHALEM ECCLESIAM VE- 
NETIARUM Vacan. per obitum clar. 
me. losephi Aloisii S. R. E. dum 
viveret Presbyteri Cardinali Trevi- 
sanato ultimi illius Patriarchae extra 
romanam curiam defuncti: Sanctis- 
simus transtulit ad recensitam Ec- 
lesiam R. P. D. Dominicum Ago- 


stini, cuius qualitates ab Aposto- 


lica Sancta Sede adprobatae fuere, 


cum de mense Octobris 1874 Clo- 


diensi Ecclesiae praefectus fuit. Qui 
consecrationis munere suscepto, in- 
ibi resedit , eam urbem simulac 
dioecesim sedulo visitavit, et sacras 
exegit ordinationes. 

Venetiae perantiqua et celeber- 
rima Italiae civitas in intimo Adria- 
lici maris recessu aedificata et ex 
ultra sexaginta insulis per quingentos 
fere pontes inter se coniunctis con- 
texta , septem circiter milliarium 
est ambitus, sexdecim pene mille 
continet domos, eamque centum 


viginti mille plus minusve inhabitant 
cives. 


Patriarchalis Ecclesia , Basilicae 
titulo cohonestata, S. Marci Evan- 
gelistae invocatione gaudet, perve- 
tustum, splendidum, pulcherrimum- 
que praefert graecae structurae ae- 
dificium,talique pollet magnificentia, 
utad eam ornandam, vel conservan- 
dam, aut reficiendam annuus consti- 
tutus sit census; eidem vero novem 
suffragantur piscopi. 

Eius Capitulum duas recenset 
dignitates , Archidiaconatus , atque 
Archipresbyteratus, duodecim cum 
theologo ac poenitentiario Canonicos, 
totidem Beneficiatos, aliosque Pre- 
sbyteros et Clericos rei divinae 
operam navantes. 

Per Archiprebyterum, a quibus- 
dam Cooperatoribus adiutum ani- 
marum cura ipsamet exercetur in 
Ecclesia Patriarchali , ubi plurimae 
praesto sunt insignes, praesertim 
corpus S. Marci Evangelistae civi- 
tatis Patroni , Sanctorum reliquiae 
decenter adservatae. 

Triginta praeterea recensentur 

Venetiis paroeciales Ecclesiae ba- 
ptismali fonte munitae, decem pro 
viris, et quinque pro mulieribus 
monasteria , duplex orphanotro- 
| phium, quaedam alia loca pia, non- 
nullae laicorum sodalitates , plura 
hospitalia, mons pietatis, atque se- 
minarium. | 

Patriarchatus ambitus ad ultra 
quinquaginta milliaria protenditur, 
nonnullaque sub se complectitur 
loca. 

METROPOLITANAM ECCLESIAM Hi- 
SPALEN. vacan. per obitum clar. 
me. Ludovici S. R. E. dum viveret 
Presbyteri Cardinalis de la Lastra 
y Cuesta ultimi illius Archipraesu- 
lis extra romanam curiam defun- 
cti: Sanctissimus transtulit ad prae- 
sentationem Serenissimi Regis Ca- 
tholici, ad recensitam Sedem me- 
tropolitanam Hispalensem R. P. D. 
Ioachim Lluch et Garriga , cuius 
qualitates ab Apostolica Sancta Sede 
adprobatae fuere sive’ cum ineunte 
anno 1858 Canariensi Ecclesiae prae- 
fectus , sive cum de mense Mar- 
tio 1868 ad Salamantinam ac tandem 
sub. initio anni 4874 ad Barcino- 
nensem Cathedram translatus fuit. 

Hispalis Andalusiae igferioris ac 
provinciae Hispalensis capt ad flu- 
men Baetim in planitie aedificata 
ultra duodecim mille continet do- 
mos, atque a viginti octo millibus 
incolis sub temporali dominio prae- 
fati Serenissimi Regis Catholici. 

Metropolitana Ecclesia peram- 
plae, magnificae, gothicaeque stru- 
cturae Binae Virginis Mariae a Sede 

nuncupatae titulo gloriatur, eique 
sex suffragantur Episcopi. 

Eius Capitulum ex Literis Apo- 
stolicis « Ad Vicarium » datis nonis 
Septembris 1851 septem adnumerat 
dignitates, quarum post pontificalem 
prima Decanatus, quatuor cum theo- 
logo ac poenitentiario Canonicos 
de oficio, septemdecim de gracia, 
atque viginti duos Beneficiatos rei 
divinae operam navantes. 

Per quatuor Parochos animarum 
cura ipsamet exercetur in Metro- 
politana. 

Triginta , et una recensentur 
Hispali paroeciales Ecclesiae baptis- 
mali fonte munitae, domus Congre- 
gationis S. Philippi Neri, ac plurima 
mulierum monasteria, plures itidem 
laicorum sodalitates , nonnulla ho- 
spitalia, mons. pietatis, atque semi- 
narium. 

Archidioeceseos ambitus latissime 
patet, collegiatam , ac centum no- 
naginta quinque sub se complectitur 
Toca. 

METROPOLITANA M ECCLESIAM VA- 
LENTIN. vacan. per obitum clar. me. 
Mariani S. R. E. dum viveret Pre- 
sbyteri Cardinalis Barrio y Fernan- 
dez postremi illius Archipraesulis 
extra romanam curiam defuncti : 
Sanctissimus, ad praesentationem 
Serenissimi Regis Catholici , trans- 
tulit ad relatam Ecclesiam R.P. D. 
Antonium Monescillo'et Viso, cuius 
qualitates ab Apostoliga Sancta Sede 
adprobatae fuere sive cum de mense 
Iulio 4864 sedibus unitis Calaguri- 
tanae et Calceatensi praepositus, 

sive cum in mense Martio 1865 
ad Ecclesiam Giennensem translatus 
fuit. : 

Valentia una ex praecipuis Hi- 
spaniarum urbibus, et Valentini re- 


gni caput ad oram mediterranei - 
maris aedificata, in suo unius cir- - 


citer leucae ambitu , eiusque sub- 
urbiis ultra nonaginta continet in- 
colarum milia sub temporali domi- 
nio praefati Serenissimi Regis Ca- 
tholici. 

Metropolitana Ecclesia, optimae 
elegantisque structurae, Bňae Vir- 
ginis Mariae in coelum Assumptae 
titulo gloriatur, nullius eget repa- 
rationis, eique iuxta Apostolicas Li- 
teras « Ad Vicariam » datas nonis 
Septembris 1854 quatuor suffragan- 
tur Episcopi. 

Eius. Capitulum .ex praecitatis 
Literis Apostolicis sex adnumerat 
dignitates, quarum post pontificalem 
prima Decanatus , quatuor insuper 
cum theologo ac poenitentiario Ca- 


nonicos de oficio,sexdecim de gracia, ` 


ac demum viginti -Beneficiatos. 
Per duos Vicarios, quorum alter 
perpetuus, animarum cura ipsamet 
exercetur in Metropolitana. 
Duodecim praeterea recensentur 
Valentiae paroeciales Ecclesiae, al- 
teraque in suburbio baptismali fonte 
munitae, quaedam pro mulieribus 
religiosae domus,nonnullae laicorum 
sodalitates , bina hospitalia, atque 
seminarium ; mons autem pietatis 
desideratur. l 
Archidioeceseos ambitus ad sex- 
decim fere leucas in latitudinem, 


169 
ad ultra decem in longitudinem 
protenditur , plusquam tercentas 
continet cum baptismali fonte pa- 
roecias, pluresque sub se comple- 
ctitur civitates et loca. 

METROPOLITANAM ECCLESIAM 
FERRARIEN. vacan. per obitum cl. 
mem. Aloisii dum viveret S. R. E. 
Presbyteri Cardinalis Vannicelli Ca- 
soni postremi illius Archiepiscopi 
apud -romanam curiam defuncti: 
Sanctissimus transtulit ad recen- 
sitam Ecclesiam R. P. D. Aloisium 
Giordani , cuius qualitates ab Apo- 
stolica Sancta Sede adprobatae fue- 
re, cum de mense Martio 41874 
Philadelphiensi Ecclesiae praefectus 
fuit. 

Ferraria satis nota ac pervetusta 
Aemiliae civitas, plano in loco prope 
Padum flumen aedificata, in suo 
septem fere milliarium ambitu sex 
mille continet domos, atque ab ultra 
viginti septem millibus inhabitatur 
incolis. | 

Metropolitana Ecclesia Apostoli- 
cae Sanctae Sedi immediate subiecta 
invocatione gaudet Sanctorum Geor- 
gei et Maurelii Martyrum , qui ci- 
vitatis ipsius ‘sunt Patroni, eique 
nullus suffragatur Episcopus. 

Tres dignitates, ex quibus post 
pontificalem maior Archipresbyte- 
ratus, constituunt eius Capitulum, 
quod duodecim insuper enumerat 
Canonicos cum utraque praebenda, 
octo, Mansionarios, plusquam viginti 
Beneficiarios , aliosque Presbyteros 
et Clericos divino servitio addictos. 

Penes Capitulum extat habitualis 

cura animarum , exercetur autem 
per duos Presbyteros Capellanos 
Curatos nuncupatos ab ipsomet Ga- 
pitulo electos et ab Archiepiscopo 
adprobatos eadem in Metropolitana. 

Praeter Metropolitanam octo aliae 
in Ferrariensi civitate reperiuntur 
paroeciales Ecclesiae, quarum una 
tantum  baptismali fonte munita, 
quaedam virorum, sexque mulierum 
monasteria, plura conservatoria, alia- 
que loca pia recenter instituta, non- 
nulla laicorum sodalitia , xenodo- 
chium , mons pietatis, et semina- 
rium , cui ad rus colendum prae- 
defunctus Emus ‘Archipraesul ma- 
gnificam adiecit villam. 

CATHEDRALEM EccLESIAM Ly- 
CIEN. Vacan. per translationem R. P. 
D. Valerii Laspro ad Metropolita- 
nam Sedem Salernitanam ; Sanctis- 
simus transtulit ad recensitam Ec- 
clesiam R. P. D. Salvatorem Aloi- 
sium ex Comitibus Zola, cuius qua- 
litates ab Apostolica Sancta Sede 
adprobatae fuere, cum de mense 
Martio 1874 Ugentinae Ecclesiae 
praefectus fuit. 

Aletium urbs Neapolitana Salen- 
tinorum in agro Hydruntino parum 
elato in loco aedificata, trium fere 
milliarium est ambitus, ultra bis 
mille continet domos, eamque cir- 
citer septem mille incolunt cives. 

Cathedralis Ecclesia, boni aedi- 
ficii, Assumptionis Bmae Virginis 
Mariae titulo gloriatur, nullam exi- 
git reparationem, atque Hydruntino 
Archiepiscopo suffragatur. 

Eius Capitulum tres recenset 


dignitates, quarum post pontifica- 
lem prima Archidiaconatus, viginti 
quinque cum theologo ac.poeniten- 
tario Canonicos, triginta Beneficia- 
tos, aliosque Presbyteros et Cleri- 
cos rei divinae operam navantes. 

Per alterum ex Canonicis ani- 
marum cura ipsamet exercetur in 
Cathedrali. 

Quatuor aliae recensentur Ale- 
tii paroeciales Ecclesiae, quarum 
altera ritus graeco-catholici est ba- 
ptismali fonte munita, plura pro 
viris et quatuor pro mulieribus 
monasteria, triplex conservatorium, 
nonnullae laicorum sodalitates, no- 
socomium, atque seminarium; mons 
autem pietalis desideratur. 

Dioeceseos ambitus satis late 
patet, ac viginti sex sub se com- 
plectitur loca. 

CATHEDRALEM ECCLESIAM GIEN- 
NEN. Vacan. per translationem ad 
Sedem Metropolitanam Valentin. 
R. P. D. Antonini Monescillo et Vi- 
so; Sanctissimus transtulit ‘ad rela- 
tam Giennen. Ecclesiam R. P. D. Em- 
manuel Maria Gonzalez et Sanchez, 
cuius qualitates ab Apostolica San- 
cta Sede adprobalae fuere, cum de 
mense lanuario praeteriti anni Ze- 
lanae Ecclesiae praefectus fuit. 

Giennium , seu Gienna vulgo 
laen urbs? Hispaniae in Andalusia 


ad amnem Frio, et"caput provin- : 


ciae Giennensis ab ultra quatuor 
millibus familiis, seu a viginti quin- 
que circiter millibus inhabitatur in- 
colis sub temporali dominio prae- 
fati Serenissimi Regis Catholici. 

Cathedralis Ecclesiae, magnifi- 
cae, gothicaeque structurae, Bmñae 
Virginis Mariae in coelum Assum- 
 ptae titulo gloriatur , atque iuxta 
Literas Apostolicas « Ad vicariam » 
datas nonis septembris 1854 Gra- 
natensi Archiepiscopo suffragatur. 

Eius Capitulum ex praecitatis 
Literis Apostolicis quinque constat 
dignitatibus, quarum post pontifi- 
calem prima Decanatus, quatuor in- 
super cum théologo ac poeniten- 
tiario Canonicis de oficio, novem 
de gracia, et quatuordecim Bene- 
ficiatis rei divinae operam navan- 
tibus. | 

Per Parochum Sacrarii anima- 
rum cura ipsamet exercetur in 
Cathedrali. 

Quatuor aliae recensentur Gien- 
nensi in urbe paroeciales Ecclesiae 
et nonnullae filiales baptismali fon- 
te munitae, septem mulierum mo- 
nasteria, quaedam laicorum sodali- 
tates, aliquot hospitalia, mons pie- 
tatis atque seminarium. 

Dioeceseos ambitus ad triginta 
circiter leucas quadratas protendi- 


tur, ac plura sub se complectitur 


loca. 1 
CATHEDRALEM ECCLESIAM UGEN- 
TIN. vacan. per translationem R. P. 
D. Salvatoris Aloisii e Comitibus 
Zola ad Sedem Lyciensem; Santis- 
simus promovit ad recensitam Ec- 
clesiam R. P. Fr. Januarium Mariam 
Maselli ex legitimis, catholicis, ho- 
nestisque parentibus in oppido A- 
quadiae dieoceseos Bovinensis pro- 
genitum, et quadragesimum tertium 

aelatis suae annum supergressum. 
Inter sodales Ordinis Fratrum Mi- 
nimorum S. Francisci de Paula in 
provincia Neapolitana ab adolescen- 
tia adscitus, ibique solemnia vota 
nuncupatus, et sacro Presbyteratus 
ordine dudum insignitus, in eccle- 
siasticis obeundis functionibus, si- 
gnanter in Dei verbo praedicando, 
navam impendit operam. Ad Ordinis 
Praelaturas saepenumero electus, 
tum vices Zelosi, seu vices Procu- 
ratoris Generalis eodem in ordine 
peregit, tum plures per annos ad 
S. Andreae de Fractis huius almae 


-Urbis Parochi munere ad praesens 


usque perfunctus est. Vir doctrina 
gravitate, prudentia, morum hone- 
stale, rerumque usu praeditus, di- 
gnus, qui memoratae Ugentinae 
Ecclesiae in Episcopum praeficia 
tur. | 
Uxentum civitas olim Salentino- 
rum, nunc terrae Hydruntinae in 


agro Neapolitano, supra montem ae- 


dificata cernitur, et in suo unius 
fere milliarii ambitu ter circiter 
mille complectitur incolas. 

Cathedralis Ecclesia Assumptio- 
nis Bñae Virginis Mariae titulo 
gloriatur, atque Hydruntino Archie- 
piscopo suffragatur. 

Eius Capitulum duas recenset 
dignitates, quarum post pontifica- 
lem prima Cantoratus, decem cum 
theologo ac poenitentiario Canoni- 
cos, octo Mansionarios, aliosque Pre- 
sbyteros et Clericos divinis inser- 
vientes. 

Per Canonicum -Archipresbyte- 

rum animarum cura ipsamet exer- 


cetur in Cathedrali. 

Nulla alia reperitur Uxenti pa- 
roecialis aut Collegiata Ecclesia, sed 
unum virorum monasterium, ali- 
quot laicorum sodalitates, mons 
pietatis et seminarium. 

Dioeceseos ambitus satis late 
patet, ac ultra triginta sub se com- 
plectitur loca. 

EPisCOPALEM ECCLESIAM AMA- 
TEN. Sub Patriarcha Hierosolymitano 
in partibus infidelium vacan. per 
translationem R. P. D. Francisci 
Folicaldi ad Archiepiscopalem Ec- 
clesiam in partibus infidelium; San- 
ctissimus ad 'Eamdem Ecclesiam 
promovit atque in Auxiliarem Ei. 
ac Rüi Domini Ioachimi S. R. 
E. Presbyteri Cardinalis Pecci 
Antistitis Perusini deputavit ad 
pontificalia, caeteraque pastoralia 
munia de eius consensu ac lubitu 
in illa civitate ac dioecesi obeun- 


da R. D. Carolum Laurenzi ex le-- 


gitimis, catholicis, honestisque pa- 

rentibus Perusiae progenitum et 
quinquagesimum sextum aetatis 
suae annum supergressum. Presby- 
teratus ordine, ac tum in sacra theo- . 
logia, tum in utroque iure dudum - 
doctorali laurea donatus, in eccle- 
siasticis obeundis functionibus na- 
viter emicuit. Perusinae civitatis 
ac dioeceseos plurimis abhinc annis 
pro-Vicarius Generalis adlectus, at- 
que Canonicus illa in Cathedrali 
renunciatus, ac successive principe 
Archipresbyteratus dignitate inihi 
ad praesens usque honestatus est 
inter SANCTITATIS SUAE secretos 
Cubicularios supranumerarios ad- 
scitus, ac penes Pontificiam univer- 
sitatem Perusinam Praesidis Colle- 
gii Theologici, Vicarii in spiritua- 
libus Generalis munere hucusque 
perfunctus est. 

Amata urbs Palestinae adhuc 
sub infidelium iugo miserrime in- 
gemiscit; quocirca status eius infan- 
dus silentio praeteritur. 


‘ Deinde Sanctitas Sua dignata est creare ' aique publicare 


Cardinales S. R. Ecclesiae: 


Ex ORDINE PRESBYTERORÓM 
R. P. D. Ioseph Mihalovitz Archiepiscopum Zagabrien na- 
tum in Torda Dioecesis Csanadien 16 Ianuarii 1814. 
R. P. D. Ioannem Baptistam Kutschker Archiepiscopum 
Viennen. natum in Wiese Archidioecesis Olomucensis die 11 


Aprilis 1810. : 


R. P. D. Lucidum Mariam Parocchi Archiepiscopum Bo- 
nonien. natum Mantuae die 13 Augusti 1833. 
Tandem postulatio sacrorum Palliorum pro Metropolitis 


Ecclesiis facta est (1). 


(1) Reliquag eiusdem diei propositiones et Episcoporum nominationes dabi- 


mus proximo insequenti fasciculo. 

EX $. CONGREGATIONE CONCILI 


ad. i. E Aes 


CIRCA PATRIMONIA SACRA 


Die 8 Iulii 1877 


è 


CoMPENDIUM FACTI. Ordinarius P. apud Venetas provincias, 
retulit mos esse in sua Dioecesi, post hominum memoriam, 
maiorem SS. patrimoniorum partem obligationis ministerio 
constitui. Persona enim aut sanguinis aut amicitiae ligamine 
devincta, Clerico a die qua ad Subdiaconatus ordinem con- 
scendere debebat, libellarum vim 260 sacri patrimonii titulo 
se fore soluturum spondebat, donec provideretur. Vir autem 
patrimonium constituens ultro indulgebat Clerico ut eius bona 
immobilia hypothecae vinculis obnoxia redderet. 

Attamen’ hypothecariae inscriptionis systema lege italica 
modificatum- fuit anno 1871; et ope Regii Decreti utile tempus 
ad annum 1874 productum fuit ad id ut omnes et singuli 
cives hypothecae iuribus pollentes legem implerent. 

Ordinarius P. Litteras,ad suum clerum dedit, qua Pre- 
Sbyteros interesse habentes, et precipue illos qui methodo 
praefata sacrum nacti fuissent patrimonium exhortabatur ut 
inscriptiones hypothecarias, ea diligentia, qua par erat denuo 
inchoarent, iuxta italicas leges. | 

Verumtamen nonnulli Sacerdotes sive socordià sive igno- 
 rantiá utile tempus inscriptioni praestitutum elabi siverunt; 
hinc eorum reale ius effectum fuit caducum. Caeteri vero, 
duce ignorantia, ipsamet praedia in patrimonii Sacri vim 
atque securitatem hypothecis gravata aut pretio alienarunt, 
aut eorumdem venditionem ratam habuere, eoquod vel bono- 

rum privatorum possessioneni acquisiverant, quae longe ex- 
cederet redditum pro sacris patrimoniis constituendis praefini- 
tum, vel congruo beneficio praediti erant. Praetereundum tamen 
haud silentio est, nullum lapidem hosce sacerdotes movisse 
ut legitimi decreti opera, huiusmodi bona in titulum ordina- 
tionis ipsismet adscriberentur. A qua miserrima ignavia insuper 
est repetendum, aliquem sacerdotem sacro patrimonio omni 
prorsus modo carere. Nam ex obitu constituentis ius personale, 
deficiente renovatione inscriptionis hypothecariae, ius reale 
amissum fuit. 

Interdum curavit Episcopus ut presbyteri bonis familia- 
ribus fruentes sibi ex iis bonis novum patrimonium constitu- 
erent. Sacerdotes autem qui se ad Episcopum converterunt, in 
Ordinationis titulum illud ipsum beneficium, quod nacti fue- 
rant obtinuere, 

Sed ut concientiae stimuli conpescerentur, quibus afficieban- 
tur presbyteri, Episcopus quae sequuntur proposuit questiones. 

l.Quum de expositis causis reale ius cesset, maneat tamen 
lus personale quia, illo defuncto, qui s. patrimonium con- 
stituit, eius haeredes obligantur, potest ne dici adhue per- 
manere s. patrimonium? 

2. Et quatenus negative, in irregularitatem et censuras in- 
cidisse dicendi ne sunt presbyteri illi? i 

3. Irregularitate afficiuntur ne Sacerdotes, qui patrimonii 
sacri expertes effecti, haud curarunt ut beneficium, quod nacti 
fuerint, sibi assignaretur in titulum ordinationis, et loco amissi 
patrimonii sacri? 

4. Irregularitate detinentur ne Sacerdotes qui, amisso 
sacro patrimonio, haud curarunt id sibi iterum constituere, 
ratione ducti quod bona possideant maiora sacro patrimonio? 

Quaestionibus absolutis, varias petiit Episcopus facultates 
quoad presbyteros et ss. patrimonia. 

Disceptatio synoptica, 

FA QUAE AUTUMANT SACRA PATRIMONIA EXTINCTA FUISSE. 

Quoad primum dubium respondendum esse videtur quod 
sacra patrimonia caduca renuncianda sint; quia efficacia et 

virtute iuris destituuntur. Defuisse in themate iuris adsistentiam 
ambigi nequit; quia defuit hypothecariae inscriptionis renovatio 
ad tramites legum italicarum decernentium credita hypothecaria 
fieri inania nisi praedictae renovationi niterentur. Proinde 
ius reale evanuit, renovatione deficiente. 

Ex agendi ratione illorum presbyterorum magis illucescet 
iuris realis interitus. Isti enim, paucis exceptis, praedia, quae 
ipsorum favore, hypothecae vinculis fuerant mancipata, ven- 
didere, aut eorumdem venditionem ratam habuere, ceu tradit 
Ordinarius ipse. Ast in iure scitum est, ad hypotecas dimit- 
tendas, hane methodum fore tutissimam /. 7 ff. quib. mod. pign. 
vel hypoth. solv. « ibi » Si consensit venditioni creditor 
liberatur hypotheca. Nec absimilis est lex. 158 de reg. iuris: 
Creditor qui permittit rem venire, pignus dimittit. Quod 
de hypotheca etiam tuto retinendum est; quia inter pignus 
et hypothecam nominis tantum sonus differt, l. 5. ff. de pign. 
et hypoth. Rota recent. part. 9 tom. 1. Decis 179 n. 78. 
Ergo iuris realis interitus liquet. 

Sacerdotes istos excidisse e sacri patrimonii iuribus eruitur 
eliam ex eo quod viri religiosi assignaverint pensionem libel- 
larum 260 in titulum sacri patrimonii donec providerentur. 
Ast in iure iralatitium est verbum donec conditionem facere 
leg. Qui concubinam S. uxori ff. de legat. 3., Bartol. in 
lib. 1 n. 15 ff. de condict. et demonstr. Surd. cons. 439 
^. 9 e 10 Rota cor. Tacin. Decis. 235. n. 8. hine horum 
patrimoniorum constitutionem fuisse conditionalem ambigi ne- 
quit, ut videtur. Quapropter cum planum sit iam bona privata 
aut beneficium Sacerdotes nactos fuisse, nequit dubitari proin- 
de, quin purificata hodie conditione, sub qua assignatio facta 
fuit, patrimonia ad ipsos assignantes pertineant. Idque eo vel 
fortius retinendum, quia patrimoniorum assignatio locum ha- 
buit, clericorum paupertate urgente. Promissio vero ob causam 
paupertatis habita cessat, cessante paupertate, /. cura S. Defi- 
centium ff. de muneris et honoris et in l. ab his oneribus 
S. auctis ff. de vocat et excusat. muner. Roman. cons. 404 
numer. 6 Adden. ad decis. 617 n. 510 et seq. part. 4. 

Recent. tom. 3 Rota dec. 565 n. 2 Ideoque patrimoniorum 
constitutio haud amplius in suo robore consistit 

Insuper ex praeiactis colligi potest Praesbyteros amisisse 
etiam actionem personalem. Siquidem quaevis actio, post extin- 
ctam obligationem, penitus corruit; quia mater actionis est 
obligatio. Porro obligatio evanuit, dum omnes et singuli Sacer- 
dotes seu beneficio, seu patrimonio, seu congrua sustenta- 
tione instructi iam sunt, ideoque ipsamet actio in personam 
defecit; ergo sacra patrimonia extincta sunt. 

EA QUAE INNUUNT SACRA PATRIMONIA ADHUC EXISTERE, Sacra 
patrimonia sarta tectaque censenda sunt, quolies creditum atque 
hypotheca subsistit; de credito neque dubitari licet; quia in- 
strumentum a publico Tabulario confectum hac in causa claris- 
sime id evincit. Negligentiam autem in renovatione hypothecae 
juri reali lethale vulnus haud infligere potuisse videtur. Nam 
qui praefatam renovationem negligit, temporis praerogativam 
amittit, quia ex recentioribus legibus ille est potior in iure 
qui est prior in inscriptione. Etenim aequum est meliorem esse 
hac parte conditionem diligentioris creditoris, cui licuit vigila- 
re ad suum consequendum L. pupillus 24 ff. quae in fraudem 
creditoris. Unde solemne in iure est principium, vigilantibus 
iura subveniunt, L. non enim 16 ff. ex quib. caus. maior 
L. si in iure 20 S. hoc tit. Cum itaque Sacerdotes inscriptionis 
hypothecariae renovationem neglexerint, sequitur ipsis ante- : 
rioritatis iacturam obvenisse, non autem hypothecae delectio- 
nem. Necessarium enim est ad hypothecam delendam princi- 
pem obligationem de medio tolli, quia hypotheca est accessoria 
principalis obligationis Alciat im L. plebs. 237 &. pignus in 
vers. sive ff. de verb. signific. Quapropter Bal. in L. execu- 
torem 8 n. 1 in fin. C. de execut. rei iudic. dicit quod hypo- 
theca est firma contractus accessio; ideoque quum in thema- 
te adhuc obligatio principalis locum obtineat, seguitur etiam 
quod hypotheca haud exciderit. 

Proindeque perperam infertur hypothecae extinctio ex 
omissa renovatione ; quum maxima intersit differentia inter 
hypothecam et hypothecae inscriptionem seu renovationem. Hy- 

potheca enim est ius reale ad securitatem creditoris bonis infi- 
xum, iisque perpetuo inhaeret, atque in eos perpetuo transit 
. in quos migrant ipsa hypothecata bona L. 35 ff. de pignorat. 
act., l. 38 ff. de oblig. et act. S. Contra Inst. quib. alien. 
licet vel non. In inscriptione vero versatur vis hypothecae, 
quam ad singulorum iura tuenda, et in bonum publicum lex 
invexit. Pailliet pag. 396., Grenier, Troplong hoc tit. pas- 
sim. Et merito; contrahentes enim et mutuantes, inscriptio- 
nis auxilio, onera apprime noscunt, quibus Debitoris bona 
subiacent, istiusve fraudes, nec non artes subdolas declinant. 
Praemissa itaque distinctione inter hypothecam et hypothecae 
inscriptionem, prono velut alveo fluit, quod aliud sit se iure 
hypathecae exuere, et aliud inscriptioni nuncium remittere. 
Ex recentioris inscriptionis omissione non habetur iuris realis 
remissio; nam sunt duo inter se admodum diversa. Hoc adeo 
verum est ut firmo manente credito, fas sit semper creditoribus 
suscipere inscriptionem contra debitorem, quae vim suam tan- 
ium exeret a die renovationis. Unde Sartum tectumque est 
ius reale Presbyterorum ; sed solum ad imam sedem sunt 
deiecti. | 
Ex hoc pariter nullum damnum fore obventurum Presby- 
teris videtur, quia pensio in themate venit alimentorum causa; 
ast lex in alimentis favorabiliorem debiti causam respicit, 
nec arrestari sinit. Quare alimenta fore privilegiata extra 
omnem dubitationis aldem positum est. Attamen in italo Codice 
solemne est creditum privilegiatum creditis etiam hypothecariis 
fore praeferendum art. 1953 De privilegiis cap. 1. Ergo 
Presbyteri, creditoribus hypothecariis concurrenübus, primam 
sedem obtinent. | 
Quoad Vero debitoris personam nullum quaesitis iuribus 
presbyterorum paratur damnum; eo quod ad conservandam 
hypothecam contra personam debitoris non est necessaria in- 
scriptio vel renovatio; hine iura,creditoris adversus hune in- 
tegra omnino servantur, quaecumque ea fuerint, Zacchariae 
hoc tit. tom. 1 S. 128 idemque sentiunt tum externa tum 


nostra tribunalia, Aula Leodiensis apud Dénévers année 1870 
Acta, Tom, X. fase, OXII | 12 

supplément pag. 32. Rota in Romana delection. vinculi locorum 
montium Junii 1817 S. 4 coram Zinanni. | 

Quapropter ius reale presbyterorum quaquaversus conside- 
retur in suo robore perstat. Quamquam vero ille qui sacrum con- 
stituit patrimonium vità functus fuerit, nihilominus, Episcopus 
ait: haeredes obligantur iuxta actum originarium sacri patri- 
monii, hinc actio personalis in promptu est. Et ideo sacra 
patrimonia sarta tectaque manent. 

Quum autem patrimonia sacra naturá suá, sint perpetua 
nequeunt ope iuris extingui per beneficii assecutionem, sed facto 
opus est, atque Episcopi assensu; qui recognoscat an Bene- 
ficium sit legitime acquisitum, et ad vitae substentationem 
par sit; illudque subroget in locum patrimonii, ceu pluries 
decrevit S. C. Concilii penes Fagnanum praesertim in Aquilana 
94 Februarii 1652 lib. 19 Decret.pag. 172 ubi S. Congr. 
respondit. « Renunciationem patrimonii ad cuius titulum 
Clericus simpliciter sacris Ordinibus fuit initiatus, absque 
licentia Episcopi factam non sustineri etiam post assecu- 
tionem beneficii ad eius vitam suffigientis. » Et cum in eadem 
Congregatione diei 12 Iulii 1687 propositum fuisset sequens 
dubium « An bonis ad commodam sustentationem postea 
quaesitis, vel beneficio sufficienti adepto, statim patrimonium 
evanescat, vel potius requiratur expressa subrogatio bonorum 
seu beneficii assequuti ab Episcopo facienda loco patrimonii, 
qua subrogatione expresse non facla, patrimonium adhuc vi- 
geat ». Sacra etc. censuit danda esse decreta alias edita et si- 
gnanter 8 Augusti 1602 tenoris sequentis. — Quaeritur an ver- 
ba illa Concil. in cap. 2 Sess. 21, atque deinceps alienari etc. 
intelligenda sint, ut postquam Ordinatus adeptus fuerit unde 
vivere possit, requiratur etiam licentia Episcopi? S. Congr. 
censuit requiri licentiam quamvis ordinatus sit adeptus. Idem- 
que resolutum fuit in Senogallien. 25 Iunii 1705. Nam propo- 
sito dubio — An impetrato beneficio, bona in titulum patrimonii 
ante assignata redeant ad primaevum statum Responsum fuit: 
Negative. Ergo quum in themate Episcopi decretum abfuerit, pe- 
nes praedictos Sacerdotes sacra patrimonia manere dicendum est. 

Neque opponi posse videtur Presbyteros bona hypothecis 
gravata alienasse; quia horum venditio ipso iure nulla est, ex 
quo eadem alienari nequeant absque venia Episcopi ipsius, 
ceu habetur in d. cap. 2 « atque deinceps sine licentia 
Episcopi alienari, aut extingui vel remitti nullatenus pos- 
Sint. » Quae verba inducunt nullitatem actus ipso iure, pro- 
pter adverbium illud nullatenus quod tollit omnem potentiam 
alienandi, ex Glossa in Clem. 1. verbo nullatenus, de se- 
quest. possess. et resolvunt Gratianus Discept. Forens, 159 
n. 48, Gonzalez ad regul. 8 Cancellar. gloss. ultim. n. 
65. aliique. | | 

Secundum aggrediendo dubium visum est abesse in the- 
mate irregularitatem, sive dicere placeat sacra patrimonia 
adhuc subsistere sive non. Quod irregularitas exulet in primo 
casu res per se loquitur . Quoad secundum autem, nempe si 
patrimonia haud amplius existerent, sic ratiocinari placuit. 
Itregularitas videretur incursa fuisse, quia Clericus qui ordi- 
natus. est absque titulo, incurrit suspensionem latae sententiae, 
et eam violans incurrit irregularitatem ex Concilio Chalcedo- 
nensi act. 15 can. 6 — ibi — « Sanctorum canonum statutis 
consona santione decernimus, ut sine titulo ordinatio irrita 
habeatur, hoc est sic ordinatus incurrat. suspensionem latae 
sententiae, quam violans efficitur irregularis. » Ergo pari 
de ratione idem iudicium de Presbyteris in themate est feren- 
dum; dum ratio est eadem, nimirum tituli carentia. Iam 
vero ubi eadem est ratio, ibi eadem esse debet iuris dispositio, 
l. illud. ff. ad leg. Aquil., leg. a Titio de verb. oblg. et 
cap. Inter corporalia 2 de translation. Episcop. Cum ratio 
legis sit anima legis l. cum ratio 7 ff. de bonis damnatorum. 
Itaque Sacerdotes, suspensione semel violata, irregularitate 
afficiuntur. 

Huiusmodi sed vero difficultas nullius roboris esse videtur. 
Irregularitas enim, auctore Suaresio, concl. 8 n. 15 disp. 40 
de irregul. «ut contrahatur, non satis est, quod in simili 
» casu, vel minori posita sit; sed necesse est, ut in propria 
» specie talis causae, vel delicti lata sit. Haec est communis 

» sententia quae satis colligitur ex cap. Is qui, tum propter 
» verbum illud expressum in iure: nam quod solum per ar- 
» gumentum a simili elicitur, non potest dici in iure expres- 
» sum. Tum etiam ex casu illius textus: dicitur enim ibi, 
» celebrantem in Ecclesia polluta non manere irregularem , 
» quia id non est in iure expressum: et tamen profecto si 
» argumentum a simili in hac materia validum esset, illud 
» esse maximum, quia celebrans in Ecclesia interdicta fit 
» irregularis: quamvis autem non sit idem , Ecclesiam esse 
» pollutam, et interdictam , sunt tamen valde similia; quia 
» utrumque est quoddam canonicum impedimentum continens 
» prohibitionem Ecclesiasticam , contra quam agere in utro- 
» que casu peccatum mortale est. Ergo cum in hoc non va- 
» leat argumentum a simili ex mente Pontificis, signum est 
» numquam valere. Denique non solum in irregularitaie hoc 
» locum habet, sed etiam iu omni poena, quae ipso iure im- 
» ponitur, ipsoque facto incurrenda est: numquam enim poena 
» ipso iure lata pro uno crimine, incurritur in altero , ipso 
» etiam iure, seu facto, quantumcumque simile, aut aequale, 
» aut maius videatur. Quia de facto imposita non est ex vi 
» alterius legis, quae in alio tantum casu loquitur et exten- 
» denda non est; tum quia odia restringenda sunt; tum et- 
» iam quia hoc pendet ex voluntate Legislatoris quae tam 
» limitata esse censetur, quam verba eius. » Atque ita docet 
Hostiensis in cap. Si celebrat. de clerico excomm. ministr. 
num. 5. Panormitanus in cap. ult. de ture Patronat. n. 6 
citans Ioannem Andream et communem in regula Odia de 
Regul. iuris in 6. et alios refert Tiraquellus num. 243 , et 
Covarruvias in 4 Decretal. 2 part. cap. 8 S. 8 n. 8. et Ca- 
stro lib. 1 de Lege poenali, cap. 7 docum. 3. 

Praeterea nulla incurritur irregularitas , nisi a iure sit 
expressa, ceu perlegere datum est in cap. Is qui de sentent. 
Excomm. in 6° — ubi- Licet in hoc temere agat, irregulari- 
tatis tamen cum id non sit expressum in iure, laqueum non 
incurrit. — Huius autem iuris nomine, occurrunt tantum Pon- 
tificis Decreta, seu Concilii a Papa approbati, quemadmodum 

constat ex absoluta iuris appellatione. Nam ius particulare 
cuiuscumque privatae Ecclesiae, vel Nationis non appellatur 
lus simpliciter, praesertim in iure canonico, sed vocatur Epi- 
scopi statutum, aut synodale, aut provinciale, iuxta cap. 2 
cum similibus de Constitutionibus in 6°. Hinc nec venit con- 
suetudo, docente eximio Suaresio Concl. 13 Disp. 40 de ir- 
regul. sect. 4. «Cum enim in dict. can. Is qui, pro regula 
ponitur , nullam esse irregularitatem , nisi sit in iure ex- 
pressa, manifeste excluditur omnis alius modus inducendi 
irregularitatem. Item ob hanc causam sufficiens principium 
et ratio ad excludendam ab aliquo casu irregularitatem est, 
non esse in iure contentam: illa autem collectio bona non 
esset, si allegari posset traditio , vel alia consuetudo ad 
irregularitatem sine iure comprobandam. Adde, nullam cen- 
suram ipso facto incurri posse, nisi vel in iure expressa 
sit, vel per hominem imponitur; in irregularitate autem 
non habet locum impositio per hominem: ergo semper ad 
ius ipsum recurrendum est. Quin potius de omni poena, 
seu inhabilitate privativa est generalis regula, numquam 
incurri ipso facto nisi sit in iure expressa, ut tradunt Ab- 
bas, et Felinus in Cap. Quaerebam de Iureiurando. Estque 
id valde consentaneum rationi, tum quia odia restringenda 
‘sunt, neque facile admittenda; tum etiam quia licet con- 
suetudo possit introducere obligationem legis quoad vim di- 
rectivam, non tamen quoad vim coactivam, praesertim ipso 
iure. seu facto; quia numquam poena censetur hoc modo 
posita, nisi id expresse constet quod accidere potest ubi 
verba non sunt expressa: quia ergo irregularitas privatio 
est ipso facto incurrenda, necesse est ut in iure expressa 
sit. » Affabre Fagnanus C. si quis presbyter de cler. ew- 
comm. n. 5 scribebat - qui dicit aliquem irregularem , debet 
dare causam [uris. — Profecto in iure ne ullum quidem ver- 
bum de Sacerdotum irregularitate , propter patrimonii inte- 
ritum, extat. Ergo presbyteri ab irregularitatis labe sunt 
immunes. 

Relate ad censuras observatur est quod etsi presbyteri 

illi viderentur censuris irretiti, quia bona ecclesiae vendiderunt 
inconsulta auctoritate ecclesiastica; plura tamen suadent eosdem 
in censuris haud incidisse. Quod enim ipso iure nullum est, 
nullum effectum habere potest vulg. cap. non praestat impe- 
dimentum, cum ibi not. Extr. de Reg. iur. in 6. Profecto 
venditio a Sacerdotibus peracta, ex dictis, nullitate laborat; 
ideoque Sacerdotes nequamquam in censuras incurrisse reti- 
nendum est; idque eo magis quia quum in casu adsit bona fi- 
des, deest contumacia et censurae contemptus, qui necessarius 
omnino est ad censuras incurrendas. 

. Cui conclusioni, praeter alios canonistas, assensum praebet 
Garcias Tract. de Benefic. Tit. « Ordinatus ad titulum patri- 
moni qui post ordinationem illud retro donat, seu renunciat, 
vel alienat, quamvis peccet mortaliter guia facit contra prohi- 
bitionem Concilii maxime cum sit facta ob bonum publi- 
cum principaliter, et favorem totius Ordinis clericalis, et 
sic castigari posset per Episcopum, tamen non incurrit 
ullam suspensionem. » Navarrus 158 versic. 2 quod et dicto ` 
consilio 22. Salcedo supra num. 13 Ioann. Gouttieres pract. 
lib. 2 quaest. 65 num. 9. Emmanuel Rodriguez d. cap. 15 
n. 4, aliique quamplures. 

Et ratio est quia iste non est ordinatus sine titulo, et 
sic non esset suspensus, etiam stante suspensione contra 
ordinatum sine titulo, et nullo ture talis poena reperitur 
imposita contra ordinatum retro donantem, vel alienantem 
patrimonium ad cuius titulum fuit ordinatus, sed solum, 
quod renunciatio et alienatio est nulla ex concilio d. can. 
2. - ibi — « atque illa deinceps sine licentia Episcopi alie- 
nari, aut extingui vel remitti nullatenus possint. » 

Quae sententia confirmatur a Bonacina par. 5 n. 125 
subdens « quia talis venditio est ipso iure nulla, et ita 
patrimonii titulus validus remanet; unde talis sacerdos di- 
citur cum vero titulo ordinatus; poena autem Canonum per 
Tridentinum innovata non imponitur eis qui patrimonium 
alienant, sed qui sine eo ordinantur. ». 

Eadem habet Thesaurus de poenis ecclesiasticis part. 2. 

Ordo cap. 11. « qui post ordines receptos suum beneficium 
aut patrimonium, aut pensionem dimittit sine licentia...... 
non habens aliunde, unde commode sustentari possit, pec- 
cat mortaliter, nullam tamen censuram aut poenam latae 
sententiae incurrit. Sed merito puniri potest et debet a suo 
Ordinario ita DD. communiter, quos allegat Barbosa în 
remiss. ad d. cap. 2, Trid. Sess. 21 litt. T. et deberet 
Episcopus eum suspendere a divinis donec reintegrari sibi 
fecerit titulum suum. » 

Eadem S C. Concilii die 6 Martii 1638 apud Benedi- 
ctum XIV notif. 26 n. 38, « censuit eum qui de facto alie- 
navit patrimonium, ad cuius titulum fuerat ordinatus, nullà 
facta mentione , quod ad illius titulum promotus fuisset , 
in censuras mon incidisse, sed alienationem factam , esse 
ipso iure nullam. » Ergo erui posse videtur Presbyteros, 
de quibus in themate nullis censuris adstrictos fore. 

His praemissis Eminentissimorum iudicio resolvenda sup- 
posita fuere. 

Dubia 

I. An omissa renovatione inscriptionis hypothecariae , 

patrimonia sacra adhuc perdurent in casu. 
Et quatenus negative. | 

II. An Sacerdotes inciderint in irregularitatem et cen- 
suras in casu. 

Et quatenus affirmative. 

III. An et quomodo concedenda absolutio in casu. 

IV. An favore Sacerdotum loco patrimonii sacri ewci- 
piendae sint meliores cautiones Episcopo oblatae , remissis 
solemnitatibus a sacris Canonibus sancitis in casu. 

V. An et quomodo elargienda sit Episcopo facultas di- 
spensandi a patrimonio sacro in casu. 


RESOLUTIO 


Sacra C. Concilii die 8 [ulii 1876, causa nim resol- 
vere dignata est: 

Dilata et ad mentem: la mente è che il Vescovo proponga 
distintamente le domande, e quali facoltà (1) desidera , e 
in pari tempo gli si faccia conoscere che li chierici in sacris 
non incorsero né la sospensione nè la irregolarità. Latine - 
« Dilata et ad mentem; mens est quod Episcopus distinte pro- 
ponat petitiones , et ‘quales desideret facultates ; eodemque 
tempore certior fiat quod clerici in sacris haud Jnciderint neque 
in suspensionem, neque in irregularitatem. » 


Ex INDE COLLIGES. 


I. Nisi deleatur obligatio princeps, deleri nequit hypo- 
theca; quae est firma accessio contractus, et ius reale in se- 
curitatem creditorum bonis perpetuo imhaerens ad cuiuslibet 
manus ipsa hypothecata bona transierint. 

. II. Hypothecae renovationem praeseferre bonum anterio- 
ritatis in creditorum concursu ; ex legibus enim recentioribus 
ile est potior in iure, qui est prior in inscriptione. 

III. Ideoque presbyteros in themate ex eorum negligentia 
tantum passos esse anterioritatis jacturam, non vero obbliga- 
tionis delectionem : ex quo fit quod eisdem presbyteris sem- 
per liceat inscriptionem renovare, firmo manente credito, et 
sacra patrimonia sarta tectaque maneant. 

IV. Sacra patrimonia esse, suapte naturà perpetua; hinc 
ope iuris solummodo deleri nequeunt, sive per assecutionem 
beneficii , sive per bona postea quaesita , sive quia eadem 


ss. patrimonia divendita fuerint a presbyteris, dum ipso iure 
venditio eiusmodi nulla sit. | 


(1) Episcopus P. adhuc, tempore quo 
soribimus, neque distinctas fecit petitio- 
nes, neque alias expetivit facultates. 
Forsan ille casibus consulit particula- 
ribus, qui in sua Dioecesi obvenire 
queant, singulariter facultatem exci- 
piens a S. Sede, Veruntamen nos ne 
obliterata maneret quaestio eiusmodi, 
quae haud parvi nobis momonti visa est 
pro eo quod iam resolutum fuit circa 


suspensionem etirregularitatem, eamdem 
tradimus lectoribus nostris, Omittimus 
tamen disceptationem quaestionis huius 
in ea parte, quae tria ultima respicit 
dubia, quae a S. Cong. Concilii insolata 
relicta fuere. Qnod superest dabimus, 
quatenus dictus Ordinarius posthac ad 
eamdem S. Congregationem, modo pre- 
scripto, recurrat. 

V. Hinc ad extinguenda ss. patrimonia requiri omnino Or- 
dinariorum licentiam dum Conc. Trid. Sess 11. cap. 2. clare 
edikerit « atque illa (ss. patrimonia) deinceps sine [centia 
Episcopi alienari aut extingui vel remitti nullatenus pos- 
sint. » | 

VI. Ad irregularitatem incurrendam requiri quod haec in 
luré expresse contineatur pro una specie determinata; nec 
Sufficere hanc latam fuisse pro casu simili vel minori; num- 
quam .enim poena pro uno crimine lata incurritur pro altero, 
quod simile, aut aequale aut etiam maius videatur. 

VII. Proindeque etiamsi ss. patrimonia in themate non 
amplius existerent, presbyteros haud censendos esse irregu- 
laritatem incurrisse, quia ex iure illi qui ordinatur sine ti- 
tulo incurrit suspensionem latae sentientaie, quam violans 
efficitur irregularis; non vero ille qui post ordinationem , 
quocumque modo sacri patrimonii expers fiat. | 

VIII. Insuper etsi graviter peccent presbyteri, qui post 
ordinationem sacrum patrimonium retrodonant, renunciant , 


vel alienant, et castigari per Episcopum possint, nullam ta- 
men incurrunt suspensionem. 


nea too 


REMOTIONIS IMPEDIMENTI. 


Die 3. Marti 1877. 


CompenpiuM Facti. Angela N. anno 1875 in Curia Episco- 
pali A. impedimentum Sponsalium proposuit adversus Franci- 
scum M.ob matrimonii promissionem, quam autumavit ab eodem 
retulisse tum verbis, tum scriptis usque ab anno 1871: quam- 
que subsequutum est carnale commercium cum prolis procrea- 

tione. Ritu (1) summario iudicium super id instituit Vicarius 
Generalis; amicamque sententiam oratrici protulit. Haud sen- 
tentiae isti acquievit Franciscus ; sed apud S. C. Congrega- 
tionem impedimenti remotionem expostulavit. Insuper expe- 
tivit dispensari ab impedimento sponsalium quatenus constet, 
et ad cautelam; adiiciens quoque se paratum esse Angelae 
compensationem praebere, quam S. C. Congregatio expedire 
duxisset. | j 

Ordinarius de informatione et voto requisitus, hanc de- 
tulit sententiam ; Franciscum tali in conditione constitutum 
esse ut facile solvere posset biscentum ducata in damnorum 
compensationem. Quae pecuniae vis aliquo modo stare 
posset, adiicebat Episcopus, loco ducatorum 400, quae Fran- 
ciscus, cum deprehensus fuerit in flagranti commercio cum 
praedicta puella, adpromiserat, quatenus matrimonium con- 
irahere abnueret. Quoad nuptias vero per difficile esse, ait 
Episcopus, Franciscum induci posse ad consensum prestan- 
dum, post acrem contentionem: eoque fortius quia alias in- 
hiat nuptias. 

Disceptatio synoptica. 


Ea QUAE FRANCISCI DEFENSOR PRODUXIT. Duo in contentione 
eiusmodi, de partium consensu, concordata fuere dubia, ceu in 
calee videre est. Et ad primum quod spectat, aiebat orator, 
sponsalia in themate aut nulla sunt aut si quae adfuerint resolvi 
debent. Quod nulla extiterint sponsalia ex eo deduxit quod mulier 
ab alio iam desponsata et deflorata fuisset. Siquidem ex cap. 22. 
de sponsal. irrita atque nulla efficiuntur sponsalia, si alia quae 
praecesserint in suo vigore permaneant: idque procedit quamvis 
in secundis promissis iuramentum intercesserit; ita post textum 
in cap. 22 de sponsal. n. 5. « si quis vel quae cum dua- 


(1) Forma iudiciorum iuxta canoni- Quum de forma solemni auctores diffuse 
cum commune ius in duas dividitur clas- loquantur, quoad iudicium summarium 
ses: Prima vocatur ordinaria seu sole- adeat lector Volumen V. huius epheme- 
mnis, altera vero summaria appellatur. ridis pag. 35 appendix I. De potestate 
Solemnis vel ordinaria forma antiquior, ecclesiastica iudicandi, deque iudiciis 
forma autem summaria recentior est. | summar:is. 

bus vel duobus sponsalia de futuro contraxerit, nec copu- 
lam habuit cum secunda sponsa, nulla et irrita sunt spon- 
salia posteriora etiamsi iuramento sint confirmata ;..... una- 
nimis et certa. Quod obtinet etiamsi cum 'secunda sponsa 
interfuerit copula, dummodo priora sponsalia fuerint ignorata; 
quia ex culpa sponsi vel sponsae nequit infirmari prima fi- 
des alteri exhibita; Reiffen. ex aliorum DD. sententia tif. cit. 
num.7 etiam in casu, quo posterioribus sponsalibus accessit 
copula, et pars illa, cum qua posteriora contracta fuerunt, 
ignara fuerit priorum sponsalium et consequenter decepta; 
valent in hoc casu sponsalia priora. Quin imo etiam in casu, 
quo secundus sponsus dignoscat , sponsam fuisse a priori 
sponso defloratam cum promissione matrimonii, dummodo hic 
prior in coniugii proposito perduret, irrita sunt secunda spon- 
salia, utcumque copulam concomitantia; ita quoque ex com- 
muni ac certa tradit idem Reiff. tit. cit. n. 6. Etsi poste- 
rioribus sponsalibus accedit copula aut etiam impregnatio 
nulla sunt et irrita si cum primo quoque sponso aut sponsa 
habita fuit copula ; aut posterior sponsus aut sponsa con- 
scius fuit, quod matrimonium ei promittens prius iam cum 
alio contracerit sponsalia : Palao de sponsal. disp. 1. pun. 
22. n. 6 Pontius de Sponsal. 1.22. cap. 24 cum communi 
ac certa aliorum. Quorum opinio fulcitur obvia iustaque ra- 
tione; quia nempe ex culpa sponsae non debet sponsi ius 
infringi ; secus enim latissima via collusionibus et fraudibus 
aperiretur'; ei sponsalia rite ac valide inita confirmataque 
copulà carnali, facile eluderentur posterioribus fornicationis 
culpis, quae ut fides prior infirmaretur, continuo admitterentur. 

Quo in iure praestituto, ait orator Francisci; cliens An- 
gelam carnaliter cognovit quando iam alio desponsata fuerat, 
et ab eodem deflorata, et tempore commercii carnalis Fran- 
cisci adhuc perdurabat in defloratore voluntas Angelam du- 
cendi in uxorem. Ex quibus arguitur quod si aliqua spon- 
salia a Francisco cum Angela contracta fuerint, nulla atque 
irrita declaranda fuissent, quia priora adhuc vigebant. 

Quod sponsalia vere extiterint inter Angelam et eius de- 

floratorem , cum quo fugam e domo paterna arripuit , ipse 
deflorator, praevia iuramenti religione, asseruit. Ast uti in- 
dubia admissa confessione defloratoris, praesumptio exurgit: 
quod Ángela quoque in sponsalibus consenserit ; et quod si 
defloratio intercesserit, intercessisse etiam matrimonii promis- 
sionem retineatur. Omissis enim aliis . testimoniis S. Rota 
Romana decis. 28 n. 23 apud Cosciùm de sponsalit. de- 
crevit: « St puella consensum praebuit, ut suae virginitatis 
iacturam faceret, facto ipso, quod verbis est potentius, re- 
promissionem suam praestitit , ac sola spe futuri oblati 
coniugii honesta mulier id gessisse praesumitur. In the- 
mate praesumptio ex facto oritur; nam Angela haud inopi- 
nam aggressionem passa est, sed libenter media iuveni prae- 
buit, ut suum noctu conscenderet cubiculum. Quibus tamen 
praesumptionibus praestantior confessio mulieris accedit, tem- 
pore non supspecto deprompta. 

Attamen admissa hypothesi validitatis sponsalium Angelae 
cum Francisco, admitti quoque debet uti iusta et sufficiens 
causa ad eodem dissolvenda praecedens defloratio quam An- 
gela passa est. Etenim si sponsus deprehenderit sponsam ab 
alio fuisse defloratam, iuste a sponsalibus recedit : primum 
quia ignominiosum est ducere corruptam ; secundo quia 
notabilis in muliere intervenit mutatio; quae tunc incidere 
dicitur cum primo stuprum dignoscatur: idque ex iuris prin- 
cipio quod paria sunt tam non esse quam non apparere c. 
pastoralis de except. ; tertio quia damnum iniuste patitur 
sponsus utpote bigamus ex muliere corrupta evadens, ac 
proinde irregularis Castro Palao de sponsal. disp. 1 pun. 29. 
n. 4. Gouttierez de Sponsal. c. 34. n. 2. Sanchez de Ma- 
trim. l. 1. disp. 63. n. 3. Reiffenst. în decr. l. 4. t. 1. 
S. 8. n. 746. | 

Idipsum etiam obtinet quando sponsus deflorationem igno- 
rans sponsam carnaliter cognoverit ; atque hoc sive ficte ma- 
irimonium promiserit ut corporis copiam haberet, sive vera- 
citer spoponderit. Petrus De Ledesma de matr. qu. 45. art. 4. 
dub, 1. ad confir. 3. Sanchez de matrim. l. 1. disp. 10 

n. 11. Reiffenst. in decr. tit. de sponsal. S. 4. n. 228 
et Rota Romana decis., 19 n. 31. p. 10 rec. « dum Ioannes 
cum dicta Angela ad sposalia devenit sub credulitate, quod 
ipsa esset virgo, cum talem sese esse fincerit, ac illius im- 
pudicitiam ignoravit iste pariter non tenetur matrimonium 
contrahere vigore sponsalium. » 

Etiam S.C. Concilii in, Hidruntina Sponsalium 3.Martii 
1855, infirmavit sententiam Vicarii Generalis Hidruntini, qui 
impedimentum ob Sponsalia admiserat, nullo in pretio habens 
deflorationis exceptionem a muliere ab alio iam perpessae. 

. Testis aliquis innuit praesumi poss? deflorationem Angelae 
notam esse debuisse Francisco ceu eidem innotuit fuga puellae; 
quae publica fuit, et accidit prope Francisci domum. Re- 
spondit defensor irrationabiliter praesumi vel ipsum agno- 
visse stuprum vel nihil hoc pendisse, quia «nihil volitum quin 
praecognitum » et voluntas non fertur in incognitum. In- 
super ex regula iuris în cap. 47 de reg. iur. 6. praesu- 
mitur ignorantia ubi scientia non probatur, recto infertur 
quod cognitio stupri debeat esse certe et evidenter demon- 
strata, ut sponsus ad mulierem accedens censeatur renunciare 
exceptioni perpessae deflorationis. Ita ut si haec certa demon- 
stratio deficiat, sufficiat etiam ut sponsus culpam sponsae 
probabiliter ignoret. Guttierez tract. de matrim. c. 34. n. 2. 
Pignatelli lid. 4. tit. sect. 3. n. 6. « Si praedictae causae 
erant ab altero contrahente probabiliter ignoratae, iis postea 
cognitis dant illi ius rescindendi sponsalia...... nam pania 
censentur in iure non esse, el non apparere. 

Nullius pariter esse roboris obligatio matrimonii, et syn- 
grapha solvendi 400 ducata, uti pena quatenus Franciscus 
matrimonium contrahere abnueret: quia ex dolo et metu 
extortam fuisse syngrapham illam constavit. Dum parentes 
ipsimet puellae omnia iam paravissent, quando Franciscus 
in cubiculum Angelae introductus fuit. ` 

At vero « fraus et dolus nemini debent gatrocinari» et 
cap. 5 de reg. iuris « quod latenter et per vim, vel alias illi- 
cite introductum est, nulla debet stabililate subsistere. » Quod — 

profecto etiamsi absque violentia promissum fuerit, ex dispo- 
sitione tamen Sacrorum Canonum omnino infirmatur cap. 29. 
de Sponsalib. « cum itaque libera matrimonia esse debeant, 
et ideo talis stipulatio propter poenae interpretationem sit 
merito improbanda, mandamus, quatenus , si ita est, eum- 
dem B. ut ab extorsione praedictae poenae desistat, eccle- 
siastica censura compellas. » 

Defensor animum vertens ad dubium secundum praemo- 
nuit incertum valde fuisse quod Franciscus mulieri matrimo- 
nium promisisset cum eam carnaliter cognosceret. Idque pri- 
mum eruit ex testium depositione, quorum nullus caussam 
cognitionis quoad sponsalia exhibuerit; quum nemo retulerit 
quibus expressionibus promissiones ex utraque parte datae 
fuerint. Et ex facto ipso syngraphae, qua sese Franciscus obli- 
gavit aut inire matrimonium ; aut 400 ducata solvere, dé- 
. duxit orator nullas intercessisse matrimonii promissiones. Quia 
syngraphà illà Franciscus cogebatur ad obligationem tam- 
quam tune primum contractam, ac veluti ad poenam flagrantis 
culpae obsignandam ; dum ex adverso omnia tranquille pro- 
cessissent , quia utraque pars in culpa deprehensa, iam se 
| i spons ultro fuisset confessa. 

Adiecit. tandem Francisci orator: quamvis ex detecta de- 
floratione resoluta esse censeri debuissent eiusmodi secunda 
sponsalia; tamen potiori ratione indulgenda fuisset dispen- 
satio ad cautelam, quatenus EE. Patribus existentia atque 
validitas sponsalium admittenda visa fuisset, Graves adfuisse 
rationes ad id obtinendum autumavit; qualis fuit infamia a 
muliere ob repetitam fornicationem cum defloratore incursa, 
quaeque refunderetur in familiam Francisci per eiusmodi con- 
iugium. Et cum fornicationum publicatio causa mulieris facta 
fuisset , quae iudicium instaurare pro impedimento contra 
Franciscum eupivit ; iniquum ferme videretur, ut dedecoris 
sui poenain perferret Franciscus « quod quisque ex sua culpa 
damnum sensit non intelligitur damnum sentire leg. 203 
ff. de reg. iuris » atque in l. 74 ff. eod. tit. « non de- 
bet alteri per alterum iniqua conditio inferri. » Hisce cau- 

sis accedit viri aversio ob iurgia et convincia quae locum 
habuerunt, et quia iam Franciscus ad aliam mulierem nu- 
bendam animum et mentem applicuit. Quae causae plurimi 
penduntur a DD. ad excludendam coniugii coationem ; et 
S. Rota Romana in Amerina Sponsalium 8 Februari 1841 
S. 6. coram Quaglia — ibi — « Vicissim vero satis validae 
visae sunt causae per Vincentii oratores adductae ob quas 
reluctatur matrimonium contrahere. Occurrit animorum 
dissociatio exorta ante litis initium , quaeque per hanc 
litem | recrudescit; occurrit propinquorum, atque praeser- 
tim Vincentii matris harum nuptiarum improbatio; ac de- 
mum occurrit Vincentium animum | adiecisse ad aliam 
mulierem ac cum ea matrimonium praeparasse; quae qui- 
dem causae etiam seiunclim satis sunt ad excludendam coa- 
cionem perpendit Rota. » 

Cum S. C. Congregatio saepe perpenderit , prosequutus 
est defensor, quam difficilis exitus sit censurarum remedio ad 
matrimonii coactionem devenire, etiam in casibus, in quibus 
constaret de sponsalibus contractis, dispensationis beneficium 
ad graviora removenda mala, indulgere consuevit. Exeroplo 
sunt Pistorien. Sponsalium super dispensatione diei 7 Iunii 
1856, et Bisinanien. dissolulionis sponsalium diei 19 Se- 
ptembris 1841. 

EA QUAE MULIER IN SUI FAVOREM PRODUXIT. Praemonuit 
Mulier sponsalia inita eum Francisco haud nutare post latam 
Curiae sententiam , et post repetitas confessiones ab eodem 
Francisco peractas pluribus in adiunctis. Quinimo eadem spon- 
salia vim accipere per suppligem libellum Sanctissimo admo- 
tum, in quo formiter declaravit Franciscus sese appellationem . 
retrahere, sed tantum petere dispensationem ab eisdem qua- 
tenus conslet et ad cautelam. Certumque fuisse, ait mulier, 
quod ex amoribus cum Franciscd puerum in lucem edidi, 
qui viginti et octo vixit menses ; quodque factum idem ad- 
misit Franciscus. Posita igitur evidentia sponsalium , posito 
damno illato per prolis susceptionem eruitur contra SS.Cano- 
num disciplinam impedimenta relaxari non posse, nisi legi- 

timae et gravissimae causae probentur sive ad rescissionem sive 
ad dispensationem. | 

Quoad rescissionem obiectum fuit alia sponsalia praeces- 
sisse cum alio iuvene; ideoque nulla atque irrita fieri secunda. 
Huic obiectioni responsum fuit quod non liceret Francisco al- 
legare exceptionem de iure tertii: nam iuvenis qui prima 
inierat sponsalia non modo numquam eadera invocavit, sed 
multo ante hoc iudicium tempore, aliam duxit uxorem. Adiici 
debet quod sponsalia cum alio iuvene nemo testatur, nemo- 
que probavit; et inauditum est illa absque aliqua probatione 
praesumi posse. Praeterea etiamsi sponsalia inita cum primo 
iuvene praesumi possent, irrita evasissent postquam iuvenis 
ille aliam sibi matrimonio copulavisset. Quod enim sponsalia 
per recessum solvantur testatur Reiffenst. lib. 4. tit. 1. S.7 


n. 211 « Quando (quis) ita se gerit , aut tale quid agit, 


quod ipso facto sponsalia aut matrimonium recusare merito 
censeatur. » Et S. Rota in Albanen. Sponsalium super cen- 
suris 15 dec. 1710 $. Accedebat, haec habet « Per non 
factam reclamationem actui indicativo recessus a contractu 
passim inducitur mutuus assensus in recedendo ab eodem 
contractu, ut in proposito Goffred.  Hostien. et sequitur 
Sanchez etc. ». | | 

Alia rescissionis ratio iuxta Franciscum fuit stuprum antea 
mulieri illatum ; quippe vulgatum in iure est antecedentem 
hanc dedecoris notam solvere sponsalia postmodum sequuta. 
Verum mulier in facto contendit hanc suam calamitatem notam 
Francisco fuisse tum quia id evenit in parva civitate, tum 
quia in eadem civitate domus mulieris et Francisci quadra- 
ginta passibus inter se distent. Insuper quod raptus et fuga 
mulieris innotuissent Francisco testes adducti confirmarunt , 
idemque Franciscus id fassus est. Nam in iurata inquisitione 
legitur: Franciscum admittere se, post carnale commercium 
scivisse mulierem ab alio raptam et defloratam fuisse; atta- 
men si post eiusmodi notitiam alias matrimonii renovavit pro- 
missiones, ad id fuit coactus timore minarum. patris mu- 
 lieris. 

Atqui si Franciscus ipse ait sibi notam fuisse praeceden- 
tem puellae iacturam, et nihilominus promissiones ac repro- 
missiones iteravit , conclusit mulier eum amplius non posse 
a fide resilire, ut docet Cosci de sponsal. vot. 7. n. 104. 
— ibi — « Si scienter et voluntarie sponsus cum deflorata spon- 
salia contraxerit..... censelur cessisse iuri suo, el conse- 
quenter nec sponsa sponsi, nec respective sponsus sponsae 
pravos mores amplius reprobare potest. » Unde Sanchez de 
matrém. lib. 1. disp. 63 n. 2. - ibi - « Pro hac sententia 
videlur aperta glos. cap. Quaemadmodum , verb. Praece- 
dentem, ubi reddens rationem cur ob praecedentem foemi- 
minae fornicationem non licet sponso resilire, ait quia con- 
trahendo cum ea videtur mores eius adprobare. >» 

Quibus accedit quod Franciscus non modo sponsalia con- 
iraxit, sed eadem ratione peccavit, quam nunc in mulierem 
redarguit, ideoque semper reiiciendus esset, ut notat Sanchez 
de matrim. lib. 1 disp. 66 n. 2. | 

Neque dicere fas est puellam corruptam nullam mereri 
pietatem ; nam id Franciseus pernoscens sponsalia contraxit, 
et sub hac fide puellam utero gravem reddidit arimo deci- 
piendi eamque fraudandi. Nam cum nemini fraus et dolus 
patrocinari debeant, si turpiter mulier cecidit, turpius dece- 
ptor abutitur sub aequitatis specie. Insuper aetate maior, . 
parentibus vita functis, plena ille libertate uti potest; deque 
obsoleto mali exitus praetextu admonet Reiffenst. lib. 4. tit. 1. 
S. 8. 268 « Certe raro contingit, quod ob matrimonium 
contractum inter parentes el consanguineos sponsorum tantae 
imimicitiae vel discordiarum pericula immineant quae ad — 
dissolvenda sponsalia suffi :iant ». — 

A rescissione sponsalium ad eorumdem transiens dispensa- 
tionem observatum fuit, gratiam contra matrimonii impe- 
dimeutum concedi non posse nisi maxima iustitia duce : Reif- 
fenst. in append.ad lib. 4 de dispensat:S. 1 .n.1.seq.« Quamvis 
sponsalia solvi potius quam dispensari dicantur... notandum 
quod ad disp^nsandum in impedimento voli et sponsalium 


Pontifex necessario habere debeat iustam causam, quia ambo 
Acta, Tom. X, fase, C XII. 18 

impediunt matrimonium ture divino, in quo nec valide 
nec licite dispensare potest Papa. » Ast inter causas dis- 
pensationis ab àuctoribus notatas nulla favet Francisco ; imo 
vero rationes inimicitiae, scandali, pacis ineundae , copulae 
habitae, infamiae mulieris suadent potius servari sponsalia 
ut medela adhibeatur , quam dispensari ut inter deceptae ac 
deceptoris familias gravissima aliqua calamitas expectanda sit. 

Neque pecuniariam admisit mulier compensationem titulo 
poenae vel damnorum sarcitione. Quamvis enim in chirógra- 
pho stipulatio poenae inveniatur, quatenus pactis deficeret 
Franciscus, tamen unilateralis chirographus est, cui nec mu- 
lier neque alii pro ea suscripserunt ; ideo in contractum verti 
nequit. Adiecit insuper mulier propriam familiam nedum in- 
digere, sed Francisci familiam antecellere ; proindeque poe- 
nam a Francisco oblatam semper vilem imparemque evadere. 
Ex iure quoque poenae sponsalibus adiectae nullo in pretio 
habentur; ceu docet Cosci de sponsal. vot. 6. n. 130 -ibi- 
« Quoties stipulatio contractus sponsalium in se contineat , 
el secumferat poenale pactum,istud pro non apposito habetur, 
utpote ab utroque ture damnatum. » Quam compensationem 
iptol'erandam esse cum mutuae promissioni accesserit corporis 
traditio docent Sanchez lib. 1. disp. 9. m. 3. disp. 44. 
per tot. Reiffenst. de matrim. n. 115 Ruta in Romana 
Sponsalium 24 Innuar. 1738 &. Constabilito et in conf.r- 
mator. 8 lun. 1739 S. et sane cor Nunez. 

Quibus relatis proposita fuere dirimenda 

Dubia. 

I. An et quomodo sit locus remctioni impedimenti spon- 

salium in casu. 
Et quatenus negative. 

II. An sit consulendum SSmo : pro dispensatione in 

casu. 


RESOLUTIO. 


Sacra C. Concilii die 3 Martii 1877, causa visa, respon- 
dere censuit. 


REMOTIONIS IMPEDIMENTI" 195 


Ad I. providebitur in secundo. — 
Ad II. affirmative, solutis ab oratore ducatis biscentum 


in compensationem damnorum. (1) |. 


Ex INDE COLLIGES. 


I. Nulla atque irrita effici secunda sponsalia etiam iura- 


(1) Gregorius Nonus /i5. 4, tit. 1 cap. 
2 de sponsalibus ait: Praeterea hi, qui de 
matrimonio contrahendo pure et sine 
omni conditione fidem dederunt, commo- 
nendi sunt, et omnibus modis inducendi, 
ut fidem praestitam observent. Ex quibus 
verbis erui videretur, quod sponsi omni- 
no cogendi essent ad fidem, quam sibi 
invicem dederunt, praestandam; ita ut 
nullis mediis, ne censuris quidem, parci 
. debeat ad finem conseqnendum. Idem 
namque, Pontifex cap. 10 eod. tit. etiam 
respondebat, qnod siisqui iureiurando 
aliquam in uxorem ducere promisit, mo- 
pitis Episcopi non acquieverit ecclesia- 
stica censura oum compellat, ut ipsam 
in uxorem recipiat, et maritali affectio- 
ne pertractet. Verum his praecisis ver- 
bis hanc addebat Pontifex parenthesim: 
Nisi rationabilis causa obstiterit. Huius 
Decretalis sensum exponens Cauiacius 
quoad dictam parenthesim sic se habet: 
Exempli gratia rationabilis causa est, 
si illo coacto ad peragendas nuptias pro- 
spiciatur periculum aliquod grande di- 
scordiae et odii acerbioris. Quae Cuiacii 
interpretatio affabre confirmari videtur 
ex responso quod idem Pontifex dabat 
cap. 17 eiusd. tit. Interrogatus enim, 
qua censura mulier compelli debeat, 
quae iurisiurandi religione neglecta nu- 
bere renuit cui se nupturam, interposito 
iuramento firmavit: respondit: Quod cum 
libera debeant esee matrimonia, monen- 
da est potius quam cogenda, cum coactio- 
nes difficiles soleant exitus frequenter 
habere. 

Quamubrem DD. arbitrantur, Ponti- 
ficis mentem tuisse, quod iudex omnimo- 
de coretur, etiam per censuram, ut par- 


tes promissionem suam, praesertim iu- 
ramento firmatam, adimpleant; nisi 
praevideat quod eiusmodi coactio diffi- 
ciles exitus sit habitura. 

Et Sanchez de Matrimonio lib. 1. 
disput 29. rationem assignavit, qua me- 
rito eo in casu, qnando nempe difficiles 
exitus praevideantur, a coactione index 
abstineat: « Quia iudicis est (ajt ille) 
compellere ubi fini matrimonii expediret: 
ex fine enim desumenda est necessitas 
mediorum; sed in eo casu non expedit 
fini mat-imonii cogere, sed potius mu- 


| duum obsequium, quod ipsius finis est 


impediretur e. Jtem quia nunc iudex 
coactinnem denegans, actori favet; vitat 
enim ipsius grave damnum, ut si petenti 
proprium gladium ad se necandum iudex 
denegaret. Tandem quia expedit, Eccle- 
siam minus malum permittere ut matus 
vitet: maius autem malum est scandala 
et perpetuas inimicitias oriri, quam fidem 
sponsalium frangere: iuste igitur Eccle 
sia hoc permittet, gratià illud vitandi. 
Huic inhaerendo doctrinae saepe 
S. C. Concilii pr» sponsalium dispen- 
sationé SSmum Patrem rogat; quamvis 
Snonsalia de quorum validitate in iu- 
dicio disceptatur, praeseferant tandem 
conditiones omnes, quibus valida decla- 
rentur, et quamquam iuramento firmata 
et copulá carnali subsequuta fuerint. Ec- 
clesia enim praetulit iu patientia tole- 
rare contravenientem snae promissioni, 
quam absoluta coactione eumdem urgere 
ad matrimonium contrahendum: ex quo, 
prudenti consilio, praevideat loco officii 
maritalis et mutui amoris, oritura sint 
scandala, et perpetuae inimicitiae. 

mento confirmata, si alia quae praecesserint adhuc in suo ro- 
bore maneant. 

II. Ex DD. sententia nulla pariter fieri secunda sponsalia 
etiamsi eisdem accesserit carnalis copula, et pars illa cum qua 
contracta fuere ignara fuerit priorum sponsalium ; vel quoque 
si sponsus noverit sponsam fuisse a priori sponso defloratam 
cum promissione matrimonil, dummodo iste prior in coniugii 
proposito permaneat. | 

III. Eiusmodi sententiam haud esse basi destitutam ex eo 
colligitur quod per sponsae culpam sponsi ius laedi non de- 
beat; nam lata fraudibus et collusionibus sterneretur via, 
quatenus copula carnali, quae facile admitti posset, priora 
sponsalia , rite inita, infirmari possent, fidesque prior 
eludi. | 

IV. Rite praesumenlum esse sola spe futuri matrimonii 
honestam puellam suae virginitatis iacturam facere : istoque 
facto, quod verbis est potentius, suam praestare repromissio- 
nem in matrimonio. 

V. Inter causas, quibus sponsalia dissolvi licet, apprime 
cooptari sponsae deflorationem ab alio peractam; tum quia 
notabilis in muliere supervenit mutatio, tum quia nefas sit 
ducere corruptam. 

VI. Proindeque vigore snonsalium haud obstringi matri- 
monium contrahere, qui sponsalia iniit cum puella, quae se 
virginem esse finxit, cuiusque ignoravit impudicitiam ; quia 
in iure magno in pretio habetur exceptio deflorationis ab alio 
perpetratae, et quia ex regula iuris « quod latenter et per 
vim vel alias illicite introductum est, nulla debet stabili- 
tate subsistere. » | 

VII. Verumtamen censeri suo iuri cessisse, qui scienter 
et voluntarie sponsalia cum deflorata iniit; eoquod cum ea 
sic contrahendo mores eius approbare videatur. 

VIII. Videri in themate notam fuisse sponso praeceden- 
tem deflorationem, quinimo illum peccavisse eodem modo quo 
puellam postea redarguit ut sponsalia cum ea inita declararen- 
tur irrita. 

Licet quae sequuntur documenta nec sacrae theologiae nec 
canonici iuris scientiam proxime respiciant; attamen nec a 
proposito nostro penitus abludunt, et gratissima esse futura 
lectoribus nostris certissime scimus. Ea enim primo ad germa- 
nos eosque maximos non fucatos ac spurios Michaelis Angeli 
Bonarotae honores pertinent; cuius nomen bonis omnibus, 
nedum italis qui patria digni sint, carum ac sanctum fuit 
semper et erit. Unde nos inter acta nostra iterum ea docu- 
menta vulgantes, tum symbolam nostram conferimus ad rite 
recolendam memoriam summi viri quarto ab eius nativitate 
mox elapso saeculo; tum iis occurrimus, qui diverso studio 
abrepti ac meridiana in luce stertentes, nescio quem alium 
Michaelem Angelum cerebro suo confixerunt deque eo verba 
fecerunt. Deinde cum paucos ante menses duo nebulones seu 
sycophantae extiterint; qui in hoc ipso artium bonarum omnium 
domieilio ae sede principe Romanis PP. calumniati sint quasi 
bonis artibus omnibus nedum et musicae (risum teneatis amici) 
vel parum faverint vel etiam infensi ac molesti fuerint, ex 
hae ipsa horum documentorum lectione quid de illis duobus 
sentiendum sit cuique sano patebit. Insanis utique, qui in urbe 
bonarum artium monumentis undequaque confertissima aut 
ienorant aut ignorare se simulant quam optime de eisdem arti- 
bus perpetuo meruerint Summi Pontifices, haec omnia inutilia 
fore non dubitamus, eum facilius caput asini lavari possit quam 
eorum mentes mutari qui vel ab prensatione vel ab stultitia- 
rum magnitudine nomen sibi fecere. 

Illos etiam, qui cum auribus audiant et oculis videant et 
manu tangant attrectent vix minorem artium ac religionis 

curam fuisse Pontificibus nostris, attamen novos ac insüetos 
eisdem artibus favores concessum iri autumant ab ea gente, 
quae urbem suam principem. omni prorsus artium monumento 
destitutam ac plane nudam per saecula tenuit ac tandem dere- 
liquit, infelices omnino reputamus, ac qui inter mortuos aman- 
dentur plane dignos. Neque igitur ipsis proderunt documenta 
nostra. At lectoribus nostris bonisque omnibus magno usui 
erunt tum ad animos veriori factorum notitia informandos , - 
tum ad obtrectactorum ora compescenda. 

Verum neque hisce documentis opus erit recolenti quanta 
in artium incrementum praestiterit Pontifex quo laetamur so- 
spite. Hic enim, velut ille auditor philosopho rerum motum 
inficianti, hac vel in parte factis potius quam verbis aut chartis 
malignitati hominum respondere in more babuit. Nam et musivi 
et atrebatici operis scholam magistris eximiis creditam per- 
petuo aluit ab exquisita operum pulchritudine toto orbe com- 
mendatam; et pluribus conspicuis erectis vel instauratis edificiis 
urbem ornavit; et nedum veterum sculptoriae artis monumen- 
torum conservationi prospexit, sed et nova ut prodirent im- 
pense curavit; suminosque sculptores sicut olim 'l'eneranum 
ita nune vero Iacomettum, ae Gallium familiarissimos habet: 
quantum vero pictura ei debeat, testis vir clarissimus Alexan- 
der Mantuanus, qui Raphaelis Sanctii aedibus ornandis felix 
imitator vel veteras picturas instaurando vel novas creando 
novum aedi Vaticanae decus magnam sibi apud omnes laudem 
. adquisivit. 

Quantum tandem de musica arte Pontifex noster meruerit, 
nonnisi stupidus ignorare potest; cum et ad audiendam can- 
torum pontificiorum scholam, lubentius quam ad theatra, ac- 
curreret genus humanuum; eaque schola musicae artis innumera 
exquisita ac summi pretii monumenta sanctissime servet, et 
professoribus toto orbe claris etiam nunc floreat et splendeat, 
eosque omnes et singulos, vel ex quo eorum cantica ob novas 
rerum vices conticuere, habeat in stipendio. 

At non illi tacebant (parcatis comparationibus, lectores!) anno 
huius saeculi septimo ac sexagesimo, cum in solemniis sae- 


* 

eularibus SS. Apostolorum Petri et Pauli, universa schola 
romana cooperante, vaticanam basilicam cantibus, universum 
qui huc confluxerat orbem stupore et exstasi impleverunt. 
Huiusmodi quidem faeta adeo momentosa adeo ineluctabilia 
maiorem prae documentis nostris ad persuadendum viia ha- 
bent. | 

De quibus, ut plene innotescant, dicemus adhuc ea nobis | 
olim tradita fuisse ex authentico exemplari fideliter descripta 
ab insigni veterum manuscriptorum interprete Ioanne Baptista 
Carincio pio atque erudito viro, Fabricae Sancti Petri a tabu- 
lario, qui illa editurus erat inter documenta cuiusdam opellae 
quam parabat. De qua opelia, ex quo ille obiit quatuor abhinc 
annis, quid factum fuerit nos plane latet: documenta quae 
suppeditavit grato nunc animo edimus, memoriam eius bonis 
‘ omnibus commendantes. At in eo fallebatur vir bonus et pru- 
dens quod illa inedita putaret. Siquidem edita fuerant ab 
Dominico Morenio; ex quo iterum ea edidit Florentiae hoc 
ipso anno Aurelius Gottus vitae Michaelis Angeli nostri prae- 
clarus novorum subsidio documentorum enarrator. (Vol. 2. 


pag. 123. et seq.) 


NoTA. Haec scripta fuere mense decembri a. 1875 nec interea praelo tradi- 
dimus, spe confisi, quae nos fefellit, tertium simile documentum, lulium pp. LI; 
maximum et illum Michaelis Angeli patronum, auctorem habens, inveniendi. Si 
unquam vel nostra diligentia vel amicorum benevolentia nobis illud habere con- 
tigerit, hisce duobus sine mora inter acta nostra addetur. 


Directo fitto MicHaELt ANGELO DE. BONAROTIS 
PATRITIO FLORENTINO. 


PAULUS PAPA II. 


Dilecte fili salutem et apostolicam benedictionem, 


Cum felicis recordationis Clemens Papa VII. immediatus 
praedecessor Noster primo et deinde Nos tibi pro depingendo a 
te pariete altaris Capellae nostrae, pictura et historia ultimi 
iudicii ad laborem et virtutem tuam qua nostrum saeculum 

ampliter exornas remunerandum et satisfaciendum introitum et 
redditum mille ducentorum scutorum auri annuatim ad vitam 
tuam promittimus, prout etiam promittimus per praesentes, Nos 
ut dictum opus a te inchoari coeptum prosequaris et perficias, 
passum Padi prope Placentiam quem q". loannes Franciscus 
Burla dum viveret obtinebat, cum solitis emolumentis iuris- 
dictionibus honoribus et oneribus suis pro parte dicti introitus 
tibi promissi, videlicet pro sexcentis scutis auri, quos ipsum 
passum annuatim reddere accepimus, nostra promissione quoad 
reliquos sexcentos scutos firma remanente, ad vitam tuam au- 
ctoritate apostolica tenore praesentium tibi concedimus, conce- 
dentes vice-legato nostro Galliae Cispadapae nunc et pro tem- 
pore existenti ac dilectis filiis Antianis et Communitati dictae 
civitatis Placentiae et aliis ad quos spectat ut te vel procurato- 
rem tuum pro te in possessionem dicii passus eiusque exercitii 
admittant et- admissum tueantur, faciantque huiusmodi Nostra 
concessione vita tua durante, pacifice frui et gaudere, contrariis 
non obstantibns quibuscumque. Datum Romae apud S. Marcum 
die l Septembris 1535.. Pontificatus Nostri anno primo. 


II. Dilecto filio etc. ut supra. 


PAULUS PAPA III. 


Dilecte filii etc. Excellentia virtutis tuae tum in sculptura et 
. pictura tum in omni architectura quibus te et nostrum saeculum 
ampliter exornasti veteres non solum adaequando sed conges- 
tis in te omnibus quae singula illos admirandos 1eddebant prope 
superando, Nos merito perinovet ut te in loco honoris et amoris 
Nostri praecipuo collocantes, usem virtutis tuae in picturis 
sculpturis et architecturis palatii Nostri apostolici ac operibus 
in illo nunc et pro tempore faciendis libenter capiamus. Itaque 
te supremum architectum scultorem et pictorem eiusdem palatii 
Nostri apostolici auctoritate apostolica deputamus, ac Nostrum 
familiarem cum omnibus et singulis gratiis, praerogativis, ho- 
noribus, oneribus et antelationibus, quibus alii Nostri familia- 

res utuntur uti possunt seu consueverunt, facimus, et aliis 
familiaribus Nostri aggregamus per presentes. Mandantes dile- 
cto filio magistro domus Nostrae, ut te in rotulo familiarium 
Nostrorum describat et describi faciat, prout Nos etiam descri- 
bimus. Et insuper cum Nos tibi pro depingendo a te pariete 
altaris Capellae nostrae pictura et historia ultimi iudicii ad 
laborem et virtutem tuam in hoc et ceteris operibus in pala- 
tio Nostro a te si opus fuerit faciendis remunerandos et satisfa- 
ciendos introitum et redditum mille ducentorum scutorum auri 
annuatim ad vilam tuam promiserimus , prout etiam promit- 
limus per presentes. Nos ut dictum opus a te inchoari ceptum 
prosequaris et perficias et si quo alio in opere voluerimus, 
Nobis inservias, passum Padi prope Placentiam, quem q”. 
Ioannes Franciscus Burla dum viveret obtinebat, cum solitis 
emolumentis iurisdictionibus honoribus et oneribus suis pro 
parte dicti introitus tibi promissi, videlicet pro sexcentis scutis 
auri, quos ipsum passum annuatim reddere accepimus, Nostra 
promissione quoad reliquos sexcentos scutos firma remanente, 
ad vitam tuam auctoritate apostolica tenore presentium tibi con- 
cedimus; mandantes vice-legato Nostro Galliae Cispadanae nunc 
et pro tempore existenti, ac dilectis filii Antianis communitati 
et hominibus dictae civitatis Flacentiae et aliis ad quos spectat, 
ut te vel procuratorem tuum pro te in possessionem dicti passus 
eiusque exercitii admittant et admissum tueantur faciantque 
huiusmodi Nostra concessione vita tua durante pacifice frui et 
gaudere, contrariis non obstantibus quibuscumque. Datum Ro- 
mae apud S. Marcum sub annulo Piscatoris die l. Septem- 
bris 1535. Pont. N. a. I. (*) 


- 


(*) Tratti da una copia ecc. 

EX $. CONGREGATIONE DE PROPAGANDA FIDE 


INSTRUCTIO 


SACRAE CONGREGATIONIS De PROPAGANDA FIDE 
SUPER VISITATIONE SS. LIMINUM. 


l. Inter praecipua officia, quae Patriarchis, Primatibus, 


Archiepiscopis et Episcopis iuxta SS. Patrum et canonum 
statuta incumbunt, illud profecto est accensendum, quod ipsi 
sacra Apostolorum Limina visitare, eaque occasione Rom. 
Pontifici obsequium ac obedientiam praestare, et rationem 
reddere de pastoralis muneris implemento deque omnibus, quae 
ad Ecclesiarum suarum statum, et cleri populique mores ac 
disciplinam, animarumque ipsis creditarum salutem pertinent. 
Quod quidem officium, unitatis, et communionis cum Apostolica 
Sede quaedam veluti tessera, ex iis iuribus sponte fluit, quae 
Rom. Pontifici vi primatus, quo ex divina institutione in 
universam pollet Ecclesiam, inhaerere compertum est. Nemo 
autem ienorat quae hoc in themate fel. rec. Sixtus V. in 
celebri Const. Romanus Pontifex die 20 Decembris 1585 
edita praescripsit. 

2. Cum vero nonnulla identidem suboriantur dubia circa 
modum, quo huie muneri Sacrorum Antistites satisfacere de- 
beant, atque inde graves anxietates ob sacramenti religionem, 
quo se illud impleturos spoponderunt, S. Consilium Christiano 
Nomini propagando propositum sollicitudinis suae partes esse 
duxit, Sixtinam Constitutionem opportune declarare, ut quo 
enucleatior erit legis dispositio, eo Dro PME ab omnibus 
executioni mandetur. 

3. Et praeprimis recolere praestat quod in $.7 memora- 


tae Constitutionis praescribitur: « Ad hoc autem debitum : 


» visitationis officium commode explendum omnes patriarchae, 

primates, archiepiscopi, et episcopi, Itali videlicet vel ex 
Italicis insulis, unde commodius in Italiam traiici potest, 
veluti Siculi, Sardi, Cursi, et alii adiacentium provinciarum 
Italiae ac etiam Dalmatiae, et Graecarum, quae e regione 
ipsius Italiae et Siciliae oris sunt,/ertio anno; Germani vero, 
Galli, Hispani, Belgae, Bohemi, Hungari, Angli, Scoti, 
Hiberni, et ceteri omnes, qui in Europa sunt circa mare 
Germanicum, et Balticum, ac omnium. insularum maris 
mediterranei, quarto anno; et qui intra Europae fines sunt, 
his provinciis remotiores, ac etiam Africani litoribus no- 
stris adversi, ac insularum maris Oceani Septentrionalis et 
Occidentalis Europae et Africae citra continentem novi 
orbis. . . . quinto anno; Asiatici vero, et qui extra Asiam 
et in aliis novis terris orientalibus, meridionalibus, occiden- 
talibus, et septentrionalibus, tam in insulis quam in con- 
tinentibus, et denique in quibuslibet mundi partibus decimo 
anno, iter suscipiant, et, Deo concedente, perficiant. » 

4. Iam vero saepe quaesitum fuit, undenam in computando 
triennio, quadriennio ete. exordiri oporteat, Et quidem alii 
opinati sunt ea temporis intervalla Episcopos computare debere 
a die, quo ad Sedem episcopalem in Consistorio renunciati 
sunt, aut quo literae Apostolicae ipsis expeditae fuerunt; alii 
a die consecrationis, alii denique a die acceptae Sedis posses- 
sionis. Quidam etiam existimarunt initium temporis ad SS. 
Liminum Visitationem peragendam sumendum esse a die, quo 
dioecesis erecta fuit. Hiuc ad aures S. Congregationis pervenit 
variam hac super re variis in regionibus praxim invalescero 
coepisse. | 

5. Ad omnes huiusmodi opiniones e medio tollendas sat 
est, ea quaé Sixtus V. constituit, sedulo inspicere; aperte enim 
in S 8 Constitutionis praefatae enunciatur, a die publicatio- 
nis eiusdem Constitutionis Episcopos ad SS. Apostolorum ci- 
neres visitandos omnino teneri. Quemadmodum igitur scribit 
Fagnanus (1), praedicta annorum spatia omnibus incipiunt 

| (1) In II Lib. Decret, in Cap. Ego N. Episcopus IV. de iurer. n. 36. 

currere a die, quo bulla Sixti V. edita fuit, hoc est a die 
20 Decembris 1585. Nec difficultatem facessunt, quae in S 7 
leguntur; nam, ut idem Auctor observat « verba bullae- Haec 
autem annorum spatia - non ita sunt accipienda, ut initium 
computationis triennii vel quadriennii ete. sumi debeat a 
die consecrationis, susceptionis vel translationis huiusmodi, 
sed hunc habent sensum, ut eo ipso quo quis est conse- 
cratus, incipiat sibi currere obligatio visitandi Limina, non 
autem ut spatia supradicta ab eo tempore computari de- 
beant. Et hanc interpretationem semper habuerunt ea verba 
in S. C. Ooncilii. Haec autem computatio fieri debet ab 
ipsa die publicationis Bullae exclusive, et sic in fine cuius- 
que iriennit etc. vel decenni integra dies vigesima Decem- 
bris cedit commodo Episcoporum, adeo ut tempus ad visi- 
tandum praefixum duret usque ad ultimum momentum eius 
diei. Ita enim statuitur pro regula, ut dies termini non 
computetur in termino. » Revera praelaudata S. Congregatio 
Concilii, ut omne dubium amoveret, per encyclicas literas 
‘ad universi Orbis Catholici Praesules die 16 Novembris an. 
1673 datas significavit, unum eumdemque perpetuo et ab om- 
nibus observandum esse terminum pro sacra Visitatione, qui 
amussim est dies editae in lucem Sixtinae Constitutionis (1). 

6. Idipsum S. haec Congregatio de Prop. Fide an. 1802 
Episcopis Hiberniae enunciavit; et an. 1865 cuidam ex Ar- 
chiepiscopis Americae Foederatae scribebat « triennia etc. 
» decennia ita esse computanda, ut initio sumpto a dié, quo 
» praedicta Constitutio edita fuit, nimirum a die 20 Decem- 
» bris 1585, perpetuo et sine alia interruptione pro omnibus 
» successoribus Episcopis decurrant. » 

T. At nuper controversia mota est, an etiam pro sedibus 
recenter erectis tempus | Visitationis sacrae computandum, sit 
a die publicationis Const. Sixlinae. Nec defuit inter recen- 
tiores canonum Doctores, qui arbitraretur triennia, quatriennia 
etc. quod ad Dioeceses attinet post Sixtum V. erectas, com- 

(1) V. caus, Carpectoraten. diei 19 Febr. 1718 in princ. 

putanda esse a die, quo primus noviter erectae dioecesis 
Episcopus administrationem suscepit. 

8. Sed nulla suppetit ratio, cur Episcopi novarum dioece- 
sum aliam a ceteris dimetiendi temporum spatia pro Visita- 
‘ tione SS. Liminum rationem sectentur; ipsi enim quoque Sixti- 
nae Coustitutioni, sicut in aliis dispositionibus, quas continet, 
ita et in hac adhaerere debent. Quocirca propositae mox 
quaestioni Emi PP. huius S. Consilii in generalibus Comitiis 
diei 3 Maii 1875 post maturam deliberationem decreverunt, 
respondendum esse Affirmative, nimirum etiam ab Episcopis, 
qui sedibus recenter institutis praesunt, praefatam regulam 
esse retinendam. 

9. Quae cum ita sint, cum quispiam ad Episcopalem Se- 
dem, sive ex veteribus, sive éx novis, evehitur, diem quo 
lex Sixti V. prodiit, prae oculis habeat; et sì, praefiniti tem- 
poris inde incipiens computationem, noverit eins praedecesso- 
rem vertente iriennio, quatriennio etc. oneri SS. Liminum 
Visitationis haud fecisse satis, sciat ipse se ad eam absolven- 
dam adstringi. Iuverit iterum audire Fagnanum, qui scribit 
(1) « ex praescripto huius Constitutionis Sixti V. S Ad hoc 
» autem vers. Quae ne longius differantur etc. tempus qua- - 
lecunque excursum alicui ex Episcopis, qui sive morte 
praeventus, sive alia quacumque de causa ob non finitam 
lempus ei praescriptum Limina non visitaverit, ita intelligi 
effluxisse et excurrisse illius successori, ut, termino ipso, 
iuxta Praedecessoris sui iusiurandum completo, debitam 
visitalionem conficere teneatur. Quae verba non eum ha- 
bent seasum, ut Episcopus successor teneatur visitare pro 
omnibus irienniis etc., pro quibus eius praedecessor non 
visitavit..., sed illa verba ita suut accipienda, ut Episco- 
pus nuper consecratus, si eo triennio etc., quod eo tem- 
pore currit, eius praedecessor non visitaverit, teneatur 
ipse visitationem perficere. » Si proinde incoepto iam trien- 
nio etc. Episcopus SS. Limina adiverit, relationemque suae 

dioeceseos exhibuerit, ac postea e vivis migraverit, neutrum 
repetere successor tenetur; persolutio enim praedecessoris suc- 
cessori suffragatur (1). 

10. E contra si quis dioeceseos curam assumpserit paulo 
ante quam triennium etc. sub antecessore incoeptum ad exitum 
perveniret, cum temporis defectu nondum in promptu possit 
habere quae ad statum propriae Ecclesiae referendum requi- 
runtur, succurrit remedium implorandae prorogationis, quae, 
hisce praesertim in adiunctis, a S. Sede facile impertitur. 

ll. Notum est ipsam Sixtinam legem Episcopis consulere, 
qui, legitimo impedimento detenti, ad Apostolorum sepulcra 
personaliter se conferre non possunt; id enim per Procurato- 
rem ipsis praestare permittitur. Immo quod ad Procuratoris 
deputationem facilius ac remissius agi coepit, ut inde a sua 
aetate animadvertebat s. m. Bened. XIV (2), et pristinus 
rigor progressu temporis valde temperatus est. « Unde si 
Episcopus iusto quolibet impedimento detentus a S. C. li- - 
centiam petat visitandi Limina per Procuratorem, atque 
eliam in eum finem, deputandi canonicum aliquem, aut Sa- 
cerdotem dioecesis suae iam in Urbe existentem, et priva- 
tis suis rebus vacantem, vel etiam ordinarium suum nego- 
tiorum: gestorem aut egentem, de rebus Ecclesiae et dioece- 
sis probe instructum, dummodo ecclesiastico caractere in- 
signitus sit, facta Rom. Pontifici per Secretarium ipsius 
Congregationis instantiae illius relatione, non ita frequen- 
ter reiici solet, ut olim evenisse constat, sed petita licen- 
tia et facultas passim benigne conceditur. » Pariter ad Pro- 
curatoris munus olim haud admittebatur Sacerdos regularis, 
nisi probata deficientia Capituli et-cleri saecularis, exceptis 
fortasse Ecclesiis remotissimarum regionum (3); sed in hoc 
eliam sequioribus temporibus S. Sedes sese faciliorem praebe- 
re consüevit. | 

12. Quae communiora ac potissima sint impedimenta, qui- 

(1) Fagn. Zoe. cit. n. 47. 
(2) De Syn. Dioec. L. XII. Cap. IV n. 8 
(8) 15i4. 

bus Episcopi a Romano itinere suscipiendo excusantur, vide- 
re est penes rerum canonicarum tractatores ad Cap. IV. 
Ego N. de iureiur. Ea vero sic perstringit Catalanus (1): « Est 
quidem munus et reipublicae officium episcopatibus adiun- 
ctum...., item aetas gravis, hostilitas quoque ac timor 
hostium, incursus latronum, pestis et alia id genus, quo- 
rum tamen quaedam impedimenta: Antistites profecto excu- 
sant a visitatione personali tantum, non vero ab illa, quae 
per certum nuntium, veluti aegritudo, decrepitas, munus 
episcopatui adiunctum, quae personam respiciunt ipsius Epi- 
scopi. Sunt autem quaedam alia, quae etiam a mittendo 
Romam certum nuntium Episcopos excusant, ut ex. gr. 
pestis, viarum obsessio, hostilitas, modo tales sint, quae 
impediant accessum dioecesanorum' ad Urbem. » Ceterum 
lot esse possunt huiusmodi impedimenta, quot peculiares cu- 
jusque personae circumstantiae, quibus fiat, ut sine magna 
difficultate aut gravi incommodo urbs Romae adiri non possit. 

13. Sed facile quisque intelliget ordinarias causas, quae 
personalem visitationem impediant, nostra hac aetate nonnisi 
raro locum habere; ea enim invexit humanum ingenium adiu- 
menta ad varias locorum distantias percurrendas, ut incredi- 
bili ferme celeritate et facilitate longissima quaeque itinera 
lerra marique perfici valeant. Et, si ad debitum Visitationis 
officium commode, ut ipse ait, explendum Sixtus V. praedi- 
cta temporum intervalla praescripsit, variam, ut verbis uta- 
mur Benedicti XIV (2), locorum atque dioecesium ab Urbe 
distantiam summa aequitatis ratione perpendens; quid in 
praesens tam facile, quam intra ea intervalla ad Urbem acce- 
dere? S. igitur Congregatio sibi persuadet, SS. Autistites huic 
muneri, cui sese, interposito sacramento, obstrinxerunt, ne- 
dum statis a Sixto V. temporibus nunquam esse defuturos, 
sed immo spem fovet in Domino, ut, magistrorum ‘ veritatis 
Petri et Pauli sepulera, fidelium animas illuminantia, coram 
veneraturi, suam huc praesentiam saepius etiam exhibeant. 

(2) Loc. cit. n. D. 

Quod certe ipsi libenter praestabunt, modo attenta conside- 
ratione revolvant illud Sardicensis Concilii (1) « optimum et 
» valde congruentissimum esse, si ad caput, idest ad Petri 
» Apostoli Sedem de singulis quibuscumque provinciis domini 
» referant Sacerdotes. » Ita enim fit, ut Rom. Pontifex, cui 
omnium Ecclesiarum sollicitudo concredita est, Praesulum 
Romam adventantium opera et adiutorio, ubique locorum chri- 
stiani gregis necessitates agnoscere, spiritualium ovium morbos 
intelligere, et aptiora remedia adhibere valeat, nec quidquam 
ipsum lateat earum rerum, quas ad Dei gloriam augendam, 
ad Religionem propagandam, ad animarum bonum promoven- 
dum necessario eum scire oportet. Plura sane negotia per 
epistolam possunt expediri; nemo tamen inficias iverit, plura 
esse alia, quae melius nequeant pertractari, quam si os ad os 
alloquamur. Accedit etiam, quaedam aliquando occurrere, 
quae secreti fidem ita postulant, ut ea scripto mandare peri- 
culosum sit; hinc fel. rec. Bened. XIII. in Rom. Synodo an. 
1725 (2), Episcopos monet, « ne ita passim personali ab hac 
» Visitatione se dispensent, monita hic multa et sane proficua 
» eorumdem SS. Ecclesiae Principum patrocinio et Summi 
» Pontifieis vivae vocis oraculo percepturi quae scriptis ali- 
» quando nequeunt consignari. » 

14. Ne itaque pigeat SS. Antistites ad Urbem, quam Apo- 
stolorum Principes suo sanguine consecrarunt, ex dissitis etiam 
regionibus properare, eum etiam in finem, ut arctioribus usque 
vineulis eum Supremo Ecclesiae Capite et duce coniuncti, eo 
fortius praeliari praelia Domini pergant, quo maiore in dies 
impetu ac velut agmine facto christianae Reipublicae hostes 
eam oppetere adnituntur. 

15. Hanc autem S. Congregationis instructionem SSio D. 
N. Pio PP. IX. per me infrascriptum Secretarium in audientia 
diei 13 elapsi mensis relatam Sanctitas Sua benigne in omnibus 
adprobavit, eique apostolicae suae auctoritatis robur adiecit. 

Datum Romae ex Aedibus dictae S. C. die 1 lunii 1877. 


(1) Epist.Syn.ad Iul.I. Rom. Pont. apud Labbaeum Tom. II col. 690 edit. Venet, 
(2) Tit. XIII Cap. I. 

LITTERAE APOSTOLICAE 


Ap P. SIRE E CONGREGATIONE S. Surbica PARISI QUI LITTERAS 
DOGMATICAS DE ÎMMACULATA CONCEPTIONE UT IN PRIMARIAS 
MUNDI LINGUAS VERTERENTUR CURAV!T. 


PIUS PP. IX 
DILECTE FILI, SALUTEM ET APOSTOLICAM BENEDICTIONEM 


Pium sane et gloriae Deiparae et Immaculatae opportu- 
num prorsus tuum consilium fuit quod eo spectavit, ut Dog- 
maticae litterae, quibus Immaculata Deiparae Conceptio ab 
hac Apostolica Sede definita et promulgata Christiano Populo 
fuit, omnium fere Gentium quae per Orbem diffusae sunt ver- 
naculis linguis, ad publicum Fidei testimonium, accurate red- 
derentur, ac eius Dogmaticae definitionis memoria illustri 
pietatis et artis Monumento decoraretur. | 

Feliciter autem contigisse gaudemus, Dilecte Fili, ut tuis 
curis tuaeque industriae, Auspice Deipara Virgine, et piorum 
Hominum studiis largiter suffragantibus optimus exitus respon- 
deret, quemadmodum et Relatio rerum a Te gestarum Nobis 
data, et Collectio Voluminum quae a Te Nobis cum Ven. 
Fratre Benedicto Archiepiscopo Ahemensi novissime oblata 
sunt, splendide luculenterque testantur. Nam et Interpretatio- 
num numerus, quae in oblatis Voluminibus continentur et 
insignia et pretiosa artium Ornamenta quae in iis fulgent, 
et integrum ac nobilissimum Opus iisdem Voluminibus asservan- 
dis et custodiendis dedicatum, ita hoc egregium pietatis Monu- 
mentum commendant, ut illud non laudi solum Eorum omnium, 
qui Tecum venerationem suam erga Sanctam Dei Matrem et 
obsequium erga Auctoritatem Sanctae huius Sedis ostendere 
voluerunt, sed et Praesentium ac Posterorum aedificationi 
plene profuturum censeamus. 

Acta Tom. X, fasc. CXIII. i 14 

Hine nos, Dilecti Fili, gravissimo cum affectu oblatum 
munus accepimus, ac dignum omnino habuimus, ut in publico 
^ Vaticanae Nostrae Sedis loco ad gloriam Immaculatae Deiparae 
et ad perpetuam JPeosteritatis' memoriam proponeretur. 

Facere autem non possumus quin his litteris Nostris pe- 
culiarem laudem Tibi tribuamus ob eam insignem partem 
quam in hoc Opere habuisti, ac simul gratulemur aliis omni- 
bus Fidelibus qui liberalitatém, artem, operam suam rei a 
Te susceptae eo zelo navarunt, ut ipsa feliciter ac splendide 
ad exitum adduci potuerit. 

Cum porro ea quae a Vobis acta sunt ad incrementum 
gloriae referantur Eius, quae Honorificentia est Populi no- 
stri, quae Divinarum est potentissima Conciliatriz gratiarum 
non dubitamus quin ipsa de Coelo pietatem et affectum tuum 
aliorumque Fidelium respiciat, ac merita vestra uberrima mer- 
cede remuneretur. 

Eius Benignitatem et Nos adprecamur em corde, ut 
Vobis impetret esse inter eos, quorum nomina scripta sunt 
in libro vitae ac cupimus, Ipsa suffragante, auspicem esse 
omnis Gratiae et Prosperitatis Apostolicam Beneditionem, 
quam Ven. Fratri Archiepiscopo Rhemensi et Tibi, Dilecte 
Fili, Cunctisque aliis Fidelibus, qui sua studia in tuum Opus 
contulerunt, peramanter in pignus paternae Nostrae dilectionis 
in Domino impertimus. | | 

Datum Romae, apud S. Petrum, die 24 Martii An. 1877. 

Pontifieatus Nostri Anno Trigesimoprimo. 


PIUS PP. IX. 

EX ACTIS CONSISTORIALIBUS 


Ex PROPOSITIONIBUS CONSISTORIALIBUS 
e 


Die 25 Iunii 1877 


" Sanctissimus, hae mane, benigne disposuit tradere Cardi- 
nalitium pileum Cardinalibus iis qui eum nondum receperant. 
Ideoque Emi DD. Cardinales Ignatius do Nascimento Moraes 
Cardoso, Patriarcha Lisbonen. creatus et publicatus die 22 De- 
cembris 1873; Franciscus di Paola Benavides y Navarrete 
Patriarcha Indiarum creatus et publicatus die 12 Martii 1877; 
Michael Paya y Rico Archiepiscopus Compostellan. creatus 
et publicatus ut supra; Ludovicus Maria Ioseph Eusebius 
Caverot Archiepiscopus Lugdonen. creatus et publicatus ut 
supra; loseph Mihalovitz Archiepiscopus Zagabrien. creatus 
et publicatus die 22 Iunii 1877; Ioannes Baptista Kutschker, 
Archiepiscopus Viennen. creatus et publicatus ut supra; et 
Lucidus Maria Parocchi, Archiepiscopus Bononien. creatus et 
publicatus ut supra, hora decima ante meridiem convenerunt 
in Capella, ad hoc erecta in aedibus Vaticanis, ibique coram 
Emis Cardinalibus, Capitibus Ordinum, Camerario, et Vice 
Cancellario S. R. Ecclesiae, nec non coram Camerario S. Col- 
legii solitum praestiterunt iuramentum. 

Interdum Eius Cardinal Ioseph élippolitus Guibert Archie- 
piscopus Parisien. creatus et publicatus die 22 Decembris 1873, 
et Eñus Cardinal Victor Augustus Isidorus Dechamps, Archie- 
piscopus Mecliniensis, creatus et publicatus die 15 Martii 1875, 
qui nondum cardinalitium pileum receperunt, in Aula Consi- 
storii, eum aliis Cardinalibus Romae residentibus, conveniebant. 

Ibique cum novem EE. Cardinales pileum cardinalitium 
per manus SStùhi. recepissent, locum quisque suum occupavit 
iuxta tempus propriae creationis. 

Deinde quum SSmus os clausisset Cardinalibus do Nasci- 
mento Moraes Cardoso, - Benavides y Navarrete - Paya y Ri- 
co - Caverot - Mihalovitz - Kutschker, et Parocchi sequentes 


proposuit Ecclesias: 


CATHEDRALEM EccLEsIAM CLo- 
DIEN. vacan. per translationem R. 
P. D. Dominici Agostini ad Patriar- 
chalem Sedem Venetiarum; Sanctis- 
simus promovit ad recensitam Ec- 
clesiam R. D. Sigismundum e Co- 
mitibus Brandolini-Rota ex legitimis, 
catholicis, honestisque parentibus in 
loco, cui vulgo nomen S. Cassiano del 
 Meschio dioeceseos cenetensis pro- 
genitum et quartum supra quinqua- 
gesimum aetatis suae annum super- 
gressum. Sacro Presbyteratus ordine 
dudum donatus, in ecclesiasticis 
functionibus obéundis, praesertim 
sacramentales confessiones excipien- 
do, Deique verbum praedicando , 
naviter incubuit. Apud Ecclesiam 
Immaculatae Conceptioni Bñae Vir- 
ginis Mariae dicatam, in Solighetto 
eiusdem dioecesis propriae familiae 
expensis erectam, et sacra supelle- 
ctili, censu ac paroeciali domo di- 
tatam, animarum curae addictus, 
hucusque vero S. Mariae de Miane, 
ubi etiam aere suo magis ampyim 
assurgit templum, Archipresbyter- 
Parochus renunciatus est. Inter SAN- 
CTITATIS SUAE Cubicularios Se- 
cretos adscitus, et Apostolicus Mis- 
sionarius adlectus est. 

Clodia Fossa, postea Clugia, urbs 
Veneti in insula parva maris Adria- 
tici sita, duplicis milliarii cum di- 
midio est ambitus, bis mille fere 


continet domus, eamque ultra vi- 
ginti quinque mille incolunt cives 
catholici. 

Cathedralis Ecclesia, satisampli ac 
moderni aedificii, Assumptionis Bñae 
Virginis Mariae titulo gloriatur, at- 
que Venetiarum Patriarchae suffra- 
gatur. 

Eius Capitulum tres recenset 
dignitates, quarum post pontifica- 
lem prima Archidiaconatus , octo 
cum theologo ac poenitentiario Ca- 
nonicos, aliosque Presbyteros et Cle- 
ricos divinis inservientes, 

Penes Capitulum extat anima- 
rum cura, quam Presbyter ipsamet 
exercet in Cathedrali. 

Duae aliae recensentur Clodiae 
paroeciales Ecclesiae baptismali fonte 
munitae, duplex virorum religiosa 
domus, pro puellis conservatorium, 
aliquot laicorum sodalitates, mons 
pietatis, hospitale et seminarium. 

Dioeceseos ambitus ad sexaginta 
fere milliaria protenditur et plura 
sub se complectitur loca. 

CATHEDRALEM EccLEsIAM Min- 
DONIEN. Vacan. per obitum bo. me. 
Francisci de Sales Crespo et Bauti- 
sta ultimi illius Episcopi extra ro- 
manam curiam defuncti; Sanctissi- 
mus promovit ad praesentationem 
Serenissimi Regis Catholici ad recen- 
sitam sedem Mindoniensem R. D. 
Iosephum Emmanuelem Palacios et 

Lopez ex legitimis, catholicis, ho- 
nestisque parentibus Burgensi in 
urbe progenitum et quinquagesi- 
mum nonum aetatis suae annum 
supergressum. Presbyteratus ordine 
ac sive in sacra theologia, sive in 
sacris. canonibus dudum doctorali 
laurea donatus, in ecclesiasticis fun- 
ctionibus exercendis laudabilem im- 
pendit operam. Ad S. Mariam de 
Neda Mindoniensis dioeceseos Pa- 
rochum aliquandiu agens, illa in Ca- 
thedrali Lectorali dignitate cohone- 
status est. Compostellana exinde in 
Ecclesia Metropolitana Poenitentia- 
rius, et hactenus Decanus renuncia- 
tus, eiusdem archidioeceseos Vica- 
rii in spiritualibus Generalis, seu 
Gubernatoris munere saepius per- 
functus est. 
Mindonia antiqua urbs Gallae- 
ciae montibus circumdata in Lu- 
censi provincia, fertilique in loco 
aedificata, ultra mille continet do- 
mos, atque a sex circiter millibus 
inhabitatur incolis sub temporali 


dominio praefati Serenissimi Regis 


Catholici. 

Cathedralis Ecclesia, solidae , 
optimaeque structurae, Bihae Vir- 
ginis Mariae in Coelum Assumptae 
titulo gloriatur, corinthiaci ordinis 
praefert aedificium, atque Compo- 
stellano Archiepiscopo suffragatur. 
Eius capitulum ex Apostolicis Lit- 
teris « Ad Vicariam » datis nonis 
Septembris 4851 quinque enume- 
rat dignitates, quarum post ponti- 
ficalem prima Decanatus, undecim 
insuper cum theologo ac poeniten- 

tiario Canonicos, ex quibus quatuor 
vocantur de officio, reliqui vero de 
gracia, ac tandem decem Benefi- 
ciatos. 

Per Presbyterum praevio con- 
cursu electum animarum cura exer- 
cetur ipsamet in Cathedrali. 

Nulla alia tnsuper reperitur Min- 
doniae Curionalis Ecclesia, nec mons 
pietatis, sed unum mulierum mo- 
nasterium, aliquot laicorum sodali- 
tates, hospitale, ubi et brephotro- 
phium, ac tandem seminarium. 

Dioeceseos ambitus ad quatuor- 
decim circiter leucas in latitudinem 
protenditur pluraque sub se com- 


. plectitur loca. 


CATHEDRALEM EccLESIAM BLE- 
SEN. vacan. per obitum bo. me. Lu- 
dovici Theophili Pallu du Parc ul- 
timi illius Episcopi extra romanam 
curiam defuncti; Sanctissimus ad 
nominationem perillustris Viri Mau- 
ritii de Mac-Mahon Ducis Magentae 
Reipublicae Gallicae Praesidis, eve- 
xit ad memoratam Ecclesiam R. D. 
Carolum Honoratum Laborde ex 
legitimis, catholicis, honestisque pa- 
rentibus in Nazarii urbe dioeceseos 
Nannetensis progenitum et in quin- 
quagesimo primo aetatis suae anno 
constitutum. Sacro  Presbyteratus 
ordine dudum insignitus, in eccle- 
siasticis peragendis functionibus sese 
laudabiliter exercuit. Praedefuncti 
Nannetensis Antistitis a Secretis, ac 
dein Vicarius in spiritualibus Ge- 
neralis adlectus, ad Ecclesiam S. Si- 
miliani Nannetis Parochus hucusque 
renunciatus est. 

Civitas Blesensis in provincia 
Liderici et Cari in colle ad Lige- 
rim fluvium aedificata, salubri frui- 
tur aere, et a viginti circiter mil- 
libus inhabitatur catholicis sub tem- 
porali Gallico dominio. 

Ecclesia Cathedralis, optimae ar- 
chitecturae, S. Ludovici Galliarum 
Regis titulo gloriatur, nullius eget 
reparationis, et Parisiensi Archiepi- 
scopo suffragatur. 

Nulla dignitas , aut praebenda 
existit amplius in eius Capitulo,quod 
novem recenset cum theologo Cano- 
nicos titulares, quibus adiunguntur 
etiam alumni magni seminarii die- 
bus festivis inservientes divinis. 


Per Archipresbyterum Canoni- 


cum a nonnullis Vicariis adiunctum 
animarum cura exercetur ipsamet 
in. Cathedrali, ubi praeter bapti- 
smalem fontem, praesto sunt, non- 
nullae Sanctorum, praesertim S. Lu- 
dovici, reliquiae magna veneratione 
adservatae. 

Tres aliae praeterea in urbe 
Blesensi recensentur paroeciales Ec- 
clesiae baptismali fonte munitae, do- 
mus fratrum doctrinariorum,quatuor 
mulierum religiosae domus, duplex 
hospitale, magnum ac duo parva se- 


minaria: mons autem pietatis desi- 


deratur. 

Dioeceseos ambitus totam com- 
plectitur Liderici et Cari provin- 
ciam, pluraque sub se continet op- 
pida. 

CATHEDRALEM ECCLESIAM VESZ- 
PRIMIEN. vacan. per obitum bo. me. 
Ioannis Ranolder ultimi illius Epi- 


Scopi extra romanam curiam de- 


functi; Sanctissimus ad nominatio- 
nem Sacrae Caesareae Maiestatis 
Francisci Iosephi I. Austriae Impe- 
ratoris, Boemiae et Hungariae Re- 
gis Apostolici transtulit ad recen- 
sitam Ecclesiam R. P. D. Sigismun- 
dum Kovàcs, cuius qualitates ab 
Apostolica Sancta Sede adprobatae 
fuere, cum de mense Iunio 1869 Se- 
di Quinquecclesiensi praefectus fuit. 

Veszprimium Hungariae civitas 
sita in comitatu eiusdem nominis 
mille fere ac biscentum domos ac 
decem circiter mille complectitur 
incolas praefato Serenissimo Impe- 
ratori, et Regi Apostolico in tem- 
poralibus subiectos. 

Cathedralis Ecclesia sub invoca- 


tione Sancti Michaelis Archangeli 


affabre exstructa, bene conservata 
ac nulli reparatione obnoxia Archie- 
piscopo Strigoniensi suffragatur. 
Cathedralis Ecclesia duodecim 
enumerat cum Theologo ac poe- 
nitentiario Canonicos, quos inter 


Praepositus maior dignitate primus - 


est, insuper non paucos Presbyte- 
ros, et Clericos, qui divino servi- 
tio sunt addicti. 

Per alterum ex Canonicis cura 
animarum exercetur ipsamet in Ca- 
thedrali fonte baptismali munita. 

Una est in dicta civitate paro- 
chialis Ecclesia fonte baptismali mu- 
nita, gymnasium item ordinis Scho- 
larum piarum,unum Franciscanorum 
coenobium, duplex mulierum mo- 
nasterium , nosocomium , semina- 
rium, et mons pietatis. 


| EX ACTIS CONSISTORIALIBUS 


Satis ampla est Dioecesis, bi- 
scentum viginti paroecias, et plura 
oppida, ac loca sub se complecti- 
tur. 

CATHEDRALEM ECCLESIAM Ma- 
RIANNEN. in Brasilia vacan. per obi- 
tum bo. me. Antonii Ferreira Vi- 
coso ultimi illius Episcopi extra 
romanam curiam defuncti; Sanctis- 
simus ad praesentationem Serenis- 
simi Petri secundi Brasiliae Impe- 
ratoris transtulit ad recensitam Ma- 
riannen. Ecclesiam R. D. Antonium 
Mariam Corréa de Sà et Benevides, 
cuius qualitates ab Apostolica San- 
cta Sede adprobatae fuere, cum de 
mense Decembris nuper elapsi anni 
Goyasensi Ecclesiae praefectus fuit. 
Qui consecrationis munere nondum 
suscepto, Vice-Rectoris et historiae 
naturalis Professoris emeriti apud 
Imperiale Petri Secundi Collegium 
in urbe S. Sebastiani Fluminis Ia- 


nuarii hucusque honore donatus. 


est. : 

Mariannensis Civitas una ex prin- 
cipibus urbibus provinciae Fodina- 
rum generalium, cuius est caput 
civitas de Auro Nigro, quadringen- 


tas ferme continet domos, atque a- 


mille plus minus inhabitatur Gatho- 
licis sub temporali dominio prae- 
fati Serenissimi Imperatoris. 
Cathedralis Ecclesia Bňae Vir- 
ginis Mariae in Coelum Assumptae 
titulo gloriatur, firmae, elegantisque 
est structurae, et Archiepiscopo 

lem prima Archidiaconatus, decem 
Canonicis absque theologali, ac poe- 
nitentiaria praebendis, totidem Ca- 
pellanis Cantoribus , nonnullisque 
alis Presbyteris. et clericis, qui di- 
vino famulantur servitio. 

Per Parochum animarum cura 
exercetur in memorata Cathedrali. 

. Nulla alia praeterea existit in 
Mariannensi civitate paroecialis Ec- 
clesia, nullum sive virorum, sive 
mulierum monasterium, nec mons 
pietatis, sed quaedam recensentur 
religiosae congregationes, laicorum 
sodalitates, xenodochium, hospitale, 
ac seminarium. | 

Dioecesis latissime patet, ac plu- 
ra sub se oppida et loca comple- 
ctitur. ' 

CATHEDRALEM ECCLESIAM GAs- 
SOVIEN. vacan. per obitum bo. me. 
loannis Perger ultimi illius Epi- 
scopi extra romanam curiam de- 
functi; Sanctissimus ad nominatio- 
nem Sacrae Caesareae Maiestatis 
Francisci losephi I. Austriae Impe- 
ratoris, Bohemiae et Hungariae Re- 
gis Apostolici promovit ad recen- 
sitam Ecclesiam R. D. Gonstantinum 
Schuster ex legitimis, catholicis, ho- 
nestisque parentibus Szakolczae , 
archidioeceseos Strigoniensis pro- 
genitum, et in sexagesimo aetatis 
suae anno constitutum. Congrega- 


. tioni Glericorum Regularium Scho- 


larum Piarum dato nomine, ibique 
philosophiae et. artium liberalium 


S. Salvatoris in Brasilia suffragatur. 
Capitulum quatuor conflatur di- ` 
gnitatibus, quarum post pontifica- 


f i > 
ratus ordine dudum donatus, in ec- 


' Doctoris laurea et sacro Presbyte- 
em obeundis functionibus 


` 

apprime enituit. Albo cleri Colo- 
censis archidioeceseos adscriptus, et 
animarum curae aliquando addictus, 
Notarii Consistorialis et Archivarii, 
a Secretis Archiepiscopi, Bibliothe- 
carii archidioeceseos, Supremi dioe- 
ceseos scholarum Inspectoris et se- 
minarii Clericorum Rectoris mune- 
re perfunctus est. Abbas titularis 
Beatae Virginis Mariae Bellifontis, 
Praepositus S. Pauli de Bacs, Ar- 
chidiaconus et Metropolitanae Co- 
locensis simul a latere Archiepi- 
scopi Canonicus ad praesens usque 
renunciatus est. | 
Cassovia una ex praecipuis Hun- 
gariae superioris urbibus in Comi- 
tatu Abaujvar amoena iu planitie 
collibus vitiferis cincta aedificata, 
bis mille circiter continet domos, 
eamque ultra viginti mille incolunt 


cives, qui fere omnes catholicam . 


religionem profitentur sub tempo- 


rali dominio praefati Serenissimi : 


Imperatoris ac Regis. 

Cathedralis Ecclesia novitus reco- 
structa S. Elisabeth Andreae Regis 
filiae titulo gloriatur, amplam, go- 
thicamque praefert structuram : 


atque Agriensi Archiepiscopo suf- : 


fragatur. 

Eius Capitulum septem enume- 
rat Canonicos, et hos inter quatuor 
dignitates,quarum post pontificalem 


prima Fraepositura maior; duos item. 


Capellanos , novem Presbyteros et 
. quinquaginta Clericos sacris inser- 
vientes; praebendae autem theolo- 


galis ac poenitentiaria desiderantur. ` 


Per alterum ex Canonicis a qui- 


busdam Presbyteris adiutum anima- 
rum cura ipsamet exercetur in Ca- 
thedrali. | 

Nulla alia reperitur Cassoviae 
paroecialis aut Collegiata Ecclesia, 
nec ullum laicorum sodalitium, sed 
duplex pro viris et unum pro mu- 
lieribus monasterium, bina hospi- 
talia, mons pietatis, atque semina- 
rium cum alumnis. 

Dioeceseos ambitus satis late 
patet, fere biscentum paroecias, 
pluraque sub se complectitur loca. 

CATHEDRALEM ECCLESIAM QUIN- 
QUECCLESIEN. vacan. per translatio- 
nem R. P. D. Sigismundi Kovàcs 
ad Sedem Veszprimiensem; Sanctis- 
simus ad nominationem Sacrae Cae- 


sareae Maiestatis Francisci Iosephi I. 


Austriae Imperatoris, Bohemiae et 
Hungariae Regis apostolici transtu- 
lit ad recensitam Ecclesiam R. P. D. 
Ferdinandum Dulanszky, cuius qua- 
litates ab Apostolica Sancta Sede 
adprobatae fuere, cum de mense 
Septembris 1878 Alba-Regalensi Ec- 
clesiae praefectus fuit. Qui conse- 
crationis munere suscepto ad Se- 
dem sibi creditam accessit. 

Quinquecclesiae civitas Hunga- 
riae inferioris in Comitatu Bara- 
nyaensi ad pedes montis Mecseck 
amoeno in loco aedificata, unius 
circiter milliarii quadrati est am- 
bitus, ultra bismille continet do- 
mos, eamque viginti pene mille in- 
colant cives catholici sub tempo- 
rali dominio praefati Serenissimi 
Imperatoris ac Regis. 

Cathedralis Ecclesia solidae, ele- 

gantisque structurae S. Petri Aposto- 
lorum Principis ac S. Stephani Pro- 
to-Regis titulo gloriatur, atque Stri- 
goniensi Archiepiscopo suffragatur. 
Eius Capitulum decem enumerat 
cum theologo ac poenitentiario Cano- 
nicos, quos inter quatuor dignitates, 
quarum post Pontificalem prima Prae- 
positus maius, aliosque Presbyteros 
et Clericos divinis inservientes. 
Per alterum ex Canonicis ani- 


marum cura ipsamet exercetur in 
Cathedrali. 

Tres aliae recensentur in urbe 
Quinquecclesiensi paroeciales Ec- 
clesiae. baptismali fonte munitae, 
tria pre viris ac duo pro mulieri- 
bus monasteria, orphanotrophium, 
nosocomium, mons autem pietatis 
desideratur. 

Dioeceseos ambitus per Comi- 
tatus Baranyaensem, Tolnensem, Sü- 
meghiensem et Verócensem exten- 
ditur, ac plura sub se complecti- 
tur, oppida et loca. 


Dein os apertum fuit septem Cardinalibus quibus antea: 


clausum fuerat: et Sacrum Pallium petitum fuit pro Sede 
Cathedrali Quinquecclesiarum ; quo privilegio ditata fuit a 
Sa. Me. Benedict. XIV. 

Tandem anulum Cardinalitium tradidit Sanctissimus prae- 
dictis Emis: assignans Titulum presbyteralem SS. Nerei et 
Achillei Emo Cardinali do Nascimento Moraes Cardoso; Ti- 
tulum S. Thomae in Parione Eio Cardinali Benavides y Na- 
varrete; Titulum SS. Quirici et Iulittae Ermo Cardinali Paya 
y Rico; Titulum. S. Silvestri in Capite Emo Cardinali Ca- 
verot; Titulum S. Pancratii Emo Cardinali Mihalovitz; Ti- 
tulum S. Eusebii Emo Cardinali Kutschker; Titulum S. Sixti 
Ero Cardinali Parocchi. , l 


» 

Hi 


SOLUTIONIS 


Die 10 Iunii 1876 et 19 Maii 1877. 


— facti, Andreas in Collegiata Ecclesia A Dioe- 


cesis X Canonicus Theologus , praebendam possidebat scuto- ' 


rum 85 uti caeteri Canonici. Eius praebendae reditus ad scu- 
tata 105 aucti sunt anno volvente 1858, quo SSmus suppressis 
favore Sacristiae quatuor Canonicatibus, scutata viginti theo- 
logali praebendae assignari mandavit. | 

Constat redituum augmentum Andreae sollicitudinem suo 
muneri satisfaciendi haud excitasse: siquidem in integros an- 
nos sexdecim, octoginta duas tantum lectiones ad populum 
habuit : id est quinque circiter in singulos annos. 

Exinde factum est, ut pluries tam longi temporis spatio 
Capitulum Episcopali Curiae factum narraverit querelasque 
admoverit: et revera Andreas non semel a Vicario Generali 
admonitus est ut proprio officio deesset. At ipse respondebat, 
ait in informatione sua Ordinarius, « sólis leonis tempore et in 
festis solemnioribus se tacere ex iure; mense Maio, Adventus 
et Quadragesimae tempore, ac infra octavam defunctorum 
tacere, quia aderat in Ecclesia alius concionator: tacere pa- 
riter ex consuetudine advenientibus saturnalibus et autu- 
mnalibus feriis. Et utinam (prosequitur informatio) reliquis 
Dominicis «diebus legisset! Sed ut in his etiam a legendo 
abstineret, modo in vocis defectu aliisque corporis indispo- 
sitionibus, modo in aliis functionibus in Ecclesia fieri so- 
litis, modo in auditorum defectu excusationem petebat. » 


wo vw V vv UV V wv v y 


SOLUTIONIS 219 

Interea tamen Andreas praeter scutata octogintaquinque 
suae praebendae, annuam pensionem scutorum viginti a Sa- 
cristiae Administratore ex integro exigere satagebat, quam- 
quam Capitulares questus ad Ordinarium proferrent, qui nul- 
lam intentatam viam reliquit ut Theologus impositum sibi of- 
ficium adimpleret. Immo eo usque res devenit, ut Capitulares 
Episcopali Palatio ad plüres inier ipsos quaestiones dirimen- 
das convocati coram Ordinario, una cum ipso decrevissent, 
 amittendas esse a Theologo distributiones singulis lectionibus 
respondentes, in Sacristiae utilitatem convertendas. 

Sed cum in melius non reduceretur Andreas, consentiente 
Vicario Generali, Sacristiae Administrator annua scutata vi- 
ginti ultro ei solvere renuit. Tunc Canonicus Theologus ad Sa- 
cram Concilii Congregationem provocavit, postulans ut Capi- 
tulunf condemnaretur ad tradendas sibi pensiones usque ad exi- 
tum iudicii, nec non ad damna et expensas. 


BDisceptatio aynoptiea, 


CAPITULI ARGUMENTA. A fine quem sibi proposuit S. Tri- 
dentina Synodus Sess. 5. Cap. 1. de Reform. in instituen- 
dis Canonicatibus huiusmodi, exordium ducebant Capitulares 
statuentes: neminem in dubium revocare posse, quod Canoni- 
eus Theologus, in sua sive Cathedrali sive Collegiata Ecclesia, 
S. Scripturae lectioni atque explicationi incumbere teneatur. 

Hanc legem, ne inobservata maneret, sanctione muniendam 
voluisse eamdem S. Synodum in citata sessione. Siquidem Or- 
dinariis facultatem dedit, negligentes et contumaces, etiam per 
fructuum subtractionem, compellendi ad sui muneris satisfa- 
ctionem. « Statuit et decrevit ( S. Synodus ) quod in illis Ec- 
clesiis in quibus praebenda. aut praestimonium, seu aliud 
quovis nomine nuncupatum stipendium pro lectoribus S. Theo- 
logiae deputatum reperitur, Episcopi, Archiepiscopi, Pri- 
mates et alii locorum Ordinarii eos, qui praebendam aut 
praestimonium seu stipendium huiusmodi obtinent, ad ipsius 
S. Scripturae expositionem et interpretationem per se ipsos, 

» si idonei fuerint, alioquin per substitutum ab ipsis Episco- 
» pis. . eligendum, etiam per fructuum subtractionem cogant 
» et compellant.» Quam fructuum subtractionem a Tridentino 
Concilio indeterminato modo statutam, definitam reperiri in 
Constitutione Benedicti XIII quae incipit Pastoralis Officii, per 
verba « Volumus autem et mandamus tertiam partem proven- 
tuum dictae praebendae theologalis ab Episcopo distribui et 
proportionaliter applicari singulis lectionibus S. Scripturae, 
quae a Praebendato praescriptis diebus et horis totius anni 
habendae erunt: ita ut si praebendatus universas lectiones 
habuerit, adsignatas distributiones integras absque ulla pror- 
sus diminutione consequatur, si vero in aliqua vel pluri- 
bus lectionibus defuerit, distributiones neglectis lectionibus 
respondentes amittat, quae in Sacristiae Ecclesiae benefi- 
cium cedant et erogentur. » 

Numerum lectionum quod attinet, tunc dicendum esse uni- 
versas lectiones habuisse Canonicum Theplogum, cum quotan- 
nis, saltem quadraginta vicibus, vel per se vel per alios ido- 
neos legerit. « Canonicus Theologus quadraginta saltem quot- 
» annis lectiones publice in Ecclesia habere tenetur per 
» seipsum vel per alios idoneos » ita Ferraris Biblioth. Ca- 
 nonic. verb. Canonicatus, Canonicus Art. 98. 15 et allegat 
Bened. XIII in Conc. Rom. tit. 1 Cap. 71 decernentem 
ut « Provisi de praebenda huiusmodi theologali, tam in alma 
» hac Urbe nostra quam alibi, quadraginta saltem quotannis 
» lectiones publice in Ecclesia habere teneantur. » Id con- 
firmasse S. C. C.in causa Nullius seu Sublacen. dici 11 Apri- 
lis 1807 in qua ad dubium « An Canonicus Theologus qua- 
draginta sallem S. Scripturae lectiones intra annum ha- 
bere debeat, sew potius loco illarum legere possit casus con- 
scientiae in casu » quamvis in contrarium adduceretur prae- 
scriptio annorum sexaginta, responsum datum est « teneri ad 
quadraginta lectiones infra annum: sive Sacrae Scripturae 
sive Theologiae arbitrio Episcopi. » Nec Episcoporum arbi- 
trium porrigi ad lectionum numerum diminuendum uti defi- 
niit eadem S: Congregatio in Patavina 15 lulii 1645, et 

in Amerina Theologalis 15 Martii 1710. Quoad potestatem 
Episcopi negligentem canonicum theologum puniendi, post al- 
lata iam Tridentini verba, audiendum esse citatum Ferraris 
Verbo « Canonicatus » Art. cit. Num. 22. « Et dato quod 
Canonicus nolit ullo modo legere, potest Episcopus illum co- 
gere comminationibus poenarum, sequestrationibus fructuum, 
et, perseverante contumacia, etiam ad privationem devenire. 
S. Congreg. in Maiorécensi ut refert Aldan. in Compendio 
Canon. resolut. lib. 1 tit. 3 num. 5. Et ubi Episcopus 
procedat contra eum ad privationem, non tenetur servare 
temporum intervalla quae praescribuntur in Cap. 12 sess.24. 
Ead. Sac. Congregatio 15 Novembris 1621, 13 Decret. 
» fol. 65. » 

His positis, nihil proficere Andream cum opponit, adus 
sibi a Capitulo non fuisse rite denegatos, quatenus Capitulum 
facultatem a iure non habeat mulctandi Theologum Canonicum: 
quia: huiusmodi offensio neque in facto consistit neque in 
lure. Non in facto: etenim in compertis haberi, mulctam non 
a Capitulo, sed ab Ordinario, requisito tamen et consentiente 
Capitulo, inflictam fuisse; non in iure, cum Benedictus XIII in 
citata constitutione mulctae quantitatem praefiniverit. Mulctam 
vero ad tertiam fructuum partem in huiusmodi casibus esse 
extendendam. Quapropter computatione instituta iuxta nor- ' 
mam traditam in hae constitutione, Andream ingentis summae 
erga Sacristiam debitorem evadere. 

Tandem. exulare in facto quae ipse affert ut suam negligen- 
tiam excuset: scilicet contumaciam Canonicorum in scutatis 
viginti sibi persolvendis, causam fuisse cur lectiones neglexe- 
rit: eum ex informationibus constet, eius segnitiem ab nacta . 
canonicatus possessione exordium duxisse. 

Minus autem ei proficere rationes ad suum silentium. co- 
honestandum, haustas vel ex functionibus in Collegiata A fieri 
solitis, vel ex auditorum defectu. Sane quoad primum testari 
Ordinarium « multis abhinc dnnis in Ecclesia A fieri mense 
» Maio quotidianas preces in honorem B. M. V. absque ulla 
» prorsus concione: et Dioecesis X consuetudinem esse, omittendi 

S. Scripturae expositionem tantum Adventus et Quadrage- 
simae tempore et festis per annum solemnioribus, et alicubi 
in diebus dominicis Octobris : at praedicto tempore excepto, 
semper ubique fieri, nulla habita ratione vel mensis Maii, 
vel solis leonis, vel aliorum praetextuum quos adducit Theo- 
» logus Orator. » Quoad secundum, negant Capitulares audi- 
lores revera defecisse: sed etiamsi defecerint, praetextum 
huiusmodi Canonicum Theologum a legendo non eximere al- 

legantes Ferraris verb. — Canonicatus Canonicus - Art. 9 


S. 31 ubi diserte tradit « Non potest autem Canonicus Theo- 
» logus se eximere ab explanatione Scripturae, praetextu quod 
» non habeat auditores. S. Congregat. Conc. in fundana 
» 15 Octobris 1618.» | 

ARGUMENTA Canonici TagoLoGI. Opponebat is primo loco, 
Canonicorum exceptionem nullo in pretio esse habendam, quia 
exceptio de iure tertii, hoc est Curiae Episcopalis. Tralatitium 
. namque esse in iure Ecclesiastico, Canonicum Theologum circa 
lectiones habendas et poenas sibi infligendas si negligens sit, 
ab Ordinario unice pendere: ita S. C. C. in Pacen. 24 Au- 
gusti 1765, et in causa Electionis quoad Canonicum. Theo- 
logum diei 30 Maii 1867. (1). Ita Constitut. Bened. XIII 
Pastoralis Officii pluries citata quae inter caetera habet: 
« Mandamus tertiam partem proventuum dictae Praebendae 
» Theologalis ab Episcopo distribui et proportionaliter applicari 
» singulis lectionibus. » 

Sed dato etiam quod Canonici non agant de iure tertii, 
lpsis qui excipiendo actores fiunt, onus probationum esse im- 
ponendum : ideoque eorum actionem reiiciendam, nisi evincant 
. l. numerum lectionum quae quotannis habendae sunt; 2. quot 
lectiones habuerit ipse; 3. mulctam pro neglectis lectionibus ab 
Ordinario praestitutam. Iamvero; quod attinet numerum lectio- 
num, hunc unice pendere vel a praemonstrata Ordinarii vo- 


luntate, vel implicite per approbationem consuetudinis in ' 


Ecclesia A vigentis, vel explicite per appositum decretum. 
Ita S. Congr. Conc. in Patavina 15 lulii 1645. In the- 


(1) Vide huius ephemeridis Volumen III, pag. 294. 


SOLUTIONIS 223 
mate consuetudinem Capitulo haud opitulari, quia sui praede- 
cessores vel nunquam vel perraro legerunt. Episcopi decretum 
nullum afferri posse quia non extat: neque suppleri posse per 
assertas Vicarii Generalis hortationes, quia non sufficerent. De- 
mum theoriam quadraginta lectionum in annum, explodi ex ci- 
tata causa Electionis quoad Canonicum Theologum: et ex eo 
quod in ipsa Cathedrali Ecclesia Dioeceseos vicies ad summum 
in annum legitur. . 

Ad secundum descendens, contendebat: non probare Cano- 
nicos documentis quot revera ipse lectiones habuerit. : 

Tertium tandem aggressus, duplici errore Canonicorum the- 
sim infectam aiebat: quia vellent et mulctam sibi infligi absque 
praevio Episcopi decreto quo quota summa definiatur et dis- 
iributionum loco constituatur ; et distributiones lectionum de- 
sumi ex integra praebenda scutorum 105. Etenim Constitu- 
tionem Benedicti XIII Pastoralis Officii, continere legem poe- 
nalem non latam a Pontifice sed ab Ordinario ferendam. Ergo 
usquedum tertiam partem Theologalis praebendae Ordinarius 
ab aliis duabus non exceperit ac lectionibus applicaverit, Be- 
nedictinam sanctionem non'in facto sed in fieri esse, et ter- 
tiam partem lectionibus applicandam retinere naturam fru- 
ctuum, non minus quam aliae duae: nilque amittere Theo- 
logum non legentem cum Pontifex expresse dixerit, distribu- 
tiones neglectis lectionibus respondentes amittat. 

Quod superest, animadvertendum esse: scutata viginti Ca- 
nonico Theologo annuatim designata, non stipendii sed prae- 
bendae naturam induere. Re sane vera Pontificem quo sospite 
laetamur faustaque omnia precamur, praedictam summam non 
in alium finem adsignasse Theologo Collegiatae Ecclesiae A , 
quam ut exequeretur Constitutionem Benedictinam quae praeci- 
pit; tenues Theologorum praebendas augeri debere per beneficio- 
rum suppressionem. Ex his sequi: se, vel legerit vel non, annua 
scutata viginti sua ex integro fecisse, quia proventus benefi- 
ciorum quicumque, nisi aliquis eos separaverit, sunt fructus 
beneficii, iique sequuntur titulum, independenter ab adimple- 
mento operis Beneficiato praescripti. Ex intentione enim eo- 


224 SOLUTIONIS 

rum qui beneficia fundarunt, nec non ex lege canonica patere: 
opus titulari iniunctum non esse ad fructus beneficii in ra- 
tione conditionis verum in ratione modi: et modum de sui na- 
tura importare ut Beneficiatus ad eum implendum adigatur iuris 
remediis adhibitis, quae inter recensetur etiam privatio fru- 
ctuum qui maturari debeant in posterum, non vero expoliatio 
eorum fructuum quórum dies cessit, 

Caeterum tertiam partem quae pro lectionibus in futurum 
habendis distributiones constituat, desumendam solummodo esse 
ex scutatis viginti: secus duas tertias partes proventuum Theo- 
logus in distributionibus haberet; alteram pro chorali servitio, 
alteram pro lectionibus: quod esset absurdum. 

Rebus ita se habentibus, propositum est dirimendum 


Dubium 


An et în qua summa sit locus solutioni in casu. 

S. Congregatio Concilii die 10 Iunii 1876 causa cognita re- 
sponsum dedit. 

Archiepiscopo, qui attentis praescriptionibus ab ipso datis 
coram, Capitulo, et sequestratione iussu Vicarii Generalis 
facta, rem, componat de bono et aequo. 

Responsum a S. Congrecatione editum rem de bono et 
aequo esse ccmponendam, novas excitavit questiones inter An- 
dream Canonicum Theologum, et Capitulum Ecclesiae A. Si- 
quidem ille contendebat compositionem super scutatis 54 tan- 
tum cadere posse, Capitulum vero, demptis prius scutatis istis 04 
quoad scutata 160 compositionem instituendam esse suadere 
conabatur. Prior summa cumulum reprehesentabat confectum 
ex mulcta obulorum 50 in singulas lectiones ab Ordinario 
statuta a die 27 Novembris 1873: altera cumulum annuae 
pensionis scutorum, 20 quam pluribus abhinc annis, Vicario 
Generali consentiente, eidem solvere Capitulum detrectavit. 

Rem ita exponebat S. Congregationi Ordinarius. 

« Theologus affirmat usque ad diem 27 Novembris 1813, 
» quo die coram Capitulo a me statuta fuit mulcta obulorum 
» 90 pro qualibet lectione omissa, se ius habere ad integram 

pensionem annuam: quandoquidem lex habere non potest 
vim retroactivam, et cum a praedicto die usque ad praesens 
mulctas scutatorum quinquagintaquatuor circiter incurrerit, 
super has mulctas dicit faciendam esse compositionem de 
bono et aequo, ita ut non 54 sed puta 27 scutata tantum 
relinquat. Contradicunt tamen reliqui Canonici contendentes, 
mulctam ex integro solvendam esse a Theologo prout de 
iure, maxime quia non ex integra praebenda theologali, 
sed solum ex pensione eidem postea adiecta eadem desumpta 
fuerat, et compositionem de bono et aequo ab Episcopo fa- 
ciendam cadere super omne id quod Capitulum Theologo 
solvere renuebat, idest super summam scutatorum 160 cir- 
citer, demptis prius scutatis 54 pro muletis. Idque confir- 
mant eo quod dubium isti S. Congregationi propositum etiam 
tempus, iuxta causae libellum meas praescriptiones prae- 
cedens amplectebatur, ac proinde et responsum eidem refe- 
rendum esse existimant, secus absurdum sequi dicunt, quod 
nimirum pro annis anterioribus summum ius Theologi fa- 
vore, pro posterioribus vero in quibus mulcta legitima in- 
ferior statuta est remedium aequitatis invocaretur ad ipsius 
Theologi negligentiam remunerandam, qui coeteroquin et 
post editum decretum in sua negligentia perseverat, cum 
hoc temporis intervallo, quinquies tantum S. Scripturam 
legerit. » 

Super his dubium concinnatum est. 
An et quomodo sit standum vel recedendum a decisis 
in casu. 
.S. Congregatio Concilii, causa cognita, in comitiis diei 19 
Maii 1877 respondere censuit. 
In decisis at compositionem niens esse super inte- 
gra centumsexaginta scutatorum summa. 

Ex HIS OMNIBUS COLLIGES. : 


I. Non esse de iure tertii exceptionem Capituli contra Cano- 
nieum Theologum allatam, quia licet stricto iure dici possit 
Theologum ab Episcopo unice pendere quoad ministerium, ad 

Acta Tom. X, fase. OXIII. | | 15 

Capitulum tamen pertinent Sacristiae administratio et Eccle- 
siae Capitularis decus, quae tueri valet et debet. 

.]L Nisi Episcopale decretum praeiverit, Theologo negli- 
genti mulctam infligi non posse quoad praeteritum. 

III. Episcopi decretum quoad distributiones a Theologo amit- 
lendas, licet latum fuerit in Capitulari Concilio, et. unius cu- 
iusque distributionis summam non constituerit in specie, satis 
explicitum tamen esse cum mandaverit, amitti debere a Theo- 
logo distributiones singulis lectionibus respondentes in Sacri- 
stiae utilitatem convertendas, et Canonico Theologo applicari 
posse. 

IV. Decreto huiusmodi praeexistente, mulctam ad eas quo- 
que lectiones quae ante litem coram S. Congregatione conte- 
statam omissae fuerunt protendi posse. 

V. Ideo S. Congregationem, in comitiis diei 10 Iunii 1876 
-cum decrevisset in casu rem de bono et aequo componi debere 
ab Ordinario qui facta novit ; formulam adiecisse attentis prae- 
scriptionibus ab ipso datis coram Capitulo et sequestratione 
iussu Vicarii Generalis facta. In comitiis vero diei 19 Maii 
1877: tenuit, compositionem eas summas amplecti debere, quas 
Vicario Generali consentiente , iamdiu Capitulum solvere de- 
tractaverat. | | 

Uberiores deductiones quoad caetera omnia invenies in con- 
temporanea super dubiis circa S. Scripturae explanationem 
et honorarium. | | 

CIRCA S. SCRIPTURAE EXPLANATIONEM 
ET HONORARIUM. 


Die 10 Iunii 1876. 


Compendium faeti. Dioecesis X Archiepiscopus, occasione 
arrepta contemporaneae causae SOLUTIONIS, damna removere 
cupiens quae ob neglectam S. Scripturae explanationem ob- 
venire solent his praesertim temporibus, nonnullas quaestiones 
S. Congregationi obtulit dirimendas ita conceptas. 

« l. An possim in Canonici Theologi et aliorum ex Clero 
» Saeculari defectu, Religiosum provisorio modo deputare ut 
» in Collegiata Ecclesia A S. Scripturam statis diebus exponat 

» 2. Quaenam pensio ex redditibus Theologalis praeben- 
» dae eidem tribuenda ? 

» 3. Ex expositis causis quas affert Canonicus Theologus 
» ne legat, quaenam ei suffragari possunt? 

» 4. Si lectio Scripturalis culpabiliter non habeatur, taxa 
eidem respondens in Sacristiae, seu quod idem est, in quatuor 
suppressarum praebendarum utilitatem eroganda iuxta Bene- 
dicti XIII Constitutionem, desumenda erit tantum ex adiecta 
postea pensione viginti scutatorum, vel etiam ex parte theolo- 
galis praebendae iam praeexistentis? » . 

Disceptatio Synoptica. 


Ex Officio animadversum est quoad primam questionem, 
Regularis deputationem exclusam videri ex his quae habet Fer- 
raris verbo Canonicus. Art. VI Num. 23, 24. « Cum praeben-: 
» da Theologalis vacat, dari debet in commendam Canonico ido- 
» neo eiusdem Capituli, donec titularis provideatur: alias poterit 

» Episcopus applicare fructus alicui personae extra capitulum, 
» quae suppleat munus legendi: S. Congr. Conc. in Camerinen. 
» 24 Februarii 1593; et haec persona extra Capitulum debet, 
» si reperiatur idonea, eligi ex clericis Saecularibus: S. Congr. 
> Ep. et Reg. in Urbinat. 5 Octobris 1573. » Verum contra 
hanc opinionem afferri posse ipsam Constitutionem Benedi- 
cti XIII quae incipit Pastoralis Officii in qua decernitur « In 
casu autem gravioris contumaciae praebendati, liceat Episcopo 
deputare alium theologum | Saecularem sive Regularem. » 
. Hane secutam fuisse S. Congr. Conc. in Bellunen. 27 Apri- 
lis 1630 in qua dubium proponebatur « An in casu gravioris 
contumaciae alium, Theologum Sacerdotem sive Saecularem 
sive Regularem qui illius vices suppleat atque interim fructi- 
bus et distributionibus potiatur , ab Ordinario deputari possit» 
et responsum est « Affirmative. » Hanc theoriam et iuri com- 
muni cohaerere quo praecipitur, in defectu Sacerdotum Saecu- 
larium, semper et ubique Regulares vocari posse. Neque ipsos 
operam cum eorum statu incompatibilem praestare, quia Re- 
ligiosi omnes ad excolendam vineam Domini manus admovere 
debent. | EL 
Pro secunda questione recursus flebat iterum ad consti- 
. tutionem Benedicti XIII qua sancitum est, tertiam partem e 
praebendae fructibus esse subtrahendam: atque innuebatur, ae- 
quum videri Theologo hane auferri ex toto, si universas le- 
ctiones neglexerit, eamdemque per consequens lucrari Religio- 
sum qui eius negligentiam de Episcopi mandato supplebit. 
Quoad tertiam quaestionem respicientem causas quae suf- 
fragari valeant Canonico Theologo ne legat, monitum est nihil 
universaliter in iure definitum reperiri. In genere gaudere 
Theologos a legendo vacatione a festo S. Thomae Apostoli usque 
ad diem post Epiphaniam, a Dominica Septuagesimae ad pri- 
mam Dominieam Quadragesimae, a Dominica Palmarum ad 
totam Paschatis octavam, a festo S. Ioannis Baptistae ad diem 
9 Novembris. Ita namque respondisse S. Congr. Conc. in As- 
sisien. 24 Ianuarii 1629 lib. 98 pag. 350 quam refert Fer- 
raris Verb. Canonicus Art. 9 Num. 26. Verum et notatu 

dignum esse, S. Congr. Concilii hac de re consuevisse nihil 
innovare circa speciales cuiuscumque Ecclesiae consuetudines, 
praesertim si sint laudabiles, et ad bonum spirituale fidelium 
ordinatas. Cum ergo in Dioecesi X consuetudo vigeat qua tem- 
pora determinantur quibus Canonicus Theologus tacere valeat, 
huie esse inhaerendum. 

In casu, Ordinario de suae Dioecesis consuetudine testante, 
constare: exceptis temporibus Quadragesimae et Adventus atque 
solemnioribus festis, et alicubi etiam diebus Dominicis Octobris, 
semper ubique S, Scripturae expositionem fieri, nulla habita 
ratione. mensis Maii vel solis leonis. 

Quarta quaestio erat, an in casu negligentiae taxa in 
Sacristiae utilitatem eroganda desumenda esset ex adiectis po- 
stea scutatis viginti, vel etiam ex parte theologalis praeben- 
dae iam existentis. Et in hac quaestione, revocatis in medium 
iis omnibus quae de Benedictina Constitutione allata sunt quoad 
secundam, adiectum ‘est prae oculis esse habendum, quod scutata 
viginti data fuerupt Theologo, non ratione officii et muneris, 
neque mercedis seu honorarii, sed potius in augmentum prae- 
bendae praeexistentis. Etenim Tridentinam Synodum, cum agit 
de praebendis quae ob tenuitatem, adiectis etiam distributionibus 
quotidianis, pro sustinendo Canonicorum gradu non sufficiunt, 
statuisse Sess. 24 Cap. 15 de Reform. « Liceat Episcopis... 
vel aliquot simplicia beneficia iis unire, vel sì hac ratione 
provideri non possit, aliquibus ex iis suppressis.... quorum 
fructus et proventus reliquarum praebendarum distributio- 
nibus quotidianis applicentur, eas ad pauciorem numerum 
reducere. » Atque hac dispositione voluisse unitorum vel 
suppressorum beneficiorum proventus distributionibus quotidia- 
nis applicari. Ex hoc erui posse: summam scutatorum viginti 
Theologo adsignatam praebendae naturam induere. Id confir- 
mari ex Bulla favore Theologi expedita, in qua nulla merce- 
dis, honorari, aut muneris mentio reperitur: sed concessio 
facta verbis ex redditibus vero suppressorum canonicatuum... 
detrahi volumus scutata annua viginti Canonico Theologo 
solvenda. B 

Verumtamen, (ultimo loco notatum est ex officio, ) pro Cano- 
nico Theologo animadverti posse, quod cum praebenda Theologa- 
lis constituta iam esset, caetera scutata viginti loco mercedis et 
honorarii, seu ratione muneris et officii, concessa videri in prae- 
mium maioris laboris quem Canonicus iste ferre debet: alio- 
quin accideret quod in contemporanea causa ipse innuebat, 
nempe quod Canonicus Theologus peioris foret conditionis quam- 
caeteri Canonici eiusdem Capituli, quibus praebenda scutorum 
octogintaquinque intacta manet. 

His Eihorum Patrum iudicio subiectis, pro quaestionum nu- 
mero quatuor concinnata sunt 

I. An deficiente Canonico Theologo et aliis de Clero Sae- 
culari, Religiosus provisorie deputari possit ad explanandam 
S. Scripturam în casu. 

Et quatenus affirmative 

II. An et quae pensio ei tribuenda sit in casu. 

III. An et quae causae excusent. Canonicum Theologum 
a legendo in casu. 

IV. An et quae mulcta infli genda Canonico Theologo, si 
culpabiliter legere omiserit in casu. 

S. Congregatio pro sua sapientia die 10 Iunii 1876 re- 
sponsa dedit 

Ad I. Affirmative ad formam Constitutionis Bened. XIII 
pastoralis officii. 

Ad Il. Affirmative ut in & primo. | 

Ad III. Standum legitimae consuetudini et arbitrio Epi- 
scopi, dummodo lectiones non sint infra numerum: quadra- 
genarium in singulis annis. 

Ad IV. Affirmative ad formam praedictae Constitutio: nis 
ex integra Praebenda Theologali , comprehensis in ea vi- 
ginti scutatis. 


DUBIA 231 
Ex HIS COLLIGES 


I. Cum agitur de obligationibus Canonici Theologi, iudi- 
candi normas hauriendas unice esse a Concilio Tridentino Sess. 5 
Cap. 1 de Reform. et a Constitutione Sa. Me. Benedicti XIII 
quae incipit Pastoralis Officii. 

II. Iuxta hanc Constitutionem, deficiente Canonico Theo- 
logo et aliis de Clero Saeculari, posse Ordinarium deputare 
provisorie Religiosum qui S. Seripturam explanet. 

III. Pensionem Religioso Scripturam legenti assignandam 
esse pro tertia parte fructuum Theologalis praebendae. 

IV. Inter causas excusationis a legendo consuetudinem 
legitimam recenseri, deque hac iudicium remitti arbitrio Epi- 
scopi: ast quaecumque sit consuetudo, cavendum esse ne lectio- 
nes sint infra numerum quadragenarium in singulis annis. 

V. Quae Theologo ex suppressis beneficiis adsignantur, non 
mercedis et honorarii ratione muneris constituti speciem prae- 
seferre, sed veri augmenti praebendae Theologalis iam existen- 
tis, nisi aliter in concessione adsignamenti expresse disponatur. 

VI. Idcirco in casu S. Congregationem decrevisse, tertiam 
partem fructuum pro neglectis lectionibus ea integra Theo- 
gali praebenda esse subtrahendam. 

VII. Huiusmodi responsa, eaque praesertim quae ad pri- 
mum secundum et tertium dubium referuntur, pro GENERALI 
LEGE in quaestionibus similibus haberi posse. 

Die U Augusti 1876. et 27 lanuarii 1877. 


Compenpium Facti. Quaedam ecclesia Dioecesis M. quae 
paroecia fuit, anno 1635 curá D. Philippi R. in Collegiatam 
erecta est. Et hic idem D. Philippus, qui adlaboravit ut hoc 
conficeretur, sua bona patrimonialia adsignavit pro uno Prae- 
posito, prima Capituli Dignitate , atque duodenario Canoni- 
catuum numero. Electionem et nominationem , post obitum 
suum, vacatione sequutà, Canonicorum collegio commisit, 
hoc sub ordine. Primo loco voluit ut eius consanguinei usque 
ad quartum gradum praeferrentur caeteris Sacerdotibus opti- 
mis moribus, sufficientique literarum scientia pollentibus ; 


secundo vero loco alios de sua familia et terra oriundos vo- : 


cavit; quibus non extantibus tertio loco Sacerdotibus de ea- 
dem terra ius succedendi reservavit; quatenus autem postremo 
. indigeni Sacerdotes qualificati deficerent Presbyteros ex In- 
sula oriundos esse eligendos iussit. | 

luxta fundatoris praestitutum ordinem condita fuere Ec- 
clesiae Collegiatae statuta, quae ope Brevis Apostolici Ur- 
bani VIII approbationem consequuta sunt. Insuper voluit fun- 
dator ut Presbytero electo ad Canonicatum onus inesset in- 
stitutionem obtinendi a Romano Pontifice, si vacatio contin- 
geret in mensibus Sedi Apostolicae reservatis alios a Ma- 
gno Magistro Hospitalis S. Ioannis Hierosolimitani, quod mu- 
nus ad praesens Episcopus Dioecesanus explet. 

Quum res bene processissent in omni adiuncto, evenit ut 
lis oriretur ex vacantia unius ex duodecim Canonicatibus sub 
die 21 Augusti 1875. Siquidem cum vacatio contigerit in 
mense pontificio, ideoque litterae Apostolicae necessariae forent 


INSTITUTIONIS 233 
institutionis consequendae causà, tres sacerdotes oriundi omnes 
e terra fundatoris, idest Carmelus S. Ioannes B. et Franci- 
scus V. supplices se obtulerunt proprio Ordinario, ut eos 
Romano Pontifici commendaret, Prior caeteris praeferri ef- 
flagitavit, eo quod e terra originem duceret a fundatore de- 
signata, a quo etiam eius genitores promanabant , et quia 
pientissimo fundatori sanguine iunctus esset. 

Attamen Episcopus censuit quod etiamsi admitteretur 
Carmeli S. consanguinitas cum fundatore, neutiquam caeteris 
concurrentibus esset praeferendus, quia duodecimo gradu a 
fundatore distat, dum iste vocaverit consanguineos usque ad 
quartum gradum. Quare a prima vocatorum sede extorris 
fieret. Nec sors absimilis obventura est Carmelo in altera sede, 
in qua fundator vocavit oriundos de sua Familia et terra: cum 
hoc in loco adsint honorati qui gestant cognomen fundatoris; 
dum hac thesserà careat Carmelus S. Proindeque, proseque- 
batur Episcopus, deficientibus a fundatore vocatis, tum in 
primo tum in secundo ordine, ius succedendi pertinere dicent 
dum est Presbyteris e dicta terra. Et ex istorum albo selegi 
loannem B. utpote Sacerdotem qualificatum, et pro eo preces 
admovit Datariae Apostolicae, eumdem designans ceu dignio- 
rem inler postulantes. 

Vix tamen hoc nuncium ad aures Carmeli S. pervenit, 
supplicem dedit libellum sacratissimo Principi ut evinceret 
sese possidere omnes a fundatore qualitates volitas ; quibus 
Ioannes B. omnino carebat. Ideoque expostulavit ut Canoni- 
catus sibi concederetur. Interdum accidit ut alius canonicatus 
per mortem praebendati vacaret, vigentibus reservationibus et 
affectionibus Apostolicis. Et Episcopus opinione ductus quod 
tam in prima, quam in secunda vocatorum sede nullus insti- 
tuendus superesset, Franciscum V. utpote tertio loco vocatum, 
caeterisque concurrentibus praeferendum, Romano Pontifici 
commendavit. 

In tanta collitigantium discrepantia Eñus Cardinalis Pro- 
Datarius, lato decreto, causam ad S. C. Concilii remisit 
pro olo. 

Disceptatio synoptica 


RATIONUM MOMENTA PRO CARMELO S. Patronus Carmeli 
in prima defensionis parte habuit pro certo Fundatores ius 
passivum descendentibus suis tribuisse. Idque ut ostenderet, 
ait, in prima sede vocationis voluisse comprehendere agnatos 
ei cognatos ; siquidem verbum consanguinei a fundatore ad- 
hibitum, cum agatur de eo qui proprià caret familià, acci- 
piendum est materiali significatione, proinde proximiores prae- 
ponendos edisserit. Confirmavit haec fundatoris testamento ; 
in quo legitur instituisse « haeredes peculiares Paulum An- 
gelicum, et Mariam filios Paulinae B. eius patruelis ; hinc 
in actu erectionis Collegiatae suos consanguineos tertium con- 
stituere gradum sciebat. Thesim confortare sategit orator 
cum his, quae habentur in particula donationis peractae favore 
Pauli filii Paulinae patruelis fundatoris ; in qua Paulum con- 
sanguineum vocavit: hinc censuit hac in prima sede, clausula 
usque ad quartum gradum ‘inclusive includi quoque co- 
gnatos. 

Adiecit insuper orator i quod etiamsi placeret in prima 
sede solos admittere agnatos, in iure tamen pro certo haberi 
in defectu agnatorum venire cognatos ceu docet Pitonius de 
contr. Patron. alleg. 75 n. 3. Amostaz. de causis piis 
lib. 3. cap. 7. n. 42, cap. 8. n. 8. Gars. de benef. 
part. 7. cap, 15 n. 21. et innixus auctoritati praefati Pi- 
tonii sustinuit quod si testator voluisset extraneos praepo- 
‘ nendos esse clericis de sanguine, verba fundationis impro- 
prianda forent. Rota cor. Pamph. decis. 313 n. 5. et 6. 
Ex quibus omnibus collegit cognatos esse praeponendos usque 
in infinitum. 

Vocavisse fundatorem in secunda sede illos de familia B. 
natos in sua natali terrà ait advocatus. Avertit etiam lure 
antiquo sub verbo Familiae comprehendi tantum agnatos, iure 
novissimo agnatos et cognatos ex leg. fin. cod. tit. 55. de 
suis et legitimis et Novella 118 et praesertim in hac materia, 

in qua appellatio familiae communis est quoque cognatis ceù 
firmat Rota decis cor. Azpuru & 3 et verbis Pitonii alleg. 100 
n. 191. | 

Quod autem cliens non conservet fundatoris cognomen 
haud officere ait advocatus; nam cognomen non stat ta- 
cative sed demonstrative , quatenus nempe personas quas 
vocavit voluit derivandas ex cognominata familia. Proinde di- - 
stingueus ita ratiocinatur, vel familiam cum adiuncto cogno- 
minis impersonaliter vocavit, et tunc solos agnatos compre- 
hendisse censeri debet, vel personas consideravit ex cogno- 
minata familia procedentes, et tunc ad cognatos quoque vo- 
cationem suam extendisse dici debet. | 

Quapropter in casu ostendit fundatorem vocasse personas 
ex eadem familia; legitur enim in dispositione alii de fa- 
milia de B. Et ex cap. de elect. quod legitur in statutis 
Collegiatae praeferens in electione illos de familia B. dum- 
modo nati sint in terra fundatoris: et inferius: observari 
semper debet quod illi de familia B. quatenus digni et suf- 
ficientes extent excludere debent illos de terra fundatoris, 
Quae confirmari dixit ex eo quod fundator erat Sacerdos qui 
nullam legitimam sobolem habere poterat, proinde censetur 
invitasse omnes de familia latissime sumpta. Rota in No- 
nantul. Capel. 330 in fin. coram Arim. et cor. Molines 
decis. 157. n. 13 et seqq. Confirmavit insuper cognominis 
additamentum fuisse appositum demostrative auctoritate Rotae 
in Aucimana luris patr. 9 Martii 1703. Pitonii alleg. 75 
n. 17 . Hinc conclusit nihil officere in casu si cognomen fundato- 
ris non gestetur, dummodo demonstretur clientem derivare a sti- 
pite fundatoris. Ideoque ut illi de sanguine dici possint exclusi pro- 
pter extraneos, necesse foret ut cognati expresse fuerint exclusi 
per viam regulae omni casu et omni tempore iuxta Piton. 
Alleg. 75 de contr. patron. n. 6. Cum id non existat, ar- 
guit, praeponendos esse omnes qui de familia de B. derivant. 
In tertia vero sede vocavit fundator eos qui ortum haberent 
in dicta terra, et in quarta natos de insula. 

Transiens patrocinator ad secundam orationis partem au- 

tumare sategit Sacerdotem Carmelum omnia possidere a fun- 
datore volita requisita ; si enim non ad primam vocatorum 
sedem, tamen ad secundam et tertiam pertinuit. Ipse est de 
familia B. coniunctus est sanguine cum fundatoris et origi- 
nem duxit e terra fundatoris eiusdem. Bonis praeterea cum 
ornetur moribus, aeque ac scientià sufficienti praeditus sit, 
prae alio omnino instituendus esset. 
| RATIONUM MOMENTA ADVERSUS CARMELUM S. Sacerdotis B. 
defensor tres esse passivae vocationis ordines autumavit in 
praefatis Canonicatibus. Et in primo ordine venire ait fun- 
datoris consanguineos agnatos vel cognatos usque ad quar- 
tum gradum inclusive ; in secundo vocatos fuisse qui sunt 
de familia B. seu qui gestarent cognomen fundatoris, tandem 
presbyteros in praedicta terra natos, quibus deficientibus , 
presbyteros Insulae succedere posse ait. 

His praemissis edixit Carmelum S. haud praeferendum esse, 
ea ratione qua consanguineus fundatori sit, idest quia vocatus 
. fuerit in primo loco; nam neque constat de eius consangui- 
nitate, et ex arboribus ab eo exhibitis in duodecimo ad minus 
reperitur gradu consanguinitatis... gum oporteret esse intra 
quartum gradum. 

Neque ad secundum ordinem vocatorum naim pos- 
se presbyterum Carmelum, in quo invitantur qui sunt ex 
familia de B. nam huius cognomen ex antiquissimo tempore 
ex omnibus arboribus expunctum fuit. Et postrema ex ge- 
nerationibus B. desinit in foeminam , a qua Sacerdos Car- 
melus mediate descendit. Quamvis enim iure communi ap- 
pellatione familiae veniant ommes propinqui sive agnati sive 
cognati, ex iure tamen novissimo in /. final. Cod. de verb. 
signif. nomine familiae demonstrari videntur solummodo, 
agnati, idem cognomen habentes, ita ut tale vocabulum ac- 
cipi soleat in sensu restricto ad agnationem in ipso quoque 
patronatu Card. de Luca de iurep. disc. 25 n. 3 et disc. 26 
n. 6. | 

Fortius autem si verbo familia addatur cognomen ceu in 
casu dictum est de familia B. tunc enim quum petitor patrona. 

tus ex lege fundationis descendere opus habeat a familia, illiusque 
cognomen gestare, indubie debet esse agnatus, uti ad rem inquit 
Piton. de controv. allegat. 100 n. 193. Ex recepto usu 
Italiae sub nomine familiae demonstrari videntur solum- 
modo agnati idem cognomen habentes. . . Facilius et sine 
ulla difficultate, quando, ultra nomen familiae , concurrit 
aliud adiectum coggominis de Perettis de Monte Alto: Aoc 
enim casu solos agnatos comprehendi exclusive ad cognatos 
firmat Card. de Luca de iurepatr. disc. 26 n. 8 vers. se- 
cundo, ubi in fine subiungit: quod stante huiusmodi adiecto, 
nulla cadere videtur difficultas ut soli agnati comprehen- 
dantur Card. Ant. De Luca Ad Gratian etc. Rota etc. 

Retulit etiam presbyteri B. defensor in postremis quan- 
doque statibus praelationem habuisse quosdam de B. de co- 
gnomine nempe fundatoris, quamvis eidem sanguine non iun. 
gerentur ; attento tamen cognomento D. antelati sunt prae- 
sbyteris ortis in dicta terra. Attamen contrarium docuisse 
S. Rotam, articulo formiter discusso super eisdem canonica- 
tibus ; nam praesumptio semper est, quod disponens, vocando 
illos de familia, praesertim cum additamento proprii cognomi- 
nis, intellexerit de personis habentibus sanguinem eiusdem 
Familiae, a qua ipse suam traxit origine ad text. in l. pro- 
nunciatio 145 S. familiae in fin. de verb. et rer. sang 
cat, Alex. etc. Paris etc. Rovit. etc. 

Argumentum urgens defensor ait ; quod si fundator in 
consanguineis tam agnatis, quam cognatis usque ad quartum 
gradum invitatis absque dubio consideravit coniunctionem 
sanguinis cum propria familia, ita etiam censeri debet ean- 
dem sanguinis coniunctionem voluisse invitando alios de fa- 
milia de B. ad hoc ‘ne melioris conditionis dici deberent 
omnino extranei quam ali ultra quartum gradum eidem te- 
statori coniuncti, qui nullam vocationis sedem haberent. 

Quidquid tamen sit, numquam competitoribus praeferri 
posset Sacerdos Carmelus S. tum quia fundatori haud con- 
sanguineus esset, tum quia ipsum cognomen B. non ge- 
staret. ! 

Itaque, conclusit orator, consideratis tribus petitoribus in 
in pari omnino gradu vocationis, idest in tertio ordine, in 
quo Canonicatus adiudicandus fuit Presbytero qualificato nativo 
terrae fundatoris ; minime ambigendum esset de praelatione 
sui clientis Sacerdotis B. Quandoquidem ex iure in can. si 
forte distint. 53, et ex Statutis ipsis sub cap. III, colligi 
datum sit, quod in casu paritatis requisitorum dignior semper 
praeeligendus est. Ast in casu digniorem esse Sacerdotem 
B. ipse Ordinarius autumavit: et ex comparatione meritorum 
trium postulantium facile erui potuisse asseruit advocatus. 

Hisce aliisque notatis, utriusque partis favore, relictum 
fuit EE. CC. prudentiae enodare praesens. 


An et cui danda sit institutio în casu. 


ResoLuTIo. Sacra Concilii Congr. causa discussa, sub die 

9. Augusti 1876, dubio proposito respondit: 
- Affirmative favore Sacerdotis B. 

CAUSAE PROSEQUUTIO. Presbyter Carmelus S. obtento novae 
auditionis beneficio, sibi et non alii dandam fuisse institutionem 
contendit. Idque ut evinceret in duas divisit partes defensio- 
nem; asserens in prima parte (nil novi adiungens) suam descen- 
dentiam e familia B; confutans in secunda Curiae argumenta, 
quibus ostendi voluit illum excludendum fuisse quoniam cogno- 
men B. non gestaret. Ait enim in materia indifferenti ut est ius- 
patronatus agnatos , sed et cognatos comprehendi Pitonius al- 
legat. 7 5 de controv. patron. sic se habet « Espressio cognomi- 
nis proprii non potest coarctare vocationem ad solos agnatos, 


sed cognatos etiam capax est comprehendere, cum dicatur 


stare demonstratio ad denotandam- originem et principium 
a quo provenire debent vocati. » 

Tandem adiecit, praeter alia, Sacerdos Carmelus S. quod 
sì admitteretur principium, cognominis gestationem ius praebere 
ad secundam sedem vocatorum , innumerae familiae illius ter- 

rae ius passivum haberent ad canonicatus, cum ibi usatissi- 
mum eiusmodi cognomen sit. Quapropter, addebat, exploratum 
est fundatorem in prima sede vocasse tum agnatos, tum 
cognatos ; praetulit enim consanguineos tam ex paterna quam 
ex materna linea usque ad quartum gradum. Et iis deficien- 
tibus vocavit alios de familia B. illimitate in secunda sede, 
ceu innuitur ex fundatoris verbis « alii de familia de B. » 
Vocabulum enim alii ad praecedentes personas se refert in 
prima ‘sede vocatas, quae sunt agnati et cognati. Ast cognati 
non secumferunt cognominis gestationem ergo colligebat Car- 
melus S. sese excludi non posse a secunda vocatorum sede, 
quamvis fundatoris cognomine careret, dum eiusdem funda- 
toris cognatus esset; Sacerdotem autem B. neque cognomen 
gestasse, neque fundatoris cognatum fuisse. 

Hisce denuo praenotatis super quaestione eadem propo- 
situm fuit dirimendum. 


Dubium. 


e 


‘An sit standum vel recedendum a decisis in casu. 

Cui dubio Sacra eadem Congregatio sub die 27 Ianuari 
1877 respondit: In decisis et amplius. 

Ex QUIBUS COLLIGES 

I. Ex DD. erui in Italia esse usum receptum quod sub 
nomine familiae demonstrentur solummodo agnati idem co- 
gnomen habentes; et praecipue si ultra nomen familiae 
aliud concurrat adiectum cognominis. 

II. In themate patere praesbyterum Carmelum haud prae- 
setulisse eiusmodi qualitates ; nam neque agnatus erat, neque 
cognomen familiae institutoris gerebat. 

CONSUETUDINUM SEU DISTRIBUTIONUM 
ET MISSAE CONVENTUALIS 


Die 21. Aprilis et 19 Mati 1877. 


(Per Summaria precum) 


° In relatione status Ecclesiarum B. et F. Ritus Episcopus 


haec S. C. C. exposuit. 

» 1° In Cathedrali B. tum celebrans tum adsistentes pro 
conventuali Missa canenda, initio Tertiae e choro descen- 
dentes ad Sextae ac Nonae recitationem amplius non rede- 
unt; et nihilominus ex antiqua consuetudine distributioni 
quotidianae minoribus "iore respondenti uti praesentes par- 
ücipant. 

» 2 B. ex antiqua item consuetudine Canonicus , qui 
Episcopo Dioecesim perlustranti praesto est; F. vero ex 
consuetudine a dioecesana etiam Synodo sub duobus 
meis praedecessoribus confirmata, tum Canonicus Convisita- 
tor, tum ii qui Episcopo S. Ordines conferenti adsistunt, 
vel ad Ordines aut ad beneficia promovendos actu exami- 
nant, licet Choro non intersint, pro residentibus habentur, | 
et distributionibus omnibus gaudent. 

» 3° F. non multis abhinc annis consuetudo a ven. mem. 
praedecessore meo Antonio Gara, ut fertur adprobata inva- 
luit, ut festis diebus (postremae Missae immediate post 
Missam Conventualem in maiorem, ut proferunt, populi 
commoditatem celebrandae causa) quatuor minores horae 
coniunctim recitentur, ipsaque Conventualis Missa post 
Nonam canatur. 

» Humillime quaero an praefatae consuetudines sustinean- 
tur. > 

Disceptatio Synoptiea. 


Concilium Tridentinum sess. X XIV, cap. 12 Bonifacii VIII 
decretum in usum revocans decernit « Distributiones vero 
qui statis horis interfuerint recipient, reliqui vero qua- 
vis collusione aut remissione exclusa his careant iuxta Bo- 
nifacii VIII Decretum quod incipit Consuetudinem, quod 
S. Synodus in usum revocat non obstantibus quibuscumque 
statutis et consuetudinibus, Omnes vero divina per se et 
non per substitutum compellantur obire officia aique in 
choro ad psallendum instituto hymnis Canticis Dei nomen 
reverenter, distincte, devoteque laudare. » 

Porro ex verbis mox recitatis patet omnes Canonicos et 
caeteros choro addictos ad integrum officium debitis horis 
persolvendum quotidie teneri, quin statuta, et consuetudines 
obstaculum faciant, cum sancta Synodus id observari man- 
det « non obstantibus quibuscumque statutis et consuetudi- 
nibus » hinc merito S. C. C. decrevit eos, qui adsistunt uni 
horae puta Primae, non lucrari distributiones Tertiae adsi- 
gnatas, quin consuetudo suffragari valeat. Ita in Seguntina 
12 Decembris 1654 ad 1 dub. Decretor. lib. 19 pag. 939. 
.. Verum ex alia parte animadverti posse videtur Bonifa- 
cium VIII in cap. Consuetudinem de Cler. non resid. in 6 
a Tridentino renovato cit. loc. postquam constituerit genéra- 
tim distributionibus absentes a choro carere, haec statim 
adiungere, « exceptis illis quos, infirmitas, seu iusta et ratio- 
» nabilis corporalis necessitas, aut evidens ecclesiae utilitas 
» excusaret. » Porro inter causas evidentis utilitatis Eccle- 
siae adscribi posse videtur illa, ob quam Canonicus una cum 
Ministris e choro abscedere debet finita Prima Missam cum 
cantu celebraturus, ut iuxta rubricas Missalis S 1 de celebr. 
Missae orationi aliquantulum vacet, paramentis sese induat, 
et post Tertiam absque ullo intervallo Missa canatur iuxta 
easdem Missalis rubricas de hora celebr. Miss. Quod pariter 
dicendum occurrit, quando finita Missa statim a Choro Sexta 

Aeta, Tom, X, fasc. O XIII. | 10 

inchoatur: siquidem celebrans et Ministri Sacristiam redeunt 
sacris vestibus sese exuendi causa. Quapropter tum Ministri 
tum Celebrans haec peragentes moraliter Choro adesse cen- 
sentur ac propterea distributionibus participare posse, et de- 
bere viderentur. Idque eo fortius quia omnium fere Capitu- 
lorum consuetudo est, ut tales Canonici nedum haud pun- 
ctentur uti di sed etiam distributiones percipiant veluti 
praesentes. 

Quoad vero secundum petitionis caput de Canonicis Con- 
visitatoribus haec adnotari queunt. Ex cit. decreto Bonifa- 
cii VIII eruitur distributiones quotidianas lucrari Canonicos 
in absentia ratione evidentis Ecclesiae utilitatis, cap. wnic. 
de Cler. non resid. in 6. S. Congreg. 31 Ianuarii 1603, 
Rota part. decis. 61 m. 7 et adnot. decision. 576 n. 125, 
178 et seqq. part. 4, tom. 3. lamvero visitatio Dioecesis 
habenda videtur ceu evidens Ecclesiae utilitas, utpote quae 
ad animarum salutem valde utilis est, ideoque expresse iu- 
betur a Tridentino Concilio. | 

Verum contrarium S. C. C. pro his Canonicis qui Epi- 
Scopum in visitatione dioecesis comitantur; voluit enim eos 
fructus praebendae suos facere, at carere debere distributio- 
nibus ita ut etiamsi redditus omnes in distributionibus con- 
sisterent tertiam tamen partem relinquere deberent, quae 
inservientibus accresceret, ceu patet im Sulmonen. 5 Decem- 
bris 1626, lib. 13 Decret. p. 329, in Amerina 3 Februarii 
1629 ex lib. 14 Decret. p. 17. Bened. XIV Instit. eccl. 
107. Ferraris verb. Distributiones quotidianae art. 2num. 6. 
Immo Fagnanus addit S. C. Congregationem, rogante Archie- 
piscopo Ianuensi ut duo Canonici eum comitantes in visita- 
lione dioecesis continuare possent in percipiendis quotidianis 
distributionibus iuxta antiquam illius ecclesiae consuetudinem, 
censuisse non esse concedendum. Et nuper hoc confirmavit 
S. C. C. in causa Tranen. diei 20 Decembris 1562. 

Praeterea iuxta cit. decretum Bonifacii VIII et disposi- 
tionem Concilii Tridentini sess. XXIV cap. 12 non deberen- 
tur distributiones quotidianae Canonico qui adsistit Episcopo 

celebranti aut alia Pontificalia exercenti eo quod causae vel 
infirmitatis vel necessitas, vel utilitatis Ecclesiae haud in- 
tercederent. Verum ex eodem Tridentino cit. c. 12 sess. XXIV 
de Reform. statuitur ut Canonici Episcopo celebranti aut 
alia Pontificalia exercentis assistere et inservire debeant. 
Ex quo Fagnanus ad tramites S. C. C. arguit lib. 3. Decre- 
tal. cap. Licet num. 168 de Prebendis quotidianas distribu- 
liones deberi Cahonicis, qui tenentur assistere et inservire 
Episcopo Pontificalia exercenti tum in Cathedrali, tum in 
aliis civitatis locis atque eius suburbiis.. Quod etiam magis 
declarat Benedictus XIV Instit. Eccl. 107 & 9,n. 60, docens 
Canonicos qui operam praebent Episcopo in Cathedrali so- 
lemniter celebranti praesto esse debere eidem Episcopo etiam 
extra Cathedralem sive ordinationes obeunti, sive Pontificalia 
peragenti. Praeiverat enim hac super re S. Congregatio eam- 
dem firmans doctrinam in Janwen. 20 Nov. 1616 ut in lib. 
Decret. 11, p. 185, et in Foro Cornel. 20 Martii et 17 
Aprilis 1649 lib. 18 Decret. p. 603 et 664, et praesertim. — 
in Lycien. 27 Augusti 1641, in qua proposito Dubio: « An 
decretum ( Concilii cap. 12 sess. XXIV de Reform. vers. 
omnes vero, ) locum habeat quando Episcopus in aliis Ec- 
clesiis sibi subiectis in civitate existentibus Pontificalia 
celebret, vel paratus assistat cum pluviali et mitra, aut 
cum cappa divinis officiis, et Missae solemnia re alia Pon-. 
tificalin exercet . . . . si numerus sufficiens Canonicorum 
et Ministrorum in Ecclesia Cathedrali remaneat — respondit — 
habere locum » Lib. 16 Decretor. p. 582 et 583, Ferraris 
verb. Distributiones art. 1, n. 44; S. Congreg. in citata 
causa Tranen. 

Nunc ad Canonicos Examinatores Synodales. Ad tuendam 
consuetudinem de Canonicis examinatoribus Synodalibus, qui 
frui solent distibutionibus dum Choro absunt Ordinandos exa- 
minandi, novosque Confessarios adprobandi gratia inniti posse 
videtur necessitati qua fieri nequit, ut ahi inter Clericos ad 
munus examinatorum assumantur, nisi qui servitio chori sunt 
addicti. Equidem refert Barbosa in suo opere de Canon .et 

Dignit. cap. 24 n. 9, resolutionem S. Congreg. EE. et RR. 
diei 22 Martii 1600, qua declaratum est, examinatores Sy- 
nodales ceu praesentes habendos esse dum Confessariorum et 
Ordinandorum peritiam explorant. Ex quo forsan Zachias de 
resid. eccles. tit. de benef. num. 13, docuit examinanato- 
res, qui causa examinis absunt a Choro gaudere distributioni- 


bus. Idque insuper pro Cathedrali Anagnina admittendum esse 


judicavit S. haec Congregatio ad formam capitularium con- 
stitutionum: Anagnina 20 Novembris 1819 ad IX Dub. 
Verumtamen seclusa huiusmodi peculiari dispositione quae 
.S. Sedis approbationem in dicta Anagnina praeseferebat, per- 
ceptionem distributionum examinatoribus Synodalibus S. C. C 
constanter denegare. censuit, ceu videre est in una Bri- 


wien. 19 Iunii 1638 lib. 16 Decret. pag. 38, in alia Cre- 


monen. 20 Sep. 1642, lib. 17 Decret. p. 95, et in Fagnano 
loc. cit. num. 100 et 104: qui addit eiusmodi examinatores 


distributiones non lucrari etiamsi adsit contraria consuetudo | 


in Synodo dioecesana confirmata: quod confirmavit S. C. C. 
in Tranen. cit. ad dub. VII et VIII. 
Ad tertium denique quod attinet petitionis caput, haec 


praenotanda veniunt. Certum est Missam conventualem ca-. 


nendam esse hora, quam Rubrica praescribit, De hora celeb. 
Missam. Neque attendi posse videtur consuetudo etiam imme- 
morabilis ut eadem post Nonam decaritetur ceu docuit S. R. C. 
die 9 Augusti 1766 in Perusina a Gardellini relata n. 4114 
— ibi — « Porrecto S. R. C. nomine Canonicorum Ecclesiae 
» Cathedralis perusinae supplici libello pro resolutione sequen- 
tis dubii - An Missa Conventualis, attenta immemorabili 
consuetudine, cani possit post Nonam, non obstanübus ru- 
bricis generalibus Missalis in contrarium disponentibus ? 
S. Congregatio ad relationem mei infrascripti Secretarii 
respondendum censuit, negative, et quoad horas celebrandi 
Missas Conventuales de Sanctis et de Feria servandas 
esse Rubricas Missalis Romani. » 

His favore consuetudinum, et adversus easdem praenota- 

tis EE. CC. prudentiae remissum fuit resolvere quid Episcopo 
sciscitanti esset respondendum. 

ResoLutIo. Sacra C. Concilii temporis deficientià coacta 
haud disceptavit quaestionem die praedicta. Idque tamen fecit 
die 19 Maii 1877 sic respondens: 

Quoad Canonicos examinibus actu vacantes aut Episco- 
pum in Dioecesis visitatione comitantes, et quoad Missae 
Conventualis celebrationem post nonam, expositam consue- 
tudinem non sustineri; quo vero ad reliqua nihil esse in- 
novandum. 


Ex QUIBUS COLLIGES. 


Haud improbari consuetudinem qua celebrans et ministri 
initio horae tertiae a choro discedentes pro Missa conventuali 
canenda, neque ad recitationem sextae et nonae redeuntes, 
tamen distributiones eisdem horis respondentes percipiant ceu 


si adfuerint. | | 
II. Canonicos examinibus adsistentes, aut Episcopum in 


Dioecesis visitatione comitantes haud posse facere suas distri- 
butiones inter praesentes; dum his in adiunctis pluries a 
S. C. C. resolutum fuerit quod evidens Ecclesiae utilitas ca- 
nonicos istos non excuset a choro. | 

III. Missam Conventualem ex generali rubrica Missalis 
Romani esse canendam post recitationem horae Tertiae; neque 
generaliter admitti ullam causam aut consuetudinem, qua 
fieret ut Missa haec post Nonam caneretur. 

IV. Sacram Rituum Congregationem pluribus resolutioni- 
bus confirmavisse quod Missa Conventualis celebrari. debeat 
immediate post Tertiam iuxta rubricas Missalis Romani; 
neque oblivisci debere decreta Congregationis huius vim le- 
gis habere, quae invectas consuetudines deleant, et obligent 
in conscientiam. 

EX $. CONGREGATIONE EPISCOPORUM ET REGULARIUM 


APERITIONIS ORIS . 
PENSIONIS ET SUSPENSIONIS. 


Die 28 Maii 1875, 2 Iunii 1876 et 28 Martii 1877. 


CompenpruMm Facti. Innocentius X Romanus Pontifex sua 
Constitutione diei 22 Octobris 1652, cuius initium est Instau- 


randae, parvos abolebat Conventus, Ordinariis locorum in . 


quorum Dioecesibus ipsi reperirentur executionem huius rei 
iradens, et. obligationi possessionem capiendi bonorum eorum- 
dem Conventuum onus adiicebat, ut reditibus implerentur 
Missae et alia gravamina quomodolibet incumbentia. Ceterum 
intendentes de praedictis bonis quotquot. superfuertnt one- 
ribus ut supra dectractis, salubriter providere, eorumdem teno- 
re praesentium bona huiusmodi applicamus , et applicata 
esse decernimus et declaramus piis usibus. Huius ordinationis 
vi parvus suppressus fuit Conventus, cuius reditus anno 1682 
per ordinarium addicebantur tribus paroeciis P. M. S. Horum 
redituum maior tribuebatur pars ecclesiae archipresbyterali P. 
eidemque onus de festivis Missis recitandis adiectum fuit. 

Anno tamen 1824 quum horum redituum ducata 148,47 
iranslata fuissent ad alias Ecclesias, Archipresbyter haud i im- 
plevit amplius onera Missarum. 

Auctoritate regia, et assensu Romanae Sedis anno 1845 
factum est ut Parochia Archipresbyteralis P. in Ecclesiam 
iransferretur M. et ista in illam immutaretur, quia Ecclesia 

. M. centrum tenebat plurimarum gentium. His peractis im- 
mutationibus, indictus fuit concursus ad novam Ecclesiam 
Archipresbyteralem M. quae presbytero Antonino E. primo 
collata fuit, cum onere 24 ducatorum pensionis. Per obitum 
vero Antonini E. anno 1868 vacavit nova Ecclesia Archipre- 
sbyteralis M; et Archiepiscopus a S. Sede impetravit ut im- 
ponere posset eidem Ecclesiae Archipresbyterali novam centum 
ducatorum pensionem. Asseruit Archiepiscopus huius Ecclesiae 
reditus ascendere ad ducata sexcentum; quae augeri etiam 
possent sollerti administratione. Quum concursus indictus . 
fuisset, septem dies antequam "Rescriptum a Roma obtineret 
pro pensione imponenda, curavit Archiepiscopus ut singuli 
concurrentes in scriptis adpromitterent pensionem praedictam 
fore soluturam ab eo qui ad paroeciam adprobaretur. Sacer- 
dos Paschalis V. per Examinatores adprobatus anno 1868 
institutionis canonicae Bullas obtinuit, in quibus tamen haud 
mentio facta est alterius pensionis ducatorum vigintiquatuor. 
Attamen regium placet, quod vocant, obtinere nequivit usque 
ad Februarii mensem 1872; quo tempore in bonorum posses- 
sionem immissus est. 

Interdum Archiepiscopus solvere pensionem ducatorum 
24 Archipresbyterum iussit; nec non decreto in cursu S. Vi- 
sitationis emanato, praecipiebat sub poena suspensionis a 
divinis incurrendae ipso facto, ut 200 ducata solveret pro 
duobus elapsis annis, et Ecclesiam C. instauraret. Huius Ec- 
clesiae C. reditus Archipresbytero addicti fuerant cum onere 
unius Missae pro diebus festivis, duarum Missarum. in qua-- 
libet hebdomoda, et subsidii dotalis pro singulis annis. Statuit- 
que pro adimplendo primo onere novem mensium et unius 
anni limitem peremptorium pro onere secundo: missarum au- 
iem gravamen suspendebat pro tempore hoc, ut facilius im- 
pleret Archipresbyter duo eiusmodi pondera. 

Archipresbyter, decreto accepto sub die 12 Aprilis 1874, 
eidem obedire renuit appellavitque apud S. C. EE. et RR. 
Dum autem ad terminum properarent novem menses pro su- 
spensione incurrenda, Archipresbyter parochianos praemonuit 

ne scandalizarentur, eodemque tempore exoravit, per litteras, 
Ordinarium ut suae paroeciae consuleret. Ordinarius adscivit 
Parochum, curans ut dilationem ad onera implenda exposce- 
ret. His peractis, litem tetigisse suum finem putatum est; ve- 
rumtamen appellatio iam interposita effecit ut Archiepiscopus in- 
terrogaretur a S.C. quanam facultate onera missarum suspendis- 
set ecclesiae reedificandae inhaerentia. His de causis indignatus 
Ordinarius, utpote qui censeret parochum fidem non praesti- 


tisse, appellationem haud retrahendo, iterum suspensionem . 


. eidem inflixit: quae sublata fuit per litteras S. C. E. et R. 
diei 19 Decembris 1874 quibus Ordinario iniungebatur onus 
absolvendi Archipresbyterum, et terminum unius mensis prae- 
figebatur partibus ad ulteriores deductiones peragendas qua- 
tenus vellent. Interdum tamen Dominicus Z. parochus Eccle- 
siae e qua translata fuerat anno 1845 parochia Archipresby- 
teralis litteras misit ad S. Cong. EE. et RR. asserens re- 
ditus Ecclesiae Archipresbyteralis ascendere ad 800 ducata; 
quapropter repetens bona Ecclesiae C. et Ecclesiae Archipre- 
sbyteralis, adpromittebat se omnia onera impleturum et pen- 
sionem soluturum esse. 


Disceptatio synoptica, 


Iura OrpInaRI. Praemisit Ordinarius, ut sua protueretur 
iura, et suum decretum diei 11 Novembris 1873 sartum te- 
ctumque maneret, Archipresbyterum ad pensionem 100 du- 
` catorum praestandam obstringi vi Decreti Pontificii 1868. Cui 
Pontificio Decreto accessisse quoque, ait decretum executoriale ; 
ex quo factum est ut vacans Archipresbyteralis Ecclesia, le- 
gitime illà gravaretur pensione; quae favore pauperum paroe- 
ciarum eroganda esset; quamque Archipresbyter in scriptis 
accepto habuit antequam bonorum possessionem consequeretur. 
Ergo vi rescripti pontificii, quo Ordinario fiebat facultas im- 
ponendi pensionem, et vi liberae aeceptionis ex parte Archipre- 
sbyteri arbitrium aperitionis oris locum non habet, quia ob- 
reptio ét subreptio exulant.* Neque Archipresbytero innuere 
iuvat pactum solvendi pensionem labe simoniaca infectum fuis- 


APERITIONIS ORIS ETC. | 249 
se; nam Canonistae in casu contrariam profitentur sententiam. 
Ipsi revera distinguunt: vel pactum solvendi pensionem , in 
actu collactionis vel antea fit pro laudabili fine et in hoc casu 
abest simonia; vel inter partes interesse habentes ad pensio- 
nem et: Ordinarium pacta fiunt eo consilio ut conventio in 
propriam utilitam vergat, et tunc pactum simoniacum fit, Cle- 
ricatus de pensione eccles. disc. 1. n. 101. Neque requi- 
Sitio consensus ipsius provisi et eius promissio de ea sol- 
venda facit pactionem illicitam, simoniacam ac iure cano- 
nico reprobatam, tum quia praedicti consensus prestatio est 
voluntaria et sine coactione, tum quia tllae censentur pa- 
ctiones illicilae ac simoniacae, quae firmantur inter ipsas 
partes vel ab Episcopis in. eorum propriam utilitatem. Et 
n. 42 idem auctor « Et ex hac formalitate cessabat omnis 
illicita pactio vel conventio; erat enim in libertate praeele- 
cli, si reservationi pensionis nolebat consentire a receptio- 
ne beneficii abstinere. Caeterum omnes pactiones, de quibus 
tamquam illicitis ac simoniacis loquitur Fagnanus în locis 
in hoc octavo obiecto citatis, sunt illae quae respiciunt uti- 
litatem ipsius Episcopi, vel concordantur inter se ab ipsis 
partibus, vel per eas stipulantur, nulla iusta causa inter- 
veniente. At reservatio proveniens ob iustam causam a sua 
voluntate Episcopi est licita et valida, ut concludit Gaba- 
linus de simonia quaest. 16 consect. 7 n. 1, sic scribens: 
certum enim est posse imponi pensionem beneficio ex iu- 
sta causa, ac beneficium deinde sic oneratum conferri: ne- 
que ibi ullum est pactum simoniacum, cum neque ibi pa- 
ctum sit, quandoquidem ad pensionem seu reservationem 
faciendam non requiritur consensus eius, cui beneficium est 
conferendum, nec imponitur pensio pro collactione, sed ob 
„aliam causam iustam et necessariam. » Quapropter, prose- 
quebatur Ordinarius, posthabita ab eodem pensionis solutio- 
ne; terminus eidem constituebatur, quo transacto, renuens 
suspensione a divinis plecteretur. Neque eidem prodesse ex- 
cusationem adductam quod nerafe pecuniae deficentià labo- 
raret, ideoque pensionem praestare non potuisse. Nam tempore, 

quo Paroeciae possessionem Archipresbyter obtinuit 70 du- 
cata dono dedit conductori, eo consilio ut locatio bonorum 
eiusdem Ecclesiae per regium administratorem peracta rescin- 
deretur, quae iam in annuos ducatos 640 constituta erat. Ex 
quo facto erui datum fuit Archipresbyterum plus aequo ava- 
ritiae indulgere, et omnino prudentià carere, ita ut eius ope- 
rà tumultus fieret in populo, eiusque vita ob eam rem plu- 
ries in periculum adducta fuerit. Quapropter nullimode ex- 
cusatur Archipresbyter a solvenda pensione; eoquod in uno 
solo casu excusaretur, ceu innuunt Doctores, quando nempe 
causà huius pensionis non remaneret eidem Archipresbytero 
integra congrua a Tridentino constituta Sess. 24 de Refor- 
mat. cap. 13 in ducata centum, sive ducata 150 ob Con- 
cordatum illius Regni. Quod habet Fagnanus £m Cap. nisi 
essent de praebendis. n. 25 « Quartus casus similiter non 
dubius est in Parochialibus Ecclesiis, quarum reditus sum- 
mam ducatorum centum secundum verum annuum valorem 
non excedunt; planum est enim Ecclesias huiusmodi nullis 
pensionibus aut reservationibus fructuum posse ab Episco- 
po gravari, reclamante nimirum Concilio Tridentino in 
cap. 13 &. ad haec Sess. 24, Sed et iure communi inspe- 
cto oporteret ut detracta pensione, supersint reditus suffi- 
cientes ad sustentationem Rectoris, ut in cap. pastoralis 
num. 6 de hîs quae fiunt a Praelat. » Retulit etiam Or- 
dinarius se tempore S. Visitationis conspexisse nedum satisfa- 
ctum fuisse oneribus, quae Ecclesiaa C. inhaerent; . verum 
eliam statum eiusdem Ecclesiae talem fuisse, ut eadem in- 
terdici et Archipresbyter obstringi debuerit ad illam instau- 
randam, et sacra paramenta praestanda infra duodecim men- 
sium spatium sub poena suspensionis. Quoad Missarum et one- 
rum suspensionem fuisse *causam indirectam Archipresbyte-. 
ri negligentiam. Quod autem ọnera ecclesiae C. adimplen- 
da sint ab Archipresbytero facile creditur quia ipse reditus 
omnes eiusdem ecclesiae percipit, ex eo tempore quo vi Bul- 
lae Innocentii X instaurandae ex iurisditione Patruum Do- 
minicanorum sublata fuit et ecclesiae Archipresbyterali addicta 

cum omnibus oneribus. Quae onera reducuntur ad missam 
unam festivam, duas Missas in qualibet hebdomada, pensio- 
nem ducatorum 24, et subsidium dotalitium quotannis con- 
ferendum puellae digniori. 

[URA ARCHIPRESBYTERI. Advocatus Archipresbyteri primum 
aggrediens dubium evincere conatus est decretum Ordinarii 
nedum iniustum, verum etiam absurdum fuisse in ea parte 
qua poena suspensionis suo clienti infligitur. Suspensio enim 
duobus de capitibus fuit illata; primo nisi intra novem men- 
ses repensa fuissent Curiae biscentum ducata pro duorum an- 
norum pensione: secundo nisi infra annum Ecclesia C. reedi- 
ficaretur, et cultui divino restitueretur. Quoad primum caput 
animadvertit impossibile fuisse solvere duorum annorum pen- 
sionem spatio temporis ita angusto, etiamst valide pensio eius- 
modi imposita fuisset. Nam sive ad "Tridentinum respicias, 
sive decretum Cum nuperrimis consideres prae primis salva 
manere debet Parocho congrua; quae vi Concordatus anni 1818 
pertingere deberet 150 ducata. Ast osservavit Parochus in 
facto esse reditus paroeciae anni primi pertingisse libellas 2605; 
quae vis pecuniae gravaminibus cunctis purificata reduceba- 
tur ad libellas 750, 11. Posito autem quod pensiones duca- 
torum 24, et 100 solvendae realiter fuissent, tunc Archipre- 
sbytero relinquerentur libellae 222, 61; quibus insuper cultui 
divino consulere debuisset, -nec non stipendio pro vice-parocho. 
 Animadvertit etiam reditus Paroeciae annorum insequentium 
minores fuisse. Ad secundum caput transiens advocatus au- 
tumavit quod decretum Ordinarii neque in hac parte exequi 
poterat, tum ex ingenti pecuniae vi qua opus erat ad Ecclesiam 
instaurandam, et sacra utensilia praestanda, tum quia haud ostrin- 
gebatur ad hoc Archipresbyter séquentibus de causis. 1. Quia 
bona Ecclesiae nunc instaurandaé donata fuere tribus Ecclesiis 
paroecialibus. 2. Quia anno 1824 a praebenda Archipresbyterali 
avulsi fuere reditus ducatorum 159, 37. 3. Quia Ecclesia instau- 
randa quum Municipio concessa fuisset in usum Caemeterii, ipsum 
Municipium onere gravari deberet eamdem instaurandi. Edixit 
insuper; si concedatur etiam Archipresbyterum ad eiusmodi in- 

staurationem teneri; hoc onus haud imponi deberet ipsi soli, 
dum Archipresbyteri predecessores reditus eiusdem paroeciae 
perceperint, et Ecclesiam prolabì permiserint; dum iste ex 
adverso ab anno tantum 1872: reditus percipiat. Hinc ex re- 
gula 186 ff. de div. reg. luris impossibilium nulla est obli- 
gatio colligit eam Bened. XIV de Syn. Dioeces. T. 10. cap. 1. 
n. 3. Ordinarium haud uti censuris posse nisi ad coercenda 
graviora crimina; quod deest in casu. 

Quoad secundum dubium asseruit.adesse omnino causas, 
quibus locum habere possit arbitrium aperitionis oris ad hoc 
ut nulla declaretur pensio ducatorum centum, qua praebenda 
Archipresbyteralis onerata fuit. Idque ut evinceret Advocatus 
dixit obreptitium, et subreplitium fuisse quidquid Ordinarius 
narraverat sanctae" Sedi anno 1868 ut decretum pensionis 
obtineret. Obreptitium fuisse quia narratum fuerat reditus 
Paroeciae Archipresbyteralis superare annua ducata sexcen- 
tum; subreptitium autem quia reticitum fuerat eamdem pa- 
roeciam oneratam iam fuisse ex altera pensione 24 ducato- 
rum. Cardinal De Luca tract. de pens. disc. 93 per tot. et 
disc. 4 n. 2 loquens de secunda pensione imponenda ait: 
Secunda pensio, non facta mentione unius vel plurium an- 
tiquarum pensionum, quibus beneficium gravatum erat, in- 
valida est eo defectu verisimilis intentionis Papae quae, prae- 
sumendum est noluisse duplici onere Ecclesiam gravare. 

Quo vero ad tertium dubium attinet procurator asse- 
ruit Archipresbyterum non obstringi ad prestandam ducato-: 
rum 24 pensionem, eoquod imposita sit praebendae parochiali 
minime vero personae sui antecessoris, ut innuunt verba Bul- - 
lae institutionis praedicti antecessoris: super reditibus dictae 
ecclesiae. . . Et insuper ex Card. de Luca de pens. tit. 40. 
Ordinarius nequit imponere onus Ecclesiae, sed soli pro- 
viso quia conferri nequeunt beneficia cum diminutione. Ergo 
si Ordinarius pensiones imponere nequeat nisi personis, non 
autem beneficis, sequitur quod dicta pensio cessaverit per 
mortem Archipresbyteris antecessoris, neque hac gravari pot- 
est successor nisi iterum in canonica collatione imposita fuerit. 

Relate ad quartum dubium assertum est haud audiendum 
esse Sacerdotem Dominicum Z. reclamantem bona Ecclesiae 
C. et Ecclesiae Archipresbyteralis quoniam translatio anno 1345 
peracta fuerit consensu auctoritatis civilis et Ecclesiasticae: 
Et quamquam supponi possit haud extitisse causas canonicas 
ad eiusmodi translationem peragendam, tamen actiones Sacer- 
dotis Dominici Z. perimuntur post triennalem possessionem, 
vi regulae 36 Cancellariae Apostolicae, posthabitis etiam ge- 
neralibus possessionis theoriis. Et regula istaec iuxta Ferra- 
ris V. Beneficium art, 7. n. 118: suffragatur triennali pos- 
sessioni adversus quascumque IONS tam în possessorio, 
quam in petitorio illatas. 
Hisce in utramque partem praeiactis, sequentia proposita 


fuere dirimenda. 
Dubia., 


I. An et quomodo sustineatur decretum Archiepiscopi 
diei 11 Novembris 1873 in ea parte qua AAPEEE EEEO 
. M. infligitur suspensio a divinis. 

II. An constet de causis canonicis quibus locum habeat 
arbitrium aperitionis oris in casu, et quatenus affirmative 
an et quomodo sustineatur pensio annua centum ducatorum 
Archipresbytero M. imposita. 

. II. An insuper- Archipresbyter praestare teneatur aliam 

ducatorum 24 annuam pensionem favore aeconomi curati N. 

IV. An idem Archipresbyter M. manutenendus sit in pa- 
cifica, et plena possessione praebendae in casu. 

ResoLuTIo. Sacra Congr. E. et R. causà discussà sub 
die 28 Maii 1875 respondere censuit: 

Ad I. Negative 

Ad II. Dilata; suspensa interim solutione pensionis. 

Ad II. Affirmative. 

Ad IV. Affirmative et ad mentem; mens est quod Ar- 
chiepiseopus provideat ad satisfactionem onerum et da i 
de oneribus gravantibus bona Ecclesiae C. 

Causae PROSECUTIO. Sub die 2 Junii 1876 iterum causa di- 
sceptanda proposita fuit, et ea quae sequuntur concinnata fuere 

Dubia 


I. An. constet de causis canonicis quibus locum habeat 
arbitrium aperitionis oris in casu; et quatenus affirmative 
an et quomodo sustineatur pensio annua centum ducatorum 
Archipresbytero M. imposita. | 

II. An et quomodo recedendum sit a decisis sub die 28 
Maii 1875 quoad quartum dubium in casu. 

Sacra eadem Congregatio die 2 Iunii 1876 respondebat: 

Ad I. dubium Dilata et reproponatur cum iisdem. 

Ad II. In decisis et amplius. 

Iussu S. Congregationis etiam scriptum fuit eo consilio ut 
Archiepiscopus edoceret quaenam essent onera Ecclesiae C. 
quaeque ut adimplerentur interdum curaret; iussit quoque 
.S. Congregatio ut dubium proponeretur super eiusdem oneri- 

bus statim ac per Archiepiscopum cognita fuissent. | 

Quibus cognitis, sub die 23 Martii 1877 ea quae sequun- . 
iur proposita fuere. 

Dubia. 

I. An constet de causis canonicis quibus .locum. habeat 
arbitrium aperitionis horis in casu et quatenus affirmative 
an et quomodo sustineatur pensio annua centum ducatorum 
Archipresbytero M. imposita. ' 

II. Quaenam sint onera quae bona Ecclesiae C. gravant, 
a quo et quibusnam mediis implenda sint. Eadem S. Con- 
gretio sub die 23 Martii 1877 ea quae sequuntur responsa 
porrigebat. 

Ad I. Negative ad primam partem, et pensionem susti- 
nendam esse ad tramitem tamen Decreti Cum nuperrimis (1). 


Ad II. Onera esse Missam diebus Dominicis et festivis, 





et duas Missas in qualibet hebdomada; nec non subsidium | 


dotale decem ducatorum singulis annis die festo Purifi- 

cationis B. M. V. largiendum; et haec quidem onera ab 

Archipresbyteris pro tempore paroeciae M. esse adimplen- 

da. E! scribatur Archiepiscopo ad mentem; mens est quod 
(1) Relatum habes eiusmodi decretum Volumine VII pag. 325. 

S. Congregatio eiusdem adhortatur zelum ut curet quoa 
Ecclesia C. a Municipio instauretur. 
Ex QUIBUS COLLIGES. 

I. Posse Episcopos pacta vel conventiones inire de pen- 
sione solvenda in actu collationis beneficii vel antea; dum- 
modo pensio istaec in finem laudabilem vergat. 

II. Eiusmodi enim pacta et conventiones labe simoniaca 
eatenus inficerentur quatenus libertate carerent, aut Episcopi 
tantum utilitatem suam respicerent, vel inter ipsas: partes sti- 
pularentur nulla interveniente iusta causa. 

III. In themate patere conventionem de solvenda ducato- 
rum centum pensione laudabilem habuisse finem, quia favore 
paroeciarum pauperum eroganda esset; et nulla coactione ini- 
tam fuisse; quia in praeelecti libertate erat a receptione be- 
neficii abstinere, quatenus reservationi pensionis consentire 
nolebat.. | 

IV. Parochos excusari a solvenda pensione, quatenus hu- 
jus pensionis causa, congrua parochialis eidem integra. non 
remaneret; quae in centum ducata a Tridentino Sess. 24 
de ref. cap. 13 constituitur, et quae, iure éommuni inspecto, 
talis esse debet ut rectori reditus ad sustentationem m 
ficientes suppeditet. 

V. Episcopos ordinaria facultate pollere ferendi censu- 
ras, easque decernendi in transgressores suarum constitutio- 
num: expedire tamen ut hunc suae potestatis gladium exe- 
rant ad coercenda graviora crimina (1). 

VI. Secündam pensionem invalide imponi quoties mentio 
haud facta fuerit de alia vel aliis pensionibus alicui beneficio . 
antea impositis; praesumitur enim verosimilem defuisse Pa- 
pae intentionem, atque noluisse duplici onere Ecclesiam gra- 
vare. 


(1) Praesul Altoviti praedecessor Be- iucurrendae pro qualibet levi culpa, prae 
nedicti XIV in munere Secretarii S. Con- sertim contra Paroehos, non minus in 
gr. Concilii in quodam suo voto habet praeiudicium animarum eorum Curae com- 
»Verum mihi semper absonum visum est missarum, quam ipsorum parochorum de- © 
imponere poenam suspensionis ipso facto — linquentium. » l 

EX s. RITUUM CONGREGATIONE 


Baiocen. Beatificationis et Canonizationis Ven. Servi Dei Ioannis 
Eudes Missionarii Apostolici et Institutoris Congregationis 
Iesu et Mariae nec non Ordinis Beatae Marise Virginis de 
Charitate Refugii. 


Instante R. Patre Angelo Le Doré Superiore Generali 
Congregationis lesu et Mariae et huius causae postulatore, 
Emus et Rus D. Cardinalis Ioannes Baptista Pitra causae 
Ponens sequens Dubium proposuit in ordinariis sacrorum Ri- 
iuum Comitiis hodierna die ad Vaticanum habitis « An sen- 
tentia Iudicis Delegati ab Episcopo Baiocensi super cultu 
praefato Ven. Servo Dei loanni Eudes non exhibito , seu 
super obedientia Decretis Sa. Me. Urbani Papae VIII sit 
confirmanda in casu et ad effectum de quo agitur? Emi 
porro ac Rini Patres Sacris tuendis Ritibus praepositi omni- 
bus accurate perpensis, auditoque voce et scripto R. P. D. Lau- 
rentio Salvati Sanctae Fidei Promotore rescribere censuerunt 
« Constare de praestatione obedientiae Decretis Sa. Me. 
Urbani Papae VIII. Die 3. Februarii 1877. 

Facta postmodum de praemissis Sanctissimo Domino Nostro 
Pio Papae IX per infrascriptum Sacrae Congregationis Se- 
‘ cretarium fideli narratione, Sanctitas sua Rescriptum Sacrae 
Congregationis in omnibus ratum habere ac confirmare di- 
gnata est. 


Die 15 iisdem Mense et Agno. 


E EP. SABINEN. CARD. BILIO. 
S. R. C. PRAEF. 


Plac. Ralli. S. R. C. Secretarius 

LirrTERAE Iussu SANCTISsIMI PatRIS Pr Papag IX DATAE AD 
D. EpvAnpuM HAUTCOEUR, PrRAESULEM DOMESTICUM SAN- 
crissimi D. N. Pu Parar IX, RECTOREM UNIVERSITATIS 
CATHOLICAE INSULENSIS. Insuras. 


Illustrissime et Reverendissime Domine, 


Redditae sunt Sanctissimo Domino Pio Nono filialis obsequii 
litterae, quas ad eum dedit unus ex Doctoribus in Universi- 
tate catholica Insulensi, animi anxietatem significans qua 
afficitur circa quaestionem philosophicam de compositione 
corporum, propter dissidium sententiarum de quibus non sane 
in ista vestra Universitate catholica, ubi egregios Professores 
non minus studio promovendae scientiae cum religione con- 
sertae; quam animorum consensione praestare gratulandum 
est, sed alibi inter se contendunt quae dissitae scholae, licet 
utraque catholica, sit et apostolicae sedis magisterio obse- 
quentissima. Ob has itaque aliorum dissentiones anceps et 
haerens praedictus doctor a Sanctissimo Domino petebat, num 
existat aliqua quoad istas de natura corporum opiniones ac 
sententias in alterutram partem Sanctae Sedis declaratio, cum 
a nonnullis tam alia plura documenta ecclesiastica, quam 
etiam suae Sanctitatis Litterae die 23 Iuli 1874 datae in 
medium producantur, ac si ad istam inter doctores catholicos 
controversiam decidendam quidquam pertinerent. 

Hac igitur super re Beatissimus Pater mihi demandavit, 
ut Tibi litteras conscriberem non solum ad tollenda dubia 
eruditi viri in Universitate Catholica Insulensi, qui eorum 
solutionem humillime expetebat, sed magis etiam ad eum 
scopum yt acriores aliis in locis exortae concertationes hac 
occasione sopirentur. Vult enim ac optat Sanctitas Sua, ut 
docti homines catholici non de liberis opinionibus inter se 
disceptando vires suas distrahant, sed imo eas omnes commu- 


nibus studiis, licet diversa forte systemata sequantur, ad 
Acta, Tom, X, fasc. OZIV. 17 

materialismi ceterorumque nostrae aetatis errorum expugua- 
tionem convertant. Quare haec quae iussu sanctissimi Domini 
Nostri sum dicturus, omnes quorum interest sibi commendata 
habeant ac probe animis insita. 

l; Graviter abuti litteris a Sanctitate sua die 23 Iulii 1874 
ad Doctorem, Travaglini datis, (1) quibus opus ab eo susceptum 
commendatur, eos omnes qui exinde contendunt, Sanctitatem 
suam voluisse per eam commendationem improbare systemata 
quaedam philosophica illi opposita, quod de materia prima 
et substantiali forma corporum idem Doctor eiusque socii 
adoptarunt; si quidem haec alia systemata, non secus atque 
illud, non modo pluribus catholicis doctisque viris probantur 
sed etiam in hac ipsa Urbe principe catholicis orbis in prae- 
cipuis Athaeneis Pontificiis usu recepta sunt. 

2. Ad systemata ista alia scholarum catholicarum impro- 
banda merito proferri nequaquam posse litteras a Summo 
Pontifice datas ad Eminentissimum Card. Archiepiscopum 
Coloniensem, vel ad Reverendissimum Episcopum Vratisla- 
viensem, (2) aliave Ecclesiae decreta et definitiones; ea namque 
documenta pertinent tantummodo ad docendam « unitatem 
» substantialem humanae naturae, » quae duabus constat 
substantiis partialibus, corpore nempe et anima rationali, 
adeoque haec eadem documenta spectant ad doctrinam theo- 
logicam dum eae controversiae, quae non ita pridem resu- 
scitatae sunt et a viro erudito in suis ad Summum Pontificem 
litteris commemorantur, doctrinas mere philosophicas respi- 
ciunt, super quibus catholicae scholae diversas sententias se- 
quuntur ac sequi possunt; quoniam suprema Ecclesia auctoritas 
numquam pro altera iudicium tulit, quod alteram excluderet. 

Post haec quae dicta sunt, facile quisque intelligit, quam 
necessario postuletur, ui viri docti catholici in suis cum 
scriptionibus tum disputationibus limites modestiae ac leges 
charitatis christianae sollicite servent, cum systemata exami- 
nant aut impugnant ab Apostolica Sede neutiquam damnata, 


(1) Eiusmodi litteras videre tibi est (2) Habes has litteras pag. 443 et 
Vol. VIII pag. 496 harum ephemeridum. seqq. Voluminis ejusdem. 

quaeque in conspectu ipsius Pontificis retinentur atque usur- 
pantur. Quam quidem in rem mentis oculis obversari opor- 
teret, quae Benedictus XIV ipsis librorum censoribus prae- 
scripsit in celebri Constitutione, ubi inter cetera sapientissime 
statuta haec habet: « Ecclesiae sanctae dogmata et communem 
Catholicorum doctrinam quae conciliorum generalium decretis, 
Romanoram Pontificum constitutionibus et orfhodoxorum 
Patrum atque Doctorum consensu continetur, unice prae 
oculis habeant, hoc de caetero cogitantes, « non paucas esse 
opiniones, quae uni scholae, instituto aut nationi certo 
certiores videntur, et nihilominus sine ullo fldei aut reli- 
gionis detrimento ab aliis catholicis viris reiiciuntur, atque 
impugnantur oppositaeque defenduntur,.sciente ac permit- 
tente Apostolica Sede, quae unamquamque huiusmodi opi- 
nionem in suo probabilitatis gradu relinquit ». 

His, quae voluntate ac iussu Sanctissimi Patris tota epistola 
perscripsi, anxiis interrogationibus eruditi viri, qui eas pro- 
posuit et aliorum quoque dubiis plene satisfactum, ac prae- 
sertim illud effectum esse confido, ut disceptationes non apud 
vos quidem, uti dixi,.sed inter alios quosdam subortaé iustis 
finibus coerceantur, nec quis amplius Pontificis actis abutatur, 
. nominatim vero litteris a Sanctitate sua ad Doctorem Trava- 
glini conscriptis, quibus, ceu liquet, contra mentem et consi- 
lium scribentis perperam quidam usi sunt. 

Pontificio demum perfunctus mandato hane ego bian 
opportunitatem libenter amplecter ut sinceram existimationem 
meam denuo tibi profitear qua sum ex animo. 

Tui, Illustrissime ac Reverendissime Domine, addictissimus 
famulus. 

Wladimirus Czacki 


S. Congregationis Negotiis Ecclesiasticis Extraordinariis 
praepositae Secretarius. 


Romae, die 5 Iunii 1877. 

EX S. CONGREGATIONE CONCILI! 


DISMEMBRATIONIS PAROECIAE 


Die 16 Decembris 1876, 27 Ianuarii et 19 Maii 1877. 


CoMwPENDIUM Facrı. Trevicus oppidus in alti cacumine 
montis positus ad Dioecesim L. pertinet; et in eo insignis 
Collegiata Ecclesia NA euius Archipresbytero animarum 
cura est concredita. 

Latissime huius paroeciae din porriguntur ita ut intra 
se varios complectantur pagos: quorum incolis viarum aspe- 
ritas intersectaque flumina accessum ad parochiam perdiffi- 
cilem reddunt. Episeopus Dioecesis illius anno 1719 fatus 
animarum bono consuli posse per novae paroeciae erectionem, 
facultatem a S. Sede petiit, ut id sibi facere liceret. Adiecit, 
ad gratiam facilius obtinendam, multos infantes absque ba- 
ptismate, dum genitores ipsi formam ignorent, multosque 
adultos mori sine extrema: unctione. 

Ordinarii precibus rescribebat S. C. Cong. die 31 Julii 
anni praedicti « Episcopus orator provideat ad formam 
sacrorum canonum ac praesertim sacri Concilii Tridentini 
Sess. 21. cap. 4 de Reform. 

Attamen constat ab ordinario haud provisum fuisse ad 
sacrorum canonum forman. Ideoque alter Episcopus eiusdem . 
Dioecesis anno 1869 sacram peragens visitationem, attentis 
civium precibus, ut aliquod remedium  praestaretur innu- 
meris spiritualibus incommodis eis  evententibus, sub die 
8 octobris eiusdem anni decrevit novae paroeciae erectionem 
sub titulo S. Mariae Consolationis, cum territorio separato 

ab Ecclesia Matrice. Praecepit Parocho Ecclesiae Filialis ut 
solveret quotannis Archipresbytero matrici Ecclesiae libram 
cerae in signum subiectionis, et onus Archipresbytero impo- 
suit solvendi 50 annua ducata pro congrua parrochi susten- 
tatione. Addidit insuper quod si Archipresbytero pro tempore 
praefatam annuam summam, acquiescente Capitulo, et annu- 
ente Episcopo solvere renuisset; tunc iuri ordinario subie- 
ctionis, ut supra reservato, renuntiasse censeatur, et prae- 
dicta filialis Ecclesia habebitur tamquam parochialis ea se 
constituta et aliunde dotata pro congrua  Curati, absque 
ulla dependentia ab Ecclesia matrici Trevicen. 

Archipresbytero decretum eiusmodi notificavit Episcopus, 
qui eodem tempore aeconomum Curatum nominavit. Constare 
videtur haud usque ab initio pacifice res processisse inter 
Archipresbyterum et novum .Parochum iurisdictionis causá. 
Mortuo sed vero Archipresbytero Trevici paroecia Archipres- 
byteralis, Litteris Apostolicis diei 13 Maii 1874, Primicerio 
collata fuit, quin aliquod verbum tum in Datariae bullis, tum 
in possessionis actu factum sit de confinium restrictione ob 
erectionem novae paroeciae. 

Cum Episcopus, nullo praevio examine, decreto diei 18 
Februarii 1875 praedicto aeconomo novam paroeciam contu- 
lisset, novae quaestiones iurisdictionales exortae sunt inter 
parochum et Archipresbyterum. Qui die 10 Aprilis anni prae- 
dieti conquestus et protestatus est penes suam Curiam; die 
14 eiusdem mensis sollicitus fuit vadari ante tribunal Metro- 
politanum tum Curiam L. tum novum parochum invocans 
nullitatem decretorum tum dismembrationis, tum collationis. 
His non obstantibus die 19 Aprilis praedictus sacerdos in 
realem possessionem dismembratae paroeciae immissus est. 
Tune metropolitana Curia primo conata est ut res amicabili- 
fer componeretur; quod eum consequi nequiret, die 22 , Se- 
ptembris 1875 sententiam protulit, decernens nullitatem de- 
cretorum episcopalium tum dismembrationis, tum collationis 
novae paroeciae. 

Novus parochus aegre tulit eiusmodi sententiam, et illico 


262 DISMEMBRATIONIS PAROECIAE 


appellationem ab ea interposuit apud S. C. Congregationem; quae - 


statim informationem et votum ab archiepiscopo quaesivit. Iste 


morem gerens tuitus est suae sententiae iustitiam, nedum ob. 


neglectas selemnitates, seu propter formae dismembrationis con- 
temptum, verum etiam quia per eamdem dismembrationem haud 
satis provisum fuerat bono fidelium; qui in eisdem adhuc ver- 
santur circumstantiis. Retulit etiam Episcopum haud appella- 
visse a sententia Curiae MS RD quae ideo in rem 
iudicatam transiit. 

Rebus sic stantibus Episcopus L. datis litteris ad s. C. 
Congregationem ` non solum declaravit interventum in causa, 
verum, ad expensas vitandas, rogavit ut transmitterentur acta 
originalia huius controversiae, 


hS 
Disceptatio synoptien. 
JURA ARCHIPRESBYTERI. Sategit prae primis demonstrare 
Archipresbyter Curiam metropolitanam fuisse competentem, 
quamvis exceptio deducta fuisset. Ait enim iuris tritissimi 


esse Metropolitanum agnoscere posse gravamina, quae ad 


ipsum deferantur -a Suffraganeorum subditis, tam si iudi- 
cialiter, quam si extraiudicialiter fuerint ab Ordinariis inlata 
cap. Duo de Offic. Ordin. cap. 1 de Offic. legat, C. Pro- 
mittit. 11 q. 1 et Bened. XIV. Bula Ad militantis Ec- 
clesiae. ' 

Insuper neque opponere iuvat Ordinarium in liani 
processisse tamquam Apostolicae Sedis Delegatum, proinde 
que appellationem a datis decretis tantum interponi potuisse 


apud S. Sedem. Nam in iure receptum est per decretum | 


Episcopi, tamquam Apostolicae Sedis delegatum, delegatione 
nempe Ordinaria et minime speciali, non impediri appellatio- 
nem devolutivam ad Metropolitanum ceu tenent Fagnan. 
lib. 3 Decret. cap. 3. num. 47. Van Espen, luris Univ. 
Eccl. part. 1. tit. 17. num. 3. seqq. De Luca. Adnot. ad 
Coneil. Trid. disc. 5. Imo id definitum fuisse a S. Congr. 
refert Ricter in adnot. ad Conc. Trid. Sess. 22. cap. 7 
num. 11.- Ibi - « Proposito dubio an quando Episcopus pro- 

cedit ad aliquem actum vigore decretorum Concilii Triden- 
üni etiam tamquam delegatus Sedis Apostolicae, quem etiam 
sua ordinaria potestate facere poterat de veteri iure appel- 
latio .sit interponenda ad Metropolitanum, vel potius ad 


.Sedem Apostolicam? Summus Pontifex ex sententia S. Con- 


gregationis declaravit: Non esse hoc casu necesse ad Apo- 
stolicam Sedem appellare: Tarraconen. 1588 Zameren. 1589 
Januen. 1597. » | 

» Item consulta S. C. an decretum c. 10 Sess. 24 su- 
stulerit appellationem  devolutivam; censuit non sustulisse 
devolutivam sed suspensivam tantum; et quamvis Episcopus 
id faciat tamquam Apostolicae sedis delegatus, tamen cum 
iurisdictio iüre suo ordinario ei etiam ante Concilium com- 
peteret non impediri appellationem devolutivam ad Metro- 
politanum Fagnan. in 2. lib. Decret. cap. 3. n. 9. Quibus 
omnibus fastigium imponere, prosequutus est, recitatam 
Constitutionem Ad militantis Ecclesiae Bened. .XIV. — ibi — 
Itaque a quibuscumque mandatis prohibitionibus, provisio- 
nibus et statutis tam in visitatione quam extra pro divino 
cultu. conservando et augendo. . . . Item a decretis seu man- 
datis per quae Episcopi, etiam uti Apostolicae Sedis Dele- 
gati in Ecclesiis parochialibus, etiam invitis rectoribus 
procedant ad constitutionem novarum Parochiarum. . . .. 
volumus, praecipimus, et mandamus quod ab Archiepiscopis, 
Pairiarchis etc. citationes generales vel speciales cum com- 
missione inserta, monitoria et alia huiusmodi cum inhibi- 
lione, per quam executio decretorum mandatarorum, et 
provisionum huiusmodi recensitarum  retardetur, suspen- 
datur. . . . nisi in solo devolutivo, et sine retardatione 
vel praeiudicio legitimae executionis recipi et anite pos- 
sinl... ..» 

Eiusmodi appellationem non fuisse taxative a Tridentino 


prohibitam per verba nec huiusmodi erectiones possint tolli 
nec impediri ex quibuscumque provisionibus.. . . derogatio- 
nibus vel suspenstonibus Sess. 21. cap. 4 seu sublato appel- 
lationis obstaculo quemadmodum statuit in cap. Ad Audien- 

tiam Alexander III quod S. Synodus revocat. loc. cit. Istius- 
modi enim clausulá, appellatione remota, non impediri ait 
appellationem ad effectum devolutivum, sed suspensivum 
dumtaxat ut est textus in cap. Pastoralis 53 de appella- 
tiontbus et est communis opinio. Fagnan. 3. lib. decret. 
cap. 3. n. 52. 
Neque iuvat dicere decretum latum fuisse tempore visita- 
lionis; quia S. C. C. teste Fagnano in 2 libro decret. cap. 3 
resolvit a visitantis decreto appellationem in devolutivo con- 
cedi. « Consulta S. Congr. Concilii an in causis visitationis 
» et corretionis appellari possit post definitivam: respondit 
» posse. Et quamvis Episcopus id faciat eguan sita Apo- 
» stolicae Delegatus. » | 
Nihilque prodesse si dicatur quod post sex annos appel- 

latio interposita fuerit, et proinde post fatalium spatium; 
nam in casu minime de appellatione sed de provocatione agi- 
tur. Appellatio autem proprie dicta iudicium supponit, quod 
in provocatione non requiritur, Ferraris verb. Appellatio 
art. 1. n. 6 seqq. — ibi - « Appellatio iudicialis supponit iudi- 
cium esse coeptum cum sit provocatio a iudice inferiore 
ad superiorem. Appellatio vero extraiudiciali non supponit 
iudicium inceptum, sed ipsum iudicium seu causa incipit; 
tunc enim solum incipit causa, cum interponitur ipsa appel- 
latio extraiudicialis; et 1deo magis proprie dicitur provo- 
catio ad causam, ut: habetur in.cap. cum sit Romana 
his verbis sacri canones etiam extra iudicium passim 
appellare permittunt: nec solent huiusmodi dici appel- 
lationes, sed provocationes ad causam. » 

Hine nullimode acquiescentia invocari potest, praesertim 
si attendatur « quod dismembratio probatur effectuata ex 
» praevisionibus secutis, et ex lapsu triginta annorum, et 
. » requiritur quod saltem fuerit capta possessio, et non censetur 
» effectuata ubi constat quód Ecclesia continuet in possessione 
suorum iurium et responsionum. » Rota recent. p. 6. decis. 
139 et 275 part. 4. tom. 2. decis. 456. tom. 3. part. 3. de- 
cis. 648 et 222. Ferraris voc. . dismembratio n. 1, 13. 


wwv V V vv V vi 


EV 


DISMEMBRATIONIS PAROECIAE 265 

Transiens Archipresbyter ad causae meritum autumavit 
dismembrationis decretum nullitate manifesta laborare tum 
ex defectu comprobationis causae, tum ex omissione solemni- 
tatum. Quoad causae comprobationem recoluit Trid. Sess. 24. 
cap. 4 in qua decernitur ut Episcopi etiam tamquam Sedis 
Apostolieae delegati in omnibus ecclesiis parochialibus vel 
baptismalibus, in quibus populus ita numerosus sit ut unus 
rector non possit sufficere ecclesiasticis sacramentis ministran- 
dis et cultui divino peragendo, cogant rectores ad hoc munus 
alios sibi Sacerdotes adiungere. Item in illis locis, in quibus 
parochiani ob locorum. distantiam sive difficultatem ad Ecele- — 
siam accedere nequeunt sine magno incomodo, Episcopi’ no- 
vas paroecias erigere valent iuxta formam Constitutionis Ale- 
xandri III. quae incipit Ad Audientiam, Attamen si pruden- 
ti arbitrio Episcoporum providere bono animarum remissum 
fuit, sive erigendo novas paroecias, sive per Coadiutores, ni- 
hilo minus ad dismembrationem eo ipso haud deveniendum 
esse sustinuit, eo quod agatur de re in iure odiosa, quippe 
quae alienationem sapit. Sed per Capellamum coadiutorem 
seu oeconomum esse providendum ad monitum per Barbosa 
in cap. 10 ad Concil. Trid. n. 10. Fagnan. de ture. p. 
6 dec. 2. n. 4. De-Luca adnot. ad Concil. Trid. disc. 16 
de Parochis disc. 34. Instetit insuper a iure requiri iustam 
causam, quae per processus confectionem probari dehet teste 
Fagnano in 3 lib. decret. cap. 3.-n. 15 — ibi — « Ergo causa 
» subsistente, eaque probata, et non.alias permittitur erectio; 
» est epim huiusmodi erectio et dismembratio a Parochia 
» antiqua instar alienationis iurium Ecclesiae, quae sine ca- 
» usa fieri non debet. » Quae causae comprobatio tantae 
necessitatis esse videtur, ut assertio ipsius Episcopi dismem- 
brationem facientis super extraiudiciali informatione non suffi- 
ciat ad tradita per De Luca de Benef. port. 1. disc. 45. 
— ibi - « Exigens ultra solemnitatem copulative etiam iustam 
» causam necessitatis vel utilitatis, extrinsecus iustificandam 
» in actis, adeo ut non sufficiat assertio ipsius Episcopi dis- 
> membrationem facientis super extraiudiclali informatione... 

lam vero quum: iusta causa tam necessitatis, quam utilitatis. 
iustificata in actis deficiat, in facto est haud provisum fuisse 
per praefatam membraron necessitati, vel utilitati po- 
puli, 

Ut autem rite ac valide peragi queat, praeter legitimum 
titulum seu iustam causam, iuris etiam solemnitatem co- 
pulative concurrere oportere; ideoque necesse esse audire per 
| citationem parochum ecclesiae dismembrandae iuxta Barbosam 
collect. in Concil. Trid. Sess. 7. n. 24. Fagnan. in lib. 3 
Decret. cap. 3. Et quamvis in iure statutum sit invito re-. 
ctore Episcopum ad dismembrationem devenire posse, cita- 
tionem omitti tamen nequire Ventriglia de unione Benef. 
vol 2. adnot. 8. & 2. n. 18. Quare omissa citatione ve- 
ctoris erectionem ab Ordinario factam nullius momenti 
existere tradit Fagnan in 3 lib. decret.. Quinimo et Pa- 
rochianorum vocatio fieri debet teste De Luca de Parochis 
part. 3. discept. 35. n. 6. Rota recent. part. 13. decis. 29 
et 165. Dismembrationem in themate peractam fuisse nullo 
praevio processu, et spretis recensitis solemnitatibus constat 
ex actis. Nam neque Capitulares Collegiatae Trevici auditi 
fuerunt uti interesse habentes, eoquod ad eos indistincte fu- 
nerum emolumenta spectant, nec exquisitum fuit consensum 
Capituli Cathedralis. Quod in: negotio dismembrationis exqui- | 
rendum esse sentiunt de Luca discept. 45. n. 8 de benef. 
Fagnan. in lib. 3 decret. cap. 3. n. 54. Cum igitur etiam 
iuris solemnitas fuerit omnino despecta, ideo dismembrationis 
decretum nullimode sustineri potest, ceu, praeter alios docet 
De Luca in discept. 45. n: 8. — ibi — « Tam scilicet circa 
» duplicem consensum Capituli, et interessatorum, quam etiam 
» circa iustam causam necessitatis, et evidentis utilitatis, 
» quae omnia copulative desiderantur, adeo ut unius defi- 
» cientia sufficiat ad invaliditatem actus ipso iure. » 

Itaque everso dismembrationis decreto corruat necesse est 
paroeciae collatio; quia basi destituitur, et quia facta est 
nullo praevio examine contra praescriptum Constitutionis ' n 
conferendis S. Pit V. et Const. Cum di Benedicti XIV. 

Ad rem De Luca de Paroch. lib. 12. discept. 37. n. 51. 
In omnibus casibus, in quibus cessante forma ‘concursus, 
de sola idoneitate, seu approbatione personae nominatae 
vel provisae agatur, adhuc examen faciendum est per 
Episcopum vel. vicarium Generalem ac examinatores syno- 
dales habentes votum decisivum, neque alias.Episcopus pro 
sola notitia nominatum instituere debet. » 

Itaque, conclusit Archipresbyter, probata competentia 
Curiae Archiepiscopalis in eiusmodi controversia, probata 
nullitate decreti dismembrationis ob defectum comprobationis 
causae et ob iuris solemnitatum praetermissionem , sequitur 
quod paroeciae vollitio nulla fiat, etiam ex omissione exa- 
minis, et quod sententia Curiae Archiepiscopalis confirmanda 
fuerit, utpote quae maiori utilitate et bono animarum pro- 
viderit. 

IunA.CunnE ErriscoPALi. Curiae defensor ad evincendam 
necessitatem, et utilitatem dismembrandi paroeciam in casu 
autumavit eamdem distare sex vel septem milliaria a pagis. 
huc illuc in agro Trevicano diffusis, et asperum ita esse iter 
ut hyemali praesertim tempore impossibilis ferme evadat ad 
Ecclesiam accessus. Ex quo evenit ut illa fidelium multitu- 
do pene derelicta sit, omnes. verbi Dei predicatione privi ma- 
neant, infantes sine baptismatis lavacro, atque adulti sacra- 
mentorum praesidio destituti supremum obeant diem. Haec 
omnia variis testimoniis fulcivit Orator: et prosequntus defensio- 
nem Ordinarii asseruit dismembrationis! decretum canonicis 
disciplinis esse conforme, praesertim S. Concilio Tridentino.. 
. Idque demonstrare adnisus est duplici de ratione: primo quia 
decretum prolatum fuit ob causam a iure probatam, secundo 
quia observatae fuerunt formae a iure praescriptae. Et quoad 
causam meminit certum in iure esse Episcopos ad paroeciae . 
dismembrationem devenire posse etiam invitis rectoribus, et 
sublato appellationis obstaculo ob locorum distantia et viarum 
asperitatem ad tradita per cap. 3. de Eccles. aedif. Trid. 
Synodus Sess. 21. cap. 4 de reform. Ferraris v. 'dismem- 
bratio n. 14. Lotter. de re benef. lib. 1. cap. 28. n. 2. et 

seqq. Barbosa part. 3. all. 68. Atqui ex adductis attestatio- 
nibus constat controversum decretum fuisse editum ob distan- 
tiam locorum a paroeciali ecclesia ad septem usque milliaria, 
nec'non ob difficultatem viarum fluminibus ac torrentibus 
interseptarum. Ergo ait, prolatum fuit ob causam a iure pro- 
batam, proindeque fuisse conforme canonicis disciplinis, -atque 
insuper, quod maioris roboris est, ob bonum animarum pro- 
latum fuit, nempe ad zop portuna remedia christianae plebi prae- 
standa. 

His praeterea addenda est praxis S. C. Congregationis 
quae consuevit commendare et confirmare dismembrationes 
et paroeciarum erectiones; ut videre est in' Aquitanen. 17 
Martii 1827 Fulginaten. anni 1729 non obstante oblatio- 
ne facta providendi per Capellanos coadiutores ceu testantur 
resolutiones editae in Comen. 5 Decembris 1750. Nolana 
3 Februarii 1758 ea potissimum ratione, quia plemius sa- 
tisfit magno incommodo per erectionem novae Parochiae, quam 
per Capellam; eaque in casu magni incommodi mens esse 
videtur Concilii Tridentini Van-Espen Iur. Eccl. univ. p. 2. 
tit. 6. cap. 2. & 24. 

Ad exitum suae defensionis orator vergens, ait: ex dictis 
in propatulo est causas legitimas ad dismembrationem adfuis- 
se; quod autem omnes iuris solemnitates servatae fuerint, de 
plano evinci potest. Consensum parochianorum non defuisse 
constat cum iidem Paroeciani erectionem enixis precibus ef- 
flagitaverint. Nec vbteris Paroeciae Archipresbyteri consen- 
sum defuisse arguit primo ex eo quod viva voce et in scri- 
ptis admonitus ante dismembrationis decretum, nullam oppo- 
suit difficultatem in contrarium; secundo ex eo quod iurisdi- 
ctio et territorium nóvae paroeciae religiose fuit observatum 
et novus Parochus quiete ea omnia gessit, quae sui muneris 
erant. Praeterea et Capitulum Trevicanum assentitum esse 
quia Episcopus asseruit dismembrationem peractam fuisse 
praevio assensu quondam Archipresbyteri nec non Archidia- 
coni, qui Capituli prima dignitas est. 

Praeterea adiunxit, ad tramites SS. Canonum territorium 

distinctum designatum. fuisse; congruam pro novo parocho, 
nec non canonem unius librae cerae quotannis in subientio- 
nis signum ecclesiae matrici solvendum, quatenus Archipre- 
sbyter dismembratae Paroeciae ducata quinquaginta novo 
Parocho quotannis solvisset. Quod si, addebat Episcopus, Ar- 
chipresbyter, aequiescente Capitulo, et annuente Episcopo, 
dictam summam solvere rénuisset, titulo matricitatis renun- 
lasse censendus est, dictamque novam paroeciam tamquam 
ex se constitutam habendam ad tramites decreti dismembra- 
tonis. Nunc autem fideles suppeditant congruam sufficientem 
ei novus parochus nil amplius exoptat. Igitur quum paroecia 
dismembrata sit praevia causà canonicà, quumque omnes 
iuris solemnitates.fuerint religiose servatae, decretum dismem- 
brationis uti canonicis disciplinis conforme sustinendum esse 
conclusit. 

Relate ad sententiam Curiae Archiepiscopalis edixit, eam 
nullitate laborare multiplici ex capite. Et primum quia tri- 
bunal Metropolitanum incompetens erat, cum decretum latum 
fuisset ab Episcopo, tamquam sedis Apostolicae delegato; 
proindeque appellandum erat ad Summum Pontificem iuxta 
cap. Super & Porro de off. et potest. iudic. deleg. cap. 3. 
in VI eod. tit. Quod autem praefatum dismembrationis de- 
cretum ab Episcopo editum fuerit ut Apostolicae sedis Dele- 

gato incontroversum esse dicit; initio enim ipsius decreti le- 
. gitur, in hoc actu Apostolicae Sedis Delegatus; quam delega- 
tionem iterum atque iterum demonstrare studet per alia verba 
. quae in decreto habentur in decursu sanctae visitationis ad... 
iramites.... praesertim S. Concilii Tridentini cap. IV. 
Sess. 21. Quem casum addit, minime comprehendit Bene-. 
dictina Constitutio Ad militantis Ecclesiae, quae ap pellatio- 
nem contra Delegatum Apostolicum ad delegantem tantum 
remittit. Imo subdit, quod si parumper concedi velit incertam 
esse potestatem, qua decretum editum fuit, ordinaria idest 
an delegata, pro delegata esse concludendum teste Antonelli 
de reg. eccl. Episcop. lib. 5. cap. 12. n. 2. Barbos. de of- 
fic. et potest. Episcopi p. 3. alleg. 92. n. 11 et seq. 


270 DISMEMBRATIONIS PAROECIAE 

Alterum nullitatis caput eruit Orator ex carentia actionis 
in actore Parocho. Nam eius in Paroecia antecessor assen- 
titus erat erectioni novae paroeciae, nullumque impedimentum 
exhibuerat, ut decretum suum non sortiretur effectum. Archi- | 
presbyter ipse possessionem adeptus fuit sine ulla exceptione 
. et protestatione; et quum iam dismembratio effectuata esset 
nullam -habebat actionem ad insurgendum contra illam. Dis- 
membrationem autem effectuatam fuisse probavit, tum quia 
non trium annorum spatium praeterlapsum erat ex Rota part.6. 
decis. 275. num. 24 recent. sed sex; tum quia sequuta fuit 
possessio solemnis novae Paroeciae Rota part. 4. decis. 4471. 
num. 27. | | 

Ultimum nullitatis sententiae caput ex eo deducit orator 
quod Archiepiscopalis Curia nunquam fecerit quaestionem de 
Summa rei, sed loquuta est tantum de solemnitatibus, post- 
habens necessitatem et utilitatem erigendae novae paroeciae 
dum ex praxi S. C. Concilii prae primis quaestio institui so- 
leat super intrinseca dismembrationis causa, non autem super 
ritu aut solemnitate sive actorum confectione. 

Quoad parochum sine examine constitutum detulit testi- 
monium Episcopi C. asserentis quod eiusdem presbyteri ido- 
neitas probata fuit ab aliis Episcopis, et ex facto; nam Sa-. 
cerdos ille Vicariam per sex annos laudabiliter impleverat, 
maximis se subiiciens privationibus laboribusque ut Curae’ 
oneribus satisfaceret. Alii insuper. defuerunt concurrentes, ait 
Episcopus; ex quo opus fuit ut solemnitates omitterrentur 
luxta facultates a Tridentino Sess. 24. cap. 18 de refor. 
concessas — ibt — « Si tamen adeo exigui redditus dictae pa- 
rochiales fuerint, wt totius huius examinationis operam 
non ferant, aut nemo sit qui se examini quaerat subiice- 
re ..... poterit Ordinarius, si pro sua conscientia cum de- 
putatorum consilio . ita expedire. arbitrabitur, hac forma 
omissa, privatum aliud examen, caeteris tamen ut supra, 
servatis, adhibere. » 

Haec ab utraque parte adductae fuerunt rationum momenta: 
deinde EE. CC. iudicio remissum fuit enodandum 

Dubium 


An et quomodo sententia Curiae metropolitanae C. sit 
confirmanda vel.infirmanda in casu. i 

ResoLuTIo. Sacra Congr. Concilii causam die praedicta, 
temporis carentiá, non discussit; quod tamen peregit sub die 
2| lanuarii 1877, et respondere dignata est: 

Sententiam: Curia Metropolitanae C. «esse infi irmandam 
facta verbo cum SSmo. | 

Causae PRosEQUUTIO. Resolutio eiusmodi haud arrisit Archi- 
presbytero, et ideo novae auditionis beneficium quaesivit obti- 
nuitque. Bifariam Archipresbyter suam allegationem disper- 
titus est, ut dismembrationis decretum profligaret. Curavit 
in prima parte evincere causarum inexistentiam, in altera 
parte loquutus est de omissione solemnitatum. Et conclusit: 
quum igitur neque graves causae adfuerint ad dismembratio- 
. nem faciendam, neque necessariae solemnitates: adhibitae fu- 
erint, ideo dismembrationis decretum nullum evadit. 

His noviter deductis paeem fuit, 


: Dubium 


An sit standum vel recedendum a decisis in casu - 
RESOLUTIO 

Sacra Concilii Congr. iterum ,. causà disceptatà, sub die 
‘19 Maii 1877 respondit: | 


In decisis et amplius 

Ex INDE COLLIGES. 
I, Antiquá'iurisprudentiàá retentum esse quod paroeciae 
dismembratio haberetur.ceu remedium extremum quo neces- 


sitati fidelium ‘prospici posset, cum id fieri nequiverit neque 
per coadiutores neque per parochi vicarium. 

II. A quo iuris rigore S. C. Congregationem tempera- 
mentum paullatim accepisse colligi potest ex variis eius nu- 
perrimis resolutionibus; ex quibus elucet quod evidens Ec- 
clesiae necessifas mitius iudicata fuerit, ita ut non confun- 
deretur cum absoluta necessitate, idque magie consonum esse 
Tridentino. | E 

III. Hine recentiori praxi factum esse ut facilius dismem- - 
bratio alicuius ecclesiae concedatur, quoties satis pateat uti- 
litas in bonum fidelium et reditus sufficientes 'adsint, quibus 
novo parocho et novae Ecclesiae prospici possit. 

IV. Proindeque non adeo facile à S. Sede improbari dis- 
 membrationem, quoties ab ordinariis locorum peracta fuerit, 
ob aliquem causarum vel solemnitatum defectum. 

V. Ex canonibus erui aliquam "Ordinariis iurisdictionem 
concedi per illa verba in pluribus Concilii Tridentini decre- 
tis adhibita, auctoritate apostolica, seu tamquam Sedis Apo- 
stolicae delegatus et hane iurisdictionem esse delegatam. 

VI. Itaque si reperiatur adiecta particula etiam ceu quum 
dictum fuerit etiam tamquam sedis Apostolicae delegati vel 
etiam | auctoritate nostra, iunc censendum esse duplicem 
habere Episcopum auctoritatem, ordinariam nempe et delega- 
tam; idque erui ex natura dictionis etiam, quae unum ca- 
sum exprimit et alium includit. 

VII. Posse Episcopos iuxta veriorem sententiam utraque 
. potestate procedere, delegata nempe et ordinarià, vel alteru- 
iram eligere; neque declarare coguntur qua potestate proce- 
dere velint aliquo in adiuncto. | 

Die 19 Maii 1877. 


COMPENDIUM FACTI. Canonicus B. Metropolitanae Eccle- 
siae N. sacrae Concilii Congregationi exposuit: « Ad sensum 
Sacrorum Canonum, et Apostolicarum Constitutionum Ar- 
chiepiscopus Capitulo suo Metropolitano, ad obtinendum 
consensum quotannis proponit iudices et examinatores pro- 
synodales, inter quos plerumque aliqui e Canonicis eius- 
dem Capituli adnumerantur. Quaeritur ergo l. An in Co- 
mitis capitularibus ius voti habeat Canonicus, qui ab 
Episcopo proponitur ad officium iudicis et examinatoris sy- 
nodalis ? oC l 

2. °» Si hoc ius voti pro se, ut videtur, exercere haud 
» valeat, poterit ne saltem exercere illud erga alios? » 

Voto et informationi a S. Congregatione requisitis respon- 
sum fuit: Constitutiones capitulares nil in propositum decer- 
nere, sed omnino de hac re silere; ex constanti vero praxi 
canonicos proprium ferre votum tum pro seipsis, quando ali- 
quis comprehenditur in numero propositorum, tum pro aliis. 

Disceptatio synoptica. 


EA QUAE FACIUNT FAVORE COLLATIONIS SUFFRAGII. Absonum 
haud est praemittere nonnullas observationes priusquam di- 
recte quaestio aggrédiatur. Hinc memoria repetendum Concil. 
Trid. Sess. 24. cap. 17. de ref. constituisse « Examinatores 
autem singulis annis in Dioecesana Synodo ab Episcopo vel 
eius Vicario ad minus sex proponantur, qui Synodo satis- 


faciant et ab ea probentur. » Praeterea idem Concil. Sess. 25. 
Aeta Tom. X, fasc. C XIV. 18 

cap. 10 de ref. statuit. « In singulis Conciliis Dioecesanis 
aliquot personas, quae qualitates habeant iuxta Constitutio- 
nem Bonifacii VIII, quae incipit statutum et alioquin ad 
id aptas designari, ut praeter Ordinarios locorum tis etiam 
posthac causae ecclesiasticae ac spirituales, et ad forum Ec-. 
clestasticum pertinentes , în’ partibus delegandae .commit- 
lantur. » 

Quapropter ut quisquis videt a Tridentino imponitur ut 
ad minus sex Examinatores eligantur quotannis in Synodo 
Dioecesana; et in singulis Conciliis provincialibus, aut dioe- 
cesanis eligantur Iudices Synodales, seu personae qualitates 
- habentes iuxta Constitutionem Bonifacii VIII, quae incipit 
Statutum, quibus causae ecclesiasticae spirituales et ad forum 
ecclesiasticum pertinentes iudicandae committantur. Designari 
vero debent ex istis saltem quatuor aut plures si amplitudo 
Dioecesis id exigat iuxta Benedicti XIV Constitutionem Quam- 
vis. Et isti Kxaminatores, et Iudices sic electi perdurare de- . 
berent usque ad. novam Synodum. Verumtamen S. Concilii 
Cong. probe novit non facile esse Episcopis singulis prorsus 
annis Synodum celebrare; hinc providit ne legitimis carerent 
Examinatoribus pro concursibus ad Paraecias. Etenini statim 
ac Episcopus aliquis eidem exponit ex electis in ultima Sy- 
nodo sex non extare, facultatem concedit eligendi novos a 
maiori parte capituli adprobandos, quorum tamen munus du- © 
raturum decernet tantum ad annum, et iterum ad preces Epi-- 
scopi illos in munere S. Congregatio ad annum confirmat. Et 
Examinatores et iudices ita electi pro-synodales appellantur. 
Quod si Capitulum eos utut idoneos adprobare recusaverit, 
licet Pignatelli et P. Andreuccius existiment habendos esse 
pro.adprobatis: tutius tamen erit ad evitandas innumeras lites 
et controversias oriri solitas in similibus casibus, ut Episcopus 
a S. Congregatione petat supplementum consensus sine iusta 
causa a Capitulo denegati. S. C. in thesauro Resol. tom. IX. 
pag. 219. n. 10. Ferraris V. Examinatores n. 65 et seqq. 
et V. Iudex n. 66 et seqq. 

sia praemissis ad quaestionis difficultatem propgrandum 

est. Et primo ambigi nequit ius commune canonicis favere ; 
nam in iure receptum est provisos de Canonicatibus, statim 
ac possessionem assequuti fuerint, habere intentionem in iure 
. fundatam suffragium ferendi tum in electionibus et adpro- 
bationibus, tum in omnibus actis capitularibus ad tradita per 
textum in cap. In Generi de elect. vers. nec praemissi , et 
in cap. pro illorum in fine de Praeb. Lotter. de re benef, 
lib. 1. q. 15. n. 25. Barbos. de Canon. cap. 37. n. 1. Idem- 
que docuit S. C. Concil. in Pisana electionis 29 Septem- 
bris 1318 S. Porro. 

Eiusmodi ius limitari nequit vetando canonico quominus 
suffragium ferat quando ipse ab Episcopo praesentatus in scru- 
ünium venit; quia nulla adest lex sive generalis sive specialis 
quae hoc neget. Et in iure ipso receptum est, in re prohibi- 
tiva illud esse permittendum quod expresse a lege non veta- 
tur; ita in leg. Nec non S. quodvis ff. Ex quibus causis 
maior. Gloss. in cap. Ex literis de Iurepatr. et în cap. inter 
corporalia de translat. Neque Canonicus acceptus esse videtur 
a Capituli comitiis ex aliqua suspicione quae ingéri posset; 
| quod nempe in ferendo suo suffragio moveri potius queat ex 
suipsius affectione quam ex iustitia. Primo quia ex textu rite 
perpenso, in cap. Cum in iure de elect. eruitur quod Ca- 
nonicus qui se videat ab aliis nominari et praesentari, potest 
tali electioni consentire suffragium in sui favorem ferendo ; 
hac enim de re dici consuevit, quod persona electa augeat 
numerum eligentium gloss. ad cit. cap. V. Secundo quia non 
agitur in themate nec de vera electione, nec de praesenta- 
tione ad beneficium, sed de simplici deputatione ad officium. 
Quo in casu suffragium ferre posse tradit S. C. Concilii in 
causa Matheraten. et Acherutina. quam refert de Luca disc. 26 
de Canonicis declarans validam electionem Vicarii Capitularis 
in persona electi, qui ex 32 votantibus 17 retulerat, compu- 
tato proprio voto. Idem Auctor loc. cit. n. 10. sic se habet: 
« Quo vero ad secundum punctum procedebatur pariter cum 
» equivoco magis claro, adhibendo terminos textus in ‘cap. 
» Avaritiae de praeb. in sexto. Licet enim reiecta opinione 

Gemin. et Lambertin. receptum sit, sequendo opinionem 
Archidiaconi et Franchi ac aliorum ut dictae decretalis di- 
spositio procedat nedum in Praelaturis sed etiam in infe- 
rioribus beneficiis iuxta decis. 6 Crescent. de iurepatr. 
Martica 161. n. 3. decis. 184. num. 2. p. 10 recent. cum ` 
aliis per Lotter. lib. 1. q. 13. attamen id procedit quando 
agitur de actu qui exigat ad eius perfectionem auctoritatem 
Superioris, ut est in casu electionis, quae indiget confirma- 
tione iuxta ea quae habentur infra in Monasterien. Coa- 
diutoriae disc. seq. Vel ubi agitur de praesentatione seu 
nominatione ad Beneficium , unde necessaria sit institutio 
seu provisio Superioris et in his terminis loquuntur omnes 
auctoritates quas desuper habemus. Secus autem in hac su- 
biecta materia in qua non agitur nec de vera electione, 
nec de praesentatione, sed agitur de simplici deputatione 
sonante in mandatum..... » | 

Itaque quum in themate agatur non de praeiudicio tertio 
inferendo, nec de privato interesse, quo quis moveri possit ad 
suum suffragium ferendum, sed de gratuito munere ad quod 
deputantur nonnulli ex Canonicis, quibus Capitulum praestare 
consensum debeat, ut ad id muneris eligatur, quod quidem 
nullum interesse importat, sed bonum Ecclesiae tantum ; ideo 
nulla ratio praesto est denegandi votum Canonico tum pro se 
quatenus ab Episcepo praesentetur ad hoc munus, tum pro aliis. 

. His omnibus observantia accedit, qua fertur omnes Cano- 
nicos, praxi constanti, consuevisse ferre votum pro se et pro 
alis cum unus eorumdem proponeretur; neque eiusmodi ob- 
servantia improbanda videtur quia nulli expresso iuri adver- 
satur. ' 

` EA QUAE FACIUNT ADVERSUS SUFFRAGII COLLATIONEM. Atta- 
men admisso etiam quod ius illud ferendi suffragium pro- 
prium sit Canoniae et promanet ex intentione in iure fun- 
data, fas quidem est, ob aliquam suspicionem a iure non 
improbatam, ius illud circumscribere intra certos limites, ita 
ut quibusdam in casibus etiam voce capitulari frui nequeant 
Canonici: Piton. disc. eccles. 1. 37. n. 30. 

Nec sane obstat quempiam esse totius Capituli membrum, 
et in quibusdam casibus haud frui capitulari voce. Garcias de 
Benef. p. 3. cap. 2. n. 372; nec secus tradidit Scarfantonius 
in lib. 4. tit. 4. n. 23. « Canonici de quorum speciali inte- 
» resse in Capitulo est agendum, proposito negotio debent se 
» a loco capitulari retrahere, donec res fuerit discussa ; ita 
» fuit decretum a S. C. Concilii teste Gavanto. » 

Theoria eiusmodi haud destituitur iuridicá ratione ; nam 
praeter adagium nemo iudex in causa propria et aliud prae- 
sto est in rem suam authorem tutorem fieri non posse l. 1. 
ff. de auctorit. et consens. tutor; quod solemne fuit penes Ro- 
manos ut patet ex pluribus legibus /. praeter ff. de tutor et 
curat datis, l. Fistulas S. 1. ff. de contempt. Neque Ss. Ca- 
nones sese iuri caesareo opponunt; quinimo idem concinunt ` 
in cap. Didicimus caus. 24. q. 1. cap. In scripturis causa 9. 
q. 1. cap. Cum ad nostram De instit. ubi legitur quod is ad 
quem spectat collatio dignitatum seipsum instituere non po- 
lest; debet enim distinctio esse inter dantem et recipientem, 
et in cap. Per nostras de iurepatr. patronus licet clericus 
nequit se praesentare ad Ecclesiam vacantem , monet enim 
gloss. ad cap. Cum in iure de electione quod nemo debet 
oriri a seipso. Idque optimo iure; cum in sacris muneribus 
obeundis quaecumque ambitio, quaecumque affectio sui prorsus 
exulare debeat utpote a iure abhorrens. Porro Canonicus 
proprio voto in scrutinio aliorum qui fuerunt ab Ejpiscopo 
praesentati concurrens comparationem inter se et alios insti- 
tuit, et iudicium efformat in causa propria contra iuris di- 
spositionem firmatam in lege 10 ff. de iurisd omn. iud. Prae- 
terea Canonicus alios suo voto excludendo sibi ipsi votum 
augeret nec non suipsius electionem certam redderet, aliorum 
dubiam, ansamque praeberet fovendae ambitioni. Huic praxi 
inhaerens S. C. C. die 11 Decembris 1875 in Ariminen. (1) 
ad dubium: « An Canonicus ad vacantem praebendam a 
Soctis praesentatus dum se abstinet a dando suffragio quando 
volatio ipsum respicit, teneatur etiam abslinere a ferendo 


(1) Invenies eiusmodi causam Volum. IX pag. 188. 

suffragio toties quoties alii concurrentes votationi subiiciun- 
tur in casu» respondit: « affirmative. » Quapropter eiusmodi 
consuetudo improbanda videtur ceu contraria iuris utriusque 
principiis, et rationi. 
Praenotatis hisce aliisque sequentia proposita fuere eno- 
danda. 
Dubia 


I. An tn comitiis Capitularibus ius suffragandi habeat 
canonicus, qui ab Archiepiscopo proponitur ad officium iu- 
dicis et Examinatoris synodalis in casu. 

.Et quatenus negative pro se. 
II. An huiusmodi ius exercere valeat pro aliis in casu. 


RESOLUTTO. 


Sacra C. Concilii, causà discussá, sub die 19 Maii 1877, 
respondere censuit: 
Ad primum "p Ad secundum Affirmative. 


Ex INDE COLLIGES. - 


I. Extare iuris principium quo innuitur in re prohibitiva 
illud esse permittendum quod expresse a lege non vietatur. 

II. Canonicos ex iure ita pollere facultate ferendi suffragia 
ut ex cap. Cum în ture de elect. etiam liceat Canonico qui 
se videat ab alis nominari et praesentari consentire tali ele- 
ctioni suffragium in sui favorem ferendo. 

III, Neque id peragendo censendum esse ambitioni indul- 
gere; quia ipse haud vocat vel nominat seipsum ; sed prospiciens 
sese ab aliis proponi et eligi in publico scrutinio licet eidem 
aliorum votis adiicere et proprium suffragium, citra ambitionis 
vitium. 

IV. Verum einsmodi facultatem generaliter ferendi suf- 
fragia aliquando in aliquo canonico circumscribi ob aliquam 
suspicionem a iure non improbatam , ut puta si in Capitulo 

ageretur de aliquo eiusdem canonici negotio, ne praeiudicium 
tertio inferatur, atque ne ille iudex fiat in causa propria. 

V. Quapropter in themate haud permitti cuilibet canonico 
ferre suffragium, quando agitur de electione suipsius ad of- 
ficium Examinatoris vel iudicis synodalis per vota secreta; 
quia cum scire nequeat an alii capitulares in eum concurrant, 
id non esset consentire aliorum electioni, sed seipsum ambi- 
tlose eligere. | 

VI. Ideo S. C. Congregationem videri noluisse canonicos 
exuere iure ferendi suffragia quaudo fit electio aliorum capi- 
tularium ad officium Iudicis vel Examinatoris Synodalis, quia 
agitur de munere gratuito, minime vero de beneficio confe- 
rendo ; in quo verendum sit praeiudicium tertii per votum 
electoris inferendum. 


IRREGULARITATIS. 


Die 30 Iun 1877. ` 


COMPENDIUM FACTK Aloysius L. dioecesis A. sacerdos, ex 
fortuita igneae balistae explosione, integrum manis sinistrae 
digitum pollicem amisit. Hinc enixis precibus Sanctissimum 
‚rogavit, ut super irregularitate, hac de causa exorta, benigne 
cum ipso dispensare dignaretur. 

Requisitus Episcopus A. ut, praevio experimento coram 
caerimoniarum magistro, referret, an orator sine deformitate 
omnes sacrosancti Sacrificli actiones explere valeat, ita re- 
spondit : 

« Sacerdotem eiusmodi, etsi manus sinistrae digito careat 
» pollice, implere posse actiones omnes, quae SSmum attin- 
» gunt Missae Sacrificium , absque deformitate , et populi 
> admiratione. Idque, ceu jussum fuerat per Sac.. Concilii - 
» Congregationem , collectum fuisse sollerti Magistri caere- 

» moniarum experimento. Quapropter censerem, proseque- 
» batur Episcopus, petitam gratiam Oratori esse indulgendam, 
» ui Missarum ille stipendiis adiutus propriam, ex parte, 
» sublevet paupertatem. » 


Disceptatio Synoptiea. 


De irregularitatis existentia nullum dubium esse videtur. 


Etenim, ut notum est, corpore vitiati quorum vitium in Sa- 


crificio litando vel dedecus induceret, vel observantiam caere- 
moniarum sacrarum impediret, vel scandalum aut saltem ad- 
mirationem populi causaret, ex iure ecclesiastico arcentur a 
Sacrificio litando atque ideo irregulares dicuntur. [ta in cam. 
liliteratos dist. 36 et in cap. Presbyterum de Cleric. aegro- 


tante in quo Sacerdoti non permittitur Missam celebrare, quia 


nec secure propter debilitatem, nec sine scandalo, propter de- 
formitatem membri hoc fieri potest. Idem statuitur in titul. 
Decretalium de corpor. vitiat. ordin. vel non. Hac de re me- 
rito S. Congr. irregularem dixit Sacerdotem, cui digitus pollex 
manus dexterae abscissus fuerat in Novomien. 11. Sept. 17 26; 
et pariter irregularem dixit alium sacerdotem pollice in si- 
nistra manu carentem in Carduo. 14 lanuarii 1663 Lib. 
Decret. 28 pag. 3. | 

Verumtamen cum ratio principalis , ob quam aliquis ex 
vitio corporis irregularis dicitur ad Sacrificium litandum est 
vel irreverentia, vel irreverentiae periculum manifestum: hinc 
si abesse dicatur periculum huiusmodi irreverentiae vel admi- 
rationis, tunc facilius super irregularitate dispensari solet , 
praesertim si agatur de iam ad Ordines promoto et non pro- 
movendo. Idque ea potissimum'de causa, ne qui iam sacerdos 
est perpetuo, ob superventum infortunium, a sacrosancto Missae 
sacrificio celebrando abstinere cogatur. Afferam prae ceteris 
simillima exempla. In recit. Carducen. favore Presbyteri Bar- 
tholomaei Murat, cui manus sinistrae pollex ampütatus re- 
manserat, S. Congregatio censuit... «si defectus expressus 
nec scandalum in populo generaret nec divinis impedimentum 
praestaret... dispensari posse; » in Apuana 18 Maii 1824 


* 

in qua sacerdos, qui ex ignaee balistae disruptione, pollicem 
et indicem amiserat, dispensationem obtinuit ; in Mutinen. 
24 Maii 1734 indulta fuit dispensatio sacerdoti tribus digitis, 
pollice, indice et medio carenti; in Sabarzen. 6 Iunii 1863 
largita fuit dispensatio sacerdoti, qui infelici casu pollice pa- 
riter et indice sinistrae manus orbatus fuerat. Concinunt in 
durioribus casibus prae ceteris Aesina 29 Novembris 1864, 
Litomericen. 17 Decembris eiusdem anni, Pistorien. 28 Ia- 
nuarii 1865 Zamoren. Dispensationis ab Irregularitate die 
24 Augusti 1572. 

‘ Iamvero in praesenti casu agitur de promoto, qui tum 
ex Episcopi informatione tum ex magistri caeremoniarum at- 
testatione implere valet, absque ulla deformitate, functiones 
sacrosancti Missae Sacrificii. Hinc omnia suadere videntur ut 
eidem sacerdoti dispensatio concedi possit. Fortius si prae 
oculis habeatur oratoris paupertas de qua Reverendissimus 
. Episcopus testatur dispensationem indulgendam eo consilio ut 
huius pauperis Ecclesiastici indigentiae consulatur. Quam ob 
causam, ne afflicto adderetur afflictio Sacr. Congregatio maiori 
benignitate providere consuevit; ita in recitata Apuana sa- 
cerdos dispensationem obtinuit, quamvis Episcopus nullum de 
speciali Ecclesiae necessitate, sed solummodo de paupertate 
Oratoris testimonium dedisset, et ob eamdem rationem, etsi 
in graviori infortunio versaretur gratiam obtinuit sacerdos Ca- 
letanus Falbo in Geruntina 26 Aprilis 1788. 

Hisce breviter espositis videant EE. VV.. utrum preces 
Sacerdotis in themate benigno sint excipiendae favore. 


RESOLUTIO. 


Sacra Congr. Concilii causam sub die 30 Iunii 1877 di- 
scussit, atque responsum dedit : 
Pro gratia, facto verbo cum SSmo. 


è testiera sn 

EX S. CONGREGATIONE INDULGENTIARUM 


ABELLINEN. 


SUPER INVENTIONEM CORPORUM NONNULLORUM MARTYRUM 
IN ECCLESIA COLLEGIATA LOCI VULGO ATRIPALDA NUNCUP. - 


Compendium facti., In inferiori Basilica praecipui 
Templi Atripaldae oppidi Dioecesis Abellini plura condi mar- 
tyrum corpora in Diocletiani persecutione caesorum, tum 
antiquissima traditio, cum. inscriptiones et monumenta testa- 
bantur. Anno 1629 et sequentibus usque ad annum 1634 
partim ex iis corporibus effossa fuerunt, rite recognita, sup- ` 
plicatione solemni delata, et sub altari in urnis recondita 
publicae venerationi exposita; partim vero licet vix detecta, 
non tamen tacta fuerunt,.nec effossa: quae omnia fuse referunt 
Bollandistae. | | 

Anno 1856 cum praedicto Altari reficiendo cives Atri- 
paldenses operam darent, Martyrum sepulcra detecta fuerunt, 
ideoque Episcopus ab opere cessarent edixit, S. C. Indulgen- 
tiarum consilium exquisiturus. Quapropter Capitulum ei Ca- 
nonici huic S. Congregationi supplicem libellum porrexerunt 
opportunas pro Episcopo facultates: postulantes. Remissis 
precibus ad Episcopum per litteras eiusdem S. C. idem re- 
scripsit testans de veritate expositorum, et multa addidit 
tum quoad reliquias iam olim inventas et sub altari recon- 
ditas, tum quoad novas inveniendas, de quarum existentia 
minime dubitari asserebat; atque ad id opportunas sibi dari 
facultates deprecabatur. Sacra haec Congregatio mandavit: 
R. P. D. Antonio Frattini bo: me: tunc fidei promotori ut 
accuratam, ' perlucidamque instructionem concinnaret praefato 
Episcopo transmittendam; quae reapse ad unguem redacta 

eidem transmissa fuit cum litteris S. Congregationis, ut nor- 
mam haberet Episcopus, cui se omnino conformaret in effo- 
diendis loculis et in conficiendo processu, iuxta praescriptio- 
nes S. Concilii Trid. Sess. 25. cap. De invocatione, vene- 
ratione, et reliquiis sanctorum, et sacris imaginibus. 

Ad tramites igitur huius mandati Episcopus omnia rite 
confecit, et satis accuratam relationem ad S. Congregationem 
transmisit, in qua novorum septem corporum inventionem, 
et effossionem clare ac distincte enarrabat, et in fine expo- 
stulabat ut retectis urnis in quibus condebantur duodecim 
corpora sanctorum Martyrum, iain inventa die 1 Maii 1634 
et legitime publico cultui exposita, liceret iisdem addere 
septem alia corpora a se nunc effossa; ut sinpulis assignatis 
nominibus fieri posset officium SS. Reliquiarum die 12 Maii, 
qui dies sub nomine Translationis eorumdem SS. — 
in posterum sacraretur. 

Verum praefatus Consultor Rimus Frattini, cui remissa 
fuit Episcopi relatio licet in suo voto maximi habendas esse 
censuerit rationes ab eodem Episcopo allatas ex circumstan- 
tiis et adiunctis inventionis desumptas, tamen non esse tanti 
ponderis contendit ut de veritate SS. Reliquiarum certum 
iudicium a S. Sede Apostolica tuto posset proferri, ideoque 
anceps haesit, ac proposuit acta processualia esse custodienda 
et nihil interea innovandum donec vel ex historia vel alibi 
luculentiora documenta suppeditarentur. Liceat vero animad- 
vertere ex praefati Consultoris sententia tacite infirmari ne- 
dum recentem, sed etiam nristinam SS. Martyrum inventio- 
nem, cum eius coniecturae contra hanc non minus quam con- 
ira illam pugnare videantur. 


Cum nemo instaret apud sacram Congregationem res ta- 


cuit ab anno 1860; cum nuper novae preces ab Episcopo de- 


latae sunt pro rei definitione. Omnia igitur rursus ad truti- 
nam revocanda suscepit ex mandato S. Congregationis R. P. D. 
Bartolini Consultor, atque his potentissimis adductus rationi- 
bus, a sententia prioris Consultoris recedendum , existimavit; 
quas in suo voto exposuit. ESOS enim vere Martyrum esse 


e 


98A ABELLINEN. 


contendit tum ex traditione, quam scripta monumenta et pri- 
stina aliorum corporum jnventio confirmant, tum ex singulis 
praesentis iuventionis circumstantiis, quae et per se martyrii 
veritatem praeseferant, et passim in aliis Martyrum sepul- 
chris deprehensae monstrantur. 

Ne autem Bollandistinorum auctoritas desideretur, quae 
carptim tum in voto tum in Episcopi relatione citatur; ea 
capita per integrum referre, quae ad rem faciunt visum est. 


Disceptatio synoptiea. 


Priusquam S. Congregatio suam proferret sententiam su- 
per quaestione de authenticitate SS. Reliquiarum de quibus 
in themate, opportune visum est exquirere a clarissimo viro 
Ioanne Baptista de Rossi in Christiana Archeologia peritis- 
simo utrum aliquid praeterea sibi suppeteret, minus historice 
notum, et adhuc ineditum circa martyrum Atripaldesium re- 
liquias. Ille pro sua humanitate et doctrina respondens ait: 
Atripaldensium traditio autumat multa martyrum corpora con- 
di sub Altari S. Hypolisti in cripta Ecclesiae Collegiatae. Ve- 
rum Sancti istius acta de eo solummodo loquuntur, minime 
. vero de sociis eius martyrii. Dum ex adverso acta eiusmodi 
publicant Bollandistae sub die 1 Maii vaticanum citant co- 
dicem, in quo, descriptà S. Hypolisti sepulturà, legitur: « Sed 
et aliorum sanctorum ex utroque latere composuerunt sar- 
cophaga. » 

Quamvis vero historica documenta desint ad illustrandam 
Airipaldensium traditionem quoad s. Hypolisti socios (socios 
saltem sepulturae) praesto tamen sunt inscriptiones comme- 
morativae, quae factum evincunt. 

Epitaphium ineditum neophyti Nonii qui mortuus est 
anno Christi 357 sub consulatu IX Constantii Augusti et II 
Iuliani Caesaris, indubie nos edocet quod in primo pacis pe- 
riodo iam caemeterium christianum exstabat, ubi nunc Ec- 
clesia Atripaldae erigitur, penes martyrum cryptam, et quod 
christifideles inibi sepulti dicerentur Soczat? Sanctis. Quae for- 

mula sociatus sanctis saeculo IV solemnis erat ad innnendam 
sepulturam alicui concessam prope martyrum sepulturas. Ideo 
in quatuor inscriptionibus locorum diversorum legere est: san- 
ctis quae sociata iacet - qui meruit sanclorum sociari se- 
pulchris - quiescenti in pace martyribùs | sociatae - sociam 
SS. martyribus - Insuper S. Maximus Taurinensis scripsit: a 
maioribus provisum est ut sanctorum ossibus nostra cor- 
pora sociemus. 

Et hune praedicti epitaphii esse sensum, confirmatur ex 
elogio in marmore impresso ad sepulchrum S. diaconi Romuli 
positum prope Altare S. Hypolisti. In hoc enim elogio locus, 
apud quem S. levita Romulus et eius Episc. S. Sabinus depositi 
fuerunt vocatur « Specus Martyrum » Bollandistae assignant 
"aetatem horum sanctorum saeculo V ad finem properanti, vel 
saeculo VI. Et inscriptionum sepulchralium stilus utriusque, 
congruit tempori mortis eorumdem. 

Ex monumentis adductis ideo patet Atripaldensium tra- 
ditionem, quoad martyres cum S. Hypolisto sepultos in cripta 
Ecclesiae Collegiatae, antiquam esse ef fide dignam. Quoniam 
in clarissima inscriptione saeculi V aut VI crypta illa deno- 
minatur numero plurali specus martyrum; et Nonius neo- 
fitus defunctus et apud eamdem reconditus anno 357 dicitur 
sociatus sanctis. Quoad numerum horum martyrum retulit 
Consultor nil posse affirmare, ut distingui possint ab aliis 
christifidelibus, qui sepulturae privilegium obtinuerunt una 
cum sanctis martyribus; neque scire fassus est quibusnam 
documentis conservatum fuerit in Ecclesia Atripaldensium no- 
men S. Crescentii. Forsan , ait Consultor, nomen et marty. 
rum sine nominibus acervus in antiquis Kalendariis et libris 
liturgicis notabantur. 

In Congregatione habita sub die 8 Maii 1874 placuit etiam 
EE. CC. respondere: « Coadiuventur probationes et ad mentem; 
mens est: scribatur Episcopo ut accuratiora documenta ex- 
quirat, deputet viros in sacra Archeologia peritos ad inspicien- 
da martyrum sepulcra, kalendaria et libros liturgicos vetu- 
stiores in dioecesi investiget. » Ad 2 dilata. ad 3 dilata. 

Cum s. Congregationis mens innotuisset Episcopo Abelli- 
nensi, hic sub die 18 Aprilis 1875 elucubrationem transmi- 
sit, ad hoc concinnatam a Praesbytero Ianuario Aspreno Ga- 
lante, cuius, de more, aliquid hic referimus. Praemonuit Con- 
sultor sibi videri maximum in themate habere pondus descri- 
ptionem a quodam Episcopo Rogerio peractam saeculo XIII 
quoad specus martyrum. Nam Rogerius iste loci illius Ordi- 
narius erat descripsitque specum modo, quo eumdem prae ocu- 
lis habebat; idque peragebat medio saeculo XIII; tempore nem- 
pe, quo nondum neque inventio neque Reliquiarum recogni- 
tio facta fuerat. Proindeque ad evincendum corpora nunc in- 
. venta esse nedum martyrum corpora, sed esse eorumdem mar- 
tyrum abellinensium, sufficiat oportet descriptio eiusdem Epi-, 
scopi Rogerii; qui quum Specum martyrum  descripsisset, 
numerum et nomina eorumdem martyrum historiae tradidit, 
ceu ipse in pariete legebat; quaequae sunt: « S. Hypolistus 
» presbyter, S. Quintianus ac Ireneus et Crescentius eius filii, 
».S. Iustinus, qui fuit vir patritius ac nobilis, S. Proculus ex 
» senatorum descendentia natus, sanctae Maximilla et Lucre- 
» tia Viduae filiae Maximiani olim Senatoris, S. Anastasius 
» homo patritius et Civitatis gubernator, SS. Firmius, Fabius 
» et Eustachius socii qui viri civiles fuerunt, S. Secundinus 
» filius cuiusdam Ducis militiae; S. Eusebius qui futt maxime 
» pius et mitis animi, S. Firmianus ex nobili Senatorum stir- 
» pe, S. Ignatius vir nobilis, S. Proculus vir civilis, qui mem- 
» bratim fuit abscissus, S. Eulogius magnificus in Sanctitate, 
» et Christianae Religionis zelo, cuius caput iacet supra pe- 
» ctus, S. Querulus et alius S. Fabrius, qui diversis tempori- 
» bus, variis sub senatoribus sanguinem fuderunt. Multa alia 
» sanctorum Martyrum corpora in eadem crypta quiescunt, 
» quorum nomina in vita S. Sabini et Alexandri Episcopo- 
» rum expressimus. » 

Ex qua descriptione facile colligi potest, ait Consultor, 
testimonium ad quaestionem enodandam. Etenim martyres 
Atripaldae conditi in celebri specu martyrum et a Rogerio 
numerati et suis nominibus appellati iidem sunt qui postea 

reperiebantur; tredecim nempe' anno 1629 ad 1634, septem 
vero diebus nostris anno 1856. Et hi martyres iidem sunt 
adamussim, quorum imagines, ineunte saeculo XIII, Episcopus 
Rogerius aspiciebat pictas cum nominibus propriis in Specu, 
et quorum imagines adhuc anno 1612 aspiciebantur. Viginti 
numero sunt; et Rogerius viginti imagines describit; quae pro- 
cul dubio imagines erant viginti sanctorum qui sub altari 
quiescebant; quod si illae erant imagines, haec corpora sunt 
illustrium martyrum in specu sepultorum. Obiicitur: fortuita 
esse potest numeri identitas; huic obiectioni respondit consul- 
tor dicens quod non solum numerus convenit, sed omnia ad- 
iuncta quae descripta erant quoad haec corpora. Descripsit 
elim Rogerius adesse: inter martyres illos et corpora duo- 
rum iuvenum Quintiani filiorum, quae omnino reperta sunt. 
Rogerius tandem scripsit quod S. Proculus (Iunior) fuit 
membratim abscissus. Ast in nupera inventione duo reperta 
fuere corpora quorum alterum omnino fractum erat, ita ut 
eius aetas recognosci nequivit; Quod adiunctum, iudicio peri- 
torum in sacra Archeologia, martyrium innuit; in quo mem- 
bra dispersa fuerunt: et quarum nonnullae reliquiae tantum 
colligi potuerunt ut sepulero honorarentur. 

Rogerius etiam loquens de imagine S. Eulogii adiecit cu- - 
ius caput iacet supra pectus. Ast in recenti inventione cor- 
pus unius martyris ita compositum repertum est; et Bollan- 
distae dixerant quod iam in prima inventione repertum fue- 
rat (minime vero exhumatum) cadaver staturae procerae cum 
capite supra pectus. 

. Quoad locum, in quo SS. Martyres condi fuerant animad- 
vertit Consultor, eum nil aliud fuisse quam specum simplicem. 
Et ideo retinendum est primos fideles condidisse SS. Martyres 
in praedio alicuius Christiani, ceu in sacra Archeologia fre- ` 
quenter usuvenit. Et quod insuper longissimi progressu tem- 
poris descensus ad specum marmoreis scalis exhornatum fue- 
rit; et pavimentum quod loculos operiebat musivo indutum 
sit: et in loco, qui ex ambobus parietibus specus supererat, ima- 
gines martyrum cum suis nominibus, una cum Salvatoris ima- 

gine depictae fuerint. Certum ‘est in eiusmodi caemeterio lo- 
cum sepulturae aliorum fidelium aut etiam sanctorum confes- 
sorum seiunctum fuisse a loco, in quo martyres decumbebant, 
et praecipue ab illo martyrum insigniorum. 

S. Augustinus in libro de Cura pro mortuis cap. 1. S 5. 
loquitur de distinctione quae in caemeteriis fiebat inter loca 
| pro martyribus, ab illis quae pro confessoribus statuebantur. 
et S. Damasus Papa sepeliri noluit in crypta Martyrum, quia, 
ut ipse ait « Sanctos cineres timui vexare. » Quae distinctio 
inter martyrum et confessorum sepulcrum (quae adhuc pro- 
spicitur in Atripaldae Hypogeo) clare colligitur etiam ex in- 
scriptione Nonii neofiti qui Dei voluntate cwm sanctis so- 
ciatus est; quaeque reperta est iuxta parietes eiusdem Basi- 
licae inferioris. - | ` 

Quapropter, conclusit Consultor, sibi nullum superesse du- 
bium quin repertae reliquiae ad sanctos martyres pertineant; 
imo pro certo haheo eas esse easdem reliquias Sanctorum 
Atripaldae martyrum; nempe SS. Hypolisti, Crescentii atque 
sociorum, qui sepulti atque venerati fuere ab omni antiqui- 
tate in loco qui dicitur specus martyrum. His deductio- 
nibus per consultores peractis adiici quoque debet auctoritas 
Bollandistinorum; quae huius tenoris est. « Acta sanctorum 
» Februar. tom. 2. pag. 334 S. Hypolisti et aliorum Martyrum 
» inventio. Conduntur in inferiori Basilica praecipui Templi 
» Atripaldae oppidi Hirpinorum Dioecesis Avellini plura Mar- 
» tyrum corpora, quae sub eiusdem basilicae lapideo pavimento 
> diu lateritiis hinc, inde dispositis latuerunt sepulcris; inter 
» quae.alterum ex musaevo pavimentum, quod et nunc paten- 
» ter extat, latitudine quinque fere palmorum, longitudine vero 
` > quatuordecim repertum fuit: ad cuius extremum paries aderat 
.» coemento, calce, coctoque latere fabrefactus, intra quem -ad 
» introitum praefatae Basilicae, quae tunc ad instar cuiusdam 
» cryptae confecta erat, Specus Martyrum, prioribus appellata 
» saeculis, ossa erant S. Martyris Hypolisti, et successive (prae- 
» cipue vero B. Crescentis) aliorum Sanctorum. 

» Anno salutis 1529 in generali Visitatione I[llini D. Bar- 

. » tolomaei Iustiniani Episcopi Avellinatis et PRESA ob 
» firmam civium traditionem, sculptamque in tumulo S. Romuli 
» inscriptionem, qua dicitur: Ante specum Martyrum, sup- 
-~ » plicantibus Magnificis de Regimine, ac reverendo Canonicorum 
» Collegio licentiam concessit Illinus idem Iustinianus in prae- 
» dicta crypta effodiendi, ut ipsa Martyrum corpora inveniri 
» possent, ipsoquemet Illmo praesente, aliisque selectis ad hoc 
» personis, inventum fuit ex musaeo pavimentum, quod initio 
» memorabatur; et super eo parvula quaedam, quatuor ad pal- 
» mos elevata muris testudo, sepulcraque, et in sepulcris Mar- 
» tyrum corpora, que tune non apparebant nisi numero quin- 
» que a dextris eiusdem pavimenti composita, quibus inventis 
» ultra tune procedere cives noluerunt; sed eorum Praesule 
» Illmo consulente ac decernente, amplificare statuerunt cry- 


» Anno salutis 1633 die 15 Martii, ipso Illmo Iustiniano, 
» suoque Gerferali Vicario Ioanne Baptista Gripho, praesente 
» in primis Illmo Archiepiscopo Tarentino D. Thoma Caracciolo 
» Praesule tunc Cyrensi, ad corpus S. Hypolisti, quod in loco 
» secundum antiquam firmamque traditionem prius indicato, 
» seu digitis ostenso, ad ingressum sanctae Cryptae dextera ex 
» parte ingredientibus occurrente inventum fuerat, una cum 
» aliis illis iuxta ipsius loculum corporibus Martyrum, quae 
» cum S. Hypolisti corpore videbantur esse numero quinque, 
» effodere, facientibus, alia octo Sanctorum corpora inventa 
» fuerunt. Caputque S. Hypolisti, quo suum corpus carere a 
» quibusdum credebatur, ob quosdam referentes illud abscissum 
» tempore sui Martyrii deiectum fuisse in flumen Sabbatum, 
» nimia repertum fuit creta gypsoque involutum: nec multo 
» post subtus illud gypso pariter et argilla prorsus involuta 
» pars ea funis sacro sanguine conspersi qua e colle capitolino 
» ad flumen usque praefatum ferocis ad caudam tauri sanctum 
» Dei virum ferociores raptaverant infideles. Modoque pars illa 
» funis in ampulla crystallina e crystallo nimirum vulgo nun- 
» cup. dî Rocca per Illmum D. Thomam Caracciolum Tarenti 


» Archiepisc. sicut et eodem tempore annulus aureus in uno ex 
Acta Tom, X, fasc. OXIV. 19 

» duobus Martyrum puerorum tumulo repertus magna cum dévo- 
» tione servatur: et pro asservando in ea capite S. Martyris, 
> ul interim theca fieret argentea, conclusum fuit atque statutum. 

» Anno salutis 1634 die prima mensis Maii Illmus et Rmus 
> Episcopus Cyrenes voluntate et expresso consensu Illmi et 
» Rmi D. Bartolomaei Iustiniani caput S. Hypolisti rite et sole- 
» mniter in argentea theca reposuit illudque asportari processio- 
 » naliter per oppidum iussit, quod et fuit executioni mandatum. 

» Corpus autem gloriosi Martyris et alia duodecim corpora 
» Sanctorum iuxta ipsius loculum reperta septemtrionem versus 
» ad ultimae alae caput asportata fuerunt, et ligneis in capsulis 
» loco depositi collocata super altare in quo adest nunc icona 
» Sancti ipsius Hypolisti, ac sociorum, donec, Deo dante de- 
» centioribus valeant monumentis asservari. Praefata autem die 
» 15 Martii 1633 reperta etiam fuerunt in posteriori parte 
» monumenti D. Romuli alia tria Sanctorum „corpora , et 
» praeter haec (licet non ita patenter) alia plura; inter quae 
» unum S. Romuli proximum sepulcro, staturae procerae 
» cum suo capite supra pectus locato; sed inde nec asportata 
» nec amota fuere, ne S. Romuli monumentum super eorum 
» sepulcris existens (utpote duabus tantum lapideis compactum 
» tabulis, altera scilicet pro suo frontispicio, reliqua pro ipsius 
» operculo: ceterum posteriori et infera parte coementitiis) rui- - 
» nam pateretur et manna cessaret ex illo manare: immo an- 
> nulus alter aureus in uno ex iisdem sepulcris repertus in 
:» eodem relictus mansit. Parieti ante dicta Sanctorum corpora 
» constructo istud fuit carmen appositum. 

» Hic tumulat paries multorum corpora divum.» 

Hisce allatis et discussis, quaestio iterum proposita fuit 
sub sequentibus. 


Dubiis 


I. An constet inventa corpora esse vere martyrum, ita 
ut publico cultui exponi posstnt ? 

Et quatenus affirmative. 

II. An danda sint martyribus ipsis specialia nomina ? 

III. An pro concessione Officii res ad sac. Rituum Con- 
gregationem remittenda sit? 

Itaque Efi Patres in Congregatione particulari habita . 
die 12 Februarii 1877, visis et exploratis documentis, ac po- 
tissimum noviter deductis rationibus ex inspectione sepulcro- 
rum per viros in sacra archeologia peritissimos, rebusque ma- 
ture perpensis, respondendum duxerunt: 

Ad I. Affirmative. 

Ad II. Iuxta modum: modus est ut inventa corpora di- : 
cantur esse Hypolisti, Crescentii et soctorum martyrum. 

Ad III. Recurrat ad S. Rituum Congregationem. 

Et facta per me infrascriptum S. Congregationis Indul- 
gentiis et SS. Reliquiis praepositae Secretarium SSmo D. N. 
Pio PP. IX relatione in audientia diei 14 Aprilis eiusdem 
anni Sanctitas sua votum S. C. approbavit et ratum habuit. 

Datum Romae ex Secretaria eiusdem S. C. die 14 Apr.1877. 


AL. Carp. OregLIA A S. STEFANO PRAEFECTUS. 
A. Panici Secretarius. 


—tftHi--—- 


EX SACRA CONGREGATIONE DE PROP. FIDE 


INSTRUCTIO 


SUPER DISPENSATIONIBUS MATRIMONIALIBUS 


Cum dispensatio sit iuris communis relaxatio cum causae cognitio- 
ne, ab eo facta, qui habet potestatem, exploratum omnibus est dispensa- 
tiones ab impedimentis matrimonialibus non esse indulgendas, nisi le- 
gitima et gravis causa interveniat. Quin imo facile quisque intelligit , 
tanto graviorem causam requiri, quanto gravius est impedimentum , 
quod nuptiis celebrandis opponitur. Verum haud raro ad S. Sedem per- 
veniunt supplices literae pro impetranda aliqua huiusmodi dispensatione, 

, quae nulla canonica ratione fulciuntur. Accidit etiam quandoque, ut 
in huiusmodi supplicationibus ea omittantur, quae necessario exprimi 
debent, ne dispensatio nullitatis vitio laboret. Idcirco opportunum visum 
est in praesenti Instructione paucis perstringere praecipuas illas causas, 
quae ad matrimoniales dispensationes obtinendas iuxta canonicas sanctio- 
nes, et prudens ecclesiasticae provisioni arbitrium , pro sufficientibus 
haberi consueverunt; deinde ea indicare, quae in ipsa dispensatione 
petenda exprimere oportet. 

Atque ut a causis dispensationum exordiùm ducatur, operae pretium 
erit imprimis animadvertere, unam aliquando causam seorsim acceptanr 
insufficientem esse, sed alteri adiunctam sufficientem existimari ; nam 
quae non prosunt singula, multa iuvant, arg. l. 5. C. de probat. Huius- 
modi autem causae sunt quae sequuntur: 

A. Angustia loci sive absoluta sive relativa (ratione tantum Oratricis), 
cum scilicet in loco originis, vel etiam domicilii cognatio foeminae ita 
sit propagata, ut alium paris conditionis, cui nubat, invenire nequeat, 
nisi consanguineum vel affinem, patriam vero deserere sit ei durum (4). 

2. Aetas foeminae superadulta, si scilicet 24%" aetatis annum iam 
egressa hactenus virum paris conditionis, cui nubere possit, non invenit. 
Haec vero causa haud suffragatur viduae, quae ad alias nuptias convo- 
lare cupiat. 

3. Deficientia aut incompetentia dotis , si nempe foemina non 
habeat actu tantam dotem, ut extraneo aequalis conditionis, qui neque 
consanguineus neque affinis sit, nubere possit in proprio loco, in quo 
commoratur. Quae causa magis urget, si mulier penitus indotata existat, 
et consanguineus vel affinis eam in uxorem ducere, aut etiam conve- 
nienter ex integro dotare paratus sit. 

&. Lites super successione bonorum iam exortae, vel earumdem 
grave aut imminens periculum. Si mulier gravem litem super successione 
bonorum magni momenti substineat neque adest alius, qui litem huius- 
modi in se suscipiat, propriisque expensis prosequatur, praeter illum qui 
ipsam in uxorem ducere cupit, dispensatio concedi solet; interest enim 
Reipublicae, ut lites extinguantur. Huic proxime accedit alia causa , 
scilicet Dos litibus involuta, cum nimirum mulier alio est destituta 
viro, cuius ope bona sua recuperare valeat. Verum huiusmodi causa 

nonnisi pro remotioribus gradibus sufficit. 


t” (1) Adeant lectores dubia circa dispensationes matrimopiales quoad angustiam loci quae 
dedimus Volumen. IX harum ephemeridum pag. 571; quorumque hio referimus resolutio- 
nem per S. Conoilii Congregationem ‘datam die 8 Iulii 1876. — Angustiam loci non esse 
desumendam a numero focorum cuiusque Paroeciae, sed a numero focorum  cususque 
loci, vel etiam plurium locorum, si non distent ad invicem ultra milliare, in reliquis 
provisum, Quae resolutio pag. 679 errore typographico alterata, iterum correcta fuit pag. 631 
eiusdem Vol. IX 

5. Paupertas viduae, quae numerosa prole sit onerata, et vir eam 
alere polliceatur. Sed quandoque remedio dispensationis succurritur 
viduae ea tantum de causa, quod iunior sit, age in periculo in- 
continentiae versetur. 

6. Bonum pacis, quo nomine veniunt nedum foedera inter regna, 
et Principes , sed etiam extinctio gravium inimicitiarum, rixarum, et 
odiorum civilium. Haec causa addueitur vel ad extinguendas graves ini- 
micitias, quae inter contrahentium consanguineos vel affines ortae sint , 
ilqaeque matrimonii celebratione omnino componerentur; vel quando 
inter contrahentium consanguineos et affines inimicitiae graves viguerint, 
et, licet pax inter ipsos inita iam sit, celebratio tamen matrimonii ad 
ipsius pacis confirmationem maxime conduceret. 

7. Nimia, suspecta, periculosa familiaritas, nec non cohabitatio sub 
eodem tecto, quae facile impediri non possit. 

8. Copula cum consanguinea vel affine vel alia persona impedimento 
laborante praehabita, et Praegnantia, ideoque legitimatio prolis, ut nempe 
consulatur bono prolis ipsius, et honori mulieris, - quae secus innupta ma- 
neret. Haec profecto una est ex urgentioribus causis , ob quam etiam 
plebeis dari solet dispensatio, dummodo copula patrata non fuerit sub 
. spe facilioris dispensationis : quae circumstantia in supplicatione foret 
exprimenda. 

9. Infamia mulieris, ex suspicione orta, quod illa suo consanguineo 
aut affini nimis familiaris, cognita sit ab eodem, licet suspicio sit falsa, 
cum nempe nisi matrimonium contrahatur, mulier graviter diffamata , 
vel innupta remaneret, vel disparis conditionis viro nubere deberet, 
aut gravia damna orirentur. 

10. Revalidatio matrimonii, quod bona fide et publice, servata 
Tridentini forma, contractum est: quia eius dissolutio vix fieri potest 
sine publico scandalo, et gravi damno, praesertim foeminae, c. 7 de con- 
sanguin. At si mala fide sponsi nuptias inierunt, gratiam dispensationis 
minime merentur, sic disponente Conc. Trid. Sess. XXIV , cap. V. de 
Reform. matrim. | 

14. Periculum matrimonii mixti, vel coram acatholico ministro 
celebrandi. Quando periculum adest, quod volentes matrimonium in. 
aliquo etiam ex maioribus gradibus contrahere , ex denegatione dispen- 
sationis ad Ministrum acatholicum accedant pro nuptiis celebrandis . 
spreta Ecclesiae auctoritate, iusta invenitur dispensandi causa, quia adest 
non modo gravissimum fidelium scandalum, sed etiam timor perversionis, 
et defectionis a fide taliter agentium, et matrimonii impedimenta con- 
temnentium, maxime in regionibus, ubi haereses impune grassantur. Id. 
docuit haec S. Congregatio in instructione die 17 Apr. 1820 ad Archi- 
episcopum Quebecensem data. Pariter cum Vicarius Apostolicus Bosniae 

postulasset , utrum dispensationem elargiri posset iis Catholicis , qui 
nullum aliud praetexunt motivum, quam vesanum amorem , et simul 
praevidetur, dispensatione denegata, eos coram udice infideli coniugium 
fore inituros, S. Congregatio S. Officii in Fer. IV 44 Aug. 1822 decrevit: 
« respondendum Oratori , quod in exposito casu utatur facultatibus 

» sibi in Form. II. commissis, prout in Domino expedire iudicaverit.» 
Aradeo dicendum de periculo, quod pars catholica cum acatholico 
Matrimonium celebrare audeat. 

42. Periculum incestuosi concubinatus. Ex superius memorata in- 
structione an. 1822 elucet, dispensationis remedium, ne quis in concubi- 
natu insordescat cum publico scandalo, atque evidenti aeternae salutis 
discrimine, adhibendum esse. 

43. Periculum matrimonii civilis. Ex dictis consequitur, probabile 
periculum quod illi, qui dispensationem petunt, ea non obtenta, matri- 
monium. dumtaxat civile, ut aiunt, celebraturi sint, esse legitimam 
dispensandi causam. 

44. Remotio gravium scandalorum. 

15. Cessatio publici concubinatus. 

16. Excellentia meritorum, cum aliquis aut contra fidei catholicae 
hostes dimicatione aut liberalitate erga Ecclesiam, aut doctrina, virtute, 
aliove modo de Religione sit optime meritus. 

Hae sunt communiores, potioresque causae, quae ad matrimoniales 
dispensationes impetrandas adduci solent; de quibus copiose agunt the- 
ologi, ac sacrorum canonur interpretes. (4) 

Sed iam se convertit Instructio ad ea, quae praeter causas in literis 
supplicibus pro dispensatione obtinenda, de iure vel consuetudine, au 
stylo Curiae exprimenda sunt, ita ut si etiam ignoranter taceatur veritas, 
aut narretur falsitas, dispensatio nulla efficiatur. Haec autem sunt: . 

4. Nomen et cognomen Oratorum, utrumque distincte, ac nitide ac 
sine ulla literarum abbreviatione scribendum. 

2. Dioecesis originis vel actualis domicilii. Quando Oratores habent 
domicilium extra dioecesim originis, possunt, si velint, petere, ut dis- 
pensatio mittatur ad Ordinarium dioecesis, in qua nunc habitant. 

3. Species etiam infima impedimenti , an sit consanguinitas, vel 
affinitas, orta ex copula licita vel illicita publica honestas originem 
ducens ex sponsalibus, vel matrimonio ratò; in impedimento criminis, 
utrum provenerit ex coniugicidio cum promiseione matrimonii, aut ex 
coniugicidio cum adulterio, vel -ex solo adulterio. cum promissione 
matrimonii: in cognatione spirituali, utrum sit inter levantem et levatum, 
vel inter levantem et levati parentem, 


(1) Inter ceteros consulendi Pyrrhus Corradus - Praxis dispensationum Apostolicarum 
Lib. VII. et VIII. ao Vincentius De Iustis ; De dispensationidue matrimonialibue ; Lib. II. 

4..Gradus consanguinitatis, vel affinitatis, aut honestatis ex matri- 
monio rato, et an sit simplex, vel mixtus, non tantum remotior, sed 
etiam propinquior, uti et linea, an sit recta et transversa; item an 
Oratores sint coniuncti ex duplici vinculo consanguinitatis, tam ex parte 
patris, quam ex parte matris. 

5. Numerus impedimentorum e. gr. si adsit duplex aut multiplex 
consanguinitas vel affinitas , vel si, praeter cognationem adsit etiam 
affinitas , aut aliud quodcumque impedimentum sive dirimens , sive 
impediens. 

6. Variae circumstantiae, scilicet an matrimonium sit contrahendum, 
vel contractum; si iam contractum, aperiri debet, an bona fide, saltem 
ex parte' unius, vel cum scientia impedimenti; idem an praemissis 
denuntiationibus, et iuxta formam Tridentini; vel an spe facilius dispen- 
sationem obtinendi; demum an sit consummatum, si mala fide, saltem unius 
partis, seu cum scientia impedimenti. 

7. Copula incestuosa habita inter sponsos ante dispensationis execu- 

tionem, sive ante, sive post eius impetrationem, sive intentione facilius 
dispensationem obtinendi , sive etiam seclusa tali intentione, et sive 
copula publice nota sit, sive etiam occulta. Si haec reticeantur , sub- 
reptitias esse et nullibi ac nullo modo valere dispensationes super 
quibuscumque gradibus prohibitis consanguinitatis, affinitatis, cognationis 
spiritualis, et legalis, nec non et publicae honestatis declaravit S. Con- 
gregatio S. Officii fer. IV. 4 Augusti 1866. In petenda vero dispensatione 
super impedimento affinitatis primi vel secundi gradus lineae collateralis, 
si impedimentum nedum ex matrimonio consummato cum defuncto con- 
iuge Oratoris vel Oratricis, sed etiam ex copula antematrimoniali seu 
fornicaria cum eodem defuncto ante initum cum ipso matrimonium 
patrata oriatur, necesse non est, ut mentio fiat huiusmodi illicitae co- 
pulae, quemadmodum patet ex responso S. Poenitentiariae diei 20 Mar- 
tii 1842, probante s. m. Greg. XVI ad Episcopum Namurcensem, quod 
generale esse, idem Tribunal literis diei 10 Decembris 1874 edixit. 
. Haec prae oculis habere debent non modo qui ad S. Sedem pro 
obtinenda aliqua matrimoniali dispensatione recurrunt, sed etiam qui 
ex pontificia delegatione dispensare per se ipsi valent, ut facultatibus, 
quibus pollent, rite, ut par est, utantur. 

Datum ex Aedibus S. C. de Prop. Fide die 9 Maii 1877. 


Hie 

EX 3. CONGR. INDICI 


DECRETUM 


Feria V die 12 Iulii 1877. 


Sacra Congregatio Eminentissimorum ac Reverendissi- 
morum Sanctae Romanae Ecclesiae Cardinalium a SAN- 
CTISSIMO DOMINO NOSTRO PIO PAPAE IX San- 
ctaque Sede Apostolica Indici librorum pravae doctrinae, 
eorumdemque proscriptioni , eapurgationi, ac permissioni 
in universa christiana Republica praepositorum et delega- 
torum, habita in Palatio apostolico vaticano die 12 Iulii 1877 
damnavit et damnat , proscripsit proscribitque , vel alias 
damnata atque proscipta in Indicem Librorum prohibitorum 
referri mandavit et mandat, quae sequuntur. Opera. 
Bombelli Rocco, L'Infallibilità del Romano Pontefice ed il 

Concilio ecumenico Vaticano, dialogo fra un Teologo ed 
un Razionalista. — Milano, tip. del libero pensatore 
F. Garelli 1872. 

— Storia critica dell’ origine e svolgimento del Dominio Tem- 
porale dei Papi, scritta su documenti originali ed au- 
tentici. — Roma, dai tipi della tipografia romana 1877. 

Catéchisme catholique. — Berne Imprimerie Jent et Reiuert 

. 1876. 

L’ Église et la République avec une préface par Corentin 
Guyho Député. — Paris. 

Causes intérieures de la faiblesse extérieure de l'Église en 
1870. — Rome, Imprimerie de J. Aureli. (Tomi LX in 
quatuor partes divisi). 

Itaque nemo cuiuscumque gradus et conditionis praedicta 

Opera damnata atque proscripta, quocumque loco, et 

." quocumque idiomate, aut in posterum edere, aut edita 

legere vel retinére audcat , sed locorum | Ordinariis , 

aut haereticae pravitatis InQquisitoribus ea tradere te=- — 

neatur sub poenis în indice librorum vetitorum indictis. 

Quibus SANCTISSIMO DOMINO NOSTRO PIO PA- 

PAE IX per me infrascriptum S. I. C. a Secretis re- 

latis, SANCTITAS SUA Decretum | probavit, et pro- 
mulgari praecipit. In quorum fidem etc. 

Datum Romae die 17 lulii 1877. 


ANTONIUS CARD. DE LUCA praefectus. 


Fr. Hieronymus Pius Saccheri Ord. Praed. 
S. Ind. Congreg. a Secretis. 


Loco K Sigilli. 
Die 22 Iulii 1877 ego infrascriptus magister Cursarum 
testor supradictum | Decretum affixum et LIRA 


fuisse in Urbe. 


Philippus Ossani Mag. Curs. 

EX S. RITUUM. CONGREGATIONE 


AMBIANEN. 


R. D. Leo Deschamps Canonicus et Magister Caeremo- 
niarum in Cathedrali Basilica Ambianensi nomine tum Rmi 
Episcopi tum Capituli Cathedralis insequentia dubia Sacrorum 
Rituum Congregationi enodanda humillime proposuit, nimirum: 

Dubium I. An Thurificatio altaris in quo asservatur San- 
ctissimum Sacramentum, quando est distinctum ab altari Cho- 
ri, sit praeceptiva quando Vesperae canuntur a simplici pre- 
. sbytero vel Canonico? 

Dubium II. An talis obligatio adsit quando Vesperae ce- 
lebrabuntur ab Episcopo? 

Dubium III. In casu affirmativo etiam pro Episcopo qui- 
nam sint Ministri qui in eiusmodi casu illum comitari de- 
beant? 

Dubium IV. An altare debeat thurificari ad ENTES 
quando Laudes canuntur?. 

Sacra porro eadem Congregatio, audita sententia in scri- 
ptis alterius ex Apostolicarum Caeremoniarum Magistris , 
propositis Dubiis respondendum censuit: 

Ad I. Affirmative, et dentur Decreta in una Beneventana 
diei 5 Septembris 1648 ad III et in una Nullius Dioeceseos 
et Provinciae Treviren. sub die 19 Septembris 1655 ad 1. 

Ad II et III. Servetur Caeremoniale Episcoporum. 

Ad IV. Negative. Atque ita rescripsit et servari mandavit. 

Die 30 Augusti 1876. 


C. Episc. Ostien. et Velitern. Card. PATRIZI, S. R. C. Praef. 
Plac. Ralli S. R. C. Secretarius. 

Decreta quae citantur in responsione ad Dubium I. in una 
Ambianen. die 30 August. 1876, quaeque extracta sunt 
ex avthenticis Regestis Sacrorum Rituum Congregatio- 
nis sunt sequentia, nimirum: 


BENEVENTANA. indiani Beneventanus supplicavit 
declarari... ad 3 An SS. Eucharistiae Sacramentum, quod inter 
Vesperarum Divina peculiari custoditur Sacello, thurificandum 
sit? Et Sacra Rituum Congregatio « in casu proposito SS. Eu- 
charistiae Sacramentum thurificari mandavit.» Die 5 Septem- 
bris 1648. 


NuLLIUs Dioecesis ET Provinciae TREVIREN. — Una pars 
Capituli, et Canonicorum Collegiatae S. Diodati Lorenae Pro- 
vinciae Treviren. exhibuit in S. R. C. supplicem sbelum in- 
frascripti tenoris.. 

« Nell i insigne Collegiata Chiesa di S. Diodato in Tonia; 

» si praticano alcune ceremonie.. . differenti e repugnanti al Rito 
» Romano, e sono le seguenti: l. Incensare alla gran Mes- 
» sa, e alli Vesperi solenni, oltre l’ Altare Maggiore, molti 
» altri Altari piccoli, dove non vi sono nè Croci nè luminari...» 
Et eadem S. R. C. ad removendos abusus Caeremoniarum 
contra formam Ritualis Romani, et tollendas controversias 
quae inter ipsos Canonicos quotidie oriuntur, utque omnia 
reducantur ad formam ritus S. Romanae Ecclesiae, declara- 
vit ut infra: S 

Ad I. Ad Missam thurificari tantum debet Altare, in quo 
cantatur Missa. Ad Vesperas vero Altare, ubi asservatur 
SS. Sacramentum et Altare chorale, coram quo decantaniur 
Vesperae, nisi esset idem in quo SS. Sacramentum asserva- 
iur, quia in hoc casu unum hoc Altare tantum thurificari 
debet; in utroque tamen Altari debent esse luminaria, et 
Crux. 

Die 19 Septembris 1665. 

lta reperitur in Actis et Regestis Secretarias Sacrorum 

Rituum Congregationis. In quorum fidem etc., ex eadem Se- 
cretaria hac die 1 Septembris 1876. | 


Pro R. P. D, Praco Ratti Secretario 


Loco 3f Sigilli 
losephus Ciccolini, Substitutus. 


. DECRETUM 


. Murana seu Compsana Beatificationis et Canonizationis Ven. Servi 
Dei Fr. Gerardi Maiella Laici professi ex Congregatione San 
ctissimi Redemptoris. 


SUPER DUBIO 


An constet de Virtutibus Theologalibus Fide, Spe et Caritate in 
Deum et Proximum, nec non de Cardinalibus Prudentia, 
Iustitia, Fortitudine et Temperantia earumque adnexis, in 
gradu heroico, in casu et ad effectum de quo agitur ? 

Venerabilis Servus Dei Gerardus Maiella inter fratres laicos 

Congregationis SSmi Redemptoris exceptus ab ipso S. Alphonso 

Institutore, ut hic sanctitate vitae, zelo et doctrina omnibus fa- 

miliae suae Alumnis, ita ille confratribus laicis simplicitate 

cordis ac mira obedientia praefulsit. Ortus is Muri in Lucania 
octavo Idus Aprilis anni MDCCXXVI ex honestis ac pauperibus 
parentibus, ab iisque educatus in timore Domini, cum sortitus 
esset animam bonam, ab ipsa pueritia indubia praetulit futurae 
sanctitatis indicia: innocentia siquidem morum, orationis studio, 
abstinentia, ac multimoda carnis maceratione 'arduam christia- 
nae perfectionis semitam alacrioribus continuo gressibus incessit. 
 luvenilibus annis partim sarcinatoriae artis exercitio, partim 
famulatum exhibendo, arctum, quem sibi quaeritavit; victum cum 
egenis sollicite partiebatur. At desiderio flagrans sese totum 

Christo mancipandi sub suavi obedientiae iugo, inter laicos Con- 

gregationis SSmi Redemptoris admissus fuit. Tyrocinium agens in 

Collegio Iliceti, disciplinae observantia omnibus exemplum prae- 

buit, ac anno MDCCLII ferventi spiritu exultans in Domino pro- 
fessionem edidit. Post biennium in domum Capitis Silari missus, 
humilibus officiis naviter functus est, iisque libentius quo essent 
viliora, comes interdum Missionariis, vel ad stipem corrogandam 
designatus, ubique animarum saluti exemplo vitae, assidua 
oratione, et exhortationibus pro modulo suo prodesse studuit. Im- 
maculatus ambulans in lege Domini, toto corde exquisivit eum; 
poenitentiae namque austeritate corpus suum hostiam viventem, 
mirabili vero obedientia, quae omnes virtutes perficit, animam 
suam hostiam Deo placentem iugiter exhibuit. Ita porro totus 
in Deo, qui Caritas est, ipse mansit, et Deus in eo. Consumma- 
tus itaque in brevi laboribus, et iam coelo maturus, trigesimo 
aetatis anno nondum exacto, gravi phthisis morbo decubuit, 
eiusque cruciatus et molestias mira sustinuit patientia, ac tan- 
dem caritate. aestuans Sacramentis refectus, die et hora quam 
praedixerat, placidissime in Domino conquievit anno MDCCLV 
in festo S. Teresiae, quam uti Patronam pientissime excoluerat. 

Sanctimoniae famam, quam Venerabilis Gerardus in vivis 
agens sibi conciliaverat, pretiosa eiusdem mors ita confirmavit, 
ut Sanctus ipse Alphonsus collectis in re monumentis vitam con- 
servi sui descripturus iam esset, cum ad coelestem patriam 
evolavit. Quae quidem sanctitatis fama annorum decursu magis 
magisque inclaruit, proindeque Ven. Servi Dei Introductionis 
Causae Cominissionem SSmus D. Noster PIUS PAPA IX. decimo 
quinto calendas septembris anni MDCCCXXXXVII propria 
manu signavit. Absolutis postmodum actis in gravissimo huius- 
modi iudicio praescriptis, institutum primo fuit examen super 
heroicas Ven. Gerardi virtutes in Antepraeparatorio Conventu 
quarto Idus Martii anni MDCCCLXXII. Insequenti autem anno 
quarto Nonas Martii denuo discussa fuit eius Virtutum  praestan- 
tia in Praeparatoria Congregatione. In  Generalibus tandem 
Comitiis coram SSmo D. N. PIO PAPA IX. in Palatio Apo- 
stolico Vaticano, undecimo calendas Maii anni MDCCCLXXIV, 
Reverendissimus. Cardinalis Aloisius Bilio Episcopus Sabinen. et 
Causae Relator proposuit dubium « An constet de Virtutibus 
Theologalibus et Cardinalibus, earumque adnexis Ven. Servi Dei, 
in gradu heroico, in casu et ad effectum , de quo agitur? » Ac 
singuli Patres Consultores, deinde Reverendissimi Cardinales 

Sacrorum Rituum Congregationi praepositi suffragium pronuncia- 
runt. Attamen SSmus Dominus Noster gravitatem iudicii. animo 
reputans, antequam sententiam ediceret, hortatus. omnes est ut 
divini luminis opem incessanter a Domino postularent. Iteratis 
itaque in humilitate spiritus ad Deum precibus, supremum pro- 
ferre iudicium constituit in Festo sacratissimi Cordis Iesu Chri- 
sti, quinta nimirum die ab auspicatissima solemnitate Quinqua- 
gesimi Anniversarii Episcopalis suae Consecrationis, ad quam 
celebrandam tanta Romam confluxit ex universo Catholico orbe 
.peregrinorum multitudo, publicum ac unanime gratulationis, fi” 
delitatis ac devotionis testimonium erga S. Petri Cathedram eius- 
que Successorem oblatura. Summus igitur Pontifex, postquam 
salutarem hostiam pientissime litavit, in nobiliorem aulam Vati- 
canam arcessivit Rinum Cardinalem Aloisium Bilio Episcopum Sa- 
binensem, Sacrorum Rituum Congregationi Praefectum et Causae 
Relatorem, una cum R. P. Laurentio Salvati S. Fidei Promotore, 
meque infrascripto Secretario, iisque adstantibus pronunciavit: 
Ita constare de Virtutibus Theologalibus et Cardinalibus earum- 
que adnexis in gradu heroico Ven. Servi Dei GERARDI MAIELLA 
Laici professi ex Congregatione SSmi Redemptoris, ut procedi 
possit ad ulteriora, nimirum ad. discussionem quatuor Miracu- 
lorum. — Hoc autem Decretum in Sacrorum Rituum Congrega- 
tionis acta refefri, atque evulgari mandavit sexto Idus Iunii 
anni MDCCCLXXVII. : 


A. EPISCOPUS SABINEN. CARD. BILIO S. R. C. PRAEF. 
LocoxfSigilli 


PLacinpus RaLLi S. R. C. SECRETARIUS. 

Piotavien. Beatificationis et Canonizationis Ven. Servi Dei Andreae 
Huberti Fournet Sacerdotis fundatoris Congregationis Filiarum 
Crucis vulgo Sororum Sancti Andreae. 


Quartodecimo Kalendas Novembris Anni 1871 quum 
Sanctissimus Dominus Noster PIUS PAPA IX benigne 
indulserit, ut de Dubio Signaturae Commissionis Intro- 
ductionis Causae Servi Dei Andreae Huberti praelati age- 
retur in Congregatione Sacrorum Rituum Ordinaria ab- 
sque interventu et voto Consultorum, licet non elapso 
Decennio a die praesentationis Processus Ordinarii in 
Actis Sacrorum Rituum Congregationis, et Scriptis eius- 
dem Servo Dei non perquisitis et examinatis, subscri- 
ptus Cardinalis eidem Sacrae Congregationi Praefectus 
et Causae Relator ad instantiam R. D. Francisci Virili 
Alumni Congregationis Pretiosissimi Sanguinis Domini 
Nostri Iesu Christi Missionari Apostolici, et huius Causae 
Postulatoris constituti, attentis Postulatoriis Litteris non- 
nullorum Sanctae Romanae Ecclesiae Cardinalium, alio- 
rumque Virorum Ecclesiastica, vel civili dignitate illu- 
strium, in Ordinariis Sacrorum Rituum Comitis ad Vati- 
canum hodierna die coadunatis sequens Dubium discu- 
tiendum proposuit: An sit signanda Commissio Introdu- 
ctionis huius Causae in casu et ad effectum de quo agitur? 
Et Sacra eadem Congregatio omnibus maturo examine 
perpensis, auditoque voce et scripto R. P. D. Laurentio 
Salvati Sanctae Fidei Promotore, rescribendum censuit: 
Affirmative, sive signandam esse Commissionem si Sanctissimo 
placuerit. Die 7 Iulii 1877. 

Facta postmodum de praemissis per infrascriptum se- 


304 | DECRETUM . 

cretarium Sanctissimo Domino Nostro PIO PAPA IX 
relatione, Sanctitas Sua sententiam Sacrae Congregatio- 
nis ratam habuit et confirmavit, propriaque manu signavit 
Commissionem Introductionis Causae Ven. Servi Dei An- 
dreae Huberti Fournet praefati. Die 19 eiusdem mensis et 
anni. | 

A. Ep. SABIEN. Card. Buro S. R. C. PRAEP. 


Luco > Sigilli i 
Placidus Ralli S. R. C. Secretarius 


Augustana in Pedemonte confirmationis Cultus ab immemorabili tem- 
pore praestiti Servo Dei Vullermo De Leaval Parocho Moriacii 
Beato nuncupato. 


In Ordinario Coetu Sacrorum Rituum Congregationis 
subsignata die ad Vaticanum coadunato per me subscriptum 
Cardinalem huius Causae Ponentem proposito Dubio — An 
Sententia, lata àb Augustensi Episcopo super Cultu ab im- 
memorabili tempore praestito Servo Dei Vullermo de Leaval 
praefato, seu super casu excepto a Decretis Sa. Me. Ur- 
bani Papae VIII sit confirmanda in casu et ad effectum 
de quo agitur ? 

Sacra eadem Congregatio, omnibus maturo examine per- 
pensis auditoque voce et scripto R. P. D. Laurentio Salvati 
Sanctae Fidei Promotore, rescribendum censuit Affirmative, 
seu sententiam esse confirmandam. Die 3. Februarii 1877. 

Quibus per infrascriptum Secretarium Sanctissimo Domino 
Nostro Pio Papae IX fideliter relatis, Sanctitas sua Rescri- 
ptum Sacrae Congregationis ratum habuit et confirmavit. Die 
decima quinta Februarii iisdem mense et anno. 


A. EP. SABINEN. CARD. BILIO S. R. C. Pnarr. 


Plac. Ralli S. R. C. Secretarius. 
Loco 9 Signi 

EX ACTIS CONSISTORIALIBUS 


NOMINATIONES EPISCOPORUM ET ECCLESIARUM DESCRIPTIONES, 
QUIBUS SUNT PRAEPOSITI. 


Die 21 Septembris 1877 


Sanctissimus hac mane tradere disposuit Galerum Cardinali- 
tium, in Palatio Apostolico Vaticano, Etno atque Rino D. Cardi- 
nali Emmanueli Garcia Gil, ex Ordine Praedicatorum, Archie- 
piscopo Caesaraugustano, creato et publicato die 12 Martii 
1877. Novus Cardinalis coram Eihis, Ordinum Capitibus etc. 
emisit, de more, iuramentum. 

Cum Sanctitas Sua in Aulam consistorialem pervenisset, 
duo Cardinales Diaconi seniores introduxerunt novum Colle- 
gam apud Tronum Pontificium; ibique iste genuflectens atque 
praescripta recitata formula, Galerum rubrum e manibus Bea- 
titudinis Suae recepit. 

Exclusis ab Aula omnibus, qui locum ibi habere nequeunt, 
quum Eus Cardinalis Asquini titulum dimisisset S. Stephani. 
in Coelio Monte, atque optavisset vacantem Titulum S. Lau- 
rentii in Lucina; et quum os, de more, clausisset Sanctitas 
Sua Eo Cardinali Garcia Gil, contulit, modis usitatis, offi- 
cium Camerarii S. R. Ecclesiae Eno atque Rino Cardinali 
Ioachimo Pecci. 

Deinde Sanctissimus sequentes proposuit Ecclesias: 


METROPOLITANAM ECCLESIAM FIR- 
MAN. vacan. per obitum clar. me. 
Philippi S. R. E. dum viveret Pre- 
sbyteri Cardinalis De Angelis ultimi 
illius Archipraesulis extra romanam 
curiam defuncti; ad quam translatus 

Acta Tom. X, fase. CXV. 


est R. P. D. Hamilcar Malagola, cuius 
qualitates ab Apostolica Sancta Sede 
adprobatae fuere, cum de mense 
Iunio praeteriti anni Asculanae Ec- 
clesiae in Piceno praefectus fuit. 
Firnum ac Firmium , Piceni 
20 

civitas, haud longe ab oris Adriaci 
maris in colle aedificata, triplicis 
fere milliarii est ambitus, bismille 
domos, et ultra undecim mille 
complectitur incolas. 

. Metropolitana Ecclesia , optimi 
aedificii , Beatissimae semperque 
Virginis Mariae in Coelum Assum- 
ptae titulo gloriatur, et quatuor 
eidem suffragantur Episcopi. 

Eius Capitulum quatuor recenset 
Dignitates, quarum prima post pon- 
tificalem Archidiaconatus, duodecim 
cum theologo ac poenitentiario Ca- 
nonicos, sex Beneficiarios Praeben- 
datos, quatuor Mansionarios, aliosque 
Presbyteros et Clericos divinis in- 
servientes. 

Animarum cura non exercetur 
in praefata Metropolitana. 

Praeter Metropolitanam in ipsa 
civitate novem parochiales Ecclesiae 
recensentur baptismali fonte muni- 
tae, quarum una sub invocatione 
Sancti Michaelis Archangeli est etiam 
Collegiata, octo virorum et quinque 
mulierum monasteria, duo conser- 
vatoria, plura laicorum sodalitia, 
hospitale, mons pietatis et semina- 
rium. 

Archidioeceseos ambitus ad fere 
centum milliaria protenditur et ultra 
sexaginta sub se complectitur loca. 

CATHEDRALEM ECCLESIAM CLODIEN. 
vacan. per dimissionem a R. P. D. 
Sigismundo e Comitibus Brandolini- 
Rota ultro libenterque in manibus 
SANCTITATIS SUAE peractam, ab 
EADEMQUE admissam ; ad quam 
translatus fuit R. P. D. Ludovicus 

Marangoni Ordinis Minorum Con- 
ventualium S. Francisci, cuius qua- 
litates ab Apostolica Sancta Sede 
adprobatae fuere, cum de mense 
Decembris 1874 ad Ecclesiam Gor- 
tynensem evectus fuit. 

Clodia Fossa,postea Clugia, urbs 
Veneti in insula parva maris Adria- 
tici sita, duplicis milliarii cum di- 
midio est ambitus, bis mille fere 
continet domos , eamque ultra vi- 
ginti quinque mille incolunt cives 
catholici. 

Cathedralis Ecclesia, satis ampli 
ac moderni aedificii, Assumptionis 
Biae Virginis Mariae titulo gloria- 
tur, nullius eget reparationis, atque 
Venetiarum Patriarchae suffragatur. 

Eius Capitulum tres recenset. 
dignitates, quarum post pontifica- 
lem prima Archidiaconatus, octo 
cum thelogo ac poenitentiario Ca- 
nonicos , aliosque Presbyteros et 
Clericos divinis inservientes. 

Penes Capitulum extat animarum 
cura, quam Presbyter ipsamet ex- 
ercet in Cathedrali. 

Duae aliae recensentur Clodiae 


 paroeciales Ecclesiae baptismali fon- 


te munitae , duplex virorum reli- 
giosa domus, pro puellis conserva- 
torium, aliquot laicorum sodalitates, 
mons pietatis , hospitale et semi- 
narium. 

Dioeceseos ambitus ad sexaginta 
fere milliaria protenditur et plura 
sub se complectitur loca. 

CATHEDRALEM ECCLESIAM ÁLBIN- 
GANEN. vacan. per obitum bo. me. 
Petri Anacleti Siboni ultimi illius 

Episcopi ‘extra romanam curiam 
defuncti; ad eamdem promotus est 
‘R. P. D. Caietanus Alimonda ex 
legitimis , catholicis , honestisque 
parentibus Genuae progenitus et in 
quinquagesimo nono aetatis suae 
anno constitutus. Presbyteratus or- 
. dine et in sacra theologia dudum 
doctorali laurea donatus, in eccle- 
siasticis obeundis functionibus, prae- 
sertim in verbi Dei praedicatione 
sedulo incubuit. Inter Genuensis 
Athenaei collegiales Doctores ad- 
scitus , Congregationi adscriptus 
S. Karoli pro missionibus sacris in 
civitate et in pagis peragendis, 
Moderatoris officio in maiori semi- 
nario Genuensi plures per annos 
perfunctus est. Prima Praepositi 
dignitate in metropolitano Capitulo 
Genuensi hactenus cohonestatus ac 
inter SANCTITATIS SUAE Praela- 
tos Domesticos adnumeratus fuit. 

` Albingaunum civitas Liguriae 
litoralis ad amnem Rutulam in pla- 
nitie aedificata in suo unius et ultra 
milliarii ambitu quadringentas enu- 
merat domos, eamque sex pene 
mille incolunt cives. 

Cathedralis Ecclesia satis am- 
plae et antiquae structurae, S. Mi- 
chaelis Archangeli titulo gloriatur, 
nullius magni momenti eget repa- 
rationis atque Archiepiscopo lanuen- 
si suffragatur. 

Eius Capitulum tres recenset 
dignitates, quarum post pontificalem 
prima Archidiaconatus , octodecim 
. cum theologo ac poenitentiario Ca- 
nonicos , quosdam  Capellanos de 

Massa, aliosque Presbyteros et Cle- 
ricos divinae rei operam navantes. 

Per secundam Archipresbyteri 
dignitatem animarum cura ipsamet 
exercetur in Cathedrali. 

Altera praeterea reperitur Al- 
bingauni paroecialis Ecclesia, quae 
et Collegiata sub titulo Bmae Vir- 
ginis Mariae in Fontibus, duae pro 
viris religiosae domus, laicorum so- 
dalitas, nosocomium et seminarium; 
mons autem pietatis desideratur. 

Dioeceseos ambitus satis late 
patet , et octoginta fere sub se 
complectitur loca. 

CATHEDRALEM EccL. ASCULAN. 
in Piceno vacan. per translationem 
R. P. D. Hamilcaris Malagola ad 
Metropolitanam Sedem Firmanam; 
cui praepositus fuit R. D. Bartho- 
lomaeus Ortolani ex legitimis, ca- 
tholicis, honestisque parentibus Ra- 
vennae progenitus et in tricesimo 
octavo aetatis suae anno constitutus, 
Sacro Presbyteratus ordine dudum 
insignitus, in ecclesiasticis functio- 
nibus obeundis,praesertim utriusque 
sexus sacramentales confessiones ex- 
cipiendo, Deique verbum praedi- 
cando sedulo incubuit. Maioris se- 
minarii Ravennatensis vices agens 
Rectoris, ac inibi latinae ac italicae 
linguae, nec non humaniorum lite- 
rarum Magister adlectus , minoris 
quoque seminarii Director spiritualis 
effectus et in cellegiis puerorum 
ac puellarum tradidit catecheses. 
Romae inter alumnos seminarii 
SS. Apostolorum Petri et Pauli pro 
exteris missionibus cooptatus , ac 

Missionarius Apostolicus renuntiatus, 
pro civitate ac dioecesi Asculana 
in Piceno Vicarii in spiritualibus 
Generalis munere hucusque per- 
functus est. 

Asculum Piceni civitas, in collis 
declivio ad Truenti fluminis radices 
aedificata, triplicis circiter milliarii 
est ambitus, bis mille fere domos, 
et ab ultra septemdecim millibus 
inhabitatur incolis. 

Cathedralis Ecclesia , Basilicae 
titulo cohonestata , Assumptionis 
Bñae Virginis Mariae, ac S. Emyg- 
dii primi eiusdem civitatis Epi- 
scopi, Martyris, ac praecipui Patroni 
titulo gloriatur, amplum satis atque 
elegans praefert aedificium , et A- 
postolicae Sanctae Sedi est imme- 
‘ diate subiecta. 

Eius Capitulum unicam Archi- 
diaconatus recenset dignitatem,duo- 
decim Canonicos cum theologo ac 
poenitentiario , duodecim insuper 
Beneficiatos-Mansionarios , aliosque 
Presbyteros et Clericos rei divinae 
operam navantes. 

Penes Capitulum extat habitualis 
animarum cura quam Vicarius per- 
petuus. ab alio Presbytero adiutus 
ipsamet administrat in Cathedrali. 

Ündecim praeterea recensentur 
Asculi paroeciales Ecclesiae bapti- 
smali fonte munitae , et quinque 
succursales, novem item virorum 
et sex mulierum monasteria , con- 
servatorium, orphanotrophium,non- 
nullae laicorum sodalitates, aliaque 
loca pia, hospitale, duo pietatis 
montes, atque seminarium. 

Dioeceseos ambitus ad plura 
milliaria protenditur, atque centum 
septuaginta quinque sub se com-: 
plectitur paroecias, et alias quin- 
quaginta Neapolitano in agro. 

CATHEDRALEM EccLEsiAM LINGO- 
NEN. vacan. per obitum bo. me. 
Ioannis lacobi Antonii Guerrin ul- 
timi illius Episcopi extra romanam 
curiam defuncti; ad quam, ad no- 
minationem perillustris Viri Mauritii 
de Mac-Mahon Gallicae reipublicae 
Praesidis, evectus est R. P. D.Guil- 
lelmus Bouange ex legitimis, catho- 
licis, honestisque parentibus in ci- 
vitate Aurillac dioeceseos Sancti 
Flori progenitus et sexagesimum 
tertium aetatis suae annum super- 
gressus. Sacro Presbyteratus ordine 
dudum insignitus , in ecclesiasticis 
obeundis functionibus navam im- 
pendit operam. A Secretis Antisti- 
tis S. Flori adlectus , in Vicarium 
Generalem pro dioecesi Augusto- 
dunensi assumptus, in urbe patria 
Parochus ad S. Geraldi templum 
hucusque renuntiatus, et inter SAN- 
CTITATIS SUAE Pronotarios Apo- 
stolicos  supranumerarios adscitus 
est. | 

Lingonensis civitas in provincia 
Matronae Superioris, Département 
de la Haute Marne , sita ac supra 
verticem montis aedificata, a decem 
circiter millibus inhabitatur catho- 
licis incolis sub temporali Gallico 
gubernio. 

Cathedralis Ecclesia invocatione 
gaudet S. Mametis Mart., atque Lug- 
dunensi Archiepiscopo suffragatur. 

Novem Canonici titulares con- 
stituunt Capitulum Cathedrale, plu- 
res insuper adsunt Presbyteri, Cle- 
rici, atque pueri a choro vocati , 
qui cum seminarii alumnis festis 
diebus officiis divinis dant operam. 

Per Canonicum-Archipresbyte- 
rum a quatuor Vicariis adiutum 
animarum cura ipsamet exercetur 
in Cathedrali. 

Altera praeterea reperitur in 
urbe Lingonensi Curionalis Ecclesia 
baptismali fonte ornata, duplex vi- 
rorum monasterium, quaedam mu- 
lierum religiosae domus , aliquot 
laicorum sodalitates, bina hospitalia, 
atque magnum et parvum semina- 
rium; mons autem pietatis deside- 
ratur. 

Dioeceseos ambitus totam pro- 
vinciam Matronae Superioris com- 
plectitur, et plura sub se continet 
incolarum millia. 

CATHEDRALEM ECCL. ADIACEN. 
vacan. per obitum bo. me. Fran- 
cisci Xaverii Andreae de Gaffory 
ultimi illius Episcopi extra roma- 
nam curiam defuncti; cui ad no- 
minationem perillustris Viri Mauritii 
de Mac-Mahon Ducis Magentae, Gal- 
licae Reipublicae Praesidis, prae- 
positus est R. D. Paulus Matthaeus 
de la Foata ex legitimis, catholicis, 
honestisque parentibus in pago A- 
Zilone nuncupato Adiacensis dioe- 
ceseos progenitus et sexagesimum 
aetatis suae annum supergressus. 
Sacro Presbyteratus ordine dudum 
insignitus, in functionibus peragen- 
dis ecclesiasticis. sedulo incubuit. 

Dioecesano in seminario Professorem 
agens, et Cortinensi in urbe Paro- 
chus adlectus, pro civitate ac dioe- 
cesi Adiacensi Vicarius in spiritua- 
libus Generalis constitutus, hucusque 
autem illa Sede vacante Capitularis 
Vicarius renunciatus est. 
Adiacium urbs maritima Corsi- 
cae, in ora occidua illius insulae 
posita, pulchra, commercioque flo- 


rens cum portu capaci, ab ultra 


quindecim millibus inhabitatur ca- 
tholicis incolis sub temporali galli- 
co dominio. 

Cathedralis Ecclesia Binae Vir- 
ginis Mariae in coelum Assumptae 
titulo cohonestata, corinthiam prae- 
fert structuram , atque Aquensi 
Archiepiscopo suffragatur. 

Eius Capitulum novem conflatur 
Canonicis, queis alii adiunguntur 
Presbyteri, duo chori Vicarii, Clerici, 
pueri de choro ac solemnibus die- 
bus alumni seminarii divinis inser- 
vientes. 

Per Parochum-Archipresbyterum, 
a duobus Vicariis adiutum, anima- 
rum cura ipsamet exercetur in 
Cathedrali. 

Altera praeterea reperitur Ad- 
iacensi in urbe paroecialis Ecclesia 
baptismali fonte munita , duplex 
pro mulieribus religiosa domus, 
duplex hospitale, aliquot laicorum 
sodalitates, ac parvum et magnum 
seminarium ; mons vero pietatis 
desideratur. | 

Dioeceseos ambitus ad quingenta 
fere milliaria protenditur, totamque 
sub se complectitur Corsicae insu- 

lam , ac biscentum quinquaginta 
incolarum millia. 

CATHEDRALEM ECCLESIAM S.FLORI 
vacan. per obitum bo. me. Petri 
Antonii de Compignac ultimi illius 
Episcopi extra romanam curiam 
defuncti ; cui, ad nominationem. 
perillustris Viri Mauritii de Mac- 
Mahon Ducis Magentae, Gallicae rei- 
publicae Praesidis, praepositus est 


R. D. Franciscus Maria Ambrosius - 


Beniaminus Baduel ex legitimis, 
catholicis , honestisque parentibus 
in castro Austrac dioeceseos Ruthe- 
nensis progenitus, et in quinqua- 
gesimo nono aetatis suae anno 
constitutus. Sacro  Presbyteratus 
ordine dudum initiatus , in eccle- 
siasticis peragendis functionibus na- 
viter emicuit. Parisiis in paroecia 
S. Rochi Vicarium agens, a Secretis 
Antistitis Mimatensis adlectus, Vi- 
carius Castrensis, et Vicarius Ge- 
neralis ad honores Episcopi Ruthe- 
nensis, hucusque autem in urbe 
Villae Franchae patriae dioeceseos 
Parochus renunciatus est. 

Civitas S. Flori in provincia 
Arverniae, Département du Cantal, 
supra montem aedificata sex mille 
circiter continet incolas, qui omnes 
catholicam religionem profitentur 
sub temporali Gallico dominio. 

Ecclesia Cathedralis satis ampla 
ac decens S. Flori. Episcopi titulo 
gloriatur, mixtam praefert structu- 
ram, atque Bituricensi Archiepisco- 
po suffragatur. 

Octo Canonici titulares consti- 
tuunt eius Capitulum, ubi nonnulli 


EX ACTIS CONSISTORIALIBUS 


praeterea numerantur chori Vicarii, 
aliique Presbyteri et Clerici, qui 
cum seminarii alumnis diebus festis 
rei divinae dant'operam. 

Duae reperiuntur in civitate 
S. Flori Curionales Ecclesiae bapti- 


. smali fonte munitae, duae mulierum 


religiosae domus, hospitale ac tria 
seminaria; mons autem pietatis de- 
sideratur. 

Dioeceseos ambitus totam com- 
plectitur provinciam du Cantal 
nuncupatam, ac plura sub se com- 
plectitur loca , atque biscentum 
triginta incolarum millia. 

CATHEDRALEM ECCLESIAM ELNEN. 
vacan. per obitum bo. me. Iosephi 
Friderici Saivet ultimi illius Epi- 
scopi extra romanam curiam defun- 
cti; cui, ad nominationem perillu- 
stris Viri Mauritii de Mac-Mahon 
Ducis Magentae, Gallicae reipublicae 
Praesidis, praepositus est R. D. Io- 
annes Augustinus Aemilius Garaguel 
ex legitimis, catholicis, honestisque 
parentibus in pago, cui vulgo no- 
men Labruguière archidioeceseos 
Albiensis progenitus et quinquage- 
simum sextum aetatis suae annum 
supergressus. Sacro Presbyteratus 
ordine dudum insignitus, in eccle- 
siasticis obeundis functionibus na- 
viter incubuit. In urbe Mazamet 
Parochus effectus, et hucusque apud 
metropolitanam Sedem Albiensem 
Canonicus-Archipresbyter renuncia- 
tus est. 

Papirianum , seu Perpinianum, 
sedes Episcopi Elnensis, olim Ru- 
scinone nsis Comitatus civitas , ac 


- 

hodiedum caput provinciae Pyre- 
naeorum orientalium , in planitie 
aedificata conspicitur, salubri gaudet 
aere , atque a viginti circiter mil- 
libus inhabitatur catholicis incolis 
sub temporali gallico dominio. 

Cathedralis Ecclesia, satis ampla 
et pulchra , S. loannis Baptistae 
titulo. gloriatur, elegantem praefert 
structuram, atque Albiensi Archie- 
.piscopo suffragatur. 


Octo Canonici titulares, quos ` 


inter theologus ac poenitentiarius, 
constituunt eius Capitulum , quod 
insuper nonnullos recenset Presby- 
teros, queis adiunguntur seminarii 
alumni et pueri de choro divinis 
inservientes. 

‘Per Canonicum-Archipresbyte- 
rum animarum cura ipsamet exer- 
cetur in Cathedrali. 

Quatuor aliae recensentur Per- 
piniani paroeciales Ecclesiae bapti- 
mali fonte, una excepta, munitae, 
nonnullae pro mulieribus religiosae 
domus, aliquot laicorum sodalitates, 
duplex nosocomium, insuper ma- 
gnum, ac in dioecesi parvum se- 
minarium: mons autem pietatis de- 
sideratur. . 

Dioeceseos ambitus totam com- 
plectitur Pyrenaeorum Orientalium 
provinciam , pluraque sub se con- 
tinet loca (1). 


(1) Reliquas eiusdem diei propositiones et Episcoporum nominationes dabi- 


mus proximo insequenti fasciculo. 

SPONSALIUM 
Die 3 Martii 1877. 


CouPENDrUM FacrI. Nondum quadrilustris Nicolaus M. puel- 
lam ardebat Theresiam duos supra viginti annos natam; cuius 
intima utebatur consuetudine, domum illius erebro adire solitus; 
annuentibus puellae parentibus, renuente vero iuvenis patruo 
Sacerdote, a quo pinguem sperabat haereditatem. 

Dum vero puellae parentes rusticarent autumnali tempore, 
occasione arrepta, incautus iuvenis Theresiam defloravit. Pro- 
inde utero gravis effecta, mense Iulio sequioris anni 1866 in lu- 
cem filiam edidit in aliena habitatione; sed assequuta ex puer- 
perio valetudinem, laribus restituitur paternis. Vix tamen qua- 
drimestris effluxerat, post partum, et mulier in Curia Episcopali 
O. astitit, impedimentum ex. defloratione cum promissione 
matrimonii exortum, contra liberum statum Nicolai obiiciens. 

Res diu sub silentio raansit; ast anno 1874 ad puellae 
petitionem resumitur causa; atque expleto processu cum 
examine testium, et defensorum allegationibus, Vicarius Gene- 
ralis O. sub die 17 Iulii 1874 hanc protulit sententiam « defi- 
» nitive sententiamus oppositiones a Theresia M. productas 
» adversus statum liberum Nicolai M. constare, sponsalia 
> inter ipsum et Theresiam valere, et reum ad peracti iudicii . 
» expensas victricl reficiendas condemnamus. » 

Nicolaus apud Archiepiscopum B. appellavit, qui eiusdem 
Dioecesis O. est etiam Administrator. Verum infra mensem 
actorum productionem omnino faciendam in Curia Archiepi- 

scopali, praetermisit; reputans cuilibet officio sese satisfecisse 
ad appellationis validitatem, cum exhibuerit actus appellatio- 
nis Procuratori fiscali Ecclesiasticae Curiae O. Ideoque statim 
ac cognovit sibi peremptam fuisse appeliationem, gravi moe- 
rore captus, nullum ait sibi aliud superesse effugium, ut 
suae conscientiae oneribus novis consuleret, quam ad matri- 
monium, ut aiunt, civile, recursum habere. 

Censuit tamen Archiepiscopus aditum Nicolao patere ad 
beneficium restitutionis in integrum obtinendum apud S. Sedem; 
idque eo magis, quia in actis processualibus decretum Curiae 
O. deest, quo appellatio deserta declararetur, neque pars 
adversa eiusmodi decretum quaesierit. 

Inde Nicolaus recursum habuit apud S. C. C. petens, ut 
nulla atque irrita declararetur sententia Curiae O. sub die 
17 Iuli 1876 prolata. 

De voto, Archiepiscopus requisitus, per suum Vicarium 
retulit: Nicolaum ad matrimonium civile se convertisse ex 
eo quod censuerat nullum superfuisse effugium, nequidem apud 
S. Sedis Tribunalia. Ast oppositione facta per puellam, res 
apud Tribunalia civilia acta est; verum semel atque iterum 
vietor Nicolaus evasit. His nonobstantibus haud matrimonium 
civile iste celebravit sed rem suam ad S. Sedem dirimendam 
detulit, iudicium expectans. 


Disceptatio synoptica. 


IURA PUELLAE. Ex litteris Nicolai ad Theresiam missis 
erui facile potest promissionem matrimonii elicitam fuisse; 
cuius intuitu copiam corporis a puella obtinuit. Nam in 
eisdem litteris prostant vehementes amoris demonstrationes, 
quoniam eaindem puellam appellat tamquam mulierem sibi 
desponsatam. Ad hanc roborandam sponsionem referri viden- 
tur expressiones in eadem epistola adhibitae « quando in aevum 
contuncti erimus » atque aliae, quae ibidem apparent ab 
eodem conscriptae dum rus esset profecturus, ut inter oppo- 
sitiones ex parte ipsius familiae Nicolai exsurgentes, animum 
et constantiam Theresiae obfirniaret. 

Hisce accessit etiam iusiurandum a Nicolao in alia epistola 
emissum. Ipse enim postquam miserabilem suae vitae statum 
et desiderium descripserit abducendi puellam e domo sua, 
quae locus aerumnarum effecta erat, peream, ait, antequam 
te deseram aut -prodere possim! Atque in alio epistolio 
scribebat: scito ergo me nullimode abesse a te longius posse, 
meque paratum esse omnia audere dummodo in aevum 
mea sis. : - 

Insuper certissime videtur matrimonii promissio interces- 
sisse ex alia quoque epistola ad puellae genitorem conscripta. 
In hac enim nedum Nicolaus honestam pandit intentionem in 
familiari consuetudine cum Theresia, imo etiam esse filium 
ilius suscribere non dubitaverit. 

Epistolis recitatis etiam testium depositiones concordant; 
aller enim eorum retulit se audivisse Nicolaum de Theresia 
loquentem dicere « haec uxor mea erit » alius autem quod 
saepe saepius adpromiserit Nicolaus « eamdem in uxorem 
ducere ». Et quum a quodam exortaretur ut honori defloratae 
puellae per matrimonium consuleret, eidem respondit; certio- 
rem, adprecor, fac Theresiam, ut tranquilla permaneat, eo 
quod ipsa erit uxor mea; quod nunc mihi praepeditur a patruo 
meo sub poena haereditatem amittendi. 

Quod si certa apparet promissio matrimonii ex parte Nicolai, 
non minus certa videtur etiam intercessisse ex parte mulieris; 
quae profecto nullo pacto in iacturam suae virginitatis con- 
sentire praesumenda est, nisi et ipsa eamdem ostendisset volun- 
latem, ut exinde consisterent sponsalia, cuius vigore matri- 
monii obligatio hinc inde exurgeret. Ita ex communi sen- 
tentia tradunt Reiffenstuel în fure cam. lib..4 de sponsal. 
S. 3 n. 68; Perez de matrim. disp. 12 lit. de spons. Rota 
decis. 4 n. 3 tit. de spons. cor. Falconieri, aique aliis 
omissis dec. 28 n. 13 apud Cosci de spons. « ibi » Si 
itaque puella consensum praestitit, ut suae virginitatis 
iacluram faceret, utique facto ipso, quod verbis est poten- 
tius, repromissionem praestitit, ac sola spe futuri oblati 
coniugii honesta mulier id gessisse praesumitur. » Quibus 

` porro sponsalibus, una cum virginis defloratione, eorum intuitu 
perpessa, in tuto positis, sponte sua consequitur Nicolaum 
adigi debere in uxorem ducere Theresiam prouti in re notis- 
sima, post text. in cap. 1 de adult. unanimiter docent Do- 
ctores, de quorum sententia concludit Rota Rom. in praecit. 
Dec. 28 n. 15. « ibi » Quoties ineundi coniugii promissio 
ex parte viri praecessit, tunc siquidem quemadmodum mulier 
ex parte sua tradendo suum corpus contractum implevit, 
atque perfecit, ita vir ab illo resilire non potest, sed prae- 
cisam obligationem habet polliciti matrimonii servare fidem.» 

Iura NicoLar. Nicolaus autem mulieris petitionem im- 
pugnans, ait: nil sibi officere quod offenderit in impedimen- 
tum rei iudicatae ex sua negligentia; quia omisit ignorans 
quod onus eiusmodi sibi incumberet, non vero Procuratori 
Fiscali ad quem transmiserat appellationem, et quod idem 
procurator nullatenus impleverit hoc officium. Ambigi tamen 
nequit se adhibuisse diligentiam, cuius tunc capax fuit, ut 
appellationis iudicium suum obtineret cursum. Ast quum de 
ignorantia agatur, quae ordinis iudiciarii ritus respicit, facile 
fatalium rigor temperari solet, quando diligentia aliqua inter- 
venerit ex parte appellantis, uti scitissime animadvertit Card. 
De Luca de Iud. disc. IT n. 24 « ibi » nimium asperum 
atque exhorbitans videbatur, ut de adeo praeiudiciali negli- 
gentia imputari deberet ille, qui adhuc incertus erat, an 
demandanda esset impeditio in vim illius decisionis, quae 
adhuc edita non erat. Solet autem iste rigor (qui vere de 
iudaismo sapere videtur) de facile temperari, quoties constet 
quod aliquae diligentiae ex parte appellantis fuerint adhi- 
bitae. » Quapropter si ignorantia haec rationabilem praebeat 
causam, qua temperato iuris rigore, fatalium cursus interci- 
peretar, multo quidem magis suadere videtur, ut saltem be- 
neficium restitutionis in integrum adversus rem iudicatam 
indulgeatur eidem iuxta monitum praelaudati iurisconsulti in 
cit. disc. 37 n. 33 « ibi » « aut igitur de impedimento 
singulari et privalo, cuius iustificatio pendeat a parti- 
cularibus facti circumstantiis, ut est illud infi*milatis vel 

paupertatis etc. aut iustae ignorantiae; et tunc currat qui- 
dem tempus, sed subveniendum sit cum extraordinario 
remedio restitutionis in integrum. 

Aggrediens auteni Nicolaus causae meritum, sategit, ceu 
in prima iudicii sede, ut in propatulo poneret mulieris deho- 
nestatem ante copulam cum ipso habitam. Retulit hinc 
rescivisse a teste, fide digno, quod Theresia, quum novem aut 
decem annos haberet, quadam nocte dum ipsa cum genitoribus 
rusticaretur, ex obiurgatione matris indignata, e domo aufugit. 
Et biduo vel triduo postquam domum reversa est confiteri non 
erubuit totam transesisse noctem cum iuvene; qui tamen 
asseruit scandalum ab ea non recepisse, quinimo putare puellam 
honestate praeditam. 

Neque puellae parentes intimae consuetudini cum Nicolao 
ostaculum unquam posuerunt; imo amores probe scientes 
haud dubitarunt rus proficisci, una Theresia domi relicta 
cum fratre parvulo. Et Archiepiscopus autumavit nil cura- 
visse parentes puellae honestatem, quamvis eis innotesceret 
Nicolaum, ex desiderio patris, statum ecclesiasticum sequi, et 
sacris iam indui vestimentis. Proindeque dum Theresiae hone- 
stas exulet, in tenues abiit auras praesumptio repromissionis 
ex parte mulieris; ideoque deficiente promissione et repros- 
missione contractus sponsalitius evanescit. 

Adiici hisce omnibus debet deliberata ac firma voluntas 
in qua Nicolaus persistit cooptandi sibi in matrimonium 
aliam mulierem; ita ut impossibilis evaserit cum Theresia recon- 
ciliatio. Id asserit etiam Vicarius Generalis adiiciens absonum 
videri Nicolaum inire civile matrimonium, dum ad religiosis- 
simam pertineat familiam. Ex alia autem parte, obfirmavit Ar- 
chiepiscopus, potius quam intuitu vel fiducia futuri matrimonii, 
magis ultionis spiritu permotam fuisse mulierem dum coniugium 
Nicolai cum alia muliere adversata est. Ex quo idem Antistes 
votum emisit dicens; quum mulier irrationabiliter invita sit, 
donari Nicolao quidem posset libertas aliam in uxorem ducen- 
di, iniuncto eidem onere damna illata compensandi, nec non 
proli, ex illicito eorumdem commercio natae, alimenta prae- 

standi. Quibus ex parte viri i facto exploratis, ad coactio- 
nem matrimonii ab eo removendam, recolere facile est ea quae 
in iure exposita sunt in simili causa contemporanea Andrien. 
remotionis impedimenti quoad hunc iuris articulum et prae- 
sertim in S. Quibus ex doctrina Rotae Rom. in Amerina 
sponsalium 15 Maii 1841 S. 6 coram Quaglia « ibi » 
Vicissim vero satis validae visae sunt causae per Vincentii 
Oratores adductae, ob quas reluctatur matrimonium contra- 
here. Occurrit animorum dissociatio exorta ante litis ini- 
tium quaeque per hanc litem recrudescit; occurrit propin- 
quorum, atque praesertim Vincentii matris harum nuptia- 
rum improbatio; ac demum occurrit Vincentii animum adie- 
cisse ad aliam mulierem, ac cum ea matrimonium prae- 
parasse; quae quidem causae etiam seiunctim satis sunt ad 
excludendam coactionem perpendit Rota. » 

Quibus in medio productis quaesitum est quonam responso 
essent dimittenda 


Dubia. 


I. An concedenda sit restitutio in integrum iùn casu. 

Et quatenus affirmative. 

II. An et quomodo sententia Curiae O. sit confirmanda 
vel infirmanda in casu. 

ResoLuTIo. Sacra Cong. Concilii, causa discussa sub 
die 3 Martii 1877, censuit respondere. 

Ad I. afirmative. 

Ad II. Sententiam Curiae 
ad mentem. (2) 


O. esse confirmandam, (1) et 


(1) Praesens quaestio de sponsalibus 
maximam habet analogiam cum alia 
Remotionis impedimenti, quem lectori- 
bus iam tradidimus pag. 185 huius vo- 
luminis. Ab ea tamen differt circa mo- 
dum quo apud S. C. Congregationem 
pertractata fuit. In illa enim praesen- 
tata fuit difficultas evincendi sponsa- 
lium inexistentiam; et ideo ab initio 


dispensatio ab eisdem quaesita est. In 
ista vero forsan probatu facilior visa 
est sponsalium invaliditas, ideoque prae 
primis sponsus restitutionem in inte- 
grum petiit, ut iterum in iudicio sistere 
posset, a quo iure, sua ignorantia, ex- 
ciderat. Deinde demonstrare conatus est 
haud sponsalia existere, et Vicarii Ge- 
neralis sententiam fuisse infirmandam. 

Ex INDE COLLIGES 


I. Praesumi debere puellas, quae iacturam suae virginita- 
tis faciunt (quod factum verbis potentius agnoscitur) praesti- 
tisse suam repromissionem, idque gessisse sola spe futuri ma- 
trimonii. 

II. Proinde sponsalium contractum, censeri perfectum, 
ita ut vir ab eo resilire nequeat, sed polliciti matrimonii 
fidem "servare teneatur, quoties ex parte istius promissio 
ineundi coniugii praecesserit et ex parte honestae mulieris 
postea corpus traditum fuerit. 

III. Restitutionem in integrum, quod in iure audit reme- 
dium extraordinarium, concedi quandoque solere, postquam 
iuridicae causae adductae, adiuncta seu circumstantiae a iudice 


discussae et probatae fuerint (3). 


S. C. Congreg. restitutionem in integrum 
indulsit; ast V. Generalis sententiam 
confirmavit; & qua valida sponsalia in 
themate declarata fuerant.Ideoque opor- 
: tuit ut a sponsalibus validis dispensatio 
impetraretur a S. Sede, causas addu- 
| cendo. Quapropter quisquis conspicit in 
ali& quaestione huic pene simili, bre- 
viorem viam ad optatum finem perdu- 
xisse. 

(2) Mens S. Congregationis Episcopo 
Oratoris pandita fuit. Ex quo factum 
est ut Nicolaus novum daret supplicem 
libellum ad SSmum Patrem expostulans 
dispensationem super impedimento spon- 
salium. Quoniam vero causa disceptata 
fuerat plenis comitiis; ideo iterum co- 
ram S. O. C. disceptanda fuit petitio 
super dispensatione eiusmodi; quaeque 
immediate post praesentem sequitur. 

(8) Duo & iurisprudentia praebentur 
remedia contra prolatam sententiam, 
ne in rem iudicatam transeat 1°. Per 


appellationem utili tempore interposi- 
tam; idque vocatur ordinarium reme- 
dium. 2°. Per beneficium restitutionis 
in integrum, quod extraordinarium di- 
citur remedium. Ut tamen appellans hoc 
extraordinario beneficio frui queat, one- 
re afficitur docendi de iustitia impedi- 
menti per quod a prolata sententia 
haud utili tempore appellaverit. Inter 
impedimenta quae utiliter adduci pos- 
sunt ad eiusmodi beneficium a Iudice 
obtinendum recenseri solent infirmitas, 
paupertas, procuratoris absentia, calu- 
mniae seu malitiae, et mors ipsius, iu- 
staque ignorantia qua appellans affici- 
tur. In praesenti quaestione ignorantia 
appellantis quoad nonnulla quae àb eo 
agenda erant, causa fuit, qua, etsi tem- 
pus utile decurrerit, tamen subventum 
fuit eidem hoc extraordinario remedio 
quod restitutio in integrum vocatur; et 
pro quo sententia Vicarii Generalis 
haud ivit in rem iudicatam. 

IV. Inter causas, quibus aliquando a S. Sede sponsalium di- 

spensatio indulgetur, cooptari animorum dissociationem ante 

litis initium exortam et per litem auctam, parentum ostinatam 

oppositionem, et matrimonii praeparationem cum alia muliere, 
ad quam serio vir animum adiecerit suum. 


SUPER DISPENSATIONE SPONSALIUM 


Die 25 Augusti 1877. 


Per Summaria precim . 


CoMPENDIUM FACTI. Apud Curiam O. Theresia M. provoca- 
vit impedimentum contra liberum statum Nicola M. ob 
deflorationem cum promissione matrimonii. À qua controversia 
victus discessit vir, cum Vicarius Generalis illius Curiae 
declaraverit sponsalia valida esse. Appellavit vir ad Metropo- 
litanum, quin intra mensenr Apostolos (1) transmitteret. Qua 
de re Metropolitanus se declaravit incompetentem, et Nicolaus 
. ad S. C. Congregationem confugit. 

Eminentissimi Patres omnia perpendentes sub die 3 Martii 
currentis anni sententiam Episcopalis Curiae confirmandam 
esse duxerunt. Quandoquidem propositis tunc dubiis « An 
concedenda sit restitutio $n integrum in casu « Et quatenus 
affirmative « An et quomodo sententia Curiae O. sit 
confirmanda vel infirmanda in casu. » responderunt: « Ad 


(1) Sub nomine Apostolorum in iure Superiorem; qui per eos Apostolos in- 
veniunt Litterae dimissoriae quibus  struitur de causa et processu. 
reus dimittitur a iudice inferiori ad 

primum affirmative. » Ad secundum, sententiam Curiae 
O. esse confirmandam et ad mentem: (1) 

Mens autem fuit, ut scriberetur Episcopo, ut in Domino 
graviter Nicolaum hortaretur, ne animam propriam aeternae 
perditioni exponere velit per turpissimum concubinatum, quem 
sub titulo matrimonii civilis novatores contegere nituntur ; 
sed ubi legitimae praesto essent causae eas S. Congregationi 
exhiberet una cum analoga petitione ad effectum obtinendi a 
Summo Pontifice dispensationem super impedimento sponsa- 
lium, ac verum matrimonium, idest Sacramentum coram 
Ecclesia contrahendi. Ut tanto malo remedium ocissime 
afferri posset, mens haec pandita fuit Episcopo O. qui illico 
mandatis obtemperavisse videtur, dum sub die 24 Martii supplex 
libellus a Nicolao exhibitus fuerit Sanctissimum Patrem exo- 
rans ut dignaretur sibi libertatem, suisque et illi, cum qua cul- 
pab'üter vitam degit, animi tranquillitatem reddere. Causae 
quibus id: petiit, fuisse 1° aversionem suam contra mulierem, 
adeo ut ad aliam mulierem animum adiecerit, cum qua tamen 
vivit in turpissimo concubinatu; 2° parentum oratoris harum 
nuptiarum improbationem, et agendi rationem ipsius mulieris. - 
Adiecit Nicolaus: nune, ob graves expensas iam peractas ad 
sustinendas lites, se vix persolvere posse biscentum libellas - 
pro reparatione damnorum, ‘et pro alimentis prolis. Epi- 
scopus de sua rogatus sententia retulit exposita per Nicolaum 
veritate nili. | | 
Disceptatio synoptica. 

ĪURA MULIERIS. Contendit ista Nicolaum a petita dispensa- 
tione reiiciendum, siquidem gratiam contra matrimonii impe- 
dimentum concedi non posse nisi per iniustitiam ad tradita 
per Reiffenst. in append. ad lib. 4 de dispens. S. 1. 
num. 1. seq. « ibi » Quamvis sponsalia solvi potius, quam 
» dispensari dicantur. . . . notandum quod ad dispensandum 
» in impedimento voti et sponsalium Pontifex necessario 
» habere debeat iustam causam, quia ambo impediunt matri- 
» monium iure divino, in quo nec valide nec licite dispensare 


(1) Causa praecedens est illa, de qua hic sermo est. 

» potest Papa. » Quae si de simplici sponsalium impedimento 
dicta videntur, potiori ratione dicenda erunt si promissioni 
matrimonii defloratio accesserit, tunc contractus do ut des 
intercessisse cénsetur, quem ex parte sua perficere debet 
improbus moechator. D. Thom. in 4 dist. 28 Quaest. un. art. 2. 
ad 4. Sanchez lib. 1 de matrim. disp. 10 num. 3. Retu- 
lit autem mulier Nicolaum confecisse civile matrimonium 
fraude et dolo, quamvis a variis Sacerdotibus praemonitum; 
et adeo dispensationem ei non esse indulgendam ne fraus et 
dolus ipsis, sic coniunctis, patrocinari videantur. 

Iura NicoLar. Favore istius notandum venit quod adstante 
legitima causa Summus Pontifex valet dispensationem con- 
cedere ab impedimento sponsalium. Eiusmodi causas in the- 
mate adesse etiam Ordinarius asseruit. lam vero eiusmodi 
causae ad relaxandam coactionem coniugii permagni a DD. 
et Rota aestimantur. In Amerina Sponsalium 8 Februa- 
rii 1841 S. 6 coram Quaglia sic S. Rota se habet « Vi- 
» cissim vero satis validae visae sunt causae per Vincentii 
» Oratores adductae, ob quas reluctatur matrimonium contra- 
» here. Occurrit animorum dissociatio exorta ante litis initium, 
» quaeque per hanc litem recrudescit; occurrit propinquorum 
» atque praesertim Vincentii matris harum nuptiarum impro- 
» batio; ac demum occurrit, Vincentium animum adiecisse ad 
» aliam mulierem, ac cum ea matrimonium praeparasse, quae 
» quidem causae etiam selunctim satis sunt ad excludendam 
» coactionem. » | 

Hinc pluries S. C. Congr. dispensatione mconcessit perpen- 
dens mala quae a coactione oriri solent; ceu videre quis potest, 
in causa Remotionis impedimenti pag. 185 huius operis. 

Quibus praeiactis sapientiae EE. CC. remissum fuit decer- 
nere quonam responso essent Oratoris preces dimittendae. 

ResoLuTIo. Sacra Congr. Concilii, causa ponderata sub 
die 25 Augusti 1877, responsum praebuit: 

Consulendum SSîo: pro dispensatione ab' impedimento 
sponsalium, solutis Theresiae saltem biscentum libellis. 

Aeta Tom. X, fasc. CXV. 21 

Die 27 lanuarii et 3 Martii 1877. 


COMPENDIUM FACTI. Inter alias Ecclesias, quae divino cultui 
provehendo extructaé sunt in Civitate V. a fidelium pietate 
et illa est quae S. Maria de Podio appellatur. A saeculo usque 
decimo quarto cura animarum in ista exercebatur per paro- 
chum opera Capellani coadiutum, sub iurisdictione Capituli 
Ecclesiae Cathedralis. Verum progressu temporis, ex conces- 
sione Capituli, et de consensu Ordinarii factum est ut ad 
eidem Ecclesiae inserviendum assumerentur Clerici Regulares, 
qui Ministri infirmorum vocantur. Istius Ecclesiae reditus te- 
nues, utpote qui vix pertingerent ducatorum aureorum sexa- 
ginta, impares erant pluribus sacerdotibus sustentandis, quod 
fidelium ab eisdem curandorum numerus exposcebat. Quapro- 
pter ex concessione Summi Pontificis Clementis IX, propinqua 
alia paroecia, in Ecclesia S. Matthaei existente suppressa, tum 
cura animarum, tum temporalia eiusdem bona in praedictam 
Ecclesiam S. Mariae de Podio in vim Apostolicae Bullae diei 
9 Octobris 1668 in perpetuum translata sunt. 

At primo et iterum in extensione dictae Bullae occurrit 
quod eadem Ecclesia tamquam Regularis enuncietur, quin 
tamen ulla opituletur concessio, quae istiusmodi qualitatem 
vere ac specialiter constituat; hinc exorta dubitatio est, utrum 
ex tenore eiusdem Bullae 9 Octobris 1668 Ecclesia haec diiu- 
dicanda sit Regularis vel potius saecularis. 

Rector ipse precibus oblatis S. C. C. enixe expostulavit 
ut declarare vellet, indolem saecularem S. Mariae de Podio 
numquam sese immutavisse in regularem. Episcopus rogatus 
de sua sententia respondet:... Concessio prima Regularibus 

facta, videtur non fuisse propria et absoluta, sed per modum 
praecariae provisionis. Siquidem neque consensum Capituli 
Cathedralis accessisse liquet, neque Tridentinis legibus de- 
rogatum fuisse... 


Disceptatio synoptica. 


EA QUAE INNUUNT.ECCLESIAM ESSE SAECULAREM. Eiusmodi 
ecclesiam fuisse saecularem , ante Regularium administratio- 
nem, ex variis elucet documentis inter quae omitti nequit se- 
quens. Anno 1348 quidam Tinucius T. moriens testamentum 
condidit, in quo, reliquit Ecclesiae S. Mariae in Podio eius 
Parochialis Ecclesiae in auxilio tecti novi fiendi in ipsa 
ecclesia vel aliis eiusdem Ecclesiae magis necessariis tres 
libras denariarum paparinorum pro anima sua. Neque mi- 
nori constat certitudine subiectio istius ecclesiae erga Cathe- 
dralem ; in quodam enim instrumento anno 1560 per manum 
Notarii confecto legitur quod Paroecia S. Mariae de Podio 
iam ab. Ordinario unita fuerat Cathedrali Ecclesiae eiusdem 
Civitatis. | ME ' 

Aliud adest argumentum ex instrumento concordiae adsti- 
pulato a Capitulo die 29 Martii 1602 cum Parocho Ecclesiae 
S. Mathaei; ex eodem colligitur quod cura animarum S. Ma- 
riae de Podio concredebatur Parocho S. Matthaei tamquam Ca- 
pituli vicario ; quoad vero bonorum administrationem dispo- 
situm fuit quod rector nullum habere possit ius in Ecclesia, 
in domo, in hortis, bonis S. Mariae de Podio contra Capitu- 
lum, nisi ius sepeliendi in dicta ecclesia S. Mariae de Podio. 

Quibus tamen ex documentis liquet quod utcumque Ec- 
clesia et Paroecia S. Mariae de Podio in subiectione Capituli 
perduraret, nihilominus propriam personalitatem moralem num- 
quam amisit. Itaque unio praedictae Ecclesiae cum Cathedrali 
ab Ordinario peracta, haud alia diiudicari exinde potest quam 
illa, in qua altera Ecclesia ita alteri adnectitur, ut utraque 
in propria individualitate permanente, altera alteri subiecta 
sit atque ab eadem dependens. Unio nempe accessoria et 
subiectiva, qua illa Ecclesia, quae nobilior est, tamquam mater 

exinde censeatur ; minus autem nobilior, filialis evadat. Ita 
de communi Canonistarum sententia tradunt Fagnanus in cap. 
novit. ne Sed. vac. et Reiffenstuel iur. can. 3. tit. 12. S. 1. 
n.42. «ibi» quando duo Ecclesiae ita *uniuntur , ut non 
coalescant în unum corpus , sed una sit superior, altera 
inferior, et accessoria alteri... talis unio appellatur acces- 
soria seu subiecliva. In tali casu Ecclesia principalis, seu 
illa, cui accessorie altera unitur, censetur tamquam mater; 
et ecclesia unita tamquam filia. Atque in subsequenti n. 50. 
«ibi » per huiusmodi unionem accessoriam unius ecclesiae 
ad aliam alterari non debet status Ecclesiae wnitae , sed 
debet in tali ecclesia, more solito deserviri; atque tale ser- 
vitium praestandum est per vicarium vel perpetuum , vel 
emporalem, iuxta diversitatem beneficiorum. | 
Indolem saecularitatis huius Ecclesiae immutari nequire 
per ilius exercitium a Capitulo concessum Clericis ministran- 
libus infirmis indubium videtur. Nam a disciplina Ecclesiae 
haud alienum est, quod Regulares beneficia curata obtineant 
vel ob fidelium necessitatem , vel ad propriam sublevandam 
inopiam. Pignattelli tom. 8. consult. 44. n. 2. Engel coll. 
univ. iur. can. l. 3. t. 37. S. 1. n. 8. «ibi» Communis 
est doctorum sententia , Religiosos de iure generaliter ca- 
paces esse beneficiorum saecularium curatorum , et ita ob 
favorem Curae , et spiritualem utilitatem animarum. Ser- 
vitium per Regulares Paraeciis praestitum efficere nequit ut 
ipsae fiant regulares; ita ut si ad saecularem Ecclesiam re- 
gendam Regulares vocentur, saecularitatis conditionem ipsa 
conservet; ita post cit. DD. Card. De Luca de iurisd. disc. 30. 
n. 3. et de Regularibus disc. 64. n. 4. «ibi» Status sae- 
cularis recte compatibilis est cum usu, quem habeant Regu- 
lares , siquidem non omnis ecclesia, cui Regulares inser- 
viant, dicenda est Regularis; sed illa quae. per eosdem 
fundata , seu construct sit, tamquam pars vel membrum 
Monasterii seu conventus; adeo ut Superior Regularis di- 
catur eius Praelatus vel Rector. Secus autem ubi Ecclesia 
tam egistens in statu saeculari, atque habens proprium re- 

clorem eis praecario concedatur ad hoc ut in ea divina of- 
ficia peragere valeant , quoniam erit Ecclesia saecularis , 
cui compatibiliter Regulares inserviant , eodem modo quo 
Ecclesiae regulari inservire possunt Clerici saeculares. Ac- 
cedit Rota romana in Neapolitana Translationis 11 Februa- 
ri 1701. S. 3. coram Molines. «ibi» Ecclesiae concessio 


secum non fert de necesse ipsius immutationem de statu 
saeculari ad regularem; sed optime verificari potest de sim- 


plici usu Ecclesiae, ad effectum ut a Patribus officiaretur, 
in eaque cultus divinus promoveretur , cum inter se com- 
patiantur , simulque stare possint Ecclesiam esse saecula- 
rem, et nihilo minus officiari, ac divinum in ea a Regu- 
laribus haberi. ' 
Nihil autem esse immutatum in statu Ecclesiae S. Mariae 
de Podio per administrationem a Regularibus susceptam, ex 
eo deducitur quod numquam ne verbum quidem fiat de eius- 
dem conversione in Ecclesiam regularem, neque constet omnino 
de beneplacito Apostolico, quod ad eiusmodi conversionem fa- 
clendam intercedere oportuisset iusta decretum S. C. Trident. 
Sess. 24 cap. 13 de ref. Quinimo Ecclesia ista suam mora- 
lem personalitatem ab Ordine Regulari independentem serva- 
vit tum bona sua in tabulis censualibus inscribendo, tum quo- 
que bonorum eorumdem administrationem suo nomine reti- 
nendo. | | 
Attamen obiicitur: ex Bulla Clementis IX, ecclesia illa 
pluries vocata fuit regularis. Sic enim decretum est per eam- 
dem Bullam quum eidem Ecclesiae adnexa fuerunt bona al- 
terius Parochiae S. Matthaei « ita ut deinceps perpetuis fu- 
turis temporibus tam parochialis Ecclesiae S. Matthaei cum 
omnibus functionibus curialibus et parochialibus, quam Ca- 
pellaniae praefatarum servitium divinum in dicta Ecclesia 
Regulari S. Mariae de Podio fieri debeat, dicta auctoritate 
transferas , et subinde ecclesiam Regularem S. Mariae de 
Podio huivsmodi in Parochialem Ecclesiam eadem aucto- 
ritate etiam perpetuo erigas et congtituas. » Huic obiectioni 
respondendum est quod expressiones eiusmodi novum statum 


326 PAROECIAE 

a praecedenti conditione omnino diversum, et qui ex pura ac 
simplici suppositione enunciatur, per se nullatenus valent con- 
stituere, quum omnibus scitum sit, quod « qui supponit non 
disponit. » 

Quum Summus Pontifex Bullam concessisset non ut prin- 
cipaliter Ecclesiam S. Mariae de Podio Regularem declararet, 
atque a iurisdictione Ordinarii eximeret; sed ut bona Paroe- 
ciae S. Matthaei eidem applicaret, ideo manifestum est quod 
enunciatio regularitatis non est propterea probata, nec satis 
valet iustificare privilegium exemptionis, Et proinde ceu antea 
erat Ecclesia saecularis, atque Ordinario subiecta, talis dein- 
ceps quoque permansit, perinde ac si de eiusdem regularitate 
vel exemptione nullatenus fuisset memoratum. Testualis est 
circa hoc dispositio cap. Papa de privileg. 6. «ibi» Papa 
in aliquo privilegio vel scriptura , non facta. principaliter 
super donatione, vel sententia exemptionis, seu etiam liber- 
latis , aliquam ecclesiam ad ius et proprietatem Romanae 
Ecclesiae pertinere , vel consimilia verba narret, non pro- 
pterea illius Ecclesiae exemptio est probata, nisi deliberate 
aliter docealur. » 

Quapropter quum Regularitas ipsa haud esset obiectum 
principale Bullae illius, ideo expressiones illius adhibitas fuisse 
retinendum est non ad regularitatem constituendam; sed iudi- 
candae veniunt tantummodo praesuppositivae seu enunciativae. 
Atque ideo nihil efficaciae aut valoris induisse, quominus ex 
eorumdem inscriptione status Ecclesiae immutatus censeatur. 
Nam de verbis praesuppositivis aique enunciativis commu- 
niter traditur, ut aliquam novam dispositionem non impor- 
tent sed res ac iura in eodem statu relinquant, in quo, se- 
clusis ipsis verbis, antecedenter iam erant. Card. de Luca 
de regalib. disc. 55 num. 7. «ibi» Praetendebant Came- 
rales adesse Papae voluntatem comprehendi sub ista gabella 
etiam ecclestasticos, stantibus Capitulis appaltus a Pontifi- 
cibus pro tempore in quocumque appaltu per chirographum 
confirmari solitis ..... quia dictum Capitulum non loquitur 
disposttive, sed praesuppositive , quod non importat novam 

dispositionem, quia qui praesupponit non disponit, ex de- 
ductis per Gregor. adden. decis. 208 n. 2 et 7 et in specie 
rescripti praesuppositivi Papae vel S. Congregationis docet 
Romana haereditatis 28 Aprilis 1659 cor. Meltio. 

In casu autem Rota Romana in dec. 615 n. 17 coram 
Olivatio ita decrevit « ibi » Et hinc momento praeterea ca- 
ret, in contractibus, in iudiciis, in collationibus vice nun- 
cupationis Xenodochii frequenter cerni et occurrere nuncu- 
pationes alias Conventus et Ecclesiae conventualis. Quotquot 
enim sunt diversae huiusmodi mnomenclaturae , tanti certe 
non sunt, ut inducant mutationem Hospitalis non elicitam 
aliunde. » Atque in sequenti num. 20 «ibi» non immunia 
quidem suspicionis sunt eadem verba , sive quidem furtim 
prolata ex suggestione Canonicorum S. Sepulchri conantium 
omni aevo subducere Hospitale a iurisdictione ordinarii , 
sive quia inest iis nominibus error, qui non potest non ap- 
parere , perlectis spectatisque tabulis originariae fundatio- 
nis. Nihil autem familiarius quam ut erroneis enunciativis 
non credatur.» l. filiabus et l. si servus plurium S. fin. 
ff. de legat. 1. Rota in rec. decis. 111 n. 43 part. 3 tom. 1 
dec. 161 n. 2 part. 10 et cor. Emo Crescentio decis. 285 
num. 12. | 

EA QUAE INNUUNT ECCLESIAM ESSE REGULAREM. His non ob- 
stantibus, quae usquedum notata fuerunt, haud omni rationis 
fundamento destituitur qualitas Regularitatis in dicta Ecclesia. 
Nam ab ipso exordio administrationis a Clericis praenomi- 
natis captae, animarum cura Capitulo Ecclesiae Cathedralis 
subducta videtur, atque independenter per eosdem Clericos 
exercita. Et nullus actus aut documentum exhibetur nullum, 
quo demonsirari possit subiectio illius paroeciae erga Capitu- 
lum: neque religiosi illi unquam Capituli auctoritatem inter- 
posuerunt in administratione explenda tum spirituali, tum tem- 
porali. Quod quum ab initio incepisset validam suppeditat 
praesumptionem, tam ecclesiam, quam animarum curam, non 
quidem precario sed absolute, atque omni prorsus subiectione 
exclusa, eosdem Religiosos adeptos fuisse. Proinde si haec 

in facto impugnari nequeant, Capitulum Ecclesiae Cathedralis 
neque Religiosos ab illa Ecclesia removere amplius potest, 
neque clericum saecularem ad Paroeciam gubernandam dele- 
gare; ita in cap. 5 de praeb. 6. «ibi» quando vero scri- 
bitur, ut provideatur de alieno prioratu alicui clerico sae- 
culari, provideri non potest de prioratu qui per religiosos 
(iuxta modum praemissum) est solitus gubernari nisi hoc 
in lilteris caveatur. 

In facto et in iure hisce consistentibus, videretur quod 
Ecclesia et Paroecia de S. Maria in Podio regularitatem ade- 
pta fuerit; nam, Religiosa familia in parochialem domum 
aucta, eademque domo in monasterio exinde conversa, pleno 
iure ut aiunt Canonistae , eidem Monasterio incorporata est 
paroecia; ita ad rectoris provisio nonnisi quam ad superio- 
rem pertineat ipsius Monasterii, penes quod semper remanet 
titulus parochialis ; Reiffenstuel in cur. can. l. 3. tit. 37 
n. 2 «ibi» Pleno iure censebitur Monasterio beneficium 
unitum vel incorporatum , quando praeter ius percipiendi 
reditus temporales , etiam administratio spiritualium , seu 
| cura. animarum in Monasterium est translata. » Atque in 
sequenti n. 5. «ibi» In ecclesiis curatis incorporatis pleno 
sure Monasterio pertinet provisio Rectoris ad solum Supe- 
riorem Monasterii; potestque is Vicarium etiam temporalem 
et ad nutum amovibilem, sive regularem sive saecularem 
constituere, Barbosa de off. et pot. Ep. alleg. 72 n. 189 
Engel hoc tit. n. 11. arg. Clem. I. et ibi Gloss. vers. ad 
mensam de excess. praelat. «ibi» Licet administratores 
eiusmodi libere possint ad Claustrum (cum oportuerit) re- 
vocari. — Ratio communiter assignatur illa quia in huius- 
modi beneficio non fit propria institutio, sed potius provisio 
aliqua administratoria; quum titulus semper penes Mona- 
sterium nemaneat , et propterea numquam proprie vacare 
censeatur. : 

Defectus vero beneplaciti Apostolici obesse nequivit huic 
exemptioni a Capitulo, et consequenti exinde Regularitati ; 
quoniam eiusmodi beneplacitum intervenisse praesumitur ex 

possessione tam diuturna, quae a vocatione praedictorum Re- 
gularium , ab saeculo nimirum decimoseptimo ad praesentem 
usque diem obtinuit. Etenim scitum est in iure quod bene- 
placitum Sedis Apostolicae praesumitur intercessisse ex uno 
decursu triginta annorum. Gonzalez com. ad reg. 8 cancell. 
gl. 12 n.76 Rota Romana dec. 159 n. 4 part. 1. rec. în 
Sulmonen. iuris participandi 3 Martii 1752 S. 10 cor. 
Beaufort. et Veliterna immissionis 10 Decembris 1828 8S. 3 
cor. Emo Patrizi et Veliterna reintegrationis 7 Dec. 1829 
S. 7 cor. Ruspoli «ibi» Praesumendum omnino est Apo- 
stolicum beneplacitum. fuisse imploratum, siquidem ea solo 
triginta annorum spatio, quo rerum Ecclesiae alienatio ste- 
terit incolumis, contrahentes illud esse consequutos semper 
existimatum, iudicatumque fuit. 

In specie autem persimili Card. De Luca videtur haud ad- 
mittere in hac materia necessitatem Apostolicae veniae, disc.64 
de Regular. n. 9. «ibi» Quamvis enim in hac specie alie- 
nationis spiritualis non intret necessitas solemnitatis Bene- 
placiti Apostolici ad praescriptum Extravag. Ambitiosae , 
attamen intrant aliae solemnitates ad praescriptum untiquo- 
rum canonum, ac etiam necessitas iustae causae. Istud fun- 
damentum (reflectendo ad veritatem) videbatur parum tutum, 
quoniam stante lapsu tam diuturni temporis annorum fere 
quinquaginta, intrabat praesumptio solemnitatum ac iustae 
causae, quae resultat ab osservantia temporis longissimi tri- 
ginta annorum. Et quamvis scribendo more advocati dedu- 
cerem. Constitutionem Urbani VIII dirimentem hanc prae- 
sumptionem, attamen motivum erat fallax, tum quia percutit 
illas alienationes , vel concessiones , in quibus est necessa- 
rium beneplacitum Apostolicum; tum etiam quia procedit 
cum saecularibus, non autem inter Ecclesiasticos. 

Quibus praenotatis iudicio EE. CC. remissum fuit perpen- 
dere quonam responso essent dimittendae preces Rectoris 
S. Mariae de Podio. 

Verum die praedicta S. C. C. Senat respondere — Di- 
lata et coadiuventur probationes. 

Episcopus ut pleniores porrigeret informationes rogatus, 
retulit: « ut S. Ordinis mandata implerem Acta SS. Visita- 
> tionum disquisivi. Iam vero ab iisdem eruitur. — 1. Eccle- 
» siam S. Mariae de Podio a Capitulo Cathedrali concessam 
» fuisse Clericis Regularibus infirmis in estremo agone mi- 
nistrantibus anno 1603. 2. Paroeciam S. Matthaei una cum 
respectivis reditibus in praefatam Ecclesiam S. Mariae de 
Podio, anno 1668 fuisse translatam, et uti talem, idest wti 
paroeciam semper ab Episcopo V. pro iempore fuisse vi- 
sitatam. » 

RESOLUTIO. 


Hisce noviter patefactis, S. C. C. causa cognita, sub die 
3 Martii 1877 respondebat: 

Secundum ea quae proponuntur non constare de muta- 
tione status Ecclesiae saecularis in regularem. 


Ex INDE COLLIGES. 


I. Censeri et esse regularem illam Ecclesiam , quae per 
Regulares fundata aut constructa fuerit; nam eo in casu 
eadem habetur ceu membrum Monasterii seu Conventus; ita 
ut Superior Regularis dicatur eius Praelatus vel rector. 

II. Haud vero regularem dici posse ecclesiam saecularem, 
quae proprium habeat rectorem, quatenus precario Regula- 
ribus concessa fuerit eo consilio ut in eadem divina perage- 
rent officia; cum insimul stare queant ecclesiam esse saecu- 
larem et nihilominus officiari a Regularibus. 

III. Pariter Ecclesiae concessionem puta Regularibus fa- 
ctam haud secumferre necessario ipsius immutationem de statu 
saeculari ad regularem ; cum agi queat de simplici usu Ec- 
clesiae eisdem Religiosis concessio, ut inibi divinum exerceant 
cultum. 

IV. Per Romanorum Pontificum Bullas haud privilegia 
vel exemptiones concedi, si ad hoc principaliter datae non 
fuerint; sed in eisdem Bullis tum privilegia tum exemptiones 
nominentur modo enunciativo vel praesuppositivo; quum de 
verbis enunciativis aut praesuppositivis traditum sit quod no- 
vam dispositionem non importent. | 
V. Quapropter etsi in themate Bulla Pontificia primo 
atque iterum ecclesiam S. Mariae appellet regularem ; cum 
tamen Bulla eiusmodi data principaliter haud fuerit ad eius- 
dem Ecclesiae regularitatem declerandam, sed ut eidem bona 
alterius paroeciae addicerentur, ideo privilegium exemptionis 
haud probatum manet. 

URBIS ET ORBIS 


CONCESSIONIS TITULI DocTORIS ET EXTENSIONIS EIUSDEM TITULI 
AD UNIERSAM ECCLESIAM NEC NON OFFICII ET MISSAE SUB 
RITU DUPL. DE COMM. DOCTORUM PONTIFICUM. 


IN HONOREM 


S. FRANCISCI SALESII 


EPISCOPI ET PRINCIPIS GENEVENSIS 


Mira divinae. providentiae dispensatio in Ecclesia Christi 
regenda et conservanda tum ex aliis se prodit luculentis in- 
dicis, tum ex eo praeclarissimo, quod oborientibus, labente 
aetate, novis haeresibus, strenuos in aciem producat veritatis 
adsertores, vitae sanctimonia et scientia eximia praestantes , 
qui adversus irrepentes errores, pro sana doctrina decertent, 
verboque atque scriptis acriter filiorum tenebrarum audaciam 
confringant. Ita contra grassantem Arianam luem Athanasium 
et Hilarium Deus excitavit, Macedonio Basilium opposuit, 
Helvidio Hieronymum, Pelagio Augustinum, Cyrillum deinde 
Nestorio, Leonem Magnum Euticheti. Ast luctuosam haeresum : 
historiam consideranti nulla tetrior latiusque patens facile in- 
notescit pestis extitisse, quam quae Luthero, Calvino, et 
Zuinglio ducibus, saeculo XVI immanes peperit in Europa 
universa corporum et animarum clades. Adversus hanc luem 
nocentissimam Deus S. Franciscum Salesium excitavit, veluti 
scite animadvertit Cardinalis Maculanus in suffragio quod 
tulit pro illius canonizatione scribens. « Visitavit nos Domi- 
nus in virga furoris sui, permissis Europae provinciis 
haeresum obrui tenebris; at ne videretur plebem suam re- 
pulisse, B. Franciscum Episcopum Genevensem triumphavit 
in Christo Jesu et odorem notitiae suae per eum manife- 
stavit. » 

Quamvis alii haeresi funestissimae obstiterint, nullus ad- 
` huc, excepto Francisco Salesio, duabus simul praefulsit dotibus 
coniunctis, quae in Ecclesiae Doctore requiruntur, nimirum 
quod in albo sanctorum fuerit adscriptus et eminenti doctrina 
excéelluerit. Cum utrumque in S. Genevensem Antistitem con- 
veniat, iure merifoque permulti S. R. E. Cardinales, Pa- 
triarchae, Archiepiscopi et Episcopi ab Apostolica Sede, Vati- 
cani Concilii tempore, postularunt ut universalis Ecclesiae 
Doctor renunciaretur, et modo (praeeunte ac iudicium insti- 
tuente Reviho Episcopo Anneciensi) flagitant iterum, adiectis 
precibus innumeris aliorum fidelium, tum ex Clero, tum ex 
laicis, ex omni ordine hominum, quorum plures praecelsa 
dignitas, plures egregia doctrina commendat. | 

Cum sanctitas et eminens doctrina duo sint dotes quae 
adesse debent ut quispiam oraculo Sedis Apostolicae Doctor 
Ecclesiae renuncietur; quod sanctitatem nil est adlaboran- 
dum quia a sa. me. Alexandro VII die 13 Kalendas Maias 
.anno 1665 Franciscus Salesius Sancti nomine et cultu deco- 
ratus est. Tota igitur controversia, ait Advocatus, quoad emi- 
nentem Sancti doctrinam versatur. 

Causae Patrocinator duplici argumentorum genere usus 
est ut evinceret eminentem doctrinam Salesii, seiungens ni- 
mirum intrinseca ab extrinsecis argumentis. 

ARGUMENTA INTRINSECA. Idem Patrocinator etiam bifariam 
explicavit eiusmodi .intrinseca argumenta; primo enim prae- 
stantem Salesii doctrinam in seipsam perpendit; nempe in iis 
elementis unde constabat, et praesidiis, quibus instruebatur ; 
praeterea eamdem arguit ex scriptis, quae S. Antistes poste- 
ritati reliquit. 

QUOAD SCIENTIAM S. FRANCISCI IN SEIPSA CONSIDERATA. Tria 
sunt quae doctum ac sapientem virum efficiunt: sollers ac 
celer ingenium ad optima quaeque addiscenda comparatum ; 
ium bonarum disciplinarum accedat oportet assidua et recte 
progrediens cultura ; demum remotio impedimentorum omnium 
quae sunt inimica sapientiae, quae scilicet tenebris offundere 
mentem , eamque abstrahere a veritate, vel progressus in 
scientia possint retardare. Iam vero haec tria in. Nostro per- 
belle congruebant; nam primo quidem summam in eo fuisse 
vim ingenii et exquisitum animi iudicium coaevi seriptores 
mira concentione declarant. Hoc sane discimus a Karolo Au- 

gusto Salesio, cuius historia de patrui vita magno in pretio , 
a S. R. Congregatione habita est. Appellat Franciseum Vi- 
rum profundae cogitationis, maturi iudicii, tranquillissimi 
ingenii. Haec autem facultas ingenii et animi vis quantopere 
explicari et erigi debuerit, optimis quibusque disciplinis ex- 
culta et expolita nemo non intelligit. Inerat Francisco adhuc 
puero vehemens discendi cupido; et si pietatis exercitia exci- 
pias, nihil prae studio appetebat, et cum de tmbuendo lit- 
teraria cognilione puero cogitatum est (ceu refert Kar. Aug. 
Salesius) idipsum puer expetebat impendio , per dies inte- 
gros, si quando librum habebat, volvendis sponte foliis, no- 
scendisque caracteribus sedulam navabat operam. Crevit haec 
cupiditas idoneum nacta pabulum, mentisque viribus per aeta- 
tem evolutis. Explicat Card. Iulius Sacchetti in relatione causae 
canonizationis S. Episcopi quomodo vasta eius mens scientias 
fere omnes complexa fuerit. « Disciplinas aptus ad omnes, 
propensus ad singulas, humanas divinis perfecit. » Varios 
autem eorum gradus exponit Bulla canonizationis in qua le- 
gitur ($..2.) « Ab infantia ad pueritiam per pietatis simul 
ac sapientiae gradus evasit. Orationi vacabat inter studia 
litterarum. » Mox vero subdit (S. 3.) « Inde sacro chrismate 
roboratus ad altiora tum virtutis tum doctrinae ornamenta 
complectenda se contulit, ut opportunius atque utilius divi- 
nae gratiae instrumentum fieret. Sortitus enim animam bo- 
nam eamdem optimam reddit accuratiore studio tum litte- 
rarum, tum morum (&. 4.). Humantoribus litteris in Col- 
legio Anneciensi perceptis, philosophiae theologiaeque arcana 
in Accademia Parisiensi didicit. » Dein voto enarrato, quod 
in aede Deiparae nuncupavit, sic pergit (S. 5.). « Hoc voto 
veluti pharmaco salutari roboratus ad turisprudentiam ca- 
pessendam accessit Patavium. . .. Absoluto studiorum cur- 
riculo Romam se contulit. Igitur sui et mundi victor in 
patriam remigravit, ut fructus legeret litterarii laboris. Nec 
spem fefellit aut suam aut civium. » 

Refert autem historicus Hamon, quod vir sanctus in varia 
et multiplici disciplina mirabiliter profecerit. Versatus in an- 
tiquitatibus tum sacris tum profanis maxima utebatur consue- 
tudine cum eminentibus philosophis ceu sunt Aristoteles, 
Plato, Epitectus et Seneca; probeque callebat historicos Grae- 
cos et Latinos. Mirabilis in iurisprudentia canonica et civili 

scientia Francisci evincitur per litteras quas universitatis Pa- 
 iavinae moderator eidem concessit cum doctoris lauream con- 
sequutus fuerit. «Illustrem D. Fraaciscum de Sales....in 
iure Pontificio et civili diligenter et acriter examinandum 
et excutiendum curavimus , qui locis persequendis , argu- 
mentis tractandis, quaestionibus solvendis, in omni denique 
periclitatione sui tam egregie, bene, docte, honorifice, 
laudabiliter et excellenter se gessit, talemque ac tantam 
ingenii, memoriae, doctrinae, caeterarumque rerum, quae in 
consummatissimo jurisconsulto requiri solent, vim ostendit, 
ut magnam sui expectationem non solum sustinuerit , sed 
etiam longe superaverit; et ob eam rem ab omnibus ex- 
cellentissimis dicti sacri Collegii doctoribus ibidem existen- 
tibus unanimiter et concorditer, cunctisque suffragiis , ac 
eorum nemine poenitus discrepante aut dissentiente, nec 
esitante quidem , approbatus fuit. » 

Biographus Hamon prosequutus, quod alii historici retu- 
lerupt de S. Francisco, asseruit istius scientiam in rebus di- 
vinis fuisse late diffusam et incredibilem. Verumtamen histo- 
ricorum veritatem vindicat imprimis sa. me. Pontifex Cle- 
mens VIII, coram quo (adsistentibus S. R. E. Cardinalibus 
aliisque theologis doctissimis) Vir sanctus doctrinae suae pe- 
riculum fecit, quum subiit examen antequam ad Episcopatum 
proveheretur. Gravissimum praedecessoris sui iudicium his ver- 
bis refert Alexander -VII in Bulla canonizationis: « Episcopus 
(Genevensis) eum sibi coadiutorem episcopalis curae desti- 
navit, rogavitque memoratum praedecessorem nostrum Cle- 
mentem, ut Franciscum, quem Romam ob Catholicae Fidei 
negotia mittebat, huiusmodi dignitate ornaret; quod idem 
Clemens libentissime praestitit ; cognitaque eius doctrina 
per examen de more interrogata, eumdem ad pedes devo- 
lutum his verbis dimisit. Vade fili et bibe aquam de ci- 
sterna tua, et fluenta putei tui, deriventur fontes tui foras, 
» et in plateis aquas tuas divide. » Quae verba expendens 
Praesul Giarda in historia vitae S. Francisci aiebat; verba 
haec ita illustria de S. Scriptura ad nobilitandum suffice- 
rent quemlibet S. Ecclesiae Doctorem. 

Constat igitur vastam et profundam fuisse S. Viri scien- 
tiam impenso ac diuturno studio acquisitam', quae ex abun- 
danti florebat cognitionum varietate et copia. Haec discipli- 

narum multitudo et varietas in angustis animis turbolentam 
gignere solet confusionem; secus erat in Francisco, qui, coaevo 
scriptore testante, « perfectam habuit altiorum mysteriorum 
intelligentiam , divinarum atque humanarum universalem 
peritiam; ast singulare genium in sua universalitate, quod 
illius solummodo proprium est, in dispescendis affabre rebus 
omnibus. Duabus evinctis causis, ex quibus solida et eminens 
scientia gignitur, easque in Salesium apprime congruere, de 
tertia dictum est, quae est remotio impedimentorum, quae 
sunt inimica sapientiae, quae scilicet tenebris offundere men- 
tem, eam a veritate abstrahere, vel progressus in scientia 
possint retardare. Iracundiam impatientem et-coenum lasciviae 
impurum sapientiae obstare potissimum divinum docet effa- 
tum: In malevolam animam non introibit sapientia nec ha- 
bitabit in corpore subdito peccatis. Iamvero dulcissimam 
S. Viri lenitatem, tot et tam manifesta documenta praedicant, 
ut eius nomen etiam imperitissimis evangelicae suavitatis si- 
gnificatio sit. Ex hac animi tranquillitate mira propensio ad 
ordinem et aversio summa a praecipiti temeritate oriebatur. 
Animus tam bene comparatus, non modo illud assequebatur, 
ut impedimento careret ad scientiam naviter colendam , sed 
eliam ut opera quae edebat perfectissima evaderent. « Erat 
» Franciscus Salesius (inquit Carolus Augustus Salesius) Vir... 
» tranquillissimi ingenii, quod nullus mortalium perturbare 
> unquam potuit , 'Sicque dispositi ut quod hodie faciendum 
» haberet in crastinam diem non differret, et quod cras raro 
> (nisi ex prudentia) hodie urgeret; negotiositatis inimicus, 
» omnium patiens..... ac denique numeris omnibus abso- 
» lutus. » Idem in conscribendis libris, quod in negotiis ex- 
pediendis evenire oportebat; ac sane remota perturbati animi 
impatientia, omne quod necessum erat tempus in lis, mente 
sedata occupabat. Ad hoc ab unguiculis assueverat; nam cum 
 Anneciensi Collegio litteris addiscendis vacaret, puerum omnes 
mirabantur, qui « in contexendis quatuor vel quinque periodis 
per horam aliquando mansit immobilis. » Eadem patientia fuit 
in Patavina Universitate: et e discipulo doctor effectus tam 


patientem ac diuturnam conscribendis libris operam confere-' 


bat, ut post biscentas paginas perlectas voluminis in folio, 
quatuordecim Theotimi sui lineas exararet. 


At lucidae veritatis intuitum non minus sordes cupiditatis - 

impurae, quam iracundi et impatientis impetus animi impe- 
diunt. Porro ab hisce sordibus nemo longius abfuit quam no- 
ster, qui virginitatis votum in-adolescentia coram simulacro 
Deiparae nuncupatum sic implevit, ut non humanis sed An- 
gelicis moribus praeditus videretur. Ac merito Alexander VII 
votum illud appellat salutare pharmacum, quo roboratus vir 
sanctus ad iurisprudentiam capessendam accessit. Quid com- 
mune sit lurisperitiae cum castimonia non omnes intelligunt, 
ut intellexit in Salesio vir clarissimus Guido Pancirolius, qui 
in laurea doctorali ei conferenda promovit eum magnis cum 
laudibus , sed praecipue cum observatae castitatis exemplo 
et encomio; quasi hoc praesidium et instrumentum esse per- 
sentiret, quo ad veritatem in scientiis assequendam facilius 
ascenditur. Quantum autem proficiat haec cordis munditia ad 
sacrorum bibliorum intellectum plenioremque rerum divinarum 
notitiam, aperte docuit Praeceptor divinus memorabili effato: 
« Beati mundo corde quoniam ipsi Deum videbunt » cuius 
sententiae vim, quoad rem, de qua agitur, diserte explicarunt 
scriptores catholici, quotquot locum illum Evangelii interpre- 
tati sunt. | 

De superbia quae mentes obnubilare solet neque loquen- 
dum, cum praeclara S. Viri mansuetudo nonnisi ex summa 
animi demissione germinaverit. Nec de amore profani solatii 
et inerti desidia (quae duo solidae scientiae acquirendae maxime 
officiunt) aliquid dicendum est; dum ab his Sanctus abhor- 
ruit, et nullam temporis particulam negotio vacuam praeter- 
misit. Quinimo ipsae pietatis exercitationes et labores quos 
sustinuit ad gloriam Dei, nobile instrumentum vel causa ex- 
titerunt ad scientiam augendam et aureos libros conscribendos 
quibus coaevos et posteritatem edocuit. 

Etiam acuebatur acerrimi defensoris catholicae veritatis 
ingenium in ecclesiasticis negotiis explendis, et in ipsis ho- 
stium aggressionibus. Nam saepe certandum erat cum homi- 
nibus scientia et mentis acumire praeditis, quorum fraudes 
obiectorum sophismatum solvendae erant. Hinc nova quotidie 
e penu mentis instructae, et e sacrae scientiae fontibus erant 
arma promenda, corda simul movenda erant et mentes illu- 
strandae. Ex ipsa palaestra exercitae vires augebantur; et 
atleta nobilis doctior quotidie et instructior redibat ad certa- 
men. Hinc demonstratum Maser ait Patrocinator, doctrinam 

Acta, Tom. X, fase. CXV. | 22 

S. Francisci Salesii eminentem habendam esse, si ipsa in se 
spectetur, in elementis unde constabat, et in praesidiis, qui- 
bus instruebatur. Praeterea scientiae humanis viribus et in- 
strumentis partae, alia nobilior accessit divinitus infusa; et 
huius rei testis ineluctabilis auctoritatis prae primis se sistit 
S. Ioanna Francisca de Chantal quae retulit. « Sufficiebat eum 
» adire ad comperiendum eidem dedisse Deum fidei donum 
» eminentiori perfectione ; eumdemque ditavisse peritia extra- 
» ordinaria quoad mysteria, sacrarum Scripturarum sensum, 
» veramque Ecclesiae doctrinam. » 

Ad innuendum etiam divinitus scientiam in Salesio indi- 
tam fuisse sufficiat testimonium Benedicti XIV qui idoneus 
atque iustus scientiae sanctorum aestimator est. « Si non so- 
lum (ait loquens de Salesio), ab omni errore sint immunes, 
libri servorum Dei, sed etiam Ecclesiae proficiant, et eo 
magis si scientia divinitus acquisita conditi fuerint, ce- 
teris ad sanctitatem concurrentibus requisitis, possit eorum 
haberi ratio in discussione virtutum. Quocirca Cardinalis 
Iulius Sacchettus in relatione quam fecit Consistorio de actis 
in causa S. Francisci Salesii, ita de eius operibus locutus 
est. — Vivit etiam in aureis et Seraphicis opusculis ab eo 
editis, quae uberrimos in toto christiano orbe fructus par- 
turiunt. » Quid hoc testimonio gravius aut splendidius af- 
ferri posset ? 

Ast non solum spiritus intellectus et cognitiones extraor- 
dinariae, sed ipsa dicendi facultas et forma, qua S. Episcopus 
praestabat indita a Deo visa sit, Alexandro VII, qui in Bulla 
canonizationis, haec de ipso praedicavit: « Valebat enim summa 
et efficacissima dicendi potentia, quam illi 2 coelo concilia- 
veral summa cordis innocentissimi sanctitas. » Et quamvis 
plures testes Apostolum, ob divinam scientiam eum appellent, 
saüs Patrocinatori fuit sanctum Franciscum Ecclesiae Docto- 
ribus aequare. Quod ut perficeret verbis usus Patri Francisci 
de Rubeis qui iam Fidei Vindex, quum pro veritate votum 
edere coactus fuerit, scripsit: « Libentissime fateor rem in eo 
» statu esse quod tuto valeat ad solemnem eius canonizatio- 
nem deveniri, ut in sacerdotali ordine post mellifluum Am- 
brosium alterum extet exemplum, eiiam via lactis et mellis 
ad summum christianae pietatis et charitatis fastigium posse 
ascendi. » Quae verba ad doctrinam certe, non ad vitam 

et mores referuntur, scitum est enim, Ambrosium et Franci- 
scum in se fuisse austerrimos, et utrumque per asperum 
et salebrosum tramitem, non via lactis et mellis, ad excelsum 
sanctimoniae culmen pervenisse. 

QUOAD SCIENTIAM EX OPERIBUS S. FRANCISCI DEPROMPTAM. 
Omnes fatentur opera S. Francisci innumeras conversiones 
patratas fuisse; verum nonnulli falso opinantur quod haec 
trophaea virtuti potius et concionibus Sancti viri, ore pro- 
latis, quam libris eius adscribenda sint. Haud ita tamen se ' 
res habet; magnam enim huius gloriae partem scripta ab eo 
exarata suo iure sibi vindicant. Hoc illi decus adserebat Emus 
Card. Franciscus Barberini Episcopus Portuensis in suffragio 
quod tulit pro eius canonizatione: « Is enim est (inquit) qui 
» coelestis gratiae radios indutus, in regione criminum tene- 
» brosa, fidei lumen effulsit, qui virginitate insignis sancti- 
» monialibus laudatissimis institutis leges praescripsit, qué 
» piis doctisque lucubrationibus plurimos ad veram Christi 
» religionem traducens cunctis etiam pervium coelum osten- 
» dit. » Eminentissimi Consultores confirmarunt quod plures 
Cardinales asseruerant. Sic inter alios Consultor Archiepisco- 
pus Ámacensis. « Per libros sapientissime scriptos, et per 
» costantes labores innumeras animas a peccato praeserva- 
» vit. » Pariterque Episcopus Camerini: « Quot sacris con- 
» cionibus, quot libris scriptis, quot disputationibus publicis, 
» quot privatis sermonibus convictos ad Christi ovile redu- 
» xit! » Eadem de causa Episcopus Minorensis Salesium lau- 
dabat « qui scriplis immortalibus fidem asseruit, mores emen- 
» davit, vitia evertit, haereses confutavit. » 

Laus eiusmodi, quae scripta Salesii exornat, ub ea potis- 
simum pertinet, quae data opera ad tuendam veritatem catho- 
licam et haereticos refutandos exarata sunt. Karolus Augustus 
Salesius Tullianus fratris filius, successor et biographus S. An- 
tistitis enarrat. « Reperimus duodecim codices magnos manu 
» propria scriptos Ven. Servi Dei et praedecessoris nostri 
» Francisci de Sales, in quibus agitur de multis theologicis 
» punctis inter catholicos Doctores et haereticos controversis, 
» praesertim circa auctoritatem Summi Romani Pontificis , 
» aut Vicarii lesu Christi et Successoris Divi Petri. > In au- 
‘ctoritate hac explicanda copiose et solide loquutus est de Ro- 

mani Pontificis infallibilitate, ita ut dici possit quod feliciter 
Vaticani Concilii decretis praeluserit. 

Praestantiam et meritum huius operis coaevi et posteri 
summis laudibus exiulere, et merito quidem; nam docte, di- 
lucide ac nervose, et propria quadam methodo et forma ple- 
nam praebet demonstrationem articulorum fidei, quos acatholici 
eius aetatis impugnabant, et istorum argumenta strenue re- 
fellit.. Si autem comparemus quae vir sanctus scripsit de prae- 
rogativis Apostolicae Sedis, cum iis quae deinceps ad convel- 
lendos errores oppositos Ecclesia definivit atque constituit , 
vix aliquid reperiemus Francisci libris addendum, nihil certe 
quod ab iis quae definita sunt deflectat. Imo si quis conferat 
nonnullas Controverstarum pagellas cum prima Vaticanae Sy- 
nodi constitutione de Ecclesia Christi mirari cogitur videns, 
quam apte inter se congruant: eaedem propositiones definitae, 
eadem sunt argumenta praecipua, eadem orationis et senten- 
tiarum connexio, eadem saepe verba et locutiones. 

Facile ergo intellectu est, ea praeconia laudis quibus Emi 
Cardinales et Consultores S. R. C. tempore Alexandri VII, 
honestarunt scripta S. Episcopi, quibus catholicam doctrinam 
contra haereticos tuebatur, ad controversias potissimum per- 
tinere. Profecto lucubrationes illae haeresim intime percel- 
lebant et maximam attulerant utilitatem , prout oraculo suo 
pronunciavit Alexander VII in Bulla canonizationis inquiens: 
« Studiosius accuratiusque in Ecclesiae defensionem incubuit , 
» et cum voce prohiberetur adiuvare populorum fidem, coepit 
ex scripto, pluribus confectis libellis evulgatisque thesibus, 
intime haeresim percellere, tantumque effecit ut Tononi pa- 
rochiam erexerit, et paulo post, cum insigni religionis ca- 
tholicae incremento, plures ad veritatis lumen viros doctrina 
celebres, quorum praecipue auctoritate mendacium niteba- 
iur, adduxit. » 

Post volumina controversiarum memorare oportet libros 
quatuor quos s, Auctor Vexillum Crucis inscripsit. Duplex 
huius operis meritum apparet; nam eius praestantia consti- 

tuitur ex parte polemica et ex parte ascetica; in utraque 


apicem pertingit sanctus Auctor. 

Pari veritatis tuendae studio et pari copia doctrinae cer- 
avit vir sanctus cum Ludovico Vireto, qui non minus impias 
de SSto Eucharistiae Sacramento, quam de immaculatae Vir. 

ginis puritate blasphemias effutiverat. Hinc duplex opus S. Epi- 
scopi quod in Actis canonizationis eius multa cuni laude com- 
memoratur. 

Verum supererant refutandae blasphemiae Calvini, qui 
perosus cultum Deiparae praestitum, contra usum salutationis 
Angelicae invehebatur. Ad tuendam piam consuetudinem, San- 
ctus doctam scripsit tractationem sermonis instar, et cuius 
tantum fragmentum superest. Elegantem etiam scripsit dialo- 
gum super praecipuis religionis dogmatibus, cuius memoria 
tantum extat. 

Maior vero et tristior ea iactura est quae nobis eripuit 
librum alium a S. Episcopo perscriptum, cui titulus: « Tra- 
ctatus de daemonomania seu de energumenis ; » supersunt 
adhue plures ex iis concionibus, quibus fidem catholicam as- 
seruit et illustria conversionum prodigia patravit. Testatur au- 
iem in compendio pluries laudato. « Divione, Gratianopoli et 
Parisiis quadragesimales conciones habuit, quibus inter 
plurimos ad Catholicam Fidem adegit Claudium Buccardum, 
Lausannae publicum professorem , Franciscum ducem Di- 
guerianum Delphinatus Proregem, Barberium et Iacobum 
Philippum magni nominis pseudoministros. » 

Eininent inter alia opera, quae hic omittimus, litterae 
datae idibus Aprilis 1603 in quibus s. Auctor docte, prolixe 
et laboriose convellit atque evertit, quod nocentissimum erat 
in lutherana haeresi de fide sine operibus sufficienti ad sa- 
lutem. Equidem legens sags quis mirari non potest quam 
plane .ac dilucide nativo illo stylo epistolari vir sanctus res 
difficillimas declaret, puta quid sit Deus, qualia sint SSmae 
Trinitatis et Dominicae incarnationis mysteria. Nec praete- 
reundae sunt litterae ad Episcopum Savonensem et Anasta- 
sium Germonium datae, proter quas finis impositus est con- 
troversiae de auxiliis. Oppido etiam ex brevibus eiusmodi 
scriptis cordatus quisque agnoscere cogitur lumen illud, 
sclentiamque divinitus inditam , quam in eius alloquiis S. Io. 
Francisca de Chantal agnoscebat. ` ; 

Verba haud fieri nequeunt de scriptionibus variis, quibus 
s. Episcopus apud Pontifices Maximos, apud Principes et Ma- 
gistratus, apud cooperatores suos et alios instabat, consilia, 
hortationes,monita, rationes ineundas subiiciens ad expurgandas 
regiones ab haeretica lue, ad catholicum cultum restituendum 

ad Religionem amplificandam. Haec omnia talia sunt ut vere 
eidem aptentur quae dicta sunt a Varasio s. Inquisitionis As- 
sessore illum appellans. « Verum sal terrae fatuis hominum 
mentibus condiendis et haereticorum putoribus exsiccandis 
a Deo Ecolesiae datum. » 

. De libris hucusque verba facta sunt polemicis vel do- 
gmaticis; manet nunc ut oratio deveniat ad libros dogmatico- 
asceticos, quorum primi sese exhibent XII libri de amore Det 
quibus nescitur an quid quidpiam in suo genere praeclarius 
sit, ac sublimius. Ita ut Phoebeus nomine S. R. C. enarra- 
bat. « Scripsit (S. Franciscus) libros; qui uberrimos in toto 
» christiano orbe fructus pariunt. Philotheam praesertim . . . 
» epistolas spirituales et insignem atque incomparabilem tra- 
ctatum de amore Dei, qui omnes, in omnium pene natio- 
num idioma translati, omnium teruntur manibus, cum in- 
‘genti legentium profectu. In his tamquam in speculo viva 
Salesii elucet imago, neque enim potuit vir beatus aliter 
docere quam vixit, aliter vivere quam docuit. » 

. Ad asceticos libros transiens; in quorum numero primum 
obtinet gradum introductio ad vitam devotam, seu Philothea, 
quae tot laudibus ornata fuit, tot genuit fructus salutis, ut 
sanctimonia quae in templis ac coenobiis relegata videbatur 
ubique iubar suum effunderet. « Tum visa est vera pietas :. 
» viam sibi stravit ad regum Solia, in ducum exercituum 
« tentoria in iudiciorum forum, in telonia, in negotiatorum 
» officinas, et in pastorum oppidula. » Neque omittenda sunt 
verba Episcopi Suessionensis. Nemo dicat se viam nescire qua 
itur ad Deum. Ipse omnibus praeivit et praelugit monitis et 
exemplo ; seraphica eius scripta legentium corda flammis 
incendunt. » | 

Multa edidit egregia documenta quae volumen constituunt 
pro Regularibus in collocutionibus, spiritualibus quas Antistes 
sanctus habuit ad Sanctimoniales Ordinis Visitationis. Nec 
praetereundi sunt duodecim tractatus minores per quos asce- 
ticae sublimioris praecepta ad practicum usum facili, planaque 
semita deduci possint. In eodem ordine sunt quae vir sanctus 
conscripsit de usu temporis et exercitiis diurnis de tristitia 
et perturbatione interna, de s. Synaxi pie ac fructuose susci- 
prenda, de sanctis commentationibus super mysteriis nativi- 
tatis et passionis Domini, deque piis precationibus, quas vel 

ille subiecit, vel quomodo recitandae essent edocuit. Quapro- 


pter Andrea Lao Carmelita loquens de asceticis libris huius. 


sancti: Plures conscripsit libros coélesti roridos doctrina , 
qui inter mundi vepres roseas stermunt semitas. Cui con- 
cinit P. Martinus de Esparza dum celebrat. « documenta pie- 
tatis eximiae , solidae doctrinae , directionis saluberrimae , 
quae posteritati scripta reliquit. » 

Eximia peritia magistri asceticae disciplinae cum legisla- 
loris sapientia emicat consociata in regulis et constitutionibus, 


4 


quos Vir sanctus Ordini Visitationis praescripsit. De quibus. 


scribens Cardinalis Sacchettus in relatione causae « novo (ait) 
Sanctimonialium ordine, cui a visitatione Beatae Virginis 
nomen est, sub regula S. Augustini, Ecclesiam illustravit. 
Addidit constitutiones sapientia , discreptione , et suavitate 
conspicuas. » 

Uberrimam porro segetem rei asceticae studiosis suppe- 
ditant epistolae s. Episcopi tum ad S. Ioannam Franciscam 
de Chantal, tum ad alios complures conscriptae ita ut asser- 
tum sit quod « Nemo potest has paginas evolvere quin totus 
ardeat Dei et perfectionis amore, quisquis enim in illis re- 
perit apta suo statui monita, et documenta. » 

Insignem Doctoris Ecclesiae notam in antiquis illis qua- 
tuor Gregorio, Augustino, Ambrosio et Hieronimo hanc de- 
prehendit Bonifacius VIII quod eorum facundia scripturarum 
aenigmata reseraverit. Dotis huius specimen Vir sanctus edidit 
in interpretatione Cantici Canticorum , cuius libri explanatio 
maxime ardua et salebrosa interpretibus omnibus visa est. 

Singularem vero meruere laudem et celebritatem eius mo- 
nita ad Confessarios. Ipsemet Benedictus XIV in quaestione 
gravissima de cautione adhibenda a confessariis in absolutione 
confitentibus impertienda ad hoc Salesii opus provocavit ( de 
Synod. Dioec. lib. XI cap. 2. n. 18). 

De pastorali theologia apte, graviterque multa scriptis 
tradidit, cum boni pastoris. imaginem i in se exhiberet Salesius. 


Sane ad pastorale magisterium quod attinet haec tria potis- ` 


sime pensanda esse Magnus Gregorius edocuit. « Ad culmen 
quisque regiminis qualiter veniat , atque ad hoc rite per- 
veniens qualiter vivat, et bene vivens qualiter doceat. » lam 
. vero de tribus hisce documenta in Salesii libris reperimus. Au- 
reas enim habet ille sententias circa beneficia dignioribus con- 

ferenda, et plura de vivendi ratione, quam Episcopus sequi 
debet, eiusque dignitate et officiis conscripsit. Hine satis com- 
mendari nequit Tractatus de praedicatione divini Verbi. 
Qualis in administratione Dioeceseos Franciscus extiterit bre- 
viter sed aptissime explicat Bulla Canonizationis, ex qua s. An- 
tistitem conspicis « cuncta episcopalis vitae momenta suis 
virtutibus , functionibusque animare, synodum cogere , ec- 
clesiasticae disciplinae leges vel restituere vel sancire. » 

In expendendis conglobatim aliis varii generis scriptis, 
dici potest quod si praecedentibus iungantur, plenior eruitur 
conceptus omnigenae peritiae s. Viri, exquisitae prudentiae, ` 
facundiae admirabilis et facultatis scribendi aptissime de re 
qualibet. Semper est enim (ut de Hieronymo Cassiodorus aie- 
bat) planus, doctus, dulcis, parata copia sermonum ad quam- 
cumque partem, convertit ingenium. » 

ARGUMENTA EXTRINSECA EMINENTIS DOCTRINAE SALESII. Quae 
ornatissima testimonia hucusque retuli, ait causae Patrocina- 
tor, quoad eminentem S. Salesii doctrinam, spectabant ut plu- 
rimum eius opera singillatim. Itaque abs re non erit aliquid 
delibare, ex segete prope infinita, de iudiciis summorum ho- 
minum circa universa illius scripta, et eminentiam scientiae, 
quae ex ipsis elucet. Et quoniam de Ecclesiae Doctore renun- 
ciando disceptatur, liceat omnibus praeferre Doctoris S. Al- 
phonsi auctoritatem, qui unus ex eo ordine excelso post. ae- 
tatem Salesii floruit. 

In primis memoria repetendum s. Doctorem proposuisse 
Franciscum ceu exemplar absolutissimum sacrae Eloquentiae, 
qui ipsam instauraverat, eo tempore quo corruptissima eva- 
serat. Dilexit autem vehementer Salesii libros, ita ut non 
tantum elus suaviloquentiam est imitatus, sed etiam senten- 
tias et locos insignes ex eius operibus in libros suos libenter 
derivavit. Et sane non modo in scriptis asceticis persaepe illius 
auctoritate Alphonsus usus est, sed etiam operibus dogmaticis 
et polemicis haud raro eius nomen et sententias adduxit. « No- 
tandum venit, alt S. Alphonsus, quod huius Sancti docu- 
menta modo singulari laudata fuere, atque ab Ecclesia re- 
cepla. Quae nos orare facit ul eorumdem directione atque 
praxi ad vitam aeternam consequendam perveniamus. Con- 
cede propitius ut eius dirigentibus monilis aeterna. gaudia 
consequamur. » Quare Episcopus Cuneensis scitissime in po- 


S. FRANCISCI SALESII 345 


stulatione sua animadvertit. « Haec scripta (Salesi) divinam. 
» redolentia sapientiam alios peperere Sanctos, imo Docto- 
» res, inter quos admirabilis ille Alphonsus de Ligorio, quem 
» Doctoris titulo Sanctitas Tua ... decoravit. Et quidem Al- 
» phonsus Francisci discipulum se ostendit, eiusdem vestigia 
» sequens, prout omnes facile norunt, qui Alphonsiana sceri- 
» pta evolvunt. » 

Haud immerito Francisci vestigia terebat s. Doctor, Ec- 
clesia enim non modo: in Oratione nuper descripta, sed et in 
aliis documentis insignibus sic illum commendat, ut parum 
a Doctoribus differre videatur. Quid enim valet illud, quod 
in sexta lectione eius officii legitur « Suis etiam scriptis coe- 
lesti doctrina refertis Ecclesiam illustravit, quibus iter ad 
christianam perfectionem tutum et planum demonstrat ? » 
Quid illud quod in antiphona ad vesperas? « Replevit S. Fran- 
ciscum Dominus spiritu inteliigentiae , et ipse fluenta do- 
cirinae ministravit populo Dei. » Nisi certis constaret argu- 
mentis Bullam editam ab Alexandro VII die XIII Kalendas 
Maias 1665 de Salesii canonizatione dumtaxat agere, crederes 
illam ad Doctorem renunciandum pertinere. « Ex huius cha- 
ritatis officina volumina prodierunt, quorum documentis ir- 
rigata populorum ac virorum nobilium pectora affluentem 
evangelicae vitae messem peperere. » Alibi demum propo-' 
nitur Salesius imitans « Sanctorum Patrum. ...exempla... 
potissimum catholicae religionis sinceritate consulere , qua 
mores catholicorum informando, qua sectariorum dogmata 
evertendo, qua deceptas oves ad ovile reducendo. » 

Idem Alexander VII Summus Pontifex scribebat ad mo- 
niales Visitationis Monasterii Anneciensis V Kalendas Au- 
gusti 1666. « Salutaris eius lucis, qua divi Francisci Salesti 
praeclara virtus et sapientia Christianum orbem universum 
late perfundit, Nos quoque a primis pueritiae nostrae tem- 
poribus non expertes fuimus; inclita enim eius promerita , 
doctrinamque plane divinam statim admirati eum elegimus, 
quem praecipuum vitae ducem et magistrum sequeremur. . . 
Eius heroica virtus et ardentes monitorum salubrium fores 
ingens Ecclesiae universae lumen afferunt. » 

Concinebant Pontificis verbis suffragia tum Cardinalium, 
tum Episcoporum. Ideo Cardinalis Farnesius aiebat « Profecto 
B. Franciscus de Sales splendere debet inter maiora sidera 

în perpetuas aeternitates ; ardens enim lucerna, imo lua 
mundi fuit, dum populis sibi commissis , errorum umbra 
caligantibus , cum exemplo , tum doctrina ad solis veri- 
latem. » 

Clemens IX ante et post exaltationem ad Apostolicam Se- 
dem iudicium suum apertissime patefecit; namque et in con- 
sistorio habito de illius canonizatione hoc. protulit suffragium. 
« Catholicae Religionis propugnator B. Franciscus Sale- 
sius ..... infensissimos haereticorum conatus repressit , 
veramque profligandi daemonis artem et verbo docuit et 
firmavit exemplo. Tum etiam ut omnes eximii ducis expleret 
partes, praeclarissimis voluminibus, pium quodammodo ar- 
mamentarium animarum condidit beneficio, ubi cuique li- 
ceat adversus humani generis hostem opportunis sese muni- 
mentis instruere. » 

Ab his suorum si iudiciis minime deflexit 
Benedictus XIV qui Salesit exemplo potissimum est usus ut 
declararet quomodo eminentia virtutis heroicae eximiae scien- 
tiae splendore illustretur ; qui veritus non est affirmare libros 
eius scientia divinitus acquisita conditos fuisse; qui saepe eius 
auctoritate est usus ut difficiles enodaret quaestiones; qui 
demum in constitutione « Pastoralis curae ». non alia appel- 
latione quam Sapientissimi eum ornandum putavit. 

Quum causae patrocinator has attulisset auctoritates gra- 
vissimas ad confirmandum eminentis Doctrinae Salesi argu- 
mentum extrinsecum ; omnia privatorum iudicia superflua et 
posthabenda esse quis credere potuisset. Verum et ista ita 
gravia et innumera sese habent ut omnia omitti nequirent. 

Etenim Sorbonici post Francisci obitum hoc edidere iu- 
dicium. « Superesse ium neminem (retulit Karolus Salesius) di- 
&ere doctores sorbonici, apud quem recursus ad enodandas 
theologicas difficultates. haberi possit eo defuncto, et lacobo 
Davidio Cardinali Perronio. Imo Francisco adhuc vitam 
agente iidem declaraverunt libros ab eo editos ex aequo tre 
cum Operibus S. Gregorii, S. Ambrosii, et S. Augustini. » 

Aeque splendida atque illustria sunt quae de s. Episcopo 
Salesio duo doctissimi Galliarum Antistites Fenelonius et Bos- 
suetius pronunciaverunt. Quando quidem primus spiritum ve- 
ritatis per os illius loquentem aeque in asceticis ac polemicis 
libris agnovit inquiens: « Orationis spiritus est anima totius 

» corporis fidelium... Ex una parte aspicite puram spiritua- 
> litatem S. Francisci Salesi, ex altera aspicite eius princi- 
> pia quoad Ecclesiam in suis controversiis. Idem est Sanctus, 
» qui loquitur cum unctione eiusdem spiritus veritatis in hoc 
» duplici scripturarum genere. Tales sunt isti amabiles sancti 
» qui in sinu matris Ecclesiae enutriti et perfectionati sunt. 
» Et celebris Fenelonius. » Tria praecipue sunt quae Fran- 
cisco nobile dederunt nomen hoc in mundo: nempe scientia 
ceu doctor, et praedicator; auctoritas episcopalis; ratio agendi 
ceu animarum director. Scientia constituit eum instar lu- 
cernae fidelibus illuminandis aptae: dignitas episcopalis istam 
posuit lucernam super candelabrum, ad cunctam illuminan- 
dam Ecclesiam; et directionis cura istam applicuit lucernam 
individuorum moderationi. Miratur quis quantum eiusmodi 
illuminet lucerna ; miretur nunc quantum illa calefaciat. 
Scientia illius unctione plena mollit corda ; eius modestia 
in auctoritate homines ad virtutem | inflammat ; eius beni- 
gnitas in directione ad Christi amorem eosdem | lucratur. 
Ecce igitur lucerna ardens et splendens... 

Historici plures eum iam Doctorem appellant, ut opinioni 
concinant Baronii et Pallavicini. Accedit tandem hisce docto- 
rum virorum iudiciis multiplex numero sed voto unanime fi- 
delium ex omni ordine, sexu et vitae instituto suffragium. 
Ita ut idem peterént a S. Sede ii qui imperiali vel regia di- 
gnitate fulgent, ac ima christiana plebs. Docti indoctique Fran- 
cisco Salesio Doctoris Ecclesiae nomén et laureolam ab Apo- 
stolica Sede poposcerunt. lam vero si, teste Mabillonio: Do- 
ctoris nomen Ecclesia his tribuit, quorum doctrina publico 
ipsius suffragio approbata est maxime ubi sanctitatis con- 
centus accedat, nihil est quod obesse queat quominus iuxta 
petitiones Episcopi Anneciensis et Ordinis Visitationis, quibus ac- 
cessere tot Emi S. R. E. Cardinales, Revmi Archiepiscopi, Epi- 
scopi, Augusti Principes, et immensa aliorum multitudo; quomi- 
nus inquam ab Apostolica Sede, ex S. R. Congregationis senten- 
tia, Francisco Salesio Doctoris .Ecclesiae universalis titulus, et 
congruus titulo cultus decernatur. i 


Disceptatio synoptica. 


ANIMADVERSIONES Fromororis Fipri. Praemonuit hic cum 
divo Ambrosio quod « in iudicio gratia absit causae merita 

discernantur. » Ideoque etsi merito in votis omnium sit ut 
Salesius Doctoris praerogativà augeatur, et quamquam Patro- 
cinator clarissimus plura in medium attulerit , quibus con- 
tendit multis ex titulis Salesium Doctoris in Ecclesia honorem 
promereri, de hoc tamen adhuc non leviter addubitare licet. 
Neque enim in eo modo disquisitio vertitur num Franciscus 
scientiarum thesauris dives fuerit, tum pius item ac facundus 
eruditusque scriptor habitus; sed num tanta in eum enituerit 
in Ecclesia edocendi scribendique peritia ac dignitas, quanam 
esse Doctorum Ecclesiae decet. 

Eminens sit oportet Doctorum scientia cum sanctitate con- 
iuncta: non enim qui doctus item doctor; cum pluribus inter 
Ecclesiae ministros , diverso licet gradu, doctrina opus sit. 


Paülus enim Ephes IV. 11 discernit quosdam quidem Apo- 


stolos, quosdam autem Prophetas, alios vero Evangelistas, 
alios autem Pastores et Docteres addiditque causam, quae ad 
rem nostram maxime facit « ut iam non simus parvuli flu- 
ctuantes, et circumferamur omni vento doctrinae..... Veri- 
tatem autem facientes in charitate , crescamus in illo per 
omnia, qui est Caput Christus, ex quo totum corpus compa- 
ctum et connexum per omnem iuncturam subministrationis, 
secundum operationem in mensuram uniuscuiusque mem- 
bri (ibi V. 14 — 16). Nimirum uti explanat Victorinus: 
« quomodo membra singula iunctura cohaerentia diversis 
in administrationibus totius corporis mensuram faciunt ; 
sic et in Ecclesia singula quaeque membra ministeriorum, 
circa sanctificationem mysterii, et circa fidem Christi iun- 
cturas praestant et corpus suum in charitate constringunt 
atque aedificant.» Mai scriptor. vet. tom. III. p. 129. Diversa 
scilicet ministeria non solum in celebratione et sanctificatione 
sacrorum mysteriorum discernuntur , verum etiam in fide 
Christi docenda , tuenda, ac penitus semper investiganda. 

Itaque in Ecclesiae ministris tria sunt munia, quae do- 
ctrina maxime indigent; alii enim sunt Apostoli, alii Ponti- 
fices , seu Episcopi, alii Doctores; qui singulari indigent 
scientia veluti caeterorum magistri. 

Et quamvis Apostoli (nempe illi homines qui Apostolorum 
vestigia sequuti per subsequentes aetates, ad Christi fidem 
‘| paganas gentes vocarunt, aut in schisma et haeresim pro- 
lapsas ab interitu vindicare satagerunt) et Pontifices scientia 





S. FRANCISCI SALESII 349 


pollere debeant ; doctoris Ecclesiae scientia cunctas aliorum 
scientias ut superemineat oportet. Sunt enim Doctores iuxta 
Gregori Magni sententiam , Ecclesiae bases. « In basibus 
quippe columnae, in columnis autem totius fabricae pondus 
erigitur. Non ergo immerito Doctores sancti basium no- 
mine designantur, quia dum recta praedicant, omne pondus 
Ecclesiae fixa morum suorum gravitate sustentant ». Moral. 
lib. 28 c. 38. Per Doctores enim uti Bonifacius VIII. expli- 
cat «quasi luminosas ardentesque lucernas super candela- 
brum in Domo Domini positas, errorum tenebris profugatis, 
totius corpus Ecclesiae tamquam sidus irradiat matutinum;.. 
profundis quoque ac decoris illorum sermonibus , ampla 
ipsius Ecclesiae fabrica, veluti gemmis vernantibus , ru- 
tilat; et verborum elegantia singulari, gloriosius sublimata 
coruscat ». Cap. Gloriosus Decret. in Sexto. 

Haec itaque Doctorum intima praerogativa est, ut Eccle- 
siae Columnae ac fundamentum habeantur, ut eorum doctrina 
totius Ecclesiae corpus nova luce perfundatur, ac veluti novus 
doctrinae fons reseratus fuerit. Itaque Benedictus XIV de 
Beatif. et Canonizat. lib. IV. part. 2 cap. XI. n. 14. « Haec 
doctrina requisita. in Ecclesiae Doctoribus, quod videlicet per 
eam, errorum tenebrae fuerint profugatae , obscura fuerint 
dilucidata, dubia „declarata, Scripturarumque aenigmata re- 
serata. » 

Et hoc revera praesidium Sanctos Doctores, quotquot 
sunt, Ecclesiae praestitisse palam est. Ita Augustinus vetere 
Donatistarum schismate eompresso, Manichaeorum, Pelagii ac 
Coelestii erroribus refutatis maxime inclaruit. Hilarius et 
Athanasius, ideo Ecclesiae Doctores habiti, quod Arianos tum 
maxime Costantii tyrannide fultos contra Nicaenam fidem in- 
surgentes retuderint, et singulari eloquentiae vi una cum im- 
probo Imperatore prostraverint. Merito propterea scribit Hie- 
ronymus « Vir sanctus et eloquentissimus Martyr Ciprianus, 
et nostri temporis Confessor Hilarius, nonne tibi videntur 
excelsae quaedam arbores in saeculo, aedificavisse Ecclesiam 
Dei ? ». Comm. in Isaiam lib. 17 c. 61. Ambrosius Romana 
illa facundia et inconcussa pectoris firmitate, Arianos a La- 
tinarum fere gentium regionibus exturbavit; Isidorus eiusdem 
haereseos in barbara Gothorum gente subinde renascentis re- 
liquias extinxit. | 

Leo Magnus in ipsa fere adolescentia et "vix minori clero 
ascriptus, Zosimo Pontifici in detegenda Pelagii versutia ad- 
minister, mox Dioscoro atque Eutychete damnatis, Petri vo- 
cem roburque imitatus est; cui Chrysologus in eodem Euthy- 
chete percellendo socium se pedissequumque praebuit. Notum 
est quibus vocibus Urbanus II in Concilio Barensi Anselmum 
compellavit. « Pater et Magister Anselme.... veni.... et de- 
fende matrem, tuam Ecclesiam, quam Graeci labefactare 
conantur», quapropter cwm... Graecos im processione Spi- 
ritus Sancti confutasset, magni apud omnes habitus est, et 
veneratione dignissimus comprobatus ». Benedictus XIV 
lib. IV p. 2 c. 11 n. 15. Haud absimile testimonium Pe- 
iro Damiani reddidit Alexander II scribens ad Galliae Episco- 
pos: talem vobis virum destinare curavimus, quo nimirum, 
post Nos, maior in Romana Ecclesia auctoritas non ha- 
betur... noster est oculus et Apostolicae Sedis immobile fir- 
mamentum. De S. Bonaventura scribit Xistus V in suis Apo- 
stolicis litteris 15 Martii 1588. « In rebus Concilii (Lugdu- 
nensis) ardwis operam egregiam praestitit, catholicam fidem 
constantissime defendit; pravas opiniones acerrime refuta- 


vit; eiusdemque prudentia, doctrina, sanctitate, orationibus — 


Gregorii Pontificis sollicitudo tantopere adiuta est, ut sub- 
lato... schismatis dissidio, Michael Paleologus, Graecorum 
Imperator orientalesque nationes ad Apostolicae Sedis obe- 
dientiam, unitatem, communionemque redierint ». Nec ali- 
quis neget divina factum providentia ut Nestorio Cirillus, Eu- 
nomio et Macedonio Gregorius Nazianzenus, Anomianis et 
eidem Eunomio Basilius; Vigilantio, Elvidio, Ioviniano Hiero- 
nymus opponeretur, et sic de aliis quamplurimis. 

Et si non eosdem quidem omnes retulere triumphos ; at 
neminem reperire est, qui illos coaequaverit ob pretiosa Ec- 
clesiae relicta monumenta peritiae suae; sive scilicet in ex- 
plieandis divinarum Scripturarum aenigmatibus, sive in theo- 
logicis quaestionibus enodandis. | 

Hisce praestitutis, Fidei Promotor ad Salesium venit, con- 
cessitque eum scientia, quae viros Apostolico ministerio ope- 
ram navantes, et Ecclesiae pastores decet, affatim fuisse prae- 
ditum. Quaesivit autem an Anselmo et Hilario esset Salesius 
aequiparandus: idest num de illo dici posset quod Dominus 
suscitaverit eumdem ad profligandam Lutheri, Calvini et Zuin- 

glii teterrimam luem. Neminem sed vero latet quot quantos- 
que insignes pietate ac doctrina viros illa aetas tulerit, qui 
contra eam haeresim fortiter dimicarunt. Nonne dictum  ést 
Deum obiecisse Ignatium Loiolaeum, et institutam ab eo So- 
cietatem Luthero aliique huius temporis haereticis ? Praeci- 
pui ex illa lectissima acie Beatus Peirus Canisius, ac Ven. 
Cardinalis Robertus Bellarminus prodiere. Ideoque Salesius 
videretur potius adiungendus alteri defensorum agmini qui 
ilius haereseos monstro non percussores, sed vigiles excubi- 
tores se praebuerunt. Quod meritum, insigne illud quidem , 
singulari animi mansuetudine et charitatis dulcedine cumula- 
vit; adeo ut plurimi suavitate eius allecti in viam iustitiae 
ac veritatis redierint. 

‘Sed iam sancti viri scientia perpendenda est ex eiusdem 
scriptis. Ipsemet Sanctus Vir, in primis, in operis praefa- 
ctione cui titulus Theotimus, quod omnium postremum fuit, 
de se ingenue fatetur. Ego satis parum scripsi, et paucissi- 
mum edidi: tum recenset opuscola ab se edita ; sunt autem 
Meditationes in Symbolum Apostolorum , Vexillum Crucis, 
funebre elogium Philippi Emanuelis Lorenensis, monita ad 
Confessarios, Philothaea et ipse Theotimus. Quamvis itaque 
plura post eius obitum in lucem prodierint Salesii scripta, 
haec in sua recensione praetermisit, vel quia ad privatorum 
tantum usum ordinata, vel quia utpote subcesivis horis elu- 
cubrata, incompleta et adhuc limae labore ac mora expo- 
lienda. Haec inter, nedum disputationes contra Calvinum et 
Viretum, sed ipsas Controversias reperire est, quas veluü 
polemicum opus princeps, causae Patrocinator laudat atque 
extollit. Sed ut ordini inserviamus breviter videndum est quanti 
haec ipsa faciehda sunt, incipiens a Controversiis. Audito iam 
Controversiarum nomine suspicari quis posset Salesium ag- 
gressum aliquid esse, quod Bellarmini, du Perronii, Bossueti 
absolutis ea de re lucubrationibus comparari possit, vel iis 
disputationibus, quas contra vetustiores alios Ecclesiae hostes 
Doctores plures aggressi sunt. At longe aliter se res habet; 
sunt enim hae controversiae sermones quidam Thononensi plebi 
accomodati, quos scripto dietim tradere coactus est, cum voce 
recitare prohiberetur. Opus autem neque perfectum, neque 
expolitum fuisse plura ostendunt. 

De dissertatiuncolis contra Viretum , de Facharistis; et 

aliis eiusmodi nihil addendum puto, cum eadem dicenda re- 
currant, quae modo de controversiis animadvertimus, ac illud 
praeterea quod nonnisi paucissimis notae fuerint. Ad Vexil- 
lum Crucis quod attinet, eruditum quidem opus, ac maxima 
commendatione dignum esse non abnuitur, sed illud etiam 
non secus ac reliqua sancti viri opera, tenuiore stylo, ac ru- 
diori plebi accomodato, conscriptum fuit. In monitis autem 
vigintiquinque ad Confessarios, prudentia viri Apostolici et 
in animarum regimine versatissimi certe elucet; quamvis etiam 
in illis festinanter digerendis quidpiam Auctoris diligentiae ex- 
cidisse videatur. De epistolis denique illud observatum fuit 
quod quis uti nonnulla ex illis posset ad aggrediendam au- 
ctoritatem indirectam Pontificis quoad civilem potestatem. 
Qua quidem in re nemo non videt quantum Salesius a Bel- 
larmino distet. Ex his tamen omnibus colligere datur cur forte 
recensita Salesii opera apud nostrates, non aeque ac ascetica, 
vulgata et omnium trita manibus fuerint. 

Itaque iam ad Philothaeam atque Theotimum veniendum; 
quae licet inter ascetica Sancti viri opera computentur, plura 
‘etiam de Dogmatica theologia ornate, docte ac venustissime 
attingunt. Nihilominus haec Pastorem potius quam Ecclesiae 
Doctorem prodere, ipse de se Salesius testimonium perhibet. 
In praefatione vero ad Theotimum candidissime scribit. De 
omnibüs quae scripsi nil adest quod non ‘ab aliis didicerim, 
etsi haud memini a quo didicerim. 

Notum insuper vulgatumque est quantopere Salesii doctrina 
ad tuendum pseudomysticum suum systema Fenelonius fuerit 
abusus, et ea praesertim quae in Theotimo continetur. Plures 
quippe S. Genevensis Antistitis sententias in opere suo con- 
gessit, cui titulum fecit: — Maximes des Saints. — 

Accedit nimirum iuxta ipsam Bossueti sententiam , non- 
nulla in hisce s. Viri scriptis reperiri, quae per se indoctos 
in errorem possent inducere , quod si non accidat, non ipsi 
doctrinae, sed perspectae viri sanctitati tribuendum; adeoque non 
doctrina sanctitatem, sed sanctitate doctrinam commendari. 

Ex quo factum esse quod illi quidem qui Francisci scien- 
tiam doctrinamque apprime noverant, numquam illam Eccle- 
siae doctore dignam putaverint. Neque ita facile credendum 
quod Sorbonae Doctores iudicaverint libros a Salesio conscri- 
ptos ex aequo ire cuin operibus S. Gregorii, S. Ambrosii, et 

S. Augustini. Nam si res ita se habeat, curnam Benedi- 
ctus XIV qui Bernardum, Ildephonsum, Bedam, aliosque me- 
morat utpote a multis dignos habitos, qui Doctoris Ecclesiae 
titulo decorarentur, Salesium omnino praeterit, cuius et me- 
rita et doctrinam laudaverat ? 

Neque infici potest scripta Salesii, utpote TT ac do- 
ctrina referta, plurimorum et amplissima elogia meruisse; sed 
ista elogia sese referunt ad ea scripta, quae animarum  per- 
fectionem respiciunt ; et ad ista sese referunt liturgicae pre- 
ces — eius dirigentibus monitis — suis etiam scriptis coe- 
lesti doctrina refertis, Ecclesiam illustravit, quibus iter ad 
christianam perfectionem, tutum et planum demonstrant.» Huc 
pariter respiciebant elogia a Patribus Cardinalibus, aliisque 
in suffragio pro Salesii canonizatione edita. Attamen etsi Bo- 
naventura, Anselmus, Bernardus, aliique Ecclesiae Doctores 
fuerint insignes asceticae magistri, non iis tamen profecto 
meritis, Doctoris titulum assecuti sunt. 

Hinc factum ut plures in Ecclesia viri doctrina ac ingenio 
conspicui Doctorum numero haud aggregati fuerunt; quia Ec- 
clesia numquam ob quantamlibet asceseos tradendae scientiam 
Doctoris titulum alicui tribuit. Cum enim haec dos non im- 
peritis modo, sed etiam foeminis inveniatur communis, ad 
donum potius administrationis, quam ad Doctoris munus per- 
linere videtur. 

Ex his aliisque plurimis, quae pro sua sapientia perpen- 
dent Emi Patres iudicabunt: an doctrina Salesii eiusque gesta 


Apostolum tantummodo, aut eximium Pastorem , vel etiam. 


Ecclesiae doctorem prodant; ea inquam doctrina qua, non se- 
cus ac reliqui superius recensiti, vere ac proprie dici possit 
sal terrae,quod escas tabi obnoxias putrescere praepediat, et /wa 
mundi, quae tenebras depellat, et ipsa se spectabilem faciat. 

RESPONSIO AD ANIMADVERSIONES ProMmoToRIS Fer. Prae- 
misit causae Patrocinator neque sibi neque claris Viris quo- 
rum postulata tuitus est, hanc mentem fuisse, ut gratia, vel 
partium studio ad Doctoris titulum Salesio decernendum Sedes 
Apostolica moveretur: sed petitionem iuris intentionem habere, 
si paret scilicet 1n sancto Pastore eas dotes, eaque ornamenta 
enitere, quae in Ecclesiae Doctoré iura nostra requirunt. Deinde 
disseruit de doctrina in Ecclesiae Doctore requisita, atque de 


ea qua s. Franciscus Salesius excelluit. 
Acta, Tom, X. fasc. OXV. 28 

Quoad primam partem demonstrare sategit eamdem esse 
natura et genere scientiam , quae in Apostolo, Episcopo et 
Doctore requiritur. Nam scientiam rerum divinarum a Deo 
revelatam Christus Apostolos suos edocuit « omnia quaecum- 
quae audivi a patre meo nota feci vobis ». Hanc in lectissi- 
mos illos spiritus descendens consummavit et implevit: « Pa- 
raclitus autem spiritus Sanctus, quem «mittet Pater in no- 
mine meo, is vos docebit omnia, et suggeret vobis omnia 
quaecumque dixero vobis ». Cum innotuerit cuius generis 
scientia sit quae Apostolos et Ecclesiae pastores decet, vi- 
dendum prostat an alterius generis sit, quae ad Doctores 
pertineat. Num sanctos viros qui Platonem in Philosophia 
excolenda, vel Papinianum in iurisprudentia, vel Hippocratem 
in scientia medica, vel Neutonium in arcanis naturae inve- 
stigandis exaequaverint, in albo Doctorum Ecclesia adscri- 
bit? Minime gentium: nam scientia praecellens rerum di- 
vinarum Doctores Ecclesiae facit, licet haec humanarum scien- 
tiarum et literarum praesidio et cultura instructior et orna- 
tior possit elucescere. Id plane eruitur ex literis « Verbo Dei » 
Clementis XII in quibus, memoratis Pontificibus, qui Thomam 
laudibus ornaverant, pergitur « qui omnes uno eum ore ap- 
probantes in sacris Ecclesiae fastis , iuxta ac magnos Ec- 
clesiae Doctores Gregorium , Ambrosium , Augustinum et 
Hieronymum, Thomam quoque et vitae probitate et sanctio- 
ris Theologiae scientia venerabilem miraque eruditione Ec- 
clesiam Dei clarificantem, ac sancta operalione foecundan- 
tem coli voluerunt. » Non ergo ecd et matura differt 
ea scientia qua Doctores Ecclesiae eminent, ab ea qua instrui 
oportet illos qui apostolico ministerio vel pastoris officio fun- 
guntur. Quapropter nonnisi in gradu scientiae discrimen poni 
posse videretur inter Apostolos Episcopos et Doctores. Ast 
loca citata ex Pauli epistolis a Promotore Fidei id clare non 
suppetunt: nam ista loca vel ad divisiones gratiarum dumta- 
xat pertinent ac nihil habent commune cum variis scientiae 
gradibus ; aut Paulus significare voluit varios scientiae 
gradus in diversis minigteriis requisitos, atque exinde inferre 
cogimur scientiae gradus ratione prorsus inversa ab ea qua 
fidei Promotor procedere vellet. Nam Paulus Apostolis primum 
locum nominatim et diserte tribuit, tertium Doctoribus. Ne- 
que profecto ea erat orationis gradatio ut ab imo ad summum 

ascenderet; tunc enim ipsos Christi Apostolos in scientia rerum 
divinarum imperitissimos omnium (dictu nefas!) pronunciavisset. 
Manifesto itaque illos tamquam dignitate praestantissimos an- 
tefert. Et merito quidem Apostolos omnibus antefert, eorum 
enim nomina in fundamentis civitatis Dei conscripta sunt 
Apoc. XXI. 14 quippe quibus Christus nota fecit omnia 
quaecumque' audivit a Patre suo , et Spiritus pariter omnia 
docens , omnia suggessit quae praeterea Christus esset di- 
cturus. 

Quapropter si Salesius praeditus sit ea scientia, quae vi- 
ros Apostolico ministerio operam navantes et Ecclesiae Pa- 
stores decet, ergo videretur habere in se aliquid maius atque 
praestantius, quam necesse foret ad Doctoris titulum et honores 
promerendos. Sed ne spes victoriae in argumentis ad homi- 
nem ponatur, ait Patrocinator, sibi satis esse ostendere: Sa- 
lesium ea doctrinae praecellentis edidisse specimina, ac mo- 
numenta tampra eclara reliquisse, ut cum iis comparandus sit, 
qui doctoris nomen Ecclesiae suffragio meruerunt. - 

Quod ut rectius evinceret tria demonstranda assumpsit. 
l. Doctrina S. Francisci Salesii totum Ecclesiae corpus nova 
luce fuisse perfusum. 2. In ea doctrina novitatis meritum 
enitere, cum circa modum fructuosissimum, quo fuit explicata; 
3. Tum propter copiam eruditionis, qua illustrata fuit. Et re- 
late ad primum edixit quod salutaris opera Doctoris, et eius 
scriptorum utilitas ad Ecclesiam universam extenduntur, Be- 
nedictus XIV opera S. Scriptoris commendavit, utpote quae 
uberrimos £n toto christiano orbe fructus parturiunt, quum 
scilicet apta statui suo monita quisque reperiat « sive sae- 
culo deditus ille sit, sive claustro, sive coelebs, sive coniu- 
gatus, sew princeps, seu privatus ». 

Quae porro pars est catholici orbis, quo libri S. Anti- 
stitis non pervenerint? Innumeras versiones in omnia idiomata, 
et editiones operum eius iam a saeculo XVII factas fuisse con- 
stat; alias autem accessisse duobus sequentibus saeculis nemini 
ignotum est. 

Cum certum sit totum Ecclesiae corpus radios excepisse 
e libris Salesii manantes, videndum prostat quid nomine lucis 
iuxta Ecclesiasticum verborum usum intelligitur. Id vero de- 
claravit Divinus praeceptor cum ait: Sic luceat lux vestra 
coram hominibus ut videant opera vestra bona et glorificent 

Patrem vestrum qui in coelis est. Matth. V. 16. Huic ra- 
tioni loquendi adhaesit Paulus quum inquit. « Ut sitis sine 
> querela, et simplices filii Dei, sine reprehensione in mé- 
» dio nationis pravae et perversae , inter quos lucetis si- 
> cut luminaria in mundo. » Philip. II. 15. Lux ergo bona 
opera et virtutes sunt, unde et virgines illae evangelicae 
habere semper accensas dicuntur lampades suas ; ideoque qui 
virtutes colunt, filii lucis sunt, qui in vitiis sordescunt filii 
tenebrarum compellantur. Primum propterea ac praecipuum 
decus quod in antiquis Doctoribus Bonifacius VIII commen- 
davit hoc est, quod illorum « perlucida et salutaria docu- 
menta praedictam illustrarunt Ecclesiam , decorarunt vir- 
tutibus el moribus informarunt ». Quo in loco sermo est non 
de virtutibus a scriptore exercitis, sed de partis, auctis, ex- 
cultis in Ecclesia per eius documenta. Quae laus Salesium 
praeprimis pertingit; ideoque Alexander VII qui de eo prae- 
dicaverat « quamcumque hominum conditionem prudenti ac 
suavi divini Spiritus insinuatione ad semitam salutis re- 
ducit » disertissime de scriptis eius testatur « ingens Ecclesiae 
universae lumen afferunt. » 

Hisce in tuto positis facile demonstratum est in doctrina 
S. Episcopi novitatis meritum enitere propter modum fru- 
ctuosissimnm , quo Ecclesiae doctrina ab eo fuit explicata. 
Hoc meritum tanti est, ut vix dicere possis an aliquid prae- 
stantius, et optatius generi humano contigerit post redem- 
ptionis beneficium, Ecclesiae constitutionem et doctrinam sa- 
lutis a Christo traditam. Eccur enim immortalia haec bene- 
facta Deus et Dominus noster hominibus impertivit ? Scilicet 
ut.... Serviamus illi in sanctitate et iustitia coram ipso 
omnibus diebus nostris. At « angusta porta et arcta via est 
quae ducit ad vitam, et pauci sunt qui inveniunt eam. » 
Matth. VII. 14. Nonne igitur mirandum, ac prope divinum 
dixeris cogitatum illius, qui, testante Fidei promotore, facilioris 
est habitus auctor semitae, qua omnigenae conditionis homi- 
nes perfectionis culmen attingant? Insuper Salesius faciliorem 
sternens semitam ad perfectionem haeresim valide oppugnavit. 
Namque demonstravit ille veram et pulcherrimam spiritualis 
vitae rationem ex intimis catholicae doctrinae medullis erutam, 
et solidae caritatis principiis innixam; simulque effecit ut fu- 
cata illa novatorum severitas (cuius velamine malignitas in- 

vida turpisque licentia tegebantur) fallaci veste exueretur , 
omnemque vim et robur ad credulitatem simplicium deci- 
piendam amitteret. Haec tamen dum gerebat solida quoque 
praeiecit fundamenta doctrinae quibus freti catholici scriptores 
oppugnare deinde possent lansenianam pestem et pseudo-my- 
sticismi labem, quas Galliae et Germaniae infestissimas fuisse 
nemo prudens ignorat. 

Quod si Franciscus constitisset, uberrimos afferens salutis 
fructus qui omnibus comperti sunt, id satis esset ut recte di- 
ceretur nova luce Ecclesiam perfudisse , novosque doctrinae 
fontes reserasse, et recenseri posset inter bases et columnas, 
quae gravitate morum suorum, quos vivendo ostenderint, scri- 
bendo explicaverint , omne pondus Ecclesiae sustentant. Sed 
hic non constitit, verum aggressus novum concertationis ge- 
nus per sermones quos dietim scripto tradidit, septuaginta duo 
millia haereticorum, et plures inter hos doctrina et aucto- 
ritate praestantes victas manus dedidere Salesio. 

Miraque et salutaris fuit methodus Salesii tum in re dogma- 
lica exponenda, tum praecipue in ea parte disciplinarum , quae 
homiletica dicitur. Et quamvis Thomas Aquinas in declarandis 
christianae fidei dogmatibus multum meruerit, tamen in eius 
libris ardua et salebrosa multa continentur ita ut doctissimi 
tantum inveniant in eisdem libris pabulum, minine vero fide- 
lium vulgus. 


Scivit e contra Salesius convertere aspera in vias planas; 
quia cognoverat maxime prodesse vulgo christiano ut eidem 
innotescerent rationes, quibus fallaciae haereticorum refuta- 
rentur. Nam istorum petulantia sublimiores theologiae quae- 
stiones e scholis in quotidianam adduxerat disputationem. Res 
erat perquam difficilis sic fidelium vulgus instruere ut veri- 
latem teneret, etobstiles impetus a se retunderet. « Difficilius 
» forte est (scite notant Bollandiani Patres) scribere accurate 
» de rebus dogmaticis, moralibus et asceticis, ita ut scripta 
» intelligantur ab indoctis, et non spernantur a doctis, quam 
» grandiora de theologia condere opera. Quae difficultas tanta 
» est ut non superetur nisi a summis viris ». 

Adversus ineptias et inanes calamistros suorum tempo- 
rum quoad eloquentiam sacram et homileticam Vir Sanctus 
eliam vocem extulit in suo aureo tractatu de praedicatione 
verbi divini. Ita ut vere dici possit sacrae eloquentiae instau- 

rator et facile intelligi quam salutaris, et quanta lux fuerit 
haec Sancti industria. Doctissimus Faber conciones illius au- 
diens sibi visus est « audire antiquos illos Chrysostomos , 
Hieronymos, Augustinos et alios, st qui sunt, ea. veteribus 
Episcopis celebriores ». Et S. Alphonsus Ecclesiae Doctor 
praecepta et exempla Salesii concionatoribus proponebat. 

Sanctus Salesius enituit etiam ex copia eruditionis seu re- - 
rum optimarum, quibus catholicam doctrinam illustravit. Sic 
itaque habendum est, non modo omnes theologiae partes ab 
eo studiose fuisse excultas , sed omnium M humanarum 
scientiarum , et litterarum praesidia ad eas illustrandas fuisse 
conversa. Et ideo huie sancto aptari potest quod fidei Pro- 
motor in Ecclesiae Doctoribus flagitat, quod nempe novi do- 
ctrinae fontes ab eo fuerint reserati. 

Quidquid autem a S. Antistite scriptum est non solum 
ab exquisita litterarum cultura, sed a philosophico robore in- 
formatur. Quapropter, ut alios posthabeam, Caesar Cantù aie- 
bat: Libri S. Francisci Salesii, et praecipue Philothea, mitem 
spirans christianismum , sunt ex optimis asceticis.....quoad 
profunditatem et luciditatem spiritus philosophici et christiani 
nescirem cui posthaberem ex summis magni saeculi scri- 
ptoribus. Et Gulielmus Audisius, in suis lectionibus eloquen- 
tiae sacrae, Franciseum exemplar proponens inquit : Sanctus 
Franciscus Salesius est eximius philosophus. 

Neque dicendum (ut ait fidei promotor) quod non aliis 
Doctoris titulus sit donandus, quam iis qui nascentes haereses 
confodere, vel veterascentes eradicarunt, vel denique collecta 
Ecclesiae dogmata, ac praescripta in ordinem digessere, ut 
exinde posteri theologicarum scientiarum fundamentum et re- 
nascentium haeresum refutationem haurire valeant. Nam si stri- 
cte propositio sumatur neque Petrus Damianus, neque Chrysosto- 
mus et Chrysologus in Doctorum agmine essent recensendi. Pot- 
est aliquis docte, laboriose, fructuosissime contra haereticos pu- 
gnare, quin haeresis recens sit, vel si pridem enata fuerit, quin 
prorsus eradicetur. Ambrosius iamdiu grassatos confodit Aria- 
nos, ac post eius obitum Italia huiusmodi haereticis adhuc 
abundavit. 

Ad Salesium quod attinet certum est laudem meruisse pa- 
rem illi, quam Doctores declarati meruerunt; ille enim Eccle- 
siae praesidio fuit tum in oppugnandis haereticis, eorum- 

que erroribus profligandis ; tum in explicandis scripturarum 
aenigmatibus, vel in in theologicis quaestionibus enodandis. 
Alexander VII in Bulla canonizationis Salesii pronunciavit: 
« erecto veritatis vexillo, per patientiam et doctrinam, omni- 
bus omnia factus, iacentem religionem sustinuit, et domi- 
nantem impietatem fregit ac deiecit. quasi alter David. 
Et exordia praedictae Bullae Salesium celebrant tamquam 
» doctrina celebrem... aetatique hwic nostrae contra haere- 
ses medicamen praesidiumque. 

Sanctus Franciscus praesidio fuit ecclesiae adiuvans s. 
scientiae cultores ‘pretiosis peritiae monumentis: ita ut par 
SS. Patribus existimatus fuerit, eiusque auctoritatem tum 
S. Alfonsus tum Benedictus XIV adhibuerint. Quod faciunt 
theologi Italici, Hispani, Galliei et Germanici. 

Hisce in medium prolatis, perspicue demonstratum esse 
videtur, eiusmodi esse Salesii merita, et tantam scriptorum 
eius dignitatem, ut commode ac decenter connumerari valeat 
in Doctorum agmine. 

Neque Salesi gloria imminuitur ex meritis tum B. Ca- 
nisii, tum V. Bellarmini, qui eadem aetate contra haeresim 
decertarunt. Quoties enim haeresis aliqua insurgit , praeser- 
üm si valida sit et propagetur, numquam Deus tam inopem 
praesidii Ecclesiam suam esse sinit, ut vir unus, Coclitis 
instar, infenso aggredientium agmini obiiciatur. Et si quatuor, 
sanctis Viris Hilario , Athanasio, Ambrosio et Isidoro laurea 
doctoralis est imposita, eo quod Arianam luem oppugnarint, 
eccur tribus aliquando imponi non poterit (si Canisius et 
Bellarminus canonizationis honores fuerint adepti) propter cer- 
tamina quae contra tricipitem haeresim strenue obierunt ? 

Pariter falli dicendus est fidei promotor dum 1udicat Fran- 
ciscum adiungendum esse agmini defensorum qui illius haere- 
seos monstro non percusscres sed vigiles excubitores se prae- 
buerant : quia illum declarat percussorem, minime vero ex- 
cubitorem Bulla canonizationis... intime haeresim percellere 
tantumque effecit ut... Neque fas est alicui attingere Roma- 
norum Pontificum scripta, quae, ut ait Benedictus XIV « a 
Papa proveniunt uti Supremo Ecclesiae Duce et Pastore » 
cuius generis sunt Bullae canonizationis. 

Huc perventus causae Patrocinator large loquitur de Scriptis 
S. Francisci de Sales particulatim spectatis, efformans eodem 

tempore iudicium super praestantia et merito uniuscuiusque, 
ut colligat scientiam S. Viri vere fuisse eminentem et Doctore 
dignam. Quem finem probe pertingit argute atque docte 
refutans, quidquid fidei promotor obiecerat contra scientiae 
eminentiam Salesii. Eiusmodi examen super singulis Francisci 
operibus institutum, tali evidentia animum lectoris afficit, ut 
neque dubitationis umbra supersit, quod Doctoris laurea Sale- 
sius donandus sit. Ást nos ex animo dolemus, quod rerum 
publieandarum divitia haud nobis sinat integrum lectoribus, 
ceu cordi esset, egregium atque plenum doctissimi Patroci- 
natoris opus praebere. 

Ad conclusionem suae defensionis veniens Patrocinator, 
de opportunitate recensendi Salesium inter Doctores etiam 
loquutus est. Tempora enim, ait ille, et conditio in qua Ecclesia 
el humana societas versatur huiusmodi sunt, ut nihil salu- 
brius et opportunius videatur posse decerni. « Temporum 
» iniquitas (ait Emus Card. Philippus De Angelis) in qua 
» vivimus dum undique et vi et insidiis impetitur Ecclesia 
» Catholica praesertim in eius Capite Romano Pontifice, impu- 
» lit ut eis opponatur tanti Antistitis auctoritas, qui magnam 
> vitae suae partem insumpsit in revocandis ad Ecclesiae 
» sinum haereticis, semperque summa veneratione Romanum 
» prosequutus est Pontificem, eiusque primatum et praeroga- 
» tivas est testatus ». 

Ili qui sapientes saeculi sese putant et iactant, nihil 
aetate nostra curant impensius, quam ut in rebus omnibus 
naturae et gratiae dominatus, humanae et divinae scientiae 
studia, civis et Christifidelis officia, politicae Societatis et 
Ecclesiae potestas et iura, tamquam sibi invicem adversa, 
aggere insuperabili interposito seiungantur. At haec uni cuncta 
subiacent rerum omnium conditori et moderatori Deo, quae 
nisi in unum conspirent, et quod in homine inferius est illi 
quod praestat subiiciatar, nulla pax erit, nullus ordo, nulla 
salus, nulla solida prosperitas, in qua societas humana, con- 
vulsa jampridem et collapsa, tuta demum conquiescat. Iam 
vero nemo alius prae Salesio nostro necessariam hanc rerum 
diversarum coniunctionem strenue defendit et asseruit, ita, 
ut natura gratiae, humana scientia Sapientiae divinae, civilia 
officia Religioni, maiestas imperii Ecclesiae sanctitati primas 
concedat et obsequatur. 

Huius igitur S. Viri auspiciis novus rerum ordo nasca- 
tur, aut eius diei quam optamus rubescat aurora, isque 
Doctor Ecclesiae declaratus, non modo scriptis suis, queis 
novum signum auctoritatis sit additum, sed etiam prece po- 
tenti apud Deum, ea bona nobis obtineat, quae iamdiu inhian- 
tes optamus, quaeque vivens ipse Ecclesiae et universo ho- 
minum coetui comparare studuit ac vehementer contendit. 
Dum haec fervidis ominibus votisque prosequimur, supplices 
apud sacrum hunc Ordinem obsequenter instamus una cum 
Rino Episcopo Anneciensi ceterisque Ecclesiae Praesulibus, 
qui eius postulationi accesserunt, (1) ut Emi suffragatores 
eam sententiam Patri Beatissimo, summo causae ludici feren- 
dam suadeant, qua Francisci honori, et decori Ecclesiae pro- 
spiciens, Pastorum simu] et innumerae fidelium multitudinis 
desideriis indulgeat, petitionibus annuat, atque ita eam lae- 
titiam cumulet, qua catholicus Orbis exultat, dum Ipsum 
feliciter annum ab Episcopali consecratione quinquagesimum 
iam explevisse gratulatur. 

Hisce in medium deductis causa disceptanda proposita 
fuit in S. Congregatione Rituum die 7 Iulii 1877 referente 
Emo Cardinali Aloisio Bilio, eiusdem S. Congregationis Prae- 
fecto et Causae Ponente, causaque cognita, responsum pro- 
diit: Consulendum SSmo pro concessione, seu declaratione 
et extensione ad universam Ecclesiam tituli Doctoris in 
honorem S. Francisci de Sales cum officio et Missa de 
Communi Doctorum Pontificum, retenta Oratione propria 
et lectionibus secundi Nocturni. 

Facta deinde horum omnium eidem Sanctissimo Domino 
Nostro Pio Papae IX ab infrascripto Sacrae Congregationis 
Secretario fideli relatione sub die 19 Iulii 1877, Sanctitas Sua 
Sacrae Congregationis Rescriptum adprobavit et confirmavit, 
ac praeterea generale Decretum Urbis et Orbis expediri man- 
davit; quodque infra refertur. 


(1) Patres Concilii Vaticani, qui po- Cardinales, 7 Patriarchae, 74 Archiepi- 
stulaverunt ut S. Franciscus Salesius scopi, 326 Episcopi, et 15 Abbates ac 
augeretur titulo doctoris Ecclesiae, fue- Moderatores Generales Ordinum. 
runt, omnes simul 452. Quorum 30 eraut 

Quanto Ecclesiae futurus esset decori et quantae coetui 
universo Fidelium utilitati S. Franciscus Salesius non solum 
Apostolico zelo, virtutum exemplo et eximia morum suavitate, 
sed scientia etiam et scriptis coelesti doctrina refertis, sa mem: 
Clemens PP. VIII praenuntiare visus est. Audito namque do- 
ctrinae specimine, quod Salesius coram ipso Pontifice dederat 
ad Episcopalem dignitatem promovendus, eidem gratulans Pro- 
verbiorum verba usurpavit: Vade fili et bibe aquam de ci- 
sterna tua et fluenta putei tui, deriventur fontes tui foras 
et in plateis aquas tuas divide. Et sane dederat Dominus Sa- 
lesio intellectum iuxta eloquium suum: cum enim Christus 
omnes alliciens homines ad Evangelica servanda praecepta enun- 
ciasset: tugum meum suave est et onus meum leve; Divinum 
effatum S. Franciscus ea, qua pollebat caritate et copia do- 
ctrinae, in hominum usum quodammodo deducens, perfectio- 
nis christianae semitam et rationem multis ac variis tra- 
ctationibus ita declaravit, ut facilem illam ac perviam sin- 
gulis fidelibus cuicumque vitae instituto addicüs ostenderet. 
Quae quidem tractationes suavi stylo et caritatis dulcedine 
conscriptae uberrimos in tota christiana societate pietatis fru- 
ctus produxere, ac praesertim Philothea et epistolae Spiri- 
iuales, ac insignis et incomparabilis tractatus de amore Dei, 
libri nimirum qui omnium feruntur manibus cum ingenti le- 
gentium profectu. Neque in mystica tantum theologia mira- 
bilis Salesii doctrina refulget, sed etiam in explanandis apte 
ac dilucide non paucis, obscuris Sacrae Scripturae locis.. Quod 
ile praestitit cum in Salomonis cantico explicando, tum pro 
re nata passum in concionibus et sermonibus , quorum ope 

eam quoque laudem est adeptus, ut sacrae eloquentiae digni- 
tatem temporum vitio collapsam ad splendorem pristinum et 
Sanctorum Patrum vestigia et exempla revocaret. 

Quamplures autem Sancti Gebennensis Antistitis Homiliae, 
Tractatus, Dissertationes, Epistolae praeclarissimam eius te- 
stantur in dogmaticis disciplinis doctrinam , et in refutandis 
praesertim Calvinianorum erroribus invictam in Polemica arte 
peritiam , quod satis superque patet ex multitudine haereti- 
corum, quos in sinum Ecclesiae catholicae suis ipse scriptis 
et eloquio reduxit. Profecto in' selectis Conclusionibus seu 
Controversiarum libris, quos Sanctus Episcopus conscripsit, 
manifeste elucet mira rei theologicae scientia, concinna me- 
thodus, ineluctabilis argumentorum vis tum in refutandis hae- 
resibus, tum in demonstratione Catholicae veritatis, et prae- 
sertim in asserenda Romani Pontificis auctoritate , iurisdi- 
ctionis Primatu, eiusque infallibilitate, quae ille tamscite et 
luculenter propugnavit, ut definitionibus ipsius Vaticanae Sy- 
nodi praelusisse merito videatur. 

,Factum proinde est ut Sacri Antistites et Eminentissimi 
Patres in suffragiis, in Concistoriali Conventu pro Sancti 
Episcopi Canonizatione prolatis, non solum vitae eius sancti- 
moniam, sed potissimum doctrinae excellentiam multis laudibus 
exornarent, dicentes nimirum Franciscum Salesium sal vere 
Evangelicum ad saliendam terram et a Calviniana putredine 
purgandam', editum ; et solem mundi qui in tenebris haere- 
sum iacientes, veritatis splendore illuminavit, illique oracu- 
lum accomodantes « qui docuerit sic homines, magnus voca- 
bitur in Regno coelorum ». Quinimmo Summus ipse Pontifex 
s. m. Alexander VII Franciscum Salesium praedicare non du- 
bitavit, tamquam doctrina celebrem aetatique huie nostrae 
contra haereses medicamen, praesidiumque , ac Deo gratias 
agendas ait, «quod novum Ecclesiae intercessorem concesse- 
rit ad fidei catholicae incrementum, hàereticorumque , et a 
via salutis errantium lumen et conversionem, quippe qui San- 
ctorum Patrum exempla imitans potissimum catholicae reli- 
ligionis sinceritati consuluit, qua morens informando, qua 

sectariorum dogmata evertendo, qua deceptas oves ad ovile 
reducendo ». Quae quidem idem Summus Pontifex de prae- 
stantissima Salesii doctrina in Concistoriali allocutione iam 
edixerat, mirifice confirmavit Monialibus Visitationis Anne- 
ciensibus scribens ; « salutaris lux qua divi Francisci Sa- 
lesii praeclara virtus et sapientia Christianum | Orbem 
universum late perfudit ». . 

Cuius Summi Antistitis sententiae Successor eius Cle- 
mens IX accedens in honorem Salesii antiphonam a Monia- 
libus dicendam probavit : Replevit S. Franciscum Dominus 
Spiritu intelligentiae, et ipse fluenta doctrinae ministravit 
populo Dei ». Huiusmodi autem SS. Pontificum iudiciis ad- 
stipulatus etiam est Benedictus XIV, qui difficilium quaestio- 
num solutiones et responsa Sancti Episcopi Gebennensis au- 
ctoritate saepe fulcivit, ac sapientissimum nuncupavit in Sua 
Constitutione Pastoralis curae. Adimpletum igitur estin San- 
cto Francisco Salesio illud Ecclesiastici. « Collaudabunt multi 
sapientiam eius, et usque in saeculum non delebitur, non re- 
cedet memoria eius et nomen eius requiretur a generatione 
in generationem, sapientiam eius enarrabunt gentes et laudem 
eius enuntiabit Ecclesia ». 

[Idcirco Vaticani Concilii Patres supplicibus enixisque votis 
Summum Pontificem Pium IX communiter rogarunt ut San- 
ctum Franciscum Salesium Doctoris titulo decoraret. Quae 
deinceps vota Eminentissimi Sanctae Romanae Ecclesiae Car- 
dinales pluresque ex toto Orbe Antistites ingeminarunt, et 
plurima Canonicorum Collegia, magnorum Lycaeorum Docto- 
res, Scientiarum Academiae; iisque accesserunt supplicationes 
augustorum Principum, nobilium Procerum, ac ingens Fide- 
lium multitudo. 

Tot itaque tantasque postulationes Sanctitas Sua benigne 
excipiens gravissimum negotium expendendum de more com- 
misit Sacrorum Rituum Congregationi. In Ordinariis profecto 
Comitiis ad Vaticanas aedes infrascripta die habitis Emi et 
Rmi Patres Cardinales Sacris Ritibus tuendis praepositi, audita 
relatione Emi ac Rmi Cardinalis Aloisii Bilio Episcopi Sa- 

binen. eidem S. Congregationi Praefecti et Causae Ponentis, 
matureque perpensis Animadversionibus R. P. D. Laurentii Sal- 
vati Sanctae Fidei Promotoris , necnon Patroni Causae re- 
sponsis, post accuratissimam discussionem unanimi consensu 
rescribendum censuerunt: « Consulendum Sanctissimo pro con- 
cessione, seu declaratione et extensione ad universam Ec- 
clesiam tituli Doctoris in honorem Sancti Francisci De 
Sales cum Officio et Missa de Communi Doctorum Pon- 
Gficum , retenta Oratione propria et Lectionibus | secundi 
Nocturni ». Die 7 Iuli 1877. 

Facta deinde horum omnium eidem Sanctissimo Domino 
nostro Pio Papae IX ab infrascripto Sacrae Congregationis 
Secretario fideli relatione, Sanctitas Sua Sacrae Congrega- 
tionis Rescriptum adprobavit et confirmavit, ac praeterea Ge- 
nerale Decretum Urbis et Orbis expediri mandavit. Die 19, 
iisdem mense et anno. ' 


ALOISIUS EPISCOPUS SABINEN. CARD. BILIO 
S. R. C. Praefectus 


Loco }K Sigilli 


PLacipus RaLLI S. R. C. SECRETARIUS. 

IN FESTO 


SANCTI FRANCISCI SALESII 
EPISCOPI CONFESSORIS ET ECCLESIAE DOCTORIS 


Additio ad Ellogium Martyrologii Romani 


quinto Kalendas lanuarii. 


Post verba « Annesium translatum fuit.» addantur. 
sequentia = Quem PIUS Nonus, ex Sacrorum Rituum 
Congregationis consulto, Universalis Ecclesiae Docto- 
rem declaravit. — 


Additio ad Lectionem VI” 


Post verba « vigesima nona lanuarii, » addantur 
sequentia = et a Summo Pontifice PIO Nono, ex Sa- 
crorum Rituum Congregationis consulto, Universalis 
Ecclesiae Doctor fuit declaratus. = 


URBIS £r ORBIS 


Relatis per me infrascriptum Cardinalem in Ordi- 
narüs Sacrorum Rituum Comitiis, hodierna die ad 
Vaticanum habitis, precibus quamplurium Emorum 
Sanctae Romanae Ecclesiae Cardinalium, Revmorum 
Antistitum ac Religiosorum Ordinum Moderatorum, 
aliorumque virorum ecclesiastica praesertim dignitate 
illustrium, quibus exquirebatur, ut aliqua additio fie- 
ret tum in Martyrologio Romano tum in VI Lectione 
in Festo Sancti Francisci Salesi, nuperrime inter 
Ecclesiae. Doctores adsciti, utque concessiones omnes 

hac super re factae Litteris Apostolicis in forma Bre- 
vis confirmarentur ; Eñi et Rñi Patres Sacris tuendis 
Ritibus praepositi rescribendum censuerunt : « Pro 
gralia, ac supplicandum Sanctissimo pro expeditione 
Brevis. » Die 15 Septembris 1877. 

.Facta autem de praedictis Sanctissimo Domino 
Nostro PIO Papae IX per infrascriptum Secretarium 
fideli relatione, Sanctitas Sua Rescriptum Sacrae Con- 
gregationis ratum habens et confirmans, additiones 
uli supra approbavit, mandatque ut super concessio- 
nibus hac in re factis per eamdem Sacram Congre- 
gationem tum Nonis Iulii tum decimo septimo Kalen- 
das Octobris expediantur Litterae Apostolicae in for- 
ma Brevis. Die 20 iisdem Mense et Anno. 


A. Ep. SABINEN. CARD. BiLio S. R. C. PRAEF. 


L. : S. ; 
Plac. Ralli S. R. C. Secretarius. 


— — tare —— 

DECRETUM | 
Taurinen. Beatificationis et Canonizationis ven. Servi Dei Iosephi 

Benedicti Cottolengo Canonici Collegiatae Ecolesiae Sanctissimi 

Corporis Christi et Fundatoris Instituti Taurinensis PRETRO Do- 

mus Divinae Providentiae. 

Quarto Idus Iunii anni 1875 quum Sanctissimus Dominus 
Noster Pius Papa IX. benigne indulserit ut de Dubio Signa- 
turae Commissionis Introductionis Causae Servi Dei Iosephi 
Benedicti Cottolengo praefati ageretur in Congregatione Sa- 
erorum Rituum Ordinaria absque interventu et voto Consul- 
torum, licet non elapso decennio a die praesentationis Processus 
Ordinarii in Actis Sacrorum Rituum Congregationis, et scri- 
ptis eiusdem Servi Dei non perquisitis et examinatis, Emus 
et Rmus D. Card. Aloisius Oreglia de Sancto Stephano huius 
Causae Ponens ad instantiam R. Patris Fr. Amadei ab Ur- 
beveteri Sacerdotis Professi Ordinis Minorum Sancti Francisci 
Cappuccinorum et huius Causae Postulatoris constituti attentis 
Postulatoriis Litteris plurium Virorum Ecclesiastica praesertim 
dignitate illustrium in Ordinariis Sacrorum Rituum Comitiis 
hodierna die ad Vaticanum coadunatis sequens Dubium discu- 
tiendum proposuit nimirum : « An sit signanda Commissio 
Introductionis huius Causae in casu et ad effectum de quo 
agitur? » Et Sacra eadem Congregatio omnibus maturo exa- 
mine perpensis auditoque voce et scripto R. P. D. Laurentio 
Salvati Sanctae Fidei Promotore rescribendum censuit « Af- 
firmative sive signandam esse Commissionem si Sanctissimo 


' placuerit. > Die 7 Iulii 1877. 


Facta postmodum de praemissis per infrascriptum Secre- 
larium Sanctissimo Domino Nostro Pio Papae IX. relatione, 
Sanctitas Sua sententiam Sacrae Congregationis ratam habuit 
et confirmavit, propriaque manu signavit Commissionem in- 
iroductionis Causae Ven. Servi Dei losephi Benedicti Cotto- 
lengo praedicti. Die 19 eiusdem Mensis et Anni. 


ALrorsrus Episc. Sabinen. Carp. Bruio S. R. C. Praef. 
Loco y% Sigilli. 
Placidus Ralli S. R. C. Secretarius. 

NOMINATIONES EPISCOPORUM ET ECCLESIARUM DESCRIPTIONES, 


QUIBUS SUNT PRAEPOSITI. (l) 


Die 21 Septembris 1877 


CATHEDRALEM ECCLESIAM VER- 
SALIEN. Vacan. per obitum bobitum 
Joannis Petri Mabile ultimi illius 
Episcopi apud romanam curiam 
defuncti; ad nominationem perillu- 
stris Viri Mauritii de Mac-Mahon 
. Ducis Magentae, Gallicae reipublicae 
Praesidis, ad dictam Ecclesiam pro- 
motus est R. D. Petrus Antonius 
Goux ex legitimis , catholicis, ho- 
nestisque parentibus Tolosae pro- 
genitus, et quinquagesimum aetatis 
suae annum supergressus. Presby- 
teratus ordine dudum donatus, in 
ecclesiasticis functionibus peragen- 
dis sedulam impendit operam. In 
parvo Tolosano seminario Prefes- 
sorem agens, ipsa in metropolitana 
Vicarius parochialis adlectus , in 
eiusdem civitatis lyceo Capellanus 
constitutus, atque ad praesens usque 
Tolosana in urbe ad. S. Saturnini 
Parochus renunciatus est. 

In provincia Sequanae et Oesiae, 
Département de Seine et Oise , ci- 
vitas Versaliensis plano in loco, 
optimoque sub diu aedificatata qua- 
draginta circiter continet incolarum 


milia, qui fere omnes catholicom 
religionem profitentur sub tempo- 
rali dominio gallico. 

Cathedralis Ecclesia , mixtae 
structurae, S. Ludovici Confessoris 
et Francorum Regis titulo gloriatur, 
et Parisiensi Archiepiscopo suffra- - 
gatur. 

Eius Capitulum novem enume- 
rat Canonicos titulares, quos inter 
Poenitentiarius ; nonnulli insuper 
Presbyteri , et Clerici cum pueris 
de choro, ac etiam diebus festis 
cum alumnis seminarii magni di- 
vino intersunt servitio. 

Canonicus-Archipresbyter a non- 
nullis Vicariis adiutus animarum 
curam administrat ipsamet in Ca- 
thedrali. 

Tres aliae recensentur Versa- 
lienst in urbe paroeciales Ecclesiae 
baptismali fonte munitae, duplex 
monasterium virorum , ac plures 
mulierum religiosae domus, hospi- 
tale, magnum ac parvum semina- 
trium; mous autem pietatis deside 
ratur. 

Dioecesis Versaliensis totam com- 


(1) Alias eiusdem diei nominationes iam retulimus praecedenti fasciculo 


pag. 305 et seqq. 
Acto, Tom. X, fasc. CO XVI. 

plectitur Sequanae et Oesiae pro- 
vinciam, per iriginta circiter pro- 
tenditur leucas, et plura sub se 
continet loca. 

CATHEDRALEM ECCLESIAM NIVER- 
NEN. vacan. per obitum bo. me. 
'homae Casimiri. Francisci de La- 
doue ultimi illius Episcopi. extra 
romanam curiam defuncti; ad no- 
minationem perillustris Viri Mauritii 


de Mac-Mahon Ducis Magentae, Gal- 


licae reipublicae Praesidis,ad relatam 
Ecclesiam promotus est R. D. Ste- 
phanus Antonius Alfredus Lelong 
ex legitimis, catholicis, honestisque 
parentibus m civitate Cabiliolensi, 
Chalon Sur-Saóne, dioeceseos Au- 
gustodunensis progenitus ac in tertio 
supra quadragesimum aetatis suae 
anno constitutus. Sacro Presbytera- 
tus ordine dudum insignitus, in 
ecclesiasticis explendis functionibus 
sedulum impendit animum, Augu- 
stodunensi curiae Episcopali appli- 
citus , illius anteacti Antistitis a 
Secretis, dioeceseos negotiis expe- 
diendis intentus, semel iterumque 
inibi Vicarius Capitularis adlectus, 
pluresque per annos Vicarius in 
spiritualibus Generalis renunciatus 
est. 

Nivernum, vel Nivernae civitas 
Galliae in omonyma provincia sita 
et partim in planitie, partim in 
collibus aedificata, optimo ac salubri 
potitur aere, et ab ultra viginti 
millibus inhabitatur incolis , qui 
gubernio gallico in temporalibus 
subsunt. 

Cathedralis Ecclesia, ampla satis, 

pulchra, mixtaeque structurae, San- 
ctorum Martyrum Quirici et Iulittae 
titulo gloriatur, atque  Senonensi 
Archiepiscopo suffragatur. 

Eius Capitulum novem recenset 
cum theologo, Canonicos titulares, 
aliosqne Presbyteros, quibus accen- 
sentur pueri de choro, et diebus 
festis etiam alumni seminarii ma- 
loris pro divino servitio. 

Per Canonicum-Archipresbyte- : 
rum , adiutum a tribus Vicariis 
animarum cura ipsamet exercetur 
in Cathedrali. | 

Duae aliae praeter Cathedralem 
recensentur Nivernensi in urbe 
paroeciales Ecclesiae baptismali fonte 
munitae, duae virorum et plures 
mulierum religiosae domus, hospi- 
tale, magnum , ac duo parva in 
dioecesi seminaria ; mons autem 
pietatis desideratur. 

Dioeceseos ambitus ad viginti 
circiter leucas in longitudinem, ad 
quindecim in latitudinem proten- 
ditur, plura sub 'se continet loca, 
ac tercentum quadraginta incolarum 
millia. 

CHATEDRALEM ECCLESIAM Lucio- 
NEN. vacan. per translationem .R. 
P. D. lulii Francisci Le Coq ad 
Sedem Nannetensem; ad nomina- 
tionem perillustris Viri Mauritii de 
Mac-Mahon Ducis Magentae, Gallicae 
reipublicae Praesidis, ad recensitam 
Ecclesiam evectus fuit R. D. Nico- 
laus Clodovaeus Iosephus Catteau - 
ex legitimis, catholicis, honestisque 
parentibus in loco, cui vulgo no- 


men Marquion dioeceseos Atreba- 

tensis progenitus et quadragesimum 
primum aetatis suae annum super- 
gressus. Sacro Presbyteratus ordine 
dudum insignitus, in ecclesiasticis 
functionibus obeundis sese laudabi- 
liter exercuit. In seminario dioe- 
cesano sacrae theologiae ac iuris 
canonici Professor adlectus, Curiae 
Episcopalis Atrebatensis Secretarius 
Generalis constitutus, hucusque vero 
pro eadem civitate atque dioecesi 
Vicarius in spiritualibus Generalis 
renunciatus est. | 

Luciona urbs provinciae Vandeae 
in planitie, non longe a mare bono 
sub coelo aedificata sex circiter 
continet incolarum millia sub tem- 
porali gallico dominio. 

Cathedralis Ecclesia Bmae Vir- 
ginis Mariae in coelum Assumptae 
ütulo gloriatur, gothicam praefert 
structuram, atque Burdigalensi Ar- 
chiepiscopo suffragatur. 

Eius Capitulum novem recenset 
cum theologo Canonicos titulares, 
qui cum aliis Presbyteris , pueris 
de choro, atque diebus festis cum 
alumnis etiam seminarii divinis in- 
tersunt officiis. 

Per Canonicum-Archipresbyte- 
rum ac duos Vicarios animarum 
cura ipsamet exercetur in Cathe- 
drali. 

Nulla alia reperitur Lucionensi 
in urbe paroecialis Ecclesia, non 
collegiata, nec mons pietatis, sed 
quaedam pro mulieribus religiosae 
domus, hospitale, magnum ac duo 
parva seminaria. 


f 


Dioeceseos ambitus totam com- 

plectitur provinciam Vandeae, plura 
sub se continet loca, et quadrin- 
genta incolarum millia. 
CATHEDRALEM ECCLESIAM GUYA- 
BEN. in Brasilia vacan. per obitum 
bo. me. Iosephi Antonii dos Reis 
ultimi illius Episcopi extra romanam 
curiam defuncti; ad praesentationem 
Serenissimi Brasiliae Imperatoris , 
ad relatam Ecclesiam promotus est 


R. P. D. Carolus Aloisius d'Amour 


in urbe S. Ludovici de Maragnano 
progenitus et quadragesimum pri- 
mum aetatis suae annum supergres- 
sus. Sacro Presbyteratus ordine du- 
dum insignitus, in ecclesiasticis 
functionibus obeundis navam im- 
pendit operam. In patria Cathedrali 
Beneficiatus , et anteacti Antistitis 
S. Ludovici de Maragnano, dein 
Archipraesulis nuper defuncti San- 
cti Salvatoris in Brasilia a Secretis 
adlectus, in illo archiepiscopali se- 
minario pro lingua gallica Profes- 
soris, eaque in metropolitana coe- 
remoniarium Magistri munere per- 
functus est. Canonicus metropoli- 
tanae S. Salvatoris hucusque con- 
stitutus , illaque sede vacante Vi- 
carius Capitularis renunciatus, inter 
SANCTITATIS SUAE Praelatos Do- 
mesticos adscitus est. 

Cuyaba civitas Brasiliae et caput 
provinciae de Mato-Grosso ad lae- 
vam fluminis Cuyaba bis mille 
circiter domos , atque duodecim 
fere. mille continet incolas Christi- 
fideles sub temporali dominio prae- 
fati Serenissimi Imperatoris. 

Cathedralis Ecclesia , veteris 

structurae , Boni lesu de Cuyaba 
titulo gloriatur, atque S. Salvatoris 
in Brasilia Archiepiscopo suffragatur. 

Eius Capitulum desideratur , 
sed loco dignitatum adest Vicarius 
Generalis, et ad praesens Capitu- 
laris , sex insuper Canonici hono- 
rarii, ac decem Presbyteri, inclusive 
ad quatuor Capellanos militares , 
divinis inserviunt. 


Per Parochum animarum cura 


ipsamet exercetur in Cathedrali. 

Altera praeterea reperitur Cu- 
yabensi in urbe paroecialis Ecclesia 
baptismali fonte munita , quatuor 
Collegiales, totidem laicorum soda- 
litates , pauperum hospitium ad 
montem pielatis pertinens , atque 
seminarium. 

Dioeceseos ambitus latissime pa- 
tet ac plura sub se complectitur 
loca. 

CATHETRALEM EccuEsiAM S. Lu- 
povici DE ManacGNawo in Brasilia 
vacan. per obitum bo. me. Aloisii 
a Conceptione Saraiva ultimi illius 
Episcopi extra romanam curiam de- 
functi; ad praesentationem Serenissi- 
mi Brasiliae Imperatoris,ad recensi- 
tam Eccl. evectus est R. D. Antonius 
Candidus de Alvarenga ex legitimis, 
catholicis , honestistque parentibus 
in urbe Brasiliana, S. Pauli proge- 
nitus et quadragesimum primum 
aetatis suae annum supergressus. 
Sacro Presbyteratus ordine dudum 
initiatus, in ecclesiasticis. obeundis 
officiis , signanter utriusque sexus 


sacramentales confessiones excipien- - 


do naviter emicuit. In patrio se- 

minario professoris munere perfun- 
ctus, et Vicarius adlectus in paro- 
chiali Ecclesia Beatae Annae, dioe- 
ceseos S. Pauli, ipsa in Cathedrali 
tum Capellanus , tum ad praesens 
usque Canonicus Poenitentiarius re- 
nunciatus est. 

Civitas S. Ludovici in provincia 
Maranhensi Brasiliani imperii, et 
in ora occidentali insulae S. Lu- 
dovici sita fertili sub solo unius 
circiter milliarii est ambitus, quatuor 
mille quingentas circiter continet 
domos, et ab ultra triginta millibus 
inhabitatur incolis sub temporali 
dominio praefati Serenissimi. [m- 
peratoris. 

Pervetusta Cathedralis Ecclesia, 
pulchrae, ac peramplae structurae, 
Beatissimae Virginis Mariae de Vi- 
ctoria titulo gloriatur, atque Ar- 
chiepiscopo S. Salvatoris in Brasilia 
suffragatur. 

Eius Capitulum quatuor enu- 
merat dignitates, quarum post pon- 
tificalem prima Archidiaconatus , 
duodecim Canonicos , octo Benefi- 
ciatos, octodecim Capellanos, alios- 
que Presbyteros et clericos rei 
divinae operam navantes. 

Per Parochum-Canonicum ani- 
marum cura ipsamet exercetur in 
Cathedrali. 

Binae aliae praeterea recepsen- 
tur ipsa in civitate paroeciales Ec- 
clesiae baptismali fonte munitae, 
duplex virorum et unum mulierum 
monasterium, pauperum hospitium, 
domus pro puellis instituendis , 
plures laicorum sodalitates, hospita- 

le, et duplex seminarium : mons 
autem pietatis desideratur. 
Dioeceseos ambitus ad triginta 
fere mille leucas quadratas proten- 
ditur, duplicem complectitur pro- 
vinciam de Maragnano et Piauhy 
nuncupatam, pluresque sub se con- 
tinet civitates et loca. 
CATHEDRALEM ECCLESIAM DE 
CanRTHAGENA in America Meridio- 
nali vacan. per obitum bo. me. 
Bernardini Medina ultimi illius Epi- 
scopi extra romanam curiam de- 
functi ; ad eamdem Ecclesiam de 
Carthagena ex benignitate SANCTI- 
TATIS SUAE evectus est R. D. 
loannes Nepomucenus Rueda ex 
legitimis , catholicis , honestisque 
parentibus in Statu de Bojacà, ar- 
chidioeceseos S. Fidei de Bogota 
progenitus et quinquagesimum ter- 
tium aetatis suae annum super- 
gressus. Presbyteratus ordine et in 
sacra theologia dudum doctorali 
laurea donatus, in ecclesiasticis fun- 
ctionibus peragendis sedulo incu- 
buit. Plures paroecias successive 
ac variis temporibus administrans, 


hucusque vero paroeciae de las 


Nieves in urbe capite archidioece- 
seos S. Fidei de Bogota Rector, 
eiusque archidioeceseos Examinator 
Synodalis renunciatus est. 

Civitas. de Carthagena in Neo- 
Granantensi ditione Statuum Foe- 
deratorum Columbiae in America 
Meridionali sita, atque eiusdem no- 
minis provinciae caput, ultra decem 
mille continet habitatores catholicam 
religionem prof(itentes. 

Eius Cathedralis Ecclesia ampli 
satis, ac boni aedificii, S, Catharinae 
Virginis et Martyris invocatione 
gaudej, atque Archiepiscopo S. Fi- 
dei de Bogota suffragatur. 

Quinque Dignitates , ex quibus 
post pontificalem maior Decanatus, 
constituunt. eius Capitulum , quod 
decem insuper conflatur Canonicis 
cum utraque praebenda, sex ratio- 
nariis , totidem mediis rationariis , 
decem Capellanis de choro, aliisque 
Presbyteris et clericis pro divino 
servitio. 

‘Per Parochum animarum cura 
exercetur ipsamet in Cathedrali. 

Praeter Cathedralem duae aliae 
enumerantur in civitate de Cartha- 
gena paroeciales Ecclesiae bapti- 
smali fonte munitae, unum virorum, 
et alterum mulierum monasterium, 
nonnulla laicorum sodalitia, et se- 
minarium: mons vero pielatis de- 
sideratur. 

Dioeceseos ambitus latissime pa- 
tet, pluresque paroecias, ac plura 
sub se complectitur loca. 

EPiscoPALEM EccLEsiAM TAENA- 
RIEN. sub Archiepiscopo Lacedae- 
moniensi in parlibus infidelium va- 
can. per translationem R. P. D. 
Gasparis Bonifacii Urban, modo vita 
functi, ad metropolitanam Sedem 
Bambergensem ; eidem Taenanien. 
Ecclesiae ex benignitate SANCTI- 
TATIS SUAE praefectus est atque 
in Auxiliarem Emi et Rii Domini 
Godefridi S. R. E. Presbyteri Car- 
dinalis Brossais Saint Marc Archi- 
praesulis Rhedonensis deputatus ad 

pontificalia , caeteraque  pastoralia 
munia de eius consensu ac lubito 
in illa civitate atque archidioecesi 
obeunda , iuxta decretum Sacrae 
Congregationis Consistorialis a prae- 


fata SANCTITATE SUA adprobatum, | 


R. P. D. Paulus Franciscus de Forges 
ex legitimis, catholicis, nobilibusque 
parentibus in urbe Redon archidioe- 
‘ ceseos Rhedonensis progenitus et 
quinquagesimum quintum aetatis 
suae annum supergressus . Sacro 
Presbyteratus ordine dudum insi- 
gnitus , in ecclesiasticis obeundis 
functionibus , praesertim in verbi 
Dei praedicatione naviter emicuit. 
In patria civitate Vicarius parochia- 
lis et a Secretis Rhedonensis Anti- 
stitis adlectus, Blesensi in dioecesi 
Collegii , cui vulgo nomen Pont 
Levoy, Director renunciatus, ac inter 
SANCTITATIS SUAE Protonotarios 
Apostolicos Supranumerarios adsci- 
tus est. 

Taenaria, vel Tenarium civitas 
Peloponnesi apud Taenariam pro- 


montorium , ab infidelibus adhuc. 


detinetur; quocirca miserrinius eius 
status silentio praeteritur. 
CATHEDRALEM EccLEsiAM NAN- 
NETEN. vacan. per obitum bo. me. 
Felicis Fournier ultimi illius Epi- 
scopi apud romanam curiam de- 
functi; ad nominationem perillustris 
Viri Mauritii de Mac-Mahon Ducis 
Magentae, Gallicae reipublicae Prae- 
sidis, ad recensitam Ecclesiam trans- 
latus est R. P. D. Iulius Franciscus 
Le Coq, cuius qualitates ab Apo- 

stolica Sancta Sede adprobatae fuere, 
cum de mense Martio 1875 Lucio- 
nensi Ecclesiae praefectus fuit. 
Nannetes vel Namnetae urbs 
Galliae magnitudine et commercii 
frequentia spectabilis in ea Britan- 
niae regione, quae Ligeris inferior 
dicitur, Département de la Loire 
Inferieure , optimo sub coelo et 
ampla in planitie posita, decem 
circiter mille continet domos, eam- 
que centum viginti circiter mille 


incolunt fideles sub temporali gal- - 


lico dominio. 

Cathedralis Ecclesia ampla satis 
ac decens, S. Petri Apostolorum 
Principis titulo gloriatur, structuram 
praefert gothicam, atque Turonensi 
Archiepiscopo suffragatur. 

Eius Capitulum novem cum 
theologo ac poenitentiario recenset 
Canonicos titulares, pluresque pres- 
byteros, et clericos , queis pueri 
adiunguntur de choro ac diebus 
festis etiam seminarii alumni pro 
divino servitio. . 

Canonicus-Archipresbyter a qua- 
tuor Vicariis adiutus animarum cu- 
ram ipsamet exercet in Cathedrali. 

Decem recensentur Namnetae 
paroeciales Ecclesiae baptismali fon- 
te munitae, plures pro viris ac pro: 
mulieribus religiosae domus, aliquot 
laicorum sodalitates , nonnulla ho- 
spitalia, mons pietatis, magnum ac 
parvum seminarium. ` 

Dioeceseos ambitus latissime pa- 
tet sex centum sub se complectens 
incolarum millia. 

Per Breve Pontificium eae quae sequuntur provisae sunt 
Ecclesiae: 


EccLEsia ARCHIEPISCOPALIS AMIDEN. in part infid. collata 
fuit R. P. D. Colino Mac Kinnon iam Episcopo Arichaten. 


. € i 
ECCLESIA ARCHIEPISCOPALIS HELIOPOLITANA in part. infid. 
collata fuit R. P. D. Mario Morenni Delegato Apostolico 
ia Regno Peruviano. 


EccLesia ARCHIEPISCOPALIS Niıcosiensis in part. infid. col- 
lata fuit R. P. D. Stephano Azarian Sacerdoti Armeno. 


EccLesia ErrscopaLis CLaupIoPOLIS in part. infid. collat a 
fuit R. P. D. Danieli Comboni, Vicario Apostolico in Africa 
centrali. 


EccLesra EPrscoPALIS Borrensis in part. infid. collata 
fuit R. D. Martino Ioanni - Pontavienne Vicario Apostolico 
in Concinsina septemtrionali. 


EccLesta EPiscoPALIS ARCENSIS in part. infid. collata fuit 
R. D. Petro Mariae Le Berre Vicario Apostolico in duabus 
Guineis. 


EccLesia EpiscoPaLis HimeriensIis in part. infid. collata 
fuit R. D. Adriano Godschalk auxiliari, R. P. D. Ioannis 
Divisen Episcopi Buscoducensis. 


EccLEsia EPrscoPAum PanrENsIS in part. énfid. collata fuit 
R. P. Marcellino a s. Theresa ex ordine Carmelitarum discal- 
‘ceatorum. 


Dein Sanctissimus, iuxta morem, os aperuit Eño Cardi- 
nali Garcia Gil, et postulatio facta est S. Pallii pro Metro- 
politana Ecclesia Firmi. . 

Tandem Sanctitas sua anulum Cardinalitium tradidit prae- 
dicto Cardinali Garzia Gil, eidem assignans, in titulum, Ec- 
clesiam S. Stephani in Coelio monte. 

EX $. CONGREGATIONE CONCILI 


MATRIMONII 


Die 10 lunii 5 Augusti 16 Decembris 1876 et 21 Aprilis 1877. 


Compenpium Facti. Anno 1855 nuptiae conciliatae sunt 
inter Aemiliam T. puellam annorum duodeviginti et Fridericum 
D. qui tunc erat quadraginta annos natus. Mutuo affectu 
res composita est; dum, sponsus consuevisset sponsam pluries 
convenire, et conditio inter eosdem aequalis esset. Quae- 
stioni huie originem praebuit sonticus morbus, quo puella 
laboravit; convenit enim inter omnes in processu Aemiliam 
dum pueritiam ageret in Asceterio, institutionis causa, ner- 
vorum agitationibus vexatam fuisse, quas a comitiali morbo 
difformes medici renuntiarunt; illas vero aliquot deinde annis 
usque ad matrimonii tempus evanuisse. 

In matrimonii pervigilio tamdiu sopitae infirmitatis indicia 
rursus apparuerunt. Atque ex hoc gravis contentio exarsit 
inter Fridericum et Aemiliae parentes. Fridericus accusare 
coepit fraudis patrem puellae, quod de filiae valetudine nihil 
monuisset; hic vero respondit, primo quod levis infirmitas 
esset cum matrimonium initum fuit, deinde quod etiam de 
hoc levi morbo generum admonere non omiserit. 

Quaesitum pariter fuit inter partes an illae nervosae agi- 
tationes, quae locum habuerunt in matrimonii pervigilio, ac 
diuturno temporis lapsu deinde, donec morbus gravior factus 
est, vere epilepticae essent, an potius gravis haec qualitas 
postmodum supervenerit. Dissentientes hac de re medici vi- 

dentur ex eo fortasse quod alii de novissimis temporis indi- 
ciis ludicarunt, alii vero de prioribus. 

Fridericus D. anno 1855 deposuit verum comitialem 
morbum a primo matrimonii die incepisse; attamen multo 
ante in iudicio separationis dixerat uxorem merà vertigine 
initio laborasse, et nonnisi post quinquaginta dies epileptica 
indicia coepisse. Pariter dum mulier in domo mariti versa- 
retur libera videtur fuisse a morbo epileptico per quatuor 
menses post nuptias initas. Post hoc tempus usque ad 
separationem: identidem mulier, seu frequenter, ut ait actor, 
seu rarius, ut ipsa contendit, morbo obnoxia fuit. 

Quamdiu coniuges in eadem domo et in matrimoniali 
forma simul habitaverint, ex eorum testimoniis eruitur. Nam 
sì varia tempora coniungantur habetur lapsum quatuor circi- 
ter mensium, quos Aemilia et Fridericus in coniugali contu- 
bernio transegerunt, quamvis separatio hinc inde nuntiata post 
octo a matrimonio menses evenerit. 

Aemilia in iudicio separationis, coram Tribunali civili 
instituto, rem dumtaxat exposuit, nam in causa postmodum 
a viro instituta de vinculi solutione, sistere recusavit. Tunc 
autem dixit: Fridericum non sine magna diffieultate propter 
segnes corporis vires, pluribus tamen diebus elapsis in iti- 
nere (ilico post nuptias suscepto) cum Parisios peterent, 
copulam perfecisse. Cum autem de mariti frigiditate non 
semel in eodem libello mentionem faceret, hoc explicavit, non 
de vera impotentia intelligendum esse, sed de difficultate in 
munere explendo, quod illum certe explevisse contendit. 

Fridericus pluries adiuncta contubernii narravit; et testi- 
monio, sancito iurelurando, in iudicio canonico impensius 
consummationem exclusit ob epilepticas convulsiones, quibus 
mulier saepe.angebatur. Testes numero multi sunt, in iis 
complures officio vel ordine praestantes; quos omnes a Fri- 
derico inducti fuerant; cum :nulier sive per se, sive per pro- 
curatorem sistere recusavisset. Qui omnes testes in hoc con- 
venerunt quod Fridericum putarunt fide plena dignum; et de 
matrimonii consummatione rogati retulerunt ex auditu, vel 


378 | MATRINONII l 
ab ore Friderici vel familiae, consummationém non eve- 
nisse. | | 

Productae insuper fuerunt a Friderico variae litterae 
quas Aemilia servabat, quaeque tempus cohabitationis respi- 
ciunt. Agebatur in illis, tum ab Aemilia conscriptis ad vi- 
rum, tum a parentibus ad eamdem Aemiliam datis, de pro- 
babilitate, quod ista utero gravis esset. 

Hisce praemissis de matrimonii, et cohabitationis adiun- 
ctis aliquid dicendum de actorum serie ab instituto de sepa- 
ratione iudicio exordiendo. Die 5 Martii 1856 Fridericus D. li- 
bellus de separatione contra uxorem edidit, eamque rapuit 
coram civili magistratu. Plane in hoc iudicio Aemilia con- 
tendebat se non vere sontico morbo laborare, sed vehementi 
commotione nervorum, Fridericus autem urgebat se ab Ae- 
milia eiusque parentibus deceptum fuisse, quia de gravi morbo 
admonere debuissent. Hic voti compos factus est tum in pri- 
ma actione, tum etiam coram appellationis magistratu; cum 
declaratum fuerit eiusmodi separationem, quoad. mensam et 
thorum, admissam fuisse. 

Ab anno 1856 ad annum 1864 numquam de matrimonii 
solutione actum est. Anno demum 1864, dum adhuc quaestio 
separationis in tertio gradu pendebat, Fridericus coram 
Curia T. petiit matrimonii nullitatem decerni, quia consen- 
sum praebuerat errore deceptus, quoad puellae valetudinem 
a puella ipsa eiusque parentibus. Verumtamen Curia peü- 
tionem nullitatis matrimonii reiecit. Adversus hane senten- 
tiam provocavit Fridericus, sed mox appellationi nuntium 
misit, ac preces edidit pro dispensatione super matrimonio 
rato, et non consummato, posthabens experimentum iudicii 
super matrimonii nullitatem, utpote difficilius. His communi- 
catis cum Episcopo T respondit quod quaestio facti, idest in- 
consummatio matrimonii, haud facile probatu esse sibi vide- 
retur. Prostant enim viri et mulieris declarationes sibl con- 
tradicentes, dum mulier autumet matrimonii consummationem 
tempore non suspecto, maritus vero neget iureiurando, ei 
irium medicorum sententiae fretus. 

Biennio, post Episcopi responsum, causa siluit; ast 1868 
Fridericus preces instauravit postulans praesertim mulieris 
inspectionem decerni. Sed cum, eodem tempore, gravis Aemi- 
liae infirmitas describeretur, S. Congregatio haud censuit 
mulierem gravibus agitationibus vexatam ad explorationem 
cogi posse; ideoque rescripsit « Mabebilur ratio cum mulier 
convaluerit ad effectum peragendi inspectionem corporis ad 
tramites iuris, >» 

Tribus etiam elapsis annis, iteram coram S. Congrega- 
tione instetit Fridericus orans pro inspectione; tunc, anno 
nempe 1871, S. C. Congregatio ab Episcopo petiit « an in 
speciali casu praedictae Aemiliae corporis inspectio reapse 
suscipi ac perfici possit. » Hic haesit negotium alio triennio; 
donec anno 1874 Fridericus rem absolvi vehementer postu- 
lavit, et S. Congr. alias dedit litteras ad Ordinarium. 
Archiepiscopus Mediolanensis (ibi enim morabatur Aemilia 
cum Patre) ex mandato Ordinarii T. respondit: « Patrem 
» mulieris acriter se opponere, et filiam in domo propria re- 
» tinere, ne ulla inspectio fiat, nec ad illam prodeatur; ipsam 
> filiam renuere, ae ne iudiciali praecepto adstringeretur, 
» dictionem Austriacam deseruisse, ac in | domo patris in hac 
» urbe aufugisse. » 

Hine S. Congregatio decrevit « Eidem Archiepiscopo 
» Mediolanensi, qui graviter hortari curet Aemiliam ut cor- 
» poris inspectionem ad formam iuris subire velit, ac de re- 
» sultantibus certioret ». Idem Praesul rescripsit; ea parte 
familiae IUOS exhiberi ad hoc formalem oppositio- 
nem. » 

Tune res ad Pontificem delata fuit, qui iussit causam 
proponi in S. Congregatione, praevia per Episcopum T. con- 
fectione processus super asserto matrimonio rato et non con- 
summato, et super causis legitimae dispensationis, servata 
forma Constitutionis « Dei miseratione » Benedicti XIV. 
Inquisitores ab Ordinario delegati votum dederunt Friderico 
propitium, cui voto accessit quoque Ordinarius. 

Ideo vadimonio mulieri indicto ad comparendum, eaque 

renuente, causa proposita fuit in Comitiis.diei 10 Iunii 1878 
atque S. Congregatio respondere censuit: « Dilata et scribat 
alter uti defensor matrimonii. » 


Disceptatio synoptica. 


Derensio FRipERICGI. Huius patrocinator initio praemonuit 
duo requiri ad dispensationem; nempe matrimonii inconsum- 
mationem et iustam causam; Schmalzgrueber im čus canon. 
part. 4 tit. 19 n. 50, Ursaia disc. eccl. to. 2 par. 1 
disc. 3 n. 4 De Luca de matrim. disc. 9 n. 7. et si de 
utroque constet non distingui utrum ambo vel alter ex con- 
lugibus dispensationem petant, quia, ut ait Sanchez de matrim. 
lib. 1 disput. 14 n. 7 « si causa iusta subsit, repugnan- 
tia alterius nequit Pontificis potestatem impedire, ne alteri 
habenti iustam dissolvendi causam petendique dispensatio- 
nem consulat. » Et exempla plurima adsunt dispensationis 
admissae, altero reluctante coniuge, ut patet ex Mediolanen. 
Dissolutionis matrimonii 24 Maii 1732, ex Ianuen matri- 
monti 7 Sept. 1783. 

Sermonem faciens de inconsummatione meminit advocatus 
iria proponi ex cap. Proposuisti 4 de probat. nempe iusiu- 
randum coniugum, septimam manum propinquorum et virgi-. 
nitatis experimentum. Quod si alter ex coniugibus aut re- 
spondere aut explorari recuset, in nocentis potestate esse non 
debet alterius legitima vota frustrare. Praeterea probationes 
taxativae non sunt et necessariae, quia cum moralis certitudo 
dé integritate adest, exulat physica probatio. « Expedit legis 
vinculum quandoque relaxare , iusta scilicet concurrente 
causa » Trident. Sess. 25. cap. 18. de Ref. 

Et re quilem vera S. C. Coneregatio in causis matri- 
monii aliquando permisit abstineri posse a solemni forma, 
quam Benedicti XIV Constitutio praecipit. Deinde protulit 
nonnulla eiusdem S. Congregationis exempla, in causis Janu- 
en. dispensationis matrimonii 29. Aprilis 1854, et in Pari- 
sien. dispensationis matrimonii 28 Martii 1857; in quibus 

modo alterius coniugis contumaciam, modo integritatis explo- 
rationem S. Congregatio posthabuit, et nihilominus ad 
dispensationem processit. Immo ipsa virginitatis investigatio 
a nonnullis in re anatomica peritis, fallax iudicium iudicatur; 
quapropter prudentius videri aliis niti argumentis, ac praeser- 
tim morali certitudine; in casu autem omnia ad hanc, ait, 
certitudinem conspirant. | 

Ac primo actoris Friderici iurata confessio; narrat enim 
illico post matrimonium iter arripuisse, relaxandi animi causà, 
Parisium versus; primaque nocte a matrimonii consummatione 
abstinuisse, tum quia in itinere primi diei uxorem' aspexerit 
aliquo affici incommodo dum in ore eius modo rubor, modo 
pallor continuo inesset; tum quia eius mater eidem actori. 
edixerit Aemiliam menstrua habere, tum etiam quia re- 
pentino icta fuit comitialis morbi aggressu. Quid autem 
Parisis evenerit ita a Friderico describitur ; quidquid per 
iter aspexeram meos sic excusserat nervos, ut me reputarem 
relative impotentem. Et medicorum consilium exquisivi; a 
quibus remedium mihi paratum fuit, eoquod impotentia prae- 
pediret mihi consummationis experimentum. 

Retulit autem Fridericus a vinculi defensore rogatus quod 
neque tempore iter praecedenti, neque tempore post reditum, 
dum mansit Aemilia apud eum, consummationem matrimoni 
perfecerit neque perficere conatus fuerit; quia mulier magis 
aegrotaret in die. | 

Moralis haec certitudo quae ex viri confessione eruitur, 
per testes septimae manus confirmatur, eo saltem sensu quod 
ii credant maximam fidem habendam esse Friderico. Quae 
moralis certitudo augetur ex parte mulieris eiusque Familia; 
quia etsi contra Fridericum consummationem allegaverint, 
primo iis haberi fides nequit, deinde talia narrantur, quae 
consummationem potius removent. Fides quidem haberi non 
potest iis qui iudicio sistere et Ecclesiae parere recusarunt. 
Aemiliae parens de illius exploratione quaesitus « auctorita- 
tem Ecclesiae detrectans concitatis verbis iterum, iterumque 
iuravit, numquam passurum ut filia corpus suum inspectioni 

subiiciat, morti subeundae potius paratus, «quam hane infa- 
miam in filiam permittere; imo nec passurum quidem ut cuivis 
interrogationi hac de re per iudicem factae eadem respon- 
deat ». 

Consummationem vero excludit mulieris accusatio, quod 
vir quodammodo impotentia laboraret. Ait enim quod frequen- 
ter per iter, de quo dictum est, aggressa fuerit agitationibus 
convulsis, quia labore itineris defessa, angebatur inanibus 
mariti amplexibus. Quapropter si credimus Fridericum e con- 
spectu epilecticarum agitationum uxoris sibi ingerentium, fuisse 
omnino consummationi impotentem, en vir et uxor consen- 
tientes inconsummationi matrimonii, et plena etiam ex ore 
eius, quae maritum non ludificat, probatio. 

Atque hie, rimatis testibus septimae manus, orator osten- 
dit omnes summis laudibus Fridericum efferre, et firmiter ei 
credere de inconsummatione. Contra vero de sinceritate Aemi- 
liae quam parens dominatur, complures dubitare, nec ipsa 
soror voluit de ea deponere. Istius etiam coniux, qui in domo 
Patris Aemiliae diu versatus est, rogatus a vinculi defensore 
num Aemiliam mentiri posse putaret, in re potissimum iureiu- 
rando sancità, respondit: « intime suasus sum haud veri- 
tatem dicere, agnosco enim principia, quibus instituta fuit ». 

Neque obliterandum quod depositio Friderici iurata sit; 
minime vero depositio Aemiliae quae iuramentum haud emisit, 
ut patris voluntati obsecundaret. Aliud insuper inconsumma- 
tionis argumentum oritur ex eo quod omnia facti adiuncta 
per Fridericum exposita circa ea quae matrimonium praeces- 
serunt, vel sequuta sunt, actis cohaerent. Ex ore ancillae 
eruitur comitialis morbi aspectum eiusmodi fuisse, ut quem- 
libet hominem a: copula tentanda removere deberet. Quapro- 
pter arguit medicus B. impotentiam in Friderico erga hanc 
mulierem praesumendam fuisse: quia fortiter agitari debuit in 
prima matrimonii nocte cum comitialis morbus impraevisus 
eruperit. Atque odium, aversioque decisa enata sunt contra 
mulierem; dum sese crederet a parentibus dolose deceptum 
eoquod filiae incommoda eiusmodi haud sibi aperuerint. 

Tria insuper magno in pretio esse habenda, ait Orator; 
testimonium cuiusdam Avone proxenetae, litterae fratris Ae- 
miliae, et factum quod Aemilia explorationem perferre recu- 
saverit. 

Testis Avone enarravit quod anno 1860 loquens cum 
Aemiliae parentibus exprobatus est eis quod filiae incommo- 
dum haud manifestaverint Friderico. Coniuges postquam aliquid 
adduxerint im sul excusationem, addiderunt, id parum inter- 
fuisse; quia filia matri edixerat matrimonium haud consum- 
matum fuisse Friderici impotentià. 

Aemiliae frater eidem scribebat sub die 24 octobris 1855 
dolens quod ex incommodo, quod passa erat neque illa mater 
neque ille patruus esse possent. 

"Tertium denique argumentum est constans et absoluta 
Aemiliae oppositio ne inspiceretur, coniuncta parentum volun- 
tati. Etenim meilici pro inspectione missi reiecti sunt, et Ar- 
chiepiscopo Mediolanensi responsum fuit « Numquam patrem 
assensurum, hec Aemiliam permissuram esse ut inspectioni, 
de qua agitur, procedatur. » Atqui non nullas S. Ordinis 
definitiones adducit in Mediolanen. dissolutionis matrimonii 
24 Maii 1/32, in Ianuen. 7 Septembris et 22 Iulii 1822, 
in quibus de dissolutione ex capite impotentiae agebatur, quam 
uxores postulabant, consummationem non intercessisse proban- 
tes. Quamquam autem coniuges impotentiae accusati sistere 
vel explorati recusarent, non ideo tamen a dispensatione con- 
cedenda S. Congr. abstinuit. 

Frustra autem opponeretur, ait patrocinator, ex litteris in 
processu civili editis constare, cohabitationis tempore Aemiliam 
se utero gestantem, et abortu enixam credidisse atque marito 
de hóc scripsisse. De abortu enim respondit. ''heresia mater 
Friderici rem non eredidisse, quam omnes consanguinei et amici 
ignorabant; imo et ipsi propinqui Aemiliae. Ait ideo There- 
sia; graviditatis signa numquam aspexi, quia Aemiliae men- 
strua erant regularia, Et sane auctor est Zacchia in quaest. 
medico-leg. lib. 1. tit. 3 quaest 2 in praegnantia supprimi 
menstruum sanguinis effluxum. 

Tunc praeterea cum abortus evenisset, medicus Guastalla 
Domum Friderici frequentare solebat ut eiusdem fratrem cu- 
raret. Hic tamen numquam narrare audivit de amissione san- 
guinis, ac semel curavit Aemiliam super aliquo levi incom- 
modo. Aemilia quidem in lapidem impegit corpore, et tunc 
de abortu loquuta est; sed medicus venae incisionem iussit, 
atque Chirurgus,qui incisionem perfecit,nihil de sequuto abortu 
intellexit. : 

At venae incisio — ab alia curatione vel pharmaco in 
muliere, potissimum valetudinaria, non modo non probat, sed 
excludit abortum. Nam, ceu concluserunt medici ad id vocati, 
indicium unicum fallere potest; sed iudicium definitivum in- 
niti debet factorum complexui, quod in casu deest; imo quo- 
niam ad praegnantiam, et abortum evincendum nil aliud addu- 
citur quam sanguinis fluxus, et venae incisio, quum corpore 
in lapidem impegerit Aemilia, id excludere videntur indicia 
huiusmodi; ideoque verisimilis non est Aemiliae abortus. 

Nec maior ill fides habenda est in litteris quas marito 
scripsit die 20 Septembris 1855; quum de parvis loquuta 
esset incommodis, modo sybillinio concludebat; non dubito 
utero gravem esse. Quod si id legerent parentes Friderici, 
sobolem desiderantes, gratiam inveniret apud eos, dum ei- 
sdem invisa esset, Fridericus autem contrarium deprehen- 
deret. 

Quid vero etsi Aemilia vere se utero gravem censuisset* 
Copula in matrimonii iudicio non opinionibus sed facto et pro- 
bationibus evinci debet. ut S. C. C. sancivit in Neapolitana 
dispensationis matrimonii 22 Aprilis 1826. Tametsi ne Ae- 
milia quidem credidit quae in civili iudicio deposuit; ait enim 
contra columnam in via veleri compulsa fui, ita ut domum 
reversa sanguinis fluxus sequutus est; quod a medicis abortum 
fuit habitum. Tune igitur ex medicorum sententia nihil aliud 
quam sanguinen effudit Aemilia; at sanguinis emissio 1n abor- 
tum traduci nequit. 

' Tandem ictus in columnam evenit mense octobri anni 1855, 
et nihilominns multo post adhuc Aemilia de praegnantia lo- 

quebatur. Quamobrem vel ipsi Aemiliae parentes prius dubi- 
lare, dein omnino despondere coeperunt. In eorum litteris 
legitur; cuinam causae tribuuni medici ultimam tuam vale- 
tudinem? nam id efficere nequivit ictus in columnam; aperte 
nobiseum loquere; nunc medici nos certiores faciunt ie utero 
gravem haud esse. 

Insuper aliae causae evincunt neque Parisiis, neque domi 
copulam perfici potuisse. Fridericus enim narrat olim se collo 
arreptum fuisse ab uxore nervis excitatà; describit horrendum 
epilepticae agitationis aspectum; et ait funiculum (vuleo setone) 
mulieris cervici appositum, novissimo cohabitationis tempore 
tetrum odorem dedisse. Quomodo fieri poterat, concludit, ut 
coniux in his adiunctis copulam tentaret ? 

Atqui Fridericus fide dignus est; eo quod, praeter laudes 
relatas, meruit etiam ut praeses nn supra quinquaginta 
iudices arbitros quos eius Gubernium instituit pro tesseris 
publicis — di borsa — emendis atque vendendis. 

De praegnantia vel abortu nihil aliud Friderico eiusque 
familiae innotuisse meminit, quam sanguinis emissionem, ceu 
Friderici pater testatur. 

Nec obiiciendum addit quod Friderieus M Aemiliae 
litteris, quibus monebat « non dubito utero gravem esse » 
illico adversus mendacium non conclamaverit. Proba , inquit, 
litteras ad illum reapse pervenisse, cum per tabellarium tradi 
solerent patri non Friderico, ut ipse Fridericus testatur. Proba 
patrem litteras dedisse filio. Praeterea cuinam Fridericus 
protestationes suas pandere potuisset? Non suis parentibus, 
qui consummationem defuisse nesciebant. Non parentibus Ae- 
miliae, in quos iratus erat, quamquam specie tenus non osten- 
taret. Non Aemiliae quia illam honestissimam semper censuit, 
et nunc etiam praedicat. Risu itaque si litteram habuit, exci- 
pere debuit insipientem uxorem, quae ex paucis complexibus, 
coniugali effectu carentibus, praegnantiam somniavit, atque 
idcirco nil erat quod illam exprobraret. 

Affertur etiam, ait patrocinator Fr iderici, magna animo- 


rum coniunctio ad consummationis praesumptionem, sed inepte 
Acta, Tom. X. fasc, CXVI, 2b 

hoc factum obiicitur. Litterae amoris plenae, quae in actis 
prostant ab Aemilia viro scriptae sunt, sed non constat quid 
vir Aemiliae responderet. Verum quidem est die 23 Decem- 
bris Fridericum uxori scripsisse « vale mea dilecta Aemilia » 
scripsit vero dumtaxat grati animi causá, quia in magna fa- 
miliae Friderici calamitate uxor suam partem susceperat. Sed 
certe cum Aemiliae parentibus non ita amanter se gerebat; 
quinimo idipsum constat etiam erga uxorem, eo tempore quo 
separatio incepit, nec illa amplius in mariti domum reverti 
debuit, etsi id nesciret. 

In iure pariter intollerandum esse quod obiicitur, ad con- 
summationem removendam ubi certissimae probationes defi- 
ciunt, inspiciendam esse mulierem. 

Non modo incivile est, ait, conditionem exigere quae, ex 
facto alieno, impleri non potest, sed etiam in casu inspectio 
mulieris iure admittenda non esset, etiamsi sponte mulier 
requireret, ut concinne demonstrat Cosci de sep. tori lib. 1. 
cap. 16 n. 61. quia cum coniux affirmet, uxor neget in 
facultate uxoris positum esset integritatem corporis delere et 
ita virum fallere, vel eadem adigeretur, si quid aliunde quam 
a marito tulisset propriam turpitudinem demonstrare. 

Denique evanidum esse suetum diffugium, quod in dubio, 
contra matrimonii dissolutionem pronunciari debeat. Nam 
primo nihil evidentius, ait advocatus, quam quod matrimonii 
consummatio omnino defuit, gravissimaeque causae dispensa- 
lionem suadeant, Praeterea pro integritate matrimonii prae- 
sumitur ac iudicatur, quoties eiusmodi sit matrimonium ut 
suum effectum consequi valeat, minime vero cum obtinere 
id non possit, ut in casu contigit. Ita Reiffenst. in ius can. 
lib. 4 tit. 15 n. 45 « Non obstat cap. licet etc. Respon- 
sum est enim cum Abb. et aliis doctoribus allegatis illud 
procedere, quando matrimonio potest consummari et habere 
suum effectum, bonum scilicet prolis et remedium concupi- 
scientiae; non item si hoc haberi nequit. 

Omnibus itaque simul iunctis, ait Orator, affectata haec 

praegnantiae, et abortus opinio evanescit; et concludendum 
mairimonii consummationi omnino defuisse. 

De causis ad dispensationem loquens orator ait: matri- 
monium inter Fridericum et Aemiliam nullimode effingi po- 
tuisse; alter enim longe ab alio morabatur, nec spes ulla 
reconciliationis aderat. Hisce in adiunctis S. C. Congregatio 
dispensationem decernendam censuit, ut docent Janwen. di- 
spensationis 22 Aprilis 1844 et Neapolitana matrimonii 
2 Maii 1861. Nec obiicias, ait, dissolutionem vitari posse, 
sì coniuges iterum conveniant; plurimae enim lites inter 
utramque familiam exarserunt, prius super separatione, deinde 
super dotis restitutioue eiusque usuris, quae adhuc sub iu- 
dice pendet , ac super matrimonii nullitate et dispensatione. 
Aiqui lites etiam pendente matrimonii iudicio ferventes iu- 
stam causam praebent dispensationi, ut ait Ursaya in disc: 
eccl. tom. 3 par. 2. disc. 23. 

Praeterea absonum esset cohabitationem provocare, ex qua 
matrimonii finis, scilicet sobolis procreatio numquam expecta- 
ri posset. Aemiliae morbus quotidie gravior factus est, ceu 
alter ex testibus septimae manus deposuit, ita ut illa pene 
amens effecta fuerit. At Fridericus unum in matrimonio sibi 
proposuit, desiderium idest relinquendi haeredem pro magnis 
suis divitiis; quia, ut ait commissio inquisitoria, non habet alios 
consanguineos nisi matrem et unam sororem viduam et prole 
carentem: solus est in familia vir. 

Conspicuas et illustres familias conservari publice interest 
L. 1. ff. S. Quamvis de inspic. ventre. Merito itaque ani- 
madvertit Sanchez de matr. lib. 8. disp. 19. n. 31. Quinta 
causa pro dispensatione est illustris familiae conservatio in 
eodem sanguine, quod ad pietatem et publicum bonum 
pertineat conservare illustres familias. >» 

Et medici autumant Fridericum adhuc potentem esse ad 
actum matrimoniale. 

DEDUCTIONES DEFENSORIS VINCULI MATRIMONIA LIS 


Causa haec paucis definitur si omnia in unum componas. 
Nova nupta morbo afficiebatur, qui levis initio ac pene abdi- 
tus neque copulam neque animorum coniunctionem praepedi- 
vit. Post quatuor aut quinque menses morbus vehemens re- 
pente factus est. Vir medelam tentavit: denique incommodum 
contubernium pertaesus, egit de separatione. Post octo circiter 
annos primum libertatem adipisci excogitavit, ac de nullitate 
egit. Reiectus iu hoc iudicio, ad dispensationem convolavit. 
Sed gravissimis difficultatibus implicitus decem annis haesit, 
quousque vixit Episcopus T, qui omnia noverat. Hoc elato, 
cum Aemilia nullam in hoc iudicio partem assumat, quid- 
quid utile censuit, ad opportunitatem, nemine contradicente, 
composuit. 

Re intimius inspecta, tuto constitui potest, utramque di- 
spensationis conditionem deficere: quod nempe matrimonium 
consummatum non fuerit, et quod causae ad dispensandum 
aptae afferantur. | 

De matrimonii consummatione praesertim huc usque di- 
sputatum est. Pro matrimonii defensione haec duo eminent, 
fusius demonstranda; quod Fridericus consummationem defuis- 
se nullatenus probat, ac propterea causá cadat oportet: et 
quod potius ex actis consummatum fuisse liquet, atque id- 
circo reiiciendus est. | 

Actor sua praesertim confessione probat copulam defuisse, 
ac levibus praeterea praesumptionibus. Sed in iure dissimulat 
quodnam probationis genus in re tam gravi requiratur. Prae- 
stat ante omnia de qualitate probationis ab eo afferendae di- 
sputare, ut deinde videatur utrum huic necessitati ille satis- 
fecerit. 

Tralatitium est, ne utrique coniugi quidem credi posse pro- 
pter collusionis metum, nisi aliunde probationes accedant, ut 
docuit Coelestinus III. în Cap. 5. de eo qui cogn. — ibi — 


MATRIMONII 389 
« Tuae fraternitati respondemus quod propter eorum confes- 
» sionem tantum vel rumorem viciniae separari non debent, 
» cum et quandoque non nulli inter se contra matrimonium 
» velint colludere.... Rumor autem viciniae non adeo est 
» ludicandus validus, quod, nisi rationabiles et fide dignae 
» probationes accedant, possit bene contractum matrimonium 
» irritari =. Hoc perspicue exornat Coscius de sep. tori lib. 3. 
cap. 2. n. 113. seqq. Coniuges enim, ait, — in hoc casu sunt 
testes in causa propria —, ac propterea concludit — « Ne 
» aliquis igitur subeat collusionis et mendacii timor, haec 
» confessio non debet esse nuda, sed aliis probationibus suf- 
» fulta, quibus concurrentibus, tunc pro dissolutione vinculi 
» matrimonialis prodesse poterit » —. Si quis contra iudicaret, 
ne dum in antiquos Canones, sed et in Benedicti XIV. Li- 
teras Apostolicas — Dei miseratione — committeret, in qui- 
bus tot solemnia requiruntur, quia saepe — « litigantes in 
» specie quidem discordes, revera inter se concordes sunt, 
» et invicem colludentes, contractum matrimonii dissolvi cu- 
» piunt. » | 
At enim inobedientiae saltem argui uxor poterit, quia 
S. Congregationi iubenti non paruit. Sed eadem S. Congre- 
gatio die 11 Maii 1868 decreverat : « Habebitur ratio cum 
» mulier convaluerit ad effectum peragendi inspectionem cor- 
» poris ad tramites iuris. » Et sane vir ipse de Aemilia tunc 
asserebat: « cadaver effecta est ante tempus, terribilis morbi 
» comitialis causá. » Convaluit ne deinde mulier? Immo vero 
mediolanensis Archiepiscopus in literis die 24 Iulii 1874 ad- 
monet, adhuc « dictam Aemiliam epileptico morbo laborare, 
» ac veluti amentem esse: » ac deinde literis diei 11 Dec. 1875 
testatur illam cum parentibus solam degere in cubiculo suo 
semper clausam. » Hisce positis, sit quidem amicas medicorum 
opiniones Friderico non deficere, asserentium hebeti explora- 
tionem non nocere. At in oculos insilit mulierem ita ve- 
xatam « ac veluti amentem » ut qualibet umbra torqueri de- 
beat, non posse calidum balneum per horae quadrantem, ad- 

stantes matronas, investigantes vicissim obstetrices perferre, 
et nudum corpus diu ostentare absque gravi discrimine. 

Quod autem Fridericus ex negata exploratione deducit, 
muliere copulam asserente, fidem prorsus viro habendam esse, 
nec iure, nec sana ratione admitti potest. Quid in casu iudi- 
candum sit, vel ipsa viri defensio ostendit Coscium allegans 
lib. 1. cap. 16, n. 61. qui de hoc adamussim casu agens, 
perpetuam disciplinam tradit tunc solummodo coniugi fidem 
haberi, cum aliis probationibus illius dictum confirmetur — ibi - 
« Tertius (casus) est si dispensationem vir petat, et mulier 
copulam iam inter eos intercessisse affirmet , quo casu ad 
eruendam veritatem nunquam inspectionem obstetricum ad- 
hibendam esse censerem, etiamsi mulier eidem inspectioni 
se sponte subiiceret; licet enim corrupta reperiretur , adhuc 
ei non esset pernecesse credendum, eatenus namque sui cor- 
poris inspectionem offerre potest, quatenus ante matrimo- 
nium opera eiusdem coniugis aut alterius viri, virginitatem 
amiserit, vel ante, seu post matrimonium, et etiam de re- 
centi, artificiose claustrum virginitatis violaverit. Unde po- 
üus negativa viri coadiuvanda foret a fide testium, qui de 
immediata coniugum separatione post initum matrimonium 
» deponerent, vel ex alia causa consummationem excluderent. » 

Invita prorsus Minerva Friderici defensio fingit in JNea- 
politana dispensationis 22 Iul. 1822, in Mediolanen. dis- 
solutionis matrimonii 24 Mati 1732 , et în Neapolitana 
dispensationis malrimonii 22 Aprilis 1826 S. C. Congr., 
negata ab uxoribus inspectione, matrimonium non consum- 
matum in fide alterius coniugis iudicavisse. Nihil huiusmodi 
in illis exemplis legitur. 

Neo meliori consilio obiici solent S. Congr. resolutiones 
in causis Caenomanen. null'iatis matrimoni. Camenecen. 
matrimonii, Ianven. cispen.a ioniz, et Par sen. dispensa- 
tionis, perinde ac sì in iis exemplis iuxta solum actoris 
iusiurandum, altera parte renuente, pro dispensalione iudica- 
. tum fuisset. Nulla ex his causis, ostendit defensor vinculi, 
ad rem facere de qua in casu. 

Nunquam igitur S. Congr. C. ab elementari sacrorum Cano- 
num disciplina deflexit. Nunquam unius coniugis fidem sequuta 
est contra alterum negantem, ac deficiente corporis inspectio- 
ne, nisi aliis probationibus, extrinsecus, consummatio exclu- 
deretur. Absit quod hac primum in causa secus iudicari de- 
beat, in qua potius severius procedi oportet. Agitur enim de 
octo mensium contubernio, nonnullis tantum intervallis ex- 
ceptis, in quo coniuges ab initio singulari affectu vixerunt, 
semper in eodem conclavi cubantes, et usque ad novissimum 
tempus maximo sese amore prosequentes, ut literae a Fri- 
derico editae demonstrant. Nemo illos in diuturno itinere quin- 
quaginta dierum comitatus est. Nemo deinceps asseruit eos 
simul non concubuisse. Copula igitur praesumptione iuris ad- 
mittenda est, quae elidi nequit sine gravissimis probationibus. 
Ad rem Cosci loc. cit. lib. 1. cap. 16. n. 45. « Quaestio erat 
» de matrimonio rato et non consummato, ad effectum qui- 
» dem ingrediendi religionem, sed graves tamen concurrebant 
» circumstantiae, et ea praecipue quod coniuges simul condor- 
» mierant, actumque coniugale absolvere tentaverant: quae 
» sane iuris praesumptionem de sequuta copula inducit. » 
Quae cum ita sint, frustra Fridericus iureiurando suo ni- 
titur contra mulierem negantem, nisi aliunde afferat deficien- 
tis copulae probationes. Sed nec affert, nec afferre potest. 
Haec sunt quae ille edit: septima manus, ac testimonium cu- 
iusdam Avone: opinio Episcopi: contradictiones in mulieris 
verbis: praesumptio abstinentiae a copula propter infirmitatem. 
Septima manus prosequitur defensor nihil addit vel detrahit 
probationibus, sed probat solummodo quod ita fieri solet, virum a 
testibus fide dignum credi. Quamobrem cum quaeratur de con- 
summatione, omnes viri testes ita respondent se audivisse, quod 
copula defuerit. Quoad testem Avone notandum venit, quod ex- 
iraiudiciale tantum et privatum testimonium edidit, quod cum 
sit contra formam a iure et a Benedicti XIV constitutione so- 
lemniter indictam, in pretio haberi non potest. Unus denique te- 
stis, notissimo iure legitimae probationis loco haberi non potest. 
At enim, Aemilia contradictionibus se implicuit, quia dum 

de praegnantia et abortu loquuta est, virum impotentiae in- 
cusavit. Duo hic adnotanda sunt: factum et argumenti natu- 
ra. De contradictionis facto rem ab initio mulier alias expo- 
suit quam ut Fridericus tradit. Ait hominem non omnino im- 
potentem fuisse, sed in illo potius quam in se imperfectionem 
ad copulam animadvertit, quia Fridericus non sine magno la- 
bore officio suo functus est. Ita ex Aemiliae allegationibus in 
judicio separationis. 

Etam Fridericus improprie de sua impotentia loquutus 
est cum ait se viribus fractum concidisse. Quid praeterea de 
argumenti natura? Finge mendacium in muliere: sed viro 
probationis onus ad dispensationem incumbit, non uxori. Etsi 
haec mendacissima fuisset, sequeretur illi habendam non esse 
fidem : at non idcirco dici posset actorem  probavisse quod 
nullatenus demonstrat. Si in iudicio vindicationis contra Ti- 
tium aio hane rem esse meam, nec probo, mentiatur quidem 
Titius in excipiendo: ideo ne solvar onere probationis? 

Adducitur etiam Episcopi suffragium. Sed nemo dixerit 
probationis vim tribui hisce votis, quae opiniones sunt, mi- 
nime vero testimonia facti. Adde quod hodierni Episcopi an- 
tecessor, qui facta praesens cognoscere potuit, vehementer du- 
bitavit, et anno 1865 S. Congregationi scripsit « quamvis 
» nolim asserere maritum temere iurasse, nihilominus asser- 
» tio mulieris.... non est temere reiicienda ». 

Postremum ex Friderici argumentis superest, praesumptio 
ex puellae infirmitate. Credendum non est, ait actor, inter- 
cessisse copulam, primo ob epilecticae agitationis adspectum, 
deinde quia grave olebat mulier stillicidii cervicalis causa. 
Utrumque a veritate alienum. Etsi ab initio violentia morbi 
fingeretur, occurrit quod ait medicus Pasquali die 14 Ianua- 
rii, comitialem morbum haud impedire unionem matrimonia- 
lem. - Quod vulgaris experientia docet in communi hac in- 
firmitate, praesertim quousque maximum gradum non attige- 
rit. Historiae narrant comitiali morbo laborasse Caesarem, 
Franciscum Petrarca, Franciscum Redi, et alios sive coelibes 
sive coniugatos, qui prolem habuerunt. Aemilia paulatim, 


MATRIMONII 393 
praesertim post separationem in deterius corruit: sed inito 
matrimonio, in itinere, teste Friderico, in actu diei 3 mart. 
1857, nihil aliud sensit, quam identidem vertigines nonnullas. 
Et medicus Prokop retulit; cum Aemilia nuberet, signa hu- 
lus morbi levia erant, quae eamdem a matrimonio revocare 
haud motivum praebuerant. 

In domo Friderici vero non nisi quatuor mensibus post 
matrimonium prima comitialis morbi species erupit. Quod Fri- 
derici mater fatetur. 

Idipsum redit de malo stillicidii odore. Quo tempore hoc 
inceperit, ipse Fridericus testatur: quia loquens de litera diei 
20 Septembris 1855 ait: in dicta epocha appositum fuit fu- 
niculum (Setone) cervici uxoris meae. Quatuor itaque et fere 
quinque mensibus ne malus quidem odor veluti copulae im-, 
pedimentum afferri potest: ac toto hoc temporis lapsu nulla 
ratio suadere valet matrimonium non fuisse consummatum. 

Quamobrem argumenta a Friderico ad negandam copulam 
opposita vel levitate vel falsitate evanescunt, nec aliud su- 
perest, quam iurata ipsius Friderici confessio quae contra 
confessionem mulieris eliditur, et a iure reiicitur. 

Sed etsi Friderico privilegium adraitteretur contra sacra- 
mentum, nuda assertione probandi, hoc etiam ex facto illi 
deficeret. Quamquam enim testes ab illo inducti hominem fide 
dignissimum putent, contrarium ab ipsius testimonio erumpit, 
in quo contradictiones et absurda redundant. Summa ipsius 
depositionis est quod primo post matrimonium die epilepticus 
morbus insaeviens eum terrore 'et quodammodo frigiditate 
affecit: quod morbus semper .aestuavit: ille vero semel ten- 
tavit coniunctionem ac perficere perhorruit. 

Insidia in narrationis contextu flagrat. S1 primo post ma- 
trimonium die horribilis morbus apparuit, cur postridie Fri- 
dericus oblectamenti causa iter suscepit? Si deinde Brixiae; 
Mediolani, ubique saeviebat morbus, cur Lutetiam petivit? 
cur quinquaginta fere diebus iter produxit? Ait se Parisiis 
medicum accersivisse, ut sibi fractas vires reficeret: sed 
hoc unum sanae mentis cuilibet demonstrat tunc nondum 

in Aemilia epilepticas agitationes apparuisse: secus enim ri- 
diculum fuisset frigiditatem incusare, quia non expleretur quod 
expleri non poterat, et curare festucam i in viro, neglecta tra- 
be in muliere. 

Ipse tamen Fridericus falsitatem ostendit. In Curia ait 
violentiam morbi illico primis diebus ita perspectam fuisse ut 
eadem matrimonii die uxor afficeretur morbo comitiali. Contra 
vero in civili iudicio ait multo post hoc evenisse , dum Pa- 
rislis degerent, antea vero non nisi leves vertigines compa- 
ruisse, quae simplici impulsu evanuerunt. Verum igitur non 
est quod Fridericus non nullis saltem diebus in itinere copu- 
lam explere non potuit horribili monstro repulsus, quia leves 
vertigines nihil horrendum vel timendum relinquunt. 

Sibi pariter contradicit actor, cum respondet quoties co- 
pulam in toto itinere tentaverit: ait enim in curia semel ten- 
tatam fuisse. Sed in civili iudicio pluries se tentasse meminit. 

A veritate pariter aberrat loquens de uxoris litera, in qua 
dicebat se utero gravem esse, cum fingit se literam non ac- 
cepisse. Atqui primo ipse literam in actis edidit: ergo accepe- 
rat. Praeterea litera diem  praesefert 20 Septembris. Atqui 
Fridericus aliam uxoris literam edidit datam biduo post at- 
que ita conceptam : pergratum mihi fuit tuum responsum, 
dulces significationes tuas legi. Igitur non modo literam ac- 
cepit, sed nuntianti praegnantiam rescripsit dulcia verba. 

Sibi denique suisque contradicit dum ait ab initio coha- 
bitationis, vim comitialis morbi notam omnibus fuisse: quod 
pariter illius mater propinare contendit; deinde vero fatetur 
mense septembri infirmitatem non fuisse omn!no notam pa- 
rentibus suis. Atqui error aut oblivio in causa propria semel 
et in levi argumento admitti poterunt: at in gravibus et fre- 
quenter, maxime suspiciosi cuique videri debent. Quidquid 
igitur de Friderici fide testes afferant, hic aliquid humani 
passus est ut libertatem recuperaret. Omnino autem mirum 
non videri nequit quomodo matrımonii consummatio oppugnari 
potuerit post octo mensium contubernium , viro ac muliere 
inter se dissidentibus, imo etiam viro sibi refragante, et abs- 

que ulla legitima probatione. Hac vero deficiente, supervaca- 
neum esset ulterius dimicare. ` í 

Verumtamen non modo actor non probat, sed adversus 
illum probata dici potest consummatio matrimonii tum ex 
gravibus praesumptionibus, tum ex documentis. 

Ac primo semper praesumendum est quod natura pariter 
ac religio a coniugibus requirunt. In itinere quinquaginta 
dierum Fridericus non nisi aliquot vertigines animadvertit , 
morbum vero dumtaxat Parisiis et in reditu. Atque hie Fri- 
derici defensioni occurrendum est, in qua fingitur primo ex 
confessione mulieris copulam Parisiis perfici non potuisse, 
sed dumtaxat in reditu ab itinere: secundo coniuges non nisi 
quadraginta diebus in toto octo mensium spatio cohabitavisse. 

Hoc tempore certe negari non poterit magnam et animo- 
rum et corporum conjunctionem esse debuisse. Sed animorum 
coniunctio ne postea quidem defuit quod eruitur ex variis lit- 
teris Friderico scriptis mensibus Iulii, et Septembris, in qui- 
bus loquitur Aemilia de osculis et amplexibus, qui horroris 
signa haud praebent. Sed innuunt verum affectum ; cui Fri- 
dericus pari respondebat modo; nam littera 23 Decembris 
1855 nuncupat uxorem - praedilectam Aemiliam -. Ita ne 
uxor scribere poterat si coniux illam tribus mensibus horro- 
re percitus non cognovisset? 

Perge vero ad probationes. Si quid certum in hoc pro- 
cessu hauriri potest, ex literis emanat matrimonii tempore a 
coniugibus vel ab eorum parentibus conscriptis. Gravitas pro- 
bationis eo maiori in pretio haberi debet, quia cetera omnia 
estimoniis constant et partium assertionibus: et quia testes 
nihil perspectum habent de copula, nisi ex ore actoris, eizs- 
que iamiliae. | | 

Has literas (quas in domo Friderici Aemilia reliquit, quum 
discessit, cum spe redeundi) ipse actor edidi? cum de separa- 
lione sollicitus, a matrimonii solutione toto coelo aberat, et 
potentiae suae testimonia proferebat. Hodie uti falsum  repu- 
diat, quod antea suum fecit, vulgaris iurisprudentiae imme- 
mor quod documenta plenissime probant contra inducentem, 

Hodie respondet mentiri tunc mulierem voluisse, suasione pa- 
rentum, ut sibi gratiam compararet familiae Friderici spe sobolis 
oblatá. Sed inverisimilis accusatio vel aliunde demonstratur, 
quia suis etiam parentibus Aemilia nuntium communicaverat. 

Sed fuerint omnia mendaciter composita, quid censendum 
erit de marito, qui uxorem adhuc intactam sciens, et nihi- 
lominus ab illa accipiens se utero gestare, non aestuat, non 
protestatur, vel mendacii turpitudinem non condemnat? Certe 
demens habendus esset. Quid praeterea si non siluit, sed con- 
tentum ac laetum se praebuit ? 

Igitur, quidquid actor ad opportunitatem  excogitaverit , 
uxor se praegnantem credidit; hoc autem et ipse pariter et 
utriusque familiae propinqui crediderunt. Nec intelligitur cui 
bono Fridericus incumbat ut ostendat abortum evenire non 
potuisse, quia negat sanguinis amissionem vel quia venae 
incisio contrariam praesumptionem inducit. Amissio enim san- 
guinis a matre Friderici admittitur, et Chirurgus quidam asse- 
ruit: ter venae incisionem Aemiliae feci variis temporibus, cum, 
ut illa ait, de abortu dubitaret. Planum est propterea, de 
hoc abortu mentionem etiam ante eventum non defuisse. 

Utcumque tamen frustra de abortu vel partu disputatur 
in causa, in qua unum quaeritur, utrum copula intercesserit. 
Mulieres falli quidem possunt cum se praegnantes putant, vel 
nimium sanguinis effluxum in abortum commutare. Sed hic 
ipse error certitudinem consummationis demonstrat, ridiculum 
enim esset praegnantiam suspicari aut credere in muliere 
quae virum non cognovit. 

Deficit propterea praecipua ad dispensationem conditio , 
quia Frilericus uxoris integritatem non probat, immo vero 
matrimonii consummatio. demonstratur. 

Nec meliori omine ille alteram conditionem aggreditur de 
causis ad dispensandum. Causae enim quae vera gravitate 
praestant, et ad gratiam impetrandam afferri solent, scilicet 
odia inter familias, magnum fortunarum et conditionis discri- 
men, atque incontinentiae periculum toto coelo absunt in hoc 
iudicio. De incontinentiae periculo frustra disputatur in ho- 

mine, qui sexagesimum annum excessit. Si hic tacitus vidui- 
iatem pertulit decem annis circiter post separationem anni 
1856 cum in viridi quadraginta annorum aetate versaretur, 
quin matrimonium solvere excogitaret , eo magis imminente 
senectute tolerare poterit. ! 

Discrimen in fortunis et in conditione nullum est, vel 
ipse enim Fridericus uxorem fatetur esse aequalis conditionis 
suae. 

Odia inter familias non desunt, sed originem ex Friderici 
facto duxerunt, qui uxoris morbum perferre pertaesus, sepa- 
rationem ac deinde libertatem sibi comparare sategit. Nihil 
mulieri exprobrari potuit praeter infortunium. 

Inter causas actor illam recenset, quod non decet illustres 
in imperio familias sine prole extingui. Hoc tamen iuxta 
Ursayam et Fagnanum in illius defensione intelligitur — 
« quando sermo est de magnatibus alicuius reipublicae. penes 
» quos dominatio est et suprema regendi imperiandique pot- 
» estas residet -, at Friderico irridere videretur, qui hane 
ili qualitatem aptaret, cum licet locuples , ad mercatorum 
ordinem pertineat. 

Tametsi causa causarum iuxta Frideriei defensionem po- 
sita est in epileptico morbo, qui commercium prohibet , et 
mortuum quodammodo corpus vivo coniungit. Atqui haec ra- 

tio ne separationi quidem in canonico iudicio causam praebere 
posset: illi enim tantum morbi separationem pariunt, qui 
contagium et vitae periculum in altero coniuge inducunt. Ita 
Coscius lib. 2. cap. 12. n. 1. seqq, - « Separatio non tan- 
» tum quoad torum sed etiam quoad cohabitationem debetur 
» si nedum ex redditione debiti coniugalis, sed ex sola coha- 
» bitatione eiusdem gravis infectionis periculum probabiliter 
» timeri contingat... Conceditur ob morbum gallicum , emo- 
» phtisim, lepram et quemcumque ‘alium morbum contagio- 
» sum, ex quo vehemens vitae periculum iramineat... Ex 
» quibus mihi concludendum esse videtur, quod, aut coniuge 
» sano, bona fide, matrimonium contractum fuit cum coniuge 
» morbo contagioso sive ante, sive post matrimonium infecto, 

» qui tamen el tantum adhaeret , nec alios inficere potest, 
» et tunc ipse -sanus coniux, cui morbus ante matrimonium 
» erat ignotus, cum eo tamen cohabitare et debitum reddere 
» tenetur: ex hoc enim nullum suae vitae et saluti provenit 
> detrimentum. » 

Ecclesiae interest (obiicitur) Friderico morem gerere, qui 
dives est et multa promittit in religionis incrementum, si 
voti compos fiat. Sed Ecclesiae potius interesse videlur sa- 
cramenta leviter non deleri. Caeterum si religionis vero stu- 
dio ille abripitur (uti credendum est) bene divitiis utetur, et- 
iam Aemiliae coniunctus: si non faciet , promissa redolerent 
pactum do ut des, omnino reiiciendum. 

Hisce omnibus utramque in partem ea, qua solent EE. VV. 
saplentia perpensis, dirimere velint 


DUBIUM 


An sit consulendum SSmo. pro dispensatione a matri- 
monio rato et non consummato in casu. 


ResoLutIo. Sacra C. C. sub die 16 Decembris 1876 res- 

pondere censuit: 
Affirmative et, de more, iterum proponatur in prima 

post agnos, idque intimetur mulieri. 
CAUSAE PROSEQUUTIO. lussa faciens Archiepiscopus Mediola- 
nensis, Aemiliae, quae in sua ditione erat, Rescriptum S.C. Con- 
gregationis notificavit. Et licet mulier bis percontata esset, 
ut si vellet, suas defensiones et exceptiones in proximo pe- 
riculo adderet, primo per Parrochum, deinde per Apparito- 
rem una cum propriis parentibus responderunt nil addere velle, 
quamvis nonnulla folia scripta nomine matris Aemiliae 
sub die 30 Martii 1877 data fuerint Curiae Archiepisco- 
pali. 

Defensor Friderici alias exhibuit deductiones ad hoc ut 
duo dispensationis extrema adhuc probaret; idest matrimonii 

inconsummationem et iustam causam. Quoad primum iterum . 
Fridericus iuravit, se toto cohabitationis tempore matrimo- 
nium non consummasse, sciens precise in quo consummatio 
consisteret. Aemilia vero, ait orator, neque iuramento firma- 
vit quod asseruit, neque probabiliter agnoscebat in quo vere 
consisteret consummatio, ubi necessario claustri virginalis 
violatio requiritur, et seminis effusio intra vas ut coniuges 
una caro fieri possint ex cap. laudabilem 5 de frigid. et 
malefic. Id Aemilia facile ignoravit quoniam ab ineunte ae- 
tate in monasterio, vitam degerat aut in domo rurali Patris. 
Ad legitimas dispensationis causas gradum faciens, re- 
censit orator aversationem, lites, reconciliationis impossibili- 
latem, ex ore omnium testium septimae manus, et in ipsa 
reconciliatione, si possibilis esset, finis matrimonii non habe- 
retur in pacifica diversatione et susceptione prolis. Aemilia 
enim ex medicorum relatione pene amens effecta est, ob ite- 
ratas epilepsiae aggressiones et omnes affectionis sensus pe- 
nitus extinctos in ea fuisse credendum est. 
Hisce aliisque adductis sequens dirimendum  proposi- 


tum fuit 
Dubium. 


An sit standum vel recedendum a decisis in casu ? 
ResoLutIo. Sacra C. Congregatio iterum sub die 21 Apri- 
lis 1877 ponderata causa respondere duxit: 


In decisis. 
Ex QUIBUS OMNIBUS COLLIGES. 


I. Ad dispensationem obtinendam super matrimonio rato 
et non consummato -duo requiri per sacros canones extrema: 
idest iuridicam probationem de non peracta consummatione, 
et causas legitimas, quibus fretus R. Pontifex dispensationem 
indulgere solet. | 

II. Horum iudiciorum, quoad controversam dispensationem, 
fundamentum et basim universam esse ut primo ac manife- 
sto constet de matrimonio non consummato: aliter in quo- 

cumque dubio tamquam de re interdicta, et supra humanam 
potestatem posita, Canones non loquuntur. 

III. Ut moralis certitudo, ad hoc sufficiens, in iudicibus 
insit, qui de existentia aut non existentia huius consumma- 
tionis sententiam proferre debeant, constare necessum esse 
interfuisse aut non interfuisse perfectam copulam carnalem 
cum claustri virginalis violatione, una cum seminis effusione 
intra vas ut coniuges fiant una caro. 

IV. In themate maximam adfuisse difficultatem ad eiu- 
smedi adstruendam moralem certitudinem de non sequuta co- 
pula carnali ob depositionem mulieris, quae forsan ex non- 
nullis maritalibus conatibus in irritum cessis copulam carna- 
lem arguit, et abortum reperiit in quadam violenta sangui- 
nis amissione. | 

V. Ex Doctorum sententia erui quod si constet de in- 
consummatione, et de legitimis causis non distinguitur utrum 
ambo vel alter ex coniugibus dispensationem petant: nequit 
enim repugnantia alterius impedire quominus R. Pontifex 
alteri consulat habenti iustam causam ad dispensationem 
petendam. 

VI. Aliquando ex S. C. Concilii etiam remissam fuisse 
corporalem inspectionem, a constitutione Benedictina « Dei 
miseratione » volitam, in casu quo alter ex coniugibus dis- 
sentiens fuisset; dummodo ex aliis gravissimis adminiculis 
moralis certitudo emerserit quod copula carnalis impossibilis 
visa fuerit. 

VII. In themate magno in pretio habendam fuisse iura- 
tam Friderici assertionem de non consummatione: quia de 
facto proprio et de honestate mulieris ita securus erat ut 
incessanter ad inspectionem corporis provocaret; quamquam 
sciret virginitatis signa amitti potuisse vel opera alterius 
viri, vel artificiose, atque ita causá cadi. 

EX ©. CONGREGATIONE EPISCOPORUM ET REGULARIU 


EXEMPTIONIS . 


Diebus 21 Iuli 1876 et 16 Februarii 1877. 


CoMwPENDIUM FACTI. Hospitium S. Euphemiae in Urbe R. 
situm est intra limites paroeciae SS. Cosmae et Damiani. 
Huiusmodi hospitium alumnis et convictricibus constans, et 
Eminentissimi Cardinalis S. R. E. protectioni subiectum, So- 
rores dirigunt quibus a Pretiosissimo sanguine nomen est. 
SS. Cosmae et Damiani Ecclesiae Parochus, cum videret 
hospitium se habere tamquam omnino a parochiali iurisdictio- . 
ne exemptum, coram S. C. et EE. RR. institit ut praetensae 
exemptionis titulos hospitium si quos haberet ostenderet. 

Ordinarii nec non Eminentissimi Protectoris votis et in- 
formationibus requisitis de more, Primus opinionem suam 
pandens statuebat: rem non ex factis hinc inde adductis esse 
dirimendam, bene vero ex documentis si quae pro hospitio 
extarent: sed cum documentum nullum proferret hospitium, 
facta quae adducebat, parochorum pro tempore vel oscitantiae 
vel etiam indulgentiae esse adscribenda , eaque successorum 
iuribus praeiudicium afferre nequire. 

Eminentissimus Protector quamlibet decisionem in suspen- 
so teneri postulabat, eo quod documenta reperire, ob publicae - 
rei statum ,'impossibile esset in praesenti: monebat vero, in- 
credibile videri vetustam consuetudinem et Parochorum si- 
lentium constans, quae in facto habentur, explicari non posse, 
nisi alicuius 'vel Pontificii Rescripti vel Brevis Apostolici 


existentia supposita. 
Acta Tom, X, fasc. C XVI. 26 

Causa ad plenam Congregationem ablegata est, partibus 
hinc inde certantibus. 


Disceptatio synoptiea 


PAROCHI ARGVMENTA. Proprium ius ad iurisdictionem in ho- 
spitio exercendam ex eo hauriebat, quod exemptio de iure 
competat utriusque sexus regularibus qui in rigorosa clausu- 
ra vitam agunt, tribusque adstringuntur votis, paupertatis 
scilicet; castitatis et obedientiae, quosque S. Sedes approbavit. 
Hoc iure frui Monasterium S. Urbani, sed nullo modo aequi- 
parari posse monasterio S. Euphemiae hospitium, ea unice 
de causa, quia Comitissa Sfortia S. Urbani monasterium 
fundavit, ut ibi inter moniales proximi hospitii alumnae 
reciperentur. Ex huiusmodi argumento, si hospitio opitulare- 
tur, inferri: fere omnes saeculares familias quae alterutrius 
sexus regularibus membra suppe.litant, idem 1us vindicare posse. 

Facta insuper sibi propitia quae sequuntur notabat. 

l. Statum animarum jin hospitio ab zminemorabili fieri 
a Parocho SS. Cosmae et Damiani. — 

. 2. Ipsum subscribere eitestationibus medicorum ad per- 
missionem consequendam vescendi carnibus et lacticiniis qua- 
dragesimali tempore. 

3. Bonorum morum, paupertatis aliasque huiusmodi atte- 
stationes pro alumnis et convictricibus a Parocho requiri. 

4. Nomina defunctarum in hospitio, descripta constanter 
fuisse in regestro mortuorum paroeciae usque ad annum 1874, 
quo labente anno, hospitii moderatrix a denunciandis defunctis 
destitit. | 

5. Matrimonia alumnarum publicare et benedicere in Ec- 
clesia Parochiali consuevisse, non peculiari quadam deputatio- 
ne, sed ordinaria iurisdictione ceu apparet ex permissionibus, 
quas Ordiaarii Curia al ipsum mittere solet. | 

6. Tandem de facto proprio loquutus ait; saepius ad ae- 
grotantes in hospitio visitandas vocari: et anno 1872 cuidam 
alumnae extrema ministrasse; usque ad ultimum adstitisse. 

Nihil proficere, subdit, in hospitii Ecclesia oleum infirmo- 
rum servari: id enim vel per abusum vel ob commodum in 
alis etiam pluribus Urbis.R. hospitiis inveniri , quae omnino 
Parocho subiecta sunt. 

His quae Parochus ipse innuebat, ex officio nonnulla alia 
adiecta sunt inconsultatione. Monitum namque est incontro- 
versum inter Canonicae disciplinae peritos esse, Parochum 
fundatam in iure habere iurisdictionem super illis omnibus 
qui inter Paroeciae limites habitant. Decr. Cap. Fraternit. 
de Sepult. — Gratian. Discept. For. C. 208 n. 78 — Barbos. 
de Off. Paroch. par. 3 cap. 26 N. 66. Hoc ius cessare si 
vel de sui natura exemptum sit institutum aliquod, vel tale 
factum fuerit ob speciale privilegium vel ob centenariam aut 
saltem immemorabilem consuetudinem. — Verum de sui na- 
tura exemptum dici nequire hospitium vel etiam Monasterium 
Oblatarum Monialium, quae tribus votis, castitatis scilicet obe- 
dientiae et paupertatis non adstringuntur, Navarr. consult. 
6 de regul. — [uris autem est, quod nulla est nec potest 
dici vera monacha et sanctimonialis nisi quae tria sub- 
stantialia vota in religione aliqua approbata a S. Sede Apo- 
stolica in manibus Superioris ad id potestatem habentis 
emiserit. Et Berard. Comm. in ius Eccles. Univ. Cap. VI. 
In Concilio Tridentino eam capiendam esse interpretatio- 
nem quae facile Episcopis faveat ob facilem uniuscuiusque 
rei ad sua principia regressum. In casu in hospitio non- 
nisi saeculares convictrices et alumnas degere: sed neque 
privilegium ullum ostendi ab Apostolica Sede concessum, neque 
consuetudinem. | 

Nihil proficere hospitium cum affert S. Euphemiae alumnas 
cum S. Urbani Monialibus ita unitas esse, ut unum quasi 
morale corpus cum eo efficere dicendae sint. Etenim nullam 
haberi unionem ex eo quod S. Euphemiae hospitium Mona- 
sterio S. Urbani moniales suppeditet: exorbitans autem fore 
diversae naturae instituta quoad privilegia aequiparari contra 
vetus iuris axioma quae a iure communi exorbitant nequa- 

quam ad consequentiam sunt trahenda Reg. 28 in 6. 


r 

ARGUMENTA PRO HOSPITIO. Quibusdam praemissis animad- 
versionibus de praepedito sibi Archivii examine, qui hospitii 
iura tuebatur adfirmare haud dubitabat, ex Constitutionibus 
Monialium Capuccinarum aliisque monumentis, nec non ex 
faci argumentis erui: Parochum S. Cosmae et Damiani, mi- 
nisteril actus in hospitio nunquam exercuisse. 

Adserta ut probaret recolebat, Urbanum VIII Sa. Me. in 
Apostolicis Literis quibus Monasterii S. Urbani erectionem 
adprobavit verba adhibuisse quae sequuntur « Monasterium 
in quo puellae dictae domus S. Euphemiae in moniales 
tantum recipi, et habitum per moniales aliorum  Monaste- 
riorum dicti Ordinis S. Clarae gestari solitum suscipere et, 
anno probationis elapso professionem per easdem moniales 
emitti consuetam, emittere debeant etiam perpetuo, sine ali- 
cuius praeiudicio dicta auctoritate erigimus et instituimus. 
Ex his aliisque eiusdem generis documentis in tuto esse ad- 
serebat: nonnisi hospitii S. Euphemiae alumnas inter monia- 
les S. Urbani recipi posse: quod eo usque servatum est, ut 
anno volvente 1720, alterius Hospitii S. Ioannis in Laterano 
adolescentula inter S. Urbani moniales cooptari nequiverit , 
quin Summus Pontifex Clemens XI supramemoratis constitu- 
tionibus per Bullam derogaverit, clausula tamen adiecta ne 
huiusmodi exceptio transiret in exemplum. 

Ex his fluere, S. Euphemiae hospitium habendum esse 
tamquam probationis domum ad S. Clarae regulam in pro- 
ximo Monasterio protitendam; et unum quasi corpus efficere 
cum Monasterio. . 

Idem probari ex hospitii constitutionibus. Etenim in Ca- 
pite VI hospitii Confessario iniungi, ut convictricibus atque 
alumnis sacramenti ministret poenitentiae, Eucaristiae nec non 
extremae unctionis: hac immo de causa in S. Euphemiae Ec- 
clesia oleum infirmorum asservari. 

Longi temporis consuetudinem in tuto ponere hospitii se- 
niores, quae paratae sunt etiam sub iuramento testari nun- 
quam Parochos SS. Cosmae et Damiani iurisdictionis actus in 
hospitio explevisse. 

Tandem attestationibus trium sacerdotum, qui confessarii 
munus in hospitio exercuerunt probari: ipsos Paschalem Co- 
munionem integrae communitati diribuisse: Sabato Sancto 
adveniente, hospitium benedixisse, Sacramenta Viatici et ex- 
tremae unctionis ministrasse, defunctarum cadavera*in Eccle- 
sia S. Euphemiae sociasse, exequiis expletis ceram totam in 
Ecclesiae beneficium cessisse. 
His de exemptione disputatis, S. Congregationi EE.et RR. 
propositum est dirimendum 


An et quomodo Hospitium S. Euphemiae a parochiali 
iurisdictione exemplum dicendum sit? © 


RESOLUTIO : 


S. Congregatio in generalibus Comitiis diei 21 Iulii 1876 
censuit respondendum | 

Ex hactenus deductis non constare de ewemptione. 

Nova audientia per hospitii procuratorem implorata, cum 
nihil novi adduceretur, die 16 Februarii 1877 quo, causa fte- 
rum proposita est, ad assuetam dubii formulam. 

An sit standum vel rezedendum a decisis in casu, 
repositum est 

in decisis. 


% 
Ex His COLLIGES 


I. Parochum iurisdictionem habere quam in iure fundatam 
appellant super ilis qui inter propriae paroeciae limites do- 
micilium habent. | 

II. Parochiale ius huiusmodi, ad pias domus etiam extendi, 
nec cessare nisi vel de sui natura exemptum sit institutum, 
vel ob spéciale privilegium aut ob centenariam vel immemorabi- 
lem consuetudinem tale factum sit. — | 

III. Cum agitur de parochialibus iuribus excludendis, stri- 

ctae interpretationi locum fieri: neque esse ad consequentiam 
trahenda quae a iure comuni exorbitant. 

IV. In casu exemptionem nec ex iure neque ex privilegio vel 
consuetudine immemorabili probari, immo plura innui quae 
contrarium ostendunt: quasi unionem cum Monasterio S. Ur- 
bani, ad exemptionis ius adstruendam , imparem habitam 
fuisse. | | 


DECLARATIONIS RESCRIPTI 


COMPENDIUM FACTI. Mense Iulii vertente anni 1870, Pa- 
rochi S. Luciae, S. Stephani et S. Petri civitatis S. Pontifici 
exposuerunt: trium harum Ecclesiarum Parochialium nnam- 
quamque duo adnexa beneficia habere, quibus adsignata fuit 
tertia pars parochialium bonorum: hoc est, bona parochialia in 
tres partes dividi quarum duae parochialem congruam conficie- 
bant, una duobus beneficiariis pertinebat. Exposuerunt insuper, 
duos uniuscuiusque Ecclesiae beneficiarios nullum praestare pa- 
rocho adiutorium in animarum cura: et proposuerunt, morientibus 
deinceps beneficiariis, eorum bona parochiali congruae uniri, 
hac sub iege, ut reditus uniti pars ad sub - parochum remu- 
nerandum adsignarentur, reliquum vero ad sacras providendas 
supellectiles, quibus dictae Ecclesiae carebant, impendere liceret. 

Die 20 Iulii eiusdem anni, ex audientia Sanctissimi re- 
scriptum prodiit precum oblatoribus propitium, clausula tamen 
adiecta « cum dependentia ab Ordinario cui ratio quotannis 
» reddenda erit; ad quem effectum fieri debeat inventarium 
» bonorum seu redituum beneficiorum cuiusque paroeciae de 
» quibus agitur. 

Pontificii huius rescripti executor Episcopus S. inventariis 
inspectis haec statuebat. Pro Ecclesia S. Luciae, cum ex inventa- 
rio constaret duorum beneficiorum reditus ad summam libellarum 
400 evehi, subparocho annuas 180 libellas tradi, reliquas 220 
in Parochiali Ecclesia impendi. 

Pro Ecclesia S. Petri, cum beneficialis praebenda in 180 
libellis consisteret, subparocho libellas 80 Ecclesiae 100 as- 
signari. 

Pro Ecclesia S: Stephani ex libellis 500, pro subparocho 
200, deductis 300 Ecclesiae reservari. E 

Huiusmodi leges adiectae, quibus nune pro tunc eot empore 
Pontificium Rescriptum esecutioni commissum est, plenum in 
Paroecia S. Luciae iam exitum habuerunt, pro parte tantum 
in Ecclesia S. Stephani. Scilicet beneficia ambo in prima Ec- 
clesia iam vacaverunt, in altera unum tantum. 

Mense Aprilis superioris anni 1876, Ordinarius ad Sacram 
EE. et RR. Congregationem scribebat parochos S. Luciae 
et S. Stephani accusans quod unitorum beneficiorum admi- 
nistrationis rationem reddere renuissent, nec non Rescriptum 
violavissent, quo sancitum erat; ut praededucto Subparochi 
honorario, reliquos beneficiorum fructus in propriae Ecclesiae 
utilitatem impenderent, sub dependentia Ordinarii, cui ratio- 
nem habitae administrationis quotannis reddere tenebantur. 
Praemonebat etiam valde esse cavendum, ne parochi ex ob- 
tenta unione lucrum sibi compararent, expensas Ecclesiarum 
suarum ordinarias quas pro duabus tertiis partibus pro rata 
congruae antea ferebant, nunc unitorum beneficiorum fructi- 
bus explentes: probonebatque ita rem esse componendam, ut 
parochis absque Ordinarii in scriptis permissione, nec obolum 
ex dietis fructibus impendere liceret. 

Parochis Ordinarii intentionem excipere renuentibus, res 
ad plenam Congregationem delata est. 


Bisceptatio synoptiea. 


Quar ORDINARIUS CONTRA PAROCHOS AFFEREBAT. Tribus 
potissimum argumentis utebatur ipse, quorum duo ex facto, 

tertium ex iure hauriebat. Aiebat enim, Parochos S. Luciae 
et S. Stephani nullum procurasse suis ecolestis melioramen- 
tum ex suppressorum beneficiorum reditibus, ecclesias spelun- 
eis similes esse, parochos ipsos subparochis omnia commit- 
tentes, otia beata vivere. 

Contendebat insuper reditus suppressorum beneficiorum pro 
quaque Ecclesia depressos nimis fuisse: ideoque opportunum 
sibi videri, ut suppressoram beneficiorum distincta haberetur 
administratio. 

His facti argumentis aliud ex îure depromptum adiiciebat, 
scilicet clausulam sub dependentia Ordinarii appositam in 
. Pontificio Rescripto, plenam secumferre subiectionem erga Epi- 
scopum. Quapropter nullam fieri posse expensam, quam Epi- 
scopus singulis in casibus non noverit antea atque approba- 
verit. | 

QUAE PAROCHI RESPONDEBANT. Redditionibus rationum ad 
acta exhibitis, parochi ostendebant: reditus integros beneficio- 
rum suppressorum in sacris supellectilibus comparandis, et 
in reparandis propriis Ecclesiis adhibitos fuisse: immo eorum 
quemque in huiusmodi expensis summam maiorem reditibus 
ipsis 1n executoriali decreto anni 1870 praefixis erogasse, se- 
que expensas a parocho fieri solitas substulisse. 

Ostendebant etiam, difficile nimis esse reditus beneficio- 
rum supressorum quotannis exacte constituere, eo fortius quia 
fundi indivisi sunt adhue: quapropter cum nihil suadeat sum- 
mas anno 1870 pro unaquaque ecclesia alia veritati 
cohaerere, eas esse servandas. 

Interpretationem inficiabantur ab Ordinario datam verbis 
pontificii rescripti - cum dependentia ab Ordinario - contenden- 
tes puerile nimis futurum si pro qualibet re, singulis vicibus, 
usque ad obolum deberet praeventiva expensa indicari Ordi- 
nario, ab eoque approbari. | 

Tandem ut evincerent reapse nihil se ex suppressione be- 
neficiorum lucrifacere , se paratos esse protestabantur ad be- 
neficia ipsa unita restituenda, ut personae sibi magis benevi- 
sae Episcopus ea traderet administranda. 

Ab otii accusatione se purgabant pluribus Urbis S. te- 

s stantibus sacerdotibus, parochos S. Luciae et S. Stephani vi- 

gilem ac assiduam pro ovibus sibi commissis curam exercere. 
His hinc inde disputatis proposita sunt resolvenda 


Dubia 


I. An et quomodo adhibendi sint reditus Beneficiorum 
unitorum tribus paroeciis in casu? 

IL. An et quomodo CEDERE sint Episcopi S. questus 
et petitiones in casu? 


RESOLUTIO 


Sacra Congregatio EE. et RR. die 13 Iulii in pleno coe- 
tu respondendum censuit. 

Ad I. Affirmative ad formam rescripti diei 20 Iulii 1870 
et decreti exequutorialis. 

‘ Ad II. Affirmative iuxta modum, nempe per SC. 
et decretum exequutoriale parochos exoneratos non fuisse a 
contributione, ex propriae praebendae reditibus, duarum ew 
(ribus partibus expensarum ordinariarum. | Detinendam 
esse certam qnantitatem redituum beneficiorum unitorum 
iuxta taxationem factam in decreto exequutoriali , salvis 
hinc inde iuribus pro reductione vel augmento dictae quan- 
titatatis ea novis documentis exhibendis. Unusquisque ex 
parochis singulis annis, infra mensem Novembris, exhibeant 
computum praeventioum expensarum pro anno subsequenti: 
quod computum, nisi idem Ordinarius censeat corrigendum 
seu reprobandum esse, retineat Parochus pro norma expen- 
sarum, et expleto anno, intra mensem lanuarii subsequentis, 
redditionem rationum eidem Ordinario subiiciat. 

Ex HIS COLLIGES 


I. Reditus cuiuslibet Beneficii suppressi aliisque uniti ra- 
tione Ecclesiae Parochialis in qua existebant,, eiusdem Ec- 
clesiae utilitati, animarumque bono cedere omnino debere. 

II. Media omnia esse adhibenda ne parochus vel rector 
Ecclesiae ex unione lucrifaciat. | l 

III. Clausulam in pontificiis rescriptis adiectam sub depen- 
dentia Ordinarii eo modo esse interpretandam, ut Ordinarius 
rerum omnium quae in rescripto comprehenduntur certior 
fiat: et veram realemque pervigilantiam exerceat. 

* IV. Hanc sed potestatem non eo usque esse extendendam, 
ut quaevis praepediatur subiectis ordinaria administratio. 

V. Ideo in casu S. Congregationem decrevisse ut redituum 
ex unitis beneficiis derivantium annua erogatio, per computum 
praeventivum Ordinario approbanda subiiceretur a parochis 
quibus erogationis exequutio committitur. 

EX $. RITUUM CONGREGATIONE 


PIUS PP. IX. 


AD PERPETUAM REI MEMORIAM 





Dives in misericordia Deus, qui Ecclesiae suae in hoc mundo militanti num» 
quam defuit, at iuxta varias rerum ac temporum vicissitudines opportuna sa- 
pienter praesidia subministrat, cum saeculo XVI. christianas gentes in virga 
furoris sui visitaret, pluresque Europae provincias grassantium late haeresum 
tenebris obrui permitteret, haud volens plebem suam repellere, nova sanctorum 
virorum lumina provide excitavit, quorum splendore collustrati Ecclesiae filii 
in veritate confirmarentur , ipsique praevaricatores ad illius amorem suaviter 
reducerentur. E quorum elarissimorum hominum numero Franciscus Salesius 
Episcopus Genevensis, inclytae sanctitatis exemplar, et verae piaeque doctrinae 
magister extitit, qui, ne dum voce, sed et scriptis immortalibus insurgentium 
errorum monstra confodit, fidem asseruit, vitiis eversis mores emendavit, cun- 
ctis pervium coelum ostendit. Qua praecellenti sapientia eam laudem assecutus 
est, qua veteres illos ac praecipuos Ecclesiae Dei doctores praestitisse sa: mem: 
Bonifacius VIII. Praedecessor Noster declaravit (Cap. Un. de rel. et ven. Sancto- 
rum in 6.); qui seilicet « per salutaria documenta illustrarunt Ecclesiam, decora- 
runt virtutibus, et moribus informarunt », quosque descripsit « quasi luminosas 
ardentesque lucernas super candelabrum in Domo Dei positas, errorum tenebris 
profugatis , totius corpus Ecclesiae , tamquam sidus matutinum » irradiantes 
« scripturarum reserante$ aenigmata, ac profundis et decoris sermonibus ipsius 
Ecclesiae fabricam , veluti gemmis vernantibus » illustrantes. Hoc sane elogium 
ad Genevensem Episcopum pertinere, vel eo adhuc vivente, maxime vero post 
eius obitum, fama percelebris testata est, el ipsa scriptorum ab eo relictorum 
singularis eminentia invicto plane argum ento demonstrat. Enimvero magno 
in pretio Francisci doctrinam, dum in vivis ageret, habitam esse, vel ex eo 
colligere licet, quod e tot strenuis veritatis catholicae defensoribus, qui eo tem- 
pore florebant, unum Genevensem Praesulem sa: mem: Clemens VIII. Praede- 
cessor Noster elegerit, quem adire iuberet Theodorum Bezam Calvinianae pestis 
propugnatorem acerrimum, et cum eo solo solum agere, ut, illa ove ad ovile 
Christi revocato, plures alias reduceret. Quod munus adeo eximie Franciscus, 
non sine vitae suae periculo, implevit, ut haereticus liomo ex merito confutatus 
veritatem fassus sit, licet ex scelere, arcano Dei iudicio, indignus extiterit, qui 
ad Ecclesiae sinum rediret. Nec minori plane aestimatione sanctum Episcopum 

gavisum fuisse exinde constat, quod sa: me: Paulus V. Praedecessor Noster ; 
dum celebris disceptatio « de Auxiliis » Romae ageretur, sancti huius Praesulis 
sententiam ea super re exquiri voluerit, eiusque consilio obsecutus, subiilissi- 
mam, ac periculi plenam quaestionem diu acriusque exagitatam, indicto par- 
tibus silentio, consopiendam iudicaverit. Quin imo, si ipsae epistolae ab eo ad 
plurimos scriptae considerentur , cuique compertum erit, Franciscum ad instar 
gravissimorum inter veteres Ecclesiae Patres, a compluribus, de iis, quae ad - 
Catholicam fidem explicandam , tuendamque , quaestiones ea de re enucleandas 
ác vitam ad Christianos mores componendam pertinerent, rogatum saepe fuisse, 
ipsumque, multa persecutum copiosissime ac docte , apud Romanos Pontifices , 
apud Principes, apud magistratus , apud sacerdotes cooperatores suos in sacro 
ministerio , adeo valuisse, ut eius studio, hortationibus, monitis, consilia saepe 
inita fuerint, quibus regiones ab haeretica lue purgarentur, Catholicus cultus 
restitueretur, religio amplificaretur. Haec praecellentis doctrinae opinio post illius 
obitum imminuta non est, imo vehementer aucta; virique ex omni ordine claris- 
simi, ipsique Summi Pontifices, eminentem illius scientiam magnis laudibus ex- 
tulerunt. Equidem sa: me: Alexander VII. in Bulla Canonizationis (XIII. Kalen- 
das Maias MD C L XV.) Franciscum Salesium, doctrina celebrem, sanctitate ad- 
mirabilem praedicavit, aetatique suae contra haereses medicamen, praesidiumque; 
ita ut scriptorum illius documentis irrigata populorum ac virorum nobilium 
pectora affluentem evangelicae vitae messem peperisse affirmet. Quibus plane con. 
gruit, quod in Consistoriali allocutione ante Canonizationem habita , complexus 
est, Salesium scilicet « docendo omnes, tum doctrinae salubris verbo, tum vitae 
innocentis exemplo » multa in Ecclesiae bonum praestitisse, eiusque adhuc ma- 
gnam partem superesse « ope monitorum, et evaugelicae disciplinae documento- 
rum, quae libris consignata, fidelium manibus terebantur ». Nec ab his aliena 
sunt, quae in literis datis ad Moniales Visitationis Monasterii Anneciensis V. Ka- 
lendas Augusti An: MDCLXVI aiebat, virtutem nimirum , ac sapientiam illius 
« Christianum Orbem universum late perfundere »; inclyta eius promerita « do- 
ctrinamque plane divinam » se admiratum, eum elegisse, quem « praecipuum 
vitae ducem , ac magistrum sequeretur ». Quod quidem magisterium sa: mem: 
Clementi IX. Praedecessori Nostro eiusmodi visum est, ut et antequam Pontifex 
esset, de Salesio asseruerit « praeclarissimis voluminibus pium quodammodo ar- 
mamentarium animarum beneficio condidisse », et Pontificatum adeptus antipho- 
nam in illius honorem probaverit, in ea verba, «Replevit Sanctum Franciscum 
Dominus Spiritu intelligentiae et ipse fluenta doctrinae ministravit populo Dei ». 
Suis vero antecessoribus concinens Benedictus XIV. sa: mem: libros Genevensis 
Praesulis scientia divinitus acquisita scriptos affirmare non dubitavit, illius au- 
ctoritate usus difficiles quaestiones solvit, « sapientissimum animarum rectorem » 
appellavit. (Const. « Pastoralis curae » V. Augusti MDCCXLI.) Itaque mirandum 
minime est plurimos qui ingenii, ac doctrinae laude florerent, academiarum do- 
ctores, oratores summos, iurisconsultos, theologos insignes, et vel ipsos prin- 
cipes virum hunc vere magnum ac doctissimum ad haec usque tempora praedi- 
casse: multos vero, ut magistrum , fuisse secutos, atque ex eius libris plura in 
sua scripta derivasse. Porro haec universalis persuasio, de excellenti Salesii 
scientia, ex qualitate ipsa doctrinae ipsius exoritur, quae nimirum in sublimi 
sanctitatis culmine ita in eo supereminet, ut Doctoris Ecclesiae tota propria sit, 
virumque hunc inter praecipuos magistros sponsae suae a Christo Domino datos, 

accensendum suadeat. Quamvis enim Sanctos Doctores, qui primis Ecclesiae sae- 
culis floruerunt, antiquitas ipsa spectatos faciat, latinique aut graeci sermonis, 
quo libros ediderunt, in iis ornamentum accedat, id tamen potissimum, ac plane 
necessarium (quod supra monuimus) huic magisterio est, ut in scriptis diffusa 
ultra communem modum doctrina coelestis appareat, quae argumentorum co- 
pia, et varietate, splendoribus veluti cireumamicta, totum Ecclesiae corpus nova 
luce perfundat, sitque fidelibus in salutem. Haec itaque laudum praeconia Ge- 
nevensis Episcopi libris apprime conveniunt. Sive enim quae de rebus asceticis 
ad christianam vitam sanete, pieque ducendam, sive quae de controversiis ad 
fidem tuendam, et haereticos refutandos, sive quae de divini verbi praedicatione 
Scripsit considerentur, nemo est qui non videat, quanta per sanctissimum virum 
emolumenta sint in Catholicum populum invecta. Equidem duodecim libris insi- 
gnem , atque incomparabilem tractatum «de amore Dei » docte, subtiliter, dilu- 
cideque complexus est, qui tot praecones de suavitate sui auctoris habet, quot 
lectores. Maxime autem vivis coloribus virtutem, alio opere, quod « Philothea » 
inscribitur, pinxit; ac prava sternens in directa, et aspera in vias planas, univer- 
sis Christifidelibus iter ad eam ita facile commonstravit, ut vera exinde pietas 
lucem suam ubique effunderet, viam sibi ad Regum solia, ad Ducum tentoria, 
ad iudiciorum forum, telonia, officinas, et ipsa oppidula pastorum aperiret. Enim- 
vero iis scriptis ex sacra doctrina summa scientiae sanctorum principia eruit, 
et ita enucleat, ut insigne ipsius privilegium plane visum sit, quod ad omnes 
fidelium conditiones sapienter, leniterque eamdem accomodare noverit. Huc ac- 
cedunt tractatus de rebus ad magisterium pietatis spectantibus , ipsaeque con- 
stitutiones, sapientia, discretione, ac suavitate conspicuae, quas pro Sanctimonia- 
libus Ordinis Visitationis Beatae Mariae ab eo constituti seripsit. Uberrimam etiam 
rei asceticae segetem epistolae ipsius ad plurimos datae suppeditant, in quibus 
illud plane mirabile est, quod Spiritu Dei plenus, et ad ipsum suavitatis aucto- 
rem accedens, devoti cultus erga Sacratissimum Cor Iesu semina miserit, quem 
in hac nostra temporum acerbitate maximo pietatis incremento mirifice propa- 
gatum, summa cum animi Nostri exultatione conspicimus. Nec praetereundum 
est, in his lucubrationibus, ac praesertim in interpretatione Cantici Canticorum, 
plura scripturarum aenigmata, quae ad morales, et anagogicos sensus pertinent, 
reserari , enodari difficultates, obscura nova luce perfundi, quibus licet inferre, 
Deum, coelestis sui irrigui gratia influente; sancto huic viro sensum aperuisse, 
ut intelligeret scripturas , easque pervias doetis, indoctisque redderet. Porro ad 
retundendam haereticorum sui temporis pervicaciam, confirmandosque Catholicos, 
non minus feliciter , ac de asceticis rebus « Controversiarum » librum in quo 
plena Catholicae fidei demonstratio est, aliosque tractatus, concionesque de veri- 
tatibus fidei, itemque « Vexillum Crucis » conscripsit, quibus adeo strenue, pro 
Ecclesiae causa certavit, ut innumeram perditorum hominum multitudinem ad 
eius sinum reduxerit, fidem in tota Caballiacensium provincia, longe lateque, 
restituerit. Imprimis auctoritatem huius Apostolicae Sedis, ac Romani Pontificis 


Beati Petri successoris propugnavit, ac ipsius Primatus vim ac rationem, ea per- . 


spicuitate explicavit, ut Vaticani Oecumenici Concilii definitionibus feliciter prae- 
luserit. Certe, quae de infallibilitate Romani Pontificis, in quadragesimo sermone 
« Controversiarum » asserit, cuius authographum, dum in Concilio res ageretur, 
detectum est, eiusmodi sunt, quae nonnullos Patres tunc ea super re adhuc anci- 
pites, ad definitionem decernendam, veluti manu duxerint. Ex tanto Saneti Prae- 

sulis in Ecclesiam amore, et eius defendendae studio, ea ratio enata est, quam 
in Divini verbi praeconio adhibuit, sive ad Christianam plebem in elementis fidei 
erudiendam, sive ad mores doctiorum informandos, sive ad fideles omnes ad 
perfectionis culmen deducendos. Etenim se debitorem agnoscens sapientibus , et 
insipientibus, omnibus omnia factus, simplices, et agrestes homines in simpli- 
citate sermonis docere curavit, inter sapientes vero locutus est sapientiam. Qua 
super re, et prudentissima praecepta tradidit, idque assecutus est, ut sacrae elo- 
queniiae dignitas temporum vitio collapsa , ad antiquum splendorem proposito 
Sanctorum Patrum exemplo revocaretur; atque ii disertissimi oratores ex hac 
schola prodierint, a quibus uberrimi fructus in universam Ecelesiam redunda- 
runt. Itaque sacrae eloquentiae instaurator, ac magister ab omnibus habitus est. 
Denique coelestis eius doctrina, veluti aquae vivae flumen, irrigando Ecclesiae 
agro, adeo utiliter populo Dei fluxit ad salutem, ut verissima appareant, quae 
sa: mem: Clemens VIII. Praedecessor Noster, Salesio, cum ad Episcopalem digni- 
tatem eveheretur, veluti divinans dixerat, iis proverbiorum verbis adhibitis: 
« Vade fili, et bibe aquam de cisterna tua, et fluenta putei tui; deriventur fontes 
tui foras, et in plateis aquas tuas divide. » Has itaque salutis aquas haurientes 
cum gaudio fideles, eminentem Genevensis Episcopi scientiam suspexerunt, eum- 
que magisterio Ecclesiae dignum ad haec usque tempora existimarunt. Enimvero 
his eausis adducti, plurimi ex Vaticani Concilii Patribus, Nos, enixis votis, com- 
muni voce rogarunt, ut Sanetum Franciscum Salesium Doctoris titulo decorare- 
mus. Quae quidem vota, et Sanctae Ecclesiae Romanae Cardinales, et plures ex toto 
orbe Antistites, ingeminarunt; iis vero plura Canonicorum Collegia, magnorum 
Lycaeorum Doctores, scientiarum Academiae, augusti Principes, ac nobiles pro- 
ceres, ingens denique fidelium multitudo suis supplicationibus accesserunt. 
Nos itaque tot tantisque precibus obsecundaré lubenti animo volentes, gravissi- 
mum negotium, ut moris est, Congregationi Venerabilium Fratrum Nostrorum 
Sanctae Ecclesiae Romanae Cardinalium sacris Ritibus tuendis praepositorum 
examinandum remisimus. Iamvero dicta Venerabilium Fratrum Nostrorum Con- 
gregatio in ordinariis comitiis ad Nostras Vaticanas aedes die VII. Iulii labentis 
anni habitis, audita relatione Venerabilis Fratris Nostri Cardinalis Aloisii Bilio 
Episcopi Sabinensis, eiusque Sacrae Congregationis tunc Praefecti, et causae Po- 
nentis, mature perpensis animadversionibus Laurentii Salvati Sanctae Fidei Pro- 
motoris, nec non Patroni causae responsis, post accuratissimum examen, unanimi 
consensu rescribendum censuit « Consulendum Sanetissimo pro concessione, seu 
declaratione, et extensione ad Universam Ecclesiam tituli Doctoris in honorem 
Sancti Francisci De Sales, cum officio, et Missa de communi Dociorum Pontili- 
cum, retenta oratione propria, et lectionibus secundi nocturni. » Quod Rescri- 
ptum, Nos, edito generali Decreto Urbis et Orbis die XIX mensis, et anni eius- 
dem, approbavimus. Item novis porrectis precibus, ut aliqua additio fieret, tum 
in Martyrologio Romano, tum in sexta lectione in festo S. Francisci Salesii, utque 
concessiones omnes hae super re factae Nostris Literis Apostolicis in forma Bre- 
vis confirmarentur; eadem Venerabilium Fratrum Nostrorum Sanctae Ecclesiae 
Romanae Cardinalium Congregatio, in ordinariis Comitiis die XV Septembris anni 
eiusdem habitis, rescripsit « Pro gratia, ac supplicandum Sanctissimo pro expe- 
ditione Brevis. » Addi vero censuerunt ad elogium Martyrologii Romani post 
verba « Annesium translatum fuit » haec alia « Quem Pius IX. ex Sacrorum Ri- 
tuum Congregationis consulto universalis Ecclesiae Doctorem declaravit »; ad le- 

ctionem vero sextam post verba « Vigesima nona Ianuarii » adiungi sequentia 
«et a Summo Pontifice Pio IX. ex Sacrorum Rituum Congregationis consulto , 
universalis Ecclesiae Doctor fuit declaratus. » Et hoc quoque Rescriptum memo- 
ratae Congregationis die XX. dicti mensis, et anni, ratum habuimus et confirma- 
vimus , atque ut super concessionibus omnibus, hac de re factis, Apostolicae 
Literae expedirentur, mandavimus. Quae cum ita sint, supradictorum Sanctae 
Ecclesiae Romanae Cardinalium, Antistitum, Collegiorum, Academiarum, ac fide- 
lium votis obsecuti, deque consilio memoratae Venerabilium Fratrum Nostrorum 
Sanctae Ecclesiae Romanae Cardinalium Congregationis sacris Ritibus cognoscen- 
dis praepositae , Auctoritate Nostra Apostolica, tenore praesentium, titulum Do- 
ctoris in honorem Sancti Francisci Salesii Genevensis Episcopi al Ordinis Sancti- 
monialium Beatae Mariae V. Visitationis Institutoris confirmamus, seu, quatenus 
opus sit, denuo ei tribuimus, impertimus, ita ut in universali Catholica Ecclesia, 
semper ipse Doctor habeatur, atque in die festo anniversario, cum a saeculari, 
tum a regulari Clero, celebrando Offlcium et Missam iuxta memoratum sacrorum 
Rituum Congregationis Decretum fiat. Praeterea eiusdem Doctoris libros, commen- 
taria, opera denique omnia, ut aliorum Ecclesiae Doctorum, non modo privatim, 
sed et publice in Gymnasiis, Academiis, Scholis, Collegiis, lectionibus, disputatio- 
nibus, interpretationibus, concionibus aliisque ecclesiasticis studiis, christianisque 
exercitationibus, citari, proferri, et prout res postulaverit adhiberi decernimus. 
Ut vero fidelium pietati in huius Doctoris die festo rite colendo, eiusque ope 
imploranda, excitamenta adiiciantur, de Omnipotentis Dei misericordia, ac Bea- 
torum Petri et Pauli Apostolorum eius auctoritate confisi, omnibus, et singulis 
utriusque sexus Christifidelibus, qui die festo eiusdem Saneti Doctoris, aut uno 
ex septem diebus continuis immediate subsequentibus, uniuscuiusque Christifi- 
delis arbitrio sibi deligendo, vere poenitentes, et confessi, Sanctissimam Eucha- 
ristiam sumpserint, et quamlibet ex Eeclesiis Ordinis Sanctimonialium Visitationis - 
Beatae Mariae Virginis devote visitaverint, ibique pro Christianorum Principum 
concordia, haeresum extirpatione, peccatorum conversione, et Sanctae Matris 
Ecclesiae exaltatione , pias ad Deum preces effuderint, plenariam omnium pec- 
catorum suorum Indulgentiam, et remissionem misericorditer in Domino conce- 
dimus. Quapropter universis venerabilibus Fratribus Patriarchis, Primatibus , 
Archiepiscopis, Episcopis, et dilectis filiis aliarum Ecclesiarum Praelatis, per 
Universum terrarum Orbem constitutis, per praesentes mandamus, ut quae su- 
perius sancita sunt, in suis Provinciis, Civitatibus, Ecclesiis, et Dioecesibus so- 
lemniter publicari, et ab omnibus personis Eeclesiasticis saecularibus, et quo- 
rumvis ordinum regularibus, ubique locorum et gentium, inviolabiliter, et per- 
petuo observari procurent. Haec praecipimus , et mandamus, non obstantibus 
Apostolicis , ac in Oecumenicis, Provincialibus , et Synodalibus Conciliis editis 
generalibus vel specialibus constitutionibus, et ordinationibus, ceterisque contra. 
riis quibuscumque. Volumus autem, ut praesentium Literarum transumptis, seu 
exemplis, etiam impressis, manu alicuius Notarii publici subscriptis, et sigillo 
personae in Ecclesiastica dignitate constitutae munitis, eadem prorsus fides ad- 
hibeatur, quae adhiberetur ipsis praesentibus, si fuerint exhibitae, vel ostensae. 

Datum Romae apud Sanctum Petrum sub annulo Piscatoris die XVI. Novem- 
bris MDCCCLXXVII. Pontificatus Nostri anno Trigesimosecundo. 


F. CARD. ASQUINIUS 

DECRETUM 


AUGUSTANA in Pedemonte. Confirmationis cultus ab immemorabili 
tempore praestiti servo Dei Vullermo de Leaval Parocho Moriacii 
beato nuncupato. 


In Ordinario Coetu Sacrorum Rituum Congregationis sub- 
signata die ad Vaticanum coadunato per me subscriptum Car- 
dinalem huius Causae Ponentem proposito Dubio- An Senten- 
tia lata ab Augustensi Episcopo super Cultu immemorabili 
lempore praestito Servo Dei Vullermo de Leaval praefato, 
seu super casu excepto a Decretis sa: me: Urbani Papae 
VIII sit confirmanda in casu et ad affectum de quo agi- 
tur? | _ 

Sacra eadem Congregatio, omnibus maturo examine per- 
pensis auditoque voce et scripto R. P. D. Laurentio Sal- 
vati Sanctae Fidei Promotore, rescribendum censuit Affirma- 
(ive, seu sententiam, esse confirmandam. Die 3 februarii 
1871. 
| Quibus per infrascriptum Secretarium Sanctissimo Domi- 
no Nostro Pio Papae IX fideliter relatis, Sanctitas sua Re- 
scriptum Sacrae Congregationis ratum habuit et confirmavit. 
Die decima quinta februarii iisdem mense et anno. 


A. Ep. SABINEN. Card. BILIO S. R. C. Praef. 
Placidus Ralli S. R. C. Secretarius — 


Loco pK Sigilli. 

SANCTISSIMI DOMINI NOSTRI i 


PII 


DIVINA PROVIDENTIA 
PAPAE IX. 
ALLOCUTIO 


HABITA IN CONSISTORIO SECRETO DIE XXVIII DECEMBRIS 1877, 


Frequentia et conspectus vester iucundissimam Nobis op- 
portunitatem affert quam vehementer optavimus, nempe ut 
Vobis sineulis universis gratias habere possimus pro iis di- 
lectionis officiis, quibus Nos hoc tempore adversa valetudine 
affectos perhumaniter prosecuti estis. 

Hoc grati animi munus libentissime implemus hodie, Ve- 
nerabiles Fratres, et gratulamur in Domino, quod sicut Vos 
fidissimos adiutores ad Apostolici Ministerii onus ferendum 
experimur, ita ex vestra virtute et constanti charitatis affectu 
dulcem consolationem habemus, qua multiplices acerbitates 
animi Nostri lenirl sentimus. 

Sed dum de vestra in Nos dilectione ac studio gaudemus, 
probe eognoscimus, Nos vestra ac omnium Venerabilium Fra- 
irum et Fidelium cooperatione in dies magis indigere, ut 
praesens Dei auxilium in tantis nostris et Ecclesiae necessi- 
tatibus assequamur. Summopere igitur hortamur Vos, Vene- 
rabiles Fratres, ac eos praesertim ex Vobis, qui episcopale 
ministerium in Dioecesi sibi credita exercent, itemque singu- 
. los pastores, qui Dominico Gregi in toto catholico orbe prae- 
sident, ut assiduas preces pro Nobis et xcclesia ad Divinam 
Clementiam effundant ac offerri curent ut Ea Nobis, dum 
corpus affligitur, vires animi donet ad certamen quod fervet 

strenue sustinendum, Ecclesiae autem respiciat labores et in- 
iurias, ac demittens universa delicta nostra, det gloriam no- 
mini suo, det bonae voluntatis munus cum fructu pacis illius, 
quam angelici chori nascente Domino hominibus annun- 


tiarunt. 


SANCTISSIMÙS HABITA BREVI ALLOCUTIONE 
SEQUENTES PROPOSUIT ECCLESIAS: 


ARCHIEPISCOPALEM | ECCLESIAM 
NAZIANZEN. in partibus infidelium 
vacan. per successionem R. P. D. 
Rogerii Bedae Vaughan ad Metro- 
politanam Sedem Sydneyensem ; 
ad quam translatus fuit R. P. D. 
Angelus di Pietro, cuius qualitates 
ab Apostolica Sancta Sede adpro- 
batae fuere cum de mense Iu- 
nio 1866 Nyssen. Ecclesiae prae- 
fectus fuit. 

Nazianzum urbs Cappadociaé , 


Caesareae et Sasimis finitima, patria 


Divi Gregorii, qui Nazianzenus co- 
gnominatur, ab infidelibus adhuc 
detinetur; quare miserrimus eius 
status silentio praeteritur. 
ARCHIEPISCOPALEM ECCLESIAN 
TrATIN. cum administratione Ec- 
clesiae Vastensis per Apostolicas 
Literas « In Apostolica omnium 
Ecclesiarum sollicitudine » datas 
Decimo Kalendas Augusti 4853 ad 
Cathedralis honorem a SANCTITA- 
TE SUA erectae, et vacan. per ob- 
itum bo. me. Áloisii Mariae de 
Marinis ultimi illius Archipraesulis 
ac respective Administratoris extra 
romanam curiam defuncti; ad quam 


evectus est R. P. D. Aloisius Ruffo 
ex Principibus Scillae de legitimis, 
catholicis, nobilibusque parentibus 
Panormi progenitus et in octavo 
supra tricesimum aetatis suae anno 
constitutus . Presbyteratus ordine 
dudum donatus, ac in philosophica, 
et theologica facultate , nec non 
utroque in jure prolytae gradum 
assequutus, in ecclesiasticis functio- 
nibus obeundis naviter emicuit. 
Inter alumnos tum Pontificii semi- 
narii romani, tum Academiae no- 
bilium ecclesiasticorum Urbis ad- 
scitus, SANCTITATIS SUAE Dome- 
sticus Praelatus renunciatus est. 
Patriarchalis Archibasilicae Latera- 
nensis Canonicatu hucusque coho- 
nestatus, ac sive inter Protonotarios 
Apostolicos ad instar Participantium, 
sive inter Praelatos Sacrae Concilii 
Congregationis relationibus Ordina- 
riorum super eorum Ecclesiarum 
statu examinandis praepositae con- 
numeratus, Sanctae Romanae Eccle- 
siae Camerariatus Auditor adlectus 
est. 

Teatea seu Teate Marucinorum 
urbs et caput Aprutii titerioris, in 

limite ulterioris ad agrum Neapo- 
lianum, in monte aedificata con- 
spicitur, quae in suo quatuor cir- 
citer milliarium ambitu bismille do- 
mos ac septemdecim pene mille 
continet incolas. 

Archiepiscopalis Ecclesia S. Tho- 
mae Apostoli titulo gloriatur, nul- 
lumque habet suffraganeum Episco- 
pum: Vastensis autem Ecclesia San- 
cti Iosephi gaudet invocatione. 

Eius Capitulum Archidiaconi 
tantum recenset dignitatem, sexde- 
cim Canonicos cum utraque prae- 
benda, decem Hebdomadarios, alios- 
que Presbyteros et Clericos divinis 
inservientes. 

Penes Capitulum extat habitua- 
lis animarum cura, quae per alte- 
rum ex dictis Hebdomadariis, Gu- 
ratum nuncupatum, exercetur ipsa- 
met in Cathedrali. 

Tres aliae praeterea reperiuntur 
Teate paroeciales Ecclesiae sine 
baptismalibus fontibus , quaedam 
insuper virorum et duo mulierum 
monasteria, quatuor conservatoria, 
nonnulla laicorum sodalitia, hospi- 
tale, mons pietatis et seminarium 
cum alumnis. 

Valde ampla est archidioecesis 
et ultra centum sub se complectitur 
loca. 

CATHEDRALEM EccLEsIAM Fa- 
NEN. vacan. per obitum bo. me. 
Philippi Vespasiani ultimi illius 
Episcopi ‘extra romanam curiam 
defuncti ; ad quam evectus est R. 
D. Camillus Santori ex legitimis, 
catholicis , honestisque parentibus 

Romae progenitus et in quir qua- 
gesimo quinto aetatis suae anno 
constitutus. Presbyter dudum , at-. 
que sacrae theologiae Doctor ' re- 
nunciatus, in ecclesiasticis obeundis 
officiis navam impendit operam. 
Pontificii Seminarii Romani Rector, 
ibique theologiae dogmaticae Pro- 
fessor hucusque renunciatus, atque 
apud S. Mariam ad Martyres Cano- 
nicus adlectus , penes Pontificiam 
nobilium ecclesiasticorum Acade- 
miam in foederum publicorum scien- 
tia Professor emeritus effectus est. 
Penes Apostolicam Datariam Theo- 
logi, in Oecumenico Vaticano Con- 
cilio Sub-secretarii , romani cleri 
Examinatoris, apud Congregationem 
Romanae ac Universalis Inquisitio- 
nis Qualificatoris, ac penes alteram 
tum ecclesiasticis negotiis extraor- 
dinariis, tum christiano nomini o- 
rientalis ritus praepositam Consul- 
toris perfunctus est muneribus. 
Fani civitas, quae et Fanum 
Fortunae , in agro Urbinatensi ae 
Pisaurensi, hanc inter et Senogal- 
liam urbes ad litus Adriaci maris 
plano in loco aedificata, unius cir- 
citer milliarii est ambitus , mille 
pene domos, atque decem fere 
mille complectitur incolas. 
Cathedralis Ecclesia, pervetustae 
ac solidae structurae, Bihae Virgi- 
nis Mariae in Coelum "Assumptae 
titulo gloriatur, et Apostolicae San- 
ctae Sedi est immediate subiecta. 
Eius Capitulum duas recenset 
dignitates, ex quibus post pontifi- 
calem maior Praepositura, duodecim 

Canonicos cum theologo ac poeni- 
tentiario, sex Beneficiatos, quatuor 
Mansionarios , aliosque Presbyteros 
et Clericos divinis inservientes. 

Per Praepositum ipsum , cui 
Presbyter Curatus auxilium praestat, 
animarum cura exercetur eadem in 
Cathedrali. | 

Tredecim praeter Cathedralem 
"enumerantur Fani paroeciales Ec- 
clesiae, quarum tres baptismali fon- 
te munitae, aliquot insuper virorum 
ac tria mulierum monasteria, triplex 
conservatorium, nonnullae laicorum 
sodalitates, orphanotrophium, bre- 
photrophium, hospitale, mons pie- 
tatis, atque seminarium. 

Ad triginta circiter milliaria 
dioecesis protenditur, unam Colle- 
giatam , pluraque sub se continet 
loca. 

CATHEDRALEM ECCLESIAM TRI- 
CARICEN. Vacan. per obitum bo. 
me. Simonis Spilotros ultimi illius 
Episcopi extra romanam curiam 
defuncti ; ad quam promotus est 
R. D. Camillus Siciliano e Marchio- 
nibus dí Rende ex legitimis, catho- 
licis , honestisque parentibus Nea- 
poli progenitus, ac in tricesimo 
primo aetatis suae anno constitutus. 
Romae inter alumnos almi Collegii 
Capranicensis adscitus , studiisque 
philosophicis ac theologicis apud 
Gregorianam Universilatem perfe- 
ctis, atque dudum sacro Presbyte- 
ratus ordiue insignitus, in ecclesia- 
sticis obeundis funclionibus tum 
Dei verbum praedicando , tum u- 
triusque sexus sacramentales con- 

fessiones excipiendo, naviter emi- 
cuit. Westmonasteriensi in archi- 
dioecesi parochi munere aliquando 
perfunctus, Neapoli penes Ecclesiam 
Sanctae Mariae de Victoria pro 
peregrinorum instructione , atque 
protestantium ad catholicam fidem 
conversione plurimum adlaboravit. 

Tricaricum urbs Lucaniae in 
Basilicata partim in colle , partim 
in planitie aedificata , unius fere 
milliarii est ambitus, domos com- 
plectitur mille, eamque decem cir- 
citer mille incolunt cives. 

Cathedralis Ecclesia Bñae sem- 
perque Virginis Mariae ad coelum 
assumptae titulo gloriatur , atque 
Acheruntino et Matheranensi suffra- 
gatur Archiepiscopo. | 

Eius Capitulum tres recenset 
dignitates, quarum post pontificalem 
prima Archidiaconatus, decem cum 
theologo ac poenitentiario Canoni- 
cos, sex alios supranumerarios, un- 
decim  Beneficiatos - Insignitos, a- 
liosque Presbyteros et Clericos di- 
vinae rei operam navantes. 

Penes Capitulum extat habitua- 
lis animarum cura, quae per alte- 
rum ex Canonicis specialiter. ele- 
ctum ipsamet exercetur in Cathe- 
drali. 

Duae aliae reperiuntur Tricarici 
paroeciales Ecclesiae bapfismali fon- 
te munitae , duplex pro viris et 
unum pro mulieribus monasterium 
quatuor laicorum sodalitates, et se- 
minarium: hospitale autem et mons. 
pietatis desiderantur. 

Dioeceseos ambitus ad ultra 

sexaginta milliaria. protenditur et 
plura sub se continet loca. 

CATHEDRALEM ECCLESIAM NICIEN. 
vacan. per dimissionenem a R. P. 
D. Petro Sola libere ac sponte in 
manibus SANCTITATIS SUAE pe- 
ractam, ab EADEMQUE admissam; 
ad quam ecclesiam ad nominationem 
perillustris viri Mauritii. de Mac- 
Mahon Ducis Magentae Gallicae Rei- 
publicae Praesidis , evectus fuit 
R. P. Matthaeus Regis-Victor Belain 
ex legitimis, catholicis, honestisque 
parentibus in pago nuncupato Saint 
Victor dioeceseos Vivariensis pro- 
genitus et in quinquagesimo aetatis 
suae anno constitutus. Inter Obla- 
tos Congregationis Beatae Mariae 
Virginis sine labe originali conce- 
ptae ab adolescentia adscitus, ibique 
dudum sacro presbyteratus ordine 
donatus, in ecclesiasticis obeundis 
functionibus sedulam impendit ope- 
ram. Adiacensi in seminario sacrae 
theologiae Professor plures per an- 
nos renunciatus, et hucusque Foro- 
iuliensi in seminario Superioris 
munere perfunctus est. 

In ora mediterranei ad mariti- 
mas ‘alpes secus flumen Varum 
Niciensis civitas aedificata, in suo 
quatuor fere milliarum ambitu 
quinquaginta circiter continet in- 
colarum millia sub temporali do- 
minio Gallico. 

Cathedralis Ecclesia S. Reparatae 
Virginis et Martyris titulo gloriatur 
atque Aquensi Archiepiscopo suf- 
fragatur. 

Eius Capitulum viginti duos 

recenset cum theologo ac poeni- 
tentiario Ganonicos, quos inter pri- 
ma dignitas Cantor, iisque nonnulli 
adiunguntur praebendati, aliique 
Presbyteri et Clerici rei divinae 
operam navantes, 

Per alterum ex Canonicis ani- 
marum cura ipsamet exercetur in 
Cathedrali. Tres aliae recensentur 
Niciensi in urbe paroeciales Eccle- 
siae baptismali fonte munitae, una 
virorum ac mulierum religiosa do- 
mus, hospitale, mons pietatis, ma- 
gnüm ac parvum seminarium. 

Dioeceseos ambitus totam com- 
plectitnr provinciam maritimarum 
alpium, excepto territorio Grassensi, 
pluresque continet sub se paroecias, 
ac centum triginta incolarum millia. 

EPISCOPALEM ECCLESIAM PELLEN. 
sub Archiepiscpo Scythopolitano in 
partibus infidelium vacan. per obi- 
tum bo. me. Joannis Petri Dalmond 
ultimi illius Episcopi extra Roma- 
nam curiam defuncti; ad quam pro- 
motus alque in coadiutorem cum 
futura successione R. P. D. Henrici 
Francisci Bracq Antistitis Gandaven- 
sis, qui ob suam provectam aeta- 
tem atque valetudinis incommoda 
alterius indiget ope ad pontificalia 
caeteraque pastoralia munia in illa 
civitate ac dioecesi salubriter ac 
fructuose in Domino obeunda, de- 
putatus fuit R. D. Gustavus Leo- 
nardus de Battice ex legitimis, ca- 
tholicis, honestisque parentibus Gan- 
dae progenitus, ac tricesimum octa- 
vum aetatis suae annum supergres- 
sus. Cathedralis Gandavensis cano- 

nonicus ad honores effectus et in- 
ter pro-Synodales  Examinatores 
adscitus est. 

Pella urbs Palestinae in Coele- 
syria et regione Decapolitana, trans 
Jordanem fluvium, proxima Gerasae 
adhuc ab infidelibus detinetur; quo- 
circa miserrimus ejus status silentio 
praeteritur. ! 

Ganda autem vel Gandavum urbs 
Belgii et caput Flandriae orientalis, 
amoena in planitie ad confluentem 
Schaldis et Lisiae posita, viginti 
duo mille continet domos, et a cen- 
tum triginta circiter millibus inha- 
bitabitur incolis, qui fere omnes 
catholicam religionem profitentur. 

Cathedralis Ecclesia, gothicae 
ac solidissimae structurae, S. Ba- 
vonis titulo gloriatur, atque Archie- 
piscopo Mechliniensi suffragatur. 

Eius Capitulum tres enumerat 
dignitates, quarum post pontificalem 
prima Archidiaconatus, septem. in- 
super cum utraque praebenda Ca- 
nonicos, totidem Beneficiarios, seu 
Capellanos, aliosque Presbyteros et 
Clericos et solemnioribus festis se- 
minarii etiam alumnos divinis inser- 
vientes. 

, Per parochum a tribus Presby- 
teris adiutum animarum cura ipsa- 
met exercetur in Cathedrali. 

Sexdecim recensentur Gandavi 
paroeciales Ecclesiae baptismali fon- 
te munitae, septem pro viris, et 
fere viginti pro mulieribus religiosae 
domus, plurimae laicorum sodali- 
tates, duplex hospitale, mons pie- 
tatis, alque magnum ac parvum in 

dioecesi seminarium cum alumnis., 

Dioeceseos ambitus satis late 
patet pluraque sub se complectitur 
loca et ultra octingenta ac decem 
animarum millia. 

CATHEDRALEM ECCLESIAM ADRENN. 
vacan. per obitum bo. me. Em- 
manuelis Kaubeck ultimi illius Epi- 
scopi extra romanam curiam defun- 
cti; ad quam evectus fuit R.D. Ioan- 
nes Maria Berengo ex legitimis, 
catholicis, honestisque parentibus 
Venetiis progenitus et quinquage- 
simum septimum aetatis suae annum 
supergressus. Presbyteratus ordine 
ac tum in Sacra theologia,tum in iu- 
re canonico dudum doctorali laurea 
donatus, in ecclesiasticis "obeundis 
functionibus sedulo incumbuit,in Pa- 
triarchali Veneto seminario theolo- 
giae dogmaticae, ecclesiasticae hi- 
storiae ac patrologiae Professor ad- 
lectus, ipso in Capitulo Canonicus 
Theologus, eiusque  Patriarchatus 
Examinator, ac Judex Synodalis 
nec non Vicarius in spiritualibus 


. Generalis ad praesens usque renun- 


ciatus est. Illius ecclesiastici tribu- 
nalis et in ecclesiasticae censurae- 
officio Praesidis, pro consultatione 
disciplinae Cleri praeposita. Consi- 
liarii, theologicis studiis Praefecti, 


in casuum moderamine Consultoris 


eademque Sede iam vacante Vica- 
rii Capitularis perfunctus est. 
Adria urbs Veneti in agro Po- 
licinii Padum inter et Athesim ae- 
dificata, et a flumine, cui vulgo 
nomen Canalbianco intersecta, duo- ` 
rum fere milliarum est ambitus 

mille et quingentas continet domos, 
eamque duodecim circiter mille 
incolunt cives. 

Cathedralis Ecclesia, praegran- 
dis ac pulcherrimae corinthiaci or- 
dinis structurae, SS. Apostolorum 
Petri et Pauli titulo gloriatur, atque 
Venetiarum Patriarchae suffragatur. 

Eius Capitulum unicam recenset 
Archipresbyteri dignitatem, unde- 
cim cum theologo ac poenitentiario 
Canonicos, sex Capellanos-Benefi- 
ciatos, aliosque Presbyteros et Cle- 
ricos divinis inservientes. 

Penes Capitulum extatanimarum 
cura, quam Archipresbyter ipsamet 
exercet in Cathedrali. 

Alia praeterea reperitur Adriae 
paroecialis Ecclesia baptismali fon- 
te munita, ac tres succursales, pau- 
perum hospitium, duplex laicorum 
sodalitas, hospitale Episcopale, gy- 
mnasium, atque Rodigii seminarium 
mons autem pietatis desideratur. 

Dioeceseos ambitus latissume pa- 
tet ac plura sub se complectitur 
loca. 

CATHEDRALEM EccLESIAM GE- 
RUNDEN. Vacan. per obitum bo. me. 
Isidori Valls et Pascual ultimi illius 
Episcopi extra romanam curiam de- 
functi; ad quam Ecclesiam, ad prae- 
sentationem Serenissimi Regis Ca- 
tholici evectus fuit R. D. Thomas 
Sivilla et Gener ex legitimis, ca- 
tholicis, honestisque parentibus in 
loco. quem Calélla dicunt, dicece- 
seos Gerundensis progenitus et se- 
xagesimum aetatis suae annum su- 
pergressus. Sacro Presbyleratus or- 

dine ac in iurisprudentia dudum 
doctorali laurea donatus, in eccle- 
siasticis obeundis functionibus ap- 
prime emicuit, atque Capituli Bar- 
cinonensis Canonicus Doctoralis ha- 
ctenus renunciatus est. 

Gerunda urbs permunita Cata- 
launiae in provincia ipsius nominis 
ad amnem Sambrocam, vulgo Ter, 
aedificata , ab ultra octo millibus 
inhabitatur incolis sub temporali 
dominio praefati Serenissimi Regis 
Catholici. 

Cathedralis Ecclesia, magnificae, 
gothicae ac graeco-romanae byzan- 
tinae structurae, Bmae Virginis Ma- 
riae in coelum assumptae titulo 
gloriatur, atque Tarraconensi Ar- 
chiepiscopo suffragatur. 

Ejus Capitulum, iuxta Aposto- 
licas Literas « Ad Vicariam » da- 
tas nonis Septembris 1854 quinque 
adnumerat dignitates, quarum post 
pontificalem prima Decanatus, qua- 
tuor insuper cum.theologo ac poe- 
nitentiario Canonicos de officio, se- 
ptem de gracia, ac duodecim Be- 
neficiatos. 

Per Parochum animarum cura 
ipsamet exercetur in Cathedrali. 

Praeter Cathedralem, cui quin- 
que adnexae sunt filiales Ecclesiae 
binae aliae recensentur Gerundae 
paroeciales Ecclesiae baptismali fon- 
te munitae, octo pro mulieribus 
monasteria,perpulchrum hospitium, 
quaedam alia loca pia, nonnulla 
hospitalia, atque seminarium; mons 
vero pietatis desideratur. 

Satis ampla est dioecesis tercen- 

tum sexaginta sub se complectens 
oppida ac totidem paroecias. 

EpiscoPALEM EccLESIAM CAL- 
LIPOLITAN. sub Archiepiscopo He- 
racleensi in partibus infidelium va- 
can. per obitum bo. me. Joannis 
Remigii Bessieux ultimi illius Epi- 
scopi extra romanam curiam de- 
functi; ad quam evectus fuit R.P. 
D. Rosarius Frungillo ex legitimis 
catholicis, honestisque parentibus 
Neapoli progenitus et octavum su- 
pra sexagesimum aetatissuae annum 
supergressus. Sacro Presbyteratus 
ordine ac in utroque iure dudum 
doctorali laurea donatus, in eccle- 
siasticis obeundis functionibus, si- 
gnanter Dei verbum praedicando, 
ac utriusque sexus sacramentales 
confessiones excipiendo, navam im- 
pendit operam. In universitate Nea- 
politana sacrae scripturae iam An- 
tecessor, Ecclesiis Graecorum utriu- 
sque Siciliae Praefectus, inter SAN- 
CTITATIS SUAE Praelatos Dome- 
sticos adscitus, metropolitani Capi- 
tuli Neapolitani Canonicus, illiusque 
sedis vacantis Vicarius Capitularis 
ad praesens usque renunciatus est. 

Callipolis urbs Thraciae ad Pro- 
pontidem, contra Lampsacum ur- 
bem Asiae, adhuc sub infidelium 
iacet potestate; quare miserrimus 
eius status nequit referri. 


EPIsCOPALEM EccLesiam MAR- 


EX ACTIS CONSISTORIALIBUS 


TYROPOLITAN. sub Archiepiscopo 
Amidensi in partibus infidelium 
vacan. per obitum bo. me. Gugliel- 
mi Hendren ultimi illius Episcopi 
extra romanam curiam defuncti: ad 
quam Ecclesiam evectus atque in 
Auxiliarem R. P. D. Raphaelis Va- 
lentini Valdivieso Archipraesulis 
S. Jacobi de Chile ad pontificalia 
caeteraque pastoralia munia de eius 
consensu ac lubito in illa civitate 
et archidioecesi obeunda, deputatus 
fuit R. D. Joachim Larrain Ganda- 
rillas ex legitimis, catholicis, ho- 
neslisque parentibus in urbe S. Ja- 
cobi de Chile progenitus et quin- 
quagesimum quintum aetalis suae 
annum supergressus. Advocati of- 
ficio cohonestatus et apud patriam 
universitatem in theologica facul- 
tate Decanus adlectus, archiepisco- 
patus S.Iacobi de Chile a Secretis, 
dein Vicarius in spiritualibus Ge- 
neralis, in piis domibus congre- 
gationis Sacri Cordis Iesu ac Pro- 
videntiae Superior, sodalitatis. a 
S. Thoma Cantuariensi, et a S. Vin- 
centio a Paulo nuncupatae Praeses 
pluresque per annos seminarii ar- 
chidioecesani Rector effectus est. 
Martyropolis urbs Armeniae ma- 
ioris ad Nymphium fluvium in Me- 
sopotamiae confinio, sub infidelium 
adhuc iacet potestate; quare miser- 
rimus eius status silentio praeteritur. 

Deinde eadem Sanctitas Sua dignata est creare et publi- 
care Cardinales Sanctae Romanae Ecclesiae. 


EX ORDINE PRESBYTERORUM. 


R. P. D. Vincentium Moretti Archiepiscopum Raven- 
nae natum in civitate Urbiventi diei 14 Novembris 18195. 


EX ORDINE DIACONORUM. 


R. P. D. Antonium Pellegrini, Decanum Clericorum 
Reverendae Camerae Apostolicae. 
Hinc S. Pallii postulatio facta est favore Ecclesiarum Teate et 
Baltimorae. 


Die 31 Decembris 1877. 


Sanctissimus hac mane tradidit Pileum rubrum Emis. 
Cardinalibus Vincentio Moretti Archiepiscopo Ravennae et 
Antonio Pellegrini, creatis atque publicatis die 28 huius 
mensis; nec non Eo Cardinali Renato Francisco Regnier 
Archiepiscopo Cameraci, creato et publicato die 22 Decem- 
bris 1873; Eno Cardinali Henrico Eduardo Manning, Archie- 
piscopo werstmonasteriensi, creato et publicato diei 15 Mar- 
tii 1875; atque Eño Cardinali Gotifredo Brossais Saint Marc 
Archiepiscopo Rhedonensi creato et publicato die 19 Septem- 
tembris 1870. 

Deinde Sanctissimus, clauso ore Eîis Moretti et Pellegrini, 
sequentes proposuit Ecclesias: 

EccLESIAM CATHEDRALEM SUsIEN; ad quam promotus fuit 
R. D. Eduardus Rosaz, Presbyter Segusii, Canonicus illius 
Cathedralis, et Rector Seminarii eiusdem Dioecesis. 

Publicatae etiam fuerunt sequentes Ecclesiae; quibus pro- 
visum fuit per Breve Apostolicum. 

EccLEsIA CATHEDRALIS BUsCODUCEN: collata fuit R. D. 
Adriano Goldchak, iam auxiliari illius Episcopi. 

EccLesia CATHEDRALIS Rossen, collata fuit R. D. Gu- 
glielmo Fitz Gerale olim Canonico Cloyne. 

EccLesia EPiscoPALIS ANTHEDONEN: în part. infid. quae 
collata fuit R. D. Ludovico Gay, Vicario Generali Pictaviensi, 
deputato auxiliari illius Episcopi. | 

EccLesia EpiscoPALIS ZOAREN, în part. infid. quae col- 
lata fuit, R. D. Claudio Theodoro Obrè, Vicario Generali 
Bellovacensi, deputato auxiliari illius Episcopi. 

EccLesia CATHEDRALIS COLOPHONIEN, în part. infid; quae 
collata fuit R. D. Fideli Dehm e Minoribus Conventualibus, 
Deputato visitatori Apostolico Moldaviae. 

EccLesia Episcopais EvARIEN. în part. infid, quae col- 
lata fuit R. D. Paulo Quethals e Societate Iesu, constituto 
Vicario Apostolico Bengalae occidentalis. 

Quibus peractis Sanctissimus assignavit titulum S. Sabi- 
nae Emo Cardinali Moretti et  Diaconiam S. Mariae in 
Aquiro Eño Cardinali Pellegrini: quibus etiam os aperuit. 

EX ©. CONGREGATIONE CONCILI 


SERVITII CHORALIS 


Die 21 Aprilis et 19 Maii 1877. 
Per summaria precum 


CoMPENDIUM FACTI. Prospiciens Ordinarius A. quod in sua 
Cathedrali Ecclesia aliquid fieret circa chorale servitium mi- 
nime SS. Canonibus congruum S. Concilii Congregationem 
adiit atque eidem retulit: | 

Tempore quadragesimali horae canonicae, vesperis inclu- 
sis, mane recitantur; ita ut postridie tantum redeant Canonici 
in choro, Completorium omnino omittentes. Id peragere posse 
autumant ex consuetudine, cui Apostolicus Visitator acquie- 
verit. An res veritati nitatur haud quaeram, ait Episcopus; 
pro certo tamen habeo ita posthabitum fuisse completo- 
rium, ut aliquando omitteretur omnino etiam in solemnitati- 
bus; aliquando a Mansionario cum clerico in Choro psallen- 
tes, magna cum christifidelium admiratione, persolveretur, defi- 
cientibus quoque Ecclesiae clericis; aliquando a duobus reci- 
taretur presbyteris fortuito ibi repertis. 

Ordinario Sacra Concilii Congregatio illico rescripsit « Ubi 
nullum proferri queat Apostolicae Sedis privilegium Capi- 
tulum teneri ad Completorium rite in Choro pérsolvendum 
non secus ac alias horas canonicas, idque mnotificetur Ca- 
pitulo. » Quod quum  pernosceret Capitulum, scripto osten- 
dere sategit se haud defuisse chorali servitio praestando ad 
modum, quo usque a tempore longaevo, praestitum fuit. Me- 
moria tamen a Canonicis producta, pro suis tuendis iuribus, 
occasionem aliis dubiis porrexit, super quibus Ordinarius 

EE. Cardinalium attentionem revocavit aiens: « ad trutinam 
revocare dignetur S. C. Congregatio quod dicitur în su- 
pradicta memoria de hora Matutini, et de non assistentia 
Missae Feriae et Vigiliarum, nam Canonici non tantum 
absunt, sed aliquando satis sufficere putant si ‘haec Missa 
ferialis extra chorum celebretur lecta ab aliquo Mansiona- 
rio vel altero Sacerdote. » 


Disceptatio synoptica. 


Iura Canonicorum. Haud exhibere datum nobis est, aiunt 
Canonici, integram choralis officiaturae historiam circa phases, 
quas, cursu temporum ista subierit; attamen ex indubiis do- 
cumentis compertum est ante C. Tridentinum Canonicis Ca- 
thedralis A. tantum incubuisse Missae conventualis atque ve- 
sperarum onus; Completorium vero atque diei sequentis matu- 
tinum a Mansionarlis tantummodo persolutum in choro 
fuisse. 

Anno 1583 Visitator Apostolicus decrevit quod matuti- 
num in posterum mane persolvi deberet, cui interesse cano- 
nici deberent; sed non matutino solummodo, verum etiam 
« debere aeque ac coeteris horis omnibus et Missae maiori 
etiam Canonicos interesse. » : 

Decem, post id, elapsis annis, illius temporis Ordinarius 


cupiit ut Matutinum primo mane recitaretur; ast acri exorta 
lite super id inter Ordinarium et Canonicos, conventum tan- 


dem inter eos est, quod matutini signum porrigeretur toto 
anni tempore hora ante meridiem octava. Et illo in adiuncto 
ne verbum quidem factum est de onere canonicis imponendo 
quoad secundam Missam praecipue in Quadragesima et quoad . 
Completorii in Choro recitationem pro tempore quo a com- 
pletorio vesperae seiunguntur. Pro certo habendum quod pra- 
xis istaec duplici fulcitur basi; deliberatione nempe capitula- 
ri diei 28 Iunii 1593, qua constitutum est: « Quod omnes 
Canonici intervenientes ad Vesperas in diebus ferialibus, 
etiam intervenire el interesse debeant ad Completorium, 

videlicet in illis completoriis solitis dici et qui dicuntur 
immediate post Vesperas. » Alia huius praxeos basis in 
decreto S. C. Concilii anni 1596 invenitur, in quo delibera- 
üo capitularis praecitata ad litteram escribitur et ex quo 
liquidum fit consuetudinem istam pene tercentos complecti 
annos. 

Saeculo cum dimidio transacto, alius Ordinarius censuit 
canonum praescriptionibus haud convenire, inter alia, quod 
Capitulum completorio tempore quadragesimae non interesset. 
Verumtamen, concinnatà, ad id, per Canonicos illius tempo- 
ris memorià in huius consuetudinis tuitione, Episcopus satis- 
factus tacuit. 

Alter sequioris aevi Episcopus s. visitationis tempore 
memoriae scripto tradidit; canonicos laudabiliter oneri cho- 
rali facere satis, et quotidie Missam conventualem pro bene- 
factoribus litare. 

Antecessori quoque .actualis Ordinarii indecorum visum 
est tempore Quadragesimae perfici Completorium per tres 
Mansionarios tantum. Quin tamen Canonicos adesse iuberet, 
statuit ut adsisterent praedictis Mansionariis quatuor Clerici 
e Seminario onus habente Choro Cathedralis inserviendi. 

Ideoque quum plurimae consuetudines serventur in dicta 
Cathedrali ex tempore quod "Tridentinum praecessit, legum 
vel privilegiorum instar habendae sunt, et omnino ser- 
vandae. 

Ex officio autem adiectum fuit; sane per immemorabilem 
consuetudinem plura induci posse quoad officium Chori: ut 
puta quod soli capellani chorum officient, canant, atque 
officia exerceant, assistentibus tantum et audientibus Cano- 
nicis, Barbosa ad Concil. Trident. Sess. 24 cap. 12 
de Reformat. num. 118 et Canonic. cap. 34 num. 12. 
Pariter aliquando consuetudo non improbatur, per quam 
Canonici diebus feriatis choro non adsistant horis nuncupa- 
tis minutis, sed tantum in festivis; praecipue si agatur de 
Cathedrali valde conspicua, in qua canonicatus conferri so- 
lent nobilibus et qualificatis, qui. in quamplurimis pietatis 

operibus occupati esse solent; adeo ut illorum exemptio in 
maius Ecclesiae servitium redundaret. Ac caeteroquin in eadem 
Ecclesia conspieuus haberetur numerus, per quos abunde im- 
pleretur onus recitandi integrum officium, Scarfanton. /ucubrat. 
canon. lib.2 animado.tit. 8 adhaerens auctoritati Card. de Luca 
de Canon. disc. 11 n. 4 ad finem. Indubium est enim 
quod consuetudo legitime introducta novum ius constituit ex 
L. Sed ea ff. de legib. relata in canon. consuetudo Dist. 
2 «ibi » ea quae longa consuetudini comprobata sunt, 
non minus quam ea , quae scripla sunl iura servantur. » 
et cap. cum. Apostolica de his quae, fiunt a praelatis, ait 
Fagnanus « Possessio temporis immemorabilis est melior 
titulus de mundo. » Itaque usus de quo in themate, utpote 
a diuturna consuetudine roboratus, reprobari nequit. , 

EA QUAE PROSTANT ADVERSUS CaNoNICOS QUOAD COMPLE- 
TORIUM. Sancitum est constanti Ecclesiae disciplina Canoni- 
cos, praesertim Cathedralium ad integrum quotidie divinum 
officium recitandum in choro teneri Clement. prim. de ce- 
leb. Miss. « omni incuria et negligentia relegata, în Ca- 
thedralibus, Regularibus et Collegiatis Ecclesiis. horis de- 
bitis devote psallatur. » Cap. Presbyter. eod. tit. « ibi » 
septies in die laudem dixi tibi, qui septenarius numerus: 
a nobis impletur, si matutini (in quo laudes complectuntur) 
Primae, Tertiae, Sextae, Nonae, Vesperae et Completorii 
tempore nostrae servitutis officia persolvimus ». Accedit 
Tridentinum Sess. 24 de reform. cap. 12 statuens « Distri- 
butiones vero qui statis horis interfuerint recipiant; reliqui 
quavis collusione aut remissione exclusa, his careant iuxta 
Bonifacii VIII decretum quod incipit: Consuetudinem , 
quod Sancta Synodus in usum revocat, non obstantibus 
quibuscumque consuetudinibus. Omnes vero divina per se 
et non per alios substitutos compellantur obire officia. . . . . 
atque in choro ad psallendum instituto, hymnis et canticis 
Dei nomen reverenter, distincte, devoteque laudare.»(1). Idem 


(1) Benedictus XIV in Inst. 107. $. 5. tionis quam iussu Clementis XI S. Con- 
commentario explanat sententias moni- gregatio E. et B. promulgavit quoad 


SERVITII CHORALIS 431 
a Benedicto XIV Instit. 107 n. 7 nec non praxi S. Con- 
gregationis confirmatur; quae eiusmodi constantem Ecclesiae 
disciplinam universaliter provocare atque eius fidelem sedu- 
lamque observantiam urgere omni in adiuncto curavit, ut 
videre quis potest in Grossetan. 22 Novem. 1856, Hiera- 
cen. 12 Martii 1660, Burgen. anno 1573. 

Quapropter eiusmodi consuetudinem non persolvendi com- 
pletorium, quamvis immemorabilem, haud esse servandam 
videretur; utpote quae potius censenda sit abusus et corruptela 
ecclesiasticae disciplinae. Scarfantonius enim ait Tom. I. 
pag. 149 n. 17 editio Lucae 1723 « Non solum tenentur 
canonici vi sui muneris psallere in choro, sed etiam omni- 
bus horis divini officii interesse, sub cuius nomine conti- 
nentur septem korae. . . . ; ita ut non valeat consuetudo 
ut Canonici solum intersint horis maioribus, et pro reli- 
quis non sint assignatae distributiones. Et hinc S. C. Con- 
cil. in Novariensi anno 1660 improbavit consuetudinem 
iamdiu receptam in Ecclesia Cathedrali Novariensi et ca- 
nonizatam per Legatum Apostolicum, iuxta quam Canontc 
dictae Ecclesiae interessendo tantummodo | matutino, lau- 
dibus, Missae et vesperis lucrabantur omnes distribu- 
tiones. » 

Quoad quaestionem circa alteram Missam, quae in Feriis 
praeter Missam de Sancto iniungitur, et cui autumant Ca- 
nonici sastisfacere, si ab aliquo mansionario extra chorum 
legatur, notare libet Cap. cum Creatura de celeb. Miss. 


recitationem Divini officii recte persol- 
vendam a Canonicis. Eamdém liceat 


» niunt, nempe ut modestiam et silen- 
» tium decenter in eo loco praeseferant, 


nobís per singula verba canonicis me- 
ditandam proponere quoniam ipse Be- 
ned, XIV. nil commendabilius invenisse 
fatetur hac super re. « Jubet Sanctitas 
» Sua ut plurimum commendes Canonicis 
» Beneficiarii mansionariis, Capellanis, 
» Clericis, aliisque'choro inservientibus, 
» tum in ipsa Cathedrali, tum in Col- 
» legiatis tuae Dioecesis, comm endes 
» inquam gravissimum onus, quod illis 
» praescribitur, dum in chorum conve- 


» quemadmodum illos decet maxime qui 
» ante ,conspectum maiestatis Divinae 
» versantur; ut psallant magno pietatis 
» studio, vocibus apte comparatis, haud 
» festinanter, nullisque precisis voca- 
» bulis; ita ut pars chori haud canere 
» incipiat , cum pars altera cantnm 
» nondum absolvit; ut hac ratione po- 
» pulus intelligat divinas laudes, et ad 
» pietatem, ac religionem ex ipsarum 
» caritu moveatur.» : 

praecipere omnibus Canonicis, quatenus nullum in eos tor- 
porem negligentiae obrepere permitterent, et pro Anniversa- 
riis defunctorum et pro Festo vel Feria secundum temporum 
congruentiam Missarum solemnia conventualiter celebra- 
rent. » Pariter Missalis Romani rubricae in zit. de Feria 
et Vigilia praescribunt ut in Feriis Quadragesimae, aliisque 
per annum si festum aliquod occurrat, celebrentur in Cathe- 
dralibus et Collegiatis duae Missae cum cantu, una de festo 
post Tertiam et alia de feria post Nonam: has rubricas confir- 
mavit S. Pius V. Const. Quo primum, et quia contraria 
consuetudine sensim obsoleverat, propterea Urbanus VIII. 
Const. Si quid est eas ad primaevam observantiam revoca- 
vit: et Bened. XIV Const. Cum semper oblatas S. 20 exacte 
observari praecipit, illarumque custodiam Ordinariis locorum 
commendavit his verbis. « Non modo Ecclesiis Patriarcalibus 
» Metropolitanis, Cathedralibus et Collegiatis iniunctum re- 
» peritur ut quotidie Missa Conventualis in iisdem canatur, 
» sed etiam in Rubricis generalibus, quarum  exactissimam 
» Fraternitatibus vestris custodiam commendamus, . praescri- 
» bitur ut certis diebus non una, sed binae atque etiam ali- 
» quando ires Missae Conventuales uno die celebrentur. » 
Imo S. C. Rituum renovando alias edita decreta ex oraculo 
S. Pontificis Rubricas Missalis Romani servari in omnibus 
et per omnia mandavit, non obstante quocumque praetextu 
et contraria consuetudine, quam abusum esse declarat. Fa- 
gnan. în comment. ad cap. cum creatura de celeb. Miss.; 
quam reiterationem Missarum solemnium eodem die esse de 
praecepto, neque omitti posse absque culpa peccati mortalis 
docet cum aliis Clericatus de Sacrif. Missae decis. 3 n. 13. 
Verumtamen iuxta subeunte causa exempta esse Capitula 
ab hoc onere definivit S. Cong. C. in Placentina 30 Iulit 
1785 et in Setina Chori et Missae conventualis 21 Ianu- 
arii 17 $6. Iamvero eius:nodi legitimam causam in casu de quo 
agitur interfuisse praesumi potest, cum centenaria secumferat 
praesumptionem melioris tituli, ceu passim tradit S. Rota. 
Quoad postulatum Episcopi circa matutini horam, quate- 

nus nimis protracta videatur, memoria remeandum primis 
Ecclesiae saeculis consuevisse, christifideles quater in nocte 
surgere ad orationem peragendam. Quamvis nunc frigescente 
charitatis. ardore id obtineri nequeat; non tamen a pristina 
Ecclesiae disciplina ita recedendum est, ut penitus ipsius 
memoria obliterata videatur, quum clarus sit in hac re textus 
e. 1 de celeb. Miss. qui sic se habet: Presbyter mane 
matultinali officio expleto pensum servitutis suae videlicet 
primam, terliam, sexiam, nonam, vespera persolvit horis 
compelentibus. » Clement. vero prima eod tit. de cel. Miss. 
saneitur. ut ad quos pertinet, sollicitam curent adhibere dili- 
gentiam ut omni incuria ac negligentia relegata, in Ca- 
thedralibus, Regularibus et Collegiatis Ecclesiae horis de- 
bitis psallatur.» Quum vero eam partem noctis, quae ad 
auroram pertingit mediae noctis spatio contineri docuerit 
S. Thomas in 3 part. quaest. 51 Art. 4 ad Secundam, 
hine hora debita matutini est summo mane, et quidem S. Ca- 
rolus Borromaeus in Concilio primo Mediolanensi statuit « Ma 
tutinum officium, vel media nocte, vel saltem eo tempore 
instituatur ut sub ortum solis absolutum sit. » Rationem 
harum Ecclesiae dispositionum reddit Schmalzgrueber Tom. III 
part. V. Tit. 41 de Celeb. Miss. his verbis: « quia alias 
» sequeretur manifesta indecentia, plura enim psalmorum, 
» hymnorum, et orationum verba mentionem faciunt certo- 
» rum temporum ex. gr. noctis, aurorae quae si alienis tem- 
» poribus usurpentur minus conveniunt. » 

Haud vero obliterandum est pluries S. Congregationem 
disciplinae rigorem temperasse, et Episcoporum arbitrio reli- 
quisse ut aliquando quoad horam recitationis Matutini dispensa- 
rent ob hyemis rigorem, aeris intemperiem, aut propter 
inolitam consuetudinem, vel ob aliam honestam causam. Bra- 
schius in prompt. Syn. cap. 86 num. 18 et seq. cui 
adhaesit Benedict. XIV Const. 107 num. 22. Et S. C. Con- 
cilii in Asculana 16 Septembris 1606 decrevit Canonicos 
qui solebant cantare Matutinum una hora post ortum solis 


non esse cogendos ut illud ante ortum solis cantent. Qua- 
Acta, Tom. i fasc. C XVII. 28 

propter in casu de quo agitur haud innovanda videretur hora 
matutino assienata ex conventione inita anno 1593 inter 
Ordinarium et Canonicos, usuque annorum fere tercentum 
roborata. 

Quibus in utramque partem deductis Eminentissimorum 
iudicio remissum fuit perpendere quonam responso preces 
Episcopi A. essent dimittendae. 

BrsoLutIo. Sacra C. Congr. sub die 19 Maii 1877. causa di- 
scussa, censuit responlere: Quoad Complétorium iuxta ex- 
posita, Capitulum teneri; quoad praesentiam Missae de Vi- 
gilia vel Feria provisum per resolutionem (1) diei 17 Sep- 
tembris 1814; quo vero ad horam recitandi matutinum 
nihil esse innovandum. 

Ex Quipus coLLiers. I. Canonicos teneri vi sui muneris 
non solum in choro psallere, sed etiam omnibus divini officii. 
horis, quae septem sunt, interesse. 

II. Abusum censeri quamlibet consuetudinem, qua fieret, 
ut Canonici tantum adessent in choro aliquibus divini officii 
horis, cunctasque lucrarentur distributiones. 

III. Namscitum est Tridentinum Sess. 24 cap. 12 de ref. 
praestituisse, quod, non obstantibus quibuscumque consuetu- 
dinibus, distributiones reciperentur tantum ab illis, qui statis 
horis interfuerint, reliqui eisdem distributionibus carere debe- 
rent, exclusa quavis collusione aut remissione. | 

IV. In themate ieitur canonicos obstringi Completorio 
adesse etiam illis diebus, quibus ante meridiem vesperae per- 
solvuntur; haud vero teneri ad praesentiam Missae ‘de Vi- 
gilia vel Feria, neque ad horam matutini immutandam (2). 


(1) Sub die 17 Septembris 1814 du- 
bium proponebatur Sacrae C. Congrega- 
tioni « An Canonici Cathedralis À. 
exempti sint ab interventu Missis in die- 
bus ferialibus ex rubrica post Missam 
Conventualem praescriptis in casu.» Cui 


dubio S. C. C. respondit: In casu de quo 
agitur non esse eximendos.» 

(2) Cito dabimus. Appendicem quoad 
obligationem quam inducunt S. Con- 
gregationis Concilii resolutiones. 

Die 21 Aprilis et 25 Augusti 1877. 


CowPENpIUM Facrr. Ioannes Z. qui iam annos expleverat 
37 et Theresia F. quae annos nata erat 22, ambo e Dioecesi 
B. die 27 Novembris 1874 matrimonium inierunt nulla alia 
de causa quam mutuo amore compulsi. 

Attamen rei uxoriae operam dare conantes, quum thala- 
mum coniugalem ingressi fuerint, copula in irritum cessit. 
Haud animo deiecti a vanis primae noctis conaminibus, plu- 
ries, successivis diebus, carnalis coniunctio ab eisdem per- 
tentata fuit. Omnes sed vero conatus semper frustrati sunt. 
Quare post integram hebdomadam a celebratis nuptiis, pater 
mulieris rem proprio Parocho detulit, qui ad Curiam Epi- 
scopalem recursum habuit exponens: Teresiam F. separatio- 
nem perpetuam expostulare a Joanne Z. utpote qui ad de- 
bitum coniugale impotens esset. 

Curia Episcopalis curavit ut per medicos ad id deputatos, 
inspeclio fleret, praevio iuramento, super utriusque coniugis 
corpore, qui iurati die 10 Aprilis 1875 declararunt, Joannem 
Z. ineptum esse ad officia matrimonialia praestanda. 

E domo paterna mulieris interea fuit vir expulsus, post- 
quam inutiliter Parochus pertentaverit ut coniugum animi 
reconciliarentur. Tunc Curia Episcopalis sacrum adiit Poeniten- 
üariae Tribunal; a quo, responso accepto non spectare, ad 
S. Concilii Congregationem recursum habuit. 

Sacra haec Congregatio Ordinario demandavit ut non solum 
nomen et cognomen coniugum exprimerentur, verum etiam 
ui transmitteret formalem petitionem uxoris ; simulque re- 
ferret de antecedentibus, concomitantibus et consequentibus 
matrimonii celebrationem , et praesertim quanto tempore a 


43h MATRIMONII 


dicta celebratione mulier una eum viro cohabitaverit, nec non 
de aliis omnibus ad rem facientibus. Quibus rebus confectis, 
iussum fuit eidem Episcopo ut institueretur processus ad for- 
mam Benedictinae Constitutionis, ad S. C. dein transmit- 
tendus. | 

Ex confectis tabulis processualibus eruitur coniuges iurisiu- 
randi religione declarasse, se numquam matrimonium consum- 
masse ex impotentia viri; quod confirmarunt testes septimae 
manus (1) utrinque inducti. Coniugibus et testibus auditis, ad 
mulieris inspectionem deveniendum erat; sed retulit mulier se- 
se ab alio amasio seductam et violatam fuisse post separatio- 
nem a Ioanne. factam. Hine opus fuit relationem habere pe- 
ritorum , qui gam extraiudicialiter , ordine Episcopi, uti 
innuimus, inspexerunt, quique retulerunt matrimonium haud 
consummatum fuisse; idque erui tum ex virili impotentia , 
ium quia genitales mulieris partes intactae repertae fuerint, 
tempore nempe quo nondum alius amasius eam amore pro- 
sequebatur. | 

Tres deinde deputati fuerunt periti ad inspectionem viri; 
quorum primus retulit: partes viri genitales integras esse, pro- 
inde ad coitum aptas, nullumque adesse signum absolutae 
impotentiae; ita ut a priori censerl possit aptum copulae esse, 
nisi adsint specialia adiuncta. Quapropter non obstantibus exili 
viri constitutione, atque magna hernia, quae copulam minus 
facilem reddere possunt, tamen perpetua impotentia omnino 
excluditur. Secundus peritus medicus admittit. impotentiam 
transitoriam et temporaneam excludens tamen impotentiam 
absolutam, Tertius vero admittit partes viri genitales haud 
aliquam praeseferre laesionem, qua ad coitum impotens 

(1) Ad evincendum impotentiae im- 
pedimentum, praeter coniugum iuratam 


depositionem , quaeritur etiam iurata 
depositio septimae manus, id est septem 
propinquorum ex utroque latere. Eius- fide ct absque dolo matrimonium con- 
modi tegteg, qui simul collecti quatuor- summare decreverint, sed id facere ne- 
decim sunt, possunt esse respectivae quiverint, 

parti sanguine vel affinitate coniuncti, 


aut etiam vicini bonae famae. Coniuges 
de veritate, hoc est de certa scientia 
iurare debent, propinqui de credulitate; 
se nimirum credere, quod coniuges bona 

declarari debeat. Hoc nonobstante , maximam adesse pro- 
babilitatem numquam ad coitum aptuin fuisse. Completis itaque 
actis processualibus res Sacratissimo Principi delata fuit; qui 
attenta coniugum paupertate, mandavit ut causa oeconomice 
pertractaretur cum voto Theologi et Canonistae una cum 
animadversionibus Defensoris ex officio, quorum deductionum 
summam damus. 

Vorum CawoxisTAE. Priusquam quaestionem aggrederetur 
Canonista opportunum censuit observare quod amor intensus, 
quo sese invicem prosequebantur coniuges, defervescere coe- 
perit, cum aliquis de viri impotentia rumor ad mulieris 
aures pervenerit. Et animi aegritudinem in mulierem cessa- 
visse quum vir autumaverit eidem se matrimonii actum con- 
ficere posse. Famam eiusmodi ad Parochi aures quoque per- 
venisse; qui cum rescivisset viri impotentiam herniae morbo 
tribui, ulterius non processit, hoc nihili faciendum esse du- 
cens. Praemisit quoque idem Canonista acta processualia in 
pluribus defecisse ; et praecipue quia mulier praesente viro 
interrogata fuerit. (1) Tum quia nulla facta fuerit interro- 
gatio patri mulieris de filiae querelis paucos post dies a ce- 
lebrato connubio ; tum quia nihil inquisitum circa reditum 
loannis, et cohabitationem per paucos dies in eadem domo 
post factum separationis. Imo nee Parochus loci vocatus ex 


(1) Sacra Concilii Congregatio sub 
die 22 Augusti 1840 instructionem edi- 
dit pro confectione processus in causis 
matrimonialibus; quosque relata fuit 
Yol. I pag. 439 harum ephemeridum. 
Ex simplici enim lectura huius instru- 


» pleto examine illius ceniugis, qui au- 
» ctor fuit in promovenda nullitatis 
» querela, sequitur examen alterius 
» coniugis, quod erit conflociendum iis. 
» dem prorsus methodo ac lege quae 
» praescriptae fuerint in praecedenti- 


ctionis eruitur quod coniuges seorsim 
interrogandi sint, minime vero coniun- 
ctim. « Cum itaque (legitur in ea) ad- 
» venerit statuta dies pars nullitatem 
» Matrimonii allegans comparebit, ut 
» supra dictum, coram Iudice, adstante 
» Defensore Matrimonii et Cancellario. 
» Iudex deferet parti examinandae iu- 
» ramentum de veritate dicenda..... Ex- 


» bus paragraphis, ae sub iisdem inter- 
» rogatoriis actori propositis, vel aliis 


„> additis, vel novis confectis, prout De- 


» fensor Matrimonii in Domino cengue- 
» rit. » Hanc instructionem, quoad pro- 
cessus matrimoniales, praecesserat Con- 
stitutio Benedicti XIV, quae relata est 
Vol. IV. pag. 946 huius operis. 

officio fuit, nullum verbum de usu balnei (1) in inspectione 
extraiudiciali super corpore mulieris; neque uti testis ex of- 
ficio inductus vir, cum quo Theresia rem habuit, neque ulla 
investigalio de huius praesentia et tempore babitationis in 
domo mulieris. l 
His praemissis, sibi visum est questionem posse enodari 
tum sequutus viam Zustitiae evincens matrimonii nullitatem, 
tum eligens viam gratiae idest dispensationem petens. Se- 
cundam praetulit viam, utpote faciliorem, duxitque consilium 
esse dandum SSio: pro dispensatione matrimonii rati et non 
consummati. Quamobrem ut finem optatum securius pertin- 
geret ostendere conatus est eiusmodi matrimonium ratum 
tantummodo fuisse et non consummatum ; et causas adfuisse 
legitimas, quae gratiam esse concedendam suaderent. 
Iudices, ait ille, opus habent ad recte iudicandum, morali 
certitudine; quae in eorum animis gigni potest, quoad non 
consummationem matrimonii, per coniugum iuramentum , et 
per iuratum septimae manus testimonium. In cap. 1. de 
frigidis et malef. habetur: S? mulier post mensem aut 
duos ad Episcopum aut eius missum proclamaverit dicens 
volo esse mater, volo filios procreare, et ideo maritum accept, 
sed vir quem accepi frigidae naturae est...si probari potest 
per rectum iudicium, separare potestis, et illa si vuli 
nubat in Domino. Quid significent illa verba probari per 


(1) « Procedendum etiam erit (pro- 
» sequitur Instructio citata) ad inspe- 
» ctionem corporis mulieris. Iudex, ut 
» supra dictum est de Peritis, tres sal- 
» tem Obstetrices deputabit, quae a duo- 
» bus saltem peritis uno Medico, et al- 
» tero Chirurgo, ut supra seligendis, 
» sedulo erunt instruendae de recogno- 
» scendo visu et tactu in muliebrium 
» inspectione. Statuta autem huius in- 
» spectionis die, mulier erit traducenda 
» ad domum honestae matronae pariter 
» & Iudice deputandae, pro infrascripta 
» praestanda personali adsistentia, at- 
» Que adstantibus semper tribus Obste- 


» tricibus, et Matrona, immergenda erit 
» in balneo aquae tepentis a Peritis 
» prius recognoscendo, quod sit aquae 
» purae, quo in balneo per spatium sal- 
» tem trium quadrantium horae unius 
» permanere debebit; quo tempore trans- 
» acto, astantibus semper et praesenti- 
» bus Matrona et Obstetricibus, statim 
» ne ullum spatium, aut momentum tem- 
ə poris mulieri detur, quo ad artandum 
» vas ullo medicamento, aut aliqua frau- 
» de, uti queat, ad ipsius corporis in- 
» spectionem a singulis seorsim deve- 
» niendum erit, adstante semper et prae: 
» sento matrona..... » 


* e 

rectum iudicium explicat Glossa verb. probari « ibi » nisi 
quod asserunt probaverint cum septima manu propinquo- 
rum...Explicat Coelestinus III in cap. 4 eod. tit. « ibi» At 
vero si quod numquam se invicem cognoverint ambo fa- 
teantur cum seplima manu propinquorum vel viciniorum 
bonae famae (si propinqui defuerint) tactis sacrosanctis 
Evangeliis, uterque iureiurando dicat, quod numquam per 
carnis copulam una caro effecti fuissent, el tunc videtur 
quod valeant ad secundas nuptias convolare. » 

Neque obliviscendum SS. Congregationum consuetudinem 
canonum praescriptiones confirmare. Plura enim adsunt exem- 
pla, quibus ostencitnr S. Poenitentiariam , sola iurata sup- 
plicantium depositione, elargitam esse dispensationem teste 
Corrado in praxi dispensat. Apostol.lib. 8 cap. 7 num. 36. 
Et in facto est quod S. Concilii C. dispensaverit, quamvis de 
integritate mulieris nec de viri potentia constaverit. Locum 
exempli tenet Budigalen. dispensationis diei 26 Febr. 1822 
in qua, etsi inspectio mulieris utiliter haberi nequiverit, quia 
cum exiraneo rem habuerat, ab eoque liberos susceperat, 
attamen S. C. Congr. quae in prima causae propositione dis- 
pensationem denegaverat, propter viri reluctantiam ad examen 
subeundum; tandem habita viri nec non adulteri depositione, 
sub die 16 Aprilis 1825 rescripsit praevio recessu a decisis 
consulendum SSmo pro dispensatione matrimonii rati et non 
consummati. Iure meritoque id factum fuisse notat Sanchez 
de matrimonio lib. 7 disp. 108 n. 16; nam si secus esset 
viduis denegaretur hoc remedium atque moralis certitudo exur- 
geret a fallaci et periculoso probationum genere ex virgini- 
tatis signis exurgente, quae obstetricum et peritorum manus 
saepe fallunt ceu sacri canones aperte perhibent. 

Praeter iuratam coniugum confessionem seorsim factam, 
et testimonium septimae manus iuramento roboratum, adsunt 
in casu alia adminicula, quae moralem pariunt certitudinem 
de non consummatione: prout sunt confessiones extraiudiciales 
a coniugibus emissae ante separationem duobus testibus; con- 
clamationes mulieris paucos post dies a matrimonii celebra- 

tione, et recursus ad Parochum; confessio viri eidem Parocho 
facta; malae suggestiones uxori a viro propositae ad vitam 
communem agendam (permiserat eidem ut aliquando etiam 
cum alio rem habere posset, dummodo separationem haud pe- 
teret); factum separationis ob viri ineptitudinem ad copulam; 
et eiusdem dispositio ad uxorem revertendi ceu rogatus af- 
firmavit. Quae omnia attente ponderata duo revelant, idest nec 
matrimonium consummatum fuisse, nec coniugum collusio- 
nem extitisse. | 

Haec sufficere possent ad inconsummationem matrimonii 
probandam ; sed accedit quoque inspectio mulieris per viros 
peritos facta iussu Ordinarii post paucos dies a separatione 
coniugum; ex qua constitit nullum adfuisse dubium de copula 
non habita. Adest et hernia, a qua, ex viri confessione, magna 
parabatur eidem difficultas ad actum perficiendum. Dolor enim 
ab hernia partus in momento conatus copulae carnalis ita au- 
gebatur, ut vir ab eodem victus desistere cogeretur. 

Insuper ex quinque peritis viris tres concordes perpetuam 
viri impotentiam admiserunt; ideoque haud probandum manet 
quod Theresia ab alio violata fuerit, dum vir ex impotentia 
eam cognoscere nequiverit. Neque officit quod vir in inter- 
rogatoriis 8 Martii 1876 retulerit se non longe ab habitatione 
mulieris. moram traxisse duobus aut tribus mensibus; eo quod 
testes et Episcopus contrarium perhibent. Ideoque vel erravit 
aut omnibus ignotus vitam duxit in agris qui huc illuc di- 
spersos complectuntur pagos. Ceterum quidquid sit, vir idem, 
, cuius intererat matrimonium consummare, fassus est se num- 
quam cum Theresia illud consummavisse. 

Ad causas dispensationis transiens, ait Canonista, unam 
ex pluribus quae numerantur, sufficere ut Pontifex, ea qua 
pollet auctoritate, matrimonium ratum dirimere possit. Inter 
has causas impotentia.cooptatur ne mulier invita ad coeli- 
batum perpetuo servandum cogatur, quod ius non patitur, 
Ursaya tom. 3 discept. 21 part. 2 n. 22. Cum vero ad- 
struitur impotentia viri pro causa gratiosae dispensationis, 
haud exigitur eerta et concludens probatio, sed satis est quod 

dicta impotentia sit adeo probabilis, ut Summus Pontifex il- 
lam veram existimare possit et ad gratiam moveri Conscius 
de separat. tori lib. 2 cap. 2 n. 386, Card. De Luca di- 
scept. 7 n. 7. de matrim. S. C. C. Neapolitana matrimonii 
2 Martii 1871. | 

Altera causa est timor atque periculum futuri scandali 
et fornicationis, et a fortiori iam existentis, cui ut occurra- 
tur, in matrimonio rato dispensari posse communis est Theo- 
logorum et Canonistarum sententia, unde Conscius de sepa- 
rat. lib. 3 cap. 2 n. 101 « Non est expectandum ut ve- 
niant scandala ad praestandum remedium: sed cum prae- 
videntur sive timentur, ad paternum supremi Ecclesiae mo- 
deratoris officium spectat imminentibus malis opportune pro- 
videre. » 

Ast agitur in themate de muliere in iuvenili aetate con- 
stituta; in qua, teste Ordinario, magna pronitas ad actus 
coniugales videtur, et ideo magnum periculum iterum in pec- 
catum prolabendi. Quibus si addas separationem iamdiu inter 
coniuges expletam, nec non renuentiam uxoris ad suum vi- 
rum revertendi, facile erues causas adstare ad dispensatio- 
nem concedendam. 

Vorum THEroLoer. Etiam Theologus censuit ad definien- 
dam eiusmodi quaestionem ineundam fuisse viam faciliorem, 
nempe ut peteretur a SSmo Patre solutio matrimonii rati et 
non consummati; aliam relinquens viam qua evinci posset 
matrimonii nullitas propter viri impotentiam. Quod autem 
in easu matrimonium haud consummatum fuerit, probat prius 
uiriusque coniugis iurata confessio; quae a quavis collusione 
immunis videtur. Nam statim proclamata fuit a Theresia im- 
potentia viri, et ambo coram ludice ultro fassi sunt, quod 
ante exortam coniroversiam sese ad invicem mutua benevo- 
lentia et amore prosequuti fuerint. His adiungitur septimae 
manus propinquorum de non consummato matrimonio testi- 
monium. Quae si non valerent ad peremptoriam impotentiae 
probationem, non consummationem tamen initi matrimonii 
satis demonstrare tradit ipse Sanchez de matrimonio lib. VII 


pr 

Disp. 108 n. 6, 7 et ib. n. 22 ubi quae pridem disputaverat 
repetens inquit. « Quando fatetur uterque (coniux) impoten- 
» tiam et transactum est triennium, satis est ad matrimo- 
» nium dissolvendum, ut iurent coniuges cum septima propin- 
» quorum manu, nec opus est aspectu ». Et in Melevitana 
Dispensationis 7 Februarii 1789 « Iuramentum accedit con- 
» iugum , septimaque propinquorum manus quae in extraor- 
» dinaria praesertim cognitione dispensationis a matrimonio 
» rato et non consummato probant, » ut Perez de matrim. 
Disp. 37 tit. 11 n.7. 

Memoria etiam revocandum Medicos extraiudiciales depu- 
tatos retulisse integram fuisse repertam mulierem, et matri- 
monium nequivisse consummari ob viri impotentiam. Quae ex- 
traiudicialis depositio iurata, et rursus coram iudice confir- 
mata ab eisdem sufficit ad ostendendam matrimonii non con- 
summationem. Nam in Corduben. dispensationis 20 Septem- 
bris 1760 n. 4. « Probationemque non consummationis 
leviorem exigi pro gratia dispensationis, quam pro nulli- 
tate per viam iustitiae declaranda; Ursaya discept. Eccles. 
tom. 3 part. 2 dispens. 20 n. 130; immo extraiudicialem 
requisitam fuisse in lanuen. Dispensationis definita 27 Ia- 
nuarii 1720 lib. 70 Decret. pag. 23. » 

‘ Adfuisse iustas causas ad dispensationem petendam edis- 
seruit Theologus. Nam si ex Sanchez de matrimonio lib. 2 
Disp. 16 nwm. 6 iusta causa petendae a Romano Pontifice et 
concedendae dispensationis in matrimonio rato, est impotentia 
superveniens ante matrimonium consummatum , quia cessat 
iunc matrimonii finis, multo maior aut saltem aequa ratio 
aderit obtinendae dispensationis in casu impotentiae, quae ut 
in praesens matrimonium ipsum praecessit. 

Alteram causam dispensationis conferendae Sanchez l. c. 
n. 3 refert gravem timorem magni scandali futuri; ceu in 
casu evenire posset tum propter adversionem erga virum, tum 
propter Theresiae pronitatem ad actus coniugales. 

ANIMADVERSIONES DeFENSORIS MATRIMONI. Tertullianus 
refert, ait Defensor, quod talis fuerit antiquorum Romanorum 

pudor, ut per quinque saecula nullum vidit Roma divortium. 
Neque christiana Societas, castis imbuta moribus per saecula 
duodecim divortium conspexit ullum, quamvis vitio absolutae 
aique perpetuae impotentiae infectus vir existeret. Nam Lu- 
cius III anno 1181 hac super re interrogatus in Cap. 4 de 
frigid. et malef. respondit: « Consultationi tuae, qua nos 
consuluisti, utrum Foeminae clausae, impotentes commisceri 
maribus matrimonium possint contrahere? et si contraxe- 
rint, an debeant rescindi? taliter respondemus, quod licet 
incredibile videatur , quod aliquis cum talibus contrahat 
matrimonium, Romana tamen Ecclesia consuevit in consi- 
milibus iudicare, ut quas tanquam uxores habere non possunt, 
habeant ut sorores. » 

Tanta adhuc erat puritas matrimonii, ut neque per iustum 
divortium intemerata ipsius indissolubilitatis sanctitas .immi- 
nueretur. Attamen Honorius III anno 1220, urgentibus mu- 
lierum clamoribus, divortium permisit, plurimis praemissis 
cautelis ac praesertim nonnisi post triennium continuum mari- 
talis cohabitationis, ne ullatenus dolus ac praesumptio mulieris 
insolesceret, Cap. 7. de frig. et malef. Unde per subsequens 
septem saeculorum spatium mulieres coercitae fuere Honorii 
cautelis. Praecipuam ex iis cautelis excutere nune conantur 
mulieres hisce nostris temporibus; neque scriptores desunt qui 
vel malitia vel specie recti decepti triennalem cohabitationem 
omnino damnent: per quam Pontifices Romani per septem 
saecula intemeratam matrimonii indissolubilitatem conservare 
valuerunt. Ast nunc, quis crederet ex maioribus nostris? se- 
ptem diebus post initum matrimonium, mulier coram Parocho 
clamat: Vir meus impotentiae vitio laborat, peto igitur 
divortium ! | 

Quam mulieris pervicaciam, si uti decet et uti prudentia 
vestra solet, ponderabitis EE. PP. petitionem eiusdem omnino 
esse reliciendam a Vobis iudicium proferetur. Nam excusso 
experimento triennalis cohabitationis, septimae propinquorum 
manus credulitas semper ex se paucam habuit vim, in casu 
nullam omnino habet. Quia haec Propinquorum manus veluti 

passerum agmen coram ludice sistit: qui in multis defecit 
dum tabulas processuales conficeret. Dum e contra sacri canones 
multas innuant esse adhibendas cautelas ne coniuges inconsum- 
mationes confiterentur in fraudem. Ast quam meretur fidem 
mulier ista, quae effrons paucos post dies a sequuto matrimonio 
virum impotentiae accusat! Neque Ioannis confessio prodest ali- 
quid; nam si,confessio ipsius vim habere posset ad excludendam 
Matrimonii consummationem, multo magis vim habere deberet 
eiusdem confessio; qua ante matrimonium professus est se 
aptum esse ad matrimonii opus perficiendum. 

Quidquid autem fuerit, ait Defensor, manifestam adesse 
eoniugum collusionem quisquis videt ; nam frustra querelas 
eorum audire contenderes, cum uterque in unum pacifice 
conspiret, ut scilicet matrimonium dissolvatur. Quam sane 
collusionem luculentius ostendunt inspectiones plurium in arte 
peritorum, qui potentia coeundi praeditum unanimiter Ioannem 
conclamant, excepto uno qui falsae narrationi Ioannis nimiz 
indulsit. 

Concludens ideo dici potest; in muliere virginitas deest; 
in homine coeundi facultas agnoscitur; ergo quomodo sine 
corporis integritate, dispensationem a matrimonio praetenso 
rato et non consummato petit mulier, cum vir iam potentia 
eoeundi polleat, ac pluries simul opus coniugii expleverit? 
. Quapropter si ianua iudiciorum aperiatur tantummodo ad 
disquirendas eiusmodi petitiones, de ipsa mairimonii sanctita- 
te actum esset. Ideoque EE. PP. reiicite, enixe adprecor, mulie- 
ris petitionem: quum neque basim offerat ad iudicium ini- 
liandum, carens iam integritate corporis. 

Praeterea, addebat Defensor, etiam causas dispensationis 
omnino deesse. Nam ludex super eiusmodi causis neque 
mulierem neque virum, neque septimam manum requisivit. 
Qua de re impossibile est quod causa disquiratur aut definiatur 
dum acia processualia ita in substantialibus deficiant ut nec 
umbram processus exhibeant. 

Quibus hine inde notatis dirimenda proposita fuere 

Dubia i 


An constet de nullitate matrimonii in casu, 

Et quatenus negative 

An consulendum SSmo; pro dispensatione matrimonii 
rati et non consummati in casu. 

ResoLutIo. Sacra Concilii Congr. causam disceptavit sub 
die 21 Aprilis 1877, atque respondere censuit. 

Ad primum providebitur in secundo. 

Ad secundum: praevia sanatione actorum, afirmative, 

‘ CausaE PROSEQUUTIO. Novo posthac indicto experimento, 
dum restauranda discussio aggrederetur Ordinarius B, per 
litteras edocuit; quod mulier gravida effecta esset ex illo 
iuvene cum quo ipsa carnale commercium habuerat post se- 
parationem a marito, aique exinde ipsius Pater, ne in peri- 
culum eadem versaretur fore ab illo deserendam, dum ipse in 
Galliam artis suae operam exerciturus proficiscebatur, matri- 
monium, quod aiunt civile, die 26 Novembris anni 1876 ab 
lisdem contrahi studuit (1). 

NOVAE ANIMADVERSIONES DEFENSORIS MATRIMONII, Votis Ca- 
nonistae et Theologi bene perpensis, necnon si probe explorentur 
acta processualia, non aliam, aiebatdefensor, reperire dissolutionis 
causam datum est, quam viri impotentiam, Quid vero si istius- 
modi impotentia in una dumtaxat ac simplici coeundi diffi- 
cultate, alioquin facile reparabili, cobibeatur? Iam ferme con- 
trarlae petitionis excutitur fundamentum, Non est quidem in 
reconditis naturae legibus, quod impotentiae, quae Ioanni obii- 
citur, perquirenda sit origo, cum ex eiusdem confessione, at- 
que ex peritorum iudicio ah omni procul dubitatione evincatur 
eiusmodi iuvenem a coitu fuisse praepeditum ob relaxationem 
herniae, qua laborat. Eidem consonant periti phisici; nam are 


(1) Per S. C. Congregationem mox liam petierat, non indereversurus nisi 
demandatum fuit Episcopo ut eosdem,  cumaliis operariis hyemali, ut assolent, 
de more, seiungere curaret; qui respon- adveniente tempore. 
dit quod iuyenis eo ipso tempore Gal- 

ganica imperfectio, qua vere Ioannes ob herniam laborat, non 
adeo perniciosae ac malignae indolis est ut et eumdem reddat 
absolute impotentem ad copulam, et momentaneum impedi- 
mentum, quod ex eodem consurgit, salutaris artis remedii omni- 
no faciat rebelle. E contra post accuratam trium Medicorum 
inspectionem in eiusdem corpore initam, potentia illius ad con- 
summationem matrimonii ex physica eiusdem constitutione 
invicte comprobatur. Quapropter, ceu innuimus, huiusce impo- 
tentiae causa praecognita est. Non est tamen incurabilis, non 
perpetua, cum ex relaxatione herniae atque ex consequenti 
acerbitate doloris dependeat. Verbis explicatis eamdem ada- 
peruit Ioannes quum Iudici interroganti sub iuramenti fide 
respondisset: quum herniae cincturam tollere mihi opus esset 
ad actum coniugalem perficiendum , intestina in scrotum de- 
scendebant, doloremque talem mihi afferebant, ut continuare 
nequirem. Aliam insuper causam ex hac ipsa imperfectione 
derivatam idem Ioannes manifestavit medico, verecundiam ni- 
mirum et confusionem, qua afficiebatur in actu copulae. Est 
igitur hernia quae principaliter copulae obstitit ; ex ea pro- 
venit impotentia, quae impatienti mulieri praetextum suppe- 
ditat ad inviolabile matrimonii vinculum confringendum. 

Scriptores medicinae forensis passim docent quod eiusmodi 
incommodum , quod aliunde frequentissimum est, tunc cum 
opportunis ligamentis continetur, nullatenus impedire queat 
carnalem copulam. 

Ast neque praetereundum quod hoc ipsum obstaculum ma- 
xima ex parte ex facto et culpa mulieris reddebatur magis 
arduum, ceu colligitur ex depositione unius ex medicis de- 
putatis, qui nedum physicam Ioannis constitutionem, sed ei: 
morales etiam causas carnali copulae obsistentes intime stu- 
duit perscrutari. Erudite de hoc Zacchias quaest. medic. legal. 
lib. 3 tit. 1 qu. 1 n. 17. » ibi x Potest insuper mulier 
in causa esse ut vir minime coire possit si tetrum odorem 
spiret, si munditits minus studeat, si maritus sentiat se 
ab ea contemni, et ipsam ab eo averso esse animo. Et hae 
sunt omnes aut insigniores saltem causae, quae coitus im- 

potentiam in viro cacitare possunt, quarum omnium idcirco 
hic meminisse operae pretium est, ut sciamus quaenam amo- 
veri aliquo modo possint, quae non. Hoc enim plurimi iu- 
risconsulli interest scire, cum ubi impotentia coitus ope me- 
dica reparari possit, matrimonium non dirimatur. » 
. Ex hucusque ergo demonstratis impotentia coeundi in Io- 
anne penitus éxplosa est, et nullo alio quam temporaneo ac 
reparabili impedimento detecto, tametsi nullam huiusque ma- 
trimonii intercessisse consummationem admittatur, istud nihi- 
lominus semper integrum, atque certissimum ius permanet in 
favorem Ioannis, quod congruum tempus eidem tribuatur, ut 
iransitoriae ineptitudinis medelam suppeditet, et carnalis co- 
pulae novam ineat experientiam. Hoc profecto sacramenti re- 
ligio suadet, hoc matrimonialis contractus exigit natura, hoc 
sacrorum canonum inculcat auctoritas. 

Adeo religiose atque firmiter S. Mater Ecclesia inviola- 
bilitatem matrimonii, utut tantummodo rati, semper custodivit, 
ut quantumvis aliquando post per experimentum consumma- 
tionis multos per annos inutiliter pertentatum, accedente etiam 
iuramento coniugum et propinquorum inconsummationem af- 
firmantium, divortii sententia fuisset prolata, ac coniux po- 
tens ad secunda vota pertransisset , nihilominus si ex com- 
mixtione cum alio viro foemina deinceps potens apparuerit, 
ad priora connubia uterque coniux redire cogebatur ; ita 
Textus in cap. laudabilem 5, atque in cap. fraternitatis de 
frigid. et malefic. 

Inviolabilitati matrimonii, quatenus est sacramentum, adiun- 
gitur etiam ius ex eodem matrimonio, tamquam ex contra- 
ctu, Ioanni in casu quaesitum ad propriam idoneitatem iuxta 
canonicas sanctiones atque Ecclesiae disciplinam experiendam. 
Coniugalis societas, suapte natura, ad eum tendit finem, ut 
pro conservatione generis humani procreetur soboles ; unde 
divina ordinatio per Apostolum Paulum expressa in Ep. 1. 
Cor. cap. 7.» ibi « mulier sui corporis potestatem non habet 
sed vir. Similiter autem et vir sui corporis potestatem non 
habet sed mulier. » Est nimirum dominium, quod uterque con- 

iux in alterum acquirit; est ius petendi atque obligatio red- 
dendi debitum coniugale tamquam de re sua, ad invicem 
assurgens. Sanchez de matrim. lib 9 disp. 2 n. 8 » ibi « Vin- 
» culum coniugale suapte natura eo tendit, ut proles gene- 
» retur speciesque conservetur, quod obtineri nequit absque 
» iure petendi et obligatione reddendi debitum. Sicut enim in 
» executione minime potest esse proles absque actuali copula, 
» ita nec in vinculo coniugali potest esse ordo efficax ad ta- 
» lem generationem sine iure petendi, obligationemque red- 
» dendi. Insuper quia matrimonium transfert dominium mu- 
» (uum corporum coniugum; ex dominio autem consurgit 
» ius utendi de re sua, et obligatio ipsam reddendi domino 
> petenti. » 

Ast dominium, ius utendi de re sua, ius repetendi debitum 
coniugale concipi nequit sine iure ac facultate illa omnia me- 
dia adhibendi, quae ad eumdem finem perducunt; concipi ne- 
quit sine iure et facultate obstacula omnia removendi, quae 
eiusdem finis assecutioni adversantur; concipi tandem nequit 
sine iurium omnium ac facultatum subsidio, quibus et lex na- 
turae, et ecclesiasticae sanctiones contractum et Sacramentum 
matrimonii pro respectivis finibus consequendis corroborant. 
Hine porro cohabitatio, condormitio, tectum, mensa commu- 
nis, perpetua vitae consuetudo, hinc verbo, una atque indi- 
vidua Familia, in qua alter alterius infirmitates et onera 
supportat. 

Etenim neque ex iure ecclesiastico, neque ex iure natu- 
rali infirmitas seu impotentia temporanea obsistit, quominus 
coniuges potestatem sui corporis ad invicem tradant, utcum- 
que non immediate, sed tractu temporis sequatur effectus , 
Scmalzgrueber iur. can. p. tit. 15 n. 38. » ibi « Etiamsi 
» impotentia temporanea sit ignorata ab altero contrahente, 
» adhuc minime obstat valori matrimonii, quum nullum ius 
» valorem eidem tollat; non ecclesiasticum , quia hoc potius 
» eidem favet cap. fraternitatis de frig. ubi indistincte de- 
» ciditur per impotentiam temporaneam matrimonium non irri- 
» tari; non naturale, quia huiusmodi impotentia temporanea 

» non tollit simpliciter finem matrimonii, sed secundum quid, 
» Scilicet pro aliquo tempore, ac proinde non efficit involun- 
» tarium simpliciter, sed secundum quid ad instar erroris in 
» qualitate, » 

Inter iura quae coniugalem contractum — est 
eliam ius propriam idoneitatem pertentandi ad experientiam 
nempe copulae carnalis ineundam, cum in primis carnalibus 
congressibus infelicem exitum habuerit periculum. Et hanc 
experientiam ad exemplum Imp. Iustiniani usque ad triennium 
produxerat Celestinus II. in cap. Lawdabilem 5 de frigid. 
et malefic. 

Attamen quaeram, data ne i fuit Ioanni copia haec experien- 
liae carnalis copulae per triennium ? minime sed vix sexies 
aut septies ad mulierem idem valuit accedere. Et mulier prae- 
stitit ne quantum per se potuit, ut facilior via ad consumma- 
lionem redderetur marito? Atque e contra vix uno aut altero 
experimento pertentato, iratis atque acerbis conviciis confu- 
sionem et impotentiam illius adaugebat. 

Quibus noviter deductis Defensoris — do 
more, causa supposita novae disceptationi fuit; simulque pro- 
positum est dirimendum 


Bubium. 


An sit standum vel recedendum a decisis in casu. 


RESOLUTIO. 


Eadem S. C. Concilii die 25 Augusti 1877, causa iterum 
discussa, respondere credidit : 


In decisis. 


Ex QUIBUS coLLiers. I. Certum est solam impotentiam per- 
petuam et antecedentem, sive naturalis sit sive accidentalis , 
sive absoluta, sive respectiva, sive ante matrimonium conira. 
hentibus nota fuerit, sive ignota, matrimonium dirimere v/qo- 
que iure tum naturali, cum ecclesiastico, quatenus tamen, certo 


probata fuerit. 
Acia, Tom, X, fasc. O XVII. 99 

II. Potentiam enim perfectae copulae habendae pertinere 
ad essentiam matrimonii; quia per matrimonium datur utrique 
coniugi potestas in corpore alterius respectu ad carnalem 
copulam; quamvis actus carnalis copulae non sit de essentia 
matrimonii. | 

III. Utcumque in themate directe viri impotentia haud 
probata fuerit, nt ex hoc capite nullum declararetur matri- 
monium, indirecte tamen probata fuit eo consilio ut facilius 
" adstrueretur idem matrimonium non fuisse consummatum. 

IV. Matrimonii inconsummationem probari, ex iure cano- 
nico, per iuratam coniugum atque «septimae manus depositio- 
nem; ex quo exurgere possit in iudicum animis moralis cer- 
ütudo, quae sufficit ad prudenter recteque iudicandum. 

"V. Eiusmodi moralem certitudinem haud defuisse in the- . 
mate videri; ex quo factum est ut inconsummatum censeretur 
matrimonium , atque super eodem dispensatio peteretur a 
SSmo Patre. 

VI. Inter causas quibus dispensatio concedi solet super 
matrimonio rato et non consummato, adesse et impotentiam 
viri: ne uxor invito cogatur ad coelibatum perpetuo servan- 
dum; quod contra ius esset. | 

VII. Viri impotentiam, si eadem adstruatur pro motivo 
et causa gratiosae dispensationis, non exigere ex DD. sen- 
lentia certam et concludente:m probationem; sed sufficere eam- 
dem esse probabilem, ut Summus Pontifex illam veram exi- 
stimare possit, et ad gratiam moveri. 

VII. Ex communi Canonistarum et Theologorum sententia 
accenseri, inter causas pro dispensatione matrimonii rati, ti- 
morem et periculum futuri scandali et fornicationis. 


oo— axo Com --- - 

Die 3 Martii et 21 Aprilis 1877. 


Compendium facti. Comes Ioannes T. ultimo, quo 
decessit elogio, quippe qui solers esset paterfamilias, praevi- 
dit Religiosorum Institutorum suppressionem. Et medelam af- 
ferre studens malo, quod huiusce proscriptionis causa filiabus 
monasticam vitam agentibus, foret obventurum, eisdem lega- 
vit usumfructum respectivae portionis haereditariae liberae, 
vita naturali durante; pro casu 1n quo Religiosi Ordines, qui- 
bus nomen dedissent supprimi deberent. 

Vita functo testatore, Caietanus haeres curavit ut patris 
communis voluntas penitus adimpleretur. Quapropter Monia- 
les sorores una cum fratre Caietano solemni conventione in 
publicos codices relata, Tabellionis opera die 27 Septem- 
bris 1860 decrevere art. 3. quod haeres, eveniente suppres- 
sione, loco naturalis ususfructus praefatis Sororibus pensitare 
deberet foenus ad rationem quincuncem super valore partis 
quae unicuique obveniret ex patris haereditate; quae usurae 
quincunces, iuxta conventionem decurrere inciperent ex die 
in qua praefatae sorores ad religiosas Domus haud amplius 
pertinerent usque dum viverent. Quod testator praevidit im- 
pletum est lege 7 Iulii 1866, quae Ordines Religiosos impie 
perculsit. Teresia et Iulia sorores moniales non dubitarunt ces- 
sisse et venisse conditionem legati ususfructus: hine petierunt 
a fratre ut legatum, ac proinde annuam pensionem praesta- 
ret. Verum iste acriter obstitit, neque amico foedere rem com- 
ponere cum eodem valuerunt. Tunc Teresia aere alieno op- 

pressa, praestationem conventam per laicum Tribunal petiit, 
et victrix ex arena iudiciali discessit. 

Caietanus interea ad R. Pontificem confugit exposcens ut 
definire dignaretur nondum purificatam esse conditionem, so- 
roribusque Iuliae et Teresiae nullum competere ius ad pater- 
nam successionem. | | ' 

Iulia enim in Ordine professa est cuius membra vocantur An- 
cillae Charitatis in Civitate Cremae. Vi tractatus Tigurini Ordines 
regionis Longobardicae haud subiecti fuerunt expropriationi, 
sed proprietas transiit in dominium singulorum individuorum. 
Ideoque moniales in eadem degunt domo, sub iisdem regulis, 
et cum eisdem reditibus. Ergo suppressio nomine tenus even- 
ta, nullum secum tulit ex effectibus quos praevideri a testa- 
tore debuerant. Neque multum ab hoc differt casus Teresiae, 
quamvis in provincia moretur, quae in praedicto tractatu non 
comprehenditur. 

Testamentum enim haud loquitur de suppressione eccle- 
siastica aut civili entis moralis, sed de dissolutione Ordinum. 
Successio est casus qui in lege fundamentum habet. Disso- 
lutio vero est res facit; quod si factum non verificetur, im- 
plementum conditionis deest. 7 

Ast liquidum rest Teresiam cum consororibus vitam dege- 
re in eadem domo, et loco amissornm redituum pensionem re- 
cipere. Certum est enim locum non habuisse conditionem a. 
Sororibus eisdem interpretatam quod nempe ad eorum Con- 
ventum pertinere desierint. Praeterea si testator noluit deesse 
filiabus necessarium victum, Teresia, praeter victum, cuius non 
indiget, uti novis legibus vellet, ad meliorem reddendam pro- 
priam conditionem in detrimentum parvi patrimonii fraterni. 

Reverendissimus Ordinarius , rogatus a S. C. Concilii 
retulit vires haereditatis tales esse quod accipi possent op- 
positae sororum monialium exceptiones. Et sibi videri quod 
conditio a testatore posita, jam purificata sit; ita ut in haere- 
de obligatio incoeperit, et ius correlativum in sororibus eius 
religiosis. 

Disceptatio synoptiea. 


Iura CAIETANI. Huius patronus defensionem suam di- 
spescit bifariam; loquens in primo capite de aequitate, in po- 
steriori de iustitia petitionis. Et quoad primum caput con- 
tendit aequitatem, quam monasteria nomine monialium invo- 
cant, annuae praestationis tuendae causa, non pati ut ipsa- 
met absque necessitate locupletiora fiant cum pauperis fami- 
liae iactura. Quod ut rite conficiat, quaerit imprimis, cuinam 
succurrendum dicitur? Si monialibas dicitur, egregie decipimur; 
quia utraque soror adhuc in suo monasterio vitam cum aliis 
monialibus communem agit. Atqui explorati iuris est, in coe- 
nobii consortio moniales nihil proprium, ne in usu quidem et 
in reditu habere posse, et quidquid iis acquiritur, monasterio 
acquiri, quod singulis iuxta necessitatem impertitur. Unde 
concludit quod non agatur de monialium emolumento, sed de 
lucro monasterii, atque idcirco aequitatis argumentum evane- 
scit, sive quia in paterni testamenti interpretatione studium 
prolis praesumitur, non monasterii; sive quia liberalitas in 
multos divisa singulis fere nihil prodest, et filio damnum ir- 
rogatur sine filiarum utilitate. Evanescere pariter, ait, calcu- 
lum a Monialibus exhibitum, quae bona a se et a fratre ac- 
cepta aestimant, seque inopes, fratrem divitem demonstrant; 
itaque ad monialium argumertum undique evertendum, com- 
parationem instituit inter clientem eiusque sorores. Et pri- 
mum calculi errorem deprehendit ex parte monialium; ita ut 
sì nova pensio imponeretur clienti, qui familiam alere tene- 
tur, et nobilitatis gradum decenter perferre, is in egestatem 
conlicieretur, quin sorores tanta iactura locupletentur; quid- 
quid enim ab eo solveretur, monasteriis accresceret. Conten- 
dit autem orator quod pro patrimonii viribus congrua vide- 
iur fuisse pars quae iam sororibus obvenit legitimae titulo. 
Et sane de Teresia, reditibus diligenti calculo compositis , 
concludit illam frui summa mensili libellarum 119, Iuliam 
autem 102; qui reditus satis sunt pro alendis monialibus quae 

communem degant vitam. Obiectioni autem peractae quod Iu- 
lia particularis eget curae pro sua infirmitate respondetur 
primo quod menstrua pensio viginti aureorum satis superque 
habetur ut pia quaelibet mulier in asceterio recipiatur, et ho- 
nestam sustentationem etiam in infirmitate accipiat. In casu 
vero de moniali res est, quam monasterium etsi quolibet au- 
xilo destitutam alere et curare tenetur, praesertim cum 
monasterii patrimonium communi naufragio non fuerit ab- 
sumptum, multo magis si monialis satis amplam dotem con- 
tulerit. 

Ad alterum orationis suae caput descendens, examen pri- 
mo in Iuliae causa instituit. De Iulia. itaque loquens meminit 
Orator reversionem ususfructus a fratre ad Iuliam a conditio- 
ne pendere. [am vero ea est conditionis natura, ut futurus et 
incertus eventus expectetur. Iustinianus în Instit. lib. 3 tit. 16 
S. 4, Vinnius loc. cit. Idcirco quaelibet conditio rerum mu- 
tationem implicat; et contra, rebus in eodem statu manenti- 
bus, nunquam conditionem evenisse dici poterit. Atqui in Iu- 
liae monasterio, in statu mulieris, in illius vita, omnia ma- 
nent qualia erant testamenti tempore. Quare cum pro Mona- 
sterio ob tractatum Tigurini mutata haud fuerit conditio, quae 
vigebat tempore testamenti, dici non potest casum a testatore 
praevisum evenisse per generalem dissolutionem quae in illa 
provincia quoad regulare patrimonium effectum non habuit. 

Neque rerum mutatio pro Iulia saltem privato nomine 
allegari potest. Unum vero novum contigit, specietenus, non 
in veritate, in iure, non in facto; immo ne in iure quidem 
Ecclesiae, sed violenta saecularis legis definitione; quod sci- 
licet hodie Monasteria iuridicam personam non habent. Hoc 
tamen ad legis fictionem pertinet, minime vero ad rei veri- 
tatem. Utcumque enim longobardicae regionis monasteria Col- 
legium iure civili non constituant et iuridica persona desti- 
tuantur; bona tamen in singulas personas dispertita habent; 
hinc concludit Iuliae casum conditioni a testatore positae non 
convenire; atque idcirco ususfructus reversioni locum non 
esse. 

Quoad Teresiam, ait Orator, huiusce intentionem iudican- 
dam esse sive ex testamento sive ex contractu postea inito. 

Testamenti illis verbis « pro casu quo Ordines reii- 
giosi dissolvi debeant » contendit testatorem casum previdere 
voluisse, quo filiae propter monasterii eversionem indigerent. 
Quod Teresia indigeat nec praesumi potest nec probari, quia 
moniales undeviginti numero in ecdem monasterio, ut antea 
degunt, eademque disciplina vitaeque ratione utuntur. Nec le- 
gatum in hodierna rerum conditione illi utile futurum est; 
Teresia enim sclemnia vota edidit in Carmelitarum monaste- 
rio. At neminem praeterit monialem post haec vota nihil pro- 
prium vel privatum habere posse, Cap. non dicatis, cons. 12 
qu. 1, Cap. Cum ad monasterium de statu Monachor. in 6. 
Nee partem ususfructus vel annuam peasionem monialis sub- 
sidio addictam S. Congr. apud Ursayam tom. 3, part. 2 
disc. 1 num. 24; hinc infert casum in quo monialis ver- 
satur ad paternam dispositionem aptari nullo modo posse. 

Advocatus tandem probat veram conditionis indolem de- 
sumi posse ex solemni conventione inter fratrem et sorores 
moniales inita. In ea constituerunt quod frater sororibus prae- 
staret summam conventam cum Ordines regulares supprime- 
rentur, et ipsae ad eosdem pertinere cessarent. Itaque placuit 
Caietano et sororibus solam domorum regularium suppres- 
sionem non sufficere ut conditionem evenisse admitteretur, 
sed praeterea requiri ut Moniales cessarent ad eosdem per- 
tinere. Haec igitur interpretatio partibus perspecta fuit, eam- 
que illae hodie sequi debent. 

Neque testamentum amplius sequi licet; tum quia contra- 
hentes non testamentum quale erat exequi voluerunt, sed no- 
vationem inducere. Pro qua novatioue placuit, quod eveniente 
conditione, non usumfructum a patre legatum, sed pecunia 
numerata subrogaretur sive usurae quincunces. Praeterea utra- 
que soror coram civili magistratu et coram S. C. Concilii non 
ex testamento egit, sed ex contractu, ideoque iuxta conven- 
üonem iudicari debet; atqui Teresiae eiusque monasterii sta- 
tus toto coelo abest a conditione in contractu posita. Ideoque 

cum Teresia ad suum monasterium pertinere nec iure nec 
facto desierit, probe conditio deest. 

IuRA MONIALIUM TERESIAE ET luLIAE. Cum istarum monia- 
lium legatum ab una pendeat conditione, nempe a suppres- 
sione Monasterii, iure meritoque legatum  ususfructus istae 
petere videntur: quia conditio eiusmodi omnino absoluta man- 
sit. Etenim lex illa infausta diei 7 Iulii 1866 sic se habet 
« iubetur suppressio Ordinum religiosorum » Quare nihil cer- 
tius atque iustius est quam quod comes Caietanus praestare 
teneatur suis sororibus Monialibus legatum ususfructus. Pa- 
tula enim est iuris censura qua cavetur diem legati cedere 
statim ac conditio existat, sub qua relictum est, Leg. si post 
diem 5 ff. quando dies legat. cedat. S. Sed si « ibi » Sed 
si sub conditione sit legatum relictum, non prius dies le- 
gati cedit, quam conditio fuerit impleta - Leg. 26 ff. de cond. 
instit. « ibi » Si pupillus sub conditione haeres institutus 
fuerit, conditioni etiam sine tutoris auctoritate parere po- 
test. Idemque (est) et si legatum ei sub conditione relictum 
fuerit, quia conditione eapleta, pro eo est, quasi pure ei 
haereditas vel legatum relictum sit. » Leg. Si quis fundum 
ff. de contr. empt. « ibi » Si quis fundum ture haeredita- 
rio sibi delatum ila vendidisset, erit tibi emptus (tanti) 
quanti a testatore emptus est, mow inveniatur non emptus, 
sed donatus testatoris videtur quasi sine pretio ; ideoque 
similis erit sub conditione factae venditioni, quae nulla est 
st conditio defecerit. » Sic censuit S. Rota Romana in Be- 
neventana immissionis 7 Maii 1819 cor. Marco, in Feren- 
tina execulionis sententiae 5 Iunii 1820 cor. Tiberi et ali- 
bi. Ex quo colligitur quod cum apposita conditio cesserit et 
venerit, nemo inficiabitur factum esse locum execuutioni. 

Nihilque valet quidquid obiicitur nempe conditionem a 
testatore impositam supponere quod Moniales, ob suppressio- 
nem, cessarent ad dissolutam communitatem pertinere, victum 
et habitationem ut antea inibl recipere, ita ut necesse esset 
eisdem alimenta praebere. Scitum est enim in conditionibus 
nudum factum attendi absque ulla voluntatis interpretatione 

S. Rota in Ravennaten. Reintegrationis 29 Aprilis 1853 
coram Desitten. Factum a testatore panditum est eversio Mo- 
nasterii; quod factum unice est attendendum. Et re quidem 
vera ex qua testamenti commate ?colligi potest. admissio- 
nem sororum ad legatum ususfructus fuisse dilatum re- 
lectumque ad diem, qua Moniales, suppressionis causa, ces- 
sarent ad dissolutam Communitatem pertinere, et habitatio- 
nem, victum alimentaque recipere. Ex verbis testatoris una 
est conditio, a qua legatum pendet, eversio videlicet Mona- 
sterii. Hanc autem conditionem a Testatore praestitutam fa- 
vore filiarum in Christo Domino nubentium, ipsum tribunal 
laicum confessum est, vires suas exeruisse. Aiebat enim ex- 
pressio dissolutionis qua testator usus fuit applicationem re- 
cipit in casu practico; cum enim singulae moniales in exer- 
citio iuridicae personalitatis redierint, et coram lege civili 
communitatis repraesentatio cessaverit, ista existimari nequit 
nisi dissoluta. Ideo patet conditionem a testatore adiectam 
purificatam fuisse. Praeterea in facto est quod nulla ambi- 
guitas appareat in verbis legati; et ideo iuxta Aristotelis sci- 
tum in 2 Rhetor. de Teodect. c. 22 Verba quando sunt cla- 
ra, tunc ea declarare nihil atiud est quam nugas agere. 
Cum ergo testatoris lex in themate sit clara, scilicet ut Ca- 
jetanus haeres, Monasterio everso sororibus monasticam vitam 
agentibus teneatur usumfructum praestare non est ulterius 
quaerendum. Agitur praeterea de legato alimentorum, haere- 
de annuente, quae materia pia aique favorabilis censentur, 
text. in h. Mela, ibi pietatis intuitu, et ibi hoc notant gl. 
Bar. et alii ff. de alim. et cibar. Leg. 1. sancimus, C. de 
Sacros. Eccles. S. aliud. in Auth. ut cum de Appel. cogn. 
l. cum hi. Et merito quia ad piam causam iudicatur, quod 
relinquitur pro sublevando animato corpore; at corpus ani- 
matum non potest aliter relevari, quam per alimenta ut in- 
quit glos. in l. Si cui annum ff. de annu. legat; hinc decet 
magis legatariis Monialibus faveri quam  Haeredi Menoch. 
conf. 474 num. 46, Gratian. discept. 601 n. 36 et seq. 
Rota dec. 239 n. 6 part. 7 adornat. Card. De Luca kb. 9 

vol. 3 Decis. 25 n. 13. Quibus consonat Tribunal laicum 
aiens: eiusmodi testamentaria dispositione pater consulere vo- 
luit filiarum necessitatibus quas maiores esse, post suppres- 
sionem, facile quivis noscit. 

Praeterea Monialium Procurator adiecit etiam juxia hae- 
redis sententiam, testatoris dispositionem quoad filias esse 
omnino aeconomicam, directam ad sublevandas filiarum ne- 
cessitates neque respicere filiarum sistema moralis vitae. Ideo- 
que in mente testatoris dissolutio aequivalet dissolutioni do- 
mus religiosae ob defectum mediorum suae existentiae neces- 
sariorum et sustineri rationaliter posset quod si infortunium 
quodlibet, minime vero leges civiles, deficientiam mediorum 
causaverit dissolutio a testatore praevisa verificaretur, quia 
filiae moniales egerent alimentorum. Quod autem veritati ni- 
tatur moniales istas dissolutioni subiectas fuisse mediorum 
deficientià facile creditur, animadvertendo Monasterium alte- 
rius monialis bonis omnibus despoliatum, assignata pensione 
quotidiana unius libellae pro qualibet moniali; Monasterio au- 
tem alterius monialis onus tale impositum fuisse a quo etiam 
deterior fiat eius conditio.‘ 

Neque opponere idvat partem istarum monialium aequam 
esse patrimonii viribus; quia eisdem pater usumfructum reli- 
quit. Atqui in usufructu alimenta continentur ex /. Impera- 
tor ff. ad. Trebell. et penultima ff. de alimen. et cibor. leg., 
Surdi quaest. 23 tit. 7 n. 7. Alimenta autem omnino solvi 
debere ab haerede deprehenditur ex eo quod iure actionis 
debentur dum ex testamento proficiscantur. Ast alimenta quae 
debentur iure actionis, diviti quoque praestanda sunt, Rota 
in civil. Plebis Donat. super alimentis 7 Mati 1802 8. 3 
coram, clar. mem. Card. Gardogni «.ibi » ut în praesenti 
ture actionis ex legato praedicto resultantis in foro con- 
tentioso petuniur , tunc enim subministranda sunt etiam ha- 
benti unde vivere possit. » Bald. cons. 481 n. 5, lib. 4, 

Quapropter liquidum fit Haeredi onus perpetuo inesse ut 
legatum ususfructus Monialibus praestet, sive istae in bonis 
habeant, sive reditibus careant. Attamen observandum est 

quod hi reditus monialibus alendis impares sunt, quia utro- 
que soror curis singularibus indigent suae valetudinis gratià. 

Haud pariter licet "haereditatis tenuitatem opponere, 
constat enim eamdem amplam esse, a qua percipit hae- 
res magnum lucrum. Et ideo omni iure tenetur iste sol- 
vere legatum a patre relictum eo vel fortius quia onus vi- 
talitium est quod brevem habet durationem, et post illius ces- 
sationem maius expectat haeres emolumentum.. 

Neque utiliter subsumeretur quod testamentum non sit 
attendendum, eo quod partes conventionis ope novationem 
inducere voluerint; nam novatio non ‘censetur inducta, nisi 
aperta contrahentium voluntas ostendatur, Text. in l. ultim. 
cod. de novat. Vinn. Instit. tib. 3. tit. 30 S. 3. In casu 
nullus apparet animus certus ad novationem inducendam; so- 
lummodo enim partibus placuit, conditione eveniente, quam 
lestator posuerat, non usumfructum a patre legatum ab hae- 
rede debere, sed pecuniam numeratam: ex quo clarum fit par- 
tes nil aliud fecisse quam cohibere legatum ususfructus ad 
legatum annuae praestationis. Atqui legatum annuae praesta- 
tionis simile est legato ususfructus ut monet. Iurisconsultus 
in leg. 8 ff. de ann. legat., Rota F'errarien: consignalionis 
legati 10 Mati 1850 &. 2. coram Alberghini. Ergo omnis 
novatio evanuit. Post enim notissimam Imperatoris Iustiniani 
legem ultim. Cod. de Novat. resecatis veteribus Iuris ambi- 
guitatis, quae antea super ipsius novationis existentia promo- 
vebantur , praescriptum fuit quod amplius dici non possent 
novatae antiquae obligationes nisi simul contendentes, actum 
seu contractum iniverint cum primo dissonum ac prorsus in- 
compatibile, Instit. quib. mod. toll. oblig. S. 3 Vinn. com. 
ment. eod. tit.. 

Caeterum etiam conventione rimata, ius Monialium stat, 
quandoquidem partes hac in conventione plene se referunt ad 
testamentum; et ideo quamdiu in suo robore stabit testamen- 
tum, tamdiu manebit conventio, quae ex illo effluxit. Cum enim 
vis et efficacia testamenti maneat, manet etiam conventio; 
atqui ex conventione certum est haeredem sororibus spopon- 

disse, eveniente suppressione, .se fore soluturum usuras qui- 
cunces. Ast iamdiu Monasteria eversa sunt, ideo actio Monia- 
lium ad creditum condicendum expedita est, docente Caio in 
leg. 11. S. 1. qui pot. în pignor. « ibi » Cum enim semel 
conditio existit, res perinde habetur, ac si illo tempore, quo 
stipulatio interposita est, sine conditione facta esset. Et in 
leg. 13 de pignor. S. 5. « ibi » Si sub conditione debiti 
nomine, obligata sit hypotheca, dicendum est, ante conditio- 
nem non recte agi, cum nihil interim debeatur; sed si sub 
conditione debiti conditio venerit, rursus agere poterit. » Cui 
consonat Ulpianus in leg. 18 ff. de Reg. Iuris, aliique. Ergo 
nonnisi quam iniuria haeres conditioni nuncium mittere va- 
let; eo quod voluntatis sit obligationem suscipere, necessitatis 
vero eamdem servare. Et Imperator in /eg. 25 Cod. ad Sc. 
Velleian. infin. ait: quod ab initio sponte scriptum aut in 
pollicitationem deductum est, hoc vel ab invitis postea com- 
pleatur. » Tua enim cuique conventio atque promissio lea 
est, quam sponte sua unusquisque sibi dicit, quandoquidem 
contractus ex conventione legem accipiunt, prout sancitum 
in leg. 1 S. 6 ff. depositi ac proinde ad unguem servanda 
atque colenda iuxta monitum Iurisconsulti in /eg. 23 ff. de 
Reg. luris. hoc servabitur quod initio convenit, legem enim 
contractui dedit. 

Praeterea haud est captiose ariolandum super verbis con- 
tractus, quando constat quid placuerit deducere in conventio- 
ne. Ast placuit Monialibus, eveniente suppressione, sibimeti- 
psis pecuniae quantitatem parare, vitae ducendae causa. Ergo 
quaerendum haud est utrum pertinere nec ne ad ppm 
ascelerium desierint. 

Nec obiiciatur Moniales pecuniae conventae quantitatem 
retinere incapaces esse, obsistente paupertatis voto. Agitur enim 
in themate de annuis praestationibus, quae « livelli » dici 
solent; atqui compertum est annuas praestationes paupertatis 
votum nullatenus laedere ex Card. De Luca in annot. ad 
cons. discur. 34 n. 4 « ibi » distinguendo itaque moniales 
» a viris regularibus. Quatenus ad moniales pertinet, ex ge- 

nerali cousuetudine ab Ecclesia tolerata quoties alicuius 
monasterii particulare institutum aliter non suadeat, mo- 
nialibus assignari solet:ex obligatione vel benevolentia a 
coniunctis vel benevolis, annua vel menstrua vitalia prae- 
statio, ad earum: liberam dispositionom, pro extraordinariis 
indigentiis, vel honestis usibus, absque eo quod Superiores 
se ingerant; neque illa servetur communis depositi forma, 
quae in regularibus viris servari solet. . . adeo ut nimium 
rari sint casus, in quibus Superiores huiusmodi assignatio- 
nis usum, vel administrationem impediant. Nisi quoties im- 
prudentia monialis ita cogat, quia nempe abutatur, atque 
convertat in usus parum honestos, seu statui religioso pa- 
» rum congruos. . ... Quin adversetur S. Concilii dispositio 
» Sess. 25 de Regular. cap. 2 praecipientis quod regulares 
» peculium habere non possent. Sacra enim Synodus quoad 
» hoc noviun ius inducere noluit, sed tantum sacrorum 'cano- 
» num sanctiones renovare intellexit; unde sicuti ipsius iuris 
» communis determinatio per consuetudiném leniri optime vo- 
» luit, ita et post Concilium , mediante eadem consuetudine , 
» livellorum reténtio Sanctimonialibus licita esse potest, ut 
» punctualiter eiusdem Concilii censura perpendendo tenue- 
» runt Perez in regul. S. Bened. cap. 33 n. 25 Sanchez 
» lib. 7 cap. 12 n. 11. Rodriguez quaest. regul. tom. 2 
» quaest. 125 art. 4, aliique plures. » 

Hisce animadversis, propositum fuit dlrimendum. 


^ 


dee 


An et quomodo sit locus annuae praestationi pro mo- 
nialibus Iulia ac Teresia contra fratrem | Caietanum in 
casu. 


RresoLutIo. Sacra C. Concilii, causa ponderata, sub die 21 
Aprilis 1877 respondere censuit: Pro nunc affirmative quoad 
Teresiam tantum. 

Ex INDE COLLIGES 


I. Legatum ‘sub conditione relictum perinde haberi ac pure, 
idest sine ulla conditione relictum fuerit, statim ac conditio 
apposita, expleta vel purificata sit. 

II. In conditionibus alicui legato appositis attendi debere 
nudum factum, omnem posthabendo voluntatis interpretatio- 
nem, praecipue cum in legati verbis nulla appareat ambi- 
guitas. 

III. In themate unicam fuisse conditionem a qua legatum 
pendebat, nempe monasteriorum eversionem: quod autem con- 
ditio huiusmodi vires suas exeruerit (praecipue quoad Mo- 
nasteria extra longobardicam regionem posita;) nemo non vi- 
det qui miserrimas italici — cleri conditiones nove- 
rit (1). 

IV. Subtilizare ubi res clara sit nihil aliud esse quam 
perniciose errare; vel ut Aristotelis ait: « verba quando sunt 
clara, tunc ea-declarare, nihil aliud est quam nugas agere. » 

V. In iure alimentorum materiam piam atque favorabilem 
haberi, quia ad piam causam iudicatur quidquid relinquitur 
pro sublevando animato corpore. 

VI. Ex lege ultim. C. de novat. dici non posse novatas 
fuisse antiquas obligationes, nisi simul contrahentes actum 
seu contractum iniverint cum primo dissonum ac DEOFSUS in- 
compatibile. 


(1) Moniales nonnullae relictae fue- 
re ex particulari concessione apud pro- 
prias religiosas domus. Verum dici ne 
poterit ob eam rem ordines religiosos, 
adhuc sabsistere apud easdem domus ? 
Moniales istae nil aliud efformant quam 
aggregationes fortuitas, materiales, pre- 
carias, privatas, mediis, iuribus, obli- 
gationibusque expertes ; uniones , uno 
verbo, sunt, quibus abnuitur etiam as- 
sociationis ius, quo praecipuc leges vi- 
gentes extolluntur , quodque haud de- 
negatur vilioris famae civibus: dum 


religiosam profitentibus vitam nefas sit 
alios sibi adsciscere socios. Hodie ergo 
vità frui queunt ex exhibitis alienae 
charitatis mediis; quod in crastina ne- 
queunt die ; hodie toleratur ab Italiae 
dominis in originariis easdem perma- 
nere asceteriis; cras ab eisdem eiiciun- 
tur profliganturque. Fas ne erit ergo 
istas habere uniones ceu ordinatam so- 
cietatem, aut religiosam domum , vel 
Monasterium mediis iuribusque pro sua 
subsistentia praeditam ? Minime gen- 
tium! 

Die 27 lanuarii, 28 lulii, 22 Septembris 1877. 


Compendium facti. Franciscus N. anno 1873 cum 
puella Aemilia S. iuxta suae regionis et Ecclesiae catholicae 
leges matrimonium contraxit. Sed integro nondum elapso 
anno a male auspicatis nuptiis, venia habita ab Ecclesiastica 
auctoritate, divortii iudicium instituit, laico coram tribunali, 
pollieitus se nunquam ad alias nuptias concessurum, nisi prius 
celebratum matrimonium Ecclesia dissolverit. Civile tribunal 
oblatum a Francisco libellum favorabiliter excepit, atque ad- 
misso, mulierem essentialia matrimonii officia semper de- 
negasse divortii sententiam protulit. Qua habita, vir de dis- 
solutione matrimonii coram Ecclesia agere cogitavit. Ea pro- 
pter curiam adiit Episcopalem, et haec eius nomine Apostolicae 
Sedi supplicem porrexit libellum a Vicario Generali exaratum, 
petens ut dispensationem super matrimonio rato ei non con- 
summato Francisco concederet. 

S. Concilii Congregatio, cui eiusmodi preces remissae 
fuerant, commisit Episcopo, ut processum conficeret tam su- 
per asserta non secuta matrimonii consummatione, quam 
super causis canonicis dispensationis servata forma con- 
stitutionis S. M. Benedicti XIV quae incipit « Dei misera- 
lione » cum facultate etiam subdelegandi, servatis servan- 
dis, pro examine partium et testium quatenus extra Dioe- 
cesim morarentur. 

Episcopus suum Vicarium Generalem subdelegavit, atque 
deputato matrimonii defensore, tabulas processuales institui 
iussit. Hinc vir et uxor ad examen vocati; an vero suas at- 
testationes iuramento firmaverint ex actis minime apparet. 
Examini pariter subiecta fuit, tum viri, tum mulieris septi- 
ma manus: praetermissa tamen physica corporis mulieris in- 
spectio, quia utiliter institui non poterat, nam Aemilia post 
sententiam civilis tribunalis separata a marito, vivens suam vir- 
ginitatem alteri fruendam concesserat. Hisce expletis tabulae 
processuales transmissae fuerunt ad S. Congregationem, quae 
suetum edidit decretum « Ponatur in folio citata parte et 
defensore matrimonij ex officio. » 

Tune Franciscus patronum sibi adlegit in urbe qui co- 
ram S. Congregatione adstaret, verum uxor, nec per se nec 
per procuratorem comparere sategit. Quapropter instànte Fran- 
cisci patrono, scriptum fuit rursus Episcopo « ut per appa- 
ritorem Curiae Episcopalis vel alio modo sibi magis be- 
neviso » mulieri intimaret, causam disceptandam esse in ple- 
nario EE. PP. consessu, eique praefigeret congruum termi- 
num ad comparendum coram S. Congregatione vel per se 
vel per suum procuratorem. » Omnia rite perfecit Episcopus 
sed retulit, Aemiliam, praefixo elapso termine, nullum respon- 
sum dedisse, nec sperari posse ullo modo Romae esse Op 
rituram. 

Ex actibus enarrati processus constat Franciseum et Ae- 
miliam, inito vix matrimonio, nuptiarum iter suscepisse, quo 
perdurante talia aversionis signa uxor marito manifestavit 
ut nullam spem reliquerit consummandi matrimonii. Scilicet 
cum in publicis tabernis commorari cogebantur, mulier duo 
cubicula, aut saltem duo cubilia in eodem cubiculo exposce- 
bat; quod si aliquando in eodem lecto dormire coacta fuit, 
tota nocte stetit vigilans, vitumque monuit sese gentem vo- 
caturam si eam tangeret. Nec huiusmodi animus mulieris 
immutatus est postquam coniuges in patriam reversi sunt. 
Nihil intentatum reliquit Franciscus ut uxorem ad sua vota 
flecteret, sed frustra; conatus est etiam copulam implere, sed 

incassum. Hine quaerimoniae ex parte viri, iactationes ex par- 
te mulieris, se adhuc virginem esse; hine crevit animi ad- 
versio, iurgia et odia sunt secuta, quae eo pervenerunt ut 
mulier declarare non dubitaverit, se nunquam cum Franci- 
sco rem matrimonialem acturam, licet centum annorum vita 
suppeteret, imo tanto odio eum prosequi, ut ipsi venenum pro- 
pinare minime abhorreret. 

Interrogati de more testes utrum crederent coniuges vera 
dixisse quum asseruerunt matrimonium non consummasse, et 
an ulla spes adesset reconciliationis; unanimiter reposuerunt, 
veras credere confessiones coniugum, tum ob probitatem 
Francisci qui semper vir fuit honestissimus, tum ob chara- 
cterenì Aemiliae, quae quamvis quamdam fatuitatem redoleat 
tamen a mendacio maxime abhorret, tum demum quia quae 
deposuerant apprime congruunt cum iis quae iam per publi- 
cam famam fuerant aliquo modo evulgata. Demum confirma- 
runt se certissimos esse de non sequuta matrimonii consum- 
matione, ob invincibilem repugnantiam mulieris habendi rem 
maritalem cum Francisco. Quo vero ad reconciliationem, omnes 
uno ore tradiderunt , eam esse impossibilem ob aversionem 
Aemiliae atque ob sententiam divortii quae a civili tribunali 
prolata fuerit. 

Haec est summa facti, quae tamen in aliquibus fusius 
reperitur narrata in sequenti defensorum disceptatione. 


Disceptatio synoptica, 


DEFENSIO VIRI PRO MATRIMONII DISPENSATIONE. Patronus 
Francisci ait ad dispensationem obtinendam in huiusmodi cau- 
sis, duo tantum requiri, scilicet, demonstrationem inconsum- 
mationis matrimonii, et legitimas dispensationis causas. 

Incipiens a causis advertit adesse et gravissimas, atque 
inter primas recenset sententiam divortii, quae in regione ubi 
commorantur coniuges, impedit quominus conturbenium am- 
plius instaurari valeat; hinc haec unio, licet renovari posset, 


non uti legitima sed uti turpis concubinatus coram lege ci- 
Acta Tom, X, fasc. C XVII. 80 

vili haberetur, quod intolerabile esset Francisco, qui innocens 
in tota hac agendi ratione existit. | 
Hisce praeiactis Orator contendit dispensationem exigi ab 
aeterna salute utriusque coniugis, nam cum maritalis vinculi 
instauratio sit omnino impossibilis ob discordias et aversio- 
nem ànimorum, ac etiam ob civilis divortii proclamationem, 
sì dispensatio negetur, isti in perpetua castitate vivere de- 
berent, quod non sine maximo animarum discrimine fieri pos- 
set; praesertim cum vir viginti quinque, mulier vero viginti 
duos annos non attigerit; eo vel magis quod mulier virgini- 
tatis iacturam fecerit. Iamvero ad mentem Cosci, si adsit ae- 
ternae salutis periculum, dispensatio est omnino concedenda. 
Haec enim scribit « De separ. Tori conj. Lib. 3. cap. 2 
num. 99. « Inter causas pro obtinenda dispensatione genera- 
» liter ea est et adduci potest quae respicit animarum inco- 
» lumitatem. .. . eamque satis esse ad petendam et conce- 
» dendam dispensationem. . . . egregie explicant Dec. Imolen. 
» Perez, Clericat. Rota etc. ita ut ad hoc Apostolica dispen- 
» satio concedi debeat » Eadem advertit in lib. 1. cap. 16 
n. 254 ubi ait « Ad Papam spectat occurrere scandalis, prae- 
» sertim si nulla spes affulgeat futurae reconciliationis et 
» concordiae ac simultaneae cohabitationis voluntariae et nun- 
» quam cogendae, ne forte deterius inde contingat » Quod tra- 
didit etiam Pignattellus Consult. Canon. Tom. 1 cons. 148 
n. 9. 
. Insuper vitae coniugalis instaurationem inni red- 
dere subdit, rationem vitae ab Aemilia susceptam postquam a 
viro recessit. Ipsa enim virginitatem amississe cuidam mu- 
lieri quacum maxima utebatur familiaritate, fassa est; domum 
et parentes deseruit, infamis mulieris amicitiam et docu- 
menta secuuta. Ex quo factum est, recusantibus paren- 
libus ipsam domum recipere, ut hue illuc vagetur, quin 
ullibi fixum et via ulli notum habeat domicilium ceu te- 
statur Episcopus. Quapropter impossibile esset Francisco in- 
dividuam vitae consuetudinem cum Aemilia instaurare, quin 
infamiae notam incurreret. Ac proinde cum nulla spes recon- 

eiliationis affuleeat, imo odium et aversio animorum maxime 
foveatur ex huiusmodi tenore vitae ab Aemilia instituto, nihil 
aliud superest, quam ut dispensatio concedatur iuxta ea quae 
docet praefatus Coscius op. cit. Lib. 1.cap.16 n. 269. scribens 
« solus timor vel suspicio adulterii tantam parit odii occas- 
» sionem, ut iustam ob id praebeat causam dissolvendi ma- 
» trimonium prout testatur Menochius De praeswm. lib. 2. 
» praef. 10 n. 42.» Quaé omnia multo magis in casu valere 
subdit defensor, eo quia uterque coniux pari consilio dispensa- 
tionem postulat, ad tradita m eumdem Coscium Lib. 3. cap. 2 
nwm. 96. op. citati. 

Sic absoluto capite de causis dispensationis gradum facit 
defensor ad ostendendum matrimonium minime consum- 
matum fuisse. Quoad hoc fatetur quod si corporis inspectio 
fieri potuisset, plenior evasisset probatio, verum alias subdit 
suppetere vias ad inconsummationem probandam, nempe con- 
iugum iusiurandum et testimonia septimae propinquorum ma- 
nus. Haec aliquando esse satis docet Ursaya Discept. Eccl. 
tom. 3 disc. 21 n. 138 , scribens: « In cap. Laudabilem » 
» De frig. et malef. ad probandam virginitatem. . . . non 
» praescribitur copulative septima propinquorum manus et 
» recognitio facienda per obstetrices, sed aperte statuitur 
» sufficere solam confessionem coniugum cum septima manu 
» propinquorum. » Huic concinit Coscius op. cit. Lib. 3 
cap. 2 n. 126 alique. Imo Coscium docere urget aliquando 
inspectionem nullo modo esse faciendam ex: gr: quando mu- 
lier inspectioni paratam se non exibeat, utroque coniuge in- 
consummationem asserente. 

Neque obiici posse putat hisce in casibus talia adiuncta 
concurrere debere ut omnem prorsus dubitationem excludant, 
nam auctores iam citati, insuper Menochius, De-Luca, San- 
chez non rigidissimas exigunt probationes, sed eas quae cer- 
ütudinem inducant moralem et prudentissimos homines per- 
suadeant, quamvis cum possibilitate de contrario optime com- 
poni possent. « Haec (certitudo moralis) ait Sanchez Lib. 2 
» Disp. 45 n. 4 De matrim. quum iure definita non sit, 

» nulla certior regula praescribi potest quam ut sit ea quae 
» virum prudentem, attentis circumstantiis recurrentibus cer- 
» tum redderet. Sic Silv. Matrim. 49. 9. dist. 3. Navarr. 
» Sum. c. 22 Hisp. n. 77 Lat. n. 79 v. 3 Cavar. 4 
» dec. 2 p. c. 2. n. 4. Petr. de Ledesma De matr. quaes. 45 
» 4. fin. et constat ex omnibus doctoribus citandis corall. seq. 
» ob coniecturas enim probabiles concedunt prudentis arbitrio 
» facultatem alii nubendi. » 

Hane vero moralem certitudinem in casu haberi, osten- 
dere conatur defensor ex omnibus rerum adiunctis. In primis 
enim minime explicaretur tam cita animorum aversio si in 
iuventutis fervore legitima voluptas quae ex unione coniugali 
consequitur praecessisset. Magno quoque in pretio habenda con- 
cors coniugum confessio, praesertim cum Franciscus pius et reli- 
giosissimus ab unguiculis semper fuerit; et Aemilia laude sin- 
ceritatis maxime commendetur. Iam vero interrogatus vir, an 
certus esset de non secuta consummatione matrimonii, respon- 
dit: sum certissimus. Idem asseruit mulier. Neque satis: omnes 
testes, quos nedum idoneos sed et religione conspicuos di- 
cit Episcopus, tradunt Aemiliara semper abhoruisse a copula 
maritali cum Francisco habenda, hunce' semper reiecisse 
ac virginem se iactasse. Ex quibus omnibus certitudinem mo- 
ralem de non consummatione matrimonii maximo in gradu 
haberi concludit defensor, atque proinde dispensationem esse 
concedendam, eo vel magis quod secus insons vir, muliebris 
obstinationis et depravationis immeritus poenam lueret. 

DEFENSIO VINCULI MATRIMONIALIS. Contra huc usque re- 
censita obstitit matrimonii defensor, ac ad quaestionis statum 
determinandum tria in tuto ponenda sategit - 1. Matrimonium 
rite ac valide coram Ecclesia contractum fuisse; 2. Coniuges 
per annum in una eademque domo, ac per quatuor vel quinque 
menses in una eodemque cubiculo vel lecto condormisse ; 
3. Hine praesumptionem iuris et de iure oriri de consum- 
matione matrimonii, quae excludi non potest nisi per plenissi- 
mas probationes quae omne dubium removeant. 

His praeiactis tum ab extrinseco, tum ab intrinseco di 

spensationem impugnat. Ab extrinseco animadvertit non con- 
stare de actoris persona, quandoquidem supplex libellus obla- 
tus Summo Pontifici subscriptionem tantum Vicarii Generalis 
praesefert, qui non est pars neque procurator, cum nullum 
mandatum a parte vel exaratum vel subscriptum exhibeat. 
Neque obstare putat factum, quod coniuges in Curia exami- 
nali fuerint, namque nullimode examinati sunt an vellent di- 
spensationem petere. Quid quod Aemilia nolebat examini se 
subiicere? Quod si postea apparuit in Curia nihil habetur ex 
quo doceatur, se conformasse petitioni a Vicario Generali 
factae. 

Alterum insuper adnotat graviorem defectum nempe defe- 
ctum citationis, quo deficiente nullum iudicium excogitari pot- 
est. 

Tertio quoque defectu laborare processum clamat, scilicet 
luramenti defectu, tum a coniugibus, tum a septima eorum 
manu praestandi. Quod vero huiusmodi iuramentum praestitum 
fuerit non ex relatione aut aliquo indicio constare debere, sed 
oportere ut ex actis resultet. Iam vero, si tabulas processua- 
les a prima ad ultimam ceram percurras in casu, nec vola 
nec vestigium reperies huius iuramenti, quod a sacris canoni- 
bus veluti essentiale requiritur. 

Ex his omnibus concludit matrimonii defensor omnia hu- 
jusmodi acta nullius esse valoris, atque procedi non posse cum 
deficiat persona actoris, citatio rei, ac partium et testium iu- 
ramentum quae omria iudicii basim constituunt. 

Hisce ab extrinseco adnotatis pergit Orator intimam quae- 
stionis naturam scrutans,atque edicit,matrimonium vel consum- 
matum fuisse vel saltem inconsummationem non probari; quod 
satis est ut dispensatio denegari debeat. Matrimonium consum- 
matum fuisse suadent, mutuus amor praecedens nuptias, testimo- 
nium mulieris quae paucos post dies ab inito coniugio edixit 
optime se habere in novo vitae statu; tempus quo coniuges simul 
cohabitaruni vel condormierunt, conatus ad copulam, in quo 
adeo processum est, ut mulier viro suaserit matrimonium con- 
summatum fuisse. Àc demum instituta vitae ratio ab Aemilia, 

quam, credibile non est abstinuisse a maritalibus amplexibus, 
dum adeo prona existit ad voluptates carnales, ut ignominio- 
sam vitam ducere minime pudeat. 

Verum non solum peractam matrimonii consummationem 
subdit vel saltem non probatam inconsummationem, sed etiam 
defectum causarum concurrere ad dispensationem denegandam. 
Profecto unica affertur ratio dispensationis, nempe divortium 
sequutum et dissociatio animorum. Sed tale divortium nullam 
habet vim quoad leges Ecclesiae et religiosissimos coniuges 
declararunt sese paratos ad Ecclesiae iudicium subeundum:nec 
omnis spes deponenda reconciliationis cum uxor dixerit, quod 
si divortium petitum non fuisset, ipsa amplius non peteret: 
quod certo certius ostendit odium non esse implacabile: at- 
que ideo dispensatio deneganda, praesertim si advertatur so- 
lam animorum aversionem non fuisse reputatam idoneam di- 
spensationis causam in Romana Matrimonii an. 1699, Ey- 
stetten 1716, 1717. 

Tandem matrimonii defensor disiicere conatur, quae ad- 
versus patronus cumulavit ad dispensationem obtinendam, et ob- 
servat primo loco minime demonstrari inconsummationem ab 
argumentis quae afferuntur; atque distinctionem inter mate- 
rialem et moralem certitudinem ab ipso inductam confusio- 
nem et obscuritatem gignere, et non dissolvere difficultatem 
et praesumptionem consummationis quae inducitur ex coha- 
bitatione et condormitione coniugum per plures menses. 

Male vero in medium afferri auctoritatem Ursayae in 
Capit. Laudabilem De frig. et mal. siquidem casus illius ca- 
pitis est toto coelo diversus a praesenti. Inibi nempe ageba- 
tur de frigiditate ab ipso viro cum iuramento admissa, hic 
vero de iuvene potenti et volenti matrimonium consummare 
qui cum uxore nedum diversatus est, sed et condormivit. Quod 
si nunc, muliere corrupta, eius integritas amplius probari non 
potest, non sequitur dispensationem concedi debere; et hune 
casum similem esse ait illius, qui perdita syngrapha praeten- 
dit sibi persolvi debitum, cum illud probare non possit. 

Perperam vero adduci Cosci auctoritatem, qui videtur ex- 

plorationem corporis excludere, nam clarissimus auctor loqui- 
tur de casu quo nunquam vir et uxor simul convenerint: ast 
posito contubernio; posita condormitione, praesumptio iuris et 
de iure exurgit de consummatione, quae reiici non potest nisi 
per explorationem. Eo vel magis quia agitur de muliere fla- 
gitiosa, cuius assertioni non facile standum, praesertim cum 
contraditionibus implicetur nunc asserens.se nunquam officia 
coniugalia praestare voluisse; nune se tantum apparenter prae- 
stitisse, ita ut falso suaserit viro matrimonium consumma- 
tum fuisse. Ex his omnibus matrimonii vindex concludit ex- 
trema deficere ad dispensationem concedendam. 

Hisce ab utraque parte disputatis.causa proposita fuit in 
generalibus S. Congregationis Concilii comitiis habitis die 28 
lanuarii 1877, sed Emi Patres, dilata resolutione, iusserunt 
Episcopum supplere acta processus iuxta sequentem instru- 
ctionem, nempe l. Ut ab auctore Francisco... supplex li- 
bellus pro dispensatione matrimonii exararetur maru pro- 
pria vel subscriberetur, cum ratihabitione omnium actorum. 
2. Ut citaretur Aemilia ad tramites decreti Ponatur in fo- 
lio supra relati; 3. Ut ex actibus processualibus constare 
faceret iuramentum praestitum fuisse a coniugibus ac te- 
stibus; quod sı fieri non posset curaret, ut coniuges ac te- 
stes omnes et singulas eorum depositiones iureiurando con- 
firment, scriptisque tabulis de praestito iuramento testi- 
monium exhiberetur. 

Episcopus quoad primum articulum omnibus expletis, trans- 
misit supplicem libellum cum omnium actorum ratihabitione 
a Francisco exaratum. Quoad secundum schedulam subscri- 
ptam ab Aemilia, indicantem receptionem alicuius rei a pu- 
blico literarum distributore; quae res scribit Episcopus, nihil 
aliud fuit quam libellus citationis. Quoad tertium denique 
transmisit testimonium Vicarii Generalis, vindicis matrimonii 
et tabellarii Curiae Episcopalis, qui testantur, tum a coniu-, 
gibus, tum a testibus iuramentum praestitum fuisse. 

Eiusmodi declarationibus se minime satisfactum ostendit 
defensor vinculi matrimonialis, atque observabat 1. Schedu- 

lam ab Aemilia subscriptam minime indicare ipsam recepisse 
citationem; 2. Posito etiam quod Curiae fides sit adhibenda, 
manet semper substantialis defectus, nam citatio cum notum 
est domicilium non per publicum literarum distributorem, sed 
ad personam vel ad domum ministerio publici apparitoris est 
facienda, ceu docet Reiffenstuel Jur. Can. hb. II.tit. 5. S.2. 
n. 50. 3. Deesse relationem a cursore faciendam de traditione 
libelli citatorii. 

Post haec propositum fuit 


Dubium. 


An sit consulendum SSmo pro dispensatione matrimo- 
nii rati et non consummati in casu. 


ResoLuTIo. S. Congr. Concilii re discussa sub die 28 lu- 
lii 1877, censuit respondendum Affirmative. 

CAUSAE PROSEQUUTIO. Ab hac resolutione appellationem in- 
terposuit vinculi matrimonialis defensor acrius contendens di- 
spensationem esse denegandam, quia concludenter, prout ne- 
cesse est, inconsummatio minime probatur. Recoluit cohabi- 
tationem et condormitionem coniugum , depositionem Aemi- 
liae fatentis pluries Franciscum tentasse matrimonium con- 
summare, sese aliquando passive habuisse, ita ut in virum 
fidem induceret de consummatione matrimonii. Memorat di- 
gnitatem sacramenti matrimonii non resolvendi, nisi omnibus 
servatis maxima scrupulositate, praesertim quae a constitu- 
tione s. m. Benedicti XIV et ab instructione S. Congregatio- 
nis Concilii 20 Augusti 1840, constito evidentissime de eius- 
dem inconsummatione, ac concurrentibus gravissimis causis. 

Iterum igitur re disceptata, propositum fuit 


Dubiun 


An sit standum vel recedendum a decisis in casu? 


ResoLutIo. S. Cong. Concilii sub die 22 Septembris 1877 
respondere duxit: In decisis. 

EX QUIBUS COLLIGES. 


I. Semper firmum immotumque servari principium, quod 
ad dispensandum matrimonium, duo concurrere debent sci- 
licet matrimonium consummatum non fuisse, et adesse le- 
gitimas dispensationis causas, quibus rite probatis Summus 
Pontifex dispensationem indulget. 

II. In conficiendis processibus matrimonialibus rigide ser- 
vanda esse ea omnia quae praescripta habentur ‘a sacris ca- 
nonibus, praesertim vero a Constitutione s. m. Benedicti XIV 
Dei miseratione ac ab instructione S. Congregationis Conci- 
lii diei 20 Augusti 1840, secus, si nempe aliqua solemnitas 
negligatur, processualia acta nullitatis accusari posse. 

JII. Aliquando tamen Apostolicam Sedem super huiusmodi 
solemnitatibus dispensare, dummodo tamen gravissimae adsint 
causae, atque defectus in processu occurrentes eiusmodi non 
sint, ut veritatem aliquo modo possint impedire. 

IV. In themate dispensasse super defectu inspectionis cor- 
poris mulieris quae ad id instituta est, ut, meliori quo fieri 
potest modo, physica certitudo eius integritatis habeatur, at- 
que ideo ad dispensationem indulgendam reputasse sufficien- 
tem moralem certitudinem, quae nempe prudentissimos sua- 
dere solet, quamvis possibilitatem de contrario minime excludat. 

V. Dispensasse pariter super ceteris minoris momenti de- 
fectibus, ex: gr: super citatione non rite praesentata, super iu- - 
ramento, quatenus scripto exaratum non fuerat in serie acto- 
rum processualium, prout in saepe citata constitutione dispo- 
situm reperitur. 

VI. Noluisse tamen dispensare super praestatione luramen- 
ü tum coniugum tum testium, de qua praestatione saltem 
per testes voluit certitudinem consequi. 

VII. Hine cencludi Apostolicam Sedem, gravissimis occurren- 
tibus causis, ac praesertim si aliter fieri non possit, dispen- 
sare ab iis solemnitatibus processus matrimonialibus quae rei 
substantiam minime afficiunt, ac dummodo alio pacto de rei 
veritate indubitanter constare possit. 

Diebus 16 Decembris 1876 et 28 Iulii 1877. 


|. Compendium facti, Victorius F. quum nullam prae- 
beret aptitudinem in escolendis studiis, dimissus fuit a servitio cu- 
iusdam Oratorii, cui se mancipaverat. Verumtamen Archiepisco- 
pus T. haud renuit ut ille se examini subiiceret, eo consilio 
ut saltem reciperetur in Seminario Dioecesano: a quo exami- 
ne plenis fere suffragiis reiectus fuit. 

Patriam derelinquere infelix iuvenis ob eam rem consti- 
iuit, atque in proximam Dioecesim P. sese transtulit; ubi ei- 
dem concessum fuit clericales induere vestes; et phuosoparoie 
studiis operam navare. 

Aeris insalubritas tamen, quae eiusdem sanitatem in di- 
 scrimen adducebat, coegit iuvenem illinc abire, qui cum fa- 
cultate Episcopi P. in Dioecesim E. se contulit studiorum 
causà. Hoc in loco quum plena uteretur valetudine, enixe ad- 
precatus est ut clero adscriberetur. Quamobrem anno 1874 
vertente, Vicarius Capitularis P. remisit iuvenem, inscio Ar- 
chiepiscopo T. ad Dioecesim E. ibique moram duxit, studiis 
vacans. Quod aegre ferens Archiepiscopus T. utpote qui erat, 
quoad illum iuvenem, Episcopus originis, plures dedit litteras 
Episcopo E. ut vellet sibi iuvenem restituere. Operam perde- 
re quum prospiceret hoc espostulans, S. C. Congregationem 
adiit atque supplici libello adprecatus est, ut eius iussu dictus 
juvenis sibi restitueretur. | 

Quum S. Congregatio supplicem accepisset libellum, Epi- 

scopo E. litteras dedit iubens ut ad rem facientes rationes 
exhiberet. Respondit hic Victorium F. Curiae suae remissum 
fuisse regularibus litteris Vicarii Capitularis P. quin unquam 
Rmus Archiepiscopus T. iuvenem reclamaret. 

Communicato huiusmodi epistolio Archiepiscopo T. statim 
reposuit: sese nunquam dicto iuveni dedisse excardinationis 
litteras, et totam huius rei implicationem ex quodam errore 
Vicarii Capitularis P. ut ipsemet fatetur, contigisse, ex quo 
nullum suffragium capi posse indubium est (1). 

Res amice componi nequiverunt; ideoque partes monitae 
fuerunt causam esse disceptandam plenis comitiis. 


Disceptatio synoptica. 


Iura Episcopi E. Ab ipso limine iudicii esse reiiciendam 
petitionem Archiepiscopi T. asseruit Episcopus E. dum iste in 
suam recepisset Dioecesim praedictum clericum Victorium F. 
ex litteris remissorialibus Curiae P. quarum hic erat tenor: 
« Cum de licentia Exmi ac Rmi Archiepiscopi T. . . . cleri 
» candidatus Victorius F. filius equitis Petri, natus die 17 
» Iulii 1851 huic Dioecesi cleri fuerit adscriptus, atque vale- 
» tudinis causa ob aeris inclementiam in hac civitate morari 
» nequeat, ipsius precibus benigne annuentes ut studiorum 
» causa in Dioecesi E. obtenta ab Illmo ac Rmo Episcopo 
» facultate, ad annum manere queat opportunam licentiam in 
» Domino concedimus. » 

Cum aeris dulcedo maxime faveret iuveni clerico in mea 
Dioecesi, ait Episcopus E. ab eodem clerico una cum eius 
Patre enixe rogatus sum, ut clero meae Dioecesis eumdem 
adscribere vellem. Oratorum precibus annui, visis atque exa- 
minatis litteris remissoriis Ordinarii sui, quae ita sese habe- 
bant. « Dilecto Cleri candidato Victorio F. . . . Cum iuxta 


(1) Ex littera ipsius Vicarii Capi- ria Ordinarii T. quamvis postea deper- 
lularis ad S. C. C. quae existit penes ditas. Ideoque nullo amplius, gaudet 
fvta,satis patet litterae excardinationis iure super iuvene illo Archiepiscopus T. 
praedicto iuveni concessas fuisse a Cu- quocumque modo res inspici possit. 

» canonicas institutiones huie Dioecesi P. adscriptus fueris, 
» tuis precibus benigne annuentes et declarantes te bonis mo- 
» ribus praeditum Illo, et Rino DD. Episcopo E. remittimus 
» omnemque iurisdictionem quam in te habemus, in ipsum 
» conferimus, ita ut in posterum tamquam ipsius filius sis 
» habendus. Datum P. quarto nonas Martii 1874. 

Quapropter, prosequutus est Episcopus E. cum excardi- 
nationis negocium inter me et Curiam P. totum intercesserit, 
haud prospicio quaenam actio Archiepiscopo F. suppetere pos- 
sit ad restitutionem dicli iuvenis a me expetendam. 

Neque ullus titulus, ex Constitutione Speculatores domus 
Israel patrocinatur Archiepiscopo T. ut ex eo valeat a mea 
subtrahere iurisdictione iuvenem clericum. 

sane haud ordinationis titulus suffragatur, quia nedum 
ordines, sed ne tonsuram quidem ab eo recepisse videtur; 
neque titulus originis et domicilii quia tritum in iure est 
nemini interdictum eligendi ubi velit domicilium, ceu prae 
caeteris monet lex 31 ff. ad Municipal. « ibi » Nihil est 
impedimento quominus quis ubi velit habeat domicilium, 
quod ei interdictum non sit. » Imo ne filio quidem familias 
domicilii acquisitio interdicta est ex Ulpiani responso in /eg. 
Placet. 3 et leg. 4 ff. ad Municip. « ibi » Placet etiam filios 
familias domicilium habere posse non utique ibi, ubi pater 
habuit, sed ubicumque ipse domicilium constituerit. » Quod 
etiam probasse videtur S. Congr. Concilii in Bononien. seu 
Ferrarien. Ordinationis 14 Novembris 1733. Multoque mi- 
nus ei patrocinari posse videtur titulus familiaritatis trium 
annorum, cum nulla umquam intercesserit. Proinde patet nul- 
lo Archiepiscopus T. iure frui posse ut a mea subiectione 
revocare Victorium F. valeat. 

Verumtamen, his praetermissis, in facto est, adiecit Epi- 
scopus E. Curiam Archiepiscopalem T. litteras excardinationis, 
seu remissionis praefato iuveni dedisse ut Dioecesi P. inscri- 
bi posset, ceu clarum fit per litteras ad meam Curiam mis- 
sas per Vicarium Capitularem P. Quae litterae cum deper- 
ditae fuerint, earum existentia ex depositione duorum testium, 

fide dieniorum, evincitur: qui referunt se eas legisse et non- 
nulla verba in ipsis existentia adhuc meminisse. 

Ex nune adductis tum in iure cum in facto conclusit Epi- 
scopus E, nulla facultate pollere Archiepiscopum T. super 
praefato iuvene, ideoque ut primum innuimus, eius preces 
esse omnino reiiciendas. 

Iura ArcHiepiscori T. Enixe adductis rationibus sese Or- 
dinarius iste opposuit; edisserens quod Victorius F. omnino 
ad eum titulo originis et domicilii pertineret. Nam dubitari 
nequit quod quilibet illius fiat Episcopi subditus in cuius Dioe- 
cesi, nisi per accidens, natus fuerit. Ad rem probe facit Con- 
stitutio Innocentii XII, cuius initium Speculatores domus 
Israel «ibi» Caeterum subditus ratione originis is tantum 
sit, ac esse intelligatur, qui naturaliter ortus est in ea Dioe- 
cesi, in qua ad ordines promoveri desiderat, dummodo tamen 
ibi natus non fuerit ex accidenti, occasione nimirum itine- 
ris, mercaturae, vel cuiusvis alterius temporalis morae, seu 
permanentiae eius patris în illo loco: quo casu non eius- 
modi fortuita nativitas, sed vera tantum et naturalis pa- 
iris origo erit attendenda. » 

Insuper subditus Episcopi quis fit ratione domicilii quan- 
do aliquo in loco vel per decennium, vel per notabile tempus 
cum instructis aedibus, et translatione maioris partis bonorum 
habitaverit, et pro utroque casu iuramentum de animo vere 
ibi perpetuo manendi emiserit. Ad rem praecitata Constitutio 
« ibi » Subditus ratione domicilii ad effectum suscipiendi 
Ordines is dumtaxat censetur, qui licet alibi natus fuerit, 
illud tamen adeo stabiliter constituerit in aliquo loco, vel 
per decennium saltem in eo hobitando, vel maiorem rerum 
ac bonorum suorum, partem cum instructis aedibus in lo- 
cum huiusmodi transferendo, ibique insuper! per aliquod 
considerabile tempus commorando, satis, superque suum per- 
petuo ibidem permanendi animum demonstraverit, et nihilo 
minus in utroque casu se vere et realiter animum huius- 
modi habere iureiurando affirmat. » Iamvero prosequutus 
est Archiepiscopus; dubitari nequit Victorium F. ortum esse 

in mea Dioecesi, ubi etiam nunc ille eiusque pater domicilium 
retinent; ergo subtrahi a mea subiectione nequit. Et insuper 
palam fit, me a quocumque et ubicumque vindicare eumdem 
posse ut quilibet ex iure rem suam ubicumque et a quocum- 
que vindicat. Quapropter a veritate abest, id quod innuit 
Episcopus E, mihi nempe haud competere actionem, ex citata 
Constitutione ad repetendum iuvenem. 

Praetensae vero excardinationis litterae haud adversae 
parti prosunt donec exhibeantur; ex quo fit quod ius meum 
immobile super iuvene maneat, saltem donec suus canonicae 
iurisprudentiae honos relinquatur. 

Neque testimonia quoad litteras dimissorias aliquid valent; 
ium quia hoc in puncto facile sit errorem irrepere, tum quia 
praesumi nequeat testes tot post annos clare atque dilucide 
de re meminisse. 

Quum itaque liquidum sit ius meum, ait dina iste, 
in iuvene, ideo conclusit sibi eumdem fuisse restituendum. 

Quae relata sunt exposita fuere ad iura utriusque partis 
protuenda; atque insuper enodandum propositum fuit EE. Car- 
dinalibus 


An et quomodo precibus Rmi Archiepiscopi T. sit an- 
nuendum in casu? 
REsoLuTIO. Sacra Concilii Congr. re discussá sub die 16 De- 
cembris 1876 responsum dedit: 

Iuxta ca quae deducuntur negative. 

Causae prosequutio. Ad novum iudicium causa submissa 
fuit, proponendo sequens 


An sit standum vel recedendum a decisis in casu. 
Cui S. Congregatio sub die 28 Iuli 1877 respondit: In 
decisis et amplius, 

Ex QUIBUS COLLIGES. 


I. Cum iure optimo Dioeceses distinctae et unicuique pro- 
prii attributi fuerint Pastores; ideo exurgit ullum Episcopum 
nequire alterius Dioecesanum, ne iurisdictio alteretur, ad or- 
dines promovere. 

II. Qua de causa Tridentinum Sess. 23 c. 9 statuisse: 
quod si quis ab alio promoveri petat, nullatenus ei permit- 
titur, nisi eius probitas et mores Ordinarii sui testimo- 
nio (1) commendentur. Si secus fiat Ordinans a collatione 
Ordinum per annum, et ordinatus a susceptorum ordinum 
executione, quamdiu proprio Ordinario videbitur, sit su- 
Spensus. » 

III. Ex cap. Cum nullus de tempore ordinat. lib. 6 et 
ex Constit. Innoc. XII Speculatores, colligi Episcopum dici 
proprium alicuius clerici ratione originis, beneficii vel domicilii. 

IV. Ex S. C. C. Larinen. 30 Augusti 1732, posse Epi- 
scopum proprium, etiam sub poena, prohibere, quominus Ec- 
clesiasticus ullus, etsi in minoribus CORUS a sua Dioe- 
cesi absque licentia discedat. 

V. Ex differentia inter clericum et laicum exurgere quod 
dum nequit Clericus alicui Ecclesiae adscriptus aut beneficium 
possidens quod residentiam requireret ad aliam Dioecesim 
transire absque Ordinarii licentia, liceat tamen laico etiam 
filiofamilias, quocumque abire et domicilium constituere etiam 
in loco quo suum domicilium Pater non habet. 

VI. In themate non clericum (nequidem in minoribus con- 
stitutum) sed iuvenem laicum deseruisse Archidioecesim T. 
patrisque domicilium, ut proprium poneret domicilium in Dioe- 
cesi P. ubi adscriptus fuit albo illius Cleri, vestesque induit 
clericales, evadens ex tunc, quoad ordinationes, subditus Epi- 
Scopi istius. 


(1) Quilibet videt hoc in casu Epi- Dioecesi E. studiis incumbere posset; 
scopum proprium Victorii F. esse Epi- in qua Dioecesi tandem mansit, et illius 
scopum P. qui de probitate et moribus clero adscriptus fuit, evadens ob hoc 
testimonium praebet,etvaletudiniscaus& subditus Episcopi istius. 
remissorjaleg litteras concessit ut in 

DECRETUM 


RUTHENEN. Beatificationis et Canonizationis Ven. Servae Dei Guil- 
lelmae Aemiliae de Rodat Institutricis Congregationis Sororum 
a Sancta Familia Nuncupatarum. 


Quum decimoquinto kalendas Aprilis 1875 Sanctissi- 
mus Dominus Noster Pius Papa IX [benigne indulserit, 
ut de Fama Sanctitatis Vitae, Virtutum et Miraculorum 
in genere Ven. Servae Dei Guillelmae Aemiliae de Rodat 
praedictae ageretur in Congregatione Sacrorum Rituum 
Ordinaria, absque interventu et voto Consultorum, ad in- 
stantiam Rmi D. Ioannis Iosephi Rousseille, Procuratoris 
Generalis Seminarü Parisiensis Missionum ad Exteros, 
et huius Causae Postulatoris constituti, Emus et Runus 
Dominus Cardinalis Carolus Sacconi, eiusdem Causae Po- 
nens, sequens dubium discutiendum ‘proposuit in Ordi- 
narüs Sacrorum Rituum Comitiis hodierna die ad Vatica- 
num habitis; nimirum * An constet de validitate et rele- 
vantia Processus Apostolica | Auctoritate constructi super 
Fama Sanctitatis vilae , virtutum et miraculorum in genere 
dictae Ven. Servae Dei in casu et ad effectum de quo agitur? ,, 
Emi et Rmi Patres Sacris tuendis ritibus praepositi, om- 
nibus mature perpensis, auditoque voce et scripto R. P. 
D. Laurentio Salvati Sanctae Fidei Promotore, responden- 
dum censuerunt * Affirmative , Die 15 Septembris 1877. 
Quibus per infrascriptum Secretarium fideliter relatis San- 
ctissimo Domino Nostro Pio Papa IX. Sanctitas Sua re- 
scriptum Sacrae Congregationis ratum habuit ac confir- 
mavit. Die 20 isdem mense et anno. 


A. Er. SABINEN. Carp. BILIO S. R. C. PRAFF. 
Loco $% Sigilli 
Placidus Ralli S. R. C. Secretarius. 

EX AEDIBUS  VATICANIS 


LITTERAE PROTESTATIONIS AD DIPLOMATICUM GUBERNORUM COETUM, 
DATAE OCCASIONE QUA, DEMORTUO VICTORIO EMMANUELE, FI- 
LIS EIUS PRIMOGENITUS REGIS ITALIAE NOMEN ASSUMPSIT. 


Dal Palazzo del Vaticano, 17 gennaio 1878 


Ricordandosi del sacro dovere che gl’incombe di tutelare 
i diritti imprescrittibili della Santa Sede il Sommo Pontefice 
ha sempre avuto cura di reclamare contro le imprese sagri- 
leghe, che sono state successivamente consumate dal governo 
subalpino a detrimento del potere temporale di questa stessa 
Santa Sede. | 

In mezzo a reclami d'ogni genere bisogna specialmente 
ricordare, in vista delle circostanze che li provocarono, la 


Ex aedibus Vaticanis 17 lanuarit 1878 


Versio. Onus memorià retinens, quo SSmus. Pater im- 
praescriptibilia Sedis Apostolicae iura protuendi obstringi- 
tur, omni studio incessanterque haud inclamare abstinuit 
adversus eas, quas in etusdem S. Sedis Ditionis civilis dis- 
crimen sagrilegas perfecit direptiones Gubernium Subal- 
pinum. 

Verumtamen multiplices inter eiusmod? reclamationes , 
in mentem praecipue revocandae sunt , ob adiuncta quae 
Acta, Tom. X, fasc. CO XVIII. 31 

nota diretta per ordine di sua SANTITÀ al corpo diplomatico, 
il 24 Marzo 1860, contro l’annessione delle Romagne al Pie- 
monte, il 18 e 24 Settembre dello stesso anno nell’ occasione 
della violenta invasione delle Marche e dell’ Umbria, il 15 
Aprile 1861 quando il fu Re Vittorio Emanuele prese il ti- 
tolo di Re d’Italia, infine il 20 settembre 1870, data della 
nefasta occupazione di Roma. i 

Queste solenni proteste rimangono sempre in pieno vigore 
ed il corso degli anni lungi dall'attenuare la forza, ne ha al 
contrario confermata tutta la giustizia e la necessità, atteso 
che una triste esperienza ha manifestato quanti ostacoli il 
S. Padre ha incontrati nell’Esercizio del suo Ministero apo- 
stolico, dal momento in cui è stato spogliato dei suoi Stati. 

Esposto ció, e poiché ora alla morte del nominato re, il 
suo figlio primogenito, assumendo il titolo di re d'Italia con 
un manifesto solenne e pubblico ha preteso sanzionare la spo- 


eisdem causam porrexerunt , Litterae protestalionis, quas 
ad Diplomaticum Guberniorum coetum SSmus. Pater dedit 
die 24 Martii anni 1860 contra Aemiliae annexionem Pe- 
demontis Gubernio peractam, die 18 et 24 Septembris eius- 
dem anni occasione violentae occupationis Piceni atque 
Umbriae, die 15 Aprilis 1961, quum Regis Italiae nomen 
Victorius Emmanuel assumeret, et tandem die 20 Septem- 
bris 1870; quo die violenter Urbs Romae capta fuit. 

Plenoque in suo robore huiusmodi manent protestatio- 
nes; labenliaque tempora , quin vim auferant, earumdem 
potius iusitttiam asserunt atque ‘necessitatem; tristis 
enim în propatulo posuit experientia omnigena , qui- 
bus SSmus. Pater obviam ierit obstacula in sui Apostolici 
ministerii  emercitio , ex quo civili Principatu despoliatus 
mansit. | 

Hisce praehabitis , quoniam dictus rex mortem op- 
petiit, eiusdemque primogenitus filius regis Italiae titulum 
carpens , publica solemnique declaratione emissá , consum- 

gliazione già consumata, non è possibile per la Santa Sede 
mantenere un silenzio, da cui alcuno potrebbe forse trarre 
false deduzioni ed un improprio significato. 

Per questi motivi ed anche per richiamare di nuovo l’at- 
tenzione delle potenze sulle dure condizioni, nelle quali la 
Chiesa continua a trovarsi, Sua Santità ha ordinato al sotto- 
scritto Cardinale Segretario di Stato di protestare e di reclamare 
nuovamente allo scopo di mantenere intatto contro l’ iniqua 
spogliazione il diritto della Chiesa sopra i suoi antichissimi 
dominii, destinati dalla divina Provvidenza ad assicurare l’in- 
dipendenza del romani Pontefici, la piena libertà del loro mi- 
nistero Apostolico, la pace e la tranquillità dei cattolici sparsi 
in tutto il mondo. 

Perciò il sottoscritto eseguendo gli ordini di Sua Santità 
emette le più alte e formali proteste contro il fatto suddetto 


matae direptioni sanctionem apponere praesumpsit, silere 
haud Apostolica Sedes diutius potuit, ne erroneas quis 
traheret ex huiusmodi silentio deductiones, impropriumque 
sensum. 

His de causis, atque eo consilio ut iterum Guberniorum 
quoad tristem, quo adhuc Ecclesia utitur, statum, attentio- 
nem revocaret , SSmus. Pater infrascriptum | Cardinalem 
Status Secretarium iussit denuo protestari et reclamare in- 
fandam adversus despoliationem , ut sarta tectaque Eccle- 
siae iura servarentur super civili suo Principatu: quem 
Divina Providentia ad Romanorum | Pontificum indepen- 
dentiam protuendam, ad plenam Eorumdem ministerii Apo- 
stolici libertatem servandam , nec non ad catholicorum per 
universum orbem degentium pacem et quietem protegendam 
constituit. | 

Summi Pontificis proinde infrascriptus Secretarius iussis 
inhaerens ,amplissimas contra praefatum factum adversusque 

e contro le conferme che con questo fatto s'intende dare alle 

usurpazioni già commesse a detrimento della S. Sede. 
Pregando Vostra Eccellenza il far conoscere queste pro- 

leste al suo governo, il sottoscritto ecc. 


Firmato 
GIOVANNI CARD. SIMEONI 


robur, quod consummatis latrociniis dari praesumitur, pro- 
testationes elicit. 

Ac dum te, Excellentissime Domine, enixe infrascriptus 
adprecatur , ut tuum Guberniun de huiusmodi protestatio- 
nibus certiorem reddere cures, peculiares erga temetipsum 
aestimationis sensus profitetur. 


IOANNES CARD. SIMEONI 
SECRETARIUS STATUS. 


— tR m 

EX S. CONGREGATIONE CONCILI 


t 


ADSCRIPTIONIS SEU INCARDINATIONIS 
Die 25 Augusti 1877. 


CompenpiuMm Facrr. Ioannes Bertoldi e Dioecesi T. sub 
exitu anni 1875 Summum Pontificem, quo sospite laetamur, 
adivit supplici libello, quae sequuntur exponens. Episcopum E. 
paratum fuisse recipere eumdem in Sua Dioecesi, quatenus 
Sanctitas Pii IX eidem indulsisset ut in albo Clericorum illius 
Dioecesis adscribi posset et ad ordines sacros inibi promove- 
ri. Quam gratiam instanter petiit, eo consilio ut, ait ille, 
animarum bono, facilius incumberet. Supplicem libellum quum 
S. C. C. recepisset, sententiam Archiepiscopi T. nec non Epi- 
scopi E. hac super re sollicita expoposcit. Mandatis morem 
gerens Archiepiscopus T. retulit, quae in compendium subne- 
ctuntur. Iuvenis de quo agitur, ait Ordinarius anno 1873, 
habitum induit clericalem; dein meum Seminarium ingressus 
philosophiae studio incubuit ; sed male se gessit tum quoad. 
studium tum quoad virtutes clericales. Quas ita posthabuit, ut 
Rector, et spiritualis director, haud bene de eo sperarent fu- 
turum talem, qui Ecclesiae Christi prodesset. Quinimo ait 
Rector, iterum de hoc rogatus, sese pro certo habere iuvenem 
verae vocationis ad statum Ecclesiasticum omnino expertem 
fuisse, satiusque agere si vestes éxueret sacras, arti profanae 
sese mancipando. 

Verumtamen minis lacessitus a Clerici patre litteras el- 
dem testimoniales concessit Rector; in quibus ne verbum 
quidem neque de moribus, neque de vera vocatione ad €c- 
clesiasticam militiam fecit. 

Quae sequuntur autem, hoc super negocio, retulit Epi- 
scopus E. « Hic (Ioannes Bertoldi ) exeunte mense Aprili 
> u. p. una cum suo: genitore se sistit Rectori mei Seminarii 
» Clericorum expostulans locum sibi fieri inter eiusdem alu- 
» mnos.... Exhibuit deinde attestationem Rectoris Seminarii 
» Archidioecesis T. de moribus et vita iluc ducta. Testi- 
» moniales insuper adduxit proprii Parochi et Sindaci, qui 
unanimiter bona et laudabilia de ipso testificabantur. Paro- 
chi finitimi et Sacerdotes sui domicilii data occasione con- 
fabulandi cum Ecclesiasticis meis, bonum quoque de eodem 
testimonium protulerunt: atque in Solemni Consecratione 
novae Ecclesiae Parochialis.... compositum, promptum ac 
devotum eum vidi in sacris caeremoniis. ÀArchipresbyter.... 
cuius sacris functionibus inservit, eum quoque litteris te- 
stimonialibus commendavit. Tandem a Superioribus mei 
Dioecesani Seminarii per biduum scriptis et verbis de phi- 
losophicis disciplinis examinatus satisfecit, probavitque se 
in Theologicis institutionibus proficere posse.... Propterea 
in opinionem veni hunc Ioannem Bertoldi, bonum clericum 
et Sacerdotem evadere posse, ac meae Dioecesi utilem, et 
Si a Dioecesi suae originis excardinaretur ipsum libenter 
exciperem. » 

In hac praelatorum contradictione sub die 8 Ianua- 
rii 1876 commissum fuit Archiepiscopo T. ut magis precise 
referret, quibus de causis orator dimissus fuerit a Semi- 
nario et ex albo clericorum. Peculiares rationes tunc ipse 
deduxit, quae mox erunt enucleandae; iisdemque perspectis, 
sub die 14 subsequentis Februarii ita fuit Oratori responsum: 
Recurrat ad proprium | Archiepiscopum et stet eiusdem 
mandatis, idque notificetur ipsimet Archiepiscopo. 

Aitamen mense Novembris eiusdem anni 1876 retulit 
Archiepiscopus T. Clericum Bertoldi nedum habitum clerica- 
lem dimisisse , sed studiis theologicis operam navare, eidem 
ansam praebente Episcopo E. qui eiusmodi studiorum expe- 
rimenta a suis examinaloribus excipi consentiebat. 

Disceptatio synoptien. 


ÁncHrEPISCOPI T. pEFENSIO. Ordinarius iste ut rationem 
porrigeret quoad iuvenis Bertoldi expulsionem a Seminario , 
exquisita prius relatione a Directore Spirituali, et a nonnul- 
lis Convictoribus, haec retulit. Iuvenem Bertoldi, quamdiu 
in Seminario vitam deguit , sese exhibuisse Superioribus et 
condiscipulis despoliatum omnino pietatis spiritu, docilitate 
et reverentià erga superiores eosdem , quorum monita modo 
visibili aspernabatur. Ad studium nullam praetulisse propen- 
sionem, in verbis licentiosum sese exhibuisse, gulaeque vitio 
ita indulsisse ut saepe alios etiam excitaret ad hoc vitium , . 
repetens , quod olim de grege Epicuri Poeta amicis cecinit 
«post mortem nulla voluptas ». Spiritu ecclesiastico caruis- 
se, et ipsis condiscipulis ita gravem fuisse ut omnes de eius 
expulsione gauderent. Retulit etiam idem Ordinarius parentes 
ad Sacerdotium adigere iuvenem invitum ut nobilitatem et lu- 
crum propriae familiae captarent. Alio epistolio S. Congre- 
gationem exoravit ut prudentiae Ordinariorum relinqueret 
iudicium ferre quinam promovendi, quique ab Ecclesia ar- 
cendi. Vilesceret enim Episcoporum dignitas quatenus facili 
modo indociles clericos recipi iuberet S. Congregatio in aliena 
Dioecesi. Nam Tridentinum reliquisse videtur Ordinariis ul- 
timum ferre iudicium his in adiunctis Sess. 23 cap. 18 de 
ref. discolos et incorregibiles et malorum morum semina- 
lores acriter puniat , (Episcopus) eos etiam si opus fuerit, 
expellendo. Quod si expulsi reciperentur in alia Dioecesi, et 
ad ordines promoverentur, ecclesiastica disciplina eluderetur; 
ut saepe accidit. Nam crebro indociles iuvenes ab una ex- 
pulsos et ab 'alia exceptos Dioecesi, post S. Ordinationem 
domum paternam repetentes , Ordinarius , qui indignos cen- 
suerat, tolerare cogitur ne maius eveniat malum. 

EpiscoPi E. DEFENSIO. Suam iste dum propugnaret agen- 
di rationem, causam Clerici protuitus insimul est. Iniuria, ait, 
interciperetur iuveni via ad sese ecclesiae ministerio manci- 

pandum; eoquod mores eius laudabiles, et necessaria dispo- 
sitio ad statum ecclesiasticum amplectendum per testimonios 
fide dignos satis probati fuerint. Rector enim Seminarii a 
quo iuvenis expulsus fuerat, testificavit : toto tempore quo 
in Seminario mansit numquam occasionem porrexisse queri- 
moriis quoad bonos mores; dum sese exhibuisset qualiter 
juvenem decet honestum. Rector alter protulit quoad studium; 
eumdem clericum philosophiae primum annum implevisse , 
et suffragia tulisse quae satis fuerunt ut ad secundum pro- 
moveretur annum; in quo regulariter scholis adfuit. 

Parochus eiusdem asseruit quod per totum vacationum 
autumnalium tempus numquam causam dederit ut aliqua in 
re obiurgaretur. 

Adstitit ecclesiasticis functionibus, et spem intulit di- 
gnum fore ecclesiasticum. Religiosus Capuccinus insuper ob- 
testatus est iuvenem clericum unius anni spatio ad Sacra- 
mentum poenitentiae semel in mense accessisse. Et antecessor 
Seminarii Dioecesis E. autumavit se reperiisse in iuvene 
clerico attentam sedulitatem, profectum et sufficientem capa- 
citatem pro duobus vicibus, quibus examini subiectus fuit 
quoad disciplinas Theologicas. | 

Quapropter, prosequebatur Episcopus, quum omnis via 
interciperetur eidem iuveni in propria Dioecesi, haud abso- 
num visum est ut pater filii desiderium obsecundaret dando 
operam ut ille et studium theologicum coleret, et in aliena 
Dioecesi servitio Ecclesiae incumberet. Et dum id pater prae- 
staret neque Archiepiscopo, neque Ecclesiae legibus irrogavit 
-iniuriam : quia tam adscriptio filii in clerum , quam illius 
promotio ‘ad sacros Ordines, non ab eorum voluntate depen- 
dent, sed a potestate Ordinarii, in cuius Dioecesi foret reci- 
piendus. Caeterum neque mirandum quod adhuc clericalem 
habitum deferat Ioannes Bertoldi, quia pendente recursu ad 
Summum Pontificem nihil est in rerum statu innovandum 
ex Cap. dilectus 5 de appellat. 

Praeterea opus inutile aggredi videtur Archiepiscopus 
dum contendere nititur ne Ioannes in aliena Dioecesi reci- 


1 


SEU INCARDINATIONIS 489 
piatur, postquam e proprio Seminario, absque ulla spe, eum- 
dem repulit. Non est enim in sua facultate praepedire quod 
juvenis etiam independenter a propria familia, domicilium 
alio transferat « nihil est impedimento (ait l. 31. ff. ad 
municipal.) quominus quis ubi velit habeat domicilium , 
quod ei interdictum non sit - ; aique in leg. placet 3. et 
leg. 4. ff. eod. tit. « ibi » placet etiam filium familias 
domicilium habere posse, non utique ibi, ubi pater habuit, 
sed ubicumque ipse domicilium constituerit. » 

Probe insuper a Canonistis traditur quod ne clericus quidem 
Episcopi licentia indiget ut domicilium alibi transferat Bar- 
bosa de Officio et Potestate Episcopi p. 2 all. 4 n. 41, 
Passerinus in 6 decretat, de temp. ordinat. art. 2 n. 31 
— hoc primo statuendum est, nullius licentiam per se esse 
necessariam ad mutandum domicilium; unde est quod cle- 
ricus non indiget sui Episcopi licentia ad hoc ut ad aliam 
Dioecesim se iransferat ; et sic clericus pro sua libertate 
vere et valide acquirit domicilium in aliena Dioecesi, ad 
quam se transtulit. » 

Ideo quum clericus Ioannes iam voluntatem  pandidisset 
de suo domicilio in Dioecesi E. traducendo, inutiliter Archie- 
piscopus obstat quominus S. C. C. excardinationem concedat. 
Eo quod domicilium mutando sponte sua et ex ipsa disposi- 
tione legis fit subditus illius Episcopi in cuius Dioecesi do- 
micilium constituit. Scitum enim in iure est domicilium ex 
animi declaratione mox acquiri in alieno loco in quem quis- 
quam se transtulit ; Passerinus cif. tit. de tempor. ordin. 
art. 2 n. 29 « ibi » quum domicilium acquiratur animo 
et libertate acquéirentis , hinc statim ac in istanti, in quo 
quis se confert ad aliquem locum animo perpetuo ibi ma- 
nendi, acquiritur ibi domicilium — unde etiam post legitime 
contractum domicilium licite potest ab ordinario loci in sa- 
cram adscribi militiam, ceu idem auctor subsequenti num. 31 
concludit « ibi » nulla est limilatio per se et formaliter 
admittenda, quod Episcopus ratione domicilii potest cleri- 
cum quemcumque ordinare, et non prohibetur id facere ea 

lege prohibente ordinare alienum subditum, quia clericus 
quicumque ratione domicilii acquisiti in Dioecesi fit subdi- 
lus eius Episcopi. 

Archiepiscopi querelam basi destitutam, iniustam atque 
arbitrariam esse ait Episcopus E. Quoad primam notam as- 
seruit iste nec clericum Ioannem se requisivisse ut in suum 
clerum adscriberet: nec eumdem excipere promisit, nisi post 
legitimam excardinationem, nec inobedientiam eius confovit, 
quia iam Bertoldus ad S. Sedem confugerat. Quoad secundam 
notam contendit a iure communi haud esse vetitum, laicos 
ad clericatum assumere etsi non dioecesanos, dummodo sint 
regulariter liberi et ecclesiae necessitas id postulet. Quoad 
tertiam notam denique eamdem ex hoc desumpsit quod ne- 
queat Episcopus obsistere, quominus suus Dioecesanus studiis 
etiam sacris incumbat; et quominus, postquam ex sua diligen- 
tia et studio laudabilia morum et peritiae in sacris discipli- 
nis retulit testimonia, a clementia summi Pontificis imploret 
in aliena Dioecesi adscisci ut ad ordines promoveatur, dum a 
propria repellitur. | 

Sic expositis rationum momentis ab utroque Ordinario in 
supposita quaestione adductis, propositum fuit enodandum 


An et quomodo annuendum sit precibus Oratoris Bertol- 
di in casu. 

ResoLutio. Sacra C. Concilii sub die 25 Augusti 1877, 
re ponderata, censuit respondere: 

Affirmative, exhibita prius ab Oratore in Cancellaria Cu- 
riae E. probatione se transtulisse domicilium in eadem 
Dioecesi E. ac facta promissione iurata se in eadem Dioe- 
cesi permansurum (1). 


(1) Iuvat recolere quod huic affinis sit que relata fuit pag. 474 huius epheme- 
eausa, quae superiori mense Iulio agi- ridis. 
tata fuit inter eosdem Praesules; quae- 

EX QUIBUS COLLIGES 


I. Ut quis vere acquisivisse domicilium dici possit, ani- 
mum pandere debere se perpetuo mansurum ilo in loco in 
quò actualiter suum transtulerit. domicilium 

II. Ideoque in themathe S. C. Congregationem imposuisse 
(ad hoc ut animum perpetuo manendi in Dioecesi E. clare 
pateret) quod clericus probationen exhiberet de translato do- 
micilio , et iureiurando adpromitteret se perpetuo mansurum 
in illa Dioecesi, ceu iubet Constit. speculatores. 

III. Quapropter domicilium huiusmodi ab eo non acquiri 
qui licet ad.alium locum se transtulerit cum tota familia atque 
suppellectili ibique maiorem bonorum suorum partem habeat 
ei per longissimum tempus inhabitet; animum tamen ibi per- 


petuo manendi non pandierit. 


IV. Etiam clericum, absque sui Episcopi licentia, posse 
proprium domicilium, valide constituere in aliena Dioecesi, 
quamvis illicite id ageret praecipue si in prima Dioecesi or- 
dinatus fuisset titulo beneficii: residentiam quaerentis, aut ali- 
cui Ecclesiae vel loco pio adscriptus inserviret. 

V. Ideoque posse Episcopum quemlibet ordinare clericum 
ratione domicili, neque per se et formaliter prohiberi ex lege 

«prohibente ordinare aliorum subditum: quia clericus quicum- 
que ratione domicilii acquisiti in Dioecesi fit subditus eius 
Episcopi, et ad ordines promoveri queit. (1). 


(1) Convenit Barbosa et Passerinus 
posse Clericum, pro sua libertate, acqui- 
rere valide domicilium in aliena Dioe- 
eesi, absque licentia Episcopi sui: ast 
Ordinario eidem remanet ius agendi et 
revocandi clericum istum, quatenus prae- 
ditus fuit beneficio residentiae. Nam 
quamvis valide agat qui domicilium mu- 
tat, dum alicubi ex lege alicuius vir- 
tutis habitare tenetur, ¿licite id pera- 
geret. Sicut illicite ageret Episcopus qui 
ratione domicilii, recenter acquisiti, cle- 


ricum ordinaret sibi antea ignotum; 
quin testimonium prius quaereret de 
istius vita, moribus, natalibus et de 
eiusdem sufficientia. Ex iure tandem po- 
test Episcopus Ordlnator interdicere sa- 
crorum exercitium clericis ecclesiae ad- 
scriptis, eo inscio recedentibus, aiente 
Tridentino Sess. 23 cap. 16. « Quod si 
locum $nconsulto Episcopo deseruerit 
(clericus adscriptus) ei Sacrorum exerci- 
tium snterdicatur, » 

QUOAD FACULTATES, QUIBUS POLLET S. CONGREGATIO CONCILII, ET QUOAD 


VIM OBLIGANDI QUAM EIUSDEM CONGREGATIONIS RESOLUTIONES HABENT. (1) 


Ut eá reverentià illoque obse- 
quio, quibus convenit, resolutiones 
s. Congregationis Concilii, quarum 
pars magna per ephemerides no- 
stras publici fit iuris, a fidelibus in 
orbe catholico excipiantur, duo esse 
nobis disserenda proposuimus. 

4. Quaenam sint facultates, qui- 
bus Romani Pontifices eandem Gon- 
gregationem ditaverint. 

2. An eiusdem Congregationis 
resolutiones super exhibitis quae- 
stionibus vim legis generalis ha- 
beant; ita ut quis posthabere eas 
nequeat quin gravi innodetur culpa. 

Primamque partem aggrediendo 
haud absonum praemonere visum 
est, quod alias forte innuimus, prae- 
claram huiusmodi Congregationem, 
eisi non prouti nunc est, originem 
primaevam habuisse immediate post 
Trident. Synodi celebrationem. Ne- 
que praetereundum quod Pius IV, 
eàdem Constitutione, qua Triden- 
tinum confirmaverat , prohibuerit 
ne ad commentaria huius novi Ec- 
clesiae Universalis Codicis quis ma- 
nus apponeret; prouti olim Iusti- 
nianus egerat, quoad Civilem Codi- 
cem eius operà concinnatum. Idque 


sagaciter egisse R. Pontificem nemo 
dubitat, ad vitandam perversionem 
et confusionem quae oriri possent, 
quatenus unicuique liceret in de- 
creta C. Tridentini commentaria et 
interpretationes privatas edere. At- 
que difficultates et controversias 
quae ex his decretis exorirentur, 
sibi et Sedi Apostolicae declaran- 
das et resolvendas reservavit R. Pon- 
tifex ille. mE 

Verumtamen paulo post idem 
Pontifex octo Cardinalibus, qui Tri- 
dentino interfuerant, quique illius 
sensum probe noverant, commisit 
(et sic initium habuit S. C. Congre- 
gatio) ut decreta eiusdem Synodi, 
per officiales servanda, curarent; et 
si quod dubium aut difficultas in 
executione occurrerent, ad R. Pon- . 
tificem referrent. Ideoque patet 
quod s. Congregatio ab initio prae- 
posita fuit non interpretandis, sed 
dumtaxat exequendis Concilii Tri- 
dentini decretis. 

Cursu temporis accidit quod, 
ob hanc prohibitionem a Pio IV da- 
tam, aliquando dubitaretur an octo 
Cardinalium Congregatio facultatem 
haberet pro responsis in multis con- 


(1) Pluries, per lectores huins ephemeridis, a nobia quaesitum est an resolutiones 
S. Concilii Congregationis essent interpretationes legis docirinales vel authenticae. Eiusmodi 
quaesitis ut responsum aliquod praeberemus praesentem perficere appendicem constituimus. 

sultationibus datis super rebus du- 
biis, ad intelligentiam tamen Tri- 
dentinae Synodi pertinentibus. Qua- 
propter indulsit primum eidem con- 
gregationi S. Pius V ut casus re- 
solvere posset quos censeret claros, 
dubiis ad R. Pontificem remissis. 
Dein Pontifex idem Congregationi 
eidem concessit facultatem deciden- 
di causas et controversias, interpre- 
tationem Concilii Tridentini. respi- 
cientes. 

Postea Sixtus V in Bulla, cuius 
initium « Immensa aeterni Dei » 
reservavit sibi Apostolicaeque Sedi 
facultatem interpretandi ea decreta 
quae ad Fidei dogmata pertinent: 
deditque Cardinalibus executioni et 
interpretationi Tridentini praeposi- 
tis, facultatem interpretandi, Sum- 
mo Pontifice consulto, si dubietas 
aut difficultas emerserit (4) in his, 
quae de morum reformatione, di- 
sciplina ac moderatione et eccle- 
siasticis iudiciis, aliisque huiusmodi 
statuta sunt. Eidem Congregationi 
tribuit etiam facultatem in usum 
inducendi Provinciales et Dioece- 
sanas Synodos; item Provincialia 
Concilia expediendi et recognoscen- 
di; Praelatorum limina  visitantium 
postulata audiendi, et ex his po- 
stulatis expediendi ea quae per se 
posset, relatis ad Pontificem rebus 
gravioribus. Tandem, ut alias prae- 

teream facultates, Gregorius XIV 
per litteras in forma Brevis eidem 
Congregationi impertitus est aucto- 
ritatem scribendi nomine Papae. 

Ex quibus documentis extra con- 
troversiam nobis positum esse vi- 
detur quod auctoritate Apostolicá 
s. Congregatio Concilii constituta 
fuerit ad exequenda et interpre- 
tanda Synodi Tridentinae decreta; 
et quod eidem competat, ex nomi- 
ne et auctoritate R. Pontificis fa- 
cultas huiusmodi faciendi ipterpre- 
tationes seu declarationes. 

Ad secundam partem transeun- 
tes diximus nobis esse quaerendum, 
an declarationes seu decisiones Con- 
gregationis Concilii vim et aucto- 
ritatem legis universalis habeant, 
ita ut totam obligent Ecclesiam; seu 
potius sint doctrinales tantum, et ad 
summum obligent in casu particu- 
lari, atque eas personas pro quibus 
eduntur. 

Praemittendum est, ut ordo ser- 
vetur, inter declarationes s. Conci- 
lii Congregationis nonnullas esse de- 
creto Pontificio confirmatas, et pro- 
mulgatas, alias autem illà destitui pon- 
tificià promulgatione. Quoad priores 
nullum adest dubium, neque inter 
Canonistas lis est: cuique enim com- 
pertum est Apostolica illa decreta 
vim legis universalis habere veluti 
caeterae Pontificiae Constitutiones. 


(1) Cardinalibus vero praefectis interpretationi et executioni Concilii Tridentini. 
si quando in his, quae de morum reformatione, disciplina ac moderatione, et eccle- 
siasticis iudiciis, aliisque huiusmodi statuta sunt, dubsetas aut difficultas emerserit, 
interpretandi facultatem , Nobis tamen consultis impertimur. » Sunt verba citatae 


Bullae. 

Et ideo quaestio tantum versatur 
circa ordinarias illas s. Congregatio- 
nis declarationes , quae occasione 
casuum particularium definiunt Tri- 
dentinarum legum sensum, et re- 
manent absque promulgatione. 

Neque omittendum quod S. C. 
Concilii per suas declarationes non 
iudicat de veritate facti in casu 
expositi, sed tantum de iure: ve- 
ritas facti relinquitur ordinariis iu- 
dicibus discutienda. Congregatio au- 
tem supposito, prout narratur , fa- 
cto, determinat quid sit de iure ex 
Decretis Tridentinae Synodi: et sic 
declarat quo sensu haec decreta 
sint intelligenda. Unde occasione 
facti et postulationis particularis, et 
licet non respondeat nisi propter 
casum illum particularem, in re ta- 
men Congregatio determinat quis- 
nam sit in se sensus Decreti Tri- 
dentini, seu quodnam sit ius pro 
quolibet simili casu. 

Praecipua ergo huius controver- 
siae difficultas in hoc posita esse 
videtur, quod ex recepta commu- 
niter doctrina, leges humanae pro- 
mulgandae sint ut obfigare incipiant; 
ideoque ante promnlgationem ne eos 
quidem qui illas noverint obligent. 
Aliunde legis dubiae interpretatio 
seu declaratio principis auctoritate 
facla, novae legi prorsus aequiva- 
lere videtur; ita ut et ipsa ad obli- 
gandum promulgatione indigere cen- 
senda sit. 

Hoc animadverso, non desunt au- 
ctores, nedum gallicani, aliique ex 
variis erroribus suspecti; sed etiam 

graves et probati Doctores, qui 
s. Congregationis Concilii declara- 
tionibus omnem negant legis uni- 
versalis vim. Isti enim autumant 
easdem declarationes esse mere do- 
ctrinales obligandi vi destitutas nisi 
pontificià auctoritate promulgentur; 
vel saltem eas esse obligatorias tan- 
tum in casu particulari proposito, 
et quoad personas, quae casum pro- 
posuerunt. Bonacina, qui inter ul- 
timos recensetur ait in suo tracta- 
tu de legibus Disp. 1. quaest. 1. 
puncto 8 n. 4 « Dubium est quam 
» vim habeant declarationes illustris- 
» simorum Cardinalium: utrum vi- 
» delicet vim legis habeant et obli- 
» gent tamquam leges; an potius 
» censeantur tantummodo interpre- 
» lationes, et probent solum tam- 
» quam opiniones sapientissimorum 
» patrum et doctorum. Respondent 
» aliqui doctores declarationes illu- 
» strissimorum Cardinalium vim le- 
» gis habere. . . . Ego vero. ... 
» censeo vim legis non habere, an- 
» tequam sufficienter proponantur et 
» publicentur. » - 

Etiam S. Ligorius, nunc Eccle- 
siae Doctor, ait Lib. 1. n. 100. 
« An declarationes s. Congregatio- 
» nis Cardinalium vim legis habeant? 
» Nulli dubium, quod pro casibus 
» particularibus, pro quibus fiunt, 
» obligant ut leges. . . . Dubium 
» est an obligent pro casibus simi- 
» libus? Duplex est sententia utra- 
» que probabilis , ut recte dicunt 
» Salmaticenses. . . . Prima senten- 
» tia asserit quod tales declaratio- 

» nes si sint munitae sigillo et sub- 
» scriptione Emi. ‘Cardinalis Prae- 
» fecti, robur habent obligandi 
» omnes. . .. Nec obstat non esse 
» promulgatas. . . . Secunda vero 
» sententia dicit, quod licet tales 
» declarationes magni sint ponderis, 
» non obligant tamen universe, nisi 
» non solum Papa consulto et man- 
» dante editae, sed etiam eius man- 
» dato speciali solemniter promul- 
» gatae pro tota Ecclesia, ita prae- 
» cipiat Pontifex ab omnibus illas 
» observari (4). » 

Ad evincendam improbabilem 
opinionem illam quae vim legis uni- 
versalis denegat declarationibus S. 
C. C. promulgatione carentibus du- 
plici uti possumus argumento. 

4. Demonstrando nempe pro- 
mulgationem ad legis essentiam non 
pertinere. 

2. Legum dubiarum declaratio- 
nes improprie dici novas leges, 
quae ut obligent promulgationis 
minime indigent. 

Et relate ad primam demon- 
strationem etsi adsint auctores, ut 
Suarez de Legibus lib. 1 cap. n.1. 
et 3, qui autumant ad legis essen- 
tiam pertinere promulgationem ; 
non desunt alii qui contrarium re- 
tinent. Ast si promulgatio ad essen- 
tiam legis stricte pertineret, res non 

esset inter auctores controversa. 
Nam quidquid ad essentiam alicu- 
ius rei pertinet semper est ne- 
cessarium ad hoc, ut res illa existat; 
Fagnanus ad Caput. Quoniam de 
Constitutionibus n. 51 quoad legis 
publicationem ait « ibi » Nova Con- 
» stitutio quamvis ante publicatio- 
» nem non liget ignorantes, saltem 
» respectu poenae, valet tamen et 
ə ligat eos qui illius habent noti- 
» tiam; ut videtur textus in capi- 
» te 1 de concessione praebendae, 
libro 6. Et videtur communis tra- 
» ditio, ut patet ex allegatis per 
> Felinum. . . . Quandoquidem se- 
» cundum Federicum de Senis. . , 
» ne nova quidem lex seu Consti- 
» tutio requirit. ad sui essentiam 
» publicationem; sed tantum ad ef- 
» fectum ut liget ignorantes: et se- 
» quitur Abbas, Consilio 5, in prin- 
» cipio libri 2. » 

Sedes Apostolica hanc opinio- 
nem aperte suam facit. Idque eve- 
nit quoad illas pontificias Constitu- 
tiones ,, quae regulae Cancellariae 
vocantur; quas edit, aliquid immu- 
tando vel addendo, unusquisque 
Pontifex, proximo die post assum- 
ptum Summum Pontificatum , ad 
suum usque obitum duraturas. Ve- 
hementer ab antiquis Canonistis di- 
sputatum fuit, an ante promulga- 


(1) Sanctus Lígorius adhue recensendus foret inter scriptores qui utramqne sententiam 
habent tamquam probabilem, nisi in elencho quaestionum reformatarum serie gecunda sio 
scripta: adduntur aliae recentes retractationes opinionum, quae in praecedente editione 
recensentur sanctus Doctor sic se correxisset: Addendum tamen est quod hutusmodi de 
clarationes, quae iam in Ecclesia universaliter divulg atae, et facto sie promulgatae 
fuerint usu plurium, vel relatione auctorum eommuniter ipsas referentéum, hae satis 


omnes fideles adstringu nt. 

tionem, et a quo tempore obliga- 
re incipiant. « Alii. dixerunt a die 
» publicationis; (Riganti ad proe- 
» mium n. 37 et 88) alii a die ea- 
» rum editionis seu compositionis; 
»alii vero a die assumptionis ad 
» Pontificatum. . . . Hodie vero. . . 
» cerium est, quod regulae statim 
> usque a crastino assumptionis ad 
> Pontificatus apicem ligare inci- 
» piunt, licet non sint adhuc pro- 
» mulgatae.» Quae voces licet non- 
dum publicatae additae fuerunt pri- 
mum ab Urbano VIII ad praedictam 
tollendam controversiam. Regulae 
Cancellariae aequiparantur veris le- 
gibus; nam, excepta circumstantia, 
quod cessent per mortem Pontifi- 
cis, in reliquis eamdem habent ef- 
ficaciam, ac caeterae leges, fatenti- 
bus omnibus cum Riganti ad proe- 
mium n. 26 quod « Huiusmodi con- 
stitutiones et regulae vim legis ha- 
bent » et in particulari certum est 
eas esse universaliter obligatorias. 
Quapropter si promulgatio esset ne- 
cessaria et de essentia, ut leges obli- 
gent, necessaria quoque foret ut 
regulae Cancellariae obligarent. 
Relate ad secundam demonstra- 
tionem dicimus concedi non posse 
quod declaratio legis dubiae, stricte 
loquendo, nova sit lex. Etenim lex 
nil aliud esse deprehenditur quam 
actus praecipiendi, seu actus volun- 
tatis; quo superior vult ut subditi sui 
taliter agere teneantur sub culpa vel 
saltem sub poena. Sed qui legem 
declarat dubiam, sit idem ipse le- 
gislator vel alius, nullimode actum 

praecipiendi elicit. Nam legislator 
qui suam declarat legem dubiam, 
emittit testimonium de sensu in quo 
ipse verba legis intellexit: quod te- 
stimonium omnino praeceptum dici 
nequit. Quando autem alius quili- 
bet dubiam declarat legem, elicit 
merum actum intellectus, quo iu- 
dicat talem esse verum verborum 
sensum, quae in aliqua lege dubia 
reperiuntur. 

His non obstantibus concedi pot- 
est legis dubiae declarationes ap- 


pellari novas leges in sensu lato 


tamen et improprio; idest in eo 
sensu quod declarationes istae igno- 
rantiam tollant, qua excusabantur 
subditi a legis dubiae observatione. 
Quippe lex, utpote dubia non obli- 
gat sub culpa, quia ignorabatur an 
revera in tali sensu existeret. Ideo- 
que declaratio dicitur vim legis ha- 
bere, non quatenus sit nova lex, 
sed quia facit ut lex dubia, cuius 
efficacia, ex parte suspendebatur, iam 
totam suam exerat efficaciam. Ergo 
legis dubiae declarationes proprio 
sensu novae leges dici nequeuut. 
Quod autem declarationes huius- 
modi obligent absque promulgatione, 
facile evincitur. Exigit enim bonum 
commune et recta communitatis gu- 
bernatio ut legislator legum du- 
biarum sensum declarare possit, 
quia, ait Suarez, Interpretatio haec 
saepe est necessaria ad bonum com- 
mune; et eiusmodi declarationes il- 


lico reddere obligatorias. Quod du- 


biae leges declarari debeant innuit 
Suarex de legibus lib. 6, cap. 1.n.5. 

» ibi » Nam haec est humana con- 
» ditio ut vix possit homo tam per- 
» spicuis verbis sensum suum ex- 
» plicare, quin ambiguitates et du- 
» bia nascantur; praesertim quia lex 
» humana loquitur breviter et in 
» generali; et in applicatione ad 
» varios casus in particulari oriun- 
» tur frequenter dubia. » Sed lex 
dubia neque ad poenam neque 
ad culpam obligat; ideoque conti- 
nuo controverteretur an actus ge- 
sti contra eamdem legem validi vel 
irriti fuerint : ex quo etiam per- 
petuae lites recurrerent. 

Quod autem legislator habeat a 
Deo et a iure naturali potestatem 
reddendi obligatorias huiusmodi de- 
clarationes, absque promulgatione, 
colligi potest ex detrimentis et in- 
commodis, quae communitati obve- 
nirent contrarium admittendo. Ex 
dictis enim lex dubia declarari de- 
bet; ast si legislator eiusmodi de- 
clarationes reddere universaliter 
obligatorias nequiret, nisi per pro- 


mulgationem , obstringeretur tot- 


Constitutiones solemniter promul- 
gare ad diluenda illa dubia, quot 
essent leges interpretatione indi- 
gentes. Et onus importabile fieret, 
si Romani Pontifices deberent omnes 
legum dubiarum interpretationes, 
per totitem Pontificias Bullas so- 
lemniter publicare. Perpendatur 
. tantummodo quot intervenerint de- 
clarationes quoad Tridentina decre- 
ta recte intelligenda; et ingentem 
difficultatem quivis videbit in re- 
gimine ecclesiae orituram. 

Acta Tom, X, fasc. CXVIII. 

Verumtamen admissá hypothesi 
quod legislator legum dubiarum de- 
clarationes reddere valeat obligato- 
rias, absque promulgatione, omnibus 
incommodis facile occurritur. Etiam 
antiqui Imperatores coetum iuris 
peritorum constituerunt,ceu R. Pon- 
tifices coetum Cardinalium S. C. 
Congregationem constituentium de- 
putaverunt. Et responsa prudentum 
seu iurisconsultorum, quos ad de- 
clarandum legum sensum constitue- 
rant, vim legis universalis habebant, 
quoniam iudicibus ab eisdem re- 
cedere vetitum erat; et tamen non 
promulgabantur; sed eorum notitia : 
paulatim acquirebatur; quae divul- 
gatio sufficiens erat ad tollendas 
lites et determinandum legum sen- 
sum. 

Hunc effectum obtinent hodie 
S. C. Congregationis resolutiones, 
quamvis non promulgatae: has enim 
paulatim cognoscunt canonistae et 
theologi; et in suis libris referunt. 
Et iam innumerae sunt dubitatio- 
nes et lites quae iamdudum moveri 
desierunt, eo quod a S. C. C. deci- 
sae fuerunt; et eiusmodi decisiones 
per scripta et citationes doctorum 
fide dignorum, fuerunt ita divul- 
gatae, ut de earum authenticitate 
rationabiliter dubitari nequeat. Et 
sic Summus Pontifex intentum finem 
sufficienter attingit, removendi nem- 
pe dubia et lites circa ecclesiasti- 
carum legum sensum. 

Refutata ergo contraria senten- 
tia, nobis, candide fatemur, semper 
arrisit opinio illa, quae tuetur Sa- 
82 

crae Congregationis Concilii decla- 
rationibus , etsi non promulgatis, 
inesse vim legis universalis, dum- 
modo constet eas esse authenti- 
cas (41). Et re quidem vera relatum 
iam est quod S. Pius V Sedi Apo- 
stolicae reservaverit facultatem in- 
terpretandi Concilium Tridentinum; 
quam deinde facultatem per Si- 
xtum V eidem Congregationi im- 
pertitam fuisse constat. Ex qua re 
fit quod Congregatio haec non suá, 
sed Pontificià utatur auctoritate in 
his decretis interpretandis. 

In /. 1. Cod.de veter. iur. enucl. 
formalis prostat textus, qui ad rem 
nobis facere videtur, nostramque 
firmare sententiam ex comparatio- 
ne legis Ecclesiae cum civili lege. 
In ea Iustinianus prohibet ne ad 
suum Codicem edantur commen- 
taria; ceu Pius IV ea facere pro- 
hibuit ad Tridentini decreta. Im- 
perator autem dieit prudentibus iu- 
risperitis interpretandarum legum 
auctoritatem sacratissimos Principes 
tribuisse; quemadmodum illam au- 
ctoritatem tradidit S. C. Congre- 

gationi Sixtus V. Demum declarat 
Imperator prudentum (2) interpre- 
tationes habere legis auctoritatem, 
tamquam si eorum studia ex prin- 
cipalibus Constitutionibus profecta 
et a nostro divino fuerint ore per- 
fusa: quia merito omnia nostra fa- 
cimus, quibus auctoritatem imper- 
timur. Pariter cum Pontifex sit ori- 
go et causa auctoritatis S. Gongre- 
gationis, quae eius nomine agit, de- 
bet etiam esse causa interpretatio- 
num ab ea editarum. 

Neque obliviscendum praeterea 
Sixtum V. Congregationi Concilii 
facultatem concedere Tridentinum 
interpretandi, adiectis verbis, Nobis 
tamen consultis. Quae verba non 
recurrunt eum magistri ant iudi- 
ces interpretantur canones. Ergo 
dicendum manet: ideo R. Pontifi- 
cem voluisse prius se consuli a 
Congregatione ut illius declaratio- 
nes maiorem acciperent firmitatem 
ex Pontificià consultatione, et ius 
constituerent quod omnes obliga- 


ret. 


Ex ipsa pluries citata constitu- 


(1) Ad probandam authenticitatem declarationum quaerunt nonnulli easdem produoi de- 


beri cum subscriptione Secretarii et consueto sigillo; sed sufficere videtur, ex opinione plu- 
rlum, pro certioranda eiusmodi authenticitate, si auctores plures et omnino flde digni te- 
stentur se eas excripsisse ex regesto authentico, neo ullae adsint círoumstantiae quae illas 
sugpectes reddant. Quapropter Fagnanus ad Caput Quon:am de Constitutionibus n. 59 ait: 
Quinimo, ut inquit Salas... recte facit. Tudem, qui declarationes S. Congregationis, 
quas invenerit apud aliquem probatum auctorem, ut veras habuerit et sequatur, etiamas 
nec a parte allegentur nec producantur, adiiciens in foro conscientiae teneri unumquem- 
que eas sequi si de illis sufficientem notitiam habuerit... 

(2) Hesponsa prudentum sunt sententiae et opiniones eorum, quibus permissum 
erat de ture respondere. Nam antiquitus constitutum erat ut essent. qui iura publice 
snterpretarentur, quibus a Caesare ius respondendi datum est, qui iuris consulti ap- 
pellabantur; quorum omnium sententiae et opiniones eom auctoritatem tenebant, ut 
sudici recedere a responsis eorum non liceret, ut est. constitutum. Institutionum l. 1. 
tit. 2 $. 8.» 

tione aliud colligitur argumentum 
— favore "opinionis, quam sequimur. 
Namque in eadem loquitur Ponti- 
fex primo de auctoritate interpre- 
tandi dubia quoad fidei dogmata, 
quam sibi reservat; agit deinde de 
auctoritate interpretandi dubia,quae 
respiciunt morum reformationem, 
disciplinam et ecclesiastica iudicia: 
Et hanc auctoritatem S. Congrega- 
tioni concessit; ast auctoritas quam 
in primo casu Pontifex sibi reser- 
vavit est Apostolica et ius consti- 
tuit quoad omnes. Ergo etiam 
auctoritas interpretandi, quam in 
secundo casu Papa tribuit S. Con- 
gregationi, est Apostolica, et ius con- 
stituere debet quod omnes obstrin- 
gat. Idque magis roboratur animad- 


vertendo quod exceptio Apostoli- 


cae auctoritatis interpretandi dubia 
ad fidem pertinentia, quam Pon- 
tifex sibi reservat, declarat regulam 
secundae auctoritatis interpretandi 
dubia ad reformationem spectantia, 
quam tribuit Congregationi, esse 
Similiter intelligendam de Auctori- 
tate Apostolica. Nam ad naturam 
exceplionis pertinet ut eximat sea 
genere, et declaret praedicta gene- 
ris esse debere eiusdem qualitatis 
cum exceptione; alias exceptio non 
esset de regula, et esset illusoria. 
Observandum quoque venit quod tum 
in Constitutione Sixti V tum in 
aliis Apostolicis litteris S. C. Con- 
gregatio dicitur praeposita decre- 
tis Tridentini interpretandis et exe- 
quendis. Ast auctoritas exequendi 
concipi nequit absque necessitate 

parendi quoad omnes; quod colli- 
gitur etiam ex Constitutione Pii IV 
a qua tribuitur Congregationi, pro 
Concilii executione, amplissima au- 
ctoritas procedendi poenis et cen- 
suris ecclesiasticis etiam usque ad 
officiorum privationem. Ergo etiam 
auctoritas interpretandi inducere. 
debet quoad omnes necessitatem pa- 
rendi; quia utrumque ius tum in- 
terpretandi, tum exequendi ab eo- 
dem fonte Apostolicae potestatis 
manavit: et quia quae procedunt a 
pari potentia et virtute sunt unius 
effectus. 

Insuper quod Cardinalium au- 
cioritas censeri debeat Apostolica 
in dubiis et causis decidendis, de- 
duci potest tum ex veteri, tum novo 
testamento ut' ait. Innocentius in 
cap. Per venerabilem: exponens ver- ` 
ba illa Deuteronomii: « Si difficile 
et ambiguum apud te iudicium esse 
perspexeris inter sanguinem et san- 
guinem, causam et causam, lepram 
et lepram, et iudicum intra portas 
(uas videris verba variari, venies 
ad Sacerdotes Levitici generis, et 
ad iudicem, qui fuerit illo tempore; 
qui iudicabunt tibi iudicii verita- 
tem, et facies quaecumque dixerint, 
qui praesunt loco, quem elegerit Do- 
minus... . sequerisque eorum sen- 
tentiam: sic ait: Sunt autem Sacer- 
dotes Levitici generis fratres no- . 
stri, qui nobis iure Levitico in exe- 
cutione Sacerdotalis officii. coadiu- 
tores existunt. Quae verba intelli- 
genda esse de Cardinalium minime 
vero de Episcoporum auctoritate 

praeter Canonistas quamplures, erui 
quoque ex Epistola decretali Eu- 
genii IV ad Archiepiscopum Gan- 
tuariensem. 
. Tunc enim verificantur simulta- 
nea illa verba Deuteronomii: Ipsi, 
idest Summus Pontifex, et eius 
fratres Cardinales, seu Cardinales 
ab ipso auctoritatem habentes, iu- 
dicabunt tibi iudicii veritatem. Eo- 
rum autem decisioni necessario pa- 
rendum esse aperte demonstrant 
verba sequentia: et facies quaecum- 
que dixerint, sequerisque eorum 
sententiam etc. Ideoque Congrega- 
tiones Cardinalium , quas Summi 
Pontifices, et praesertim Sixtus V. 
instituerunt ad causarum difficulta- 
tes ipsius Pontificis auctoritate co- 
gnoscendas et definiendas, sunt tam- 
quam filiae consistorii ab eo veluti 
fonte promanantes (1). - 
Animadversione quoque dignum 
videtur quod declaratio legis ab eo 
facta, qui a principe seu legis con- 
ditore ius habet legem interpre- 
tandi, essentialiter non differt a lege 
declarata. Ergo eandem auctoritatem 
et obligandi vim habet quam ipsa 
lex. Nam qui declarat novum ius 
non inducit, sed tantum detegit, 
quod prius latebat (2). 


APPENDIX IlI, 


Ex litteris citatis Gregomi XIV, 
s. Congr. Concilii auctoritatem ha- 
bet scribendi nomine Pontificis; ergo 
dubitari nequit quod eius rescripta 
censeantur Papalia et Apostolica. 
Et confirmat constans praxis asser- 
tum: nam teste Garcia de Benefi- 
ciis, tomo 1. in praefatione, S. C. 
Congregatio sic rescripsit cuidam 
Abbatissae Messanensi: eadem ratio 
habenda est in his quae scribuntur 
a Cardinalibus S. C. Concilii Tri- 
dentini, nomine ipsius Congregatio- 
nis, ac si a Papa scripta essent. 

Argumentis adductis consonat, 
quod s. Congregationis rescripta 
appellari consueverunt declaratio- 
nes, resolutiones, decisiones. 

Declarare autem nihil aliud est, 


*quam aperire seu manifestare su- 


per aliqua lege seu constitutione 
intellectum sive sensum, quem ha- 
buit Princeps tempore editionis le- 
gis, quando scilicet lex est obscura 
vel erratur in eius Intellectu. 
Similiter resolvere nihil aliud 
est quam ambiguitatem explicare, 
seu enodare; unde legis obscuritas 
appellatur nodosa, idest involuta. 
‘Idem decidere cum proprie idem 
sit ac abscindere, seu succidere per 
translationem significat rem dubiam 


(1) Et sicuti gol non solum ipse lucet, verum etiam stellis impertitur lumen; quo et 
coelum ornant et illuminant universum orbem; sic Summum Pontificem non suis decretis 
tantummodo Ecolesiam per seipsum docere et moderari; verum etiam ita Cardinales sua 
um auctoritate fulcire; tum potestate augere, ut sociatis laboribus facile omnes dificulta- 


tum nodos dissolvant. 


A 


(2) Similitudo, qua Iurisconsulti utuntur ad PRETE declarationis naturam, rem 
confirmat nostram. Eiusmodi similitudinem deducunt a nucleo, qui in nuce clauditur, ea- 
que confracta enucleatur. Enucleare ergo est quasi nucleum alicuius rei eruere: et quia 
alex cum explicatur, eius perplexitas et dubietas instar nucis frangitur, enulceari dieitur. 


b 

dirimere; nam cum lex declaratur, 
quasi certum a dubio secernitur, 
et obscurum subiicitur. 

Eruitur ergo ex relatis rescri- 
bendi formulis declarationes s. Con- 
gregationis Concilii, auctoritate Apo- 
stolicà editas, nil aliud esse essen- 
tialiter, quam decreta ipsa Triden- 
tini ex se obscura ac dubia, male 
ab aliquibus intellecta, explicatione 
dilucidata et clarificata; hinc neces- 


. sario sequitur ut obligandi vim ha- 


beant decreta ipsa declarata. 

Advertunt tamen auctores non- 
nulli quod ut constitutio obliget 
sub mortali, debeat praecipere aut 
prohibere; verum s. Congregationis 
C. declarationes nil praecipiunt aut 
prohibent, sed tantum siguificant 
quod agere oporteat. Cui animad- 
versioni respondetur; satis est ut 
praecipiant aut. vetent decreta ipsa 
Tridentini, cui declarationes eaedem 
insunt; nam qualitates omnes legis 
declaratae censentur inesse illius 
declarationi; etenim obligatio ad cul- 
pam et poenam oritur ex lege de- 
clarata, non ex declarante ut innuit 
Vitalin. in Clem. unica n. 7.de im- 
mun. Ecclesiae. 

Adversus eiusmodi doctrinam ali- 
quis obiicit: absurdum esse assen- 
sum praebere declarationibus S. C. 
Concilii, quae saepe contradictoriae 
sunt. Àd hoc respondetur nos non 
egisse de decisionibus factum ali- 
quod respicienttbus, quas s. Con- 
gregatio saepe edit, quasque mutat 
et retractat ex novis documentis et 
informationibus; sed egisse de de- 

cisionibus, quibus Tridentinorum 
sensus declaratur. Et quoad istas 
ait Fagnanus ad Caput quoniam de 
Constitutionibus n. 56 « falsam et. 
» commentitiam esse hanc multi- 
» plicem declarationum repugnan- 
» tiam: quandoquidem spatio quin- 
» decim fere annorum quo fuimus: 
» s. Congregationibus a Secretis , 
» nunquam contigit ut Congregatio. 
» ex deliberatione retractaverit ul-. 
lam resolutionem prius editam. 
Nec anteactis temporibus in scri- 
pturis et libris publicis usquam 
reperi, eam ex proposito reces- 
» sisse a decisis, nisi in duobus 
» casibus. » Quod si in his decla- 
rationibus nonnullae adesse contra- 
dictoriae videantur ; advertendum 
est saepe deprehendi, eas non 
esse tales si factorum diversitas et 
circumstantiae sedulo expendantur. 
Sin autem conciliari ullimode pos- 
sint, posteriores derogant prioribus, 
et subditi successive tenentur utri- 
que obedire resolutioni .contradi- 
ctoriae; quoniam exigit bonum com- 
mune ut legitima auctoritas possit 
decidere et quidem obligatoria de- 
cisione, quomodo in praxi subditi 
se gerere debeant. Etiam leges mul- 
tae sibi contrariae reperiuntur; nec 
tamen inferri potest eas virtute obli- 
gandi carere, cum debeant invicem 
conciliari si congrue id fieri possit; ^ 
alioquin posterior priori derogat. 
Quapropter ad conclusionem pro- 
perantes nobis colligere posse vi~ 
detur tum ex refutatione contrariae: 
sententiae, tum ex adductis favore: 

testimoniis et argumentis firmam 
manere thesim nostram quae sic 
concipi potest. Universaliter obligant 
declarationés s. Congregationis Con- 
cilii, etsi non promulgatae, dum- 
modo de ipsis certo constet; ita ut 
sine gravi culpa post haberi nequeant. 
Quam doctrinam evidens est defen- 
di abauctoribus magni nominis non 
tamquam meram et liberam opi- 
nionem, sed tamquam obligatoriam 
et omnino in praxi sequendam ita 
ut opinio contraria neque probabi- 
lis sit; quod a Prospero Lamberti- 
ni (dein Benedict. XIV) instit. 10 
n. 6 confirmatur « Neque illae ex- 
» cusationig causae admittuntur... 
» nempe s. Congregationis Decre- 
» tis legem minime induci et sine 
» culpa violari, cum promulgari 
» non consueverint. Nam cum lex 
» aliqua iam palam innotuit, neces- 
» se non est ut eodem pacto reli- 
» quae sanctiones publice dirigen- 
» tur, quibus eadem lex magis de- 
» claratur. Cum vero illam legem 
» indicant, qui non modo auctori- 
» tate praediti sunt, sed etiam soli 
» possunt Tridentinum Concilium 
» explicare ideo utrumque forum 
»iure complectitur. Item superva- 
» caneum est ad eam rationem con- 
» fugere, huiusmodi decreta ad il- 
» los solum pertinere, pro quibus 
» constituta sunt. » 

Neque auctoritas Monacelli in 
themate omittenda est: quem diu 
versatum fuisse in Romana Curia 
ait Lambertinius. Ipse in suo For- 
mulario legali part. 2 tit. 16 for- 

mula 2 n. 18 de s. Congregatione 
Concilii sic loquitur: « Ad quam 
» privative pertinet ius Concilium 
» interpretandi et obligandi subdi- 
» tos Ecclesiae ad observantiam sua- 
» rum declarationum in utroque 
» foro: quia cum fiant auctoritate a 
» Papa Cardinalibus tradita .inter- 
» pretandi Concilium. ... eorum 
» decreta non differunt a lege de- 
» clarata. . . . et ideo non sunt no- 
» vae leges, sed ipsae leges Con- 
» cilii, prius obscurae et dubiae aut 
» male intellectae. 

Confirmatur id etiam auctori- 
tate s. Rotae: « Rota Romana, in- 
» quit Zamboni Supplemento prae- 
» fationis pag. 97, S. Congregatio- 
» nis Concilii declarationes, absque 
» ulla oppositione vel ambiguitate 
» reverenter recipit alque omni- 
» mode observat; et etiam ipsas 
» suas decisiones reiicit, quando in 
» contrarium adsunt declarationes 
» s. Congregationis. » 

Ultimi instar argumenti adduci- 
» mus auctoritatem Summi Pontificis 
ipsius. Tridentinum Sess. 23 cap. 7 
Episcopo sacras ordinationes factu- 
ro iniungit ut « Ordinandorum ge- 
nus, personam, aetatem, institutio- 
nem, mores doctrinam , et fidem 
diligenter investiget et examinet » 
Orta hinc controversia an ex obli- 
gatione examinandi ordinandorum 
genus sequeretur posse aut debere 
Episcopum ordinandis, a iudaica vel 
haeretica stirpe oriundis, ordinatio- 
nem denegare. Declaravit S. C. 
Concilii , ceu refert Clemens VIII 


k 

in sua Constit. Cum ex iniuncto, 
« Quod Episcopus. . .eos qui origi- 
ginem a ludaeis ducunt, quique ab 
haereticis descendunt, per paternam 
lineam, nimirum ultra secundum 
et per maternam ultra primum gra- 
dum, ab ordinatione excludere mi- 
nime deberet. » Non obstante illa 
s. Congregationis. decisione, Pacen- 
sis Episcopus eos, qui a ludaeis vel 
haereticis originem trahebant, or- 
dinare renuebat. Eum s. Congrega- 
tionis nomine litteris commonuit 
Cardinalis Matheius de praefata de- 
claratione, et ut eidem declarationi 
suam agendi rationem accomodaret. 
Eumrenuentem severe redarguit Cle- 
mens VIII, dicta Constit. Cum ex 
éniun. in qua sic se habet: « Tu 
nihilominus litteris et Ordinationi 
Congregationis huiusmodi, quod qui- 
dem moleste tulimus, adhuc mini- 
me paruisti. Proinde nos. . . Fra- 
ternitati tuae, per praesentes, in 
virtute sanctae obedientiae, ac sub in- 

dignationis nostrae, aliisque arbi- 
trii nostri poenis districte praecipi- 
mus et mandamus, ut iuxta dictae 
Congregationis sententiam. . . . su- 
pradictas personas quoscumque ab 
haereticis per paternam lineam ul- 
tra secundum, et per maternam ul- 
tra primum gradum vel a iudaeis 
originem trahentes... a sacris ordini- 
bus, in posterum minime excludas. » 

Sane si declarationes fuissent 
dumtaxat doctrinales, et vim obli- 
gandi non habuissent, Episcopus iste 
neque corrigi neque puniri pote-- 
rat. Nam in hypothesi quod eum 
declaratio non ligaret, neque a Trì- 
dentino decreto ligabatur utpote 
dubio et controverso. Attamen 
s. Congregatio eum commonuit, 
et summus Pontifex eum acriter 
corripuit poenas minatus nisi obe- 
diret: ergo tamquam omnino cere 
tum habitum est obligatoriam fuisse 
declarationem , etsi, more legum, 
non promulgatam. 

Die 15 Decembris 1877 


Per summaria precum 


Reverendissimus Episcopus M. literis S. C. Congregationi 
datis die 30 Aprilis volventis anni, quae sequuntur exposuit: 
» l. In Sabaudia haud in praxim deducta est Bulla Def mise- 
» ratione felic. record. PP. Benedicti XIV. Vi huiusce Con- ' 
» sütutionis, nefas est coniugibus novas inire nuptias nisi 
» post duas conformes sententias in duabus dioecesibus latas 
» de impotentia relativa et perpetua. Petitur an tolerari pos- 
» sit consuetudo permittendi novas nuptias post unam sen- 
» tentiam, an vero necesse sit praedictae constitutioni sim- 
» pliciter stare? 2. Lex civilis gallica non agnoscit impedi- 
» mentum impotentiae, ita quod mulier, quae vult Ecclesiae 
» legi obtemperare atque discedit a viro, vi auctoritatis pu- 
» blicae cogatur permanere in domo viri. Unde petitur quae- 
» nam esse debeat agendi ratio Episcopi, Parochi et Con- 
> fessarii erga impotentes, qui non separantur ab invicem. » 


Disceptatio synoptica 


EA QUAE CONSUETUDINI FAVENT. Ad primum igitur, quod 
spectat dubium, consuetudo, quae in Sabaudia contra bene- 
dictinam constitutionem |. iamdiu inolevit, toleranda videtur. 
Neminem etenim fugit consuetudini tantam esse vim, ut ipsa 
quamcumque humanam legem destruere valeat cap. ult. de con- 
suet. Quod si haec de longaeva consuetudine suis numeris 
absoluta diei queit, a fortiori dicendum est de consuetudine 
immemorabili, quaeque ex se sola habet vim supremae legis 
et potestatis ut notat Trobat. de effect. immemorab. quaest. 12 

art. ult. num. 162. Gratian. discept. forens cap. 572 num. 11 
Rota decis. 29 num. 1 et seqq. part. T rec. adeo ut illam 
pro se habens dicatur habere totum id quod ex iustitia, vel 
gratia potest concedere vel imperator, vel summus Pontifex 
ad notata per Buld. in leg. De quibus ff. de reg. tur Gratian. 
loc. cit. cap. 378 num. 19 Rota decis. 393 num. 4 et 5 
part. 19 recent. Atqui in facto est consuetudinem, de qua 
agitur immemorabilem esse; siquidem de eius origine nullum 
extat vestigium et ipsius Constitutionis publicationem longe 
exsuperat. Ergo sustinenda videretur. 

Neque dicatur consuetudinem hanc abolitam fuisse ab 
eomet Pontifice in recitata Constitutione prouti facile patet 
ex &. 46 — ibi - « Demum volumus, ac decernimus praesen- 
» tes literas semper firmas, validas, et efficaces existere . . ,. 
» Non obstantibus praemissis, ac constitutionibus, et ordina- 
> tionibus apostolicis necnon quibusvis etiam iuramento, con- 
» finnatione apostolica vel quavis firmitate alia roboratis sta- 
> tutis et consuetudinibus . . . > Siquidem primo refert Epi- 
scopus ipsam Constitutionem in actu numquam fuisse tradu- 
ctam. Atque tradunt Doctores, decennii lapsum satis esse ad 
praescribendam legem, statutum, aut constitutionem, quae non 
fuerit ab initio recepta Cephal. cons. 130 lib. 1, Suarez de ` 
Leg. lib. 5 cap. wlt. secundo quia a publicatione praedictae 
Constitutionis, a die nempe 18 Maii 1743 plusquain centum 
anni effluxi sunt. Iamvero scitum in iure est centenariam ae- 
quiparari immemorabili ipsamque apostolicum inducere bene- 
placitum iuxta Rota decis. 624 num. 8 coram  Olivatio 
> ibi — « Spatio enim centenariae, cursuque aetatis tam pro- 
» lixo . . . Beneplacitum Apostolicum inducitur, et interces- 
-> sisse praesumi debet, quamvis non probatum. » Omnibus 
igitur rite perspectis concludendum videtur quod consuetudo 
in themate non modo toleranda, sed et pro lege esset ha- 
benda. 

EA QUAE CONTRA CONSUETUDINEM PROSTANT. Ex adverso 
vero perpendendum est, quod lex de duplici sententia confor- 
mi super dissolutione matrimonii dirimenti impedimento initi, 


/ 

a Benedictina Constitutione primum invecta fuit, proindeque 
in hoc articulo immemorabilis consuetudo neutiquam dari aut 
allegari valet. Revera impossibile est immemorabilem existere 
potuisse antequam recitatae Constitutionis dispositio superve- 
niret, quia cum eo tempore istiusmodi lex nondum in orbe 
catholico fuisset introducta, non intelligitur quomodo nasci 
potuerit consuetudo, seu praescriptio super ea; quod enim na- 
tum non est praescribi nequit, nec valet immemorabilis alle- 
gari quoad ea quae superveniunt de novo, ut tradit Rota co- 
ram Puteo decis. 150 num. 2 vers. immo lib. 1. in cor- 
rectis, et coram Bicchio decis 386 num. 32. 

Multoque minus immemorabilis desumi posset a publica- 
tione ipsiusmet Constitutionis, quia dato initio non amplius 
datur immemorabilis, sed solum centenaria. Ista autem nec 
minus valet allegari primo propter ipsius irrationabilitatem. 
Huiusmodi enim diiudicandae sunt consuetudines, quae ten- 
dunt, ut eos ipsos abusus iterum gignant ad quos compescen- 
dos lata lex fuit. Audiatur sane De- Angelis in neoterico opere 
Praelection. Iuris Canon. tom. 1. tit. 4 num. 12 -ibi= 
Nam si praeexistens consuetudo, abolita est ut corruptela 
vel in futurum enascens .consuetudo, abusibus det locum 
vel iisdem, vel aliis, propter quos abolita fuit tum pro- 
fecto inolesccre nequit; equidem propter defectum rationa- 
bilitatis, quae prima est, et essentialis praerogativa con- 
suetudinis. » Atqui Constitutionem Benedictinam ad abusus 
compescendos edita fuisse vix S. l. legenti patet — ibi - « Ad 
» commissum pastoralis officii munus pertinere dignoscimus sub- 
» nascentes ex infernalis hostis astutia, et hominum malitia 
» abusus quibus et animarum saluti pernicies, et Sacramentis 
ecclesiae iniuria infertur, radicitus evellere . . . » Ergo nul- 
limode ipsa valet allegari. Eo vel fortius secundo quia de- 
cretum irritans quo ipsa extat munita adeo irritat omnem 
contrarium actum, ut non permittat ullo tempore aliquam 
inchoari posse consuetudinem, vel praescriptionem etiam cen- 
tenariam, ut communiter affirmant Card. De Luca de Tù- 
risdict. disc. 93 num. ? el 8, Pignat. cons. 134 num. 16 

tom. 1, Garz. de Benef. par. 5 cap. 4 num 179 et seq., 
Rota decis 317 num. 12 et seqq. part. 16,et decis 22 num. 18 
et decis 192 part. 18 rec. Per huiusmodi enim decretum 
Pontifex non modo existentes immemorabiles destruit, Piton. 
Discept: Eccl. 22 n. 16 verum etiam consuetudini futurae 
resistere vult, eamque abrogare, Rot. coram Celso decis. 200 
num. 6 coram Merlino, decis. 814 num. 6, in Rec. de- 
cis 574 num. 27 parte 4 tom. 3, et decis 217 num. 6 
part. 7. Iamvero praefatam constitutionem decreto irritanti 
esse munitam patet prae ceteris ex $. 16 ubi legitur: « su- 
» blata eis (iudicibus ordinariis et delegatis etc.) et eorum 
> cuilibet quavis aliter iudicandi, et interpretandi facultate et 
» auctoritate, ubique iudicari, et definiri debere, ac irritum, et 
» inane, si secus super his a quodam, quavis auctoritate scien- 
» ler vel ignoranter contigerit attentari. » Hisce igitur bre- 
viter attentis perfacile evinci videtur quod consuetudo in the- 
mate veluti abusus et iuris corruptela esset abroganda, et 
Constitutio Dei Miseratione in actu modo traducenda. 

Ad secundum dubium descendens certum est, ex communi 
Canonistarum et Theologorum doctrina, quod declarata ad 
iramites iuris matrimonii nullitate, haud amplius coniuges ma- 
ritalis vitae consuetudine uti valent. Quare possent remoto 
periculo peccandi simul cohabitare habentes se invicem tam- 
quam frater et soror , quemadmodum antiqui: Ecclesiae canones 
exoptarunt, cap. 4 de frigid. et maleficiat. non vero carnalem 
copulam pertentare. Hinc prolata duplici sententia conformi 
super matrimonii nullitate prae oculis habita animarum salute 
prudentiae erit parochi, confessarii, et Episcopi innocenti mu- 
leri coactae a civili lege cum praetenso viro cohabitare ea 
suggerere remedia, quae ipsi in casibus particularibus magis 
in Domino expedire iudicabunt. 

Hisce breviter delibatis remissum fuit decernere EE. PP.sa- 
pientiae et prudentiae quid propositis dubiis esset responden- 
dum. | i 

RESOLUTIO 


Sacra C. Concilii sub die 15 Decembris 1877 causam 
ponderavit et respondit: 

Ad 1. Servandam esse Constitutionem Benedicti XIV. 

Ad 2. Vivant uti frater et Soror; quod si id fieri non 
possit sine peccati periculo separentur omnino. 


Ex QUIBUS COLLIGES 


I. Consuetudinem neque dici neque allegari posse uti im- 
memorabilem quoad ea quae superveniunt de novo et in quibus 
initium datur; sed in istis ad summum allegari posse cente- 
nariam. f 

II. In themate consuetudinem haud posse censeri imme- 
morabilem; eo quod praecedere non potuerit dispositionem 
Constitutionis Benedictinae, et super ea praescriptionem in- 
ducere antequam promulgaretur in orbe catholico. 

III. Defectum rationabilitatis, quae prima est et essentialis 
praerogativa consuetudinis, efficere ut nequeat induci consue- 
tudo quae abusibus locum praebeat vel iisdem propter quos 
abolita fuit vel aliis novis quibuscumque.  - 

IV. Omnem praeter dubitationem positum esse Constitu- 
tionem Dei Miseratione latam fuisse ad radicitus evellendos 
abusus subnascentes-ex infernalis hostis astutia et hominum 
malitia; quibus et animarum saluti pernicies et sacramentis 
Ecclesiae iniuria infertur. 

V. Constitutiones pontificias, quae decreto irritanti mu- 
niuntur nedum destruere praeexistentes immemorabiles con- 
suetudines, verum etiam omnem irritare contrarium actum; 
ita ut neque inchoari permittant consuetudinem. 

VI. Constitutionem Dei miseratione decreto irritanti mu- 
niri facile deprehendi, precipue ex ipsius Constitutionis verbis 
sublata eis (iudicibus nempe ordinariis et delegatis) et eorum 
cuilibet quavis aliter iudicandi et interpretandi facultate et 
auctoritate. 

VII. Quapropter ut damnabilem abusum reiiciendam esse 
consuetudinem in themate ; qua fit ut post unam sententiam 
super impedimento impotentiae liceat partibus ad novas nu- 

ptias transire (1). 


PRAEBENDAE THEOLOGALIS 


Die 15 Decembris 1877 


Per Summaria precum. 


CoMPENDIUM Facrr. Inter supplices libellos pro Congrega- 


üone diei 5 Augusti anni 1876 fuerunt quoque preces Ca- 
nonici Theologi B. (2) simulque professoris Theologiae Dog- 
maticae in patrio Seminario. Qui ut tuta conscientia procedere 


posset a S. C. C. declarari expetivit. 

l. An gratis docere sibi opus esset Theologiam Dogmati- 
cam, ut ab onere S. Scripturae explanandae eximeretur. 

2. An in hypothesi responsi affirmativi, onus docendi gra- 
tis sese extendat ad omnes unius anni scholastici lectiones vel 
tantum ad numerum, qui aequet lectionum S. Scripturae sum- 
mam a Canonico Theologo peragendarum. 


(1) Benedictus XIV suà Constitutio- 
ne, cuius initium, Dei miseratione, voluit 
omnino protueri sanctitatem et indisso- 
lubilitatem matrimonii contra iudices 
qui temere aut inconsiderate huiusmodi 
ligaminis vincula facile infringebant. 
Quapropter praeter alias complures sole- 
mnitates ad hoc praescriptas quoad pro- 
cessum ordinandum adiecit: $. 11. « In- 
structo autem in hunc modum iudicio, 
si secunda sententia alteri conformis 


fuerit, hoc est si in secunda aeque ac 
in prima nullum atque irritum matrimo- 
nium iudicatum fuerit, et ab ea pars, 
vel Defensor pro sua conscientia non 
crediderit appellandum, vel appellatio- 
nem interpositam prosequendam minime 
censuerint, in potestate et arbitrio con- 
iugum sit novas nuptias contrahere. » 

(2) Videsis causam hanc relatam his 
in ephemeridibus Vol. IX pag. 505 et 
seqq. et appendicem pag. 510. 

3. An diebus quibus in schola lectiones tradit, loco scriptu- 
ralium lectionum, a choro dispensetur pro tota die, vel tan- 
tum ab horis quae illis scholae conveniunt. 

Sub die 2 Septembris 1876 S. Congregatio Concilii res- 
pondit : Canonicum B. teneri ad lectiones Scripturales ; 
attentis tamen peculiaribus circumstantiis indulgendum ei, 
ut abesse possit a choro diebus, quibus vacat scholae theo- 
logiae dogmaticae. 

Rescriptum huiusmodi haud arrisit Canonico B. quando- 
quidem existimaverit s. Congregationem in hanc devenisse 
sententiam, quia retinuerit ipsum stipendium recipere pro theo- 
logia dogmatica in seminario explananda. Quapropter ut ae- 
quivocum praesumptum removeret iterum quaesivit Canonicus 
ille. | 

1. An in sua esset facultate, doctrinae Benedicti XIV 
nec non variis S. C. Congregationis resolutionibus inhae- 
rendo, de Ordinarii consensu, sufficere lectionibus S. Scripturae 
lectiones Theologiae Dogmaticae, quas ipse gratis tradit Cle- 
ricis Seminarii patriae suae. 

2. Àn in casu responsi affirmativi teneatur orator adesse 
in choro totis horis, vel aliquibus tantum in diebus, quibus 
Scholae lectionibus incumbit. 

3. In casu autem responsi negativi, Orator humiliter exo- 
rat ut sibi indulgeatur posse oneri lectionis sacrae scripturae 
satisfacere per lectiones theologiae dogmaticae in schola Se- 
minaril. 

Ordinarius a S. C. Congregatione rogatus votum favore 
petitionum Canonici emisit. 


Disceptatio Synoptíea. 


Quoan PRIMUM DUDIUM. Pauca super singulis dubiis ex of- 
ficio animadversa fuere. Relate ad primum observatum fuit: 
licet S. C. C. pluries doctrinam Benedicti XIV amplexata 
fuerit ceu in Hispana 5 April. 1576; Fulginaten. 3 Iulii 
1784; Nullius Sublacen. 11 Apr 1576; ab hac sententia 

tamen recessisse videtur post publicationem Encyclicae Gregorii 
XVI. « Inter praecipuas machinationes. » Re sane vera £n 
Derthonen. 27 lulii 1844 Visitationis SS. LL. proposito 
dubio. IIT. « An et quomodo sit annuendum postulatis super 
commutatione Lectionis Sacrae Scripturae in casuum con- 
scientiae explicationem in casu » responsum fuit: « non ex- 
pedire et Episcopus curet executionem nuperrimae Encycli- 
cae SSmi. Domini Nostri. » Ita pariter in Casalen. Prae- 
bendae Theologalishabita sub die 26 Iunii 1847 dubio pro- 
posito : An et quomodo Theologus parere debeat mandatis 
Episcopi circa lectiones S. Scripturae instar concionis ha- 
bendas, habita praecipue ratione sensus mystici et moralis 
in casu.» respondit: Negative et servetur lectio biblica ad 
-tramites Conc. Trid. sess. 5. cap. 1. et prout exponitur 
in Conc. Roman. anni 1725 tit. 1. cap. 8.» In Cuneen. 
Praebendae Theologalis 18 Aprilis 1863 dubio l. « Am: 
et quomodo Canonicus Theologus officio Praebendae Theo- 
logalis satisfacere dicendus sit collationibus Biblicis in casu 
» Respondit : « Ad I. Negative in omnibus et amplius. » 

Nec videtur Orator rem acu tangere dum edisserit: quum 
putaverit s. Congregatio Oratorem recipere stipendium scho- 
lae, de plano resolvit eumdem teneri lectionibus S. Scriptu- 
rae ; ast cum id a veritate absit, orator iterum petit...Nam 
s. Congregatio agnoscebat stipendium a Seminario repensum 
Canonico B. dum Ordinarius eius loci iam scripsisset s. Con- 
gregationi « referimus stipendium huius Seminarii Theolo- 
giae ludi magistro assignatum non excedere summam 
libellarum 166 annuatim. Imo ipsemet orator cum iusto ve- 
ritatis studio ferebatur quaerebat « An obstringeretur gratis 
Theologiam dogmaticam tradere, ut dispensaretur ab onere 
faciendi lectiones S. Scripturae. Quapropter cum minus di- 
gnum sit proprio testimonio resistere, videretur quod audien- 
dus non esset Canonicus B: 

QUOAD DUBIUM SECUNDUM. Observandum esse videtur aod 
indultum concessum deberet intelligi pro diebus et horis. 
Lectores enim qui in publicis universitatibus docent S. Theo- 

logiam indulto absentiae donari statutum est in Cap. super 
Specula 5 de Magistris, ubi Glossa V. Integre haec addit: 
Non tamen percipiant quotidianas distributiones, quae tan- 
tum residentibus dari consueverunt. » Hanc iuris canonici 
regulam semper sectata est S. Congregatio, et indultum con- 
cessit Archipresbytero Caliendi, ut Theologiam in Dioecesano 
Seminario Feretrano doceret, pro solis horis matutinis et die- 
bus, in quibus haberentur lectiones, et ad triennium amissis 
distributionibus favore inservientium ut in Feretrana Indulti 
12 Iulii 1817. Pariter in Romana Dubia Indultorum 6. 
Maii 1820 proposito V dubio « An et quomodo sit conceden- 
dum Indultum Lectoribus in publicis Universitatibus » res- 
pondit ad V. «Affirmative pro diebus et horis, omissis etc. 

Altera autem ex parte videretur Indultum fore intelligen- 
dum pro tota die; eo quod ex disciplina S. Congregationis 
traditum est Canonicum Theologum suos facere fructus et 
distributiones quotidianas nedum tempore et hora in quibus 
docet, sed tota die, etiamsi choro non inserviat. Ita in Bi- 
sarchien. 26 Septembris 1857 proposito dubio II. « An 
canonicus diebus quibus docuit et docet sit immunis a choro 
pro tota die ad effectum lucrandi quotidianas distributiones 
în casu, » responsum fuit « Affirmative. » Quod in aliis com- 
pluribus adiunctis responsum fuit ab eadem s. Congrega- 
tione. 

Quoap TERTIUM DUBIUM. Visum est quod responso nega- 
tivo esset dimittendum ; detectus.enim auditorum minime ex- 
cusat ab habenda sacrarum scripturarum lectione. Idque pro- 
batum fuisse per complures resolutiones: ceu in Fundana 15 
Octobris 1618, et in Cuneen. Praebendae Theologalis 18 
Aprilis 1863: proposito dubio « An et quomodo Canonicus 
Theologus ob defectum auditorum, tenuttatem redituum et 
consuetudinem ab officio Praebendae theologalis adimplendo 
exemptus reputari valeat in casu. » Reposuit : Negative in 
omnibus et amplius. | 

Perperam Orator ut se ab onere explicandi Sacras Seri- 
pturas levaret, extollit utilitatem Seminarii, utpote quod hoc 

in casu, impensam non portaret pro cathedra Theologiae dog- 
maticae. Etenim quod ipse exponit utilitatem privatam Se- 
minarii respicit ; dum e converso S. Scripturae expositio at- 
que interpretatio bono publico christiani populi consulit. 
Notatum quoque fuit ex officio favore Oratoris quod cum 
agatur de tradenda theologia dogmatica, id in ntilitatem quo- 
que publieam redundare videtur. Et scitum est in iure re- 
cedi posse a regulis iuris communis ex causa publicae utili- 

tatis multaque permitti, quae alias essent prohibita. 
Quibus animadversis quaesitum fuit ab Emis. Patribus quo- 
nam responso essent dimittendae preces Canonici B. 
ResoLutIo. Sacra C. Concilii sub die 15 Decembris 1877, 


re cognita, respondit ; 


« In decretis sub die 2 Septembris 1876 et amplius. » (1) 


(1) Resolutio, ad quam remittit re- 
sponsum S. Congregationis ita se ha- 
bet: « Canonicum B. teneri ad lectiones 
scripturales; attentis tamen peculiaribus 
circumstantiis indulgendum ei, ut abesse 
possit a choro diebus quibus vacat scholae 
Theologiae dogmaticae.» Quaestiunculam 
istam ideo referimus, ut magis innote- 
scat praxis S. O. Congregationis (quae 
iam maximam constituere videtur) quo- 


Acta, Tom. X. fasc. CXVIII. 


ad onus Canonici Theologi tradendi le- 
ctiones scripturales. Etenim quoties ea- 
dem S. Congregatio quaesita est, post 
Encyclicam Gregorii XVI, cuius initium 
« Inter praecipuas machinationes » quo- 
modo Canonicus Theologus suum im- 
plere posset onus, respondit: tradendo 
lectiones super S. Scripturam. Neque 
aliud his lectionibus scripturalibus suf- 
ficere a quopiam permisét. | 

EX $. CONGREGATIONE EPISCOPORUM ET REGULARIUM 


LEGATI PII 


19. Februarii 1877. 


COMPENDIUM FACTI Andreas in civitate M. advocatus postre- 
mo quo decessit elogio condito die 7 Novembris anni 1849, plu- 
ribus relictis legatis (quorum pleraque ad causas pias) haeredes 
universales aequis partibus instituit Theresiam et Gratium suos 
fratrem et sororem, eosque vicissim vulgariter substituit. Fer- 
iur testatorem cuique haeredum litteram tradidisse, eaque ipsis 
onus imposuisse erogandi libellas 250000 (quae integrae haere- 
ditatis valorem repraesentabant) ad duo fundanda hospitia, in. 
quibus pauperes religiosae, morali materialique culturae in- 
stituerentur. | 

Eodem anno 1849 vita functus est Andreas, eiusque bona 
Gratium inter ac Theresiam divisa sunt. Et haec mortua est 
anno 1849 die 12 Decerabris, variisque relictis legatis pro 
summa libellarum 30000, Gratium fratrem haeredem instituit, 
quem iussit, sub expressa conscientiae obligatione, debere 
illico testamentum condere iusta Andreae mentem, quam ipsi 
Gratio probe notam adserebat: adiiciebatque ita se res pa- 
rasse, ut Gratii testamento plenam executionem eiusdem An- 
dreae voluntas haberet. 

Fratris bonis et propriis, quae in totum ad libellas usque 
300000 evehi dicebantur, pingue possidebat patrimonium Gra- 
tius. Hic plura et inter se omnino diversa testamenta fecit, ex qui- 

bus eruitur, Gratium semper piam causam prae oculis habuisse, 
numquam vero hospitiorum fundationem, quam in vulgus fe- 
rebatur in Andreae votis fuisse. Prae omnibus notatu dignum 
est, codicillum die 10 Augusti anni 1852 exaratum, quo hae- 
redibus onus imponebat praelevandi libellas 115127,78, quas 
ex voto se impendere promisisse aiebat pro reaedificatione Eccle- 
siae S. Cataldo sacrae: nec non testamentum diei 25 Decembris 
1865 quo Carolinam uxorem haeredem universalem institutam, 
eamdem summam persolvere iubebat Parocho pro tempore S. Ca- 
taldi aiens; « huiusmodi legatum se reliquisse propter votum li- 
» bere ac sponte factum Deiparae cui templum dicatum est, nec 
» non propter fiduciariam promissionem factam proprio fratri- 

» Advocato Andreae antequam decederet. » 

. At his non consonat ultimum elogium diei 5 Decembris 
anni 1868 : hoc enim Gratius quodcumque testamentum prae- 
cedens abrogabat, illud praesertim quod anno volvente 1865 
confecerat: et legatis quam pluribus relictis ad libellas 33000 
quibus et paroeciae S. Vincentii pauperibus et beneficientiae 
instituto consulebat, nihil amplius de voto, de promissione 
facia Andreae fratri, deque Ecclesia S. Cataldi loquutus, 
haeredem universalem uxorem Carolinam scribebat. 

Anno 1869 die 18 Novembris, Gratius diem supremum 
vidit. Eius haereditatem, vi ultimi testamenti, adivit Carolina uxor 
superstes: de qua, legatis solutis, ipsa nunc libellas circiter 150 
mille superesse asserit. Haec autem de bonis sive propriis sive a 
Gratio relictis mox dispositura, supplex S. Congregationem 
EE. et RR. adivit petens, ut sibi indicaretur quid factu opus 
esset ad conscientiam sedandam, atque sanatorias indulctaque 
necessaria et opportuna consequenda ut de bonis quae pos- 
sidebat liceret sibi testamento sanguine coniunctorum favore 
disponere. 

Informatione et voto Ordinari requisitis ,monitisque, ut 
moris est, interesse habentibus (in casu Minoribus Reforma- 
tis S. Francisci ad quos S. Cataldi pertinet Ecclesia) res ad 
plenam Congregationem delata est. 


516 LEGATI PII 


Disceptatio synoptiea. 


CAROLINAE IURA. In facto pro certo habitum est, Carolinam 
haereditatis quam Gratius testamento reliquit, bona fide pos- 
sessionem nactam fuisse: litterarum in quibus Andreas volun- 
tatem suam pandiderat, genericam tantum habuisse de auditu 
notitiam , deque earum validitate dubitasse , post multa ac 
inter se qo Gratii testamenta. 

Narratum quoque est oratricem nobili genere natam, vi- 
duam, ac improlem, censu laetari haud exiguo: non ita eius 
fratrem aliosque consanguineos, quos ipsa alit. His, post satis- 
facta legata a Gratio constituta, ipsam providere velle. Bona 
ab Andrea provenientia, ad libellarum 15000 valorem circiter 
evehi. Proponere itaque, ut onus eonsanguineis imponatur ad 
piam causam solvendi non ultra libellas 15000 ad quincun- 
cem rationem frugiferas, usquedum traditae non fuerint. 

In iure animadversum est, quoniam de Andreae voluntate 
pro certo non constaret, et lateret num revera taxative bini hos- 
pitii erectionem haeredibus ille suis imposuisset, num vo- 
luntatem suam restringendi aut ampliandi facultatem nec ne 
reliquisset, num absolutum vel conditionatum huiusmodi onus 
fuisset; hoc in rerum statu praesumendum esse "Teresiam 
Gratiumque Andreae voluntati satisfecisse, quamvis de hospi- 
tiis erigendis nihil dixerint. Notam namque omnibus esse 
Teresiae et Gratii honestatem ac pietatem: ideoque cum ipsi 
in propriis testamentis declaraverint se Andreae voluntatem 


sequutos esse, quodlibet ius cirea bini hospitii eretionem ex- 
sulare. 


Supererant testamenta duo, alterum anni 1865 vicuius PP. 
Reformati pro Ecclesia S. Cataldi libellas 115127,78 pete- 
bant, alterum anni 1868, quo universalem haeredem Caroli- 
nam uxorem suam constituit. Attamen Carolinae opitulari ar- 
gurüentum ex eo desumptum, quod non agebatur in casu de 
promissione a Gratio exterius pandita, sed de interiori eius 
animi facto, hoc ipso foro interno subiecto. Promissionem 
tali modo expressam, pro donatione inter vivos haberi non 

posse: sed praebere tantummodo actum ultimae voluntatis , 
hoc est legatum proprie dictum: et reapse legatum a testatore - 
nuncupari. 

Hoc posito fundamento, planum esse posteriore testamento 
anni 1868, et codicillum anni 1852 et testamentum anni 1865. 
fuisse revocata. 

Nec in casu valere causam Ravennaten. Cappellaniarum 
30 Maii 1837 et 23 Ianuarii 1848 actam coram Sacra Con- 
cilii Congregatione ; siquidem in ea ageretur de vera ac reali 
donatione inter vivos, immo de Cappellaniae erectione per pu- 
blicum istrumentum celebrata, quam posterius testamentum 
destruere non poterat. 

Ex Gratii honestate ac religione validissimam fluere prae- 
sumptionem, ipsum nonnisi facultate habita ab ecclesiastica 
potestate, Andreae voluntatem ac suam commutasse. Etenim 
anno 1865 cum testamentum conderet, cautum expresse vo- 
luii, « se votum suum promissionemque relativam emit- 

» tere sub conditione, dummodo vigentes leges ac fulurae 
>» non sint illi adversae: secus .se velle haeredem ab 
» omni onere liberam, et tamquam non factum legatum 
» haberi. » Quamobrem  promulgatis se vivo in Italico 
Regno legibus pro religiosorum ordinum suppressione, tenen- 
dum esse, ipsum voluisse quamlibet quaestionem adimere, cum 
praetulerit pium opus pauperumfa vore reaedificationi Ecclesiae 
S. Cataldi. 

Nihil tandem proficere Patres Reformatos cum testem in- 
ducunt tabellionem qui anno 1865 Gratil testamentum re- 
cepit narrantem ; Gratium per codicillum posterius exaratum 
conditionem delevisse superius expositam, et iussisse haeredem, 
quoties leges voto suo adversae essent superventurae, debere 
parocho pro tempore S. Cataldi summas pro Ecclesiae reaedi- 
ficatione brevi manu tradere. Sat enim esse innuere tabellio- 
nem testantem, actum expletum sibique traditum fuisse haud 
ostendere. 

Ceterum nihil esse immorandum ut obiectiones refellantur 
vel ex Gratii imbecillitate , vel ex. Carolinae cupiditate de- 

sumptae. De Gratio enim Ordinarium testatum esse: quod 
licet fuerit parvi ingenii vir et ad cedendum suggestionibus 
facilis, tamen testandi incapax dici nunquam potuit, Carolinae 
vero probitatem eximiam ac pietatem, omnem adimere de eius 
cupiditate suspicionem : ac improbum esse de ea insinuare, 
quod virum suum fraudibus ac circumventionibus ad testa- 
mentum sibi propitium condendum induxerit. 

Iura PATRUM REronMATORUM. Ex codicillo anni 1852, nec 
non ex testamento anni 1865 (quibus votum se satisfacere 
Oratius expresserat pro reaedificatione Ecclesiae S. Cataldi 
libellas 115127,78 relinquens). Patres Reformati ius suum 
mutuabantur ad Carolinae precibus obsistendüm. Adserebant 
hi, Carolinam ex Gratii haereditate habuisse Libellas 300000 
propriamque dotem libellarum 60 millium possidere; quapropter 
post soluta legata a testatore imposita, pingue ei patrimonium 
remanere. Eius fratrem paupertate haud laborare, sed patrimo- 
nium possidere ad caput circiter libellarum 250 millium. E 
converso S. Cataldi paroeciam ecclesia egere nova omnino a 
fundamentis extruenda, quia quae ad praesens extat in humili 
civitatis parte extructa, saepe flumine inundatur, ideoque hümida 
est ac insalubris. [nsuper ita angusta est, ut decimam populi 
in dies crescentis partem vix continere valeat. 

In iuré vero, ante omnia nullitate infectum recens Gratii 
testamentum contendebant, quippe ab eo conditum cum non 
amplius sui compos esset. Posita sed etiam testamenti vali- 
ditate, animadvertebant: Gratium nequivisse testamento anni 
1868 praecedentes ultimae voluntatis actus revocare. Etenim 
codicillum anno 1852 exaratum, exhibere dispositionem quae 
refertur sd obligationem iam ab eo contractam exequutioni 
committendam, votumque Deo oblatum nulli conditioni subie- 
cotum, vel si melius placeret, ad proraissionem  praedefuncto 
fratri factam. Quae cum ita essent, verum dispositionis obie- 
ctum esse donationem inter vivos, nullo modo retra- 
ctandam. 

Id evinci ex verbis testamenti anno 1865 confecti quia 
Gratius irrevocabilem atque irretractabilem obligationis suae 

exequutionem dixit, et hypothecae subiicienda esse omnia sua 
bona in eiusdem obligationis securitatem mandavit. 

Rebus ita se habentibus, planum esse Gratium absque do- 
natarii consensu donationem anni 1865 revocare nequivisse , 
clausulamque derogatoriam in posteriore testamento appositam, 
vel ad eam donationem non esse extendendam, vel inefficacia 
laborare S. C. C. in Ravennaten. Cappellaniarum 1846. 
Áccedere quoque causae piae favorem quae donationis inter 
vivos praesumptionem inducit. Schemier Iurispr. canon. civ. 
lib. 3. v. T. n. 157 «ibi » qui donat aliquid pro loco pio, 
non facile credendus est de sola cogitasse morte, dum piae 
donationes etiam în vita donanti proficiunt. Fargna de iure 
patr. part.1. c.6. cap. 7. num. 13. Fagnan. in cap. relatum 
n. 37 « ne clerici. » 

Frustra obiici in casu donatarii acceptationem desiderari 
adhuc, ideoque donationem revocabilem fuisse. Misso namque 
quod acceptatio donatarii tantum ad dominium rei donatae ac- 
quirendum necessaria habenda sit, Constant. Vot. 167 n. 30 et 
seg. in casu agi de donatione ad causam piam quae Deo ipsi 
facta censetur. In citata Ravennaten. Cappellantarum legitur. 
« Quandoquidem res est de donatione causae piae factae, 
ideoque ipsi Deo, qui cum praesens ubique sit, easque illico 
acceptare videatur, proindeque suum sortiatur effectum licet 
absente etiam donatario explicita acceptatio haud  1nterces- 
serit, ad monita per Card. De Luca de Donat. disc. 24. 

Demum non esse praetereundum agi in facto de Andreae 
voluntate exequutioni committenda ; siquidem Gratius aperte 
confessus fuerit in testamento anni 1865, se satisfacere pro- 
missioni fiduciariae qua se erga Andream obstrinzerat. Pro- 
missionis vero existentiam, caeteris missis, “et Teresiae te- 
stamento confirmari. | 

His aliisque minoris notae argumentis hinc inde relatis, 
Emis. Patribus proposita fuerunt resolvenda 


Dubia 


I. An et quomodo excipiendae sint preces Carolinae in casu? 

II. An et quomodo fundanda sint bina hospitia pro 
pauperibus adolescentulis, vel potius reaedificanda sit Eccle- 
sia S. Cataldi in casu? | 2" 
Emi et Rmi Cardinales Sacrae Congregationis Ep. et Reg. 
in coetu habito die 16 Februarii 1877 utrumque dubium 
dirimendum censuerunt responso. 


Scribatur Episcopo iuxta mentem pro summa  libella- 
rum 75000. 


Ex HIS OMNIBUS COLLIGES. 


I. Dispositonem ultimae voluntatis favore Ecclesiae, adiecta 
clausula irrevocabilitatis, veram donationis inter vivos naturam 
induere, ideoque vere ac proprie irrevocabilem esse. 

II. Ad huiusmodi donationem perficiendam non requiri do- 
natarii acceptationem; quidquid enim piae causae donatur, ipso 
Deo donatum intelligitur. 

II. Itaque piae causae favorem eo usque porrigi, ut ab- 
sente etiam donatario perfecta intelligatur donatio; cum pro 
certo tenendum sit, Deum qui praesens ubique est, illico 
eam accepto habere. 

IV. Donationes inter vivos 1n priori testamento ad piam 
causam factas, posteriore testamento non destrui. 

V. Fortius cum dispositio praecedens bona complectitur 
disponentis non propria, sed ei tradita ut de his ad piam 
causam disponeret. 

VI. In casu, cum non constaret in qua summa Andreas 
de propria haereditate ad piam causam disponi iussisset, S. Con- 
gregationem £uzta mentem solutionem faciendam esse voluisse 
pro medietate bonorum, quae ex eius esse superextare nun- 
clatum est. 


EX $. CONGREGATIONE INDULGENTIARUM 


IANUEN. 


Super translatione Indulgentiarum. 


» Die 14 Decembris 1377. 


DecRETUM. Quamvis circa translationem Indulgentiarum 
pro casibus translationis festorum, quibus tributa fuit Indul- 
gentia lucranda ab illis qui in decursu diei Festi Ecclesiam 
visitaverint, ium a S. Congregatione Indulgentiarum responsa 
et decreta prodierint, quae certam normam praebent; tamen 
pro variis circumstantiis quaedam dubia adhuc supersunt. 

Certum est quod translato festo solo per accidens idest 
quoad officium et Missarum infra annum non transfertur In- 
dulgentia festivitati adnexa, utpote constat ex Decreto diei 
16 Septembris 1741 per responsum translato festo unice 
quoad. officium, non transfertur Indulgentia tali Festo con- 
cessa, idque recentius confirmatum et praesertim sancitum 
fuit per Decretum Urbis et Orbis sub die 9 Augusti 1852. 

Pariter certum est quod cum transfertur Festum quoad 
solemnitatem et exteriorem publicam celebrationem, transfer- 
iur et Indulgentia eidem festo concessa, etiamsi non transfera- 
tur officium cum Missa, ut patet ex praedicto decreto diei 
9 Augusti 1852, et ex responsione S. Congregationis Indul- 
gentiarum ll Augusti 1862. 

Sed non constat de decisione, quoad transferendam indul- 
gentiam, simul cum Festo, quando festum cul annexa est in-. 
dulgentia transferri debet in perpetuum et assignari fixe ad 

aliam diem, Utrum nempe, translato festo, in perpetuum simul 
transferatur Indulgentia etsi festum celebretur sine solemni- 
tate et sine externa publica functione. Insuper dubium est 
circa diem quo attributa sit Indulgentia in diversis Provinciis 
ei Coenobiis quando festum ad occurrentiam alterius festi 
altioris vel maioris dignitatis sit assignatum vel assignandum 
ad varias distinctas dies. 

Cum autem Indulgentiae plenariae festis tributae in Ka- 
lendariis Cappuccinorum adnotari soleant, et consuetudo sit 
eas adseribendi tantum unicuique diei, quo festum assignatum 
est pro Provincia, nulla facta exceptione quoad illos Conven- 
ius, qui festum habent assignatum et perpetuo celebrant alia 
die, Pater Cleraentinus ab Ulmeta, Provinciae - Ianuensis 
Cappuecinorum alumnus et Kalendarii extensor, ut certior 
factus in adnotandis Indulgentiis in Kalendario, ab erroris 
periculo se eximere valeat, subsequentia dubia de licentia sui 
Superioris Provincialis Sacrae Congregationi Indulgentiarum 
humillime exponit et supplicibus precibus eorumdem solutio- 
nem petit. 

I. Utrum translato festo in perpetuum et perpetuo ad 
aliam diem sive ex speciali decreto S. C. R. sive ex prae- 
scripto Rubricarum assignato, simul ad eamdem diem ite- 
rum festo assignatam transferatur Indulgentia eidem festo 
concessa, licet festum celebretur sine solemnitate et publica 
functione. 

Et quatenus affirmative. 

II. Utrum eadem translatio Indulgentiae fiat, tam in casu, 
quo translatio perpetua festi sit pro toto Ordine, quam in 
casu perpetuae translationis festi pro sola Regulari Pro- 
vincia ? 

II. Cum festum assignatum est ad quamdam diem pro pro- 
vincia, et in aliqua Dioecesi, vel in aliquo Coenobio, ob 
occurrentiam alterius festi praeferendi, translatum sit et 
perpetuo assignatum ad aliam diem, utrum Indulgentia festo 
tributa adscribenda sit pro singulis Coenobiis ad diem quo 
unumquodque festum celebrat, vel potius sit retinenda tam- 

. quam lucrabilis in omnibus Coenobiis, eadem die assignata 
pro Provincia, dummodo tamen exceptio non sit facienda 
ratione solemnitatis vel externae publicae celebrationis? 

IV. Quando aliquod festum ex novo indulto Kalendarto 
adiungendum eo quod impediatur in die propria, ad sequen- 
tem primam diem liberam transferri et assignari debet, si ei 
concessa sit Indulgentia, utrum haec adscribenda sit diei 
quo festum assignatur fixe in Provincia, et quoad omnia 
Provinciae Coenobia, quamvis non in omnibus festum eadem 
die locum habeat? 

V. Utrum Indulgentiae tributae alicui festo pro univer- 
sis fidelibus cum conditione visitandi Ecclesias determinatas 
Regularium, lucrari possint ab omnibus Christifidelibus, etiamsi 
eiusdem festi celebratio cum Indulgentia alia die in Dioecesi 
locum habeat? i 

Eri Patres in Congregatione generali habita in Palatio 
Apostolico Vaticano die 14 Decembris 1877, auditis Consul- 
lorum votis, rebusque mature perpensis, responderunt: 

Ad primum et secundum Affirmative. 

Ad tertium, quartum et quintum, affirmative iuwta mo- 
dum, nempe Indulgentia semel lantum a singulis respective 
lucrari potest. 

Et facta de praemissis relatione SSmo D. N. Pio PP. IX 
db infrascripto Secretario in audientia habita die 12 Ianua- 
ri 18/8 Sanctitas Sua resolutionem S. Congregationis ap- 
probavit. Datum Romae ex Secretaria S. Congregationis In- 
dulgentiis Sacrisque Reliquiis praepositae die l2 Ianua- 
ri 1878. 

A. Card. OREGLIA A S. STEFANO Praef. 
A. Panici Secret. 


ANIMADVERSIONES EX OFFICIO. Ut consuleretur (ex officio 
animadversum fuit) in perpetuum translationi Indulgentiarum 
quoties festivitates, quibus illae adnexae fuerant, translatae 
fuissent, S. C. Indulgentiarum decretum generale a SSmo 
impetrandum curavit sub die 16 Februari 1852. Quo de- 

creto mandatur locum esse translationi Indulgentiarum guo- 
ties transferatur solemnitas tantum et externa celebratio. 
Cum vero transfertur. tantum oficium cum Missa, non 
autem solemnitas et exterior celebratio festi, Indulgentia- 
rum nullam fieri translationem ». 

Nonnullis postea circa hane rem obortis difficultatibus 
S. C. Indul. die 11 Augusti 1862 respondit « Decretum 
praedictum intelligendum esse de omnibus festis rite trans- 
latis » Et die 9 Augusti 1864 respondit « Indulgentiam 
acquiri a Christifidelibus die fixa et rite constituta in sua 
Dioecesi a Regularibus Ordinibus die rite constituta in 
suo Kalendario, ab omnibus qui sodalitati nomen dederint, 
quae ad regularem ordinem attineat Indulgentiam acquiri, . 
die rite constituta in Kalendario Dioecesis, vel in Kalen- 
dario ordinis, si istiusmodi privilegio gaudeant non ta- 
men in ulraque die.» i 

Iamvero evenire potest ut festum aliquod, quod celebratur 
sine solemnitate et sine externa publica functione , fixe in 
perpetuum transferatur ad aliam diem quoad officium et 
missam, in quo casu dubium esse potest utrum transferatur 
simul indulgentia. Si enim spectentur verba generalis De- 
creti, videtur non habere locum haec translatio, cum non. 
translata sit solemnitas eaterior, quae non existit, sed solum 
oficium et Missa, quod iuxta decretum, nihil facit. ad trans- 
lationem Indulgentiae. E contra dici posset, quod in hoc 
casu, cum translatum sit officium et Missa, translatum est 
totaliter festum et translata fuisset etiam solemnitas exterior 
si existeret; et proinde applicari posset responsio ll Augu- 
sti 1862 « Decretum praedictum | intelligendum esse de 
omnibus festis rite iranslatis » nec non alia 29 Augu- 
sti 1864 cum verificetur die fixa et rite constituta in per- 
petuum pro festo. | 

Praeterea secundo in diversis coenobiis et Provinciis Or- 
dinum Regularium festa eorumdem sanctorum possunt assi- 
gnari fixe et in perpeluum ad varias distinctas dies ob oc- 
eurrentiam alterius festi altioris ritus. Haec assignatio utrum 

secumferat translationem Indulgentiae, praeter rationes allatas, 
dubitari etiam potest ex eo quod cum definitum sit « Indul- 
gentiam acquiri ab Ordinibus regularibus die fixa et rite 
constituta in suo Kalendario » quaeri posset utrum pro 
Kalendario Ordinis accipienda sint Kalendaria uniuscuiusque 
coenobii, vel potius Kalendarium quod praecipitur pro uni- 
versa Provincia vel Ordine. 

Quintum dubium desumptum est ex resolutione diei 29 Au- 
gusti 1864; qua definitur Indulgentiam acquiri die fixa et rite 
constituta in Kalendario Dioecesis, Ordinis etc. Cum enim 
in hac responsione agatur de unica Indulgentia semel acqui- 
renda in diebus & respectivo Kalendario designatis, concessa 
pro eodem festo, non videtur in eadem responsione inclu- 
sus casus qui in dubio proponitur. Cum enim pro festo ex. 
gr. alicuius sancti in Kalendario dioecesano iniungitur visi- 
tatio cuiuscumque Ecclesiae vel Oratorii publici et pro eodem 
festo eiusdem sancli in alia die iuxta Kalendarium Ord. Reg. 
Iniungitur visitatio Ecclesiae Regularium, videntur duae In- 
dulgentiae, ac proinde in utraque die lucrabiles; cum ambae 
distincta opera iniuncta requirant, nempe prima visitationem 
cuiuscumque, altera visitationem ecclesiae determinatae. 

Vorum ConsuLtorIs. Observavit Consultor Indulgentias in 
Sanctorum festis pro utilitate Christifidelium concedi; qua- 
propter necesse esse, ad fructum ex illis consequendum spi- 
ritualem, ut certo innotescant dies, |in quibus festum cele- 
bratur in Ecclesia, pro eisdem lucrandis Indulgentiis, desi- 
gnata. Quatenus autem festum aliquod celebretur absque 
Qofficii et Missae recitatione de Sancto, cuius recurrit solem- 
nitas; et quatenus recitatio Missae et officii respectivi ad 
aliam transferatur diem; id parum finis interest pro quo 
Indulgentiae concessae fuere. Proinde S. C. Indulgentiis et 
Reliquiis praeposita sub die 9 Augusti 1862 prudenter San- 
ctissimo Patri consilium dedit ut declararet quod Indulgen- 
tiae lucrantur « eo die, quo festa huiusmodi vel quoad 
solemnitatem tantum et externam celebrationem (non tamen 
quoad officium et Missam) in aliquibus ecclesiis, publicis- 

que oratoriis, sive in perpetuum, sive aliqua occasione, 
sive ad tempus, eoque durante legitime transferuntur. » 

Qua constituta maxima, ego propositis dubiis, ait Con- 
sultor, responderem : 

Ad. l. Affirmative. 

Ad 2. Affirmative ad utrumque. 

Ad 3. Affirmative pro omnibus coenobiis, in die qua fe- 
stum celebratur. 

Ad 4. Affirmative in die pro singulis respective coenobiis 
assignato. 

Ad 5. Indulgentia lucranda quo die festum in qualibet 
Ecclesia celebratur. | 

EX ©. CONGREGATIONE INDICIS 


[rire rara Sr] 


DECRETUM 


Feria II die 17 Decembris 1877. 


Sacra Congregatio Eminentissimorum ac Reverendissimo- 
rum Sanctae Romanae Ecclesiae Cardinalium a SAN- 
CTISSIMO DOMINO NOSTRO PIO PAPAIX Sancta- 
que Sede Apostolica Indici librorum pravae doctrinae, 
eorumdemque proscriplioni, expurgationi, ac permissioni 
in universa christiana Republica praepositorum et dele- 
gatorum, habita in Palatio apostolico vaticano die 17 De- 
cembris 1877 damnavit et damnat, proscripsit proscri- 
bitque, vel alias damnata atque proscripta in Indicem 
librorum prohibitorum referri mandavit et mandat quae 
sequuntur Opera. 

Ellero Pietro. Scritti minori. Bologna, tip. Fava e Garagnani, 

1875. 
— Scritti politici. Bologna etc., 1876. 
— La Questione sociale. Bologna, 1877. 

Zeller Eduard prof. à Puniversité de Berlin. La Légende de 
Saint-Pierre premier Evêque de Rome, traduit par Alfred 
Marchand. Paris, 1876. Quocumque idiomate. 

Renan Ernest. Les Evangiles. Paris, 1877. 

Reinkens Dr. Joseph. Ueber Einheit der katholischen Kirche. 
Wurzburg, . 1877. Latine vero: De unitate Ecclesiae catho- 
licae. Opus pracdamnatum ex Reg. II. Indicis Tri- 
dentini. Decr. S. Off. feria IV. die 19 Dec. 1877. 

— Ist an Christi Stelle für uns der Papst getreten? Latine 
vero: Estne pro nobis Romanus Pontifex positus Christi 

loco? Opus praedamnatum ex Reg. II. Indicis Triden- 
dentini. Decr. S. Off. feria IV. die 19 Dec. 1877. — 

Friedrich Dr. J. Geschichte des Vaticanischen Konzils. Bonn, 

1877. Latine vero: Historia Concilii Vaticani. Opus 
praedamnatum ex Reg. II. Indicis Tridentini. Decr. 
S. Off. Feria IV. die 19 Dec. 1877. 

Itaque nemo cuiuscumque gradus et conditionis praedicta 
Opera damnata atque proscripta, quocumque loco, et 
quocumque idiomate, aut in posterum edere, aut edita 
legere vel retinere audeat , sed locorum Ordinariis , 
aut haereticae pravitatis Inquisitoribus ea tradere te- 
neatur sub poenis in Indice librorum vetitorum indictis. 

Quibus SANCTISSIMO DOMINO NOSTRO PIO PA- 
PAE IX per me infrascriptum S. I. C. a Secretis re- 
latis, SANCTITAS SUA Decretum | probavit, et pro- 
mulgari praecepit. In quorum fidem etc. 

Datum Romae die 21 Decembris 1877. 


ANTONIUS CARD. DE LUCA Praefectus. 


Fr. Hieronymus Pius Saccheri Ord. Praed. 
S. Ind. Congreg. a Secretis. 


Locox}«Sigilli. 


Die 29 Decembris 1877 ego infrascriptus magister Cursorum 
testor supradictum Decretum affixum et publicatum 
fuisse in Urbe. 


Philippus Ossani Mag. Curs. ‘ 

EX MEDIBUS. VATICANI 


LiTTERAE CIRCULARES EMINENTISSIMORUM CARDINALIUM AD Di- 
| PLOMATICUM GUBERNIORUM COETUM LITTERIS PATENTIBUS APUD 
8. SEDEM INSTRUCTUM. 


19 Febbraio 1878. 


L'inopinato avvenimento della morte del Sommo Ponte- 
fice Pio IX, di gloriosa memoria, se ha contristato profon- 
damente i cuori dei fedeli tutti sparsi nell'Orbe cattolico, ha 
gittato in modo speciale nella costernazione il Sacro Collegio, 
che uso ad ammirarne più da vicino e le virtù sublimi e le 
geste gloriose, è in grado, più che altri, di valutare la irre- 
parabile perdita fatta in questi giorni dalla Cattolica Chiesa. 

E tanto più è per esso sensibile il peso di questa pub- 
blica sciagura in quanto che, chiamato per disposizione dei 


19 Februarius 1878. s 


Versio. Inopinus Summi Pontificis Pii IX interitus, qui 
omnes Orbis catholici Christifideles gravi moerore, gravissimo 
autem S. Collegium affecit; utpote quod virtutes gestaque illu- 
stria Pontificis illius propius mirari cum consuesceret, aptius 
quelibet alio damnum, quod Catholica Ecclesia his patitur 
diebus, perpendere valet. 

Exitiique publici pondus eo magis persentit, quod 
cum e Sacrorum canonum alque Apostolicarum Constitu- 

Acta, Tom. X, fase. CXI X, l ^ 94 

sacri Canoni e di Pontificie Costituzioni, a provvedere agli 
urgenti bisogni della Chiesa e della vacante Sede Apostolica, 
trovasi costretto a traversare, senza la guida del suo Capo, 
momenti gravissimi e difficoltà ognora più serie. Ma, fidato 
nelle parole di Colui che promise la sua divina assistenza 
alla Chiesa, il S. Collegio è fermamente deciso di compiere 
gli alti doveri che ad esso impongono, la eminente dignità 
di cui fu rivestito, e la importante missione che gli venne 
affidata. 

Ognuno conosce che i giuramenti fatti da tutti e singoli 
i componenti il S. Collegio, allorchè vennero assunti alla 
cardinalizia dignità, loro prescrivono il più stretto dovere di 
difendere e tutelare i diritti, le prerogative, i beni anche 
temporali della Chiesa, a costo di qualunque sacrifizio, fosse 
pur quello del proprio sangue. Ora questi giuramenti ebbero 
oggi una solenne conferma: quando cicè riuniti i Cardinali 
in una delle Congregazioni generali dopo la morte del com- 


- ———————————————— 


A 
tionum dispositione, urgentibus Ecclesiae vacantisque Sedis 
Apostolicae necessitatibus consulere deputetur, arduis obviam 
ire temporibus obstringitur  gravioribusque in diem diffi 
cultatibus, carens proprii Capitis ductu. Verumtamen ver- 
bis Illius, qui divinum Ecclesiae pollicitus est auxilium, 
fidens s. Collegium, tum quae sibi excelsa dignitas qua 
vestitur, tum quae magni ponderis missio sibi credita im- 
posuerunt onera firmiter implere decrevit. 

Neminem praeterit iuramentum, qucd omnes singulique 
e S. Collegio eliciunt, quum ad dignitatem evehuntur 
cardinalitiam, eisdem, onus imponere protuendi atque sar- 
ta tectaque servandi iura, pracrogativas, bona Ecclesiae 
etiam temporalia, quocumqne discrimine usque ad sanqui- 
nis effusionem. Huiusmodi iuramentis solemnis nunc acce- 
dit confirmatio, ex eo quod Cardinales, post deflendum 
- Pontificis obitum, in generali Congregatione collecti, una- 
nimiter praefata iterarunt coram Deo iuramenta, voluerunt- 

pianto Pontefice, ripeterono unanimemente innanzi a Dio i pre- 
cedenti giuramenti, e vollero anche una volta fare atto di 
adesione, nonché rinnovare tutte le riserve e proteste emesse 
dal defunto Sovrano, sia contro l’occupazione degli Stati 
della Chiesa, sia contro le leggi e decreti sanciti a danno 
della medesima e dell'Apostolica Sede. 

Per incarico pertanto dei loro Rispettabili Colleghi, i sot- 
toscritti Cardinali Capi d'Ordine si rivolgono alla Eccellenza 
Vostra per darle comunicazione di un atto così importante, 
pregandola di portarlo a notizia del suo governo, nella sicu- 
rezza che vorrà scorgersi in esso come una tuiela degli ac- 
cennati diritti, così una manifestazione dell’animo dei Cardi- 
nali decisi a seguire la via tracciata dal defunto Pontefice, 
quali che sieno le pruove che nel ‘corso degli avvenimenti 
possano attenderli. 

E poichè l'esercizio del supremo ecclesiastico potere, ed 
in modo speciale l’importante atto di elezione del Successo- 


que etiam adherere, atque omnes protestaliones et reserva- 
liones renovare a defuncto Pontifice editas, tum adversus ci- 
vilis Ditionis Ecclesiae invasionem, tum contra leges atque 
decreta, in damnum eiusdem Ecclesiae et Sedis Apostolicae 
exarata. | 

De mandato igitur suorum! spectabilium | Collegarum 
tibi, illustrissime Domine, infrascripti Cardinales, Ordinum 
Capita, magni momenti actum pandunt adprecantes, ut ve- 
lis de hoc tuum gubernium certiorem reddere; securi quod 
in eo prospici velit tum iurium praedictorum tuitio, animi- 
que Cardinalium declaratio; qui viam a defuncto Pontifi- 
ce demonstratam sequi parali sunt, quaelibet futura sint 
obstacula, quibus occurrere oporteat. Quoniam vero Supre- 
mae Ecclesiasticae potestatis exercilium, et praesertim suc- 
cessoris s. Petri solemnem electionis actum super certis 
immotisque fundamentis inniti convenit, ne politicis moti- 
bus, awt alieno arbitrio et utilitati subiaceat, s. Collegium 

re di San Pietro conviene che riposi sopra basi solide e tran- 
quille e non trovisi al contrario esposto alle politiche agi- 
tazioni, come all'altrui interesse ed arbitrio, il Sacro Collegio, 
mancato appena ai vivi il Supremo Gerarca, fu costretto di 
affrontare, non senza timori ed angustie, l'ardua e penosa 
quistione del luogo ove convenisse riunire 11 Conclave. Se da 
una parte la neeessità di rispondere alle ansiose coscienze dei 
fedeli della piena ed assoluta libertà ed indipendenza del Sacro 
Collegio in momento sì grave e sì decisivo per la Chiesa 
suggeriva di cercare altrove un asilo sicuro e tranquillo, dal- 
l’altra gl'indugi, cui necessariamente esponevasi la elezione 
del Romano Pontefice consigliavano altrimenti: primo dei do- 
veri essendo oggi pel Sacro Collegio, quello di procedere 
senza ritardi a provvedere di un Capo la vedova Chiesa, e di 
novello Pastore la desolata greggia di Cristo. 

« Questo pensiero ha prevalso sopra tutte le difficoltà, 
ed ha fatto decidere il Sacro Collegio a porre mano in questa 
Città, fino a che la sua libertà non sia menomamente tur- 
bata, all’immediato atto di elezione del nuovo Sommo Pon- 


vir elato Supremo Hierarca, non sine gravi angustia atque 
timore arduam asperamque quaestionem de loco în quo Con- 
clave haberetur perpendere debuit. Et re quidem vera si al- 
fera ex parte necessitas faciendi satis conscientiis fidelium 
anciis quoad plenam absolutamque s. Collegii libertatem 
in adiuncto ita gravi atque pro Ecclesia peremtorio, suadere 
visa est aliunde quaerendum fuisse tutum quietumque asy- 
lum; ex altera vero dilatio, cut Romani Pontificis electio 
subdebatur aliter consulere videbatur. Etenim id temporis 
onus suppeditandi, absque ulla mora, viduae Ecclesiae Ca- 
put, nec non derelicto Christi gregi novum Pastorem, cuncta 
s. Collegii antecellit onera. 

Omnia huiusmodi consilium obstacula superavit; effe- 
citque ut hac in Civitate electioni summi Pontificis operam 
alacriter navaret s. Collegium, donec huius libertas aliquod 

tefice. E tale risoluzione fu presa con tanta maggiore 
tranquillità in quanto che non impegnando essa in nulla 
l'avvenire, lasciava pur libero il futuro Pontefice di avvi- 
sare a quei mezzi che il bene delle anime e l’interesse ge- 
nerale della Chiesa gli consiglieranno nella ; difficile e penosa 
condizione in cui versa questa Apostolica Sede. 

« I sottoscritti Cardinali Capi d'ordine profittano di questo 
incontro per confermare alla Eccellenza Vostra 1 sensi della 
loro più distinta considerazione. 


L. Card. AMAT, Decano l 
F. G. Card. SCHWARZENBERG 
Primo dell'Ordine de’Preti. 

P. Card. CATERINI 
Primo dell'Ordine de'Diaconi. 
PIETRO LASAGNI 
Segretario del S. Collegio. 





pateretur. discrimen. Eoque securius haec agendi ratio capta 
est, quod quum eadem nullimode futurum respiceret tempus, 
in Pontificis facultate linquebat illa praeeligendi media, quae 
animarum bonum atque generalis Ecclesiae utilitas Eidem 
suadebunt in perdifficili atque salebrosa, qua Sedes Apostolica 
utitur. conditione. 

Infrascripti Cardinales, Ordinum Capita huiusmodi li- 
-benter arripiunt occasionem ut tibi, excellentissime Domine, 
peculiarem confirment existimationem et observantiam. 


L. Card. AMAT. Decanus 
. F. G. Card. SCHWARZENBERG 
Primus ex ordine Presbyterorum. 
P. Card. CATERINI 
Primus ex Ordine Diaconorum. 
PETRUS LASAGNI 
A Secretis S. Collegii. 


534 


EX $. CONGREGATIONE CONCILII 


INSTITUTIONIS 


Die 27 lanuarii et 30 Iunii 1877. 


CoMwPENDIUM FACTI. Extat in civitate M. Sodalitium sub 
titulo S. Nicolai, in cuius Ecclesia usque ab anno 1637 be- 
neficium parochiale erectum fuit, reservato iure nominandi et 
, praesentandi parochum favore Sodalitii, pensionem annuam 
persolvendi parocho sibi onus imponentis. Hoc ius per suos 
rectores seu moderatores Sodalitium semper exercuit. 

Die 25 Octobris 1874 haec paroecia vacavit et Sodalitii 
rectores ad dictum beneficium nominarunt Sacerdotem Vi- 
ium C.... cuius nominationi quamvis Curia aperte non obsi- 
steret, tamen evidenter ostendit se potius velle alium Sacerdo- 
tem Petrum S... Hinc Vitus cognoscens res forsan haud pacifice 
processuras inter patronos et Episcopum , suae nominationi 
nuncium misit. | i 

Patroni, quibus Petrus S.... minime erat acceptus, nomi- 
narunt et praesentarunt Episcopo Antonium B.... Sacerdotem 
ex Ordine Cappuccinorum, ob praesentium temporum circum- 
stantias extra claustra degentem. Episcopus huic secundo no- 
minato institutionem denegavit quia, utpote religiosus, inhabilis 
erat ad beneficia ecclesiastica. 

Patroni ad Curiam Metropolitanam recursum habuerunt, 
quae plus quam integrum annum controversiae resolutione di- 
lata, tandem die 14 Ianuarii 1876 sequens edidit decretum: — 
Petitiones pro institutione Antonii B.... non procedant. Ser- 
vetur ius patronis alium idoneum el capacem presbyterum 
nominandi inira tempus a iure praescriptum. ~ Ab hoc De- 

creto vel sententia Curia Episcopalis appellationem minime in- 
terposuit. 

Fessi tot tricis et contentionibus patroni mense maio eius- 
dem anni 1876 adeuntes Episcopum ipsum rogarunt, ut Sa- 
cerdotem sibi benevisum indigitaret, quem ad vacantem pos- 
sent paroeciam nominare. Episcopus mensem ad deliberandu:u 
sumpsit, quo nondum elapso selegit quemdam Bartholomaeu:n 
C.... sacerdotem regularem. 

Hac electione se offensos putarunt patroni, dum Episcopus 

* qui institutionem denegaverat Sacerdoti Antonio B..... utpote, 
regulari, ab ipsis praesentato; nunc et ipse alium regularem: 
proponere minime dubitaret. Hinc contra factum Episcopi ad 

‘ laicam auctoritatem recursum habuerunt; eodemque tempore, 
nolente Episcopo recedere a facta electione, die 18 Iunii 1876 
nominarunt tertium parochum Sacerdotem saecularem Caieta- 
num B.... fratrem Antonii. Sed et ipsi ab Episcopo institutio 
denegata est. | 

Hine patroni enixis viribus sua iura defendere volentes 

. S. Congregationi Concilii rem detulerunt, expostulantes tum 
canonicam institutionem pro Sacerdote Caietano B.... tum 
absolutionem a censuris pro se, si forte in eas incidissent ob ` 
recursum ad laicam potestatem. 

S. Congregatio petita et habita informatione et voto, tum 
a Metropolitano, tum ab Episcopo, suetum edidit Decretum: 
Ponatur in folio — in cuius postrema parte addebatur: — et 
fiant. distincte preces pro absolutione ob recursum ad laicam 
potestalem. — 

Hoc habito rescripto Sodalitii rectores sollicite absolutio- 
nem obtinuerunt; imo ad mitiora conversi consilia in mense 
octobris rursus Episcopum adierunt, atque, renuntiante suae 
nominationi sacerdote Bartholomaeo C.... secundam inierunt 
conciliationem vi cuius Sacerdoti Vito O..... qui primo loco 
nominatus fuerat, canonica institutio concederetur. 

Res compositae videbantur; verum sacerdos Caietanus B.... 
per apparitorem tribunalis laicalis, protestationem transmisit 
tum Curiàe Episcopali, tum rectoribus Sodalitii , ne aliquid 


996 INSTITUTIONIS 

innovaretur, lite pendente apud S. Congregationem Concilii. 
Rectores territi, nolentes quidquam peragere, quod coram lai- 
cali actoritate ipsos implicaret, Episcopo declararunt, sese in 
posterum quoad hoc passive habituros. In hisce factorum adiun- 
cüs quaestio in S. Congregatione Concilii proposita fuit. 


Disceptatio synoptiea. 


i 


Derensro CargTANI B. « Favore Caietani advertebatur quod 
in parochialibus beneficiis iurispatronatus illi danda sit instì- 
tutio, qui a patronis rite nominatus et praesentatus fuerit, qui- 
que dicitur habere ius certum et in re dummodo ìdoneus ab exa- 
minatoribus repertus sit. Ita Tamburinus De Iure Abb. tom. 1. 
dist. 10 quaest. 4. n. 4 ; Card. De Luca — De Iurep. dis. 31. 
n. 8,5. Rota Romana in decis. 492 n. 1. p. 13; decis.74 n. 
8. p. 16 recent. —ibi - Praeterea cum solus Franciscus Maria 
fuisset praesentatus cui de necessitate debebatur. institutio, 
utique per talem praesentationem ei non solum acquisitum 
fuit ius ad rem incertum et eventuale, verum etiam ius cer- 
tum et in re.» 

Quibus praemissis in iure, observabatur in facto, quatuor 
consiare debere 1. Ut beneficium esset vacans; 2. Ut ad prae- 
sentantes patronos nominatio perüneret; 3. Ut praesentatus 
ad munera beneficio adnexa obeunda esset idoneus, 4. Ut legi- 
timo modo et tempore praesentatio facta esset. Duas priores 
conditiones in facto concurrere extra omnem dubitationem esse 
contendebatur; ac propterea de tertia tantum et quarta con- 
ditione disputari posse. 

Quoad tertiam advertebatur, iudicium de idoneitate minime 
pertinere ad Episcopum, cum a Concilio Tridentino examinatori- 
bus Synodalibus demandetur. Ita enim in Sess. 24 cap. 18 De 
Ref. praescribitur: « Quod si (Ecclesia parochialis) ?wrispatro- 
nalus fuerit, debeat qui a patrono praesentatus erit, ab cisdem 
deputatis, ut supra, examinari, et nonnisi idoneus repertus 
fuerit admitti. » Episcopum insuper non opposuisse inidoneita- 
tem, sed tantum male firmam Caietani valetudinem; quae a duo- 

bus testibus excludebatur. Quo vero ad integritatem morum, pe- 
"iiam in sacris et profanis disciplinis, atque ceteras probi 
sacerdotis qualitates, ex allatis testibus elucere sustinebatur. 

Quapropter disputatio super legitimitate nominationis et 
praesentationis praesertim versabatur. Hane factam fuisse tem- 
pore utili apparebat ex eo quod, vacata paroecia die 20 Octobris 
1874 statim Vitus C. fuerat nominatus ; quo suae nominationi 
nuncium mittente, patroni praesentarunt Anionium B. qui re- 
futatus fuit a Curia die 30 Martii 1575, intra terininum nempe 
semestris, In patronatu ecclesiastico ad nominandum concessi. 
Cam vero patroni adiverint Curiam Metropolitana: instantes 
pro institutione Sac. Antonii B.... et Curia die 14 Ianua- 
rii 1876 Decretum ediderit: Petitiones Antonii B.... non 
procedant. Servetur ius patronis alium idoneum et capacem 
presbyterum nominandi intra tempus a iure praescriptum;» 
huiusmodi decretum abiit in rem iudicatam, quia Episcopus 
nullam interposuit appellationem. Rebus vero iudicatis stan- 
dum est, ceu traditur in leg. 1. Cod. de ve iud. leg. ult. ff. 
eod. Huic igitur decreto innixi patroni recte et legitimo ter- 
mino die 26 Iunii 1876, semestri nimirum nondum elapso 
tempore a lata sententia, Caietanum B.... Episcopo prae- 
sentarunt. 

Quod vero integrum semestre vi illius sententiae patronis 
esset tributum, ex eo apparere dicebatur, quod secus ludicra 
et irrisoria eadem sententia fuisset, cuim tempus utile a die 
vacationis expirasset lam a die 25 Aprilis 1875. 

Neque obstare addebatur decretum Lateranensis Concilii in 
cap. è fin. de turep. nec rescripta Alexandri III et Innocen- . 
tii I cap. 12 et 17 eod. quae statuunt, lite pendente tem- 
pus utile decurrere, et fieri locum devolutioni favore Episcopi, 
namque ea decreta tunc tantum vim exerunt suam, cum lis 
fervet inter patronos de iure nominandi, quin ullus sit in pos- 
sessione ; non vero quando quaestio est inter patronos et Epi- 
scopum qui de institutione rogetur, quia hoc casu non ex 
patronorum negligentia retardatur provisio, sed ex Episcopi 
voluntate. Quam doctrinam confirmat S. Rota pluribus deci- 

sionibus ae praesertim in decis. 271 n. 2 et seq. part. 15 
recent. - ibi - Recepta est doctrina quod aut lis est super 
turepalronn(us, sive inter patronos contendentes, quis eorum | 
debeat praesentare, et praesentatiune non facta labitur qua- 
drimestre, et tunc Ordinarius potest iure devoluto providere 
Ecclesiam de rectore.... aut non dubitatur de iurepatrona- 
tus et patroni praesentarunt intra quadrimestre, sed prae- 
sentati contendant inter se de praelatione et institutione, in 
hoc casu ob ius quaesitum ipsis praesentatis , non intrat 
devolutio in lapsu quadrimestris, quia alias Ordinarii sem- 
per conferrent ex iure deboluto, differendo consulto institu- 
tionem, donec expiret quadrimestre, quod non est permit- 
tendum in praeiudicium patronorum et praesentatorum. 

Multo minus officere tradebatur, facultatem clericum de- 
signandi a patronis Episcopo relictam, hoc enim actu proprio 
iuri nominandi et praesentandi minime renunciarunt ; sed ad 
dissensiones et difficultates tollendas voluerunt tantum ut Epi- 
scopus sacerdotem indigitaret, in quem iura patronalia et no- 
minationis et praesentationis conferre possent. Ceterum pa- 
ironos iuri nominandi minime renuntiasse consiat a declara- 
tione ab ipsis emissa « sese numquam Episcopo cessisse. ius 
seligendi et nominandi parochum.» 

Verumtamen data et non concessa damnatissiraa hypothesi 
quod patroni ipsam nominandi facultatem Episcopo concesse- 
rint, nihil inelior evaderet Curiae Episcopalis conditio, hac 
enim facultate usa est nominando Bartholomaeum C.... qui 
dum nominationi nuneium miserit, novus terminus favore pa- 
tronorum decurrit. Hoc diserte docet Pitonius « De Contr: 
Patr. alleg. 78 n. 8. » Si praesentatus intra terminum re 
nunciet suae praesentationi, tum patroni habent novum ter- 
minum quadrimestris a die renunciationis.» Idem tradit Lam- 
bertinus De Iurep. p. 2. lib. 2. art. 17 n. 5; art.22. n. 4 
et seq. Vivianius De Iurep. lib. 5. cap. 2. n. 27. 

Derensio Curiae. Defensor Curiae Episcopalis, recolebat 
patronis laicis quatuor tantum mienses dari ad praesentandum 
a die scientiae vacationis ea cap. 2. De conces. praeb. et 

cap. Si vero De iurepatr., quibus inutiliter elapsi , ius no- 
minandi ad Ordinariümn devolvi. Hic terminus in casu satis 
est, quia agitur de iurepatronatus laicali. Quod si placeat hoc 
tanquam iuspatronatus ecclesiasticum considerare, tempus utile 
in casu expirasset die 25 Aprilis 1875, quia paroecia vaca- 
vit die 25 Octobris 1874. Iamvero intra hoc tempus, perge- 
bat Curiae defensor, duo tantum nominati fuerunt, Vitus C... 
qui paucos post dies, quin Curiae praesentaretur, nominationi 
renunciavit ; et Antonius B... qui utpote regularis, beneficii 


incapax erat, praesertim parochialis ex cap. cum ad mona- : 


sterium De Stat. Monach. Corrad. prax. ben. lib. 1. Cap. 6. 
n. 275. Atque ideo, nulla facta praesentalione intra semestre, 
aut perperam executa, ius conferendi devolutum fuit Ordina- 
rio; neque patroni post duos annos, nempe die 18 Iunii 1876, 
ad nominationem Caietani B.... poterant devenire. 

Neque obiici posse, contendebat, aliquando et inhabilem 
valide nominari; atque in hoc casu esse Cappuccinum Anto- 
nium B.... eo vel magis quod ex violentia extra claustra de- 
lineatur, atque per instructionem S. Poenitentiariae antiquis 
impedimentis solutus sit. | 

Reponebat enim, uno tantum modo inhabilem utiliter prae- 
sentari, nempe sub conditione dispensationis; quae conditio in 
Antonio minime verificata fuit. Instructio vero $. Poeniten- 
tiariae concedit expulsis regularibus facultatem consequendi : 
< Capellanias aut unum dumtaxat beneficium ecclesiasticum 
etiam residentiale vel cum cura animarum; >» veruntamen 
in administrationem tantum « de consensu et ad nutum or- 
dinarii loci, annuentibus Superioribus suis. » Quapropter 
si Episcopus, habita Superiorum licentia, potest tantum dictis 
regularibus permittere administrationem beneficiorum; constat 
eosdem ex simplici praesentatione habiles minime fieri. 

Imo etiam in casu adiectae conditionis dispensalionis, si 
haec inira iuris terminum obtenta non fuerit, nominatio est nulla 
et ad Ordinarium devolvitur jus conferendi beneficium Lambert. 
De Iurep. Lib.2.p.2.quaes.3.art.5.n.5 Card. De Luca « De Iu- 
rep. Dis. 48 n. 2. Pitonius De Contr. Patr. Alleg.81.n.4. » 

Minime vero obstare, urgebat defensor, sententiam Curiae 
Metropolitanae diei 14 Ianuarii. 1876, qua novus terminus 
patronis concedebatur ; nam quando Caietanus nominatus fuit, 
nempe die 18 Iunii 1876, iam [novum quadrimestre fuerat 
praeterlapsum. Insuper conventio facta fuerat mense maio inter 
Episcopum et patronos, vi cuius Episcopus renunciabat iur 
appellationis a dicta sententia ; patroni vero pro illa vice con- 
cedebant Episcopo ius indicandi quem Sacerdotem vellet no- 
minari, secluso Petro S.... Hine cum Episcopus ex parte sua 
non appellaverit, et ipsi a nominatione desistere debebant, 
quia ille iure suo usus erat nominando Bartholomaeum C.... 

Ad cuius nominationis quaestiones abscindendas, accessit 
secunda conventio mensis octobris, qua, renunciante Bartho- 
‘ lomaeo suo iuri, constabilitum fuit ut institutio daretur primo 
nominato, scilicet Vito C.... sic explicando favore Episcopi 
conventionem mensis maii. 

Ast posita etiam validitate nominationis Caietani B....; 
defensor contendebat id unum sequi, nempe duos fuisse prae- 
sentatos Superiori ante institutionem, secunda enim conventio 
nihil aliud fuit quam nominatio favore Viti C.... ad hoc con- 
sentiente Episcopo. Exploratum vero in iure est, patronum 
laicum ante institutionem alium. nominare posse, ut dicitur, 
cumulative, et esse in potestate Ordinarii eligere quemlibet ex 
nominatis ex cap. quod autem et cap. pastoralis officii « De 
lurep. » . 

Neque obstare si elapsum fuerat tempus utile patronis con- 
cessum ; nam devolutio locum habuerat favore Ordinarii qui 
suo luri optime poterat renunciare, et terminum prorogando, 
veniam nominandi concedere, ceu docent Fargna « De Iurep. 
p. 3. can. unic. casus. 6. n. 2. Paris Dc resign. lib. 7 
quaest. 9 in fin. S. Rota in Compostellana: Parochiatis 29 
Martii 1756 & 8.» | 

Ex his omnibus concludit Orator inter duos nominatos, 
Caletanum et Vitum, hunc esse praeferendum, quia si primus 
a patronis, secundus tum a patronis, tum ab Episcopo volitus 
est; praesertim cum Caietanus nominatus fuerit a patronis 

tantum ut obsisterent nominationi Bartholomaei C..., et Vitus 
usque ab initio concupitus et nominatus fuerit, ac omnibns 
sit carus et dilectissimus. 

Quibus disputatis propositum fuit. 


DUBIUM 


An et cui danda sit institutio. 


S. Congregatio Concilii die 27 Ianuarii 1877 respondit: 
« Institutionem dandam esse Sacerdoti Vito C... et Sacerdos 
Caietanus B... provideat conscientiae suae.» 

Ab hac'resolutione novam impetravit Caietanus audientiam 
atque absolutionem a censuris obtinuit. Nihilominus repropo- 
sita causa, sub dubii formula « An s?t standum vel receden- 
dum a decisis în casu » die 30 Iunii eiusdem anni eadem 
S. Congregatio reposuit. In decisis et amplius. 


Ex INDE COLLIGES. 


I. Excommunicationem S. Pontifici reservatam incurrere, 
qui in causis ecclesiasticis ad laicam recurrit potestatem , 
quae excommunicatio intacta servata fuit in Constitutione 
Apostolicae Sedis. 

II. Regulares ob praesentium temporum vicissitudines 
extra claustra degentes, non aequiparari saecularibus sacer- 
dotibus in beneficiorum assecutione, sed ea, de licentia Su- 
periorum ac de Ordinarii consensu, posse tanium retinere ad 
nutum eiusdem Ordinarii. 

III. Ad validitatem nceminationis dictorum regularium in 
beneficiis iurispatronatus , requiri ut apponatur conditio di- 
spensationis ab inhabilitate habendi beneficia. 

IV. Hinc patere ex Instructione S. Poenitentiariae quoad 
hoc incapacitatem in regularibus ablatam minime fuisse, sed 
solummodo concessam fuisse Ordinariis facultatem eosdem ad 
nutum deputandi in administratione beneficiorum. 

V. Si Ordinarius irrationabiliter deneget praesentato in- 


$42 INSTITUT!ONIS 

stitutionem et res deferatur iudicanda Superiori contra patro- 
nos tempus non currere, atque post latam sententiam novum 
inteerum terminum esse concedendum. 

VI. Patronos laicos intra quadrimestre nominationem eu- 
mulare posse, seu secundum et tertium aut etiam plures prae- 
sentare posse, atque liberum esse Ordinario quemlibet ex 
praesentatis instituere. 

VII. Elapso quadrimestri, licet ius conferendi beneficium 
Ordinario sit devolutum, tamen annuente Ordinario, patronos 
devenire posse ad novam nominationem et praesentationem. 


DECIMARUM 


Die 28 lulii 1877, 


Compenpium FACTI. Parochi Civitatis P. ius exigendi ha- 
bent decimas: personales a familiis, quae morantur intra li- 
mites propriae paroeciae. Subiicitur iuri huic etiam familia 
nobilis Comitissae M. quae etsi Palatium, et domicilium in 
civitate retineat, tamen per anni partem, quandoque ma- 
iorem ruri commoratur. Ex quo lis enata est inter Paro- 
chum civitatis et Parochum ruris. Curia Episcopalis ad quam 
lis delata fuit pro Parocho urbano stetit. 


Disceptatio synoptiea. 


PaROCHI RURIS IURA. Curati istius Orator loquitur in pri- 
ma defensionis parte de varia decimarum natura; ex quo de- 
ducit ius percipiendi decimas personales esse proprium Paro- 
chi domicilii; tuetur in secunda parte Parochum domicilii 
dictae nobilis familiae esse parochum ruris; in. tertia. autem 

argumenta in contrarium adducta refutare contendit. Et quoad 
prima:n partem nisus cap. decimae 26 q. 1 de decim. distin- 
guit decimas in praediales, personales et mixtas. Ex decimis 
praedialibus et mixtis non possunt subtrahi expensae et tri- 
buta, sed sine deminutione solvendue sunt ex Cap. Tua 
nobis et cap. cum sit in homine de decim. secus autem di- 
cendum est de personalibus ex quibus deducendae sunt expen- 
sae iuxta cap. Pastoralis eod. tit. Barbosa de offic. et pote. 
Parochi cap. 28 $. 1. n. 37 et 3$. Rationem huius rei 
reddit D. Thoma 2. 2. q. 87 art. 1. et art. 2 ad 1. ubi do- 
cot decimas praediales et mixtas deberi partem ex institutio- 
ne Ecclesiae et partim ex iure naturae; ideoque fructus in 
huiusmodi decimis naturaliter intelligendi sunt prout a fundo 
proveniunt. É contra cum decimae personales auctoritate tan- 
tum Ecclesiae debeantur, accipiendae sunt iuxta interpreta- 
tionem humani iuris, secundum quod fructus non intelliguntur, 
nisi deductís expensis, quae eorumdem causa fiunt ea 4. fru- 
ctus f. 

Ex his deducit orator quod decimae personales debentur 
Ecclesiae, in cuius parochia quis domicilium habet, cum per- 
solvantur in sustentationem eorum qui spiritualia ministrant. 
Idque erui ex cap. significavit 5 de Paroch. Cap. Quaestt 
sunt 46 caus. 16 q. 1. ct Cap. Ad Apostolicae 20 de 
“Decim. « ibi » Noverìs itaque quod aequum est, ut illi Ec- 
clesiae decimae personales reddantur ab eis in qua eccle- 
siastica percipiunt sacramenta. » Cui iuris dispositioni prae- 
ter alios adhaerent Barbosa cap. 28 &. 2 num. 26 et seqq. 
Et ideo si parochianus alibi se conferat vel recreationis, aut 
agendi negotia causà, absque tamen animo proprium tran- 
sferendi domicilium, decimae personales parocho domicilii sol- 
vendae sunt, Ferraris verb. Decimae n. 10 licet per accidens 
in propria Parochia per totum absentiae tempus nec sacra- 
menta recipiat, neque divina audiat, Navarras cons. 2 n. 5 
de Decimis. Et principium hoc ita est receptum ut si, ex DD. 
contigerit quod quis sub duabus paroeciis aeque permaneret, 
iunc decimae personales essent dividendae inter duas paroe- 

cias pro rata temporis, quo parochianus ın eis audiat divi- 
na et recipiat sacramenta Fagnan. in cap. Cum contingat 
de decimis Barbosa loc. cit. Rebuff. de decimis q. 6 n. 5. 
Ergo conclusit Orator cum decimae personales ad Parochum 
domicilii spectent, cumque domicilium nobilis familiae M. sit 
in paroecia Parochi ruris, ad hunc prorsus spectat ius exigendi 
decimas personales. 

Ut in secunda parte probaret praedictam familiam suum 
habere domicilium in paroecia ruris utitur testimonio Syndi- 
ci qui fidem facit quod dicta familia habitualiter moratur in 
illo Municipio, excepto mense in quo, causá balneorum in 
civitate sese transfert ; ita ut recenseatur in regesto perma- 
nenti illius populi. Insuper duo presbyteri illius loci, praeter 
testimonium Syndici, adiungunt inibi praefatam familiam Pa. 
schali tempore refici sacramentis. Itaque si domicilium re et 
facto transfertur, non autem nuda contestatione; si domici- 
lium ex communi Doctorum sententia concedit iurisdictionem 
fori poenitentialis, imo iuxta Sanchez de matrim. disp. 3 
». 12 ad hoc sufficit quasi domicilium; si inibi enunciata 
familia habitualiter moratur, atque sacramenta suscipit; si 
demum decimae personales ill debentur parocho a quo sa- 
cramenta, caeteraque spiritualia ministrantur ex DD. senten- 
tia et praesertim Schmalzgrueber part. 3. tit. 30 de Dec. 
n. 28, prono veluti alveo fluit Parochum ruris esse pro- 
prium parochum familiae M. et proinde ipsi ius esse perso- 
nales exigendi a praefata familia decimas. 

Aliud deducit argumentum ex observantia, quae iuxta Ro- 
tam decis. 1. n. 6 et 7 rec. « est optima et fidelis cuius- 
« cumque dispositionis legis, vel concessionis interpres, et 
« est magistra omnium rerum, omnemque tollit dubitatio- 
« nem. » Observantiam autem favere suo clienti non dubi- 
iat ex testimoniis plurimorum, qui autumant nobilem fami- 
liam M. decimas personales solvisse iam parocho ruris de- 
mortuo. Observantia haec non solum, ait ille, probat domi- 
cilium dictae familiae in Paroecia ruris, sed revelat animum 
eiusdem familiae ibi manendi; ideoque ceu Parochus ruris 

debet sacramenta aliaque spiritualia ipsi familiae ministrare, 
sic familia debet eidem Parocho solvere decimas personales. 
Quinimo de animo dubitari nequit; nam si nobilis Comitissa 
civitatem petiit ob aliqua negotia sub paschali tempore, ibi 
de licentia parochi ruris paschali praecepto satisfecit. 

Ut argumento robur adiiceret ait, quod nobilis familia M. 
die Purificationis a Parocho ruris accipit candelarum fasci- 
culum, et rure sepulchrum habet; iam vero sepulchrum gen- 
tilitium demonstrare contendit domum ibi extantem non esse 
prorsus ruralem sed includere, aliquo sub respectu, domici- 
lium vel quasi domicilium Schmalz. de Sep. S. 3 n. 28 tom. 
3, « ibi » lus sepulturae habet se instar domicilii inter 
vivos. » Ergo Parocho ruris debentur decimae personales a 
familia M. quae rure sepulchrum tenet. 

Ad diluendas oppositas difficultates, ait Orator, nil office- 
re dispositionem Synodi Dioecesanae in tit. 7 de funer. et 
sepult. n. 20. « Quando cives recreationis gratia ad domos 
« rurales accedentes in illis moriuntur.... quarta funeralis pro- 
« prio Parocho persolvatur. » quia praedicta familia non recre- 
ationis causá rure degit. Etenim nobilem familiam dici nequit 
recreationis gratià rure commorari, dum commodius habens in 
civitate palatium moram trahit hiemali tempore in oppido ubi 
aquilones gelidi infremunt, ubi non commodae sed asperae 
sunt viae, et ubi honestarum consuetudinum privatio est. 

Pariter nihil obstat quod Syndicus civitatis autumaverit 
familiam, de qua agitur, suum domicilium civile retinere in 
civitate P. ubi suorum negotiorum principalem habet sedem; 
nam decimae personales illi debentur Paroeciae in qua perso- 
nae sacramenta aliaque spiritualia suscipiunt, ceu in casu 
familia M. a Parocho ruris suscipit. e g 

[ura Panocur civiTATIS. Advocatus huius Parochi osten- 
dere conatus est suo clienti deberi decimas personales a fa- 
milia M. tum ex iure communi, tum ex locali consuetudine. 
Ex iure certum est quod personales decimae debentur Parocho 
proprii domicilii, a quo sacramenta quisque recipere debet, 


cap. Ad Apostolicae 20 de Decimis, Schmalz. de decim. 28 
Aetia Tom, X, fasc. CXIX. 85 


« 

et Doctores unanimiter: licet aliquis sive negotiationis, sive 
recreationis vel alià huiusmodi causà alibi commoretur. Fer- 
raris V. Decimae, Barbosa, et Pirhing. Atqui familia M. 
suum retinet domicilium in civitate P. cuius ratione spi- 
ritualiter subiicitur Parocho civitatis ; ergo isti ius deci- 
mandi est, minime vero parocho ruris. | 

Idque ut evinceret meminit nobilem familiam non modo 
per anni partem morari in civitate P. sed eamdem civitatem 
nedum in praecipuis anni solemnitatibus, sed aliquem de fa- 
milia in unaquaque hebdomada petere. Imo inter familias 
civitatis illustres censitam extare, ibi Palatium extructum 
habere, in quo omnia, quae ad totius administrationis negotia 
spectant, peraguntur, ibi vectigal Municipio solvere vulgo. 
focatico ac paschali tempore sacramentis refici. Hino si dicta. 
familia per anni partem, et quandoque maiorem, rure yitam 
degit, id facit recreationis gratia, minime vero cum animo 
deserendi civitatis domicilium. 

Neque obiiciendum quod familia illa variis abhinc annis 
ruri commoretur; nam ad amittendum domicilium duo con- 
currere debent, idest factum et animus; quo alterutro defi- 
ciente numquam dici: valet domicilium fuisse relictum Z. Do- 
micilium ff. S. penult. et Gloss. « ibi » Pikler lib, 2 
tit. 29 n. 60 de for. comp. « Porro sicut domicilium, 
» vel quasi domicilium contrahitur facto et animo, ita nec 
» amittitur deficiente alterutro tantum, sed utrumque debet 
» concurrere, scilicet actualis emigratio, seu discessus ex loco, 
» et simul animus non redeundi. » Concinunt Ferraris v. Pa- 
rochian. 33, 34, Barbosa de offic. et potest. paroch. part. 2 
cap. 221 n. 35. Atqui ex declaratione dominae Comitissae 
M. per procuratorem edita clare patet numquam eamdem 
familiam habuisse animum  deserendi domicilium ` civitatis. 
In ista enim declaratione ostendit etiam nobilis Comitissa 
semper retinuisse sese pertinere ad Parochiam S. Michaelis 
Arcangeli de civitate, in qua Palatium habet, quamvis mo- 
retur per aliquam anni partem rure. 

Obiicitur a Parocho ruris sibi ius esse saltem condivi- 

dendi decimas personales pro rata temporis ex decennali ha- 
bitatione praedictae familiae. Ast reponitur decennium non- 
dum impletum fuisse; et quamvis impletum fuisset nil pro- 
desset, deficiente animo manendi rure, ibique domicilium 
figendi. Affabre Cardinal Tarquini în Rom. Matrimonii diet 
11 lanuarii 1868 n. 11. « ibi » Nemo quippe ignorat 
« non dico decennium, sed ne mille quidem annos, ut peri- 
« torum fert proverbium per se sufficere posse ad verum 
« propriumque dictum domicilium acquirendum, cum  neces- 
« saria sit voluntas non quidem definito ullo tempore utut 
« longissimo , sed omnino perpetuo in eodem loco manendi.... 
« Profecto dubitari non potest ad quasi domicilium adipiscen- 
« dum, praeter actualem habitationem, voluntatem simul requi- 
« ri eamdem continuandi per maiorem anni partem. » Adiecit 
etiam advocatus, quod si quaestio de decimis inter Ecclesias 
habeatur, consuetudo principem tenet locum, eique obse- 
quendum est ex textu cap. 15 Num sint, Cap. 20 Ad 
Apostolicae de Decim. « ibi » Quoniam a diversis, diversa 
consuetudo tenetur, tu eligas in hoc casu, quod per con- 
suetudinem diu obtentam ibidem noveris observatum . » Con- 
cinunt cap. 32 eod. tit Fagnan. in Cap. Cum  Contingat 
de Decim. n. 18. De Luca disc. 5 n. 5 et 6 de Decim. 

In themate consuetudo est pro parocho civitatis; siquidem 
ipsa monet ab immemorabili decimas personales isti parocho 
solutas fuisse a familiis, quae licet alibi morarentur, domum 
tamen retinebant in civitate. Autumant id testimonia ab anno 
1701 usque ad haec nostra tempora. 

Iuxta hanc consuetudinem consimiles quaestiones a remo- 
lis etiam temporibus diremptae fuere. Inter alios casus anno 
1785 oblata fuit S. C. Congregationi quaestio enodanda, 
cuius haec erat species. Moratus fuerat per octennium Opi- 
tius Mazza in Oppido Trivii antiqui decimasque solverat Ca- 
pitulo Pisauri, ubi apertam retinebat domum. Eo igitur de- 
functo, solutas vindicare tentavit decimas oppidanus Parochus. 
At proposito dubio sub die 8 Iunii 1785 « An Rectori Ec- 
clesiae. Parochialis s. luliani Trivii antiqui sint restituen- 

dae decimae sacramentales de quibus agitur et a quo tem- 
pore. » S. Congregatio respondit: « Negative et amplius. » 

Idem sensit S. C. Congr; ut alias plures omittamus, in 
Pisauren diei 21. lanuarii 1826, cuius species et resolutio 
optime concinnata in indice resolutionum praefati anni sub 
litera D. invenitur « ibi » Decimam Sacramentalem, quam 
ex vetustissima consuetudine Parocho domicilii solvere te- 
‘ nentur, qui Pisauri domum retinent apertam, etiamsi alibi 

moram ducant, Parocho s. Michaelis praestandam esse ad 
formam consuetudinis a Praesule Aloisio Ciacchi, qui Ro- 
mam venerit, sed domum apertam Pisauri habebat, decre- 
vit s. Congregatio. » 

Prorsus inutiliter recurrit ad exemplum adductum, quod 
antecessor Parochus ruris decimas personales usque ad annum 
1844 perceperit ex eadem familia. Nam id evenit ex conven- 
lione inter parochos civitatis et ruris; ex quo unus ex fa- 
milia M. ex uxoris obitu dolore percitus, rure ultimos vítae 
suae annos transegit. Quae conventio ad huius interitum per- 
venit. 

Hine, conclusit orator, ex his quae adduximus amplius 
dubitari nequit quod decimae personales nobilis familiae M. 
parocho Civitatis debeantur. 

Post hoc Eis. Patribus propositum fuit. enodandum 

Dubium 


An et ad quem spectet ius exigendi decimas personales 
a nobili familia M. in casu. 

ResoLUTIO. Sacra C. Congr. re probe perpensa; sub die 
28 Iulii 1877 respondere censuit: 

Affirmative ad parochum s. Michaelis Arcangeli, ( nempe 
ad Parochum civitatis) 

Ex quisus coLLices. I. Decimas personales, ubi adhuc in 
usu sunt, ex iure communi solvi debere illi parochiae, a qua. 
ex obligatione sacramenta ecclesiastica caeteraque spiritualia 
administrantur. ` 

II Nam sicut Parochus propriá personá proprioque mini- 
sterio sacramenta et bona administrat spiritualia, sic conve- 
nit ut ille in cuius favore haec omnia fiunt, solvat eidem pa- 
rocho decimas de illis rebus quae proprii personá proprio- 
que ministerio acquisivit. 

III. Eiusmodi decimas personales deberi proprio Parocho, 
etsi parochianus, absque animo tamen transferendi domicilium, 
exira illam paroeciam resideat quacumque de causa, ut puta 
sive animum recreandi vel aliqua negotia perficiendi gratia. 

IV. Duo requiri ad evincendam domicilii mutationem, 
idest factum et animum; sive actualem e loco emigrationem, 
et animum non redeundi; ita ut si alteruter desit domicilium 
immutatum fuisse dici nequit. 

V. In themate nobilem familiam deserendo domicilium ci- 
vitatis per anni partem, quandoque etiam maiorem, id fecisse 
animum recreandi causì, non animo idem linquendi domi- 
cilium. 

VI. Nullum esse definitum tempus, utut longissimum, ex 
peritorum sententia, ad proprium verumque dictum domicilium 
acquirendum, quatenus vero voluntas desit iu eodem loco 
perpetuo manendi. 

VII. Quando lis est inter ecclesias quoad decimas parochia- 
les, magni ponderis censendam esse loci consuetudinem; le- 
gitur enim in Cap. 20 ad Apostolicae, de decimis: « quoniam 
a diversis diversa consuetudo tenetur, tu eligas in hoe casu 
quod per consuetudinem diu obtentam ibidem noveris obser- 
vatum. » 

CAPELLANIAR 


Die 22 Septembis 1877 et 26 Ianuarii 1878. 


In Ecclesia Cathedrali S. extat Capellania sub invoca- 
tione s. Dulcissimae, cuius iuspatronatus spectat ad familiam 
Falcinelli. Beneficiarius ex lege fundationis, praeter residen- 
tiam, interesse debet choro diebus festis etiam abrogatis, cum 
onere ministrandi ad altare. Ultimo demortuo possessore, va- 
cans extitit capellania haec; et eius administrationem, per 
Secretariam Brevium die 28 Martii 1854 ad novennium obti- 
nuit Ioseph Falcinelli unus ex patronis; ea tamen conditione, 
ut probum virum ecclesiasticum deputaret, qui omnia bene- 
ficii onera, congrua compensatione praestituta, adimpleret. 
Ad onera explenda loseph orator nomen dedit se soluturum 
congruam compensationem viro Ecclesiastico iuxta Apostoli- 
cas litteras; et declaravit se quoque soluturum quidquid opor- 
teret pro punctaturis et pro quolibet beneficii onere, sicut 
eliam pro Missarum satisfactione. 

Novennio nondum elapso idem Orator rursum petiit a S. C. 
Congregatione praefati indulti prorogationem, ea praesertim ra- 
lione, quia ipsiusmet parentes in re familiari patiebantur an- 
gustias, simulque infirmitate laborabant. Ad triennium quae- 
sitam obtinuit gratiam, a postremo die prioris indulti com- 
putandum: « deputatc tamen idoneo Ecclesiastico administra- 
« tore qui satisfactis Missis pro praeterito non celebratis, infra 
« terminum prudenti arbitrio Episcopi praefiniendum, ac im- 
« pletis quotannis omnibus oneribus, superextantes reditus tra- 

« dat utrique parenti Oratoris titulo alimentorum arbitrio et 
« conscientia Episcopi. » | 

Die 19 Februarii 1866 alium porrexit supplicem libellum 
ad S. C. C. Falcinellius ut indulti prorogationem ad aliud 
iriennium obtineret, asserens, easdem, ob quas praecedentem 
obtinuerat gratiam, perdurare causas. Sacra Congr. rescripsit 
Episcopo administratori, qui auditis..... « referat de imple- 
« mento Missarum ad tramites praecedentis indulti; de legi- 
» tima prorogationis causa, et an alicui praeiudicium in- 
« feratur» | 

Episcopus retulit Capitulum ivisse in sententiam contra-, 
riam oratoris precibus; seseque huic suscribere sententiae; 
quoniam orator satis commode, proprio labore, vivit; ideoque 
deesse legitimae petitionis causam. Hisce auditis votis a 
S. Congregatione sub die 7 Ianuarii 1868 rescriptum fuit 
« Lectum et notificetur Episcopo. » — 

Quo cognito rescripto, Episcopus per edictum « sub die 
21 Ianuarii eiusdem anni, ad valvas Ecclesiae S. affixum, 
patronis significavit ut intra terminum a sacris canonibus 
praescriptum Capellanum nominarent. » 

Mense nondum elapso, tres sorores germanae et Oratoris 
consobrinae, ad dictam capellaniam nominarunt clericum in 
minoribus constitutum, nomine Petrum L ; eáque acceptà 
nominatione Curia Episcopalis sub die 5 Martii anni prae- 
dicti monitum evulgavit; quo dicebatur quod quisquis cense- 
ret aut praetenderet ius habere ad praedicti beneficii nomina- 
tionem sistere teneretur coram Ecclesiastica Curia, suasque 
rationes ibi adducere intra decem dierum spatium; quo decur- 
so, procederetur ad collationem beneficii favore Clerici iam 
nominati. 

Repulsus a S. C. C. Orator Falcinelli, supplici libello per 
Secretariam Brevium petiit a SSmo. Patre administrationein 
Capellaniae donec eius filius aetatem a Sacris canonibus prae- 
scriptam ad assequenda beneficia attigisset, eum onere depo- 
nendi reditus in augmentum dotis favore dictae Praebendae, 
ac interim praesentationes suspenderentur. Initio mensis Martii 

anni dicti praefata Secretaria remisit eiusmodi preces Episco- 
po pro informatione et voto. 

Quum tamen Orator cognoverit mense Aprilis quod non 
obstante recursu ad Secretariam Brevium, ac nondum elapso 
quadrimestri tempore, Clericus L. institutionem dicti beneficii 
obtinuerat, sub 16 Martii praedicti anni, acris quaestio exar- 
sit. Nam Orator Falcinelli adversus eiusmodi institutionem 
exurgens primo in Curia protestatus est, deinde petiit a S.C.C. 
ut institutus a Capellaniae possessione removeretur, et ut peti- 
iae ab eo gratiae locus fieret; sin minus « quoties censeretur 
nominationis suspensioni annul non posse Orator nominare 
vult uti patronus et descendens masculus. » 

Alter interdum oblatus fuit supplex libellus ab Oratore in 
quo exponebat clericum B. deputatum fuisse pro satisfactio- 
ne obligationum beneficialium ad tramites Rescripti S. C. C; 
vi cuius graliam suspensionis et nominationis a praefato be- 
neficio obtinuerat. Cum tamen Clericus. ministri munere ad 
Missam fungeretur, uti absens punctabatur; et Orator a Ca- 
pitulo obstringitur solvere fallentias in scutatis tresdecim pro 
quolibet anno. 

TREES symoptien. 


[urA ORATORIS FALCINELLI. Prorsus adlaboravit iste ut 
primo ostenderet nullitate laborare institutionem ab Episcopo 
datam Petro L. Etenim canon est iurisprudentiae, quo non 
vulgatior alter, collationem ab Episcopo peractam, spreto pa- 
irono, dum hie ipse reclamat, intra tempus a legibus datum 
ad praesentandum, ipso iure nullam, irritamque habendam esse ` 
. Garzias de Benef Eccl. part. 5 de aliis notat. S. 1. n. 231. 
«ibi» Undecimo notandum est, quod institutio seu collatio ab 
Ordinario facta, spreto patrono, infra tempus datum ad prae- 
sentandum, nulla est ipso iure cap. decernimus 16 q. T. 
Abbas in cap. Bertoldus de re iud. n. 12 et ibi Felin... re- 
clamante tamen et contradicente patrono infra dictum tem- 
pus datum ad praesentandum. « Et n. 251 loc cit. » Et 
sufficit sola contradictio patroni facta infra tempus datum 

.« ad praesentandum, ut collatio, eo spreto sit irrita, etiamsi 
« non praesentaverit aliquem.» 

In facto tamen est quod Curia Episcopalis die 16 Martii 
1868 ad institutionis actum devenit, nondum elapsis duobus 
mensibus ab edictorum affixione, et non obstante, quod ipse 
per suum procuratorem reclamasset, atque adhue quadrimestre 
decurrente, pro institutionis nullitate etiam coram S. C. C. 
institisset. 

Ut sibi quoque ius praesentandi in hac Capellania com- 
petere demonstret, observat quod in quaestione agitata anno 
1319 quoad hoc iuspatronatus idem, a S. C. Congregatione 
pro integra voce adiudicatun fuit Falcinellio. Proindeque sibi 
spectare medietatem vocis tribus autem Consobrinis quae no- 
minaverunt Clericum L, aliam : vocis medietatem; quia duo 
tantum stipites nunc existunt eiusdem familiae, ab uno quo- 
rum descendit Orator, ab alio autem tres Consobrinae. Ast 
in iure est principium firmatum in Cap. Indultum 71 de 
Regulis iuris in 6, quod Indultum a iure beneficium non 
est alicui auferendum. Atqui per praefatam institutionem in- 
fra quadrimestris tempus absolutam non modo ablatum est 
ipsi ius praesentandi beneficlatum, verum et consobrinis eius- 
dem variandi nominationem; et ideo institutionem | invalidan- 
dam esse conclusit. 

Et perperam obiicieretur tempus fuisse per Ordinarium 
abbreviatum; eoquod tempus ad praesentandum nullimode per 
Ordinarium abbreviari possit: nam beneficium a iure conces- 
sum nequit per iudicem tolli iuxta ea quae tradunt Ferraris 
verb. luspatr. art. 4 n. 32. De Luca de iurcp. disc. 49 
n. 5. Barbos. de Episcop. alleg. 72 n. 443; atque. hoc 
eo vel maxime si unus ex patronis praetendit quod ad 1psum 
spectat praesentatio, vel cum aliis simul, vel singulariter 
S. C. C. in Signina Capellaniae die 16 Septem. 1811. S. Ne- 
que. «ibi» Porro sciunt et qui nihil sciunt huiusmodi prae- 
« sentationis tempus abbreviari haud posse, quando unus ex 
« patronis vel coniunctim cum aliis vel singulatim ipsi prae- 
« sentationem competere contendit. Jta Roch. de Curt. et 

« Lambertin. » Hinc in recitata Signina quum infra qua- 
drimestre institutio data fuerit a Curia Episcopali, spreto impe- 
dimento, quod aiunt nihil transeat ab uno ex patronis apposi- 
to, tametsi ex paritate suffragiorum locus fuisset gratificationi, 
nihilominus ab eadem S..C. C. in primo dubio « An collatio 
Capellaniae facta ab Episcopo favore Sacerdotis Felici susti- 
neatur in casu » responsum prodiit: « Negative et amplius. » 

Addidit Orator quod cum dolo et fraude Curia ipsa pro- 
cesserit, posthabendo recursum quem ipse praesentavit per 
Secretariam Brevium. Nam litterae quibus ab eadem Secre- 
laria informatio petebatur abditae manserunt donec nominatio 
in Clericum L. locus habuerit: et nominatio a solis Conso- 
brinis expetita fuit; dum ipsae tres medietatem vocis haberent. 
Quod cum sciret Orator protestationem misit Ordinario, et re- 
clamavit apud S. C. C. adiiciens quod Consobrinae iureiuran- 
do deposuerunt sese deceptas fuisse, a quodam qui retulit Ora- 
lorem Falcinelli ius amisisse ad nominationem per edictum 
Episcopi ad Valvas Ecclesiae affixum. Ideoque necessum fuisse 
ut illae nominarent Clericum C. cui Episcopus idem consti- 
tuerat conferre beneficium istud vellent, aut nollent eaedem 
Consobrinae. 

Quapropter, ait Orator, posita nullitate possessionis, se 
sperare petitam gratiam sibi concessuram, quia ex ea bonum 
persentit Ecclesia, cum reditus Beneficii augeantur, et quia hu- 
manitas S. C. C. id soleat concedere patronis egestate pressis. 
Quod si gratiam negarent adhue tamen sibi reservatum esse 
ius nominandi sustinuit, quamvis plures anni a litis contesta- 
tione effluxi fuissent. Ex iure quidem habetur, quod lite pendente 
inter patronos et praesentatum, vel inter ipsos praesentaios, 
tempus patronis non currit. Fagnan. în Cap. Quoniam. 3. 
de iurep. n. 19. Barbosa de officio et potest. Episcopi alleg. 
72 n. 41. Quam theoricam extendendam esse contendit etiam 
in casu quo lis ferveat inter patronum et Episcopum ceu osten- 
ditur in Mazarien Znstéitutionis diei 30 Iunii 1877 & Advertit 
coram S.C.C. in qua afferuntur variae S. Rotae decisiones. (1) 


(1) Videsis hanc quaestionem pag. 534 huius Voluminis X. 

[URA CLERICI INSTITUTI. Falcinellius audiendus non est, 


ait Clericus C; quia eius fraude, nempe ad retinendam Ca- 
pellaniae possessionem usque ad praesentem diem quaestio 
haec protracta fuit. Ut fraus istáec evidens fieret usus est 
Falcinelli verbis, quibus clare confitetur, in recentiori instan- 
tia, causam initiavisse, deindeque suspendisse expectans quod 
filius aetatem canonicam haberet. 


Quibus observatis, adiungitur nullimode queri posse Fal- 


cinellium ait; quia etsi ille beneficiatum nominavisset, tamen 
Clerico C. institutio danda foret, cum suffragiorum pluralita- 
tem retulerit. Ad rem Vicarium Capitularem audire praestat. 

Ius nominandi ad residentiale beneficium de quo agitur, non 
competere tantum masculis de familia descendentibus Fal- 
cinelli, sed foeminis etiam, cum in actu donationis seu 
cessionis factae favore losephi senioris anno 1816 per te- 
stamentum conditum a Dulcissima Santucci scripta repe- 
riantur apertissima verba haec; quod post eius mortem Ius- 
patronatus sive 1us nominandi ad dictum beneficium in casu 
vacationis sit et pertineat ad Dominum Iosephum Falcinel- 
li et ad eius descendentes et successores in perpetuum. Porro 
neminem latet sub.lato generico nomine descendentium vel 
successorum tam masculos quam foeminas venire, seu non 
constitui iis ex vocibus agnatitiam vocationem tantum, sed 
et cognatitiam simul. Ex stipite enim descendunt tam ma- 
sculi quam foeminae. Itaque quum nulla sit expressa re- 
strictio conditionis, nulla etiam exclusio in descendentibus 
admitti posse videtur. Accedit etiam, quod ab extranei li- 
beralitate in familiam Falcinelli ius nominandi derivaverit, 
ideoque nec levissime praesumi posset favore agnatorum 
praedilectio in. foeminarum exclusionem. Tandem apertissi- 
mis donantis verbis consonat factum possessionis, cum post 
obitum Josephi senioris donatarii, eius adhuc filia Cheru- 
bina una cum masculis anno 1834 nominaverit Sebastia- 
num Patricelli ad assequendam beneficii administrationem. 
Hisce itaque positis, luce clarius meridiana patet ius ad 
praesentandum in casu non losephi Oratoris tantum favo- 

« re, sed foeminarum etiam, quae ex ipsius Falcinelli fami- 
« lia descendunt. Hine prope deliramentum est quod de iure-. 
« patronatus activo exclusive blaterat orator, eoque minus 
« de vocalione passiva, cum de hoc etiam iure nec minimum 
« verbum in testamento obinussitetur favore ipsius. 

« Quapropter nemo non videt, foeminas scilicet Elisabeth, 
Leoninam, Carinam Falcinelli, quae in eodem gradu ora- 
ioris cum stipite reperiuntur, iure meritoque praesentasse 
in actuali vacatione ad beneficium Petrum L. in aetate 
canonica constitutum, et iam iam proximum ad sacrum Sub- 
diaconatus Ordinem suscipiendum, quantaque contra iniuria 
orator tam activum quam passivum iuspatronatus sibi asse- 
rat. Haec quoad ius nominandi. 

« Breviter etiam me expediam quoad alterum super be- 
neficii collatione. Postquam mihl -veneratissimis superius 
enunciatis litteris diei 7 Januarii 1868 notificatum fuit 
Sacri Vestri Ordinis sapientissimum rescriptum Lectum su- 
per precibus oratoris, qui noviter beneficii administratio- 
nem impetraverat, ut Ecclesiae bono quam citius prospici pos- 
set, quae plerumque servitio carebat in sacris solemniter 
faciendis, edictorum affixionem de more decrevi ad praesen- 
tandum infra praefinitum tempus idoneum iuxta iurispa- 
tronatus institutionem. A praedictis foeminis Elisabeth, 
Carina et Leonina, ut superius exposui, praesentatus fuit 
praecitatus Petrus L. Constito de bono iure nominantium 
elapsis fatalibus in edicto statutis, nullaque per alium facta 
oppositione, beneficium collatum fuit eidem L. qui sub 
die 16 Martii proximi praeteriti possessionem inivit. interim 
orator Faleinelli, cuius preces pro nova administratione be- 
neficii ab iustitia vestra fuerant relectae, ad Secretariam 
Brevium confugerat memorato supra libello, sed litterae 
requisitoriae ad me pervenerunt post possessionem captam 
a praedicto praesentato, uti iam certiorem feci meis litte- 
ris supra laudatum Eñum Virum a Secretis Brevium. Qua- 
propter non captiosa nec subdula dicenda esset possessio 
beneficii, cum collata fuerit post edictorum affixionem, qua 

durante Orator et ipse maluit silere ut pisciz. Cur haec? 
Attamen si idem loseph hodie nominationis iura experiri 
velit, libentissime utatur. Recordari vero ipsum oportet, 
quae de 1urepatronatus supra exposita sunt, scilicet commu- 
ne esse tam masculis quam foeminis, seu agnatitium et si- 
mul cognatitium, quo in casu, ni fallor, solent attendi vo- 
ces praesentantium pro collatione obtinenda beneficii iuxta 
numerum personarum, ita ut tot voces quot personae. At 
in casu cum íres foeminae nominaverint actualem possesso- 
rem beneficii, facta itaque oratori potestate nominandi per- 
sonam idoneam, una semper erit vox favore istius, cum 
unus tantum esset, scilicet orator, qui praesentaret. Legiti- 
ma itaque ac in suo robore semper maneret collatio Bene- 
fici facta favore actualis possessoris, cum in legitimo ac 
plurali nominantium numero subsistat, ac per consequens 
numquam, salvo iure sibi quaesito, posset possessor bene- 
ficio expoliari. » Cum igitur nullum damnum Faleinellio 
obvenerit ex data institutione praesentato a patronis, cumque 
et ipse minime in posterum praesentationem peregerit, con- 
cludit clericus L. et institutionem praecipue post longam 
possessionem sustinendam esse; proinde neque cum suo damno 
administrationem Capellaniae Falcinellio tribuendam, neque 
amplius ius nominandi. 

Gradum faciens ad alterum quaestionis caput queritur 
Falcinellius iniurià percepias fuisse a: Capitulo fallentias re- 
spondentes absentiae Vesperorum et Missae Conventualis, eo 
quod clerieus deputatus ad implenda onera beneficii, ministri 
munere eo tempore fungeretur. Etenim praeter quamquod 
Capellanus tenetur ex fundatione hoc munere fungi, in facto 
esse contendit, quod in omnibus catholici Orbis Capitulis tam 
Cathedralibus quam Collegiatis numquam fit ut ministri assi- 
stentes altari ad punctaturas solvendas obligentur, cum eo 
aciu ipsi non solum moraliter sed et materialiter choro adsi- 
stere dicantur. 

"Ex adverso contendit Capitulum haud fallentiarum repe- 
titioni locum esse. Audiatur Vicarius Capitularis in hoc pro- 

posito « Ad onera explenda Ioseph Orator nomen dedit se so- 
« luturum congruam compensationem viro Ecclesiastico. . . . 
atque insuper declaravit se subiicere solutioni punctatura- 
rum, omnibusque beneficii oneribus . . . Hisce constitutis 
Orator usque dum administrationis nomine potitus est bene- 
ficio, punctaturas seu fallentias absque ulla repugnantia vel 
minima exceptione persolvit. Datum quidem non erat suspi- 
cari, quod cessfto administrationis indulto post varios ela- 
psos annos, soluti, etiam ex obligatione, repetitionem Ora- 
tor contenderet per instantiam quam remitto. Quapropter ... 
interrogato Capitulo Ecclesiae Cathedralis super precibus 
Oratoris, ipsum cunctis suffragiis contrarium pandidit sen- 
sum Oratoris petitioni. . . Ex deductis a Capitulo mihi vi- 
detur Oratoris instantiam nullo bono iure tueri, quare ab 
ipsius Capituli voto fateor me recedere non posse. » 
Hisce in medium deductis ex utraque parte, dirimenda fuere 
proposita | 

I. An.data ab Episcopo institutio sustineatur in casu. 

Et quatenus negative 

II. An administratio Capellaniae concedenda sit Orato- 
ri, seu pottus procedendum sit ad novam praesentationem 
in casu. | 

III. An sit locus repetitioni fallentiarum favore Falci- 
nelli in casu. 

ResoLutIo. Sacra C. C. sub die 22 Septembris 1877, 
causá visá, respondere credidit: 

Ad I. Negative. 

Ad II. Negative ad primam partem, affirmative ad se- 
cundam. | 
Ad III. Affirmative pro diebus et horis, in quibus Beneficii 
obligationibus per alium satisfectt. 

CAUSAE PROSECUTIO. Clerico qui institutionem in benefi- 
cio ab Ordinario iam habuit, displicuit eiusmodi resolutio; 
atque illico novae audientiae beneficium, ab eo expostulatum, 

obtinuit. Sed appellans nullum adducens documentum novum, 
causa iterum reproposita fuit ad instantiam actoris Falcinel- 
li, et sequentia concinnata fuere 


Dubia 


I. An sit standum vel recedendum a decisis in primo 
dubio in casu. 

II. An sit standum vel recedendum a decisis in secundo 
dubio in casu. 

Sacra C. Congr. sub die 26 lanuarii 1878 respondit. In 
decisis et amplius. 

Ex qurBus coLLiars. I. Ipso iure nullam esse institutio- 
nem seu beneficii collationem ab Episcopo factam, spreto Pa- 
trono (l) qui infra tempus, a iure ad praesentandum con- 
cessum, reclamet atque contradicat. 

II. Principium in iure firmatum extare, quo statuitur in- 
dultum a iure beneficium non est alicui auferendum Reg. 
lur. 71. in 6. l 

III. Tempus ad praesentandum a iure patronis concessum 
nullimode abbreviari aut restringi posse per Ordinarios; quia 
Iudex beneficium a iure indultum tollere nequit. 

IV. In themate patere Ordinarium, zelo prospiciendi quam- 
citius bono Ecclesiae, quae servitio carebat in sacris solemni- 
ter faciendis, per suum edictum effecisse ut tempus a iure 
patronis concessum abbreviaretur. 

V. Ministros a choro abscedentes ut altari adsistant pro 
Missa cantata atque Vesperis haberi ceu moraliter praesentes; 
nec punctaturis subiici posse uti absentes a choro. (2) 


(1) Huius conclusionis rationes va- 
riae a canonistis assignantur. Verior in- 
ter istas videtur esse quod nullitas hoc 
in casu inducta a iure sit in favorem 
eiusdem patroni. Et provisio haec per 
Episcopum facta , spreto patrono, in 
pendenti videtur esse, donec patronus 
ipse reclamet tempore utili. Et, isto re- 
elamante, provisio censeatur nulla a 
principio; eo vero non reclamante iufra 


tempus utile, pro valida a principie 
habeatur. 

(2) Videsis causam per summaria pre- 
cum pag. 240 Vol. huius. In ea depre- 
henditur a 8. C. C. non reprobari con- 
suetudo, qua flebat ut celebrans et ad- 
sistentes, qui non aderant horis Ter- 
tiae, Sex tae et Nonae, haberentur tamen 
uti praesentes in choro. 

PARISIEN. 


De Indulgentia pro orantibus 
ante imaginem Sanctissimi Cordis Iesu. 


DecRETUM. Summus Pontifex Pius VI per rescriptum datum 
Florentiae die 2 Ianuarii;1792 concessit Indulgentiam septem 
annorum, totidemque quadragenarum christifidelibus, qui cum 
debitis dispositionibus « Templum, Oratorium seu altare ubi 
» Sacra Cordis D. N. I. C. imago publicae venerationi, de- 
» centi forma quae convenit, ut moris est exposita habeatur . 
» pie visitaverint, nec non per aliquod temporis spatium iuxta 
« mentem S. S. Deum oraverint. » 

Hine Rev. P. Ramière Soc. lesu S Congregationi Indul- 
gentiis SSque. Reliq. praepositae infrascriptum proponit du- 
bium. 

Utrum Redemptoris imaginibus in quibus SSmi. cordis 
Imago extrinsecus non appareat, applicari possit concessio 
Indulgentiae a sa. me. Pio VI facta pro qualibet oratione 
quae fiat coram Imagine aliqua SSmi. cordis Iesu publicae 
, veneralioni exposita ? | 

Emi Patres in Congregatione generali habita in Palatio 
Apostolico Vaticano die 14 Decembris 1877 auditis Consul- 
torum votis, rebusque mature perpensis responderunt. Negative. 
Et facia de praemissis relatione. SSiho D. N. Pio Papa IX 
ab infrascripto Secretario in audientia habita die 12 Ianuarii 
1878, Sanctitas sua resolutionem S. Congregationis approbavit. 

. Datum 12 Ianuarii 1878. 

A. CARD. OREGLIA a S. Stephano Praef. 
A. Panici Secr. 

ANIMADVERSIONES EX OFFICIO UNA CUM  CONSULTORIS VOTO. 
Iam vero quid veniat nomine imaginis SS. Cordis lesu tum 
ipsa verba, tum usus universalis, qui apparitionibus etiam ac 
revelationibus a B. Margarita Alacoque acceptis est apprime 
conformis, docere satis videntur. Colligitur siquidem ex actis 
eiusdem Beatificationis, atque ex scriptis ab ipsa superiorum 
jussu factis, non alio quidem modo Imaginem illam subii- 
ciendam esse oculis Christifidelium, nisi sensibiliter sub figura 
cordis carnei et in pectore Imaginis Divini servatoris exterius 
expressa. Quoties enim B. Margarita de divini Cordis Iesu 
apparitione mentionem init, toties illud quibusdam adiunctis 
designat, ut Imaginem sub sensu cadentem necessario suppo- 
nant. Ait quippe divinum illud Cor ita apparuisse ut fulgore 
solem vinceret, radios undequaque diffunderet, vulnere saucia- 
tum, corona spinea sursum, et crucis signo deorsum munitum. 
Et ipsum Christum Dominum significasse tradit desiderium, 
quod ad hominum cordium duritiem emolliendam ipsorum 
oculis praedicti sui Cordis carnei Imago exponeretur; acceptis- 
simum sibi futurum honorem sub hac figura redditum; ube- 
resque se gratias honoris huiusce causa effusurum. 

Quibus accedit pictam primitus tabulam, ipsa prope B. Mar- 
garita suggerente, eisdem quae diximus emblematibus expres- 
sam adhuc asservari ad cuius plus minus normam usque ad 
nostra tempora caeterae Imagines vel pictae vel sculptae fue- 
runt repraesentatae. Nuper vero ad hanc praxim impugnan- 
dam plures christianas artes etiam colentes insurrexerunt 
contendentes, haud esse artis regulis conformem hanc reprae- 
sentationem SS. Cordis lesu, et insinuare potius nituntur, ut 
aliae Imagines sculpantur: vel pingantur in quibus exhibeatur 
Christus lateris sui vulnus manu ad pectus admota ostendens, 
aut quolibet alio modo suum amorem manifestans. Neque in- 
ter ipsos desunt qui dictitent id et conformius etiam esse 
spiritui revelationum a B, Margarita acceptarum et Evange- 
lio ubi non legitur quod Cor, sed quod latum Redemptoris fuit 
lancea perforatum, et ex quo constat neque in morte neque 
post mortem fuisse ipsius corpus divisum; ac tandem chri- 

Aeta Tom. X. fasc. OXIX. 86 

stianae etiam veteri iconographiae, iuxta quam latus Redem- 
ptoris dextrum, ac minime sinistrum a Longino perforatum 
repraesentatur. 

Et cum usus in Gallia praesertim iam invalescat loco car- 
nei Iesu Cordis Imaginem publicae venerationi exponendi Re- 
demptoris figuram amorem suum praedicta ratione exprimen- 
tem, Rev. P. Ramiére Societatis Iesu Sacrae Congregationi 
relatum proposuit dubium; quo desuper Rmus P. Tosa O. P. 
huius S. Congreg. Consultor de sua sententia rogatus, paucis 
hisce verbis eam manifestat « Quidquid est de praesumptis 
» artis regulis, Imago quaelibet, utut pia, Salvatoris Christi 
» in qua SSium. ipsius Cor depictum non appareat, nec est 
» nec dici potest Imago SSii. Cordis lesu. Ergo nec est nec 
» dici potest ornata privilegio earum Indulgentiarum, quae 
» ab aliquo summo Pontifice orantibus eoram Imagine aliqua 
» SSmi. Cordis lesu concessae fuerint. Ita omnino quaesito pro- 
» posito respondendum censeo. » Atque huic consultoris opi- 
nioni favere etiam videntur verba in superiori Rescripto sa: 
me: Pii. VI adiecta wt moris est, quae ad formam Imaginis 
ante quam est exorandum, videntur referri. 


Ex QUIBUS COLLIGES 


I. Ad consequendam indulgentiam quam Pius VI illis 
concessit qui visitaverint et per aliquod temporis spatium 
oraverint ante imaginem SSmi. Cordis Iesu, necesse esse hu- 
iusmodi imaginem extrinsecus modo sensibili apparere. 

II. Venire enim sub nomine imaginis SSmi. Cordis Iesu 
figuram sensibilem Cordis carnei, ét in pectore Imaginis Di- 
vini Salvatoris exterius expressam, ceu verba ipsa innuunt 
atque universalis usus, qui cum revelationibus B. Margari- 
tae Alacoque. apprime convenit. 

III. Proindeque omnino reiiciendam esse illorum opinio- 
nem qui figuram SSmi. Cordis Iesu aptius repraesentari pu- 
tant per imaginem in qua exhibeatur Christus lateris sui 
vulnus ostendens, manu ad pectus admota, absque tamen sen- 
sibili cordis figura. 

Super nonnullis operibus iniunctis, rite peragendis 


Die 12 Januarii 1878 


DecRETUM. Gaspar Mermillod Episcopus Hebron et Vica- 
rius Apostolicus Genevensis infrascripta dubia ad hanc S. Con- 
gregationem Indulgentiis Sacrisque Reliquiis praepositam trans- 
misit. 

1. Utrum, nisi aliud expresse habeatur in indultis, In- 
dulgentiae lucrandae incipiant a media nocte, an vero a primis 
Vesperis ? 

2. Utrum si quis utens recenti privilegio confessionem et 
communionem pridie eius diei peragat, cui affixa est Indul- 
gentia, etiam reliqua opera praescripta pridie fieri, adeoque 
pridie etiam Indulgentia lucrifieri possit? 

3. Utrum si eidem pio operi, quod a fidelibus iterari non 
potest varlis titulis Indulgentiae adnexae sunt, possint omnes 
lucrifieri ? 

Ei. Patres in Congregatione generali habita in Palatio 
Apostolico Vaticano die 14 Decembris 1877 auditis consul- 
iorum votis, rebusque mature perpensis responderunt ; 
Ad primum - A media nocte ad mediam noctem. 

Ad secundum - Negative. 

Ad tertium - Affirmative, dummodo opera iniuncta vere 
iterari nequeant, vel non soleant sicuti confessio, nisi sit 
aliunde necessaria. » (1) 

Et facia de praemissis relatione SSmo D. N. Pio PP. IX. 
ab infrascripto Secretario in Audientia habita die 12 Janua- 


(1) Per confessionem aliunde necessariam Emi Patres intellexerunt casus rola- 
psus et voluerunt heic adnotari. 

ri 1878 Sanctitas Sua resolutionem S. Congregationis appro- 
bavit. Datum Romae ex Secretaria eiusdem S. C. die 12 Ja- 
nuarii 1878. 

A. Carp. OreaLIA A S. STEPH. PRAEF. 


A. PANrcI SECR. 


Vorum ConsuLToRIS. Quoad primum dubium. Consultor 
observavit quod in Decretis sive Brevibus aut clausula habetur; 
.« A primis Vesperis usque ad occasum solis, » aut haec 
clausula omissa est. Si clausula adest, sensus manifestus est 
et explicatione non indiget; si vero illa clausula non habetur 
tunc Indulgentiae non incipiunt a primis vesperis, sed a die 
naturali. Non inutiliter illa clausula apponitur aut omittitur, 
sed ex ratione propter diversitatem temporum. Aliquando pro 
diebus, qui non habent primas vesperas, v. gr. feriae qua- 
dragesimales, Indulgentia conceditur simpliciter dicendo; « feria 
IV in capite ieiunii. » Tunc igitur Indulgentia lucranda in- 
cipit a die naturali. 

Sed hie iterum quaestio est quando incipiat dies naturalis, 
sive an dies naturalis comprehendat totum tempus 24 hora- 
rum a media nocte usque ad mediam noctem, an vero tantum 
tempus, quo sol illuscecit. Quaestio decisa videtur decreto 
3 Iulii 1754, quod legitur apud Prinzivalli sub num. 214. 
Ibi dieitur, diem naturalem ab ortu solis incipere. 

At vero ex actibus, qui in Archivio S. C. Indulg. ser- 
vantur, manifesto constat, Emos, Cardinales in Congregatione 
habita die praecedente declarasse, diem naturalem a media 
nocte incipere; cumque nullum vestigium habeatur Summum 
Pontificem a voto Eminentissimorum Cardinalium recessisse, 
sed e contra verbis expressis dicatur: « Sanctitas Sua votum 
» Sacrae Congregationis benigne approbavit; » concludendum 
videtur, in redactione decreti errorem fuisse illapsum et re- 
stituendum esse textum, dicendo, diem naturalem a media 
nocte incipere. 

Sì dieitur; « Ab ortu solis, » iunc qui mane surgunt ve- 
lociter ad horam crepusculi vel aurorae, et orationi ac medi- 

iationi incumbunt, vel post solis occasum adhuc, preces fun- 
dunt, plurimas Indulgentias lucrari non possunt ; et qui se- 
ptentrionales plagas incolunt, ubi hieme nox fere nunquam 
sole interrumpitur, quasi nullas Indulgentias acquirunt. Unde 
oportet ut a decreto apud Prinzivalli publicato recedatur, et 
iuxta votum Efüorum anni 1754 dicatur: diem naturalem a 
media nocte incipere? 

Quoad secundum dubium quae sequuntur innuit Con- 
sultor idem; nempe in una Briocen. diei 20 Maii 1841 quae- 
situm fuit: « 4. Intra quotas horas diei ipsius vel diei pri- 
» dianae recitari debeant preces a Summo Pontifice praescri- 
» ptae ad lucrandam Indulgentiam plenariam ? » Et respon- 
sum fuit; « Intra idem tempus designatum pro Indulgentia- 
rum acquisitione. » Ergo si pro tempore acquisitionis assi-' 
gnatum fuit tempus a primis vesperis usque ad occasum solis, 
eo tempore preces recitandae et alia opera iniuncta adim- 
plenda sunt; si vero dies naturalis designatus est, a media 
nocte eadem opera facienda sunt, etiam si per recentes con- 
cessiones permittatur, ut confessio et communio die festum prae- 
cedente fieri possit; nam circa opera iniuncta nihil declaratum, 
nihil immutatum est. Si Episcopus Hebron. loco dubiisupplicas- 
set, ut qui die festum praecedente mane confessionem et commu- 
nionem peragunt, etiam alia opera ad lucrandam Indulgentiam 
praescriptam peragere possent, eius preces commendatione es- 
sent dignae; nam saepe eaedem rationes, quae militabant pro 
confessione et communione die praecedente iam ad lucrandam 
Indulgentiam valida, militant etiam pro aliis operibus iniunctis. 
Sic e. gr. in regionibus, ubi pauci sunt Sacerdotes una tan- 
ium Missa dicitur, cui multi intervenire non possunt et si 
Ecclesia longe distat, non poterunt eam visitare. Deinde con- 
fessio et communio sunt sempar conditiones principaliores: unde - 
sì partes principaliores iam pridie fieri possunt, aequum vide- 
iur, ut etiam minus principales quasi eas concomitantes simul 
fieri possint. | 

Tenendum tamen semper, absque ulteriore concessione, alia 

opera praeter confessionem et communionem praescripta non 
posse anticipari. 

Quoad tertium dubium. Animadvertit Consultor, auctores, 
qui de re scripserunt, abiisse in diversas opiniones, sed re- 
centioribus fretus decretis S. Congregationis Indulgentiarum, 
quamvis propositum dubium sit satis grave, censuit enodari 
posse. Proindeque bifariam divisit quaestionem , loquens in 
prima parte de Indulgentiis plenariis, in secunda de partia- 
libus. 

DE INDULGENTIS PLENARIIS PLURIES EODEM DIE LUCRANDIS. 
S. Alphonsus, innuit Consultor, ad rem ait Theol. mor. lib. 6. 
n. 934 sub 12. « Possunt uno eodemque opere plures Indul- 
» gentiae diversis viis concessis lucrifleri, si opus sit aeque 
» utile ad. finem utriusque Indulgentiae nec sit iterabile intra 
» idem tempus v. gr. ieiunium, vel communio. » 

Etidem Laymann /.5.tr.7 .c.6. n. 6. qui autumaverat opus 
duplicari debere ad lucrandam duplam Indulgentiam, tamen sub- 
dit. «Excipe nisi tale opus sit, quod eodem die repeti non possit vel , 
» certe non soleat; ut si tali die ieiunantibus vel sacram Eucha - 
ə ristiam accipientibus, plures indulgentiae ob diversas causas 
» vel occasiones ab eodem aut diversis Pontificibus concessae 
» sint semel in eo die ieiunans vel communicans... omnes 
» Indulgentias lucraturus est, Sicut recte docent Corduba, Co- 
» ninchius. » | 

Sententia haec, quam probabilem dixerunt Suarez et Sal- 
maticenses, hodie certa videtur ex decreto S. C. Indulg. in una 
Briocen. diei 29 Mati 1$41 ubi ad dubium «An eodem die lucrari 
» possint plures Indulgentiae plenariae, quando pro unaquaque 
» praescripta est perceptio divinae Eucharistiae» responsum est: 
Affirmative, servatis tamen respective aliis appositis conditio- 
nibus. Igitur cum Communio eodem die iterari non possit, una 
sufficit pro diversis Indulgentiis plenariis lucrandis, quae alias 
S. Communionem requirunt. 


Cum decreto modo allato aliud concordat in una Meclinien. 
diei 10 Maii 1844. In ea quaesitum fuit : « An Sacerdos 
» qui Missam celebrat e. gr. pro defuncto, eidem applicat 

» Indulgentiam plenariam Altaris privilegiati, potest eodem 
» die vi communionis in Missae sacrificio peractae lucrari aliam 
» Indulgentiam plenariam vel sibi vel defunctis applicabilem, 
» si ad hane lucrandam praescribitur S. Communio ? respon- 
» sum fuit: > Affirmative. 

Theodorus a Spiritu Sancto quaerit: An saltem pluries eodem 
die obtineri queat Indulgentia plenaria concessa hac clausula: 
quoties id egerint, vel quoties Eccclesiam visitaverint, toties 
plenariam? Et ipse auctor etiam in hoc casu, qui maxime 
die 2 Augusti propter Indulgentiam dictam Portiunculae 
sive « del perdono » locum habet, negativam sententiam 
tenet. Attamen hodie circa hane quaestionem omne dubium 
remotum est decreto. S. C. Indulg. die? 12 lulii 1847. 
Nam in una Valentinien. quaesitum est. « An visitantes 
> Ecclesias Ordinis S. Francisci die 2 Augusti lucrentur 
> ludulgentiam plenariam toties quoties in ea ingrediuntur 
et parumper ibi orent? Et an requiratur ut » Communio 
fiat in eadem Ecclesia? » Et responsum est. Affirmative 
ad primam partem , negative ad secundam. 

Ergo ex decretis S. C. Indulg. fit certum unam S. Com- 
munionem sufficere ad lucrandas plures Indulgentias etiam 
plenarias, quia Communio iterari non potest. 

Attamen quaeritur an dici possit de confessione et ieiunio 
quod dietum est de Communione. 

Confessio iterari debet eodem die, ab eo qui post confes- 
sionem in lethale decidit, nondum adimpletis praescriptis one- 
ribus. Dempto hoc casu, iterari non debet confessio eodem 
die ad lucrandam indulgentiam, quia onus valde grave esset 
et saepe etiam nocivum dicunt Salmaticenses. Iuxta varia S. C. 
. Indulg. decreta, confessio fieri potest, vel ipso die, cui assi- 
gnata est indulgentia, vel die praecedenti; imo qui usum habeat 
peccata confitendi omni hebdomada, omnes lucrari potest in- 
dulgentias per hebdomadam occurrentes. Quod privilegium 
extensum fuit etiam pro illis qui, penurià confessorum, con- 
fitentur peccata omni altera hebdomada. 

leiunium unum ad lucrandas plures indulgentias sufficere, 
ait S. Alphonsus, quia eodem die iterari nequit. 

Brevem orationem pariter sufficere ad plures lucrandas 
Indulgentias ait Consultor, quoniam a S. Sede praescribitur ut 
preces pro Ecclesia, pro pace, etc. fundantur, quia dicatur 
quales et quot preces dicendae sint. Quamvis nonnulli aucto- 
res censeant brevem orationem non sufficere eo quod oratio nota- 
biliter modica non est proportionata ad Summi Pontificis in- 
lentum , illos Consultor refutavit adiiciens rationem agendi 
Pauli II, qui visitantibus aliquam Ecclesiam societatis lesu 
certa die a Praeposito Generali designanda, et ibi Orationem 
Dominicam et Angelicam recitantibus, Indulgentiam plenariam 
concessit. Et ideo si quis ex quinque titulis Indulgentiam ple- 
nariam lucrari vellet, pro quibus comparandis oratio praescri- 
bitur, oneri satisfaceret si quinquies unum Pater et Ave di- 
ceret. 

Eleemosyna parva pro pauperibus sufficere videtur ad 
plures lucrandas indulgentias, quia etiam modica eleemosyna 
dividi potest iu plures minimas partes. Excipe si in Brevi 
dictum fuerit: quantum pro sua cuique facultate visum fuerit 
seu; eleemosynam pro posse distribuant: tunc divites largio- 
rem eleemosynam dare debent. 

Visitatio. Ecclesiae vel Oratorii eodem die repeti potest, 
quoties conditio visitandae Ecclesiae ad lucrandas indulgentias 
plenarias apposita fuit. 

De IinpuLGENTIS PanrTIALIBUS. Praemittendum est, ait Con- 
sultor, ad partiales acquirendas Indulgentias, minus requiri, 
quam ad luerandas plenarias. Quapropter raro praescribitur 
Confessio, Communio, et ieiunium; quod si etiam pro partia- 
libus indulgentiis praescribantur , valent, quae parte praece- 
denti innuimus. 

Pro refutandis variis sententiis quoad Indulgentias plena- 
narias, uti sumus, ait Consultor, variis recentioribus S. C. 
Indulg. resolutionibus. Quum nulla adsit authentica solutio 
quoad indulgentias partiales recurrendum est ad certas regulas 
communiter acceptas pro interpretatione. 

Regula l. « Indulgentiae sive Indulgentiarum conces- 
stones interpretandae sunt iuxta mentem concedentis. » Ve- 
ram esse regulam haud dubitatur; attamen in praxi parum 
iuvat; nam mens sive intentio cognosci nequit nisi externe 
verbis aut factis manifestetur. Quod fieret si in Regulis Can- 
cellariae aliquid circa indulgentias praescribitur, aut si Sum- 
mus: Pontifex certam praxim constanter sequitur. 

Regula 2. « Indulgentiae sunt large inerpretandae, cum 
sunt gratiae. » S. Alphonsus hanc constituit regulam /. 6. 
534 n. 3. quam non pauci sequuntur. luxta autem Bona- 
cina disp. 6. q. 1. punct. 7. n. 3. et 4. tam potestas In- 
dulgentiarum , quam earum quantitas et duratio large sunt 
interpretandae, quia conceduntur ad bonum Ecclesiae, et sa- 
lutem animarum, et nemini praeiudicium inferunt. Sed ver- 
borum sensus semper est servandus iuxta adagium; Indulgen- 
tiae tantum valent quantum sonant. 

Regula 3: « Indulgentiarum concessioni respondere debet 
causa rationalis sive proportionata. » Ad rem Bonacina disp. 
6. q. 1. punct. 4. n. 3. ait; « In quolibet pio actu inveniri 
» posse iustam causam ad concedendam indulgentiam, conse- 
» quenter validam esse Indulgentiarum concessionem factam 
» a Summo Pontifice per quodcumque opus etiam levissimum, 
» ut si concedatur indulgentia plenaria recitanti orationem An- 
» gelicam et Dominicam. Ratio est, quia Summus Pontifex 
» lustam respexit causam in concedendo pro levi opere Indul- 
» gentiam... tum quia esperientia constat, plenarias Indul- 
» gentias aliquando pro levissimo opere concedi, ut pro Domi- 
niea et Angelica oratione: consuetudo autem non facile 
» damnanda videtur; tum quia, sicut Deus por minimum con- 
» tritionis actum aeternam poenam condonat, ita etiam con- 
» donare potest reatum poenae temporalis per quemcumque 
» actum praescriptum ad consequendam Indulgentiam: tum quia 
» frustra concederetur Indulgentia, si ad ipsarum valorem et 
» consecutionem necessarium esset opus aequivalens et aequi- 
» pollens Indulgentiae, quae conceditur. Quid enim operaretur 
» Indulgentia, si ad consecutionem Indulgentiae v. gr. 20 die- 

» rum tale pium. opus requireretur, quod remissionem tantae 
» poenae mereatur, quanta per 20 dies lucranda esset ? » 

Regula 4. « Summus Pontifex cum Indulgentiam con- 
cedit, ex plena scientia agit et vult, ut Indulgentia habeat 
suum effectum. Nec sua concessione Praedecessorum suorum 
Indulgentias revocasse credendus est, nisi hoc expresse di- 
cat. » Quamvis optimae sint regulae, auctores pluries male 
eas applicuerunt. Nam Theodorus a Sp. sancto, Suarez et 
Paulus, non obstantibus his regulis, censuerunt uno eodemque 
opere, quamvis non iterabili uti Confessione, Communione 
et ieiunio, non posse acquiri plures Indulgentias plenarias, 
quia si illa opera bona sunt proportionata ad unam Indul- 
gentiam plenariam, iam non sunt ad lucrandas plures plena- 
rias. Sed S. Sedes usa est maiori largitate declarans, ut supra 
dictum fuit, quod eodem die, imo eadem Communione et Con- 
fessione, sive eodem ieiunio acquiri possint plures Indulgentiae 
plenariae, caeteris impletis conditionibus; et si dum ageretur 
de Indulgentia plenaria benignior et largior sententia ex parte 
S. Sedis praevaluit, profecto dum agitur de indulgentiis partia- 
libus larga interpretatio locum habere debet. Eo quod inter di- 
versas Indulgentias partiales numquam est magnus proportionis 
defectus; quia sive sit Indulgentia unius anni,sive mille anno- 
rum, semper sunt Indulgentiae partiales: unde videmus quod Si- 
xtus IV recitantibus tertiam partem rosarii 9 annos, Inno- 
centius VIII vero 60 millia annorum toties quoties concessit. 

Paulus, Suarez et Filluccius negant eodem opere pio posse 
acquiri plures partiales Indulgentias; sic fidelis nequiret eo- 
dem opere lucrari Indulgentiam 40 dierum, si unus Pontifex 
20 dierum, et alter Pontifex pariter 20. dierum eidem pio 
operi concesserint. Quae opinio nimis rigida est et regulam 
adversatur, qua innuitur Indulgentiam large esse interpre- 
tandam. 

Etenim si Indulgentiae partiales non accumulantur, plu- 
rimae Indulgentiae inutiles fiunt. Deprehenditur enim ex Sum- 
mario Indulgentiarum Confraternitatis S. Rosarii approbatum 
ab Innocentio XI cap. III. 1. Concedi Indulgentiam 40 dierum 

recitantibus tertiam rosarii partem; 2, iisdem recitantibus ter- 
liam partem rosarii Indulgentiam 5 annorum ; 3, iisdem re- 
citantibus tertiam partem toties quoties 60 millia annorum. 
Ast si quis recitando tertiam Rosarii partem lucretur toties 
quoties 60000 annos Indulgentiarum, quomodo Rosarium re- 
citabit cum intentione lucrandi 40 dies Induleentiarum* Nonne 
aliae inferiores Indulgentiae inutiles videbuntur ? 

Proinde probabilior videtur sententia, uno eodemque actu 
pio vel eadein Oratione posse fideles plures Indulgentias par- 
liales ex diversis titulis concessas lucrari. 

Opinio contraria gravissimorum auctorum facile explicatur 
cum nuperrimis decretis superallatis ; ex quibus conspici datum 
est hodie mitiorem evasisse praxim Ecclesiae. 


EX QUIBUS RESOLUTIONIBUS COLLIGES 


I. Quoties deerit in decretis aut brevibus indulgentiarum 
clausula, quae aliter rem limitet, tempus, quo indulgentias quis 
lucrari potest, esse integrum diei naturalis spatium, idest a 
media nocte ad mediam noctem. 

II. Quamvis ex indulto S. Sedis liceat aliquando dai 
sionem et communionem peragere pridie eius diei, cui affixa 
sit indulgentia, non licere tamen, absque ulteriore concessio- 
ne, preces recitare, aliaque perficere opera iniuncta, neque 
indulgentiam luerifieri posse ante tempus pro indulgentia lu- 
cranda designatum. 

III. Proinde si indultum pontificium determinet quod in- 
dulgentiam lucrari quis nequeat intra spatium diei naturalis, 
sed a primis vesperis usque ad. occasum solis, infra hoc tem- 
pus preces recitandae, iniunctaque opera perficienda erunt. 

IV. Christifideles, servatis aliis conditionibus posse cun- 
ctas lucrari indulgentias adnexas variis titulis eidem pio ope- 
ri, quod iterari nequeat aut non soleat, dummodo opus quod 
iterari non solet alioquin necessarium non fiat. 

V. Hine etsi una communio unumque ieiunium, quae eo- 
dem die iterari nequeunt, unaque confessio quae iterari non 

solet, sufficiant ad plures lucrandas indulgentias, tamen con- 
fessio iterari debet ab eo qui, nondum praescriptis oneribus 
adimpletis, in lethale inciderit. 

VI. Quocumque pio opere, etiam levissimo plures lucrifieri 
posse indulgentias partiales et plenarias: nam sicut Deus 
aeternam condonat poenam per minimum contritionis actum, 
sic Summus Pontifex poenae temporalis reatum condonare 
potest per opus quodlibet a se praescriptum pro lucranda in- 
dulgentia. 

VII. Frustraneas enim evadere indulgentias, quatenus ad 
earumdem valorem et consecutionem requireretur opus aequi- 
pollens eisdem indulgentiis; tunc enim opus praescriptum poe- 
nae temporalis remissionem mereretur, nihilque indulgentiae 
operarentur. 


EX $. CONGREGATIONE S. R. U. INQUISIT. 


RESOLUTIO QUOAD USUM LINGUAE RUSSIACAE 
IN LITURGIA CATHOLICA 


Beatissime Pater 


Fautores schismatis ex aliquot annis omni contentione in- 
ducere conantur linguam Russiacam in publicum cultum di- 
vinum Ecclesiarum Catholicarum ritus latini in Provinciis 
Poloniae, Lithuaniae, aliisque Imperio Russiaco subditis. In- 
novatio autem hactenus quidem in eo consistit, quod in illis 
partibus Sacrae Liturgiae et administrationis Sacramentorum, 
quae cultus suppletorius appellatae ex immemorabili consue- 

tudine hucusque peragebantur lingua Polonica, nunc pro Po- 
lonica iidem schismatis Fautores substituere conantur linguam 
Russiacam non sine gravi Catholicae Fidei discrimine ac ma- 
xima fidelium perturbatione et offensione. 

In hisce angustiis plures Sacerdotes ac laici Ecclesiae 
Catholicae filii, ut suae aliorumque plurimorum. conscientiae 
consulerent, ad S. Apostolicam Sedem confugerunt, ab ea opem 
.àc lumen impetraturi. Unice ergo ad Sanctae Religionis Catho- 
licae, quam a maioribus acceperunt conservationem, et ad 
conscientiarum securitatem, iidem Sacerdotes ac fideles hu- 
millime imploraverunt declarationem sequentium quaestionum. 

‘I. Utrum in cultu suppletorio quem dicunt, pro lingua 
Polonica, quae ex immemorabili consuetudine in usu est, 
absque S. Sedis auctoritate substituere linguam Russiacam 
licitum sit ? 

II. Utrum Sancta Sedes hujusmodi substitutionem linguae 
Russiacae toleraverit vel tolerare censenda sit? 


Feria IV, die 14 Julii 1877. 


In Congregatione General S. Romanae et Universalis 
Inquisitionis habita coram Eii ac Rňi DD. S. R. E. Car- 
dinalibus Generalibus Inquisitoribus, propositis suprascriptis 
dubiis, iidem Emi ac Ròùi DD. decreverunt: Ad primum et 
secundum: Negative. 


L+S | A. JACOBINI, Assessor S. 0. 


J. Peram S. Rom. et Univ. Inquis. Notarius. 

EX $. CONGREGATIONE RITUUM 


DECISIO RESPICIENS SACERDOTEM TERTIARIUM ORDINIS S. FRAN-- 
CISCI QUOAD USUM KALENDARII FRANCISCANI. 


GALLIARUM. 


Quum Sacrorum Rituum Congregationi sequens dubium 
pro opportuna solutione propositum fuerit, nimirum: « Sa- 
cerdos Tertiarius Ordinis Sancti Francisci qui, nullius ecclesiae 
servitio specialiter addictus, uti potest privilegio sese confor- 
mandi kalendario Franciscano pro recitatione divini Officii et 
Missae celebratione, iuxta Decretum Sacrorum Rituum Con- 
gregationis diei 7 augusti 1694: potest ne, quoad Officium 
et Missam, celebrare festum kalendarii suae dioeceseos, si hoc 
' festum est magnae devotionis, v. g. festum omnium San- 
ctorum dioecesis, vel Patroni civitatis natalis, prouti habetur 
in proprio dioecesano? Et Sacra eadem Congregatio rescri- 
bendum censuit: Negative, nisi agatur de iis festis dioeceseos 
quae etiam Religiosis praefati Ordinis Minorum Sancti Fran- 
cisci tenore ipso specialium Rubricarum aut Decretorum prae- 
scripta sunt. 

Atque ita rescripsit die 19 Iunii 1877. 


ALOISIUS EPISCOPUS SABINEN. CARD. BILIO 
S. R. C. Praefectus 


PLacinus RarL: S. R. C. SECRETARIUS. 
Loco >} Sigilli 


979 


NULLIUS S. MARTINI 
AD 


MONTEM CIMINUM 


Remus D. Ioannes [annoni Abbas et Ordinarius Nullius 
Sancti Martini ad Montem Ciminum Sacrorum Rituum Con- 
gregationi exposuit non solum post Constitutiones editas pro 
Capitulo Abbatiali a cl: me: Card. Gabriele Ferretti Abba- 
tiae Protectore, sed etiam ab immemorabili consuevisse quod 
Feria V. in Coena Domini Missa solemnis celebretur et. Com- 
munio Clero et Populo distribuatur a Parocho pro tempore, 
dum Abbas eadem die, Missam tantum lectam privatim et 
primo mane celebrare consuevit. Quum autem praedicto Rio 
Ordinario dubium subortum fuerit num eadem consuetudo etsi 
ab immemorabili invecta, sit iuri contraria, opportunam in 
re declarationem ab eadem Sacra Congregatione humiliter po- 
stulavit. Sacra porro eadem Congregatio, ad relationem sub- 
scripti Secretarii, omnibus mature perpensis ac consideratis, 
rescribendum censuit: servandam esse consuetudinem. Atque 
ita declaravit. Die 9- Martii 1877 - 


A. Ep. Sabinen. Card. BILIO S. R. C. Praef. 


Plac: RaLLi S. R. C. Secretarius. 

DECRETUM 


Neapolitana seu Pinnen. Beatificationis et Canonizationis Ven. 
Servi Dei Nuntii Sulpritii adolescentis e Dioecesi Pinnensi 


Postquam Rus Düus Canonicus Josephus Coselli Postu- 
lator constitutus Causae praedicti Ven. Servi Dei NUNTII 
SULPRITII facultatem a Sanctissimo Domino Nostro PIO 
PAPA IX obtinuit, ut de validitate omnium Processuum in 
eadem Causa constructorum ageretur in Congregatione Sa- 
crorum Rituum Ordinaria absque interventu et voto Consul- 
torum, Eius et Rinus Düus Cardinalis Aloisius Bilio Sacrae 
eidem Congregationi Praefectus atque hujus Causae Ponens 
in Ordinariis Comitiis hodierna die ad Vaticanum habitis, 
sequens Dubium discutiendum proposuit, nimirum: « An con- 
stet de validitate Processuum tam Apostolica quam Ordi- 
naria Auctoritate consiructorum, Testes sint rite ac recte 
examinati, ac jura producta legitime compulsata in casu 
et ad effectum, de quo agitur? » Eri porro ac Ridi Patres 
sacris tuendis ritibus praepositi, omnibus accurate perpensis, 
auditoque voce et scripto R. P. D. Laurentio Salvati Sanctae 
Fidei Promotore, rescribendum censuerunt: « Affirmative, 
praevia sanatione Actorum Processus Ordinarii Neapoli- 
tani ad cautelam. » Die 15 Septembris 1877. 

Quibus omnibus a subscripto Secretario Sanctissimo Do- 
mino Nostro PIO PAPAE iX fideliter relatis, Sanctitas Sua 
sententiam Sacrae Congregationis ratam habuit et confirma- 
vit, atque supradictam sanationem elargita est. Die 20 iisdem 
Mense et Anno. 


A. Ep. Sabinen. Card. BILIO S. R. C. Praef. 
Loco »f4 Signi 


PLacipus Razr: S. R. C. Secretarius. 

SANCTISSIMI DOMINI NOSTRI 


LEONIS 


DIVINA PROVIDENTIA 


PAPAE XIII. 
ALLOCUTIO 


HABITA IN CONSISTORIO SECRETO DIE XXVIII MARTII 1878. 
1 


Venerabiles Fratres, 


Ubi primum superiori mense, Vobis suffragia ferentibus, 
ad suscipienda Ecclesiae universae gubernacula, et ‘ad vices 
in terris gerendas Principis Pastorum Jesu Christi vocati fui- 
mus, gravissima sane perturbatione ac trepidatione, animum 
Nostrum sensimus commoveri. Nam ex una parte Nos maxi- 
me terrebat, tum intima de indignitate Nostra persuasio, tum 
virium Nostrarum infirmitas tanto oneri ferendo penitus impar, 
quae quidem tanto maior videbatur, quanto clarior et cele- 
brior Praedecessoris Nostri Pii IX immortalis memoriae Pon- 
tificis, sese per Orbem fama diffuderat. Cum enim insignis 
ille catholici gregis rector pro veritate et iustitia invicto sem- 
per animo certaverit, magnisque laboribus in Christiana Re- 
publica administranda fuerit in exemplum perfunctus, non 
modo virtutum suarum splendore hane Apostolicam Sedem 
illustravit, sed etiam universam Ecclesiam amore et admira- 
tione sui adeo complevit, ut quemadmodum omnes Romanos 
Antistites diuturnitate Pontificatus superavit, ita forte prae 
caeteris amplissima publici et constantis obsequi! venerationis 


testimonia retulerit. Ex altera autem parte nos vehementer an- 
Acta, Tom. X, fasc. CX X. 87 

cebat asperrima conditio, in qua hisce temporibus poene ubi- 
que non modo civilis Societas, sed et Catholica Ecclesia, atque 
haec praesertim Apostolica Sedes versatur, quae sua per vim 
temporali dominatione spoliata eo adducta est, ut pleno, libero, 
nullique obnoxio suae potestatis usu perfrui omnino. non 
possit. 

At quamquam, Venn. Fratres, hisce de causis ad delatum 
honorem recusandum movebamur, quo tamen animo obsistere 
divinae voluntati potuissemus quae tam luculenter nobis eni- 
iuit, in vestrarum sententiarum consensu, et in ea pientissi- 
ma sollicitudine, qua Vos Catholicae Ecclesiae bonum unice 
spectantes, illud assecuti estis, ut quam citissime Summi Pon- 
tificis electio perficereiur? 

Oblatum itaque supremi Apostolatus munus nobis susci- 
piendum, et divinae voluntati parendum esse duximus, fidu- 
ciam nostram penitus in Domino collocantes, ac sperantes 
firmiter daturum humilitati Nostrae virtutem, qui contulerat 
dignitatem. 

Cum vero, Venn. Fratres, nunc primum ex hoc loco ve- 
strum amplissimum ordinem alloqui nobis datum sit, illud 
inprimis solemniter coram vobis profitemur, nihil un- 
quam Nobis in hoc Apostolicae servitutis officio antiquius 
fore, quam divina adiuvante gratia eo curas omnes intende- 
re, ut Catholicae Fidei depositum sancte servemus, iura ac 
rationes Ecclesiae et Apostolicae Sedis fideliter custodiamus, 
et omnium saluti prospiciamus, parati in his omnibus nullum 
laborem defugere, nulla incommoda recusare, nec unquam 
committere, ut animam Nostram pretiosiorem quam nos fa- 
cere videamur. 

In his autem partibus Ministerii Nostri obeundis, consi- 
lium, sapientiamque Vestram Nobis non defuturam confidimus 
et ut numquam desit, vehementer exoptamus ac petimus; 
quod quidem ita a Vobis accipi volumus, ut non officii stu- 
dio, sed pro solemni testificatione Nostrae voluntatis hoc 
dictum intelligatis. Alte enim insidet menti Nostrae quod in 
sacris literis ex Dei iussu Moyses fecisse narratur, qui gravi 

pondere universum populum regendi deterritus congregavit 
sibi septuaginta viros de senibus Israel, ut una cum eo onus 
ferrent, atque opera consilioque suo in gentis Israeliticae re- 
gimine curas eius allevarent. Quod quidem exemplum, Nos, 
qui totius Christiani populi duces ac rectores, licet immerito, 
constituti sumus, prae oculis habentes, facere non possumus ` 
quin a Vobis septuaginta virorum [srael in Ecclesia Dei lo- 
cum obtinentibus, laboribus Nostris opem, animoque Nostro 
levainen conquiramus. 

Noscimus insuper, uti sacra eloquia declarant, salutem 
esse ubi multa consilio, sunt, noscimus ut monet Tridenti- 
na Svnodus, Cardinalium consilio apud Romanum Pontificem 
universalis Ecclesiae administrationem niti, noscimus denique 
a S. Bernardo Romani Pontificis collaterales et consiliarios 
Cardinales appellari, ac propterea Nos qui fere vigintiquinque 
annos honoris Collegii vestri compotes fuimus, in hane su- 
premam Sedem non modo animum attulimus plenum erga Vos 
dilectionis ac studii, sed etiam firmam eam mentem, ut quos 
olim consortes habuimus honoris, eis nunc laborum et con- 
siliorum Nostrorum sociis ac adiutoribus, in expediendis Ec- 
clesiae negotiis maxime utamur. 

Nunc autem ilud Nobis iucundissimum et peropportunum 
accidit, Venn. Fratres, ut dulcem consolationis fructum Vo- 
biscum communicemus, quem ex felici opere ad Religionis 
nostrae gloriam peracto, in Domino percepimus. Quod enim 
a Decessore Nostro sanctae memoriae Pio Nono pro eximio 
suo in rem catholicam zelo fuerat susceptum, et ex sententia 
eorum ex Vobis, qui in Sacro Concilio Christiano nomini pro- 
pagando censentur, decretum fuerat, ut nempe Episcopali 
Hierarchia in illustri Scotiae Regno constituta, Ecclesia illa 
ad novum decus revocaretur, id Nobis feliciter implere, et ad 
exitum perducere, Deo iuvante, datum est per Apostolicas 
litteras, quas die IV huius mensis hoc eodem anno vulgari 
mandavimus. Gavisi profecto sumus, Venn. Fratres, quod 
hac in re contigerit Nobis fervidissimis votis dilectorum in 
Christo filiorum, Cleri et fidelium Scotiae satisfacere, quos 


580 ALLOCUTIO 

propensissimo in Catholicam Ecclesiam, et Petri Cathedram 
animo esse, multis iisque praeclarissimis argumentis compe- 
rimus; firmiterque confidimus fore, ut opus ab Apostolica Sede 
perfectum, laetis fructibus cumuletur, et coelestibus Scotiae 
Patronis suffragantibus, in ea regione in dies magis susct- 
piant mentes pacem populo et colles iustitiam. 

Caeterum, Venn. Fratres, nulla ratione dubitamus Vos, 
coniunetis Nobiscum studiis, ad tutelam et incolumitatem Re- 
ligionis, ad praesidium huius Apostolicae Sedis, ad ineremen- 
ium divinae gloriae alacriter esse adlaboraturos, animo repu- 
tantes communem futuram omnium nostrum in coelo merce- 
dem, si in Ecclesiae rebus adiuvandis communis (uerit labor. 
Divitem porro in misericordia Deum, interposito etiam Dei- 
parae Immaculatae, sancti Josephi Patroni coelestis Ecclesiae, 
ac SS. Apostolorum Petri et Pauli validissimo interventu, 
humilibus Vobiseum votis obsecrate, ut Nobis iugiter prae- 
sens bonusque adsit, consilia actusque nostros dirigat, mi- 
nisterii Nostri tempora feliciter disponat, ac tandem Petri 
Navim, quam Nobis gubernandam mari saeviente commisit, 
domitis ventis fluctibusque compositis, ad optatum portum tran- 
quillitatis et pacis adducat. 


RESPONSIO S. COLLEGII CARDINALIUM 


Quibus SS. Patris verbis, specialem praeseferentibus co- 
mitatem, Eius Cardinalis di Pietro, nomine quoque suorum 
Collegarum, respondebat: | 

Beniene placuit Sanctitati tuae in allocutione nuper per- 
lecta grati animi sensus Nostro S. R. Ecclesiae Collegio ex- 
primere ob suffragia quae miro Divinae Providentiae ordine 
Te ad Supremam Romani Pontificatus Sedem meritissime extu- 
lerunt. Ad haec insuper verba humanissima addere dignatus 
es, quibus auxilium ac validam cooperationem, hisce difficilli- 
mis temporibus a nobis expostulas. 

Sed vero si sacri nostri Senatus suffragia in Te unum 
absque ulla haesitatione, ac maximo animorum consensu 
confluxerunt, ut qua Christi in terris Vicarius Pontificium 

Solium conscenderes, id profecto Verbis Principis Apostolorum 
attribuendum esse laetamur, scilicet: Qu? novit corda Deus 
testimonium pertribuit dans Tibi Spiritum Sanctum sicut 
et Nobis. 

Quare citra ullam controversiam Sancto suo Spiritu Deus 
Te universi Orbis Pastorem constituit, voluitque ut in emi- 
nenti specula sisteres (prouti aiebat Divus Bernardus dile- 
etissimo suo Papae Eugenio) « Unde prospectes omnia spe- 
« culator super omnia constitutus,ut evellas et destruas, di- 
« sperdas et dissipes, aedifices et plantes. » Nimis certe im- 
probus labor! « Enim vero prospectus iste procinctum parit 
« non otium: neque enim locus est otio ubi sedula urget sol- 
« licitudo omnium Ecclesiarum. » 

‘ Haec certe destinatio prompti aciem ingenii constantemque 
sollicitudinem expostulat, qualis adamussim in Eo exquiritur 
qui eam adit haereditatem. quae etiam si amplissima et exte- 
riori intuitu pulehra esse videatur, illico tamen noscitur con- 
sistere in Christi Cruce et in laboribus plurimis. 

Caeterum nos omnes firmissima certitudine innitebamur 
Te, Sanctissime Pater, veluti in praesentiarum iterum con- 
firmasti, summopere diligere ac promovere decus et dignita- 
tem Saeri Nostri Collegii. Nos vero vicissim tantis, tamque 
nobilibus roborati promissis, Te certiorem reddimus de nostra 
submissa obedientia, ut Tibi prompto animo, opem auxilium- 
que feramus. Hic noster obsequens agendi modus, fortasse 
imminuet gravitatem tanti ponderis, quod Tu divinis obtem- 
perans placitis, nostrasque secundans preces, assumere dignatus 
es. At probe noscimus et compertum habemus promissiones 
hasce, si alicuius levaminis Tibi forent, nonnisi in minima 
parte, gravissimas concrediti gregis curas imminuere, atque 
timorem tuum tollere. Profecto Sanctitas Tua, quae utpote 
praeclaris omnigenisque ditata virtutibus, idcirco sincerius 
Christianae humilitatis vestigia sequitur, labore permagno ter- 
rita sublevet tamen ad coelum oculos et in divina promissio- 
ne confidet unumquemque secundum proprium laborem mer- 
cedem accipere. Hinc dimissum prope animum recreet, atque 

fidens sibi repetat divi Bernardi verba: si labor terret, 
merces invitat. Verumtamen praeter hanc mercedem quam Tu, 
Beatissime Pater, in Coelesti Regia iure meritoque Tibi ad- 
promittere debes, augurium alterum etiam nostrum nunc ex- 
cipere digneris, nempe ut etiam hic in terris mercedem magnam 
consequaris, hoc est, ut videas in Tuo Pontificatu innume- 
ras ex toto Orbe gentes magis magisque ad Catholicam Eccle- 
siam confluere, et ad hanc pacificam Petri Cathedram accur- 
rere, atque Pontificio luo Solio, ut verbis utar Ambrosii 

devinciantur « Non nodis perfidiae, sed vinculis fidei ». 


Dein Emus Cardinalis Borromeus, dimissà Diaconiá SS. Viti 
atque Modesti, optavit Titulum s. Praxedis, transiens ex dia- 
conali ad Ordinem Presbyterorum. 

Quum Sanctissimus Pater solitis formis Officium Camera- 
ri S. R. Ecclesiae Emo. D. Cardinali Camillo di Pietro con- 
tulisset, quae sequuntur proposuit Ecclesias: 


EPISCOPALEM ECCLESIAM PHILA- 
DELPHIEN. Sub Archiepiscopo Bo- 
strensi in partibus infidelium vacan. 


per translationem R. P. D. Aloisii 


Giordani ad Archiepiscopalem Se- 
dem Ferrariensem; eidem Phila- 
delphien. Ecclesiae ex benignitate 
SANCTITATIS SUAE praefectus fuit, 
atque in Auxiliarem R. P. D. Pe- 
iri leremiae Michaelis Angeli ex Mar- 
chionibus Celesia, Archipraesulis Pa- 
normilani deputatus ad pontificalia, 
caeteraque pastoralia munia de eius 
consensu ac libito in illa civitate et 
archidioecesi obeunda, R. D. Do- 
minicus Gaspar Lancia de Brolo ex 
legitimis, catholicis, nobilibusque 
parentibus Panormi progenitus et 
in quinquagesimo tertio aetatis suae 
anno constitutus. Ordini S. Bene- 


dicti Congregationis Cassinensis ab 
adolescentia adscriptus. In theolo- 
gicis disciplinis dogmaticis ac mo- 
ralibus tradendis tum in suo Mon- 
realensi monasterio, tum Romae ad 
S. Pauli pluribus transactis annis , 
apud Cavense monasterium Visita- 
toris, pro Archidioecesi Montis Re- 
galis Examinatoris Synodalis, atque 
in monasterio S. Placidi extra Mes- 
sanam Prioratus muneribus perfun- 
clus est. Inter Consultores sacrae 
Congregationis de Propaganda Fide 
ritus orientalis pracpositae adscitus 
fuit. 

EPisCOPALEM EccLesiam CAR- 
RHEN. sub Archiepiscopo Edesseno 
in partibus infidelium vacan. per 
translationem ad Metropolitanam Se- 
dem Viennensem in Austria ho- 

dierni Emi ac Ri D. Ioannis Bapt. 
S. R. E. Presbyteri Card. Kutsch- 
ker: ad eamdem Ecclesiam evectus 
est R. D. Antonius Gruscha ex le- 
gitimis, catholicis, honestisque pa- 
rentibus Viennae in Austria pro- 
genitus et in quinquagesimo nono 
aetatis suae anno constitutus. Pre- 
sbyteratus ordine, ac dudum in sa- 
cra theologia doctorali laurea do- 
natus, in ecclesiasticis obeundis fun- 
ctionibus, inque Dei verbo, praedi- 
cando, fideliumque excipiendis con- 
fessionibus, signanter qua Coopera- 


tor parochialis sese plures exercuit 

per annos. Viennensi in gymnasio 
Professor religionis, eaque in uni- 
versitate theologiae Cathedraticus 
adlectus, inter sa. me. Pii PP. IX 
intimos cubicularios supra numerum 
adscitus, atque hucusque tum Ec- 
clesiae Metropolitanae Viennensis 
Canonicus, tum Vicarius Castrensis 
pro universo Caesareo-Regio exer- 
citu renuncialus est. 

Carrhae civitas Mesopotamiae 
apud fluvium Carrha, nota ex li- 
bro Genesis, adhuc sub infidelium 
iacet potestate; quocirca miserri- 
mus eius status silentio praeteritur. 


Per Breve Pontificium sequentes collatae fuerunt Eccle- 


siae: 


Ecclesia Glasguensis in Scotia nuper in Archiepisco- 
palem erecta, R. P. D. Carolo Eyre translato ex Anazarba 


in part. infid. 


Ecclesia s. Andreae Edimburgi in Scotia, nuper in Me- 
tropolitanam erecta R. P. D. Ioanni Strain, translato ex Abila 


in part. infid. 


Ecclesia Hieropolitana in part. infid. R. P. D. Paulo 
Goethals e Societate lesu, Vicario Apostolico Bengalae Occi- 
dentalis, translato ex Evaria in part. infid.. 

Ecclesia Episcopalis Curiocen. i» part. infid. R. P. D. 
Ioanni Ioseph. Conroy, Episcopo dimissionario ex Albany in 


Aunerica. 


Ecclesia Aberdonensis in Scotia, nuper in Cathedralem 
erecta R. D. Ioanni Mac- Donald translato e Nicopoli in part. 


infid. 


Ecclesia Ipiscopalis "''empensis in part. infid. R. P. D. 
loseph. Masi Sacerdoti e Mezzoiuso Archidioecesis Panormi- 
tanae, deputato Episcopo ordinanti Graeci ritus in Sicilia. 

Ecclesia Dunkeldensis in Scotia nuper in Cathedralem ere- 
cta R. P. D. Georgio Rigg. 

Ecclesia Gallovidiana seu Candidae Casae in Scotia nu- 
per in Cathedralem erecta R. P. D. Ioanni Mac-Lachlan. 

Ecclesia Ergadiensis et Insularum in Scotia, nuper in 
Cathedralem erecta R. P. D. Aeneae Mac - Donald. 

Ecclesia Cathedralis Vincennapolitan. in statibus foedere 
iunctis Americae R. D. Francisco Silas Chatard. 

Ecclesia Cathedralis Richmondien. R. D. Ioanni Ioseph 
Keane presbytero Archidioecesis Baltimoren. et Administratori 
Vicariatus Apostolici Carolinae Septemtrionalis. 

Ecclesia Episcopalis Eucarpien. in part infid. R. D. 
Eduardo Gasnier, Vicario Apostolico Siami Occidentalis. 

Ecclesia Episcopalis Thanasien. in part. infid. R. D. 
Iordano Ballsieper Vicario Apostolico Bengalae Orientalis. 

Deinde SSmus Pater, iuxta mos, Fidei professionem, et 
iuramentum Apostolicis Constitutionibus emisit. 

Reserata autem Aula Consistoriali, cum formalitates im- 
plevisset consuetas, Emus Cardinalis Ioannes Mac-Closkey 
Archiepiscopus Neo-Ehoracensis galerum recepit rubrum. 

Tandem s. Collegium se contulit in apposito Sacello, ubi 
cum Pontificii cantores hymnum cecinissent 7e Deum, Cardi- 
nalis di Pietro recitavit preces de more super Electum. 

VENERABILIBUS FRATRIBUS PATRIARCHIS PRIMATIBUS 
ARCHIEPISCOPIS ET EPISCOPIS UNIVERSIS CATH:LICI ORBIS 
GRATIAM ET COMMUNIONEM 
CUM APOSTOLICA SEDE HABENTIBUS 


LEO PP. XIII 


Venerabiles Fratres salutem et Apostolicam Benedictionem. — Inscru- 
tabili Dei consilio ad Apostolicae Dignitatis fastigium licet immerentes 
evecti, vehementi statim desiderio ac veluti necessitate urgeri Nos sensi- 
mus, Vos litteris alloquendi, non modo ut sensus intimae dilectionis Nostrae 
Vobis expromeremus, sed etiam ut Vos in partem sollicitudinis Nostrae 
vocatos, ad sustinendam Nobiscum horum temporum dimicationem pro 
Ecclesia Dei et pro salute animarum, ex munere Nobis divinitus credito 
confirmaremus. 

Ab ipsis enim Nostri Pontificatus exordiis tristis Nobis sese offert 
conspectus malorum quibus hominum genus undique premitur: haec 
tam late patens subversio supremarum veritatum quibus, tamquam fun- 
damentis, humanae societatis status continetur; haec ingeniorum pro- 
tervia legitimae cuiusque potestatis impatiens; haec perpetua dissidiorum 
causa, unde intestinae concertationes, saeva et cruenta bella existunt ; con- 
temptus legum quae mores regunt iustitiamque tuentur; fluxarum rerum 
inexplebilis cupiditas et aetetnarum oblivio usque ad vesanum illum fu- 
rorem, quo tot miseri passim violentas sibi manus inferre non timent; 
inconsulta bonorum publicorum administratio, effusio, interversio; nec non 
eorum impudentia qui, cum maxime fallunt, id agunt, ut patriae ut liber- 
tatis et cuiuslibet iuris propugnatores esse videantur; ea denique quae 

serpit per artus intimos humanae societatis lethifera quaedam pestis, quae 
eam quiescere non sinit, ipsique novas rerum conversiones et calamitosos 
exitus portendit. 

Horum autem malorum causam in eo praecipue sitam esse Nobis per- 
suasum est, quod despecta ac reiecta sit sancta illa et augustissima Ecclesiae 
Auctoritas, quae Dei nomine humano generi praeest, et legitimae cuiusque 
auctoritatis vindex est et praesidium. Quod cum hostes publici. ordinis 
probe noverint, nihil aptius ad societatis fundamenta convellenda puta- 
verunt, quam si Ecclesiam Dei pertinaci aggressione pelerent, et probrosis 
calumniis in invidiam odiumque vocantes quasi ipsa civili veri nominis 
humanitati adversaretur, eius auctoritatem et vim novis in dies vulne- 
ribus labefactarent, supremamque potestatem Romani Pontificis everterent, 
in quo aeternae ac immutabiles boni rectique rationes custodem in terris 
habent et adsertorem. Hinc porro profectae sunt leges divinam Catholicae 
Ecclesiae constitutionem convellentes, quas in plerisque regionibus latas 
esse deploramus; hinc dimanarunt Episcopalis potestatis contemptus , 
obiecta ecclesiastici Ministerii exercitio impedimenta, religiosorum coe- 
tuum disieclio , ac publicatio. bonorum, quibus Ecclesiae administri et 
pauperes alebantur; hinc effectum ut a salutari Ecclesiae moderamine 
publica instituta, caritati et beneficentiae consecrata, subducerentur ; hinc 
orta effrenis illa libertas prava quaeque docendi et in vulgus edendi, 
dum ex adverso modis omnibus Ecclesiae ius ad iuventutis institutionem 
el educationem, violatur et opprimitur. Neque alio spectat civilis Princi- 
patus occupatio, quem divina Providentia multis abhinc saeculis Romano 
Anlistiti concessit, ut libere ac expedite potestate a Christo collata, ad 
aeternam populorum salutem uteretur. 

Funestam hanc aerumnarum molem Vobis, Venerabiles Fratres, com- 
memoravimus, non ad augendam tristitiam Vestram, quam miserrima 
haec rerum conditio per se Vobis ingerit; sed quia intelligimus ex ca 
Vobis apprime perspectum fore, quanta sit gravitas rerum quae ministe- 
rium et zelum nostrum exposcunt, et quam magno studio nobis adlabo- 
randum sit, ut Ecclesiam Christi et huius Apostolicae Sedis dignitatem, 
tot calumniis lacessitam , in hac praesertim iniquitate temporum pro 
viribus defendamus ac vindicemus. 

Clare innotescit ac liquet, Venerabiles Fratres, civilis humanitatis ra- 
tionem solidis fundamentis destitui, nisi aeternis principiis veritatis et 
immutabilibus recti iustique legibus innitatur, ac nisi hominum volun- 
tates inter se sincera dilectio devinciat, officiorumque inter eos vices ac 
rationes suaviter moderetur. lamvero ecquis negare audeat Ecclesiam esse» 
quae diffuso per gentes Evangelii praeconio, lucem veritatis inter efferatos 
populos et foedis superstitionibus imbutos adduxit, eosque ad divinum re- 
rum auctorem agnoscendum et sese respiciendos excitavit ; quae servitutis 

calamitate sublata, ad pristinam naturae nobilissimae dignitatem homines 
revocavit; quae in omnibus terrae plagis redemptionis signo explicato, 
scientiis et artibus adductis aut suo tectis praesidio, optimis caritatis insti- 
tutis, queis omnis generis aerumnis consultum est, fundatis et in tutelam 
receptis, ubique hominum genus privatim et publice excoluit, a squalore 
vindicavit et ad vitae formam, humanae dignitati ac spei consentaneam, 
omni studio composuit? Quod si quis sanae mentis hanc ipsam qua vivi- 
mus aetatem, Religioni et Ecclesiae Christi infensissimam, cum iis tem- 
poribus auspicatissimis conferat, quibus Ecclesia uti mater a gentibus cole- 
batur, omnino comperiet aetatem hanc nostram perturbationibus et demo- 
litionibus plenam, recta ac rapide in suam perniciem ruere; ea vero 
tempora optimis institutis, vitae tranquillitate, opibus et prosperitate eo 
magis floruisse, quo Ecclesiae regiminis ac legum sese observantiores 
populi exhibuerunt. Quod si plurima ea quae memoravimus bona, ab 
Ecclesiae ministerio et salutari ope profecta, vera sunt humanitatis civilis 
opera ac decora, tantum abest ut Ecclesia Christi ab ea abhorreat eamve 
respuat, ut ad sese potius altricis magistrae et matris eius laudem omnino, 
censeat pertinere. | 

Quin immo illud civilis humanitatis genus, quod sanctis Ecclesiae do- 
ctrinis et legibus ex adverso repugnet, non aliud nisi civilis cultus fig- 
menium et abs re nomen inane putandum est. Cuius rei manifesto sunt 
argumento populi illi, queis evangelica lux non affulsit, quorum in vita 
fucus quidam humanioris cultus conspici potuit, at solida et vera eius bona 
non viguerunt. Haudquaquam sane civilis vitae perfectio ea ducenda est, 
qua legitima quaeque potestas audacter contemnitur; neque ea libertas 
repulanda, quae effreni errorum propagatione, pravis cupiditatibus libere 
explendis, impunitate flagitiorum et scelerum, oppressione optimorum 
civium, cuiusque ordinis, turpiter et misere grassatur. Cum enim er- 
ronea, prava et absona haec sint, non eam vim profecto habent, ut huma- 
nam familiam perficiant et prosperitate fortunent, miseros enim facit popu- 
los peccatum (1); sed omnino necesse est, ut mentibus et cordibus cor- 
ruptis, ipsa in omnem labem pondere suo populos detrudant, rectum 
quemque ordinem labefactent, atque ita reipublicae conditionem et tran- 
quillitatem serius ocius ad ultimum exitium adducant. 

Quid autem , si Romani Pontificatus opera spectentur, iniquius esse 
potest, quam inficiari quantopere Romani Antistites de universa civili so- 
cictate et quam egregie sint meriti? Profecto Decessores Nostri, ut po- 
pulorum bono prospicerent, omnis generis certamina suscipere, graves 
exantlare labores, seque asperis difficultatibus obiicere nunquam dubita- 
runt: et defixis in coelo oculis neque improborum minis submisere fron- 


e 


(1) Prov, 14, 84. 

tem, neque blanditiis aut pollicitationibus se ab officio abduci degeneri 
assensu passi sunt. Fuit haec Apostolica Sedes, quae dilapsae societatis 
veteris reliquias collegit et coagmentavit ; haec eadem fax amica fuit, qua 
humanitas christianorum temporum effulsit; fuit haec salutis anchora inter 
-Ssaevisstmas tempestates,queis humana progenies iactata est; sacrum fuit 
concordiae vinculum quod nationes dissitas moribusque diversas inter se 
consociavit: centrum denique commune fuit, unde cum fidei et religionis 
doctrina, tum pacis et rerum gerendarum auspicia ac consilia petebantur. 
Quid multa? Pontificum Maximorum laus est, quod constantissime se pro 
muro et propugnaculo obiecerint, ne humana societas in superstitionem 
et barbariem antiquam relaberetur. 

Utinam autem salutaris haec auctoritas neglecta nunquam esset vel 
repudiata! Profecto neque civilis Principatus augustum et sacrum illud 
amisisset decus, quod a religione inditum praeferebat, quodque unum 
parendi conditionem homine dignam nobilemque efficit ; neque exarsissent 
tot seditiones et bella, quae calamitatibus et caedibus terras funestarunt; 
neque regna olim florentissima, e prosperitatis culmine deiecta, omnium 
aerumnarum pondere premerentur. Cuius rei exemplo etiam sunt Orien- 
tales populi, qui abruptis suavissimis vinculis, quibus cum Apostolica hac 
Sede iungebantur, primaevae nobilitatis splendorem, scientiarum et 
artium laudem, atque imperii sui dignitatem amiserunt. 

Praeclara autem beneficia, quae in quamlibet terrae plagam ab Apo- 
stolica Sede profecta esse illustria omnium temporum monumenta decla- 
rant, potissimum  persensit [tala haec regio, quae quanto eidem pro- 
pinquior loci natura extitit, tanto uberiores fructus ab ea percepit. Ro- 
manis certe Pontificibus Italiam acceptam referre debet solidam gloriam 
et amplitudinem, qua reliquas inter gentes eminuit. Ipsorum auctoritas 
paternumque studium non semel eam ab hostium impetu texit, eidem- 
que levamen et opem attulit, ut catholica fides nullo non tempore in 
Italorum cordibus integra custodiretur. 

Huiusmodi Praedecessorum Nostrorum merita, ut caetera praetereamus, 
maxime testatur memoria temporum S. Leonis Magni, Alexandri HI, 
Innocenti Ill, S. Pii V, Leonis X aliorumque Pontificum, quorum opera 
vel auspiciis ab extremo excidio, quod a barbaris impendebat,ltalia so- 
spes evasit, incorruptam retinuit antiquam fidem, atque inter tenebras 
squaloremque rudioris aevi scientiarum lumen et splendorem artium 
aluit, vigentemque servavit. Testatur Nostra haec alma Urbs Pontificum 
Sedes, quae hunc ex iis fructum maximum cepit, ut non solum arx fi- 
dei munitissima esset, sed etiam bonarum artium asylum et domicilium 
sapientiae effecta, totius orbis erga se admirationem et observantiam con- 
ciliaret. Cum harum rerum amplitudo ad aeternam -memoriam monu- 
mentis historiae sit tradita, facili negotio intelligitur non potuisse nisi 

per hostilem voluntatem indignamque calumniam, ad hominum deceptio- 
nem, voce ac litteris obtrudi, hanc Apostolicam Sedem civili populorum 
cultui et Italiae felicita impedimento esse. 

Si igitur spes omnes Italiae Orbisque universi in ea vi communi uti- 
litati et bono saluberrima, qua Sedis Apostolicae pollet auctoritas, et in 
arctissimo nexu sunt positae, qui omnes Christifideles cum Romano Ponti- 
fice devinciat, nihil Nobis potius esse debere cognoscimus, quam ut Roma- 
nae Cathedrae suam dignitatem sartam tectamque servemus, et membrorum 
cum Capite, filiorum cum Patre coniunctionem magis magisque firmemus. 

Quapropter ut in primis, eo quo possumus modo, iura libertatemque 
huius Sanctae Sedis adseramus, contendere nunquam desinemus, ut au- 
cloritali Nostrae suum constet obsequium, ut obstacula amoveantur, quae 
plenam ministerii Nostri potestatisque libertatem impediunt, atque in eam 
rerunr conditionem restituamur, in qua divinae Sapientiae consilium Ro- 
manos Antistites iampridem collocaverat. Ad hanc vero restitutionem po- 
stulandam movemur, Venerabiles Fratres, non ambitionis studio aut do- 
minationis cupiditate; sed officii Nostri ratione et religiosis iurisiurandi 
vinculis quibus obstringimur; ac praeterea non solum ex eo quod prin- 
cipatus hic ad plenam libertatem spiritualis potestatis tuendam conser- 
vandamque est necessarius; sed etiam quod exploratissimum est, cum de 
temporali Principatu Sedis Apostolicae agitur, publici etiam boni et salutis 
totius humanae societatis causam agitari. Hinc praetermittere non pos- 
sumus, quin pro officii Nostri munere, quo Sanctae Ecclesiae iura tueri 
tenemur , declarationes et protestationes omnes, quas sa. me. Pius IX 
Decessor Noster tum adversus océupationem civilis Principatus , tum 
adversus violationem iurium ad Romanam Ecclesiam pertinentium. plu- 
ries edidit ac iteravit, easdem et Nos hisce Nostris litteris omnino reno- 
vemus et confirmemus. Simul autem ad Principes et supremos populo- 
rum Moderatores voces Nostras convertimus, eosque per nomen augustum 
Summi Dei etiam atque etiam obtestamur, ne oblatam sibi tam neces- 
sario tempore opem Ecclesiae repudient, atque uti consentientibus stu- 
diis circa hunc fontem auctoritatis et salutis amice coeant, Eique intimi 
amoris et observantiae vinculis magis magisque iungantur. Faxit Deus, 
ut illi, comperta eorum quae diximus veritate, ac secum reputantes do- 
ctrinam Christi, ut Augustinus aiebat, magnam, si obtemperetur, salutem 
esse reipublicae (A) et in Ecclesiae incolumitate et obsequio suam etiam 
ac publicam incolumitatem et tranquillitatem contineri, cogitationes suas 
et curas conferant ad levanda mala, quibus Ecclesia eiusque visibile Ca- 
put affligitur, atque ita tandem contingat, ut populi quibus praesunt, iusti- 
tiae et pacis ingressi viam, felici aevo prosperitatis et gloriae fruantur. 

Deinde autem ut totius catholici gregis cum supremo Pastore concordia 


(1) Ep. 138. alias D. ad Marcellinum n. 15. 

firmior in dies adseratur, Vos hoc loco peculiari cum affectu appellamus, 
Venerabiles Fratres, et vehementer hortamur, ut pro sacerdotali zelo et 
pastorali vigilantia Vestra fideles Vobis creditos religionis amore incen- 
datis, quo propius et arctius huic Cathedrae veritatis et iustitiae adhaere- 
ant, omnes eius doctrinas intimo mentis et voluntatis assensu. suscipiant; 
opiniones vero etiam vulgatissimas, quas Ecclesiae documentis oppositas 
noverint omnino. reiiciant. Qua in re Romani Pontifices Decessores Nostri, 
ac demum sa. me. Pius IX, praesertim in oecumenico Vaticano Concilio 
prae oculis habentes verba Pauli: « Videte ne quis vos decipiat per phi- 
losophiam et inanem fallaciam secundum traditionem hominum, secun- 
dum elementa mundi et non secundum | Christum » (1), haud praeter- 
miserunt, quoties opus fuit, grassantes errores reprobare et apostolica 
censura confodere. Has condemnationes omnes, Decessorum Nostrorum 
vestigia sectanles, Nos ex hac Apostolica veritatis Sede confirmamus ac 
iteramus, simulque Patrem luminum enixe rogamus, ut fideles omnes per- 
fecti in eodem sensu eademque sententia idem Nobiscum sapiant, idem- 
que loquantur. Vestri autem muneris est, Venerabiles Fratres, sedulam 
unpendere curam, ut caelestium doctrinarum semen late per Dominicum 
agrum diffundatur et catholicae fidei documenta fidelium animis mature 
inserantur, altas in eis radices agant et ab errorum contagione incorru- | 
pta serventur. Quo validius contendunt religionis hostes imperitis homi- 
nibus, ac iuvenibus praesertim, ea discenda proponere quae mentes ob- 
nubilent moresque corrumpant, eo alacrius adnitendum est, ut non 
solum apta ac solida institutionis methodus, sed maxime institutio ipsa 
catholicae fidei omnino conformis in litteris et disciplinis vigeat, prae- 
sertim autem in philosophia, ex qua recta aliarum scientiarum ratio 
magna ex parte dependet; quaeque non ad evertendam divinam revela- 
tionem spectat, sed ad ipsam potius sternere viam gaudet, ipsamque ab im- 
pugnatoribus defendere , quemadmodum nos exemplo scriptisque suis 
Magnus Augustinus et Angelicus Doctor, caeterique christianae sapientiae 
Magistri docuerunt. 

Optima porro iuventutis disciplina ad verae fidei et religionis mu- 
nimen atque ad morum integritatem a teneris annis exordium habeat 
necesse est in ipsa domestica societate; quae nostris hisce temporibus 
misere perturbata , in suam dignitatem restitui nullo modo potest nisi 
lis legibus, quibus in Ecclesia ab ipsomet divino Auctore est instituta. 
Qui cum matrimonii foedus, in quo suam cum Ecclesia coniunctionem 
significatam voluit, ad Sacramenti dignitatem evexerit, non modo marita- 
lem unionem sanctiorem effecit, sed etiam eflicacissima tum parentibus 
tum proli paravit auxilia, quibus, per mutuorum officiorum observan- 
tiam, temporalem ac aeternam felicitatem facilius assequerentur. At vero 
^. 41) Ad Coloss. 2, 8. 

postquam impiae leges, Sacramenti huius magni religionem nil pensi ha- 
bentes, illud eodem ordine cum contractibus mere civilibus habuerunt, 
id misere consecutum est, ut violata christiani coniugii dignitate, cives 
legali concubinatu pro nuptiis uterentur, coniuges fidei mutuae officia 
negligerent, obedientiam et obsequium nati parentibus detrectarent, do- 
mesticae charitatis vincula laxarentur, et, quod deterrimi exempli est 
publicisque moribus infensissimum, persaepe malesano amori pernicio- 
sae ac funestae discessiones succederent. Haec sane misera et luctuosa 
non possunt, Venerabiles Fratres, vestrum zelum non excitare ac mo- 
vere ad fideles vigilantiae vestrae concreditos sedulo instanterque monen- 
dos, ut dociles aures doctrinis adhibeant quae christiani coniugii san- 
clitatem respiciunt, ac pareant legibus quibus Ecclesia coniugum nato- 
rumque officia moderatur. 

Tum vero illud -optatissimum consequetur, quod singulorum etiam 
hominum mores et vitae ratio reformentur: nam veluti ex corrupto sti- 
pite deteriores rami et fructus infelices germinant, sic mala labes, quae 
familias depravat, in singulorum civium noxam et vitium tristi contagione 
redundat. Contra vero, domestica societate ad christianae vitae formam com- 
posita, singula membra sensim assuescent religionem pietatemque di- 
ligere, a falsis perniciosisque doctrinis abhorrere, sectari virtutem, ma- 
ioribus obsequi, atque inexhaustum illud privatae dumtaxat utilitatis stu- 
dium coercere, quod humanam naturam tantopere deprimit ac enervat. In 
quem finem non parum profecto conferet pias illas consociationes mo- 
derari et provehere, quae magno rei catholicae bono nostra maxime 
hac aetate constitutae sunt. 

Grandia quidem et humanis maiora viribus haec sunt, quae spe et 
votis Nostris complectimur, Venerabiles Fratres; sed cum Deus sanabiles 
fecerit nationes orbis terrarum, cum Ecclesiam ad salutem gentium con- 
diderit, eique suo se auxilio adfuturum usque ad consummationem 
saeculi promiserit, firmiter confidimus, adlaborantibus Vobis, humanum 
genus tot malis et calamitatibus admonitum, tandem in Ecclesiae obsequio, 
in huius Apostolicae Cathedrae infallibili magisterio salutem et prosperi- 
latem quaesiturum. , 

Interea, Venerabiles Fratres, antequam finem scribendi faciamus, ne- 
cesse est ut Vobis declaremus gratulationem Nostram pro mira illa con- 
sensione et concordia, quae animos Vestros inter Vos et cum hac Apo- 
stolica Sede in unum coniungit. Quam quidem perfectam coniunctionem 
non modo inexpugnabile propugnaculum esse contra impetus hostium 
arbitramur; sed etiam faustum ac felix omen quod meliora tempora Eccle- 
Siae spondet; ac dum eadem maximum solatium affert infirmitati Nostrae, 
etiam animum opportune erigit, ut in arduo, quod suscepimus, munere 
omnes labores, omnia certamina pro Ecclesia Dei alacriter sustineamus. 

Ab hisce porro spei et gratulationis causis, quas Vobis patefecimus, 
seiungere non possumus eas significationes amoris et obsequii, quas in his 
Nostri Pontificatus exordiis Vos, Venerabiles Fratres, et una cum Vobis ex- 
hibuere humilitati Nostrae ecclesiastici viri et fideles quamplurimi, qui lit- 
teris missis, largitionibus collatis, peregrinationibus etiam peractis, nec 
non aliis pietatis officiis, ostenderunt devotionem et charitatem illam , 
qua meritissimum Praedecessorem Nostrum prosecuti fuere, adeo firmam 
stabilem integramque manere , ut in persona tam imparis non tepescat 
heredis. Pro hisce splendidissimis catholicae pietatis testimoniis humiliter 
confitemur Domino quia bonus et benignus est, ac Vobis, Venerabiles 
Fratres, cunctisque Dilectis Filiis, a quibus ea accepimus, gratissimos 
animi Nostri sensus ex intimo corde publice profitemur, plenam foventes 
fiduciam nunquam defuturum Nobis, in his rerum angustiis et tempo- 
rum difficultatibus, hoc Vestrum ac fidelium studium et dilectionem. 
Nec vero dubitamus quin egregia haec filialis pietatis et christianae 
virtutis exempla plurimum sint valitura, ut Deus clementissimus, officiis 
hisce permotus, gregem suum propitius respiciat et Ecclesiae pacem 
ac victoriam largiatur. Quoniam autem hanc pacem et victoriam, ocius et 
facilius Nobis datum iri confidimus si vota precesque constanter ad eam 
impetrandam fideles effuderint, Vos magnopere hortamur, Venerabiles 
Fratres, ut in hanc rem fidelium studia et fervorem excitetis, conciliatrice 
apud Deum adhibita Immaculata Coelorum Regina, ac deprecatoribus inter- 
positis Sancto Iosepho Patrono Ecclesiae caelesti, sanctisque Aposto- 
lorum Principibus Petro et Paulo, quorum omnium potenti patrocinio 
humilitatem Nostram, cunctos ecclesiasticae hierarchiae ordines ac do- 
minicum gregem universum supplices commendamus. 

Caeterum hos dies, quibus solemnem memoriam lesu Christi resur- 
gentis recolimus, Vobis, Venerabiles Fratres et universo dominico gregi 
faustos salutares ac sancto gaudio plenos esse exoptamus , adprecantes 
benignissimum Deum ut Sanguine immaculati Agni, quo deletum est chi- 
rographum quod adversus nos erat, culpae quas contraximus deleantur, 
et iudicium quod pro illis ferimus clementer relaxetur. 

Gratia Domini Nostri lesu Christi et charitas Dei et communicatio 
sancti Spiritus sit cum omnibus vobis, Venerabiles Fratres; quibus sin- 
gulis universis, nec non et Dilectis Filiis Clero et fidelibus Ecclesiarum 
Vestrarum in pignus praecipuae benevolentiae et in auspicium caelestis 
praesidii Apostolicam benedictionem amantissime impertimus. 

Datum Romae apud S. Petrum , die sollemni Paschae, xxi Aprilis, 
. Anho MDCCCLXXVIII. 

Pontificatus Nostri Anno primo 


LEO PP. XIII. 

Die 13 Maii 1876 et 25 Augusti 1877 


PraENOTANDA. In civitate A. extat Ecclesia Cathedralis 
et Collegiata; Cathedralis habet filialem Ecclesiam S. Ioan- 
nis; Collegiata vero habet filialem Ecclesiam S. Laurentii. 
Proprium insuper possident coemeterium, tum Cathedralis, 
tum Oollegiata. 

Servatum est ex pervetusta conventione inter Cathedra- 
lem et Collegiatam, quod si in Cathedrali funera primae clas- 
sis fierent super defuncto in paroecia S. Ioannis, Canonicus 
Mistralis ex Cathedrali commonefaceret Capitulum Collegiatae 
de die et hora associationis cadaveris. Et vicissim si inter Pa- 
roeciae S. Laurentii limites! defunctus obierit, Sacrista Capi- 
tuli Collegiatae certiorem redderet Capitulum Cathedralis de 
associationis die atque hora. Quoad emolumenta, ex eadem 
consuetudine vetustissima, Capitulo Collegiatae in Cathedrali 
funeribus adstanti competunt libellae quinque, et libellae 
sex Capitulo Cathedralis ad Collegiatam Ecclesiam se tran- 
sferenti. 

CoMPENDIUM FACTI. Subpraefectus Civitatis À. subiectus Pa- 
roeciae S. Ioannis, quoad spirituale, supremum obiit diem, 
mense Novembris 1874. Funus primae classis Capitulo Cathe- 
dralis defuncti Vidua mandat. Canonicus Mistralis ceu moris - 
est, Capitulum Collegiatae de die et hora associationis admonet; 
cadaver ad cathedralem Ecclesiam defertur, ibique officium 


defunctorum canitur. 
Acta Tom. X, fasc. OX X. 83 

Videtur dubitari nequivisse, quod defunctus, dum vità 
frueretur, sepulchrum sibi elegerit in Collegiatae coemeterio, 
quod splendidius est, ipsis Cathedralis Canonicis fatentibus. 
Pariter haud controverti quod defuncti Vidua loculos duos 
emisset in coemeterio, quo viri cadaver translatum est, ma- 
netque a die 17 Novembris 1874. Attamen in Cathedrali, 
diebus tertia, septima et trigesima a Subpraefecti decessu fu- 
nera ex expressa viduae voluntate celebrata sunt. 

Ex his contentio inter Cathedralis, et Collegiatae Capi- 
tulá; siquidem illud libellas quinque iuxta solitum et nihil 
ultra se Collegiatae Canonicis debere asserit; hi vero quar- 
tam funerariam tantum paroeciae in qua defunctus obiit 
concedunt, caetera iure sepulturae sibi debita conclamantes. 
Ab Ordinario, ceu moris est, informatione et voto requisitis, 
ipse respondit: « Certum est l. propriam elegisse memora- 
tum Subpraefectum sepulturam in coemeterio SS. Petri 
et Ursi, 2. communi consensu utrumque Capitulum de more 
convenisse in Ecclesiam Cathedralem ad preces consuetas 
canendas, iuxta votum nobilis defuncti viduae, 3. non per 
modum deposití sed permanenter iacere cadaver in coeme- 
terio Collegiatae, cum iam a die 17 Novembris ibidem se- 
pultum fuerit, neque huc usque aliter providerit praefata 
vidua. 

« Hisce positis ut ad controversiae nodum veniamus, nul- 
lam fortasse difficultatem facesseret quaestio proposita, si 
in Collegiata Ecclesia officium funebre peractum esset. 
Hoc enim in casu Collegiatae faverent tum ius commune, 
tum ius particulare, nempe concordiae instrumentum initae 
die 29 Ianuarii 1232 inter utrumque Capitulum, quod qui- 
dem nunquam abrogatum fuit. Verum cum in Ecclesia 
Cathedrali celebratum fuerit funebre officium, magis im- 
plexa quaestio apparet. Nihilominus mihi videtur rem iam 
fuisse praeiudicatam ab articulo 350 Constitutionum Syno- 
dalium A. Dioecesis, quae anno 1835 editae fuere, quae- 
que hodiedum vigent. 

« lta effertur memoratus articulus. Cum aliquis supre- 

mum diem obierit in una parochia, et legitimam ob cau- 
sam in alia erit sepeliendus, parochus loci ubi mortuus fuerit, 
ius habebit ad quartam funerariam seu canonicam, quam 
ad lites vitandas ad quartam partem iurium omnium fu- 
neralium coarctamus. Hie tamen parochus tenetur ad ele- 
vationem corporis devenire, funus ducere in propriam Ec- 
clesiam, et recitatis ibidem precibus ordinariis, continuabit 
exequias usque ad portam civitatis vel loci. » 

Pergebat itaque Ordinarii informatio. « Iamvero omnia 
haec exacte peracta sunt in funeribus laudati subpraefecti. 
Animarum quoque curae exercitium penes utrumque Capi- 

tulum existit. Igitur nisi Constitutiones praedictae hac in 
re censura dignae videantur, pronum est deducere quartam 
tantum funerariam posse sibi vindicare Capitulum Cathe- 
dralis. Addenda tamen ipsi foret ea pars quae respondet 
stipendiis solitis pro Missis solemnibus De Requie in Ec- 
clesia Cathedrali celebratis die obitus et die 3, 7 et 30 
quod libellis fere centum aequivalet. Hoc pacto, iura perce- 
pta in causa dictorum funerum sive ex cereis sive ex pe- 
cuniae vi, quae libellas quidem quadringentas haud exce- 
dunt in aequales partes inter utrumque Capitulum distri- 
buerentur. » 

Disceptatio synoptica, 


lura CarituLi CavHkpRALI. Nonnulla facti adiuncta sibi 
maxime favere ait Capitulum istud. Vidua enim Subpraefecti 
mandavit ut in Cathedrali funus primae classis celebraretur; 
indictaeque fuerunt Capitulo Collegiatae dies et hora associa- 
tionis cadaveris. Cum vero Capitulum utrumque iam ad ele- 
vandum cadaver properabat, dictitatum tune fuit Subpraefecti 
Viduam velle extra Dioecesim A. viri sui cadaver transferre; 
 intereaque Collegiatae Capitulum rogasse, ut sineret in Coe- 
meterio Collegiatae eiusdem cadaver deponi. Hisce non obstan- 
tibus constat associationem atque in Cathedrali Ecclesia de- 
functorum officii et Libera me solemnem recitationem locum 
habuisse. Atque his absolutis peractaque ad coemeterium Col- 

legiatae translatione, nonnisi insequenti die notum fuisse, 
Viduam locula duo in eodem Collegiatae coemeterio emisse, 
Parochumque expensas loculorum et funeris peracti, in libellas 
biscentum constituisse. 

Hoc quoad factum; quoad ius autem contendit in civitate 
A. efsistere ex immemorabili consuetudinem, ut quotiescum- 
que Canonici Collegiatae vocentur ad funus primae classis, 
nil aliud percipiant quam libellas quinque. 

Proinde nullimode sustineri posse Collegiatae praetenzio- 
nem, qua huiusmodi usui immemorabili derogaretur; ex eo 
deductam quod defuncti cadaver sepultum fuerit in Collegia- 
tae ipsius coemeterio. Nam ad Collegiatae coemeterium reipsa 
iranslatum est; non ut ibi perpetuo .maneret, sed precario 
atque in loco depositi. Quod eruitur ex ipsius Viduae decla- 
rationibus pridie a tumulatione cadaveris expressis, suoque 
Procuratori post tumulationem ab ipsa renovatis. Id quoque 
confirmatur ex eo quod Collegiatae Capitulum nullimode sese 
opposuerit celebrationi Missarum diebus ab obitu tertia, se- 
ptima et trigesima. Exinde colligere est quod corruat ius a 
collegiata invocatum ex facto tumulationis, hac de medio sub- 
lata. 

Convenientia et aequitas aliud suppetunt argumentum. 
Dato etiam quod temporanea non sit tumulatio; ergo ex nudo 
facto materialis tumulationis cadaveris in coemeterio Colle- 
giatae ius conferretur ad ea omnia quae funeralia vocantur. 
Praeterea cum coemeterium Collegiatae praestet elegantià prae 
alio Cathedrali adsignato, si omnes qui in bonis habent de 
paroeciis Cathedralis, vel S. Ioannis in isto sepeliri praefer- 
rent, funeribus tantum in Paroecia expletis, nemo non videt 
damnum, quod obveniret Cathedrali cui nihil, ultra quartam 
funerariam, in similibus casibus remanet. 

Decet insuper antiquissimam servari legem constanter in- 
ler Cathedralem et Collegiatam servatam; qua fit, ceu dictum 
est, ut in funeribus primae classis, quovis in coemeterio tu- 
muletur defuncti cadaver, quinque libellas Collegiata et sex 
Cathedralis Capitulum percipiat. 

Iura CAPITULI COLLEGIATAE. luris principiis innititur Ca- 
pitulum Collegiatae aiens: cuilibet, qui sub alterius potestate 
non sit, concedi sepulturae electionem ex textu Nulli tamen 
negamus propriam eligere sepulturam. Cap. Nos instituta 
1. tit. 28 de Sepult. 3 Decret. Adiecit autem idem Ca- 
pitulum, post eligentis mortem, non admitti mutationem, cum 
. sacra sit ultima defuncti voluntas. Insuper dixit omnia emo- 
lumenta funeris deberi Ecclesiae, in qua quis elegit sepultu- 
ram, detracta tamen portione canonica, quae domicilii Eccle- 
siae remittitur. > Praesentium auctoritate statuimus ut si 
aliquem parochianorum vestrorum alibi contigerit eligere 
sepulturam, de testamento ipsius quarta vobis portio relin- 
quatur. « Cap. Cum super 8 tit. de sepulturis 28 lib 3. 
Decret. 

His iuris principiis adiicienda est inter duo Capitula con- 
cordia iam ab anno 1232 inita, qua de sepulturis statutum 
est. « Alii vero nobiles vel ignobiles quicumque de una Ec- 
« clesia istarum ad aliam sepulturam elegerint, cum ultima 
« voluntas testatoris sit modis omnibus observanda, ibidem 
« valeant libere sepeliri, reservata tamen canonica portione 
« sive de oblationibus, sive de aliis illi Ecclesiae, de cuius 
« parochia corpora taliter assumuntur. » Portionis mensura 
ad quartam emolumentorum omnium partem redacta fuit 
per Synodales Constitutiones Dioecesis A. n. 350 iam rela- 
tum. 

Iuri factum respondet; nam dum vixit subpraefectus sepul- 
turam in Collegiatae coemeterio elegit, ubi iam eius cadaver est 
humatum a 17 Novembris 1874. Ideoque conventio inter duo 
Capitula respicere nequit factum praesens, , neque Capitulo 
Collegiatae satisfleri potest quinque libellis; quae solvuntur 
pro praesentia : solemni funeri, quod in Cathedrali Ecclesia 
celebratur; si tamen agatur de iis defunctis, qui in eiusdem 
Cathedralis coemeterio tumulantur. 

Neque valet obiicere cadaver in Coemeterio Collegiatae 
asservari, loco depositi; nam quaecumque sit futura Viduae 
voluntas, certum est ipsum sibi conditorium elegisse. Ast non 

a viduae electione sed a defuncti voluntate ius oritur Eccle- 
siae, cui coemeterium pertinet. Insuper Viduae intentio factis 
elicitur. 

Resque facti est, quod Vidua ipsa rependat libellas 200 
pro duobus loculis in coemeterio Collegiatae; quae summa non 
solvitur pro funerandi iure, sed pro sepulchri privilegiati con- 
cessione. 

Cum emolumenta funeralia etiam percepta restitui debeant 
ili Ecclesiae in qua quis sepulturam elegit; idque obtineri 
etiamsi per vim alibi (1) corpus sepultum fuisset, eadem emo- 
lumenta erunt ergo restituenda Collegiatae. Notum est enim, 
in Ecclesia ista non solum materialem, sed etiam ecclesiasti- 
cam et solemnem supulturam factam fuisse; precesque omnes 
Ritualis Romani decantatas fuisse, toto adstante Collegiatae 
Capitulo cum Cruce et Hebdomadario parato. 

Tandem dubium dirimitur a lege Dioecesana n. 350, qui 
in voto Ordinarii relatus est in compendio facti. Nam officium 
huiusmodi ab utroque Capitulo expletum est, et preces ordi- 
nariae quae sunt officium defunctorum, et Libera me Domi- 
ne insimul recitatae fuerunt; reliquas vero preces rituales soli 
Collegiatae Canonici decantarunt. Proinde ' Capitulum Colle- 
giatae quidquid vel a communi vel a Dioecesana lege prae- 
seriptum erat rite persolvit, ipsi ius competit ad emolumen- 
iorum omnium perceptionem, tantum quarta funerali Ecclesiae 
defuncti Parochiali tradita. | 

ANIMADVERSIONES EX OFFICIO. Favore Capituli Cathedralis 
observatum fuit, quod in dubium revocari posse videtur num 
Collegiatae Capitulo, quia in proprio coemeterio defunctum 
tumulavit eadem competant iura Ecclesiarum in quibus, ante 
publicorum coemeteriorum constitutionem proprium sepulchrum 
elegerat defunctus. Etenim ex eo quod aliquis in publico 


(1) Indubium est emolumenta funera- 
lia pertinere, dempta quarta parochiali, 
ad Ecclesiam in qua defunctus sepultu- 
ram habuit aut sibi elegit. Et quamvis 
nunc, post erectionem coemeteriorum, 
pene omnes in eisdem publicis coemete- 


riis tumulentur, tamen emolumenta fu- 
neraria tribuuntur illi ecclesiae in qua 
defunctus sepulturam habuit. Ita dici de- 
beat istam ecclesiam non amisisse ius 
funerandi, sed, variato loco, illud exer- 
cere in publicis coemeteriis. 

coemeterio tumuletur, non sequitur ut Ecclesiae coemeterii 
emolumenta omnia funeralia debita sint, immo ea reser- 
vantur Ecclesiae domicilii morientis; secus Ecclesia publici 
coemeterii suos faceret fructus eorum funerum omnium, quae 
eo in loco celebrantur. 

Revera defuncti Vidua duos emit loculos prouti fieri solet 
in publico coemeterio; ex quo putandum esse videtur loculos 
Coemeterii Collegiatae comparari non posse sepulchris gen- 
tilitiis in ecclesiis existentibus, antequam publica coemeteria 
erigerentur. De coemeterii habemus legem edictalem Sacrae 
Congregationis Consultationis anni 1817 per litteras circulares 
promulgatam, quibus cautum est; « Maneant sarta tectaque emo- 
« lumenta parochialia, quae proveniunt ex constitutione aut ex 
« legitima consuetudine; quibus aliqua innovatio fieri nequit istis 
« provisionibus. » Ex recitatis verbis eruitur quod perspectum 
, sit tum iuribus Ecclesiarum parochialium relate ad Ecclesias, in 
quibus defuncti vel habebant vel elegerant proprium sepul- 
chrum, quarum iura ad funerum emolumenta percipienda in- 
tacta manserunt; tum iuribus Ecclesiae parochialis defuncti 
relate ad publica cbemeteria. Et ideo si coemeterium Colle- 
giatae uti publieum habeatur, electio sepulturae nihil eidem 
proderit, nec comparanda est Ecclesiis, in quibus olim gen- 
tilitia sepulchra locum habeant. His accedit quod in Cathe- 
drali Ecclesia defuncti corpus latum fuerit, ibique omnes con- 
venerint ad officium defunctorum canendum ac demum' fune- 
ra tertia, septima, et trigesima ab obitu diebus Capitulum 
ipsum celebraverit. 

Favore autem Capituli Collegiatae observatum fuit haberi 
electionem sepulturae, et ius atque consuetudinem dioecesa- 
nam. Quoad electionem etsi Capitulum Cathedralis contendat 
hane defuncti voluntatem sibi innotuisse cum iam ad cadave- 
ris associationem properabat, valida non affert argumenta, 
quibus huiusmodi electionem penitus excludat. Provisoriam 
corporis depositionem suadere nititur; sed ipsi contradicit fa- 
ctum emptionis duorum loculorum; quo vidua innuere videtur 

se tumulari velle in eodem coemeterio quod defunctus elegit, 
et in quo iam a Novembri 1874 quiescit. . 

« Dubium remaneret an coemeterium Collegiatae uti publi- 
cum haberi possit. Ex actis tamen quaestio haec resolvi ne- 
quit; eo quod si coemeterium istud publicum sit relate ad pa- 
rochianos Collegiatae, tale non est relate ad parochianos 
Cathedralis, quae proprium et ipsa habet. Ergo relate ad pa- 
rochianos Cathedralis tamquam privatum coemeterium haben- 
dum est illud Collegiatae proprium: eo quod electione sepultu- 
rae opus sit, ut illuc deferantur Cathedralis Parochiani. Insuper 
decernendum manet num, quoniam coemeterium hoc Colle- 
giatae Ecclesiae proprium est, sepulchrum ibi electum eadem 
ipsa iura Ecclesiae Collegiatae conferat, quae electio vel 
existentia sepulchri gentilitii olim conferre solebant Ecclesiis, 
in quibus sepulchra existebant. 

Ad huiusmodi resolvendam quaestionem recurrendum est ad 
loci Constitutiones Synodales et consuetudines quae magnum in 
re pondus habent quaeque iam notae sunt. In transactione enim 
diei 25 Ianuarii anni 1232 constituta sunt iura Ecclesiae paro- 
chialis defuncti erga aliam, in qua ipse sepulturam elegisset; et 
quarta funeralis reservata fuit parocho domicilii. InjSynodo Dioe- 
cesana actum est de iuribus Parochi domicilii erga Parochiam 
in qua sepulchrum extitisset, et functiones a primo explendae 
. enumeratae sunt, portionis canonicae ab ipso percipiendae, 
quantitate praestituta. Proinde cum dictum fuerit in citato 
Synodi articulo, parochum domicilii teneri ad elevationem 
cadaveris, ad funus peragendum in propria Ecclesia et ad 
exequias continuandas usque ad portam civitatis vel loci, 
quoties contingat aliquem in una parochia decedentem in alia 
legitimam ob causam tumulari; cumque constitutum sit nihil 
parocho domicilii competere ultra quartam iurium omnium 
funeralium, haud dubium videtur emolumenta omnia tumu- 
lantis Ecclesiae propria esse, servata Ecclesiae domicilii quarta 
funerali. 

Quibus deductis, propositum fuit enodandum dubium, 
quod in calce exscribitur. Ast EE. Patres dilata responde- 

runt, sub die 13 Maii 1876 insimul ab Ordinario exquiren- 
tes, an erectio coemeterii praecesserit vel subsecuta fuerit Con- 
stitutiones Synodales anni 1875, et mandarunt transmittere 
copiam omnium articulorum earumdem constitutionum, qui 
funera et sepulturas respiciunt. 

Articuli Constitutionum transmissi fuerunt, et tresdecim 
numero sunt. In primo et secundo articulo commemoratis fidei 
dogmatibus, quibus innituntur preces solvendae pro defunctis 
et funebres exinde ceremoniae ab Ecclesia statutae, praecipitur 
observantia absoluta precum, quae funerum occasione in ri- 
iuali romano descriptae reperiuntur. In tertio et quarto sermo 
fit de nuncianda morte fidelium tintinnabulorum sonitu, deque 
observandis praescriptis civilis legis circa tumulationis facien- 
dae tempus. In quinto et sexto praecipitur ut defunctorum 
cadavera de more leventur praesente presbytero, atque prohi- 
bita humatione nocturno tempore facienda, meminit pauperes 
et divites eadem pietate et religione tumulandos esse. In se- 
ptimo, octavo et nono, prohibità dilatione sepulturae sub prae- 
textu non percipiendi iura parochialia mandatur, ut cadavera 
supra baram deferantur, et ne avaritiae suspicio inolescat, 
prohibetur parochis excitare fideles ad fundanda anniversaria 
etc. Decimus articulus qui numero est 350 relatus fuit in Vo- 
io Ordinarii in principio huius causae. Tandem in undecimo 
duodecimo et decimotertio enumerantur qui ecclesiasticà debent 
gepulturà privari ,monentur Parochi ut proprium instruant gre- 
gem, quod neque ex commessationibus, neque pompis funereis, 
sed ex bonis operibus, precibus etc. defunctorum animae, leva- 
men recipiunt, pro quibus meminit et parochos teneri fundere 
preces. (1) 


e è 
(1) Non solum Ecclesia sed natura bus, qui fuit non est, nemo suorum ad 


ipsa nos erga defunctos reddet pios et 
misericordes. S. Gregorius Serm. 1. de 
consolat. mortuorum ita loquitur: « Ia- 
cet corpus exanime, ac gelidum, homo 
sine homine, cadaver sine spiritu accla- 
matur, nec respondet, vocatur et non 
exaudit , deperditis vitalibus functioni- 


iuvat, nec ipse auxilium postulare po- 
test, quam ob causam nos eo magis com- 
movere aequum est. Potest enim qui fame , 
aut siti laborat, vel ex puteo vel ex 
profluente recreari, qui nudus est foliis 
vestes contexere, qui aegrotat, maiorem 
in aliis miseriam cogitando se consolari , 

Ordinarius praedicta retulit quoad Constitutionum Syno- 


dalium articulos, quoad alia ab EEmis. Patribus exquisita alt: 

quod dicta erectio indubitanter praecessit memoratas consti- 
tutiones. Sane ex certis documentis constat, Capitulum SS. 
Petri et Ursi consuluisse die 17 Novemb. 1781 de translatio- 
ne coemeterii, quod olim prope Ecclesiam erat, ad agros 
ubi nunc habetur, quod quidem ab Episcopo Petro Franci- 
sco de Sales, approbatum est die 24 eiusdem mensis, ex 
illoque tempore iugiter in eo coemeterio cadavera parochia- 
norum S. Laurentii, seu S. Ursi, quod idem sonat, tumu- 
lata esse. Item constat iam ab anno 1790 processionem ad 
praedictum coemeterium quotannis die 2 Novembris factam 
esse. Itaque certo certius est erectionem coemeterii paroe- 
ciae S. Laurentii, ubi nunc permanenter quiescit cadaver 
S. Gerensani, praecessisse Constitutiones SUUS anni 
1835. à 

« Praestat alia ad causam ‘opportuna adiicere: l. Non 
potest in dubium vocari, quin coemeterium S. Laurentii 
habendum sit uti proprium parochianis Collegiatae. Nemo 
enim in eo, praeter hos parochianos, sepelitur, aut saltem 
nonnisi ex venia eiusdem Capituli. Ideo expensis dumtaxat 
Fabricae Collegiatae sartum tectum habetur; nullum vero 
ius in illud sibi vindicat Municipium. E contra coemete- 
rium Cathedralis non est commune tantummodo parechianis. 
S. Ioannis, sed etiam parochianis S. Stephani in Suburbii 
A. Est publicum ita ut ipsius tutelae Municipium expensis 
suis prospiciat. Praeterea ipsum Cathedralis Capitulum fas- 


sum est coemeterium S. Laurentii esse privatum, prout pa- 


tet ex hisce verbis: quod cwm sit Collegiatae proprietas 
valde elegans est. i 

« 2. Ex eo quod coemeterium S. Laurentii censeatur pri- 
vatum, deducit Capitulum Collegiatae suam Ecclesiam iisdem 


et captivus in captivitate, et peregrinus vim habet implorandi. Nil mirum igitur, 
sub frigido coelo respirat. At mortuus si insit a natura in humanis pectoribus 
cum anima sensuque careat, nec quo se singularis erga defunctos pietas, ac mi- 
vertat, nec quid imploret amplius, nec  seratio.» 


« 

potiri iuribus, quibus gauderet, ubi sepulchra in Ecclesiis 
permitterentur. Aequum enim non est, ut per mere civilem 
legem Ecclesia prohibeatur a iure percipiendi funeralia emo- 
lumenta. Ad rem fortasse facit decisio S. Congreg. Concilii 
in Arim. funerum 16 iunii 1827, prout legitur in Instit. 
Can. lib. 3 cap. 5 S. 6 de Quarta funerali cl. Septimii 
Vecchiotti 

« 3. Quoad antiquam consuetudinem erogandi Capitulo 
Ecclesiae Collegiatae in Cathedrali funeribus adstanti libel- 
las quinque, et libellas sex Capitulo Cathedralis eadem de 
causa ad Ecclesiam Collegiatam sese conferenti, advertendum 
anno 1871 actum esse in utroque Capitulo de emolumentis 
funeralibus augendis, remque totam ad Episcopum delatam 
fuisse; morte autem ipsius intercedente, nihil definitum fuit. 

« 4. Denique monendum est, utcumque in aliis scriptis 
praedixi, ex quantitate cerae exequiarum causa consum- 
ptae nune superesse dumtaxat valorem 60 libellarum ita- 
licarum, pecuniae vero summam ab haerede solutam esse 
100 libell. 

« Dignentur itaque EE. PP. super iure ad perceptionem 


< horum emolumentorum sententiam suam elicere, cui stabit — 

utrumque Capitulum. 

« Nihil dico de missis celebratis diebus obitus, et diebus 
3, 7 ac 30. Cum enim funeralia haec officia peracta fue- 
rint in Cathedrali Ecclesia, huic evidenter debentur stipen- 
dia. Huiusmodi autem celebrationi sese non opposuit Capi- 
tulum Collegiatae, quia iam annuerat transactioni a me 
propositae hoc modo, ut omnia emolumenta, non éxceptis 
stipendiis quatuor dictarum missarum, in duas aequales 
partes distribuerentur. 

« Si autem mihi liceat precibus uti, oro, ut constitutio- 
nes Synodales anni 1835 sartae tectaeque, in quantum 


« fieri potest, hac in causa serventur, ne nervus Ecclesiasticae 


disciplinae disrumpatur. » 
Quibus cognitis iterum enodandum propositum fuit 

An Capitulum Cathedralis A. emolumenta omnia funeris 
percipere debeat solutis tantum libellis quinque | Capitulo 
Collegiatae, vel potius quarta funeralis tantum ei competat 
in casu. | 

ResoLutio. Sub die 25 Augusti 1877 iterum agitavit cau- 
sam, atque respondere duxit S. C. C: : 

Negative ad primam partem: affirmative ad secundam 
salvis eleemosynis Missarum ac emolumentis funerum 
diei 3, 7 ac 30 et amplius. 

Ex qurBUs coLLIeES. I. Electionem sepulturae liberam esse 
omnibus adultis dummodo a iure (1) non prohibeantur, quia 
electio est actus propriae voluntatis. 

II. Non eligentem aut non habentem maiorum suorum 
sepulturam sepeliendum esse in propria parochia, ubi sacra- 
menta recipit. 

III. Parochiali Ecclesiae deberi semper quartam canonicam 
seu funerariam, ratione administrationis sacramentorum, ubi- 
cumque defuncti cadaver sepeliatur, sive in electa, sive in 
malorum suorum sepultura. 

IV. Uxorem viduam, quatenus absque electione sepultu- 
rae decedat, etsi maiorum sepulcrum habeat, sepeliendam esse 
in sepulcro mariti: uf quos coniungit unum coniugium, 


coniungat unum sepulchrum, quia una caro sunt, et quod 
Deus coniunxit, homo non separet. 


V. Praeter iuris dispositionem, in huiusmodi enodandis 
quaestionibus quoad emolumenta funebria, magnum habere 
pondus tum loci Constitutiones Synodales, tum consuetudines 
in eodem loco iamdiu inductas. 

VI. In themate transactionem antiquissimam inter duo Ca- 
pitula quae constantem obtinuit observantiam, nec non illius 
Dioecesis Synodales Constitutiones dubium dirimere videntur 
iuxta S. C. Concilii resolutionem. 


(1) Religiosis professis a iure inter- nolle non habeant, sed tumulandi sunt 
dicitur electio sepulturae, cum velle et apud sua monasteria. 

Die 25 Augusti 1877 


CoMPENDIUM FACTI. Plebanus Ecclesiae S. Mariae Plani 


Civitatis A. per Secretariam S. Rituum Congregationis Sa- 
cratissimo Principi haec exposuit. « Intra Paroeciam Sanctae 

Mariae Plani Civitatis sunt quinque Ecclesiae dictae filia- 
les, quae non habent rectores, nec SSihum Sacramentum, 
praeter dies, in quibus solet solemnizari dies festus San- 
cti Titularis uniuscuiusque Ecclesiae, aut aliae functiones 
ex fidelium devotione; quaerit itaque: -l. An functiones, 
quae fiunt in eisdem Ecclestis spectent ad Parochum pro 
tempore. 2. An Parochus posset nominare alium Sacer- 
dotem ad functiones, et Sacrum | faciendum ipso impe- 
dito. » | 

Hoc habito libello S. R. C. sollicita fuit Episcopum pro 


informatione et voto rogare, qui obtemperans mandatis retu- 


lit. « Illud pro facti specie contestor revera inter fines Paroe- 


« ciae quinque reperiri Ecclesias; et ut me praeteream de 


« 

duabus ruri positis, ac de una iugiter clausa quia fatiscens, 
quae per antea S. Eligio erat dicata; de duabus publicis 
Ecclesiis in Civitate positis verba faciam, una SSmo Cru- 
cifixo et S. Sabino dicata, in qua Beneficium patronatus 
familiaris fundatum existit cum ufficiatura Missarum et 
Pia Unio eiusdem Crucifixi, quae de Ecclesiae ufficiatura 
occupatur ob devotionem et populi commodum, cum Eccle- 
sia sit ampla et spectabilis. Alia Ecclesia habetur in platea 
ubi opificia funium abundant, et affluit multitudo extraor- 
dinaria, et etiam in ista habetur pia Unio sub invocatione 

S. Sebastiani. In hac temporum perversitate incredibilis et 
aedificatione digna habetur pietas illarum pauperum gen- 
tium pro stipe Missarum unciatim colligenda; signatim vero 
prae caeteris se distiaguit sollicitudo et largitas eximil el 
religiosi viri de suo peculio in officiatura procuranda et au- 
genda, in supellectilibus acquirendis, in Doctrina Christiana 
illi miriadi pauperum puerorum per sacerdotes cAaritative 
conquisitos imbuendo se enixe occupat, et tanta pietate 
movetur ita ut eius memoria in benedictione erit. Num- 
quam satis dicam de bono spirituali, quod in dicta Eccle- 
sia procuratur cum frequenti officiatura missarum, sacra- 
mentorum dispensatione, suffragiis pro defunctis, Doctri- 
nae Christianae institutione ceterisque omnibus quae in 
multis Ecclesiis desiderarentur. Hinc ut divinus cultus au- 
geatur, et animarum lucra curentur, tenerem ut Sacerdo- 
tibus illam Ecclesiam aeque ac aliam S. Sabini desuper 
recensitam Regentibus, et Moderatoribus, Parochus inhi- 
bire nequeat, ne ibidem Sacerdotalia munera expleant, sive 
quia generaliter officium et potestas Parochi nihil cum illis 
commune habet, sive quia statim ac Episcopus Ecclesias 
illas tamquam loca sacra haberi voluit, in quibus sacra mi- 
nisteria complerentur, obicem nullum ponere Parochi que- 
ant, ne Sacerdotes addicti ibidem sua officia absolvant, ser- 
vatis tantummodo Parocho iuribus Parochialibus scilicet 
Communione Paschali, Matrimoniis, Baptismo, caeterisque, 
quae ut Pastor ei spectant. Hinc licebit in Ecclesia capsulas 
habere, et oblationes et eleemosynae erogandae erunt in be- 
neficium Ecclesiae prout respondit ista S. C. C. 23 Junii 
1774 et 8 Maii 1745, et recenter ista S. R. C. respon- 
dendum censuit: Nihil obstare quominus functiones, in 
sacello publico peragautur. de licentia tantum Episcopi, 
ut simili modo contentiones et iurgia penitus arceantur. 

« Quibus praeiactis et de facto et de iure, prono alveo 
fluit, functiones, quae fiunt in Ecclesiis publicis, licet fi- 


« liabus, non spectare ad Parochum dummodo non sint de 
« functionibus Parochialibus, et multo minus alium nominare 

poterit posthabitis Sacerdotibus, qui iugiter Ecclesiae de- 
serviunt. Ne tamen aliquid in mea informatione desidere- 
tur, dicam, quod urbanitatis titulo ad maiorem fnnctionum 
splendorem, praesertim in expositione SSmi Sacramenti 
non praetermissa fuerit invitatio Parochi, sed eo impedito 


‘vel nolente a Sacerdotibus Ecclesiae functiones expletae ri- 


te fuerunt. Quibus praeiactis concludam cum requisito voto, 
ut functiones et quae parochialia minime laedant, exer- 
ceri et institui valeant, de venia tantum scientia et con- 


Sensu Episcopi, ideoque ad Parochum non spectare, et 


consequenter ipsum nec posse nominare alium Sacerdotem 
ad functiones et sacrum faciendum. » 
Poste& rescriptum fuit: « Eidem Episcopo, qui referat 


quaenam fuerit praecedens observantia, et an Synodales 
Constituliones quidquam disponant super propositis quaestio- 
nibus. » Quibus mandatis iussa faciens A. Praesul sub die 
18 Maii iam effluxi retulit: « Quoad praeteritam observan- 

tiam habemus curante piae Unionis S. Sebastiani Guber- 
natore quando Sacerdos praesto non erat, dum hodie ha- 
bemus, Plebanum S. Mariae invitasse, et quandoque ipso 
impedito (rite necne) suum Capellanum suffecisse. 

« Rebus tamen sic stantibus devotione Gubernatoris eins- 
dem et incredibili fervore crescente novae functiones indu- 
ctae, cultus adauctus, Doctrinae Christianae rudimenta 
tradita, SSii Sacramenti solemnis expositio quadraginta 
horarum, et exemplar dicti divini cultus augmentum. Hoc 
tamen non semper probante Plebano qui talia non faciens 
in Ecclesia sua satis dissita, et populo incommoda non in- 
differenter in Ecclesia S. Sebastiani ea omnia videt accre- 
scere. Hane tamen Ecclesiam affluenti illi genti circum- 
stanti absolute necessariam, neglectam, et derelictam plo- 
rarem deficiente concordia Parochum inter et gubernato- 
rem regentem illam piam unionem, qui licet homo vulga- 
ris et rudis, tamen non parcens expensis fere semper de 
suo factis, mirum in modum de sacris suppellectilibus deque 
sacris functionibus occupatur, et per Sacerdotem Rectorem, 

aliosque Sacerdotes ad doctrinae sacrae instructionem, ad Sa- 
cramenta illi genti procuranda et ad functiones complendas pro- 
videt » Quibus expositis prosequitur. « Cum de iure constitu- 
to agendum sit, habemus responsum S. R. C. diei 10 Octobris 
1640 in Bisinianensi, quoad functiones solemnes in Ecclesia 
simplici, intra fines alicuius Paroeciae, spectare ad Rectorem 
ipsius Ecclesiae. Et alterum consimile in Ripana 14Iunii 1845 
pro ecclesiasticis functionibus, quae parochialia iura non 
laedant; nec non in Cusentina diei 26 Aprilis 1834 decer- 
nitur pro solemnibus functionibus in Ecclesiis Parochiali- 
bus vel succursalibus, requiri consensum Parochi, in aliis 
Ecclesiis consensum Rectoris. Nihil denique super proposi- 
tis quaestionibus nostrae Constitutiones Synodales dispo- 
nunt. » 

Disceptatio Synoptiea. 


Iura PAROCHI. Neminem latet Parochum privative quoad 
omnes circa Sacramentorum administrationem, oblationum 
exactionem, funeralium et omnium actuum et iurium paro- 
chialium exercitium, fundatam habere intentionem (l) in iu- 
re, non tantum in Parochiali Ecclesia, verum etiam intra 
totius Paroeciae fines Cap. Dilectus de Capellis Monacho- 
rum, cap. 1 et 4 De Sepulturis, cap. 2 De Porochis. Clem. 
Dudum $. Verum de sepulturis. Hinc ad eum pertinere 
Missas canere, et populo cum Venerabili in iis benedicere 
iradunt Monacelli form. leg. tom. 2 tit. 13 form. 1. num. 
29. Pignattelli consult. 103 n. 16 tom. 10; eaque ratione 
ritus omnes benedictiones et functiones ad eos spectare, 
qui curam animarum habent tradit Bass. de sodalit. quaest. 
12 n. 10. Et ideo quamvis functiones huiusmodi non recen- 


quia, eo ipso quod parochus sit, censetur 


(1) Iuristae ad significandam prae- 
sumptionem, quae stat pro aliqua per- 
sona ob aliquam eiusdem personae qua- 
litatem, dicunt personam illam Aabere 
intentionem in iure fundatam. Sic, lo- 
quendo de iurisdictione, dicitur Parochus 
habere intentionem in iure fundatam, 


habere iurisdictionem in totam paroe- 
ciam quoad sacramentorum administra- 
tionem, et quoad omnia iura parochialia. 
Ex qua iuris praesumptione consequitur, 
quod alius, non ille, probare debeat, ta- 
lem actum eximi ab eius iurisdictione. 

seantur inter iura parochialia, pertinent tamen ad functiones 
parochiales Monacel. loc. cit. n. 54 et seq. Pari ratione cen- 
setur Parochus legitimus administrator oblationum et eleemo- 
synarum, quae quolibet in loco intra paroeciae fines largiun- 
tur ut tradidit S. ©. ©. in Ferrarien. Confraternitatis 14 
Septembris 1782 &. ad secundum. ' 

Quamobrem ratione sui officii, et ad sua iura protuenda, 
valet Parochus impedire quominus clerici, aliique Capellani, 
ne in Oratoriis seu Ecclesiis sitis intra limites Parochiae, 
quacumque ex causa praesumant sine sua praesentia vel sal- 
tem consensu, Missas sive votivas sive alias, privatim vel 
cum cantu celebrent. Innocent. in cap. Finali de cens. 
Mantic. decis 294. 

Etiam interdicere potest Parochus Confraternitatum Capel- 
lanis nein illarum Ecclesiis Confessiones audiant, ministrent sa- 
cramenta, mortuos sepeliant, aut solemnes pro illis Missas, 
vel alia officia celebrent praesentibus cadaveribus ibidem tu- 
mulandis sine expressa Ordinarii et parochi licentia, Barbosa 
de iur. eccl. lib. 2 cap. 11 n. 105. aliique. : 

Videretur proinde ex adductis, quod Parocho competat 
ius exercendi omnes functiones in praefatis ecclesiis et prae- 
sertim quia ipsae perpetuum non habent rectorem Card. Petra 
Tom. 2 ad Constit 1 Anastas. sect. 2. n. 20, 23. et ideo 
ipso impedito, alium delegare posse qui eius vices gerat. 

Ea Quae PAROCHI IURIBUS ADVERSANTUR. Assistentia iuris 
qua fruuntur parochi super ecclesias intra Paroeciae fines 
sitas, non est absolute intelligenda, ita ut eisdem Parochis 
liceat pro lubito iura parochialia exercere, et ecclesiasticas 
functiones peragere in quavis ex eisdem ecclesiis. Nam hu- 
iusmodi iuris intelligentia id tantum operatur ut Parochus 
sit solus in tota Parochia in exercitio iurium parochialium; 
absque eo quod in huiusmodi exercitio quisque alius umquam 
se posset immiscere. Doctores sic interpretantur hanc paro- 
chialem iurisditionem Pignat. cons. 103 num. 15 et seq. 
tom. 10, Monacelli loc. cit. part. 2. tit 13 form. 1. n. 54 
et seq. Rota in. Gerunden. Anniversariorum 3. Decembris 
1708 S. Neque, coram Scotto. 

Et iure meritoque « cum nulla ecclesia citra Cathedralem 
fundet intentionem suam de iure super subiectione alterius 
Ecclesiae etiam fundatae intra limites suae Parochiae, prae- 
terquam in ordine ad iura parochialia, adeo ut si ultra ea 
vellet vindicare aliquod ius in aliena Ecclesia, deberet pro- 
bare ex iure speciali hoe sibi competere ut tenent commu- 
niter canonistae in Cap. Dilectus de Capell. Monach. quos 
referunt et sequuntur Valenzuol. cons. 65 n. 10, Card. 
de Luca de Paroch. disc. 31. n. 6 et plenissime Rota 
decis. 551 n. ll. cum seqq. part. 5 rec. tom. 2 ubi re- 
lecto Hostiensi testatur de communi. » Rota decis. 990 
n. 1 et 2 coram Molines. 

Idem tradidit passim S. C. C. ut videre est in Nullius 
seu Nonantulana iur. par. 13 Ianuarii 1685 dub. 4, Co- 
men. iur parochialium 9 Iulii 1714. 

Quod confirmatur per decreta S. C. Rituum Urbis et Or- 
bis 10 Decem. 1703 relatis a Monacelli loc. cit. suó n. 46; 
in quibus discrimen positum est inter functiones mere paro- 
chiales, ac mere sacerdotales, ceu videre est penes Bened. 
XIV Instit Eccl. 105 quarum doctrinam per partes more suo 
doctissime exponit. Ne occasio dubitandi adhuc superesset su- 
per praecipuis functionibus idest an essent parocbiales nec ne 
dubia sequentia in S. Rituum Congr. proposita fuere: X An 
cclebratio Missarum solemnium per annum Sive pro vivis 
sive pro defunctis sit de dictis iuribus parochialibus. XI 
An expositio quadraginta horarum et benedictio quae fit 
super populo sit de iuribus mere parochialibus XIII An 
functiones in praecedentibus octo dubiis videlicet a dubio 
V ad XII expressae peragi possint in Oratoriis privatis 
contradicente parocho. (1) Responsum fuit ad X. Negative 

(1) En alia dubia ex Decreto Urbis 
et Orbis S. C. Ritus excerpta, ex quibus 
dignoscitur quae sint parochiales et quae 
sacerdotales functiones. 

V. An benedictiones et distributiones 
Candelarum, Cinerum et Palmarum sint 
de iuribus mere parochialibus. 


VI. An benedictiones mulierum post 
partum , fontis baptismalis, ignis, se- 
minis, ovorum et similium, sint de iu- 
ribus mere parochialibus. 

VII. An functiones omnes Hebdoma- 
dae sanctae sint de iuribus mere paro- 
chialibus. 


` 

prout iacet; ad XI. Negative; ad XIII. Satis provisum in 
superioribus; nempe affirmative ut explicat Bened. XIV /oc. 
cit. qui postquam reprobavit distinctionem functionum quae: 
dicuntur de iure et de officio parochi tamquam a doctoribus 
inventam sub n. 6 pergit. « Accedit... quod Concistoria- 
les advocati pro veritate consilium ferentes, asseruerunt nul- 
lum a Parocho impedimentum afferri posse, ne functiones 
illae in aliis ecclesiis indicantur, quamvis intra suae Paro- 
chiae limites positae fuerint. » 

In casu eo fortius id retineri posse videretur, quia Pa- 
rochus non docuit de subiectione dictarum ecclesiarum ex iure 
speciali sibi competente, verum etiam ex Episcopi depositio- 
ne patet praefatas ecclesias regi a Sacerdotibus de consensu 
et scientia Ordinarii. Et ideo licere videretur eisdem Ecclesiis 
functiones peragere quae parochialia iura minime laedant, ceu 
tenuit S. C. Congr. in Reatina Sacrarum functionum diet 
12 lanuarii 1844; in qua propositis dubis 1 An liceat Capel- 
lano novenas, triduos et alias functiones cum expositione 
et benedictione SSmi Sacramenti explere in Oratorio S. Do- 
minici (iuris patronatus gentis Ricciae) indepenter a Parocho 
in casu. II An liceat eidem Capellano Missas solemniter 
canere independenter a parocho in casu. « Responsum fuit: 
Ad I et II. Affirmative in omnibus ad formam decretorum 
Urbis el Orbis S. Rituum Congr. diei 10 Decembris an- 
ni 1703, salvo tumen iure Episcopi super licentia benedi- 
cendi populum solemniter cum SSmo. Sacramento prout 
de ture. » 

Minime Parocho iuvat dicere sibi spectare doctrinae chri- 
stianae explanationem et eleemosynarum, quae intra fines 


VIII. Àn celebratio Missae solemnis 
feria quinta in Coena Domini sint de 
dietis iuribus parochialibus. 

IX. An prima pulsatio campanarum 
in sabbato sancto, sit de dictis iuribus 
parochialibus. . .. Quibus dubiis S. Ri- 
tuum Cong. respondit: 

Ad V. Negatice. 

Ad VI. Negative, sed benedictiones 


mulierum et fontis baptismalis fieri 
debere a Parochis. 

Ad VII. Negative prout iacet. 

Ad VIII. Negative prout iacet, sed 
spectare ad Parochos. 

Ad IX. Negative prout iacct, sed 
spectare ad Ecclesiam digniorem ad 
formam Constitutionis Leonis X. 22. 
8. 14. | 

ecclesiae largiuntur administrationem. Nam etsi ad onera pa- 
rochialia doctrinae explanatio pertineat, tamen de Episcopi 
consensu in alia Ecclesia fieri potest. Et revera si eam tra- 
dere possunt Confraternitates laicorum, quas ad hoc institui 
a locorum Ordinariis praecepit S. Pius V. in Constit. 137 
Bullar. Tom. 2. confirmata a Gregorio XIII. Clem. V. et 
Paul. V. potiori ratione valent ea docere Rectores praefata- 
rum Ecclesiarum de consensu Ordinarii, cui ex Bulla Be- 
ned. XIV, cuius initium Elsi minime, omnis cura et diligen- 
tia commissa fuit ut populus Doctrina Christiana erudiatur. 

Neque Parochus se ingerere valet in administratione obla- 
tionum ceu patet ex citato decreto Urbis et Orbis ex resolu- 
tione dubii 28 «ibi» An possit Parochus se ingerere in 
administratione oblationum vel eleemosynarum in saepe 
diclis ecclesiis recollectarum, vel capsulae pro illis recipien- 
dis expositae clavem retinere: responsum prodiit « Negative » 

Neque obiiciatur quod Parochus solemniter in quibusdam 
solemnitatibus celebraverit vel functiones peregerit in dictis 
Ecclesiis et eo impedito suffecisse capellanum. Actus enim 
celebrationis et aliarum functionum exercitium non probat, 
quod eas peregerit tamquam Parochus iure superioritatis prout 
esset iustifieandum; cum constet ex Episcopi testimonio paro- 
chum inibi sacras functiones exercuisse quando fuit a Guber- 
natore invitatus. Ex quo actu minime obligatoria consuetudo 
argui potest ex traditis per Rotam, coram Cavaler. decis. 386 
n. 1 Calaguritana Decimar. S. Petri 21 Iunii 1697 
$. Absque, coram Molines. 

Ergo si ex adductis patere videtur Parocho S. Mariao 
nullam competere fus functiones peragendi in Ecclesiis intra 
fines suae Paroeciae sitis, consequitur ipsum non posse alium 
sacerdotem nominare ad functiones peragendas et ad sacrum 
litandum ipso impedito. 

Quibus in utramque partem animadversis, quaesitum fuit 
ab Eminentissimis Cardinalibus quonam responso esset dimit- 
tendum 

An Parocho S. Mariae Plani ius sit peragendi. sacrum 
el functiones omnes sive per se, sive per alium in casu. >» 

ResoLuTIo. Sacra Congr. Concilii sub die 25 Augusti 1877, 
causà cognità, respondere duxit: 

Negative, nisi agatur de functionibus mere parochialibus 
et amplius. (1) 

Ex QUBUS CoLLIOES. I. Ex fundata intentione, quam in 
iure habent Parochi quoad exercitium iurium parochialium, 
Doctores autumant id erui posse, quod Parochus in tota Pa- 
roecia debeat esse solus in hoc exercitio; neque alius Sacer- 
dos unquam se immiscere possit, neque eumdem Parochum his 
in iuribus exturbare. 

II. Huiusmodi ius non extendi ad alias functiones, quae 
parochiales non sunt sed sacerdotales; proinde nequiret Paro- 
chus, nisi id sibi competeret ex aliquo privilegio vel pacto 
in fundatione posito, prohibere functiones Sacerdotales Rectori 
alterius ecclesiae intra fines paroeciae positae, a paroecia ta- 


men non dependentis. 
III. Proinde in themate, cum Parochus haud docuerit de 


subiectione dictarum ecclesiarum ex speciali iure sibi competente, 
prohibere non posse quominus Rectores peragant omnes functio- 
nes in eisdem ecclesiis, dummodo iura parochialia non laedant. 


(1) Canonistae distinguunt Iura pa- 
rochialia & functionibus parochialibus. 
Inter iura mere parochialia « illud pri- 
» mum locum obtinere, ait Bened. XIV. 
» Constit. 105. ut diebus festis ad Pa- 
» rochiam accedat populus ubi Missae sa- 
» crificio intersit. Cap. 2. de Parochis. 
» Id tamen consilium potius, quam prae- 
» ceptum nunc existimatur. Secundo ut 
» populus manu sui Parochi Sacramenta 
» percipiat. At nunc Eucharistiam in 
» Paschate. Viaticum graviter aegrotan- 
» tibus, postremam unctionem, et matri- 
» monii sacramentum solus parochus ad- 
» ministrat, uti praecipit Tridentina Sy- 
» nodus. Tertio ut fideles in sua quique 


» parochia post mortem sepeliantur, nisi 
» proprium alio loco familiae sepulchrum 
» habeant, aut tumulum sibi in alia non 
» designaverint. Tunc autem pro Con- 
» stitutionibus et consuetudine Dioece- 
» sum quaedam parocho emolumenta con- 
» ferenda iubentur. Quarto ut parochiae 
» solvantur decimae et oblationes, quae 
» iuxta leges et instituta Dioecesum in- 
» dicuntur. » 

Functiones autem parochiales digno- 
sci possunt ex decretis S. Rituum Cong. 
quae relata fuere in nota p. 610,611 et ex 
quibus eruitur eas esse Parochiales fun- 
ctiones quae non declarantur sacerdota- 
les per eadem decreta. 

EX $. CONGREGATIONE INDICIS 


DECRETUM 
Feria II die 8 Aprilis 1878. 


Sacra Congregatio Eminentissimorum ac Reverendissimo- 
rum Sanctae Romanae Ecclesiae Cardinalium a SANCTIS- 
SIMO DOMINO NOSTRO LEONE PAPA XIII San- 
ctaque Sede Apostolica Indici librorum pravae doctrinae eo- 
rumdemque proscriptioni, expurgalioni, ac permissiont, 
in universa christiana Republica praepositorum et dele- 
gatorum, habita in Palatio apostolico Vaticano die 8 Apri- 
lis 1878 damnavit et damnat, proscripsit proscri- 
bitque, vel alias damnata atque proscripta in Indicem 
librorum prohibitorum referri mandavit et mandat quae 
sequuntur Opera. 


Earle Carolus Joannes, B. A. The Spiritual Body. — La- 
tine: Corpus spirituale: The Forty Days. — Latine: Quadra- 
ginta dies. Londini 1876. 

Brière Abbé (sub falso nomine Georgii Perdrix). Le vrai 
mot de la situation présente. Paris 17577. 

— Lettre adressée à monsieur l'abbé Pouclée Official Dio- 
césain de Chartres. 

Bernardo (di) Domenico. Il divorzio considerato nella 
teoria e nella pratica, Vol. unico. Palermo, 1875. 

Cerruti Giuseppe canonico penitenziere della Cattedrale 
di Novara. La Chiesa Cattolica, e l' Italia, storia ecelesia- 
stica e civile dalla venuta di San Pietro, Principe degli Apo- . 
stoli, a Roma sino all'anno 30 del fortunoso Pontificato di 

Pio IX. Vol. I. II. Torino, tipografia Cavour, 1877. Auctor 
laudabiliter se subiecit et opus reprobavit. 

Minghetti Marco. Stato e Chiesa. Ulrico Hoepli editore, 
Milano, 1878. 

Itaque nemo cuiuscumque gradus et conditionis prae- 
dicta Opera damnata atque proscripta, quocumque loco, et 
quocumque idiomate, aut in posterum edere, aut edita le- 
gere vel retinere audeat, sed locorum Ordinariis, aut hae- 
reticae pravitatis Inquisitoribus ea tradere teneatur sub poe- 
nis in Indice librorum vetitorum indictis. 

Quibus Sanctissimo Domino Nostro LEONI PAPAE XIII 
per me infrascriptum S. I. C. a Secretis relatis, Sanctitas 
Sua Decretum probavit, et promulgari praecepit. In quorum 
fidem etc. 


Datum Romae die 9 Aprilis 1878. 

ANTONIUS CARD. DE LUCA Praefectus. 

Fr. Hieronymus Pius Saccheri Ord. Praed. 

S. Ind. Congreg. a Secretis. 

Loco»KSigilli 

Die 26 Aprilis 1878, ego infrascriptus magister Curso- 
rum testor supradictum Decretum affixum et publicatum fuisse 
in Urbe. 

Philippus Ossani Mag. Curs. 

QUAE IN HOC DECIMO VOLUMINE CONTINENTUR 


ENI 


LITTERAE APOSTOLICAE 


" 
Epistola Encyclica Sanctissimi D. N. . 


Pii divina Providentia Papae IX 
ad Archiepiscopos, Episcopos, Cle- 
ricos, Monachos, universosque Fi- 
deles Patriarchatus Babiloniensis 
Chaldeorum. pag. 3 


rad Sanctissimi D. N. Pii Pa- . 
p 


ae IX habita die 12 Martii 1877 
ad S. R. E. Cardinales in aedibus 
vaticanis. . . . . . > 49 

Allocutio Sanctissimi D. N. Pu di- 
vina Providentia Papae IX ha- 


- " bita die 29 Iunii 1877 ad S. 


R. E. Cardinales in aedibus Va- 
ticanis. : » 164 
Litterae Apostolicae; ad R. P. Sire 
e Congregatione S. Sulpicii Pa- 
risii, qui litterae dogmaticae de 
Immaculata Conceptione ut in 
primarias mundi linguas verte- 
rentur curavit. » 209 
Litterae iussu Sanctissimi Patris Pii 
Papae IX datae ad D. Eduardum 
Hautcoeur Praesulem Domesticum 
Sanctissimi D. N. Pii Papae IX, 
Rectorem Universitatis Catholicae 
insulensis. » 257 


Allocutio SSîùi D. N. Pii divina Pro- 
videntia Papae IX habita in Con- 
sistorio -secreto die 28 Decem- 
bris 1877. ; » 4417 

Allocutio SSîi D. N. Leonis XIII 
habita in Consistorio secreto die 
28 Martii 1878. » 577 

Responsio Eminentissimorum Car- 

. dinalium. » 580 

Epistola Encyclica SSîi D. N. Leo- 
nis XIII ad Patriarchas, Prima- 
tes etc. » 585 


EX ACTIS CONCISTORIALIBUS 


De Consistorio habito die 12 Mar- 
tii 1877. . »' 62 
Breve Sanctissimi D. N. concedens 
plenariam indulgentiam occasio- 
ne sui quinquagesimi anni Epi- 
scopalis honoris. . . » 69 
Nominationes Episcoporum et Ec- 
clesiarum descriptiones, quibus . 
sunt praepositi. . » 167 
Nominationes Episcoporum et Ec- 
clesiarum | descriptiones quibus . 
sunt praepositi. . » 211 
Nominationes Episcoporum et Ec- 
clesiarum descriptiones, quibus 
sunt praepositi. . . » 305 

Nominationes Episcoporum et Ec- 
clesiarum descriptiones, quibus 
praepositi sunt. . . * » 369 

Nominationes Episcoporum et Ec- 
clesiarum descriptiones, quibus 
praepositi. . . . » 418 

Provisio Ecclesiarum. » 582 


EX AEDIBUS VATICANIS 


Litterae Ei Card, Ioannis Simeoni 
Secretarii Status SSmi Patris Pii IX 
ad Apostolicos Nuntios. » 105 

Litterae protestationis ad Diploma- 
ticum Guberniorum coetum da- 
tae, occasione qua, demortuo Vi- 
ctorio Emmanuele, filius eius pri- 
mogenitus regis Italiae nomen 
assumpsit. . . . » 481 

Litterae. circulares Emorum. Car- 
dinalium ad Diplomaticum Gu- 
berniorum coetum litteris paten- 
tibus apud S. Sedem instru- 
ctum. . . . . » 529 


EX S. CONG. S. R. U. INQUISIT. 


Instantia nonnullorum Italiae Epi- 
scoporum quoad Regium exequa- 
tur. ©. . « » 90 

Dubia et resolutio circa usum lin- 
guae russiacae in Catholica li- 
turgia. » 572 


EX S. CONGREGATIONE INDICIS 


Decretum , quo varii prohibentur 
libi. . . . . » 150 
Prohibitio libri quoad studiorum 
directionem a Summo Pontifice 
Gregorio XVI peracta . » 152 
Decretum: quo varii prohibentur li- 
bri. . . . . . . » 296 

Decretum. quo varii. prohibentur li~ 

Dh ew ox 3 » 527 
Decretum quo plures prohibentur 
(db . . . » 614 


EX SACR. CONGR. CONCILII 


Census; disceptatur an initus sit iu- 
sta ecclesiasticas dispositiones; ita 
ut validus aut invalidus renun- 
ciari debeat. . » 38 

Decretum; quo iniungitur aliqua ad- 
ditio formulae professionis fidei 
ortodoxae facienda. . » 71 

Distributionum et Onerum; in qua 
disceptatur an qui in una Eccle- 
sia beneficium possidet , in alia 
vero est Canonicus honorarius, 
quoties in Ecclesia beneficii prae- 
sens est, distributiones lucretur 
et cum abest fructus percipiat 
et providere debeat pro Missis 
turnatim celebrandis, atque et- 
tiam pro adventitiis. . » 75 

Capellaniae; quaeritur an per legem 
civilem 15 Augusti 1867 bona 
dotem Capellaniae constituentia 
libera facta sint; ita ut absque ullo 
onere vendi alienarique pos- 
sint. n xe: . . . ® 82 

Canonicae institutionis ; quaeritur 
cuinam dandasit ex duobus prae- 
sentatis canonica institutio in pa- 
rochiali beneficio. » 110 

Super Eleemosynis Missarum, quae- 
ritur an consuetudo recipiendi 
plures eleemosynas pro unica 
Missa cantata in die commemo- 
rationis omnium Fidelium defun- 
ctorum conservari possit. » 120 

Postulatum Circa Concursus ad 
Paroecias; disceptantur tria du- 
bia quoad affixionem edicti con- 
cursus, quoad Examinatorum suf« 
fragia, et quoad dignioris electio- 
nem. . . » 127 
Concordiae, Indulti et 
tionis; dubitatur an concordia 
quoad distributiones perceptas 
confirmanda sit, et an indul- 
tum ab assistentia chori conce- 
dendum. . . . . . » 135 
Circa Patrimonia Sacra; in qua 


disceptatur an sacerdotes qui, 


post legem italicam, inscriptionis 
hipothecariae renovationem omi- 
serunt, sacra patrimonia adhuc 
possideant. . » 173 
Remotionis Impedimenti; quaeritur 
an locus sit remotioni impedi- 
menti sponsalium in curia Epi- 
scopali propositi, ob matrimonii 
promissionem. . . » 185 
Solutionis; ex qua apparet quibus 
ex causis, et quibus concurren- 
tibus circumstantiis , Canonico 
Theologo ob neglectum munus 
multa sit infligenda » 218 
Dubia Circa S. Scripturae expla- 
nationem et honorarium; in qui- 
bus generales normae pro depu- 
tando Religioso, qui negligentis 
Theologi vices suppleat, nec non 
pro determinanda multa Cano- 
nico Theologo infligenda, et sup- 
plenti Religioso tradenda. » 227 
Institutionis ; quaeritur  cuinam 
ex tribus canonicatum  postu- 
lantibus institutio in eodem dan- 
da sit. . . . . . . > 232 


Condona- ` 


AC TORUM 


Consuetudinum seu Distributionum 
et Missae Conventualis; quaeri- 
tur an improbanda sit consue- 
tudo canendi Missam Conventua- 
lem post Nonam diebus festis, 
et an Canonici examinibus actu 
vacantes, vel Episcopum in Dioe- 
cesis visitatione comitantes, vel 
celebrantes et adsistentes pro 
Missa conventuali canenda, non 
redeuntes in chorum ut adsistant 
ad sextam et Nonam, distributio- 
nes inter praesentes percipere 
queant. . . » 240 

Dismembrationis Paroeciae; discu- 
titur an dismembratio iure ab 
Episcopo facta sit, et an confir- 
manda vel infirmanda sit senten- 
tia Metropolitani, qui nullitatem 
eiusdem dismembrationis decla- 
ravit. . . » 260 

luris Suffragandi; quaeritur an in 
electione iudicum et examina- 
torum prosynodalium ius voti 
habeat canonicus qui proponitur 

ab Episcopo ad officium istud, 
et an pro‘aliis ius hoc exercere 
valeat. » 273 

Irregularitatis ; Sacerdos qui ex 
fortuita igneae  balistae explo- 
sione digitum pollicem manus si- 
nistrae amisit dispensationem ab 
irregularitate petit. . . >» 279 

Sponsalium; in qua quaeritur an 
concedenda sit restitutio in in- 
tegrum et an confirmanda vel 

 infirmanda fuerit sententia Cu- 
riae Episcopalis, emissa super va- 
liditate sponsalium. » 342 

Super dispensatione sponsalium: in 

qua exposcitur a SSño Patre di- 
spensatio super sponsalia, causas 
ad hoc adducendo. » 349 
Paroeciae: in qua disseritur an ec- 
clesia saecularis mutata sit in re- 
gularem, eo quod per longum 
tempus eidem Ecclesiae inservie- 
rint clerici Regulares, et in quo- 
dam Bulla Clementis IX Regula- 
ris enuncietur. » 322 
Matrimonii: acriter diuque dispu- 
tatum est ut probaretur matri- 
monii inconsummatio ad hoc ut 
peti posset dispensatio super ma- 
trimonio rato et non consum- 
mato. . . . , » 376 
Servitii choralis; quaeritur an cano- 
nici teneantur adesse Completo- 
rio, tempore Quadragesimae, an 
obstringantur ad praesentiam Mis- 
sae de vigilia vel feria, et an obli- 
gentur ad mutandam matutini 
horam . . . . . . » 427 
Matrimonii; disceptatur an ex im- 
potentia viri matrimonium nulli- 
tate laboret, vel utrum dispensa- 
| 0 petenda sit super matrimonio 
rato et non consummato. » 435 
Legati; disceptatur an haeres te- 
neatur solvere annuam praesta- 
tionem monialibus relictam sub 
conditione, quatenus nempe Or- 
dines religiosi per legem civi- 
lem dissolverentur. , > 454 
Matrimonii; in quo diu dubitatum 
est an matrimonium consumma- 
tum fuerit nec. ne pro dispensa- 
tione petenda. . . . . > 463 
luris revocandi dioecesanum: disce- 
ptatur an Ordinarius originis re- 

petere possit suum dioecesanum 
ab alio Ordinario, in cuius Dioe- 
cesi clericales vestes induit.» 474 

Adscriptionis seu Incardinationis; 
disceptatur an iuvenis cleritus 
expulsus e Seminario a suo Epi- 
scopo recipi et ordinari possit 
ab alio Episcopo in cuius Dioe- 
cesi domicilium constituit.» 485 

Dubia super matrimonio; quaeritur 
an conservari possit consuetudo 
adversus Constitutionem Dei mi- 
seratione, permittendi novas nu- 
ptias post unam sententiam; et 
quid agendum quoad mulierem, 
quae ex lege civili nequit a viro 
discedere, dum id iubetur a 
lege ecclesiastica ob impotentiae 
impedimentum. |. . . > 5V4 

Praebendae Theologalis; cupiens theo- 
logus exhonerari ab explananda 
S. Scriptura, expetit an possit le- 
ctionibus scripturalibus sufficere 
lectiones Theologiae Dogmaticae 
gratis in Seminario peragen- 
das.. . . . . + + . > 509 

Institutionis ; quaesitum est an et 
cui danda esset institutio in pa- 
rochiali beneficio inter varios prae- 
sentatos. . . . + e e> 534 

Decimarum; disceptatur inter duos 
parochos cuinam ius competat 
exigendi decimas personales a 
familia, quae in civitate et rure 
vitam degit. . . . . > 542 

Capellaniae ; discutitur an Episco- 
pus iure dederit institutionem in 
beneficio, nondum expleto tem- 
pore, patronis ad praesentandum 
concesso. > . . . . » 889 

Funeris emolumentorum: disquiritur 
cuinam competant emolumenta 
funeris ex duobus Capitulis id 
sibi vindicautibus. » 593 
lurium Parochialium; disputatur 
an porochus prohibere possit ali- 
quas functiones in ecclesiis filia- 
libus. » 605 


EX S. CONGR. DE PROP. FIDE 


Instructio S. Congregationis de Pro- 
paganda Fide super visitatione 
SS. Liminum. . . » 202 

Instructio super dispensationibus 
matrimonialibus. . > 294 


EX S. CONG. EPIS. ET REGUL. 


Aperitionts Oris, Pensionis et Su- 
spensionis; disceptatur an susti- 
neri possit. decretum Ordinarii 
suspensionem a divinis Parocho 
infligens; an in casu locum habeat 
arbitrium aperitionis oris et an 
pensio ab Archipresbytero prae- 
standa sit. . . . . » 246 

Exemptionis; qua sancitum est ho- 
spitii cuiuslibet exemptionem haud 
admitti, nisi vel ex iure vel ex 
privilegio vel saltem ex imme- 
morabili consuetudine eius exi- 
stentia ostendatur. . . > 404 

Declarationis rescripti; qua praeci- 
pue constituitur in subiecta ma- 
teria sensus clausulae sub depen- 
dentia Ordinarii. . » 406 

Legati pii; qua evincitur disposi- 
tiones testamenti ad piam cau- 
sam factas, adiecta clausula irrevo- 

cabilitatis, donationis inter vivos 
naturam induere, nec posteriore 
testamento revocari.. . » BI4 


EX S. CONGR. INDULGENTIARUM 


Decretum; quo aliquod peragenti- 
bus pium precum et virtutum 
exercitium in honorem Patriar- 
chae S. Ioseph a die 16 vel 17 
Februarii usque ad diem 49 Mar- 
tii, eaedem conceduntur indul- 
gentiae , quae concessae fue- 
runt perficientibus idem exerci- 
tium pro integro mense Mar- 
Ul: deo AI 

Decretum; quo septem indulgentia- 
rum anni conceduntur christifi- 
delibus qui pro semihora exeun- 
tis et pro semihora exorientis 
anni Sanctissimae Trinitati gra- 
tias egerint etc. . . .» 92 

Cameracen ; dubia quaedam quo- 
ad confraternitates SSii Rosa- 
Filo: gii o3 . > 1441 

Abellinen; super inventiorem cor- 
porum nonnullorum martyrum 
in Ecclesia Collegiata loci vulgo 
Atripalda nuncupati. . . » 282 

Januen: dubia super translatione in- 
dulgentiarum. . . » 521 

Parisien; in qua resolvitur dubium 
quoad indulgentiam concessam 
orantibus ante imaginem SSmi 
Cordis lesu. . . . . .» 560 

Geneven; resolvuntur tria dubia su- 
per nonnullis operibus iniunctis, 
rite persolvendis ad indulgentias, 
consequendas. . » 503 

EX S. CONGR. RITUUM 


Dubia quoad expositionem SSmi 
Sacramenti. . . . . .» 94 
Dubium praefecti 
Archibasilicae Lateranensis quoad 
lectiones de scriptura, occasione, 
qua festum S. Iosephi et Domi- 
nica Ill Quadragesimae in unam 
eademque diem simul incide- 
rnt. . . . . ...» 95 
Ratisbonen; authenticae declarantur 
litterae diei 30 Maii 1873 eius- 
dem Congr. quibus Equiti Fri- 
derico Pustet commissa fuit nova 
editio Librorum cantus Grego- 
rani. e . . . » 157 
Neapolitana; beatificationis et cano- 
nizationis Ven. Servi Dei loan- 
nis Baptistae [ossa laici neapoli- 
tani. . . . » 159 


Veronen; beatificationis et canoni- 


zationis Ven. Servae Dei sororis 
Magdalenae Marchionissae de Ca- 
nossa institutricis filiarum a Cha- 
ritate. . . . . +... » 160 
Baiocen. Beatificationis et Canoni- 
zationis Ven. Servi Dei loannis 
Eudes Missionarii Apostolict et In- 
stitutoris Congregationis lesu et 
Mariae, nec non ordinis Beatae 
Mariae Virginis de charitate Re- 
fugi. « oss . » 256 
Ambianen. dubia quaedam quoad 
thurificationem altaris in quo as- 
servatur SS. Sacramentum.» 298 
Murana seu Compsana: beatifica- 
tionis et canonizationis Ven. Ser- 
vi Dei Fr. Gerardi Maiella, laici 


caeremoniarum: 

professi e Congregatione SS. Re- 
demptoris. . » 300 

Pictavien. beatificationis et canoni- 
zationis Ven. Servi Dei Andreae 
Hubert Fournet, Sacerdotis fun- 
datoris Congregationis Fidelium 
Crucis, vulgo Sororum S. An- 
dreae. . . . . . . » 903 

Augustana în Pedemonte, confirma- 
tionis cultus ab immemorabili 
tempore praestiti Servo Dei Vul- 
lermo Leaval Parocho Moriacii, 
beato nuncupato. . » 304 

Concessionis Tituli Doctoris et ex- 
tensionis eiusdem tituli ad uni- 
versam ecclesiam, nec non officii 
et Missae sub ritu duplici. de 
comm. Doctorum Pontificum in 
honorem S. Francisci Salesii, Epi- 
scopi et Principis Geneven. » 332 

Decretum concessionis tituli Docto- 
ris pro eodem S. Francisco Sa- 
lesio. . 4 . . . » 362 

Additio ad elogium martyrologii 
romani quinto Kalendas lanuarii 
facienda in festo S. Francisci Sa- 
lesii Episcopi, Confessoris et Ec- 
clesiae Doctoris. . » 306 

Decretum; -Tuurinen. Beatificationis 
et canonizationis Ven. Servi Dei 
Iosephi Benedicti Cottolengo, Ca- 
nonici collegiatae Ecclesiae SS. 
Corporis Christi et Fundatoris 
Instituti Parvae Domus Divinae 
Providentiae. . > 368 

Breve; SSimus Pater titulum Docto- 
ris in honorem S. Francisci Sa- 
lesii confirmat, ita ut in univer- 
sali Ecclesia Catholica. semper 
ipse doctor habeatur. . » 411 

Buthenen beatificationis et canoni- 
zationis Ven. Servae Dei Guil- 
lelmae Aemiliae de Rodat insti- 
tutricis Congregationis Sororum 
a S. Familia nuncupatarum.» 480 
Decisio respiciens Sacerdotem Ter- 
tiarium Ordinis S. Francisci 
quoad usum Kalendarii Franci- 
scanl.. . . . . . . > 574 
Nullius S. Martini ad Montem Ci- 
minum; Abbas et Ordinarius quae- 
rit an conservanda sit consue- 
tudo, qua fit ut in feria V in 
Coena Domini Missa solemnis 
celebretur et communio distri- 
buatur a Parocho dum Ordi- 


narius privatim celebret primo . 


mane. . . . . . . » 575 
Decretum; Neapolitana seu Pinnen. 
Beatificationis et canonizationis 
Ven. Servi Dei Nuntii Sulpri- 

tii adolescentis e Dioecesi. Pin- 
nensi., . . . . . . .» 576 . 

Appendix I. Loquimur in ea de 
conditionibus ad censum recte in- 
eundum,et Constitutionem « Cum 
onus » nec non appositas declara- 
tiones S. Pii V referimus.» 42 

Appendix II. In quo duo eduntur 
Brevia Pauli Papae HI ad Mi- 
chaelem Angelum de Bonarotis; 
ad innuendum utrum, RR. Pon- 
tifices omnibus bonis artibus in- 
fensi fuerint, ceu nonnulli calu- 
mniatores dictitant. . . » 197 

Appendix III. quoad facultates, qui- 
bus pollet S. Congreg. Concilii, 
et quoad vim obligandi quam 
eiusdem Congregationis resolu- 
tiones habent. . . . . > 492 

|. INDEX GENERALIS 


CONCLUSIONUM QUAE IN PLERISQUE ACTIS IN HOC VOLUMINE CONTENTIS 
ADNOTATAE SUNT, QUARUM MATERIA IN SINGULIS ACTIS 
AMPLE EXPOSITA, VEL DECLARATA REPERITUR. 


Eae autem conclusiones sub sequentibus verbis comprehenduntur: 


Beneficium quoad unionem. 


Episcopus quoad ius revocandi Legatum pium. 


Canonieus quoad servitium 
Chori. 

Canonicus Theologus quoad 
distributiones. 

Census. 

Clericus quoad domicilium. 

Concursus ad Paroecias. 

Consuetudo. 

Decimae, 

Distributiones. 

Domicilium, 

Donatio quoad causam piam. 

Eleemosynae Missarum. 


Dioecesanum, 
Episcopus quoad iurisdictio- 
nem, 

Excommunicatio quoad recur- 
sum ad laicam potestatem. 
Exemptio quoad iurisdictio- 

nem parochialem. 
Hypotheca quoad sacra patri- 
monia. 
Indulgentiae. 
Iurium Parochialium. 
Ius ferendi suffragium. 
Iuspatronatus. 


Matrimonium quoad dispensa- 
tionem. 

Missa conventualis. 

Paroecia quoad dismembratio- 
nem. 

Paroecia quoad regularitatem. 

Patrimonia Sacra. 

Pensio ecclesiastica. 

Regulares quoad beneficia sae- 
cularia. 

Sepultura. 

Sponsalia. 

Testamentum. 


Benefleium quoad unionem. 


Reditus cuiuslibet Beneficii sup- 
pressi aliisque uniti, ratione Eccle- 
siae parochialis, in qua existebant, 
eiusdem ecclesiae utilitati, anima- 
rumque bono cedere omnino de- 
bent, pag. 440. 

Media omnia sunt adhibenda ne 
Parochus vel rector Ecclesiae ex 
unione lucrifaciat, ibid. 

Clausula in Pontificiis rescriptis 
adiecta sub dependentia Ordinarii 
eo modo est interpretanda, ut Or- 
dinarius rerum omnium quae in 


rescripto comprehenduntur certior 
fiat, et veram realemque pervigi- 
lantiam exerceat, ibid. 

Haec sed potestas non eo usque 
est extendenda ut quaevis prae- 
pediatur subiectis ordinaria admi- 
nistratio, ibid. 


Canonicus quoad servitium 
Chori. 


Canonici tenentur vi sui mu- 


‘neris non solum in choro psallere, 


sed etiam omnibus divini officii ho- 
ris, quae septem sunt, interesse , 
pag. 434. 

Abusus censetur consuetudo 
quaelibet, qua fieret ut Canonici 
tantum adessent in choro aliqui- 
bus divini officii horis cunctasque 
lucrarentur distributiones, ibid. 

Nam scitum est Tridentinum 
Sess. 24 cap. 12 de ref. praesti- 
tuisse, quod non obstantibus qui- 
buscumque consuetudinibus, distri- 
butiones recipiantur tantum ab il- 
lis, qui statis horis interfuerint, re- 
liqui eisdem distributionibus carere 
deberent, exclusa quavis collusione 
aut remissione, ibid. 

Ministri a choro abscedentes ut 
altari adsistant pro Missa cantata 
atque Vesperis ‚habentur ceu mo- 
raliter praesentes; nec punctaturis 
subiici possunt uti absentes a choro, 
pag. 559. | 


Canonieus Theologus quoad 
distributiones. 


Non est de iure tertii exceptio Ca- 
pituli contra Canonicum Theologüm 
alata; quia Jlicet stricto iure dici 
possit Theologum ab Episcopo unice 
pendere quoad ministerium, ad Ca- 
pitulum tamen pertinent sacristiae 
administratio et Ecclesiae Capitula- 
ris decus quae tueri valet et de- 
bet, pag. 225. 

Nisi Episcopale decretum praei- 
verit, Theologo negligenti mulcta 
infligi non potest quoad praeteri- 
tum, pag. 226. . | 

Episcopi decretum quoad di- 
stributiones a Theologo omittendas, 
licet latum fuerit in capitulari Con- 

cilio, et uniuscuiusque distributionis 
summam non constituerit in spe- 
cie, satis explicitum tamen est cum 
mandaverit, amitti debere a Theo- 
logo distributiones singulis lectio- 
nibus respondentes in sacristiae uti- 
litatem convertendas, et Canonico 
Theologo applicari posse, ibid. 

Decreto eiusmodi praeexisten- 
te, muletam ad eas quoque lectio- 
"nes, quae ante litem coram S. Con- 
gregatione contestatam omissae fue- 
runt, protendi posse, ibid. 

Cum agitur de obligationibus 
Canonici Theologi , iudicandi nor- 
mae hauriendae unice sunt a Con- 
cilio Tridentino Sess. 5 cap. 1 de 
Ref. et a Constit. Sa. Me. Benedi- 
cti MII quae incipit Pastorali of- 
ficio, pag. 234. 

Iuxta hanc constitutionem , de- 
ficiente Canonico Theologo, et aliis 
de clero saeculari, potest Ordina- 
rius deputare provisorie Religio- 
sum qui S. Scripturam expla- 
net, ibid. 

Pensio Religioso Scripturam le- 
genti assignanda est pro tertia 
parte fructuum Theologalis Praeben- 
dae, ibid. 

Inter causas excusationis a le- 
gendo, consuetudo legitima recen- 
setur, deque hac iudicium remitti- 
tur arbitrio Episcopi; ast quae- 
cumque sit. consuetudo, cavendum 
est ne lectiones sint infra nume- 
rum quadragenarium in singulis 
annis, tbid. 

Quae Theologo ex suppressis be- 
neficiis adsignantur, non mercedis 


INDEX GENERALIS 


et honorarii ratione muneris consti- 
tuti speciem praeseferunt, sed veri 
augmenti praebendae Theologalis 
iam existentis , nisi aliter in con- 
cessione assignamenti expresse di- 
sponatur, ibid. 


Census. 


Ad censum ineundum iuxta sa- 
cros canones, variae concurrere de- 
bent conditiones; quibus fit ut. cen- 
sus ab avaritia immunis reddatur, et 
licitus iustusque evadat, pag. 42. 

Inter has conditiones apprime 
recensetur numerata pecunia; ut 
nempe pecunia numeretur coram 
testibus et notario in actu celebra- 
tionis instrumenti, ibid. 

Quapropter ex pretio antea re- 
cepto, quamvis integro iustoque, 
nulliter constituitur census, quia ex 
piana constitutione anticipatae pre- 
tii solutiones haud fieri patiun- 
tur, ibid. | 


Clericus quoad Domioilium. 


Ut quis vere acquisivisse do- 
micilium dici possit, animum pan- 
dere debet se perpetuo mansurum 
illo in loco in quo actualiter suum 
transtulerit domicilium, pag. 491. 

Quapropter domicilium huius- 
modi ab eo non acquiritur, qui li- 
cet ad alium locum se transtulerit 
cum tota familia atque suppellectili, 
ibique maiorem bonorum suorum 
partem habeat et per longissimum 
tempus inhabitet, animum tamen 

Aeta, Tom. X, fasc. CO XX. 

ibi perpetuo manendi non pandi- 
derit, ibid. 

Etiam clericus, absque sui Epi- 
scopi licentia potest proprium do- 
micilium valide constituere in alie- 
na Dioecesi, quamvis illicite id age- 
ret praecipue si in prima Dioecesi 
ordinatus fuisset titulo beneficii re- 
sidentiam quaerentis, aut alicui Ec- 
clesiae aut loco pio adscriptus in- 
serviret, ibid. | 

Ideoque potest Episcopus quem- 
libet ordinare clericum ratione do- 
micilii, neque per se et formaliter 
prohibetur ex lege prohibente or- 
dinare aliorum subditum: quia cle- 
ricus quicumque ratione domicilii 
acquisiti in Dioecesi, fit subditus 
eius Episcopi, et ad ordines pro- 
moveri queit, ibid. 


Coneursus &d paroecias 


Ex decreto C. Tridentini Sess.24 
cap. 18 de ref. eruitur edictum ad 
concursum haud esse, praecise ne- 
cessarium: habetur enim « ibi » Et 
si Episcopo aut Synodo provin- 
ciali, pro regionis more videtur ma- 
gis expedire, per edictum etiam 
publicum vocentur qui volent exa- 
minari pag. 134. 

Haud ex iurisprudentia canonum 
determinatum fuit quanto tempo- 
re edictum manere debeat afi- 
xum: sed sufficere ut maneat per 
aliquod tempus tam ad Valvas Ga- 
thedralis, quam ad Ecclesiam be- 
neficii tonferendi, ibid. 


Proindeque illa verba decreti 


40 

Concilii Compostellani per viginti 
dies ad minimum praefigatur de- 
signat terminum edicti, non autem 
tempus affixionis. ibid. 

Ex praefato Tridentini decreto 
colligitur etiam quod Examinatores 
pro conferendi paroeciis haud esse 
possint pauciores quam tribus, non 
autem quod iisdem praecise tres 
esse debeant. ibid. 

Episcopus et eius Vicarius volo 
decisivo carent dum agatur de con- 
stituenda concurrentium idoneita- 
te; sed iidem possunt tantum ac- 
. cedere ubi vola sunt paria, vel sin- 
gularia, ibid. 

Vota dicuntur singularia cum 
quisque examinator unum appro- 
bet, ita ut singuli singulos appro- 
bent, 134. 

Examinatores possunt tantum 
renunciare quot fuerint reperti ido- 
nei, non vero designare digniorem; 
cum ipsa S. Congr. Concilii in una 
Ahulen. declaraverit non spectare 
ad Examinatores, sed ad Episcopum 
eligere ex approbatis magis ido- 
neum, ibid. 


Consuetudo. 


Consuetudo neque dici neque 
 allegari potest uti immemorabilis 
quoad ea, quae superveniunt de 
novo et in quibus initium datur; 
sed in istis ad summum  allegari 
potest centenaria, pag. 508. 
Defectus rationabilitatis , quae 
prima est et essentialis praeroga- 
tiva consuetudinis efficit ut nequeat 

induci consuetudo quae abusibus 
locum praebeat vel iisdem propter 
quos abolita fuit vel aliis novis qui- 
buscumque, ibid. 

Constitutiones pontificiae, quae 
decreto irritanti muniuntur, nedum 
destruunt praeexistentes immemora- 
biles consuetudines, verum etiam 
omnem irritant contrarium actum: 
ita ut neque inchoari permittant 
consuetudinem, ibid. 

Constitutionem Dei miseratione 
muniri decreto irritanti facile de- 
prehenditur, praecipue ex ipsius 
Constitutionis verbis sublata eis 
(iudicibus nempe ordinariis et de- 
legatis) et eorum cuilibet quavis 
aliter iudicandi et interpretandi fa- 
cultate et auctoritate, ibid. 


Decimae. 


Decimae personales, ubi adhuc 
in usu sunt, ex iure communi sol- 
vi debent illi parochjae, a qua, ex 
obligatione, sacramenta ecclesiastica 
caeteraque spiritualia administran- 
tur. pag. 548. : ; 

Nam sicut Parochus proprià per- 
sonå proprioque ministerio sacra- 
menta et bona administrat spiri- 
tualia, sic convenit ut ille in cuius 
favore haec omnia fiunt, solvat ei- 
dem parocho decimas de illis re- 
bus quae proprià personå proprio- 
que ministerio acquisivit. pag. 549. 

Eiusmodi decimae personales 
debentur proprio parocho, etsi pa- 
rochianus, absque animo tamen tran- 
sferendi domicilium , extra illam 

paroeciam resideat quacumque de 
causa, ut puta sive animum recre- 
andi vel aliqua negotia perficiendi 
gratià. ibid. 

Quando lis est inter ecclesias 
quoad decimas parochiales, magni 
ponderis censenda est loci consue- 
tudo; legitur enim in Cap. 20 ad 
Apostolicae, de decimis: « quoniam a 
diversis diversa consuetudo tene- 
tur, tu eligas in hoc casu quod per 
consuetudinem diu obtentam ibi- 
dem noveris observatum. » 


Distributiones. 


Distributiones ideo statutae fue- 
runt ut ad chori frequentiam ca- 
pitulares allicerentur, pag. 81. 

Cum ratio distributionis conce- 
dendae in frequentia ad chorale 
servitium consistat, eae debentur 
interessentibus ac praesentibus of- 
ficiis. divinis, did. 

Ideo in iure receptum est di- 
stributiones clericis deberi non re- 
spectu tituli, sed ratione habita ser- 
vitii personalis, nimirum ratione 
operis et laboris impensi in Eccle- 
sia Christi, ibid. 

Hinc ille etiam qui in una Ec- 
clesia beneficium possidet, in alia 
vero Canonici honorarii titulo in- 
signitur, quoties in prima chorali 
servitio adest, toties distributiones 
lucrifacit, pag. 82. | 

Nec distributiones tantum cum 
praesens est, sed et fructus proprii 
beneficii dum quandoque abest suos 
facit beneficiarius, dummodo in ani- 

marum bonum et Ecclesiae nniver- 
versalis servitium operam prae- 
stet, ibid. — 

Ille vero qui absens est tenetur 
ad providendum pro Missis turna- 
tim celebrandis functionum certa- 
rum causa; attamen eiusmodi onus 
ad adventitia non fertur, ibid. 

Omnis collusio et remissio quoad 
distributiones quotidianas, ex iure 
prohibentur, dum Conc. Trid. edis- 
serit: qui statis horis interfuerint 
recipiant (distributiones) reliqui ve- 
roquavis collusione aut remissione 
exclusa his careant, pag. 140. 

Collusio quoad, distributiones 
chorales habetur, quando choro ad- 
scripti invicem conveniunt de non 
notandis absentis; remissio vero 
quando pars una sponte ac sine 
ulla conventione distributiones quo- 
tidianas alteri parti remittit ac re- 
linquit, ibid. 

Neque cuilibet easdem distri- 
butiones recipere, neque suas fa- 
cere si receperit fas est, ibid. 

Haud improbatur consuetudo, 
qua celebrans et ministri initio o- 
rae tertiae a choro discedentes 
pro Missa Conventuali canenda, ne- 
que ad recitationem sextae et no- 
tae redeuntes, tamen distributiones 
eisdem horis respondentes perci- 
piant ceu si adfuerint, pag. 245. 

Canonici examinibus adsisten- 
tes, aut Episcopum in Dioecesis vi- 
sitatione comitantes haud facere suas 
possunt distributiones inter prae- 
sentes; dum his in adiunctis plu- 
ries a S. Gongr. Concilii resolutum 


628 
fuerit, quod evidens Ecclesiae uti- 
litas canonicos istos non excuset a 
choro, ibid. 


Domicilium. 


Duo requiruntur ad evincendam 
domicilii mutationem, idest factum 
et animus, sive actualis e loco emi- 
gratio et animus non redeundi; ita 
ut si alteruter desit domicilium im- 
mutatum fuisse dici nequit, p. 549. 

Nullum est definitum tempus, 
utut longissimum,ex peritorum sen- 
tentia, ad proprium verumque di- 
ctum domicilium acquirendum, qua- 
tenus vero voluntas desit in eo- 
dem loco perpetuo manendi, ibid. 


Donatio quoad causam piam. 


Dispositio ultimae voluntatis fa- 
vore Ecclesiae, adiectà clausula ir- 
revocabilitatis, veram donationis 
inter vivos naturam induit, ideo- 
que vere ac proprie irrevocabilis 
est, pag. 520. 

Ad huiusmodi donationem per- 
ficiendam non requiritur donatarii 
acceptatio: quidquid enim causae 
piae donatur, ipsi Deo donatum in- 
telligitur, ibid. 

Itaque piae causae favor eo usque 
porrigitur, ut absente etiam dona- 
tario perfecta intelligatur donatio: 
cum pro certo tenendum s:t, Deum, 
qui praesens ubique est, illico eam 
accepto habere, ibi. 

Donationes inter vivos in priori 
testamento ad piam causam factae 

posteriore testamento non destru- 
untur, ibid. 

Fortius cum dispositio praece- 
dens bona complectitur disponen- 
tis non propria, sed ei tradita ut 
de his ad piam causam dispone- 
ret, ibid. 


Eleemosynae Missarum. 


Per sacros canones prohibetur, 
quoad eleemosynas missarum, quid- 
quid ad avaritiam pertinet , quod- 
que turpe sapiat quaestum; ceu sunt 
importunae atque illiberales elee- 
mosynarum exactiones, pag. 125. 

Proinde éx iure canonico liaud 
admittitur consuetudo ulla, qua fie- 
ret ut pro pluribus eleemosynis 
una tantum applicaretur Missa; ne- 
quit enim sacerdos ullo modo unà 
tantum Missá satisfacere pro pluri- 
bus, pro quibus promisit speciali- 
ter et in solidum celebrare, ibid. 

Etenim quamvis sacrificium Mis- 
sae sit virtutis infinitae, tamen Chri- 
stus, qui est idem sacrificium, non 
operatur summam suae immensita- 
tis plenitudinem, sed in eiusmodi 
mysteriis operatur certà distribu- 
tione suae plenitudinis, lege infal- 
libili eisdem alligatà, pag. 426. 

Verumtamen licet Sacerdoti cui- 
que plures accipere eleemosynas 
pro unica Missa, quoties id nove- 
rint offerentes: cum enim dolus et 
circumventio absit, omne pactum 
inter sacerdotem et offerentes ha- 
beri debet licitum atque iustum, ibid. 

Illi enim, qui singuli integra of- 

ferant stipendia, et contenti sint ut 
pro seipsis omnibus una applicetur 
Missa, perinde agunt ac si ex mera 
liberalitate pinguem —elargirentur 
eleemosynam, pag. 126. 

Maxima insuper a S. Rota fir- 
mata fuit, quod in materia obla- 
tionum legitima attendenda sit lo- 
corum consuetudo, et mens seu vo- 
luntas offerentium, ibid. 


Episcopus 
quoad iurisdictionem 


Ex SS. Canonibus eruitur quod 
aliqua Ordinariis iurisdictio conce- 
ditur per illa verba in pluribus 
Concilii Tridentini decretis adhibi- 
ta, auctoritate apostolica, seu tam- 
quam Sedis Apostolicae delegatus 
et hanc iurisdictionem esse delega- 
tam, pag. 272. 

Itaque si reperiatur adiecta par- 
ticula etiam ceu quum dictum fue- 
rit etiam tamquam | Sedis Aposto- 
licae delegati, vel etiam auctorita- 
te nostra, tunc censendum est du- 
plicem habere Episcopum auctori- 
tatem, ordinariam nempe et delega- 
lam, idque erui ex natura dictionis 
eliam, quae unum casum exprumit 
et alium includit, ‘bid. 

Possunt Episcopi iuxta veriorem 
sententiam utraque polestale pro- 
cedere, delegatà nempe et ordina- 
rià, vel alterutram. eligere; neque 
declarare coguntur qua potestate 
procedere velint aliquo in adiun- 
cto, ibid. 

Episcopus quoad ius revocandi 
dioecesanum. 


Cum iure optimo Dioeceses di- 
stinctae et unicuique proprii attri- 
buti fuerint pastores; ideo exurgit 
quod ullus Episcopus nequeat al- 
terius Dioecesanum, ne iurisdictio 
alteretur, ad ordines sacros promo- 
vere, pag. 479. 

Qua de causa. Tridentinum Sess. 
23 cap. 8 statuit: quod si quis ab 
alio promoveri petat, nullatenus ei 
permittitur, nisi eius probitas et 
mores Ordinarti sui testimonio com- 
mendentur. Si secus fiat ordinans 
a collatione Ordinum per annum, 
et ordinatus a susceptorum ordinum 
executione, quamdiu proprio Ordi- 
nario videbitur sit suspensus, ibid. 

Ex cap. Cum nullus de tempore 
ordinat. l 6 et ex Constit. In- 
noc. XII Speculatores , colligitur 
quod Episcopus dicitur proprius 
alicuius clerici ratione. originis, be- 
neficii, vel domicilii. ibid. 

Ex S. C. C. Larinen. 30 Augu- 
sti 1732 potest Episcopus propríus 
eliam sub poena, prohibere quo- 
minus ecclesiasticus, . etsi in mino- 
ribus constitutus a sua Dioecesi, abs- 
gue licentia, discedat, ibid. 

Ex differentia inter clericum et 
laicum exurgit quod dum nequit 
clericus alicui ecclesiae. adscriptus 
aut beneficium possidens, quod re- 
sidentiam requirat, ad aliam Dioe- 
cesim transire absque Ordinarii li- 
centia; liceat tamen laico etiam fi- 

liofamilias, quocumque abire et do- 
micilium constituere etiam in loco 


quo suum domicilium pater non 
habet, ibid. 


Excommunicatio quoad recursum 
ad laicam potostatem. 


Excommunicationem S. Pontifi- 
ci reservatam incurrit qui in cau- 
sis ecclesiasticis ad laicam recurrit 
potestatem, quae excommunicatio 
intacta servata fuit in Constitutione 
Apostolicae Sedis, pag. 544. 


Exemptio quoad iurisdictionem 
parochialem. 


Parochus iurisdictionem habet, 
quam in iure fundatam appellant, 
super illis, qui inter propriae pa- 
roeciae limites domicilium habent, 
pag. 405. 

Parochiale ius huiusmodi ad pias 


domus etiam extenditur, nec ces- 


sat nisi vel de sua natura exem- 
ptum sit institutum, vel ob specia- 
le privilegium aut ob centenariam 
vel immemorabilem consuetudinem 
tale factum sit, ibid. 

Cum agatur de parochialibus iu- 
ribus excludendis stricte interpreta- 
tioni locum fit; neque sunt ad comm 
sequentiam trahenda quae a iure 
communi exorbitant, pag. 406. 


Hypotheca quoad sacra 
Patrimonia. 
Nisi deleatur obligatio princeps, 
deleri nequit hypotheca; quae est 

firma accessio contractus, et ius 
reale in securitatem creditorum bo- 
nis perpetuo inhaerens ad cuiuslibet 
manus ipsa hypothecata bona trans- 
\erint, pag. 184. 

Hypothecae renovatio praesefert 
bonum anterioritatis in creditorum 
concursu ; ex legibus enim recen- 
tioribus ille est potior in iure, qui 
est prior in inscriptione, ibid. 

Ideoque presbyteri, qui ex ne- 
gligentia hypothecam non renovent, 
patiuntur tantum anterioritatis ia- 
cturam, non vero obligationis dele- 
tionem: ex quo fit quod eisdem 
presbyteris semper liceat inscri- 
ptionem renovare, firmo manente 
credito, et sacra patrimonia sarta 
lectaque manent, ibid. 


Indulgentiae. 


Ad consequendam indulgentiam, 
quam Pius VI illis concessit. qui vi- 
sitaverint et per aliquod temporis 
spatium oraverint ante imaginem 
SSmi Cordis Iesu, necesse est hu- 
iusmodi imaginem extrinsecus modo 
sensibili apparere, pag. 562. 

Venit enim sub nomine imagi- 
nis SSii Cordis lesu figura sensi- 
bilis Cordis carnei, et in pectore 
imaginis Divini Salvatoris exterius 
expressa, ceu verba ipsa innuunt 
alque universalis usus, qui cum re- 
velationibus B. Margaritae Alacoque 
apprime convenit, ibid. 

Proindeque omnino reiicienda 
est illorum opinio, qui figuram SSmi. 
Cordis lesu aptius repraesentari 
putant per imaginem in qua exhi- 

beatur Christus lateris sui vulnus 
ostendens, manu ad pectus admo- 
tà, absque tamen sensibili Cordis 
figura, ibid. 

Quoties deerit in decretis aut 
brevibus indulgentiarum clausula, 
quae aliter rem limitet, tempus quo 
indulgentias quis lucrari potest, est 
integrum diei naturalis spatium, 
idest a media nocte ad mediam no- 
ctem, pag. 571. 

Quamvis ex indulto S. Sedis li- 
ceat aliquando confessionem et com- 
munionem peragere pridie eius 
diei, cui affixa sit indulgentia, non 
licet tamen, absque ulteriore con- 
cessione , preces recitare , aliaque 
perficere opera iniuncta, neque in- 
dulgentia lucrifieri potest ante tem- 
pus pro indulgentia lucranda desi- 
gnatum, ibid. 

Proinde si indultum pontificium 
determinet quod indulgentiam lu- 
crari quis nequeat intra spatium 
diei naturalis, sed a primis vespe- 
ris usque ad occasum solis, iníra 
hoc tempus preces recitandae, in- 
iunctaque opera perficienda e- 
runt, ibid. 

Christifideles, servatis aliis con- 
ditionibus, possunt cunctas lucrari 
indulgentias adnexas variis titulis 
eidem operi pio, quod iterari ne- 


queat aut non soleat, dummodo opus, 


quod iterari non solet alioquin ne- 
cessarium non fiat, ibid. 

Hinc etsi una communio unum- 
que ieiunium , quae eodem die 
iterari nequeunt, unaque confessio, 
quae iterari non solet, sufficiant ad 

plures lucrandas indulgentias, ta- 
men confessio iterari debet ab eo 
qui, nondum praescriptis operibus 
adimpletis, in lethale inciderit. 
pag. 572. 

Quocumque pio opere, etiam 
levissimo, plures lucrifieri possunt 
indulgentiae partiales et plenariae; 
nam sicut Deus aeternam condonat 
poenam per minimum contritionis 
actum, sic Summus Pontifex poe- 


nae temporalis reatum  condonare 


potest per opus quodlibet a se prae- 
scriptum pro lucranda indulgen- 
tia, ibid. 

Etenim frustraneae evaderent 
indulgentiae, quatenus ad earum- 
dem valorem et consecutionem re- 
quireretur opus aequipollens eis- 
dem indulgentiis; tunc enim opus 
praescriptum poenae temporalis re- 
missionem mereretur, nihilque in- 
dulgentiae operarentur, ibid. 


Iurium Parochialium. 


Parochiali Ecclesiae debetur sem- 
per quarta canonica seu funeraria 
ralione administrationis Sacramen- 
torum, ubicumque defuncti cadaver 
sepeliatur, sive in electa, sive 1n 
maiorum suorum sepultura, p. 604. 

Praeter iuris dispositionem, in 
eiusmodi enodandis quaestionibus 
quoad emolumenta funebria, ma- 
gnum habent pondus tum loci Con- 
stitutiones Synodales, tum consue- 
tudines in eodem loco iamdiu in- 
ductas, ibid. 

Ex fundata intentione, quam in 
iure habent Parochi, quoad exer- 
citium iurium parochialium DD. au- 
tumant id erui posse, quod Paro- 
chus in tota Paroecia debeat esse 
solus in hoc exercitio; neque alius 
Sacerdos unquam se immiscere pos- 
sit, neque eundem Parochum his 
in iuribus exturbare. pag. 643. 

Huiusmodi ius non extenditur 
ad alias functiones, quae parochia- 
les non sunt, sed sacerdotales; pro- 
inde nequiret Parochus, nisi id sibi 
compeleret ex aliquo privilegio vel 
pacto in fundatione posito, prohi- 
bere functiones Sacerdotales Rectori 
alterius ecclesiae, intra fines paroe- 
ciae positae, a paroecia tamen non 
dependentis. ibid. 


Ius ferendi suffragium. 


Extat iuris principium, quo in- 
nuitur in re prohibitiva illud esse 
permittendum quod expresse a lege 
non vetatur, pag. 278. 

Canonici ex iure ita pollent fa- 
cultate ferendi suffragia ut, ex cap. 
Cum in iure de elect. etiam liceat 
Canonico, qui se videat ab aliis no- 
minari et praesentari, consentire tali 
electioni suffragium in sui favorem 
ferendo, ibid. , 

Idque tamen peragendo haud 
censendum est quod ambitioni in- 
dulgeat; nam ille haud vocat aut 
nominat seipsum; sed prospiciens 
sese ab aliis proponi et eligi in pu- 
blico scrutinio, licet eidem aliorum 
votis adiicere et proprium suffra- 
gium, citra ambitionis vitium, ùid. 

Verum ejusmodi facultatem ge- 
neraliter ferendi suffragia aliquando 
in aliquo canonico circumscribi pot- 
est ob aliquam suspicionem a iure non 
improbatam, ut puta si ageretur de 
aliquo eiusdem Canonici negotio, ne 
praeiudicium tertio inferatur, atque 
ne ille iudex fiat in causa propria,ibid. 

Quapropter haud permittitur 
cuilibet canonico ferre suffragium 
quando agitur de electione suipsius 
ad officium examinatoris vel iudi- 
cis synodalis per vota secreta; quia 
cum scire nequeat an alii capitu- 
lares in eum concurrant, id non 
esset consentire aliorum electioni, 
sed seipsum ambitiose eligere , 
pag. 279. | ` 

Ideo. S. Congr. Concilii videtur 
noluisse canonicos exuere iure fe- 
rendi suffragia , quando fit electio 
aliorum  capitularium ad officium 
iudicis vel examinatoris, quia agitur 
de munere gratuito, minime vero de 
beneficio conferendo; in quo veren- 
dum esset praeiudicium tertii per 


. votum electoris inferendum, ibid. 


Iuspatronatus. 


Indoles iurispatronatus ila ex 
canonum sanciione firmata fuit ut 
tamquam ius individuum habeatur 
et plures fundatoris vel patroni 
haeredes loco unius habeantur 
pag. 449. 

Indubium est ideo quod iuspatro- 
natus per se consideratum cense- 
tur individuum; fieri tamen potest 
ul in exercitio. partes recipiat ae- 
quales aut inaequales ex voluntate 

fundatorum, aut ex arbitrio- possi- 
dentium, ibid. 

Ut computatio suffragiorum re- 
cte conficiatur, ob oculos habenda 
est duplex ratio, quando sive iure 
sanguinis, sive iure haereditario, sive 
quolibet alio legitimo titulo, ius 
nominandi reperitur in diversis fa- 
milis per multiplices successiones 
a variis stipitibus, ibid. 

Primo enim suffragia in stirpes, 
secundo in capita sunt numeranda, 
ita tamen ut pro quolibet stipite 
vox una tantum tribuatur; et una 
vox sit omnibus descendentibus ab 
uno eodemque stipite, cum ez leg. 
45 et 120 ff. de reg. iur. nemo 
plus commodi haeredî suo relin- 
quit, quam ipse habet, ibid. 

Irrita a sacris canonibus habe- 
tur nova illa electio, quae facta fue- 
rit, quum aliquibus litigantibus de 
electionibus inter se celebratis, 
unum ipsorum mori contigerit, lite 
pendente super electione supersti- 
tis, pag. 120. 

Ex iure enim ceu attentatum, 
ideoque nullum censetur quidquid 
quis innovet lite pendente;vel quum 
iam per appellationem posita fuit in- 
hibitio executionis sententiae, ibid. 

Si Ordinarius irrationabiliter de- 
neget praesentato institutiouem et 
res deferatur iudicanda Superiori, 
contra patronos, tempus non cur- 
rit, atque post latam sententiam no- 
vum integrum terminum est con- 
cedendum, pag. 542. 

Patroni laici intra quadrimestre 
nominationem cumulare possunt, 

seu secundum et tertium aut etiam 
plures praesentare possunt, atque 
liberum est Ordinario quemlibet ex 
praesentatis instituere, ibid. 
Elapso quadrimestri licet ius 


conferendi beneficium Ordinario sit 


devolutum, tamen annuente Ordi- 
nario patroni devenire possunt ad 
novam nominationem et praesenta- 
tionem, ibid. 

Ipso iure nulla est institutio seu 
beneficii collatio ab Episcopo facta, 
spreto patrono, qui infra tempus ad 
praesentandum concessum reclamet 
atque contradicat, pag. 559. 

Principium in iure extat firma- 
tum, quo statuitur, indultum a iure 
beneficium non est alicui auferen- 
dum Reg. lur. 71. in 6, ibid. 

Tempus ad praesentandum a 
iure patronis concessum nullimode 
abbreviari aut restringi potest per 
Ordinafios; quia Iudex beneficium 
a iure indultum tollere nequit, 
ibid. 

Legatum Pium. 


Legatum sub conditione reli- 
ctum perinde habetur ac pure, id- 
est sine ulla conditione relictum 
fuerit, statim ac conditio apposita, 
expleta vel purificata sit, pag. 462. 

In conditionibus alicui legato 
appositis attendi debet nudum fa- 
ctum, omnem posthabendo volun- 
tatis interpretationem , praecipue 
cum in legati verbis nulla appare 
ambiguitas, ibid. 

Subtilizare ubi res clara sit ni- 
hil aliud est quam perniciose er- 

rare; vel ut Aristotelis ait: « verba 
quando sunt clara, tunc ea decla- 
rare, nihil aliud est quam nugas 
agere, ibid. 

In iure alimentorum materia pia 
atque favorabilis habetur, quia ad 
piam causam iudicatur quidquid re- 
linquitur pro sublevando animato 
corpore, ibid. 

Ex l. ultim. C. de novat. dici 
non potest renovatas fuisse anti- 
quas obligationes, nisi simul con- 
trahentes actum seu contractum ini- 
verint cum primo dissonum ac pror- 
sus incompatibile, ibid. 


Matrimonium quoad 
dispensationem. 


Ad dispensationem obtinendam 
super matrimonio rato et non con- 
summato duo requiruntur per sacros 
canones extrema: idest iuridica pro- 
batio de non peracta consumma- 
tione, et causae legitimae, quibus 
fretus R. Pontifex dispensationem 
indulgere solet, pag. 399. 

Horum iudiciorum,quoad contro- 
versam dispensationem fundamen- 
tum et basis universa est ut primo 
ac manifesto constet de matrimo- 
nio non consummato: aliter in quo- 
cumque dubio tamquam de re in- 


terdicta, et supra humanam pote- . 


statem posita, Canones non loquun- 
tur, pag. 400. 

Ut moralis certitudo ad hoc suf- 
ficiens in iudicibus insit, qui de 
existentia aut non existentia huius 
consummationis sententíam proferre 
debeant, constare necessum est in- 

terfuisée aut non interfuisse copu- 
lam carnalem cum claustri virgina- 
lis violatione, una cum seminis ef- 
fusione intra vas ut couiuges fiant 
una caro, ibid. 

Ex Doctorum sententia eruitur 
quod si constet de inconsummatione 
et de legitimis causis, non distin- 
guitur utrum ambo vel alter ex 
coniugibus dispensationem petant: 
nequit enim repugnantia alterius im- 
pedire quominus R. Pontifex alteri 
consulat habenti iuxtam causam ad 
dispensationem petendam, ibid. 

Aliquando ex S. C. Concilii et- 
iam remissa fuit corporalis inspe- 
ctio , a Constitutione Benedictina. 
« Dei miseratione » volita, in casu 
quo alter ex coniugibus dissentiens 
fuisset; dummodo ex aliis gravissi- 
mis adminiculis moralis certitudo 
emerserit, quod copula carnalis im- 
possibilis visa fuerit, ibid. 

Certum est solam impotentiam 
perpetuam et antecedentem , sive 
naturalis sit sive accidentalis, sive 
absoluta, sive respectiva, sive ante 
matrimonium contrahentibus nota 
fuerit, sive ignota, matrimonium di- 
rimere utroque iure tum naturali, 
cum ecclesiastico, quatenus tamen 
certo probata fuerit, pag. 449. 

Potentia enim perfectae copulae 
habendae pertinet ad essentiam ma- 
trimonii; quia per matrimonium da- 
tur utrique coniugi potestas in cor- 
pore alterius respectu ad carnalem 
copulam; quamvis actus carnalis co- 
pulae non sit de essentia matri- 
monii, pag. 450. 

Matrimonii inconsummatio pro- 
batur ex iure canonico per iura- 
tam coniugum atque septimae ma- 
nus depositionem; ex quo exurgere 
possit in animis iudicum moralis 
certitudo, quae sufficit ad pruden- 
ter recteque iudicandum, pag. &50. 

Inter causas quibus dispensatio 
concedi solet super matrimonio rato 
et non consummato adest et impo- 
tentia viri: ne uxor invito cogatur ad 
coelibatum perpetuo servandum, 
‘quod esset contra ius, ibid. 

Viri impotentia, si eadem ad- 
struatur pro motivo et causa gra- 
tiosae dispensationis, non exigit, ex 
DD. sententia, certam et conclu- 
dentem probationem ; sed sufficit 
eandem esse probabilem, ut Summus 
Pontifex illam veram existimare 
possit, et ad gratiam moveri, ibid. 

Ex communi Canonistarum et 
Theologorum sententia accensetur 
inter causas pro dispensatione ma- 
trimonii rati timor et periculum 
futuri scandali et fornicationis, ibid. 

Semper firmum, immotumque 
servatur principium, quod ad di- 
spensandum matrimonium duo con- 
currere debent ; scilicet matrimo- 
nium consummatum non fuisse, et 
adesse legitimas dispensationis cau- 
sas, quibus rite probatis S. Pontifex 
dispensationem indulget, pag. 473. 

In conficiendis processibus ma- 
trimonialibus rigide servanda sunt 
ea omnia quae praescripta haben- 
tur a sacris. canonibus, praesertim 
vero a Constit. s. m. Bened. XIV, 
Dei miseratione ac ab institutione 

S. C. Concilii diei 20 Augusti 1840; 
secus, si nempe aliqua solemnitas 
negligatur, processualia acta nulli- 
tatis accusari possunt, ibid. 

Aliquando tamen Apostolica Se- 
des super huiusmodi solemnitatibus 
dispensat, dummodo tamen gravis- 
simae adsint causae; atque defectus 
in processu occurrentes eiusmodi 
non sint, ut veritatem aliquo modo 
possint impedire, ibid. 

Hinc concluditur quod Sedes 
Apostolica,gravissimis occurrentibus 
causis, ac praesertim si aliter fieri 
non possit, dispensat ab iis sole- 
mnitatibus processus matrimonialis, 
quae rei substantiam minime affi- 
ciunt, ac dummodo alio pacto de 
rei veritate indubitanter constare 
possit, ibid. | 

Praeter omnem dubitationem 
positum est Constitutionem Det mi- 
seratione latam fuisse ad radicitus 
evellendos abusus subnascentes ex 
infernalis hostis astutia et homi- 
num malitia; quibus et animarum 
saluti pernicies et sacramentis ec- 
clesiae iniuria infertur, pag. 508. 


Missa Conventualis. 


Missa conventualis ex generali 
rubrica Missalis Romani est canen- 
da post recitationem horae Tertiae; 
neque generaliter admittitur ulla 
causa aut consuetudo, qua fieret ut 
Missa haec post Nonam caneretur, 
pag. 2^5. 

Sacra Rituum Congregatio plu- 
ribus resolutionibus confirmavit 
quod Missa conventualis celebrari 

debeat immediate post -Tertiam iu- 
xta rubricas Missalis Romani; ne- 
que oblivisci debet decreta Con- 
gregationis huius vim legis habere, 
quae invectas consuetudines deleant, 
et obligent in conscientiam, ibib. 


Paroecia quoad 
dismembrationem. 


Antiquáiurisprudentià retentum 
est quod Paroeciae dismembratio ha- 
beretur ceu remedium extremum, 
quo necessitati fidelium  prospici 
posset, cum id fieri nequiverit neque 
per coadiutores, neque per Parochi 
vicarium, p. 271. 

A quo iuris rigore S. Concilii 
Congregationem temperamentum 
paullatim accepisse colligi potest 
ex variis eius nuperrimis resolu- 
tionibus; ex quibus elucet quod 
evidens Ecclesiae necessitas mitius 
iudicata fuerit, ita ut non confun- 
deretur cum absoluta necessitate, 
idque magis consonum esse Triden- 
tino, pag. 272. 

Hinc recentiori praxi factum est 
ut facilius dismembratio alicuius ec- 
clesiae. concedatur, quoties satis pa- 
teat utilitas in bonum fidelium et, 
reditus sufficientes adsint quibus 
novo Parocho, et novae Ecclesiae 
prospici possit, ibid. 

Proindeque non adeo facile a 
S. Sede improbatur dismembratio, 
quoties ab Ordinariis peracta fuerit, 
ob aliquem causarum vel solemni- 
latum defectum, ibid. 


Paroecia quoad regularitatem. 


Censetur et est regularis illa 

ecclesia, quae per Regulares funda- 
ta aut constructa fuerit; nam eo in 
casu eadem habetur ceu Membrum 
Monasterii seu Conventus; ita ut 
Superior Regularis dicatur eius Prae- 
latus vel Rector, pag. 330. 

Haud vero regularis dici potest 
Ecclesia saecularis, quae proprium 
habeat rectorem, quatenus precario 
Regularibus concessa fuerit eo con- 
silio ut in eadem divina perage- 
rent officia; cum insimul siare que- 
ant ecclesiam esse saecularem et 
nihilominus officiari a Regulari- 
bus, ibid. 

Pariter Ecclesiae concessio puta 
Regularibus facta, haud secumfert 
necessario ipsius immulationem de 
Statu saeculari ad regularem, cum 
agi queat de simplici usu Ecclesiae 
eidem Religiosis concesso ut inibi 
divinum exerceant cultum, ibid. 

Per Romanorum Pontificum Bul- 
las haud conceduntur privilegia vel 
exempliones, si ad hoc principali- 
ter datae non fuerint; sed in eis- 
dem Bullis tum privilegia , tum 
exemptiones nominentur modo e- 
nuncialivo vel praesuppositivo; cum 
de verbis enunciativis aut prae- 
suppositivis traditum sit quod no- 
vam dispositionem non importent, 
pag. 334. 


Patrimonia Sacra. 


Sacra patrimonia sunt suapte 
naturà perpetua; hinc ope iuris so- 
lummodo deleri nequeunt, sive per 
assecutionem beneficii, sive per bona 
postea quaesita, sive quia eadem 

SS. patrimonia divendita fuerint a 
presbyteris, dum ipso iure venditio 
eiusmodi nulla sit, pag. 184. 

Hinc ad extinguenda SS. patri- 
monia requiritur omnino Ordinario- 
rum licentia dum Conc. Trid. Sess. 
11 cap. 2 clare edixerit: « atque 
illa (SS. patrimonia) deinceps sine 
licentia Episcopi alienari aut ex- 
tingui vel remitti nullatenus pos- 
sint, pag. 183. 

Quapropter etiamsi graviter pec- 
cent presbyteri, qui post ordinatio- 
nem retrodonant sacrum patrimo- 
nium, renunciant, vel alienant, et ca- 
stigari per Episcopum possint, nullam 
tamen incurrunt suspensionem, tbid. 

Et ideo quamquam ss. patri- 
monia ex facto sacerdotum haud 
amplius existerent, haud censen- 
dum est presbyteros istos irregu- 
laritatem incurrisse, quia ex iure ille 
qui ordinatur sine titulo incurrit 
suspensionem latae sententiae, quam 
violans efficitur irregularis; non vero 
ille, qui post ordinationem , quo- 
cumque modo sacri patrimonii ex- 
pers fiat, ibid. 

Ad incurrendam irregularitatem 
requiritur quod haec in iure ex- 
presse contineatur pro una specie 
determinata; nec sulficit, hanc latam 
fuisse pro casu simili vel minori; 
numquam enim poena pro uno eri- 
mine lata incurritur pro altero, quod 
simile aut aequale aut etiam maius 
videatur, pag. 185. 


Pensio Ecclesiastica. 


Possunt Episcopi pacta vel con- 


637 
ventiones inire de solvenda pen- 
sione in actu collationis beneficii 
vel antea; dummodo pensio istaec 
in finem laudabilem vergat, p. 255. 
Eiusmodi enim pacta et con- 
ventiones labe simoniaca eatenus 
inficerentur, quatenus libertate ca- 
rerent, aut Episcopi tantum utili- 
tatem suam respicerent, vel inter 
ipsas partes stipularentur nulla in- 
terveniente iusta causa, ibid. 
Parochi excusantur a solvenda 
pensione, quatenus huius pensionis 
causà , congrua parochialis eidem 
integra non remaneret; quae in cen- 
tum ducata a Tridentino Sess. 24 
de ref. cap. 13 constituitur, et quae 
iure communi inspecto talis esse 
debet, ut rectori reditus ad susten- 
tationem sufficientes suppeditet, ibid. 
Secunda pensio invalide impo- 
nitur quoties mentio haud facta 
fuerit de alia vel aliis pensionibus 
alicui beneficio antea impositis; prae- 
sumitur enim verosimilem defuisse 
Papae intentionem , atque noluisse 
duplici onere Ecclesiam gravare, ibid. 


Regulares quoad Beneficia 
saecularia. 


Regulares ob praesentium tem- 
porum vicissitudines extra claustra 
degentes, non aequiparantur sacer- 
dotibus saecularibus in beneficiorum . 
assecutione, sed ea, de licentia su- 
periorum, ac de Ordinarii consensu, 
possunt tantum fetinere ad nutum 
eiusdem Ordinarii. pag. 544. 

Ad validitatem nominationis di- 
ctorum Regularium in beneficiis iu- 

rispatronatus, requiritur ut appona- 
tur conditio dispensationis ab inha- 
bilitate habendi beneficia. ibid. 

Hinc patet ex institutione S. Poe- 
nitentiariae quoad hoc, incapacita- 
tem in regularibus ablatam mini- 
me fuisse, sed solummodo concessa 
fuisse Ordinariis facultatem eosdem 
ad nutum deputandi in administra- 
tione beneficiorum, ibid. 


Sepultura. 


Electio sepulturae libera est 
omnibus adultis, dummodo a iure 
non prohibeantur, quia electio est 
actus propriae voluntatis, pag. 604. 

Non eligens aut non habens 
maiorum suorum sepulturam sepe- 
liendus est in propria Parochia, 
ubi sacramenta recipit, ibid. 

Uxor vidua, quatenus absque 
electione sepulturae decedat, etsi 
maiorum sepulchrum habeat, sepe- 
lienda est in sepulchro mariti: ut 
quos coniunxit. unum coniugium, 
coniungat unum sepulchrum, quia 
una caro sunt, et quod Deus con- 
iunxit homo non separet, ibid. 


Sponsalisa. 


Nulla atque irrita efficiuntur se- 
cunda sponsalia etiam iuramento 
confirmata, si alia quae praecesse- 
rint adhuc in suo robore manent, 
pag. 195. 

Ex DD. sententia nulla pariter 
fiunt secunda sponsalia , etiamsi 
eisdem accesserit carnalis copula, et 

pars illa cum qua contracta fuere 
ignara fuerit priorum sponsalium; 
vel quoque si sponsus noverit spon- 
sam fuisse a priori sponso deflora- 
tam cum promissione matrimonii, 
dummodo iste prior in coniugii 
proposito permaneat, pag. 496. 

Quod eiusmodi sententia haud 
sit basi destituta ex eo colligitur 
quod per sponsae culpam sponsi 
ius laedi non debeat; nam lata frau- 
dibus sterneretur via, quatenus co- 
pulà carnali, quae facile admitti pos- 
set, priora sponsalia, rite inita, in- 
firmari possent, fidesque prior e- 
ludi, ibid. 

Rite praesumendum est sola spe 
futuri matrimonii honestam puel- 
lam suae virginitatis iacturam facere 
istoque facto, quod verbis est po- 
tenlius, suam praestare repromis- 
sionem in matrimonio, fbid. 

Inter causas , quibus sponsalia 
dissolvi licet , apprime cooptatur 
sponsae defloratio ab alio peracta; 
tum quia notabilis in muliere su- 
pervenit mutatio , tum quia nefas 
sit ducere corruptam, pag. 196. 

Proindeque vigore sponsalium 
haud obstringitur matrimonium con- 
trahere, qui sponsalia iniit cum puel= 
la, quae se virginem esse (inxit, 
cuiusque ignoravit impudicitiam : 
quia in iure magno in pretio ha- 
betur exceptio deflorationis ab alio 
perpetratae, et quia ex regula iu- 
ris quod latenter et per vim vel 
alias illicite introductum est, nulla 
debet stabilitate. subsistere, ibid. 

Verumtamen censetur suo iuri 

cessisse, qui scienter et voluntarie 
sponsalia cum deflorata iniit: eoquod 
cum ea sic contrahendo mores eius 
approbare videatur, ibid. 

Praesumi debet quod puellae, 
quae iacturam suae virginitatis fa- 
ciunt (quod factum verbis poten- 
tius agnoscitur) praestiterint suam 
repromissionem, et quod id gesserint 
sola spe futuri matrimonii, pag.348. 

Proinde sponsalium contractus 
censetur perfectus, ita ut vir ab eo 
resilire nequeat, sed polliciti ma- 
trimonii fidem servare teneatur, 
quoties ex parte istius promissio 
ineundi coniugii praecesserit et ex 
parte honestae mulieris postea cor- 
pus traditum fuerit, ibid. | 

Inter causas, quibus aliquando 
a S. Sede dispensatio indulgetur, 
cooptatur animorum dissociatio ante 
litis initium exhorta, et per litem 
aucta, parentum ostinata oppositio, 
et matrimonii praeparatio cum alia 
muliere, ad quam serio vir animum 
adiecerit suum, pag. 349. 


Testamentum. 


Ex iure semper innuitur, quod 

ultima voluntas defuncti modis 
omnibus conservari debet; et dispo- 
nat unusquisque super suis, ut di- 
gnum, et sit lex eius voluntas, 
pag. 89. 

Attamen eruitur ex leg. 99. ff. 
de verb. obl. Quidquid adstringen- 
dae obligationis causa dictum est, 
id nisi palam verbis exprimatur , 
omissum esse intelligendum est, 
ibid. i 

Ideoque quoties alicuius testa- 
mentariae dispositionis obiectum ex 
verbis testatoris haud liquide pa- 
teat, aptari posse videtur illud iu- 
ris principium: quod (testator) vo- 
luit expressit, quod noluit non ex- 
pressit, ibid. 

Ex iure communi pariter sca- 
tet quod natura cuiuslibet actus, 
qui fit sub conditione resolutiva, 
talis sit ut idem actus illico evane- 
scal, existente conditione, et res in 
pristinum statum revertantur, ibid. 

Nam sicut conditio suspensiva 
existens retroponit, quasi ab initio 
contractum esset, ita conditio reso- 
lutiva retro tollit, quasi ab initio 
nihil actum esset, pag. 90. 

CONDITIONES ASSOCIATIONIS 


Latinis Ephemeridibus « ACTA SANCTAE SEDIS » 


c — Set 


Singulis fere mensibus prodit ex typographia de Propaganda Fide fasciculus 
constans paginis 64. Duodecim fasciculi volumen constituunt. Associationes reno- 
vantur singulis annis, post duodecimum fasciculum, quo volumen .completur, 
pretio soluto, ubi associationes recipiuntur. Impensae pro mittendis sive fascicu- 
lis, sive voluminibus, iam continentur in pretio infra taxato. 


ANNUUM ASSOCIATIONUM PRETIUM 
f 
. In Italia Lire 13. 


In Gallia, Belgio, Danea, Hollandia, Graecia, Insulis Ionicis francs 14. 

In Hispania, Lusitania Real 04. 

In Germania, Austria, Magio Ducatu Posensi in Polonia francs 13. 

In Svetia, Norvegia, Turcarum Imperio, Aegypto, Moldavia, Valachia: francs 16. 
In Anglia, Hibernia, Melite, Scotia Schill 13, 10. 

In America, Oceania, Sinis et in tota Asia francs 20. 





Associationes sine ulla imminutione pretii taxati recipiuntur Romae apud Fride- 
ricum Melandri Directórem Typographiae Polyglottae de Propaganda Fide — 
apud Marini et Chiapperini Piazza del Collegio Romano N. 4.; et apud Anto- 
nium Saraceni Libreria religiosa Via dell' Università 13. 

In Italia, Bononiae apud.Alexandrum Mareggiani, via Malcontenti N. 1797: Tau- 
rini apud eq. Petrum Marietti: Neapoli apud Henricum Pendola, ;via del 
Duomo 87: Ferrarae apud D. Taddei et Filios et apud praecipuos Bibliopolas. 

In Gallia apud I. Lecoffre, Paris rue Bonaparte 90.- et apud P. Lethielleux, Paris 
. Tue Cassette 4. 

In Belgio apud H. Casterman,.Tournai; et apud H. Goemaere , Bruxelles rue 
de la Montagne 52.  . 

In Hollandia apud G. Mosmans Libraire catholique, Bois-le-Duc. M l 

In Hispania apud D. Miguel Olamendi, Madrid, calle de la Paz N. 6: et apud 
D. José Esteve y Vidal Barcelona, calle de la Magdalena N. 27, 3. 

In Lusitania apud P. Luiz Pacheco, Lisboa, Rua dos Capellistas N. 75, 

In Anglia apud Burns and Oates, London, 17 Portman street, Portman square. 

In Melite apud Giuseppe Stivala, Malta Valletta. 

In Germania apud Fr. Pustet typographen des heil. Apostol, S 

` In Ducatu Posensi in Polonia, apud Iosephum Stagraezynski, 

In Helvetiis apud les fréres Raber, Libraires, Lucerne. 

In America in Statibus foedere iunctis apud Frid. Pustet T dis. 
New Iork, 52 Barelay street L. B. 6113; and Cincinnati di Aus in 

Item, apud Kelly, Piet and C* Baltimore, 174 Baltimore Street. 


tuhles Regensburg. 
Posen. 


